
Prolog 


Colegiul All Saints 
Baton Rouge, Louisiana 
Decembrie 


Unde mă aflu? 

O adiere rece înfioră pielea dezgolită a lui Rylee. 

Tremurând, ea clipi încercând să străpungă întunericul — 
un vid negru și rece, cu sclipiri mute dinspre o lumină roșie, 
într-o ceaţă care avansa. Era îngheţată, stând pe jumătate întinsă 
pe un fel de canapea și... 

Oh, Dumnezeule, oare sunt goală? 

Aşa era? 

Nu se poate! 

Și totuși simţea catifeaua moale pe picioarele goale, pe 
fese și pe umeri. 

O senzaţie ascuţită de frică îi înțepă creierul. 

Încercă să se miște, dar braţele şi picioarele ei nu voiau 
să se urnească și nu-și putea întoarce nici capul. Ridică 
privirea, încercând să vadă partea de sus a acestei încăperi 
stranii şi întunecate, cu lumina sa ciudată și roșie. 

Auzi o tuse discretă. 

Poftim? 

Nu era singură? 

Încercă să privească în direcția sunetului. 

Dar nu o putu face. Capul greu îi rămase sprijinit de 
spătarul divanului. 

Mişcă-te, Rylee, ridică-te și mişcă, afurisenia naibii! Un 
alt sunet. Cel al unui pantof care se freca de beton — sau de 
ceva tare — îi ajunse la urechi. Jeși, ieși acum. Chestia asta 
este al naibii de ciudată. 

Ciuli urechile. I se păru că aude șoapte melodioase 
răzbătând dintre umbre. Ce dracu” era asta? 

Tremura în interior din cauza unei noi temeri. De ce nu 
se putea mișca? Ce naiba se întâmpla? Încercă să vorbească, 

dar nu putu să articuleze niciun cuvânt, ca şi cum coardele ei 
vocale erau îngheţate. Privi în jur cu frenezie, rotindu-și ochii 
în orbite, căci nu-și putea întoarce capul. 

Inima îi bătea cu putere și, în ciuda aerului rece, începu 
să transpire. 

Era un vis, nu-i așa? Un nenorocit de coșmar, în care ea, 
imobilizată, era așezată pe un divan de catifea, goală ca în 
ziua în care se născuse. Divanul părea a fi un pic ridicat, ca 
şi cum s-ar fi aflat pe o scenă ciudată sau pe un fel de estradă, 
iar în jurul ei, ca un public nevăzut, oameni se ascundeau 
printre umbre. 

Gâtul i se strânse din cauza groazei. 

Panica o cuprindea. 

Este doar un vis, aminteşte-ți asta. Nu poți vorbi, nu te poți 
mişca, toate astea sunt semne clasice ale unui coşmar. 
Calmează-te, scoate-ți asta din minte. De dimineaţă te vei trezi... 

Nu mai fu atentă la sugestia care-i apăruse în minte pentru 
că nu era în regulă ceva aici. Toată această scenă era foarte, 
foarte ciudată. Atunci când mai trecuse printr-un coșmar 
îngrozitor nu avusese capacitatea să se gândească că s-ar putea 
să viseze. În timp ce toată povestea asta părea reală, avea 
ceva care o făcea să-și revizuiască raționamentul. 

Ce-și amintea... oh, Dumnezeule, oare se întâmplase 
noaptea trecută... sau doar cu câteva ore în urmă? leşise să 
bea ceva cu noii săi prieteni de la colegiu, un fel de clică 
adeptă a chestiei ăleia despre vampiri... nu, nu... ei au insistat 
că era o chestiune cu vampiri. Acea scriere veche se 
presupunea că trebuia să confere mai multă veridicitate întregii 
povești. Fuseseră șoapte și provocări, pahare cu martini roșu 
despre care ceilalți susțineau cu hotărâre că erau pătate cu 
sânge uman. Fusese un fel de „ritual de iniţiere“. 

Rylee nu-i crezuse, dar își dorise să facă parte din grupul 
lor, așa că le acceptase provocările, le făcuse pe plac... și 
acum... și acum se poticni. Puseseră ceva în alcool, dar nu 
sânge, ci un fel de drog care-i provoca halucinaţii — asta era! 
Oare nu observase ușoara ezitare atunci când i se dăduse un 
martini roșu şi ea rotise piciorul paharului între degete? Oare 

nu le simţise fascinația, chiar și teama, că ea nu va bea din 
acea băutură, ci o va arunca cât acolo? 

Oh, Dumnezeule... 

Această iniţiere — care crezuse că va fi doar o glumă — 
luase o turnură periculoasă și nebănuită. Îşi aminti vag cum 
fusese de acord să facă parte din „spectacol“. Băuse „sângele“ 
fals din paharul cu martini și da, se gândise că toată treaba 
asta cu vampiri în care credeau noii ei prieteni era destul de 
grozavă, dar nu luase în serios nimic din ceea ce-i spuseseră. 
Crezuse că doar se joacă cu mintea ei ca să vadă cât de 
departe este dispusă să meargă. 

Dar doar la câteva minute după ce dăduse băutura pe gât, 
se simţise ciudat. Mai mult decât beată, o stare cu totul 
neobişnuită. Își dăduse seama cu întârziere că martiniul fusese 
amestecat cu un drog puternic și începuse să-și piardă 
cunoștința. 

Până acum. 

Oare cât timp trecuse? 

Minute? 

Ore? 

Nu avea nicio idee. 

Un cosmar? 

Se împiedicase? 

Spera din tot sufletul să fie aşa. Pentru că, dacă era real, 
atunci ea într-adevăr stătea pe un divan, pe o scenă, dezbrăcată, 
cu părul lung strâns deasupra capului, neputându-și mișca 
membrele. Era ca și cum juca un rol într-o dramă nebunească 
și stranie care, era sigură, nu va avea un final fericit. 

Auzi un alt sunet, ca de anticipare. 

Lumina roșie începu să pulseze încet, în discordanţă cu 
bătăile îngrozite ale inimii ei. Își imagină că putea vedea albul 
ochilor mulțumii care se uita la ea din întuneric. 

Dumnezeu să mă ajute. 

Strângând din dinți, se strădui să-și miște membrele, dar 
niciunul nu o asculta. 

Încercă să ţipe, să urle, să spună cuiva să oprească această 
nebunie! Dar nu reuși să scoată decât un scâncet slab. 

Teama o cuprinse. 

Oare nimeni nu putea opri asta? Cineva din public? Oare 
nu-i puteau vedea groaza? Oare nu realizau că gluma mersese 
prea departe? În liniște, îi imploră cu privirea. Incet, scena fu 
luminată de câteva becuri bine amplasate pentru a crea o 
lumină slabă, întreruptă de pâlpâitul lămpii roșii. 

Rotocoale de ceaţă alunecau peste podeaua scenei. 

Audienţa nevăzută păru a fi cuprinsă de un freamăt de 
așteptare. Ce avea să se întâmple cu ea? Oare ei știau? Oare 
era un ritual la care mai participaseră, prin care probabil 
trecuseră? Sau era ceva mult mai rău, ceva mult prea oribil de 
contemplat? 

Era condamnată. 

Nu! Luptă, Rylee, luptă! Nu renunta. Nu o face! 

Se încordă din nou, încercă să se miște și din nou mușchii 
ei nu o ascultară. Încercă să ridice un braţ, capul, un picior, 
orice, dar totul fu inutil. 

Apoi îl auzi. 

I se ridică părul pe ceafă din cauza fricii, de parcă s-ar fi 
aflat la Marea Nordului. Știu imediat că nu mai era singură pe 
scenă. Ingrozită, prinse cu colțul ochiului o mișcare. Era o 
siluetă întunecată, un bărbat înalt, cu umerii laţi, care înainta 
într-un mod înfiorător prin ceața ce se împrăștia. 

Gâtul i uscă. 

Panica îi făcea inima cât un purice. 

Se holbă la el, constrânsă să-l privească cum se apropia 
încet. Hipnotizată de groază. Acesta era bărbatul despre care 
șușotiseră iubitorii de vampiri. 

Aproape că se aștepta ca el să ponie o pelerină neagră cu 
o căpiuşeală stacojie, să aibă fața palidă ca moartea, cu ochii 
strălucind și cu colții apărându-i atunci când își desfăcea 
buzele. 

Dar nu se întâmplă așa. Acest bărbat, e drept, era parţial 
îmbrăcat în negru. Dar nu avea pelerină, nu se vedea nici 
satin roșu și nici ochi strălucitori. Era slab, dar părea a avea 
o constituţie atletică. Și al naibii de sexy. Ochelarii, în care 
te reflectai, îi acopereau ochii. Avea părul negru sau ud, și era 


8 


lung până la gulerul jachetei din piele. Blugii lui era rupți și 
cu talie joasă. Avea un tricou decolorat care fusese cândva 
negru. Ghetele lui din piele de șarpe erau roase, iar tocurile 
uzate. Avea ceva familiar, dar nu știa de unde să-l ia. 

O anticipare înfocată se auzi din întunericul care înconjura 
scena. 

Încă o dată se gândi că era doar un vis neobișnuit, un 
coşmar ciudat sau o halucinație care era acum la fel de sexy 
pe cât era ea de înspăimântată. 

Oh, te rog... să nu fie real. 

El ajunse lângă canapea și se opri, scârțâitul ghetelor nu 
mai răsuna ca un ecou în mintea ei; se auzea doar șuieratul 
plin de așteptare dincolo de bătăile neregulate ale propriei 
inimi. 

Trupurile lor fiind despărțite de spătarul divanului, el îi 
puse o mână mare, dură pe gâtul gol, provocându-i un fior 
care-i încălzi sângele și mai topi un pic din frica ce o 
cuprinsese. Degetele lui îi apăsau cu blândețe clavicula și 
pulsul ei săltă. 

O parte din ea, o foarte mică parte din ea, îl găsea palpitant. 

Un „sst!“ se auzi dinspre mulțimea nevăzută. 

— Aceasta, spuse el, cu voce poruncitoare, dar joasă, 
adresându-se spectatorilor ascunși, este sora voastră. 

Spectatorii scoaseră un „ahhh!“ de anticipare. 

— Sora Rylee. 

Acesta era numele ei, așa era, dar... despre ce vorbea el? 
Voia să-l contrazică, să scuture din cap, să-i spună că tot ceea 
ce se întâmpla era greșit, că sfârcurile ei erau întărite doar din 
cauza frigului, nu din cauza vreunei dorințe, că pulsaţia din 
interiorul ei nu era dorinţă fizică. 

Dar el știa mai bine. 

EI îi putea simţi dorința. Îi mirosea frica. Iar ea ştia că el 
o plăcea din cauza emoţiilor ei violente. 

Nu face asta, se rugă în tăcere, dar ea știu că el citise 
semnalele de avertizare din pupilele ei dilatate, din respiraţia 
ei sacadată, din geamătul care era mai mult de dorință decât 
de frică. 


Degetele lui puternice apăsară cu mai multă forță, mai 
tare, ca niște labe fierbinți pe pielea ei. 

— Sora Rylee ni s-a alăturat în această seară de bunăvoie, 
spuse el cu convingere. Este gata să facă sacrificiul final și 
fundamental. 

Ce sacrificiu? Asta nu suna bine. Rylee încercă din nou 
să protesteze, să se retragă, dar era paralizată. Singura parte 
a corpului ei care nu era complet afectată era creierul şi chiar 
și acesta părea a fi înclinat să o trădeze. 

Ai încredere în el, îi şoptea o parte din creier. Știi că te 
iubeşte... poți simţi asta... Cât timp ai aşteptat ca să fii iubită? 

Nu! Era o nebunie. Drogul era cel care vorbea. 

Dar ea voia să se lase în voia senzaţiei provocate de 
degetele lui care alunecaseră un pic mai jos, lăsând o dâră 
fierbinte de-a lungul sânilor, tot mai aproape de sfârcurile 
dureroase. 

În adâncul ei, simţea furnicături. O durea. 

Dar nu era bine. Nu era...? 

El se aplecă mai aproape, atingându-i părul cu nasul, apoi 
vârful urechii cu buzele, șoptindu-i ca numai ea să audă: 

— Te iubesc. 

Simți că se topește. ÎI dorea. Un fior cald o străbătu. 
Degetele lui îi frecară mai tare pielea din jurul claviculei, 
apăsând în carne. Pentru o clipă, ea uită că se află pe scenă. 
Era singură cu el, iar el o atingea... o iubea... O dorea așa 
cum nu o dorise niciodată un bărbat... Și... 

El apăsă tare. 

Un deget puternic îi intră în carne, înfigându-se în 
coasta ei. 

Un șoc dureros îi străbătu trupul. 

Făcu ochii mari. 

Groaza și adrenalina se împletiră în vene. Pulsul ei o luă 
razna, nebunește. 

Ce crezuse ea? Că o va seduce? 

Nu! 

Iubire? Oh, pentru numele lui Dumnezeu, el nu o iubea! 

Rylee, nu te lăsa prostită. Nu cădea în această capcană 
stupidă. 

Injură halucinogenul care o convinsese că lui îi păsa de 
ea, oricine naiba ar fi fost el, cel care intenţiona să o folosească 
doar pentru spectacolul său bolnav. 

ÎL privi, iar el îi recunoscu furia. 

Nenorocitul zâmbea, arătându-și dinţii albi. 

Atunci știu că el se amuza pe seama furiei ei neputincioase. 
El simţea cum bate inima ei, cum sângele i se scurge fierbinte 
și cu frenezie prin vene. 

— Al ei este sângele neprihănit al unei virgine, spuse el 
mulțimii nevăzute. 

Nu! 

Ai greșit fata! Eu nu sunt... 

Făcu eforturi să vorbească, dar limba ei refuza să 
coopereze, aerul nu-i mișca corzile vocale. Încercă să se lupte, 
dar membrele ei erau neputincioase. 

— Nu-ţi fie teamă, șopti el. 

Ingrozită, ea-l privi cum se apropie și mai mult; respirația 
lui deveni fierbinte, iar buzele i se întredeschiseră dând la 
iveală dinţii. 

Doi colţi strălucitori sclipiră, așa cum își imaginase ea! 

Te rog, Doamne! Te rog, ajută-mă să mă trezesc. Te rog, 
te rog...! 

În următoarea secundă, simţi o împunsătură rece, ca și 
cum ar fi fost înțepată de un ac, ca și cum colții lui îi 
perforaseră pielea și se strecurau cu ușurință în vene. 

Sângele ei începu să se scurgă... 

"Dina acum e bine, se gândi Kristi Bentz, în timp ce 
arunca perna ei favorită pe bancheta din spate a Hondei sale 
vechi de zece ani, o mașină care pentru ea era nouă, dar care 
avea aproape o sută patruzeci și patru de mii de kilometri la 

bord. Cu un ghiont, perna ateriză peste rucsac, cărţi, lampă, 
iPod și alte lucruri esențiale pe care le lua cu ea în Baton 
Rouge. Tatăl ei o privea cum se muta din casa pe care o 
împărțeau cu toţii, o căsuță care, de fapt, aparținea mamei ei 
vitrege. În timp ce o privea, fața lui Rick Bentz devenea o 
mască a frustrării. 

Si ce altceva era nou? 

Cel puţin, slavă Domnului, tatăl ei încă trăia. 

Se hazardă și aruncă o privire rapidă în direcţia lui. 

Avea o mină bună, chiar robustă; obrajii lui erau roșii din 
cauza vântului care fremăta printre chiparoși și pini, iar câteva 
picături de ploaie luceau în părul lui negru. Desigur, erau și 
câteva fire cărunte și probabil că luase două kilograme jumătate 
sau trei în ultimul an, dar cel puțin arăta sănătos și viguros, 
cu umerii drepți şi cu ochii limpezi. 

Slavă Domnului! 

Pentru că, uneori, nu era așa. Cel puţin nu cu Kristi. De 
când se trezise din comă, cu un an și jumătate în urmă, ea 
avusese viziuni cu el, imagini înspăimântătoare care, atunci 
când îl privea, o făceau să-l vadă ca pe o fantomă, cu pielea 
cenușie, cu ochii negri ca niște găuri de nepătruns, având o 
atingere rece, moale și lipicioasă. Ea avusese multe coşmaruri 
cu cavalerul întunecat — sfârâitul unui fulger care traversa un 
cer întunecat, ecoul unui copac despicat de trăsnet, apoi tatăl 
ei zăcând într-o baltă formată din propriul lui sânge. 

Din nefericire, viziunile o bântuiau mai mult decât visele. 
În timpul zilei, vedea cum pielea lui se decolorează, cum 
trupul lui devine palid și apoi cenușiu. Ştia că el va muri. Și 
va muri în curând. Îi văzuse moartea destul de des în coșmarul 
care se repeta. Își petrecuse ultimul an și jumătate fiind sigură 
că el își va găsi sfârșitul sângeros şi îngrozitor la care ea 
fusese martoră în visele sale. 

În aceste ultime optsprezece luni, fusese extrem de 
îngrijorată pentru el, în timp ce ea se recupera de pe urma 
propriilor răni, dar astăzi, în această zi de după Crăciun, Rick 
Bentz era întruchiparea sănătăţii. Şi era enervat. 

Fără tragere de inimă, o ajutase să-și care valizele până 

la mașină. Vântul sufla prin această parte a râului, agitând 
crengile copacilor, suflând frunzele și purtând mirosul ploii și 
al apei mlăștinoase. Ea-și parcase mașina pe aleea plină de 
bălți a micuţei case pe care Rick o împărțea cu cea de-a doua 
soție. 

Olivia Benchet Bentz se potrivea cu Rick. Nu exista nicio 
urmă de îndoială în această privință. Dar ea și Kristi nu se 
prea înțelegeau. Iar în timp ce Kristi își încărca mașina în 
ciuda dezaprobării tatălui ei, Olivia stătea în pragul ușii, la o 
distanță de douăzeci de pași. Sprânceana ei mătăsoasă era 
încruntată a îngrijorare, iar ochii ei mari și negri priveau 
neliniștiţi, deși nu spunea nimic. 

Bine. 

Olivia știa bine că nu trebuie să intervină între tată și 
fiică. Era destul de deşteaptă, încât să nu pună paie pe foc în 
nicio conversaţie. Și totuși, de data asta, ea nu intră înapoi în 
casă. 

— Nu cred că este cea mai bună idee, spuse tatăl ei... 
pentru a câta oară? 

Oare era a două suta oară de când Kristi îi aruncase bomba 
cum că se înscrisese la nişte cursuri de iarnă, la colegiul All 
Saints din Baton Rouge? Nu era o surpriză foarte mare. Îi 
spusese despre decizia ei în septembrie. 

— Poţi sta cu noi şi... 

— Te-am auzit și prima oară, şi a doua, şi a șaptesprezecea 
și a trei sute patruzeci și doua și... 

— Destul! El ridică mâna. 

Ea închise gura. De ce săreau mereu unul la gâtul celuilalt? 
Chiar şi acum, când trecuseră prin atâtea? Deși aproape că se 
pierduseră unul pe celălalt de câteva ori? 

— Care parte din: „mă mut și mă întorc la școală, departe 
de New Orleans“ nu înţelegi, tată? Te înşeli, nu pot sta aici, 
chiar... nu pot. Sunt prea mare ca să mai locuiesc cu tata. 
Vreau să am viața mea. 

Cum putea să-i explice că-i era imposibil să mai suporte 
să-l vadă zi de zi sănătos, iar după un minut să-i apară cenușiu 
şi murind? Fusese convinsă că el avea să moară și rămăsese cu 

el, în timp ce se recupera de pe urma propriilor răni, dar să-l 
privească cum i se scurge culoarea din obraji, asta o termina și 
simţea că aproape o luase razna. Pentru numele lui Dumnezeu, 
dacă rămânea aici nu va face decât să agraveze lucrurile. Veştile 
bune erau că de o vreme nu mai văzuse acele imagini, cam de 
o lună, așa că poate interpretase ea greșit semnele. Indiferent 
de asta, era timpul să-și continue viaţa. 

Băgă mâna în geantă pentru a-și lua cheile. Nu avea niciun 
rost să se mai certe cu tatăl ei. 

— În regulă, în regulă, pleci. Am priceput. 

El se încruntă. Norii împinși de vânt pe cer distrugeau 
orice șansă de a avea parte de lumina soarelui. 

— Ai înțeles? Pe bune? După ce ţi-am spus... de câte ori? 
De un milion de ori? îl luă Kristi peste picior, dar zâmbi. 
Vezi, ești un investigator brici. Așa cum spun toate ziarele 
locale: eroul local, detectivul Rick Bentz. 

— Ziarele nu știu nimic. 

— O altă remarcă usturătoare din partea asului detectivilor 
din Departamentul de Poliţie din New Orleans. 

— Termină, mormăi el, dar o parte a gurii sale dure tresări, 
ceea ce putea fi interpretat ca un zâmbet foarte slab. 
Trecându-și o mână prin păr, privi înapoi spre casă, la Olivia, 
la femeia care devenise stânca de care se sprijinea. 

— Iisuse, Kristi, spuse el. Eşti de groază. 

— Este genetic. 

Își găsi cheile. 

El miji ochii și-și încordă maxilarul. 

Amândoi știau la ce se gândește el, dar niciunul nu 
menționă faptul că nu era tatăl ei biologic. 

— Nu trebuie să fugi. 

— Nu fug. Nu fug de ceva. Dar alerg către ceva. Se numește 
restul vieţii mele. 

— Ai putea... 

— Uite ce e, tată. Nu vreau să aud asta, îl întrerupse Kristi, 
în timp ce-și arunca geanta pe locul pasagerului, lângă trei 
genţi cu cărți, DVD-uri şi CD-uri. Ştiai de luni de zile că mă 
voi întoarce la școală, deci nu are rost să facem o scenă. S-a 

terminat. Sunt adult și mă duc la Baton Rouge, la vechea mea 
alma mater, colegiul All Saints. Nu este la capătul pământului. 
Suntem doar la câteva ore distanţă. 

— Nu este vorba de distanţă. 

— Am nevoie să fac asta. 

Ea privi spre Olivia, al cărei păr blond și ciufulit era luminat 
din spate de beculeţele colorate ale pomului de Crăciun. Micuța 
cabană părea călduroasă şi primitoare având în vedere furtuna 
care se apropia. Dar nu era casa lui Kristi. Nu fusese niciodată. 
Olivia era mama ei vitregă și, deși se înțelegeau destul de bine, 
nu era vorba de o legătură strânsă de familie între ele. Poate că 
nu va exista niciodată. Aceasta era viaţa tatălui ei acum și chiar 
nu avea prea mult de-a face cu ea. 

— Sunt niște probleme acolo. Lipsesc niște studenți. 

- Deja ai verificat? întrebă ea iritată. 

— Doar am citit despre niște fete dispărute. 

— Vrei să spui care au fugit? 

— Vreau să spun dispărute. 

— Nu te îngrijora! izbucni ea. 

Și ea auzise că nişte fete dispăruseră pe neașteptate din 
campus, dar nimic nu indicase vreo crimă. 

— Fetele pleacă de la colegiu şi din casa părinţilor mai tot 
timpul. 

— Chiar așa fac? întrebă el. 

O rafală de vânt rece suflă peste brațul mlăștinos al râului, 
învârtejind câteva frunze umede și trecând prin hanoracul cu 
glugă al lui Kristi. Ploaia se oprise, pe moment, dar cerul 
rămânea cenușiu și plin de nori, iar betonul crăpat era plin de 
bălți. 

— Nu este vorba că nu cred că ar trebui să te întorci la 
școală, spuse Bentz, sprijinindu-se cu șoldul de Honda ei. 
Astăzi era imaginea sănătăţii — cu pielea roșie, și părul negru 
cu doar câteva fire grizonante. Dar ce e cu ideea asta, să scrii 
despre crime? 

Ea ridică mâna, apoi își aranjă câteva lucruri aflate pe 
bancheta din spatele mașinii, apăsându-le pentru a putea vedea 
prin oglinda retrovizoare. 

— Ştiu ce este. Nu vrei să scriu despre vreunul din cazurile 
la care ai lucrat tu. Nu-ţi face griji. Nu voi păși pe terenul 
sfânt. 

— Nu este vorba de asta și tu ştii prea bine, spuse el. O 
urmă de furie trecu prin ochii lui pătrunzători. 

Bine. Să fie furios. Şi ea era iritată. În ultimele săptămâni, 
se călcaseră reciproc pe nervi. 

— Sunt îngrijorat de siguranţa ta. 

— Ei bine, nu mai fi, în regulă? 

— Termină cu atitudinea asta. Nu poţi trece cu vederea 
faptul că ai fost deja o ţintă. 

El îi întâlni privirea și ea știu că retrăia fiecare secundă 
îngrozitoare a răpirii și atacării ei. 

— Sunt bine. 

Ea se mai domoli un pic. Deși el era adesea foarte 
enervant, era un om bun. Știa asta. El își făcea griji pentru ea, 
ca întotdeauna. Dar ea nu avea nevoie de asta. 

Făcând un efort, își temperă nerăbdarea, în timp ce Hairy S., 
potaia mamei sale vitrege, ieși repede pe ușa din față și urmări 
o veveriţă până la un pin. Într-o străfulgerare roșie şi gri, 
veverița se cățără pe cleiul tare al pinului până sus, pe o 
creangă care se scutura, în timp ce ea privea în jos, tachinându-l 
şi mustrându-l pe frustratul terier corcit. Hairy S. sărea pe 
trunchi cu labele, schelălăind și ocolind copacul. 

— Ssst... o vei prinde data viitoare, spuse Kristi, ridicând 
potaia. 

Labele lui ude îi murdăriră tricoul şi primi o limbă umedă 
pe obraz de la Hairy. 

— Îmi vei lipsi, îi spuse ea câinelui, care se agita vrând să 
se întoarcă la urmărirea rozătoarelor. 

Ea-l aşeză pe iarbă, strâmbându-se un pic din cauza unei 
dureri la gât. 

— Hairy! Vino aici! îi ordonă Olivia de pe verandă, dar 
imitaţia de câine o ignoră. 

Bentz spuse: 

— Nu ești pe deplin vindecată. 

Kristi oftă tare. 

— Uite ce e, tată! Toţi doctorii mei care m-au îngrijit și 
specialiștii mi-au spus că sunt bine. Mai bine ca oricând, așa-i? E 
ciudat ce poate face o spitalizare, o kineto terapie, câteva şedinţe 
cu un psihiatru și aproape un an de antrenament personal intens. 

El pufni. Ca și cum ar fi vrut să dea greutate îngrijorării 
lui, o cioară zbură spre ei şi ateriză pe ramurile dezgolite ale 
magnoliei. Scoase un croncănit singuratic, ca o batjocură. 

— Ai fost destul de îngrozită când te-ai trezit în spital, îi 
reaminti el. 

— Asta este o poveste veche, pentru numele lui Dumnezeu. 

Și era adevărată. Pe când stătea la terapie intensivă, lumea 
se schimbase. Uraganul Katrina distrusese o parte din New 
Orleans, apoi făcuse ravagii în tot golful. Devastarea, 
disperarea şi distrugerile încă mai erau prezente. Deși Katrina 
trecuse peste golf cu un an în urmă, consecințele furiei 
uraganului stăteau mărturie peste tot și probabil că vor mai 
rămâne ani de zile, poate chiar decenii. Se vorbea că New 
Orleans nu va mai fi niciodată la fel. Kristi nu voia să se 
gândească la asta. 

Tatăl ei, desigur, muncea foarte mult. În regulă, înțelesese 
asta. Toţi cei din poliție erau cu nervii întinși la maximum, la fel 
cum era orașul și cetățenii năpăstuiți și împrăștiați; unii dintre ei 
fuseseră trimiși în colțuri îndepărtate ale țării și nu se mai 
întorseseră. Cine i-ar fi putut învinovăți de asta, când spitalele, 
serviciile orașului și transportul erau la pământ? Desigur, exista 
o revitalizare, dar aceasta își făcea apariția încet și cu intermitențe. 
Din fericire, Cartierul Francez, care supraviețuise aproape 
neafectat, era încă atât de unic în vechiul New Orleans, încât 
turiștii se aventurau din nou în acea parte a orașului. 

Kristi își petrecuse ultimele şase luni ca voluntară la unul 
dintre spitale, ajutându-l pe tatăl ei la secţie, iar sfârșiturile de 
săptămână făcând curăţenie în oraș, dar acum, se gândise 
ea — şi psihologul fusese de acord — trebuia să-și vadă de 
viaţa ei. Încet, dar sigur, New Orleans își revenea. Și venise 
timpul ca ea să înceapă să se gândească la restul vieţii ei și 
la ceea ce voia să facă. 

Detectivul Bentz, ca de obicei, nu era de acord. După 

uragan, Rick Bentz își reluase rolul de părinte, parcă mai 
protector decât înainte. Kristi era sătulă de asta. Nu mai era 
copilă și nici adolescentă. Era adultă, pentru numele lui 
Dumnezeu! | E 

Trânti ușa portbagajului. Nu se închidea, așa că-și rearanjă 
perna preferată, lampa de citit și plapuma făcută de mână pe 
care i-o lăsase strămătușa ei, apoi încercă din nou. De data 
asta, yala țăcăni la locul ei. | 

— Trebuie să plec. Își verifică ceasul. I-am spus proprietarei 
că voi ocupa locuinţa chiar astăzi. Te sun când ajung acolo 
şi-ţi dau raportul complet. Te iubesc. 

El părea pus pe harţă, dar spuse țâfnos: 

— Și eu, puștoaico. E 

Ea-l strânse în brațe, simți forța îmbrățişării lui și fu 
surprinsă când își dădu seama că se străduiește să nu plângă 
în timp ce se îndepărta de el. Cât de ridicol! li aruncă un 
pupic Oliviei, apoi se urcă la volan. Cu o mișcare din 
încheietura mâinii, Kristi făcu motorul mașinii să prindă viață 
şi, cu gâtul sugrumat de emoție, dădu cu spatele și ieşi de pe 
aleea lungă și strâmtă, înconjurată de copaci. g 

Când ajunse la drumul de țară, ea întoarse pe caldarâmul 
umed. Îl văzu cu coada ochiului pe tatăl său care-i făcea cu 
mâna. Respirând lung, se simţi dintr-odată liberă. Pleca, în 
sfârşit. După o lungă așteptare, o apuca pe drumul ei. Dar 
când puse maşina în mişcare, cerul se întunecă, iar oglinda 
laterală captă o frântură a imaginii lui Rick Bentz. 

Încă o dată toată culoarea i se scursese din trup și el 
părea o fantomă, în tonuri de negru, alb și gri. Ea-și tinu 
respirația. Putea fugi oricât de departe, dar nu va scăpa 
niciodată de spectrul morții tatălui ei. 

Ştia asta în sufletul ei. 

Era ceva sigur. 

Şi se va întâmpla în curând. 


Ascultând o veche baladă a lui Johnny Cash, Jay McKnight 


privea prin parbrizul camionetei sale, în timp ce ştergătoarele 
îndepărtau burnița de pe geam. Mergând cu optzeci și opt de 

kilometri pe oră prin furtună, împreună cu câinele său de 
vânătoare pe jumătate orb, care ocupa locul pasagerului, se 
întrebă dacă nu cumva își pierduse minţile. 

Altfel de ce ar fi acceptat să preia un curs seral în locul 
unei prietene a unei prietene care se afla în anul sabatic? Ce-i 
datora doctoriței Althea Monroe? Nimic. Abia dacă o cunoștea. 

Poate faci asta din bun-simt. Este al naibii de sigur că 
aveai nevoie de o schimbare. Și, oricum, cât de rău poate fi 
un semestru în care să înveţi mințile tinere şi însetate de 
cunoaștere despre medicina legală şi criminalistică? 

Luând-o în jos, el părăsi drumul principal îndreptându-și 
camioneta spre străduțele laterale, familiare. Ploaia cădea 
printre ramurile golașe ale copacilor, iar luminile stradale abia 
începeau să se aprindă. Apa șuiera sub cauciucuri și câţiva 
trecători înfruntau furtuna. Jay întredeschise un pic geamul și 
Bruno, o corcitură între pitbull și câine de vânătoare, își ţinu 
nasul mare apăsat de acea dungă subțire de aer proaspăt. 

Vocea lui Cash răsuna în cabina mașinii Toyota, în timp 
ce Jay încetinea aflându-se la marginile orașului Baton Rouge. 

„Mama mi-a spus, fiule...“ 

Jay îndreptă Toyota spre aleea cu pietriș a casei micute, 
cu două dormitoare, care-i aparținuse mătușii lui. 

„+... nu te juca niciodată cu armele...“ 

Închise radioul și opri motorul. Casa era pe punctul de a 
fi vândută de verişoarele lui care se certau tot timpul, Janice 
și Leah, ca parte a moștenirii de la mătușa Colleen. Surorile, 
care arareori se înțelegeau în vreo privință, fuseseră de acord 
să-l lase să stea pe proprietatea care era scoasă la vânzare, cu 
condiţia să facă unele mici reparaţii pe care soțul lui Janice, 
un star rock în devenire, care nu făcea nimic, nu se putea 
ocupa de ele. 

Posac, Jay își luă rucsacul și laptopul și sări din mașină. 
Dădu drumul câinelui, așteptă ca Bruno să miroasă, apoi să-şi 
ridice piciorul lângă unul dintre stejarii din grădina din faţă și 
apoi închise Toyota. Ridicându-și gulerul pentru a se proteja 
de ploaie, se grăbi pe cărarea din cărămidă, plină de buruieni, 

spre veranda din față, unde o lumină strălucea în noaptea care 
se lăsa. Câinele era la picioarele lui, așa cum stătea de șase 
ani de când îl avea Jay, singurul pui din șase care nu fusese 
adoptat. Fratele său era proprietarul cățelei, un câine de 
vânătoare de rasă pură care, după ce intrase în călduri, nu 
așteptase să i se aleagă un câine cu pedigri. leşise din cușcă 
şi se împerechease cu o potaie prietenoasă care se afla la 
câteva sute de metri distanţă și al cărei proprietar nu crezuse 
necesar să o castreze. Rezultatul fusese o droaie de cățeluși 
care nu valorau niciun cent, dar care se dovediseră niște câini 
ai naibii de buni. 

Mai ales Bruno, cu un miros ascuţit, dar cu o vedere 
slabă. Jay se aplecă, mângâie câinele și fu recompensat cu o 
ridicare prietenoasă a capului. 

— Haide să ne uităm la stricăciuni. 

Încă îi mai răsuna în minte „Folsom Prison Blues“ în 
timp ce descuia ușa și o împingea cu umărul pentru a o 
deschide. 

Casa mirosea a mucegai, a nefolosit. Aerul din interior 
era învechit. Întredeschise două ferestre, în ciuda ploii de 
afară. Își petrecuse ultimele trei sfârșituri de săptămână aici, 
zugrăvind din nou dormitoarele, refăcând faianţa din bucătărie 
şi din singura baie și îndepărtând ceea ce părea a fi murdărie 
veche de ani de zile, de pe veranda din spatele casei, unde o 
maşină antică de spălat rufe devenise adăpost pentru un cuib 
de viespi. Maşina de spălat ruginită împreună cu legiunea de 
viespi moarte dispăruseră acum, iar pe podeaua nou vopsită 
erau aşezate ghivece de lut cu plante atârnătoare. 

Dar mai avea mult până să termine. Va dura luni de zile 
pentru a pune casa la punct. Lăsă bagajul în micul dormitor, apoi 
se duse în bucătărie, unde un frigider vechi gâfâia pe linoleumul 
crăpat care trebuia înlocuit. În frigider, alături de nişte brânză 
uscată și crăpată, descoperi un pachet de șase Lone Star, din care 
lipsea doar una, și luă una dintre sticle. Era ciudat, se gândi el, 
cum Baton Rouge, dintre toate locurile, devenise raiul său, departe 
de New Orleans, orașul unde lucrase și crescuse. 

Oare consecințele uraganului Katrina i-au supt toată vlaga? 


20 


Laboratorul de criminalistică de pe bulevardul Tulane fusese 
distrus de furtună, iar cercetările fuseseră preluate atât de diferite 
sectoare şi agenții private, cât și de laboratorul de criminalistică 
din Baton Rouge al poliţiei statului Louisiana. Uneori, lucrau 
în rulote ale FEMA. Fusese un coșmar — orele suplimentare, 
munca zadarnică de strângere a dovezilor sfârșiseră prin a fi 
compromise. Și mai era şi timpul petrecut ca voluntar, ajutând 
victimele uraganului sau punând umărul la curăţenia care se 
făcea după ce apele se retrăseseră. Se îndoia că unii oameni din 
poliţie nu se gândiseră să renunţe, iar mulţi o făcuseră, lăsând 
autorităţile fără personal într-o perioadă când era mare nevoie 
de mai mulți ofiţeri dedicați, nu de mai puţini. 

Nu că Jay ar fi învinovăţit pe cineva că pleca. E drept că 
datoria lor era să le ajute pe victimele uraganului, dar mulţi 
ofiţeri se confruntau și ei cu pierderea caselor și a persoanelor 
iubite. | 

Și el avea nevoie de o schimbare. Nu era vorba doar de 
orele groaznice de lucru. Era destul de grav că fusese martor 
la ororile uraganului și privise cum orașul se lupta să-și revină, 
în timp ce federalii arătau cu degetul unul spre celălalt. Dar să 
știe că atâtea probe, strânse cu multă trudă de-a lungul anilor, 
se duseseră pe apa sâmbetei... asta apăsa cu greutate pe umerii 
lui. Ce pierdere mare! Ce muncă uriașă pentru a recupera totul! 

La treizeci de ani, el era deja epuizat. 

Şi ceva — o ultimă piesă a tragediei — îl trimisese în această 
călătorie, departe de New Orleans. 

__ Fuseseră jefuitorii — cei care erau destul de disperaţi sau 
criminali pentru a profita de pe urma tragediei? 

Victimele prinse în propriile case sau în aziluri? 

Lipsa unui răspuns rapid din partea guvernului federal? 

Distrugerea aproape totală a unui oraș pe care-l iubea? 

Sau poate faptul că propria sa casă fusese distrusă de 
vântul șuierător şi de inundația care năruise din temelii casa 
lui închiriată, ruinând aproape tot ceea ce avea? 

Și cât de mult putea da vina pe dezastru pentru soarta 
nefastă a relației lui romantice cu Gayle? Oare decesul relaţiei 
lor fusese din vina lui? A ei? A situaţiei? l 

Îi dădu apă proaspătă câinelui într-o tigaie veche și se 
uită pe fereastra plină de picături de ploaie, în curtea din 
spatele casei. Prin ochiul de geam văzu o bâtă lângă crengile 
magnoliei singuratice. Se însera repede, ceea ce-i reamintea 
că avea treabă de făcut. 

Întoarse capul și auzi cum îi trosnesc vertebrele și se 
așeză. Se îndreptă spre cel de-al doilea dormitor — care era 
încă zugrăvit într-o nuanță oribilă de roz — unde-și instalase 
un birou, o lampă și un mic dulap pentru dosare. În colţ, se 
afla un culcuș pentru câine, iar Bruno găsise un „os“ din piele 
pe jumătate ros și începuse să lucreze la el. Jay mai luă o 
înghiţitură din Lone Star, apoi puse berea jos. deschise laptopul 
şi-l puse pe biroul ieftin marca Formica, înainte de a apăsa pe 
butonul de deschidere. Computerul porni cu un bâzâit. Câteva 
secunde mai târziu, era pe Internet, verificându-și e-mailul. 

Printre spamuril și mesajele de la colegii și prietenii săi, 
era un alt mesaj de la Gayle. Simţi o strângere în stomac 
atunci când deschise mesajul ei scurt și vesel și nu găsi deloc 
amuzant bancul pe care i-l trimisese şi lui. Nu era nicio 
surpriză. Fuseseră de acord să se comporte civilizat unul cu 
celălalt, să rămână prieteni, dar cine păcălea pe cine? Nu 
funcţiona. Relaţia lor se sfârșise. Murise cu mult înainte ca 
furtuna să lovească. 

Nu răspunse la mesaj. Era la fel de inutil ca și inelul cu 
diamant care stătea în sertarul de la biroul din New Orleans. 
Strâmbă din buze la acest gând. Nu prea avusese noroc în 
ceea ce priveşte inelele. Cu ani în urmă, îi oferise un „inel de 
promisiune“ iubitei sale din liceu, iar Kristi Bentz începuse 
repede o relaţie cu un asistent atunci când venise la școală 
aici, la colegiul All Saints. Nu-i așa că era un pic ironic? Ani 
mai târziu, când, în sfârșit, îi oferise un inel lui Gayle, ea 
acceptase diamantul și începuse să plănuiască viaţa lor 
împreună — viaţa lui — până când el simţise că i se pune un 
ștreang de gât. Cu fiecare zi care trecea, sfoara devenea din 
ce în ce mai strânsă, până când nu mai putu să respire. 
Atitudinea lui o duru pe Gayle, iar ea deveni şi mai posesivă. 
ÎI suna la orice oră din noapte, devenise geloasă pe prietenii, 

colegii lui, chiar și pe afurisita lui de carieră. Şi nu-l lăsa 
niciodată să uite că el ar fi vrut să se căsătorească cu Kristi 
Bentz cu mult înainte de a o întâlni pe ea. Gayle era sigură 
că încă mai tânjea după iubita lui din liceu. 

Ceea ce era de-a dreptul stupid. 

Așa că el îi ceru inelul înapoi. 

lar ea i-l aruncă în frunte. Inelul îi tăiase pielea și îi 
lăsase o cicatrice mică deasupra sprâncenei stângi, ca o 
mărturie a furiei lui Gayle. 

Se gândi că se ferise de un proiectil mult mai mare atunci 
când anulase nunta. 

Cam atâta despre dragostea adevărată. 

Luând telecomanda micului televizor care stătea pe dulapul 
cu dosare, continuă să se uite prin e-mailuri. Ascultând pe 
jumătate știrile în timp ce aștepta reportajele din sport și noutăţi 
despre Saints, începu să citească alte zeci de mesaje, când 
prinse sfârșitul unui reportaj. 

+++ dispărută din campusul colegiului All Saints, dinainte 
de Crăciun, studenta a fost văzută ultima dată aici, în Cramer 
Hall, de către colega ei de cameră, pe 18 decembrie, în jur de 
ora patru jumătate." 

Jay își îndreptă toată atenţia spre ecran. O femeie cu un 
hanorac albastru, luptându-se cu vântul, ploaia și cu un cer 
ameninţător, privea în cameră. Reportajul fusese filmat în faţa 
clădirii din cărămidă a căminului în care Kristi Bentz locuise 
cu ani în urmă, pe când era boboc. O imagine a lui Kristi, așa 
cum era pe atunci, îi apăru în minte, cu părul ei lung, castaniu, 
cu trupul ei atletic și cu niște ochi pătrunzători și inteligenți. 
Fusese un prost în privința ei pe atunci, fiind sigur că ea era 
„aleasa“. Desigur, de atunci învățase cât de mult se înșelase. 
Ce bine că ea rupsese relaţia, iar el evitase un mariaj care cu 
siguranță ar fi devenit o capcana pentru amândoi. O familie 
distrusă! 

»..-Din acea zi, cu o săptămână înainte de Crăciun, spuse 
reportera, nimeni nu a mai văzut-o pe Rylee Ames în viaţă.“ 

Pe ecran, apăru o poză a fetei de douăzeci și ceva de ani. 
Cu ochi albaștri, păr blond, cu șuviţe, și cu un zâmbet 

strălucitor, Rylee Ames părea a fi chintesența „fetei din 
California“, genul majoretă, deşi reportera spunea că ea urmase 
liceul în Tempe, Arizona, și Loredo, Texas. 

„Sunt Belinda Del Rey, relatez de la WMTA, din Baton 
Rouge.“ 

Rylee Ames. Numele îi suna familiar. 

Sâcâindu-l, Jay intră repede pe site-ul colegiului și verifică 
lista clasei sale care era mereu înnoită pe măsură ce studenții 
adăugau sau renunțau la cursurile din orarul lor. Primul nume 
din lista sa era Ames, Rylee. 

Radarul său de polițist era în alertă maximă și fu nevoit 
să-și tempereze gândurile pentru a nu crea scenarii înfiorătoare. 
Viol, tortură, crimă — văzuse atâtea crime violente, dar încercă 
să nu tragă încă concluzii. Nu exista nicio dovadă că fusese 
omorâtă, doar că era dată dispărută. 

Puștii de vârsta ei renunțau sau schimbau colegiile sau 
plecau în excursii la schi sau la concerte rock fără a spune 
nimănui. Se putea foarte bine să fi plecat să se căsătorească 
pe ascuns. 

Dar poate că nu. Lucrase destul de mult la laboratorul de 
criminalistică din New Orleans încât să aibă un presentiment 
Ciudat în legătură cu această studentă pe care nici nu o 
cunoscuse. Mai luă o înghiţitură de bere şi parcurse lista. 

Arnette, Jordan. 

Bailey, Wister. 

Braddock, Ira. 

Bentz, Kristi. 

Calloway, Hiram. 

Crenshaw, Geoffrey. 

Aşteaptă! Poftim? 

Bentz, Kristi? 

El miji ochii privind ecranul, concentrându-se asupra 
numelui familiar care încă mai avea impact asupra lui, făcând 

ca pulsul să o ia razna. 

Nu se poate! Îi bântuia gândurile! 

Kristi Bentz nu putea să urmeze cursul lui! Nu era posibil! 
Ce întorsătură crudă a sorții ar fi asta? Dar era numele ei, 

mare și real. Nu era atât de prost, încât să creadă că ar putea 
fi vorba de altă studentă cu același nume. Trebuia să înfrunte 
faptul că timp de trei ore, în fiecare săptămână, lunea seara, 
o va vedea din nou. 

Rahat! 

Ploaia stropea ferestrele, iar el privea hipnotizat lista 
cursanților. Imagini ale lui Kristi îi apărură în minte: părul ei 
lung care flutura, în timp ce fugea de el înspre o pădure, joaca 
luminilor și umbrelor care o acopereau printre bolta de crengi, 
râsul ei molipsitor; ieșind din piscină, apa picurând de pe 
trupul ei plin de energie, zâmbetul ei triumfător dacă câștiga 
întrecerea, încruntarea ei adâncă și impenetrabilă dacă pierdea; 
stând întinsă sub el pe o pătură, în spatele camionetei lui, 
lumina lunii licărind pe corpul ei perfect. 

— Oprește-te! spuse el cu voce tare, iar Bruno, tot timpul 
vigilent, fu imediat în picioare, lătrând aspru. Nu, băiete, este... 
nu este nimic. 

Jay alungă imediat imaginile stupide, viscerale, din 
tinerețea lui excitantă. Nu o mai văzuse pe Kristi de cinci 
ani şi se gândea că se schimbase. Iar printre toate fanteziile 
lui romantice legate de ea, mai erau și alte imagini nu 
tocmai plăcute. Kristi era temperamentală și avea o limbă 
ascuţită. 

Îşi dăduse seama, cu mult timp în urmă, că era bine că 
scăpase de ea. 

Dar adevărul era că citise și auzise despre întâlnirea ei cu 
moartea, despre faptul că avusese de-a face cu un nebun, despre 
lunga ei ședere în spital, recuperându-se după ultimul atac, și 
fusese tulburat și chiar sunase la o florărie pentru a-i trimite 
flori, dar se răzgândise. Kristi era ca un obicei prost, unul de 
care nu puteai scăpa în totalitate. Jay se simţea bine atâta timp 
cât nu știa nimic de ea, nu citea despre ea sau nu o vedea. 
Toate acele emoţii vechi erau bine zăvorâte cu chei bine păzite. 
Fusese interesat și de alte femei. Fusese logodit, nu-i așa? Și 
totuși... fiind nevoit să o vadă în fiecare săptămână... 

Probabil că-i va face bine, decise el. 

Întărirea caracterului? Așa cum obișnuia să spună mama 

lui de fiecare dată când el avea probleme și trebuia să plătească 
prețul pedepsei, de obicei, aplicată de mâinile tatălui său. 
— La naiba! mormăi în barbă, în timp ce realiza adevărul. 
Falca îi căzu într-o parte și preț de-o clipă își imagină 
cum ar fi fost să predea un curs la care să o aibă ca studentă 
pe Kristi, care ar trebui să fie sub cercetarea lui atentă, sub 
controlul lui. lisuse! La ce se gândea? Decisese cu mult timp 
în urmă că, dacă nu o va mai vedea vreodată, va fi foarte 
bine. Acum se pare că va trebui să-i vadă chipul timp de trei 
ore, o dată pe săptămână. | 
Bău berea și trânti sticla goală pe birou. Doar nu-și 
modificase întreg programul de lucru, lucrase ture de zece 
ore, suportase dureri de cap din pricina faptului că fusese 
nevoit să-și schimbe întreg stilul de viață doar pentru a o 
vedea pe Kristi în fiecare săptămână. Își încordă atât de tare 
maxilarul, încât îl duru. i N 
Poate că ea va renunţa la cursul lui. În secunda când își 
va da seama că el îi va ţine locul doctoriței Monroe, Kristi 
probabil că-și va modifica orarul. Nu avea nicio îndoială că 
nici ea nu voia să-l mai vadă, cum nici el nu mai voia să aibă 
de-a face cu ea. lar gândul că el îi va fi profesor probabil că 
o va deranja cu adevărat. Va renunţa la curs. Mai mult ca 
sigur o va face. 


Bine. , 
Citi restul listei cu cei treizeci și cinci de studenţi interesați 


de criminalistică — să zicem treizeci și patru. Privirea lui se 
îndreptă înapoi spre primul nume de pe listă: Rylee Adams. 
Jay își frecă barba nerasă. Ce naiba se întâmplase cu ea? 

— Para muzică tare, fără animale de companie, nu se 
fumează, totul este trecut aici, în contractul de închiriere, spuse 
Irene Calloway, deşi ea însăși mirosea în mod suspect a fum 


de ţigară. 

La peste șaptezeci de ani, cu câteva smocuri de păr alb 
care-i ieșeau de sub bereta roșie, Irene era slabă ca un ţânţar, 
purta blugi largi, decoloraţi, și un tricou prea mare. Jacheta ei 
era, de fapt, o cămașă bărbătească din flanel. O privea pe 
Kristi prin niște ochelari cu lentile groase. Ea și Kristi stăteau 
la o masă mică, zgâriată, în apartamentul mobilat de la etajul 
trei. Locul avea ceva farmec datorită lucarnelor, șemineului 
vechi, podelei din lemn și a ferestrelor udate de ploaie. Era 
confortabil și liniștit, iar lui Kristi nu-i venea să creadă ce 
noroc avusese că-l găsise. Irene arătă cu degetul ei lung și 
noduros spre ceea ce scria în contractul de închiriere. 

— L-am citit, o asigură Kristi, deși copia pe care i-o 
trimisese prin fax fusese neclară. Fără să mai piardă timp, 
semnă ambele exemplare ale contractului de închiriere pe șase 
iuni și i le înapoie noii sale proprietărese. 

— Nu ești căsătorită? 

— Nu. 

— Nu ai copii? 

Kristi se burzului în timp ce nega dând din cap. Întrebările 
lui Irene erau un pic cam prea personale. 

— Nu ai iubit? Contractul de închiriere stipulează că aici 
are voie să stea numai o singură persoană. 

Ea arătă spre micul studio care fusese cândva pod, posibil, 
camera servitorilor din casa veche, şi care acum era împărțit 
în apartamente. 

— Și dacă decid că am nevoie de o colegă de cameră? 
întrebă Kristi, deși nimeni n-ar fi dormit confortabil pe divanul 
care arăta cam distrus sau pe o saltea cu aer. 

Buzele lui Irene se subţiară. 

— Contractul de închiriere va trebui refăcut. Vreau să 
verific, din motive de securitate, pe orice posibil chiriaş și, 
desigur, chiria va crește, și va fi nevoie de o altă garanţie. Și 
nu ai voie să subînchiriezi. Ai înţeles? 

— Pentru moment voi fi doar eu, spuse Kristi, reușind 
cumva să-și țină pliscul. 

Avea nevoie de acest apartament. Găsise cu greutate o 
locuinţă în mijlocul anului școlar, mai ales un apartament 

aproape de campus. Norocul o ajutase să descopere acest studio 
pe Internet. Era una dintre primele locuinţe pe care și le putea 
permite, mai ales că putea parcurge drumul până la școală pe 
jos. Cât despre o colegă de cameră, Kristi ar fi preferat să 
zboare singură, dar finanţele s-ar putea să o determine să 
găsească pe cineva cu care să împartă chiria și utilităţile. 

- Bine. Nu am chef de prostii. 

Kristi se făcu că nu aude. Pentru moment. Dar bătrâna 
începea să o enerveze. 

— Nu mai ai nicio altă întrebare? spuse bătrâna, în timp ce 
îndoia cu grijă contractul cu unghiile și îl băga în buzunarul 
lateral al unei genţi croșetate. 

— Nu încă. Poate după ce mă voi muta. 

Ochii negri ai lui Irene se îngustară în spatele ochelarilor 
ca şi cum ar fi măsurat-o pe Kristi. 

— Dacă este vreo problemă, poţi apela și la nepotul meu, 
Hiram. Stă la I-A. Își flutură degetele în timp ce vorbea. Este 
un fel de administrator de serviciu. Îi mai scad din chirie dacă 
repară unele lucruri și are grijă de micile probleme. Cutele de 
deasupra sprâncenelor se adânciră. Afurisiţii lui de părinți 
s-au despărțit și au uitat că mai au și copii. O prostie. 

Căută ceva în buzunarul blugilor și scoase o carte de 
vizită cu numele ei şi numărul de telefon, împreună cu cel al 
lui Hiram, apoi o lăsă să alunece pe masă. 

— I-am spus fiului meu că face o greșeală încurcându-se cu 
femeia aia, dar crezi că m-a ascultat? Oh, nu... Prostul naibii. 

Ca şi cum își dăduse seama că spusese prea multe, Irene 
adăugă repede: 

— Hiram este un copil bun. Muncește din greu. Te va 
ajuta la mutare, dacă vrei, poate repara orice. A învățat asta 
de la soţul meu, odihnească-se în pace. 

Ridicându-se în picioare, adăugă: 

— Oh, o să-i spun lui Hiram să pună zăvoare noi la ușă. 
Şi dacă ai vreun zăvor de la fereastră care nu se închide bine, 
se va ocupa şi de asta. Cred că ai aflat despre ultimele 
întâmplări? 

Sprâncenele ei cărunte se ridicară deasupra ochelarilor 

fără ramă și-și frecă nervoasă bărbia, ca şi cum ar fi cântărit 
bine ceea ce voia să spună. 

— Câteva studente au dispărut în acest an școlar. Nu s-a 
găsit niciun cadavru, ştiu, dar se pare că poliţia suspectează 
o crimă. Dacă e să mă întrebi pe mine, au fugit cu toatele. 
Privi în altă parte și mormăi: Se întâmplă tot timpul, dar nu 
poţi fi niciodată prea atentă. 

Dădu din cap, ca şi cum ar fi fost de acord cu ea însăși, 
vârându-și geanta sub braț. 

— Am văzut reportajele de la știri. 

— Lucrurile stăteau altfel în copilăria mea, o asigură Irene. 
Majoritatea cursurilor erau predate de preoți și călugărițe, iar 
colegiul avea o anumită reputaţie, dar acum... aiurea! Flutură 
mâna, ca şi cum ar fi îndepărtat un ţânţar enervant. Acum se 
pare că angajează tot felul de oameni... ciudaţi, dacă mă întrebi 
pe mine, pe oricine are o afurisită de diplomă. Predau cursuri 
despre vampiri, demoni și tot felul de chestii satanice... religii 
ale lumii, nu doar despre creștinism, să știi, și... și mai sunt 
și acele piese de teatru ridicole! Se numesc moralizatoare. Ca 
şi cum am trăi în Evul Mediu. Oh, nu mă face să vorbesc 
despre departamentul de engleză. Are la conducere un nebun, 
ascultă la mine. Natalie Croft nu are nicio legătură cu predatul 
unui curs, cu atât mai puțin să conducă un departament. Pufni 
în timp ce deschidea ușa. De când părintele Anthony -— oh, 
scuză-mă, este „Fratele Tony“, probabil, pentru că acum este 
la modă să fii prietenul tuturor —, de când a preluat postul de 
la părintele Stephen, s-a dezlănţuit iadul. În sensul strict al 
cuvântului. 

Cu buzele strânse, Irene dădu din cap, în timp ce trecea 
peste pragul ușii slab luminate. 

~ Ce zici de așa progres? Piese moraliste, pentru numele 
lui Dumnezeu? Vampiri? E ca şi cum All Saints s-a întors în 
Evul Mediu! 

Se sprijini de balustradă și începu să coboare treptele. 

irene Calloway nu avea o minte deschisă. Kristi neglijă 
să-i spună că unele dintre cursurile pe care bătrâna le disprețuia 
erau deja în orarul ei. 

Încuind uşa după noua ei proprietăreasă, Kristi verifică 
toate ferestrele, inclusiv cea mare din dormitor care dădea 
spre o scară ruginită, folosită în caz de incendiu. 

Toate încuietorile de la ferestrele micului apartament erau 
stricate. Kristi se gândi să nu menționeze nimic tatălui ei 
despre lipsa de securitate. Imediat, în timp ce se îndrepta spre 
scara exterioară pentru a-și lua lucrurile, îl sună pe Hiram pe 
celular. Nepotul lui Irene nu răspunse, dar Kristi îi lăsă un 
mesaj și numărul ei de telefon, apoi începu să-și care cele 
câteva bagaje în noua ei casă, un cuib de ciori care dădea spre 
gardul de piatră ce înconjura colegiul All Saints. 


Stând la biroul ei din cadrul Departamentului de Poliţie 
din Baton Rouge, ofițerul de poliție Portia Laurent privea 
fotografiile celor patru studente dispărute de la colegiul All 
Saints. Niciuna dintre fete nu își făcuse apariția. Pur și simplu, 
dispăruseră, nu doar din Louisiana, dar se pare că și de pe 
fața pământului. 

În timp ce tastatura computerului țăcănea, imprimantele 
bâzâiau şi un ceas vechi ticăia, măsurând trecerea ultimelor 
zile ale anului, Portia se uită la poze pentru a mia oară. Toate 
erau atât de tinere. Fete zâmbitoare cu chipuri proaspete, 
inteligente și cu ochii licărind de speranţă. 

Sau era doar o mască pe chipul lor? 

Oare în spatele acestor zâmbete exersate se ascundeau 
secrete întunecate? 

Fetele erau tulburate, atâta putuse stabili și ea. Aşa că nu 
li se acordase cine ştie ce atenţie. Nimeni, nici celelalte organe 
din poliție, nici administraţia colegiului, nici măcar familiile 
fetelor date dispărute nu păreau a crede că era ceva necurat 
la mijloc. Da” de unde. Aceste studente, cândva zâmbitoare, 
erau doar niște fugare, niște fete încăpăţânate, nebunatice, 
care, dintr-un motiv sau altul, deciseseră să plece și să nu se 
mai întoarcă. 

Oare se drogau? 

Se prostituau? 

Sau doar se săturaseră de școală? 

Oare se cuplaseră cu vreun iubit care le sucise minţile? 

Oare se hotărâseră să umble prin ţară? 

Oare își doriseră o scurtă vacanţă şi nu se mai întorseseră? 

Răspunsurile și opţiunile variau, dar Portia părea a fi 
singura persoană de pe planetă căreia îi păsa. Făcuse copii 
după pozele de pe legitimaţiile de studente ale fetelor şi le 
prinsese cu piuneze de planșa pentru comunicate emise de 
biroul unde lucra. Originalele se aflau în dosarul general al 
persoanelor dispărute, dar erau diferite; aceste fotografii legau 
între ele câteva fete, care studiaseră la colegiul All Saints, iar 
apoi dispăruseră fără urmă. Nu se folosise nicio carte de credit, 
nu se încasase niciun cec, nu se accesase niciun bancomat. 
Telefoanele lor nu mai fuseseră folosite din seara în care 
dispăruseră și niciuna dintre ele nu apăruse în vreun spital 
local. Niciuna dintre ele nu cumpărase un bilet de autobuz 
sau de avion și nici nu existase vreo activitate pe paginilor lor 
din MySpace. 

Portia se uită la pozele lor și se întrebă ce naiba se 
întâmplase cu ele. Ceva îi spunea că sunt moarte, dar spera 
din tot sufletul că instinctele ei obosite, de polițist, se înșelau. 

Niciuna dintre fete nu avea vreun vehicul și niciuna nu 
avusese domiciliul în statul Louisiana până ce nu se 
înscriseseră la colegiul privat. Ultimele persoane care le 
văzuseră nu observaseră nimic ciudat, nu putuseră oferi poliției 
nici cel mai mic indiciu în legătură cu ce avea de gând să facă 
fiecare fată în parte, unde s-ar fi putut duce, cu cine s-ar fi 
putut întâlni. 

Era al naibii de frustrant. 

Portia căută în geantă pachetul de țigări, apoi îşi aminti 
că se lăsase de fumat. De trei luni, patru zile și cinci ore — nu 
că ar fi ținut socoteală. Luă o gumă cu nicotină și găsi puţină 
satisfacţie în a o mesteca, în timp ce trecea cu privirea de la 
o poză la alta. 

Prima victimă care lipsea de aproape un an, din ianuarie 
trecut, era o studentă afro-americană, Dionne Harmon, cu pielea 
închisă la culoare, cu pomeţi înalți, cu un zâmbet frumos, larg, 
şi cu un tatuaj cu „LOVE“, împletit cu colibri și flori, în partea 

de jos a spatelui. Venise de la New York. Părinţii ei nu fuseseră 
niciodată căsătoriţi și erau decedați, mama din cauza cancerului, 
tată] din cauza unui accident de muncă. Singura ei rudă era un 
frate cu numele Desmond, care avea deja trei copii, cărora nu 
le plătise pensia alimentară. Atunci când Portia îl contactase, el 
îi spusese că nu-l interesează „ce se întâmplă cu târfa“. 

— Frumos, spuse Portia cu voce tare amintindu-și 
conversaţia. 

Niciunul dintre prietenii lui Dionne nu-și putea explica ce 
se întâmplase cu ea, dar ultima persoană care recunoscuse că 
o văzuse, unul dintre profesorii ei, dr. Grotto, cel puţin păruse 
a fi îngrijorat. Grotto preda cursuri despre vampirism, câteodată 
scriindu-l cu y — adică vampyrism — ceea ce era un pic ciudat, 
deși oamenii puteau fi uneori intrigaţi și inspirați de cele mai 
ciudate lucruri. În vârstă de treizeci și cinci de ani, Grotto era 
mai sexy decât ar fi fost indicat pentru un profesor universitar. 
Vechea descriere de la Hollywood, „înalt, brunet și chipeș“ i 
se potrivea ca o mănușă și cu siguranță că era mult mai 
interesant decât toţi profesorii ei bătrâni și prăfuiți pe care-i 
avusese în cei doi ani cât urmase colegiul All Saints, cu un 
deceniu în urmă. 

Celelalte fete dispărute erau caucaziene și toate proveneau 
din familii destrămate, care le considerară ca fiind niște fugare 
iresponsabile „ce intrau mereu în bucluc“. 

Ce ciudat ca ele să ajungă la All Saints şi pe urmă să 
dispară în optsprezece luni! 

Coincidenţă? Portia nu credea asta. 

În cele din urmă, presa observase dispariţiile şi presiunea 
crescuse. Publicul era acum nervos, Departamentul de Poliţie 
primea tot mai multe apeluri. 

După dispariţia lui Dionne, în urmă cu un an, Tara 
Atwater și Monique DesCartes se făcuseră nevăzute, Monique 
în mai, Tara în octombrie, iar acum Rylee Ames. Toate 
urmaseră cam aceleași cursuri, în special la departamentul 
de engleză, inclusiv cursul despre vampyrism predat de dr. 
Dominic Grotto. 

Poc! 

Un dosar ateriză peste fotografiile ei. 

— Hei! spuse Del Vernon, sprijinindu-și șoldul de biroul 
ei. Încă te mai ocupi de fetele dispărute? 

lar o luăm de la capăt, se gândi Portia în sinea ei, 
așteptându-se la o predică de la fostul militar care ajunsese 
detectiv. Vernon avea de partea lui trei chestii: chel, negru și 
chipeș. Deși avea patruzeci și ceva de ani, nu-și pierduse 
conformaţia de militar al SUA. Avea umerii lați și drepți, talia 
subțire și, după cum spunea Stephanie, una dintre secretarele 
departamentului, fundul lui era „destul de ferm pentru a-i susține 
atitudinea de urâcios“. Și avea dreptate. Vernon avea un corp 
grozav. Portia încercă să nu observe asta. 

— Ce este asta? întrebă ea, ridicând dosarul și 
deschizându-l. Apoi văzu că era raportul unei crime și poza 
unei femei moarte. 

— Jane Doe... gâtul tăiat... de la poliția din Memphis. Se 
pare că este același tip care a omorât-o pe femeia pe care am 
găsit-o săptămâna trecută lângă River Road. 

— Beth Staples. 

— Vreau să verifici. 

— S-a făcut, îi spuse ea și aşteptă ca el să-i spună din nou 
că fetele dispărute de la All Saints nu erau înregistrate ca 
victime ale unei omucideri și, prin urmare, nu erau treaba ei. 

Incă. 

Dar el nu o făcu. În schimb, celularul lui Vernon sună şi 
el bătu cu degetele în biroul ei înainte de a se îndepărta prin 
labirintul de birouri despărțite de paravane. 

— Vernon, spuse el aspru, trecând pragul biroului său privat 
și închizând ușa de sticlă cu piciorul, în urma sa. 

Portia luă dosarul cu Jane Doe, mutându-și atenţia de la 
pozele studentelor. Exista posibilitatea ca ea să se înșele, ca 
studentele chiar să mai fie în viaţă, să fie doar niște adolescente 
fugare, rebele, care intrau în buclucuri. 

Dar nu ar fi pariat pe asta. 


La două zile după ce s-a mutat, Kristi a găsit un post de 
chelneriţă la un restaurant aflat la trei străzi distanță de campus. 


33 


Nu avea să se îmbogăţească din salariul minim și bacșișuri, 
dar beneficia de ceva flexibilitate în alegerea turelor, și asta 
era exact ceea ce voia. Să servească la mese nu era o slujbă 
fascinantă, dar mult mai a naibii de bună decât să lucreze 
pentru Gulf Auto și Compania de Asigurări de Viaţă, unde-și 
petrecuse prea multe ore ca să le poată număra, în anii trecuți. 
Pe lângă asta, nu renunţase la visul ei de a scrie despre crime 
reale. Se gândise că, având subiectul potrivit, va putea deveni 
o altă Ann Rule. 

Sau ceva pe-aproape. 

Amurgul se lăsa în timp ce ea traversa campusul cu 
rucsacul atârnându-i pe spate, cu capul între umeri. Primii 
stropi de ploaie începură să cadă pe pământ în această zi 
dinainte de Revelion. O rafală de vânt rece trecu prin curtea 
interioară a campusului, scuturând zgomotos crengile stejarilor 
și pinilor înainte de a-i atinge ceafa cu un sărut îngheţat. 
Tremură, surprinsă de scăderea temperaturii. Era obosită din 
cauza mutării și-și simţea picioarele ca de plumb când trecu 
pe lângă Cramer Hall, unde-și petrecuse primul an de colegiu, 
cu aproape zece ani în urmă. Nu se schimbase prea mult, cu 
siguranţă, își spuse, nu atât de mult pe cât se schimbase ea. 

Sufla greu, respirația i se transforma într-un abur. Cu 
colțul ochiului, i se păru că prinde o mișcare, ceva întunecat 
şi sumbru în gardul viu și gros de lângă bibliotecă. Felinarul 
arunca o lumină albăstruie, fluidă, și, deși miji ochii, nu văzu 
pe nimeni. Poate imaginaţia ei era prea activă. 

Dar cine o putea învinovăţi? Luând în calcul propria ei 
experiență din timpul răpirii, avertismentele tatălui ei și 
remarcile proprietăresei nu putea fi decât teribil de tensionată. 

— Nu băga în seamă, se certă ea, trecând pe lângă Casa 
Wagner, un edificiu enorm din piatră, cu terestre întunecate, cu 
cercevele și cu o lucrătură fină din fier forjat vopsit în negru. 

În această seară, vechea vilă impunătoare părea 
prevestitoare de rele, chiar sinistră. Și tu crezi că poți să scrii 
despre crime adevărate? Ce spui de ficțiune? Poate genul 
horror? Sau ceva la fel de înfiorător ca imaginația ta! 
Dumnezeule, Kristi, revino-ți! 

Grăbindu-se în timp ce începea să plouă tot mai tare, auzi 
pași pe trotuarul din spatele ei. Se hazardă și aruncă o privire 
rapidă peste umăr, dar nu văzu pe nimeni. Nimic. Și pașii 
păreau să se fi oprit. Ca și cum cel care ar fi urmărit-o nu ar 
fi vrut să fie descoperit. Sau imita propria ei ezitare. 

Stomacul i se strânse și se gândi la tubul de spray cu 
piper din rucsac. Instinctul de apărare... 

Doamne Dumnezeule, revino-ți! 

Ridicându-și rucsacul pe umăr, își continuă drumul, cu 
urechile ciulite încercând să sesizeze zgomotul unor pantofi 
pe beton și respiraţia apăsătoare a celui care o urmărea, dar 
tot ceea ce auzi fu sunetul traficului de pe străzi — roți 
fredonând pe asfaltul umed, motoare huruind, câte un scârţâit 
de frâne sau câte un tânguit de angrenaje. Nimic sinistru. 
Nimic diabolic. Cu toate astea, inima îi bătea cu putere și, în 
ciuda dezbaterii ei mentale, trase fermoarul rucsacului din 
piele și scotoci după tub. În câteva secunde, era în mâna ei. 

Privi iarăși peste umăr. 

Din nou, nimic. 

Pe jumătate alergând, tăie peluza și ieși pe poarta cea mai 
apropiată de apartamentul ei. Ajunse în stradă când telefonul 
ei sună. Tresărind nervoasă, înjură încet în timp ce căuta în 
buzunarul de la haină. Numele tatălui ei licărea pe ecran. 
Recunoscătoare, pentru prima dată, că el sunase, îl salută: 

— Hei, tu nu muncești niciodată? 

— Chiar și poliţiştii mai iau câte o pauză din când în când. 

— Aşa că ai decis să iei și tu una ca să mă verifici? 

— Tu m-ai sunat, îi reaminti el. 

— Oh, așa este. 

Uitase... asta era un alt mod care îi reamintea că nu se 
recuperase sută la sută, iar afurisita ei de memorie îi juca 
feste din când în când, făcând-o să uite complet ceva important. 

— Uite ce e, voiam să-ţi spun noua mea adresă și că mi-am 
găsit de lucru la Bard's Board. Este un restaurant și toate 
felurile de mâncare sunt denumite după personajele lui 
Shakespeare. Ştii tu, cum ar fi cafeaua cu gheaţă a lui Iago, 
sandviciul cu carne de vită al lui Romeo și sandviciurile micuţe 

ale lui Lady Macbeth, ceva de genul ăsta. Cred că proprietarii 
sunt doi foști profesori de engleză. Oricum, trebuie să le învăţ 
pe toate pe de rost până luni dimineaţă când încep munca. 
Cred că mă voi întoarce din nou la jocul de-a memorarea 
lucrurilor. 

— Sandviciul cu carne de vită al lui Romeo... asta sună 
sexy. 

— Numai pentru tine, tată. Este totuși un sandvici. Eu nu 
l-aș menţiona partenerului tău. 

— Lui Montoya îi va plăcea la nebunie. 

Ea zâmbi, iar atunci când ajunse la casa cu apartamente 
întrebă: 

~ Și, cum te mai simţi? 

— Bine. De ce? 

Se gândi la imaginea în care el se decolora spre cenușiu, 
așa cum îl văzuse, în timp ce se îndepărta cu mașina, cu o zi 
în urmă. 

— Verificam și eu. 

~ Mă faci să mă simt bătrân. 

— Eşti bătrân, tată. 

~ Puştoaică deşteaptă ce ești tu, spuse el, dar în vocea sa 
se simți umorul. 

Ea aproape că spuse: „O aşchie din vechiul trunchi“, dar 
se abținu. Rick Bentz era un pic afectat atunci când i se amintea 
că nu era tatăl ei biologic. 

— Uite ce e, trebuie să plec. Vorbim mai târziu, spuse ea, 
în schimb. Te iubesc! 

— Si eu. 

Începu să urce scările exterioare și zări, la etajul al doilea, 
o fată minionă care se lupta cu ceea ce părea un sac cu gunoi. 

Fetiţa brunetă, asiatică, privi în sus și zâmbi. 

~ Tu trebuie să fii noua vecină. 

— Da. De la etajul trei. Sunt Kristi Bentz. 

— Mai Kwan. 202. Ea gesticulă larg spre ușa deschisă de 
la cel mai apropiat apartament care ocupa cel de-al doilea 
etaj. Eşti studentă? Hei, stai numai un pic, cât duc asta la 
gunoi. 

Mișcându-se cu ușurință, trecu pe lângă Kristi și se grăbi 
în jos pe scări, papucii ei lipăind cu zgomot în ploaie. 

Kristi se întrebă dacă nu arăta un pic ţicnită cu sandalele 
ei și cu rucsacul de pe care curgea apa. Și, oricum, nu avea 
de pând să aștepte în frig și ploaie. Ajungând la etajul trei, 
auzi lipăitul papucilor lui Mai care urca grăbită treptele în 
urma ei. Kristi tocmai descuiase ușa și intrase când Mai o 
strigă din întuneric. 

— Kristi, așteaptă! 

Pentru ce? se gândi Kristi, dar rămase de cealaltă parte 
a ușii, în timp ce mirosul ploii se răspândea în apartament. 
Mai apăru în acel moment și nu aşteptă să fie invitată, ci 
intră, pur și simplu, sandalele ei lăsând bălți pe podeaua veche 
de lemn. 

— Oh, uau! exclamă Mai, privind locuinţa cea nouă a lui 
Kristi. Părul ei, tăiat în șuviţe zburlite până la bărbie, strălucea 
în lumina lămpii. Arată nemaipomenit! 

Ea zâmbi, arătându-și dinţii drepţi, înconjurați de luciul 
de buze strălucitor de culoarea coralului. Ochii ei negri, cu 
pleoapele fardate atent, cercetară spaţiul. 

O bucătărie micuță se afla în spatele unor uși batante, 
într-un capăt al încăperii lungi, care era punctată cu lucarne 
prin care se vedea priveliștea de dincolo de zidurile 
campusului. Kristi împinsese un birou micut într-una dintre 
nișe, un scaun pentru citit, iar în alta un divan. Curăţase cât 
putuse de bine mobila și întinsese câteva covoare pe podea. 
Una dintre lămpi, o imitație de Tiffany, era a ei. Pe cealaltă, 
o lampă modernă cu un abajur pătat, pentru că fusese ţinut 
prea aproape de bec, o găsise în apartament. Pereţii erau 
acoperiți cu postere ale unor scriitori renumiţi și cu poze ale 
familiei lui Kristi. Adusese lumânări și le așezase pe pervazuri 
și pe măsuțele mâzgălite. Cu o oglindă pe care o cumpărase 
de la un magazin cu produse de mâna a doua și cu câteva 
ghivece cu plante bine amplasate, locul arăta, atât cât era 
posibil, de un șic studenţesc. 

- Este grozav! Doamne, ai și un şemineu. Ei bine, cred 
că toate apartamentele dinspre nord au unul. Mai se duse spre 

poliţa groasă, sculptată și-și trecu degetele peste lemnul 
învechit. Îmi place să privesc focul. Și tu eşti studentă aici? 
adăugă ea. 

— Da. În anul trei. Specializare jurnalism, o lămuri Kristi. 

— Am fost surprinsă când am auzit că apartamentul a fost 
închiriat. Mai încă se mai plimba prin locuință, uitându-se la 
pozele pe care Kristi le agăţase pe perete. Mijind ochii, se 
aplecă spre o poză înrămată. Ei, aceasta ești tu și acel poliţist 
faimos din New Orleans... stai un pic... Kristi Bentz, ca pe 
fiica lui...? 

— Detectivului Rick Bentz, da, admise Kristi, un pic 
stânjenită pentru că Mai îl recunoscuse pe tatăl ei. 

Mai se apropie mai mult de fotografie, privind-o de parcă 
ar fi vrut să memoreze fiecare detaliu al imaginii cu Kristi și 
tatăl ei într-o barcă. Fotografia fusese făcută acum cinci ani, 
dar era una dintre preferatele ei. 

— El a rezolvat câteva cazuri cu criminalii în serie din 
zonă, nu-i așa? Unii erau din acel vechi ospiciu? Cum se 
numea? Ea pocni din degete și înainte ca Kristi să poată 
răspunde, ea continuă: „A noastră Doamnă a Virtuţilor“, acesta 
era. Oh, super. Rick Bentz... Eh... Este un fel de legendă vie. 

Ei bine, asta era cam exagerat. 

— El este, pur și simplu, tatăl meu. 

— Stai un pic... Și tu... tu... Se întoarse din nou cu faţa 
spre Kristi și o expresie de venerație îi apăru pe chip. Și tu 
ai fost implicată, nu-i așa? Aproape că ai fost victimă. Iisuse! 
Mă fascinează chestiile cu criminali în serie... vreau să spun 
că nu-i glorific sau ceva de genul acesta — sunt diabolici =, 
dar îi găsesc fascinanţi, tu nu? 

— Nu. Kristi fu foarte fermă. Cu toate acestea, se gândea 
să scrie o carte despre o crimă adevărată. Ceea ce însemna că 
și ea era interesată, mai mult decât trecător, de indivizii cu 
caractere deviante care deveneau tot mai numeroși. Dar nu 
simţea nevoia să abordeze aceste subiecte cu o vecină pe care 
o cunoscuse cu nici cinci minute în urmă. 

— Ai spus că ești surprinsă că am închiriat acest apartament. 

— Că l-a închiriat cineva. 

Mai privi din nou la poza cu Kristi și tatăl ei. 

— Chiar așa? De ce? 

— Din cauza trecutului său. 

— Ce trecut? 

— Oh... ştii tu. 

Cum Kristi nu răspunse, Mai adăugă: 

— În legătură cu locatarul anterior. 

— Va trebui să mă lămurești. 

— A fost Tara Atwater, adică aceeaşi Tara Atwater care a 
dispărut semestrul trecut, în primăvară. 

— Poftim? 

Lui Kristi aproape că îi stătu inima-n loc. 

— Tara este cea de-a treia fată dispărută. Cea de-a doua, 
Monique, a stârnit interesul presei. Din luna mai. Dar era 
sfârșitul semestrului de primăvară, iar oamenii au presupus că 
a renunțat la şcoală. Povestea cam fusese uitată, până în această 
toamnă când Tara a părăsit școala înainte de terminarea 
semestrului de toamnă. Tu unde ai fost? 

— În New Orleans, spuse Kristi, prefăcându-se că nu știa 
nimic. Nu voia ca Mai să-și dea seama cât de afectată era de 
fapt. 

— Nu se poate să nu fi auzit despre studentele dispărute. 

Fără să aştepte să fie invitată, Mai se lăsă cu zgomot pe 
scaunul mare, cu picioarele atârnându-i peste unul dintre braţe. 
____— A fost la toate știrile... ei bine, cel puţin în ultimele zile. 
Inainte de asta, autorităţile păreau să considere că fetele ar fi 
renunţat la școală și ar fi fugit, sau ceva asemănător. Nimeni nu 
poate dovedi că ele au dispărut cu adevărat. Dar ceea ce este 
cu adevărat ciudat este faptul că familiilor nici măcar nu pare 
să le pese. Toată lumea presupune că au plecat, pur și simplu, 
şi — ea pocni iar din degete — au dispărut în ceață. 

Nu toată lumea, se gândi Kristi, amintindu-și de neliniștea 
tatălui său, 

— La fiecare dispariţie, se face mare tam-tam. Apoi, 
povestea este scoasă de pe prima pagină şi toată lumea pare 
să o uite, până ce dispare următoarea fată. 

Se încruntă. 

— Si una dintre ele a locuit aici. 

Kristi se deplasă spre interiorul noului ei apartament, 
„afacerea“ pe care o găsise pe Internet. Nici nu era de mirare 
că se încadrase în bugetul ei. 

— Da. Tara. Din Georgia. Georgia de Sud, cred, da, dintr-un 
orăşel nesemnificativ. O piersică de Georgia, orice ar însemna 
asta. Nu știu prea multe despre ea. Nimeni nu știa. Vreau să 
spun că am văzut-o de câteva ori, dar nu m-am mai gândit la 
ea. Apoi a dispărut; de fapt, nimeni nu a realizat, o vreme, că 
plecase. 

— De aceea, nimeni nu a închiriat apartamentul? 

— Doamna Calloway l-a pus pe Internet și a înfipt în fața 
casei panoul cu „De închiriat“, apoi a dispărut Rylee Ames. 
Acum, fetele astea au ajuns iar la știri — nu-mi vine să cred 
că nu știai! —, dar deja cred că închiriaseși apartamentul. 

Ea scoase o pană micuță din brațul burdușit al scaunului 
și o lăsă să plutească spre podea. 

Lui Kristi i se ridică părul pe ceafă când se gândi la Tara 
Atwater. Oare chiar închiriase o locuinţă care fusese recent 
ocupată de o fată care dispăruse, care ar fi putut fi victima 
unei întâmplări violente? La naiba! Care erau șansele ca așa 
ceva să se întâmple? Kristi studie apartamentul dintr-o nouă 
perspectivă. Apoi întrebă: 

— Și poliţia este sigură că ea a dispărut... că şi celelalte 
au dispărut? Că nu sunt doar nişte fugare? 

— Doar niște fugare, repetă Mai. De parcă asta ar fi de 
bine. Ea ridică din umăr. Nu ştiu ce crede poliția. Nu cred că 
au pus totul cap la cap până de curând. Scoase un sunet 
disprețuitor. Ce spune asta despre cultura noastră, eh? Doar 
niște fugare. 

Kristi se gândi la yalele și încuietorile din apartamentul ei 
care nu funcționau. 

— Despre Hiram, ce poţi să-mi spui? 

— Nepotul lui Irene? Mai ridică din umeri. Cel mai mare 
tocilar. Se ocupă de tot felul de chestii tehnice. 

— Ar trebui să-mi reparte închizătorile de la ferestre și 
să-mi pună un alt zăvor. 


40 


— În ce secol? Este ca o fantomă, nu-l vezi niciodată. 

— O fantomă pasionată de tehnică? 

— Exact. Hei, eu împreună cu niște prieteni vom merge la 
Watering Hole de Revelion. Dacă nu ești ocupată, poți veni 
cu noi, știi tu, să ciocnim pentru anul cel nou. „Auld Lang 
Syne“, pălării caraghioase, confetti, șampanie și alte prostii. 
Costă foarte puţin. Doar cât să plătim trupa care cântă. 

— Poate, spuse Kristi, purtându-se de parcă agenda ei nu 
era complet goală. Mai vedem. 

Se auziră primele acorduri dintr-o piesă clasică pe care 
Kristi nu o putea identifica şi Mai băgă mâna în buzunar 
pentru a-și scoate celularul. Privi spre ecran și zâmbi larg. 

— Trebuie să fug, spuse ea repede, în timp ce se ridica în 
picioare. Mi-a părut bine să te cunosc. 

— Şi mie. 

— Pe bune. Sună-mă dacă ai chef să petreci și să intri 
plină de energie în noul an. 

Ea apăsă o tastă a celularului, se îndreptă spre ușă și o 
deschise cu mâna liberă. 

— Hei! Chiar mă întrebam când voi primi veşti de la tine. 
Un mesaj? Nu, nu l-am primit... 

Ea ieși pe ușă prinsă în conversaţia cu persoana care o 
sunase. 

Kristi închise ușa în urma ei, rămânând singură în 
apartament, pradă unui sentiment înfiorător. 

— Nu-l lăsa să te afecteze, își spuse ea. 

Clădirea avea o vechime de câteva secole, era posibil ca 
mulți oameni să fi murit aici, să fi fost omorâţi aici. Ar fi 
putut avea loc tot felul de atrocități de-a lungul anilor. 
Dispariţia Tarei Atwater nu era neapărat o crimă. Privi camera 
confortabilă, dar nu-şi putu stăpâni un fior neașteptat. Oare ce 
se întâmplase cu fata? Dispariţia ei chiar avea legătură cu a 
celorlalte? Ce se întâmplase cu ele? Oare toate avuseseră 
aceeași soartă oribilă, așa cum părea să creadă tatăl ei? 

Descoperă, Kristi. Aceasta este povestea pe care o căutai. 
Te afli în mijlocul ei, chiar în afurisitul de apartament din 
care a dispărut una dintre ele. Asta este! 

Își luă telefonul și formă numărul lui Hiram. Exact ca și 
la celelalte trei apeluri anterioare, a fost trimisă direct spre 
căsuţa vocală. 

— Minunat, mormăi Kristi, luându-și geanta. Nu-l va mai 
aştepta pe tocilar. Cât de greu putea fi să instaleze o afurisită 
de yală? Va merge la magazin, va cumpăra obiectele care-i 
trebuiau și le vă pune chiar ea. Se gândi să deducă cheltuielile 
din chiria pentru luna următoare, iar Hiram îi va putea da 
explicaţii chiar el bunicii sale. 

Încuind ușa în urma ei, se îndreptă spre mașină. Nu o 
urmărea nimeni. Nicio siluetă întunecată nu pândea în 
întuneric. Nicio privire sinistră nu-i urmărea fiecare mişcare. 
Cel puţin niciuna pe care ea o putea distinge prin desișul 
gros, licărind în ploaie, care înconjura locul de parcare. Se 
urcă în Honda fără niciun incident, iar după ce porni farurile 
și ștergătoarele, privi prin parbriz, nevăzând nimic ieșit din 
comun. Poate că Mai doar se juca cu ea, tachinând-o. 

De ce? Mai devreme sau mai târziu va afla. Nu, Mai 
Kwan spunea adevărul aşa cum îl ştia şi ea. 

— Grozav, mormăi Kristi pentru sine în timp ce dădea cu 
spatele, apoi îndreptă mașina spre alee. 

Nu era nimeni, în afară de un bărbat care-și plimba câinele 
pe lângă felinar și un biciclist care pedala repede pentru a-și 
menţine lumina de pe casca stabilă. Nu o pândea niciun 
criminal. Niciun psihopat nu se ascundea printre mașinile 
parcate pe stradă. Totul era liniștit. Totul era normal. 

Dar în timp ce conducea, nu putea scăpa de sentimentul 
că ceva urma să meargă prost. 


Deci ea se întorsese. 

Ca un somon care se retrăsese într-un golf pentru a depune 
icre. 

Kristi Bentz era din nou studentă la All Saints. 

Într-o oarecare măsură, asta se potrivea, se gândi el, stând 
în locul său de urmărire din vârf. Printre crengile scheletice 
ale copacilor aflaţi lângă zidul gros al campusului, el îndreptă 
binoclul spre apartamentul din pod pe care îl închiriase ea. 

Acolo unde locuise una dintre celelalte. 

Era un semn de la Cel Atotputernic? 

Sau de la Prinţul Întunericului? 

Rânji în timp ce o privea cum verifică încuietorile de la 
ferestre, cum discută vrute și nevrute cu tipa asiatică, apoi 
cum coboară zburând pe treptele exterioare spre mașinuţa ei 
jalnică, oprită sub o lumină de siguranță în cel mai apropiat 
loc de parcare. Desigur, n-o mai văzu cât timp ea cobori 
scările și se afla după zid, dar el știa ce face. 

Sunetul ambalării motorului Hondei abia dacă răzbătea 
prin zgomotul ploii și prin vârtejul traficului de pe străzile 
laterale, dar el îl auzi. Era atent la el. Pentru că era vorba de 
ca, de fiica risipitoare. Cât de perfect. 

Gâtul i se uscă gândindu-se la ea: părul ei lung, negru, cu 
şuvițe roşcate, nasul obraznic, ochii verzi, inteligenţi și o gură 
largă... Oh, ce putea face cu buzele acelea! Și le imagină 
coborând pe trupul lui, îşi imagină limba ei trecând peste 
abdomenul lui plat, respiraţia ei fiind fierbinte și nerăbdătoare 
în timp ce îi deschidea capsele biugilor. 

El avu o erecţie și simți un ușor regret. Trebuia să-și 
reprime această plăcere, cel puţin pentru moment. Era alta... 

Se strecură prin întuneric și intră în clădirea care semăna 
cu o fortăreață, aflată între zidurile campusului. Fără a aprinde 
vreo lumină, își croi drum spre scări și coborî treptele încet, 
ca o pisică. Darul său era vederea care străpungea întunericul 
ceea ce alții nu o puteau face. Se născuse cu această abilitate. 
Chiar şi în nopţile întunecate din Louisiana, când o ceaţă 


joasă se lipea de chiparoși și se scurgea încet peste brațul 


mlăștinos, el reușea să vadă. Destul de bine pentru a urmări 
prada și a vâna fără a folosi ochelari de noapte sau lanterna. 
Darul acesta îi fusese de mare folos, se gândi el, în timp 
ce ieșea afară. Luă o gură din aerul proaspăt, cu iz de ploaie... 
și chiar mai mult de atât. Își imagină că simte mirosul sărat 
al pielii lui Kristi Bentz, dar știa că aroma era o iluzie. 
Prima dintre multele, își imagină el, în timp ce mergea 
fără zgomot și cu ușurință prin noapte. Trupul său era într-o 
formă perfectă. Apt. Pregătit pentru sacrificiul suprem. 

Ea nu va ceda ușor. 

Dar va ceda. 

Și, la început, o va face de bunăvoie. 

Va trebui doar ca el să planteze sămânţa care-i va stârni 
curiozitatea şi apoi nu se va mai putea opri. 

— Aici Hiram Calloway, spuse o voce subțire, 
şuierătoare printre paraziții unei conexiuni celulare de proastă 
calitate. Am primit mesajul tău în legătură cu încuietorile. 
M-am gândit să trec pe la apartamentul tău și să văd dacă le 
pot repara. 

— Prea târziu, spuse Kristi iritată. Abia astăzi, de Revelion, 
la ora două, el se hotărâse să o sune înapoi. Deja am instalat 
altele noi și am pus și noi încuietori la ferestre. Nu mai puteam 
aştepta. Îţi voi trimite factura. 

— Poftim? ţipă el, vocea sa nazală ridicându-se cu o notă. 
Nu poți... 

— Ba pot şi am făcut-o. 

— Genul acesta de lucruri trebuie să fie aprobat. Este... 
este trecut în contractul de închiriere, paragraful şapte... 

— Eu îţi spun că apartamentul nu oferea siguranță și cred 
că este ceva trecut în contractul de închiriere și în legătură cu 
asta. Verifică. Nu știu la ce paragraf este, dar deja m-am 
ocupat de problemă. 

— Dar... 

— Trebuie să mă întorc la lucru, spuse ea, închizându-și 
telefonul. 

ÎI vâri în buzunarul șorțului și trecu pe lângă bucătarii în 
hainele lor unsuroase care trândăveau sub streașina verandei 
din spate şi fumau. Ușa paravan se trânti închizându-se în 
urma ei, în timp ce ea-și croi drum printr-un labirint de 
coridoare ale vilei din anii '30 care fusese transformată în 
restaurant cu ani în urmă. Istoria clădirii fusese descrisă în 


44 


ziarul local cu zece ani în urmă și se îngălbenea în rama care 
atârna între toaletele pe care scria Lonzi și DOAMNE. De parcă 
vreunul dintre clienţi era de neam domnesc. 

Legându-și mai bine șorțul, Kristi trecu printre ușile 
batante ale bucătăriei în zona de servit masa și se opri 
spumegând de furie din cauza lui Hiram. Cel puţin sunase, 
într-un final. Kristi începuse să creadă că administratorul-nepot 
era o născocire a imaginaţiei lui Irene. 

Până acum fusese o dimineaţă și un început de 
după-amiază pline, dar lucrurile se mai linişteau, slavă 
Domnului. O dureau picioarele, i se părea că hainele îi erau 
soioase din cauza grăsimii și a fumului care plutea în aer și 
i se prindea de păr. După câteva ore, în care muncise pe rupte 
în sectorul ei, se întrebă de ce nu ascultase sfatul tatălui ei și 
nu încercase să găsească o altă slujbă la un birou, la o companie 
de asigurări. La urma urmei, doar nu se îmbogăţea primind 
bacșișuri. Oricum, doar amintirea orelor petrecute la telefon 
cu clienţii care se plângeau de Gulf Auto și Life îi reaminti 
de țelul ei, de visul ei de a scrie despre o crimă adevărată. 

Stomacul ei chiorăi, atrăgându-i atenţia că nu mâncase nimic 
de când înghiţise pe fugă o brioșă în acea dimineaţă, devreme. 
Se gândise că la terminarea turei s-ar putea delecta cu un 
Mercutio topit și o bucată din plăcinta cu lămâie, Regele Lear. 

Un An Nou fericit, se gândi ea, cu sarcasm, în timp ce lua 
un vas cu cafea și reumplea ceșştile pe jumătate goale aflate pe 
mesele din sectorul ei. 

Un grup de femei intră și toate se înghesuiră pe canapeaua 
uzată aflată într-un separeu din colț. 

Luând patru meniuri plastifiate, Kristi se apropie. Femeile 
abia o observară, fiind prinse de conversaţie, iar una dintre 
voci i se părea familiară. Lui Kristi nu-i venea să creadă, dar, 
în timp ce privea părul cârlionţat al uneia dintre ele, își dădu 
seama că era pe punctul de a o servi pe Lucreția Stevens, 
excentrica ei colegă de cameră de pe vremea când era studentă 
și locuia în căminele apropiate de Cramer Hall. Kristi se crispă 
în sinea ei. Ea și Lucreția nu se înţeleseseră niciodată și erau 
la fel de diferite ca ziua și noaptea. Kristi, pe vremea aceea, 

fusese o petrecăreaţă, iar Lucreția o tocilară care, atunci când 
nu învăţa, petrecea ore în șir frunzărind revistele pentru mirese 
și ronţăind pufuleţi. Nu avea deloc viaţă socială și era evazivă 
când vorbea despre prietenul ei, care plecase la un alt colegiu. 
Kristi nu-l văzuse niciodată pe individ și adesea se întrebase 
dacă nu cumva el exista doar în mintea Lucreţiei. 

Ce semeni, aduni, gândi ea, în timp ce punea meniurile în 
faţa femeilor și le întrebă ce voiau de băut. 

— Kristi? întrebă Lucreția, înainte ca să poată răspunde 
cineva. 

— Bună, Lucreția. Doamne, urma să fie stânjenitor. 

— Ce faci aici? Lucreția făcuse ochii mari, probabi, din 
cauza lentilelor de contact, care, atunci când le purta în locul 
ochelarilor, o făceau mereu să arate ca o bufniţă. 

— Încerc să vă iau comanda, spuse Kristi zâmbind. 

— Hei, toată lumea, aceasta este Kristi Bentz, fosta mea 
colegă de cameră pe când eram boboc, oh, Dumnezeule, în 
urmă cu un milion de ani. 

Râse, apoi arătă spre o femeie de vreo douăzeci și cinci 
de ani, cu ochelari cu rame înguste și cu părul șaten-închis, 
care-i cădea pe umeri. 

— Kristi, ea este Ariel. 

— Bună, spuse Kristi, balansându-se de pe un picior pe 
celălalt. 

— Oh, bună. 

Ariel dădu din cap, apoi privi dincolo de Kristi, spre ușă, 
ca şi cum ar fi căutat pe altcineva, cel puţin pe cineva mult 
mai interesant decât Kristi. 

— Ea este Grace, arătă Lucreția spre prietena ei slabă, 
care purta aparat dentar și avea un păr țepos și roșcat. Femeia 
nu putea avea mai mult de patruzeci şi cinci de kilograme. lar 
aceasta este Trudie. 

Ultima fată, care stătea lângă Lucreția, era mai durdulie, 
avea părul negru și gros, strâns într-o coadă lungă, un ten 
neted, măsliniu, și dinţi albi cu un pic de strungăreață. Toate 
trei reușiră să zâmbească, în timp ce Lucreția spuse, ca şi cum 
ar fi fost surprinsă: 

— Dumnezeule, Kristi, arăţi minunat! 

— Mulţumesc. 

— Bentz? repetă Trudie. Ia stai un pic. Nu am citit despre 
tine? 

Începe, gândi Kristi. 

— Probabil, despre tatăl meu. Despre el se vorbeşte în presă. 

— Stai un pic. Este poliţist, nu-i așa? întrebă Ariel, 
întorcându-și capul și uitându-se chiorâș la Kristi. Deodată, 
deveni interesată. Nu el a rezolvat acel caz de la „A noastră 
Doamnă a Virtuţilor“ cu un an, sau așa ceva, în urmă? Se 
înfioră. A fost atââât de ciudat. 

Amin, gândi Kristi, nerăbdătoare să încheie conversaţia 
personală despre o perioadă pe care ar fi preferat să o uite. 

— Nu ai fost și tu implicată? Lucreția era acum serioasă. 
Vreau să spun, nu am citit ceva cum că ai fost rănită? Își 
încreţi fruntea, concentrându-se. Din articol reieşea că aproape 
luseseși omorâtă. 

Ea dădu din cap, iar cârlionţii ei negri licăriră sub lumina 
lămpii de deasupra capului. 

— Ca înainte. 

Kristi nu voia să i se aducă aminte de situațiile-limită 
prin care trecuse când se aflase în mâinile acelor perverși 
psihopaţi. Deja de două ori, aproape că fusese omorâtă de un 
psihopat și frânturile de amintiri despre aceste întâmplări erau 
suficiente pentru a-i face sângele să îngheţe în vene. Trebuia 
să îndrepte conversaţia spre alt subiect și asta repede. 

— Lucrurile acelea s-au petrecut ceva timp în urmă. Am 
sărit peste asta. Deci, specialitatea de astăzi este fasolea roșie 
şi orezul, vreau să spun tocana Hamlet. 

Dar Lucreția nu era gata să renunţe. Captase atenţia tuturor 
de la masa ei și a zonei din jur și nu avea de gând să se 
oprească. 

— Cred că am citit sau am auzit că ai murit Și că te-ai 
întors din morţi sau ceva de genul ăsta. 

— Sau ceva de genul ăsta, spuse Kristi, în timp ce toate 
femeile de la masă, prietenele Lucreţiei, care fuseseră atât de 
incitate cu câteva minute mai devreme, tăcură. 

Acordurile unei vechi melodii a lui Elvis se auzeau peste 
zgomotul tacâmurilor, peste zumzetul conversaţiei și peste 
şuieratul vechiului calorifer care se străduia să menţină căldura 
în restaurant. Ea ridică din umeri, acordând un „cui îi pasă“ 
întâmplării din trecutul ei. 

— Kristi este obişnuită cu așa ceva, spuse Lucreția. Trăiește 
viaţa. 

Ariel întrebă: 

— Cum este atunci când ai un tată faimos? 

Pixul rămase suspendat deasupra carnețelului. Kristi ignoră 
nodul din stomac. 

— Cvasifaimos. Nu este totuși Brad Pitt sau Tom Cruise 
sau chiar... 

— Nu vorbim despre starurile de cinema, o întrerupse 
Lucreția. Doar despre celebrităţile locale. 

— Celebrităţile locale ca Truman Capote și Louis 
Armstrong? întrebă Kristi. 

— Morți, spuse Trudie. 

— Tatăl meu este doar un poliţist. 

Lucreția o privi de parcă tocmai afirmase că devenise 
adoratoarea diavolului. 

— Nu este „doar“. 

Kristi se strădui să-și păstreze calmul. Nu asta intenționase 
să spună, dar Lucreția avea mereu un fel anume de a-i întoarce 
cuvintele. Poate din cauză că părinţii ei, divorțați, abia dacă 
avuseseră timp să se ocupe de ea, fiind prinşi de propriile lor 
probleme. Sau poate că era cu totul altceva. Orice ar fi fost, 
era enervant și mereu fusese așa. 

— Ai dreptate, reuși să spună Kristi. Este minunat, dar el 
ar fi primul care ți-ar spune că şi-a făcut doar datoria. 

— Cât de tare e asta? întrebă Trudie. 

Era timpul să pună capăt acestei chestiuni. 

— Deci, ceva de băut? întrebă Kristi. Cafea? 

Din fericire, Lucreția și prietenele ei ridicară meniurile 
și-și aleseră băuturile. 

— Două ceaiuri îndulcite, o cola dietetică și o cafea. Am 
notat, spuse Kristi, grăbindu-se recunoscătoare spre bucătărie. 

Cine ar fi crezut că Lucreția se va interesa de ea sau de 
tatăl ei? Kristi și Lucreția nu ținuseră legătura de-a lungul 
anilor; de fapt, cât timp locuiseră împreună, abia dacă-și 
vorbiseră. Nu avuseseră nimic în comun. Kristi se îndoia că 
se schimbase ceva de-a lungul anilor. 

— Vechi prietene? întrebă Ezma, o chelneriță cu pielea de 
culoarea cafelei moca și cu niște dinți inadmisibil de albi, care 
umplea paharele de plastic cu gheaţă spartă de la o mașină de 
gheață care huruia lângă dispozitivul pentru sucuri. Ezma, care 
abia avea un metru cincizeci și doi și patruzeci și trei de kilograme, 
cra studentă cu jumătate de normă și chelneriță cu normă întreagă, 
soție și mamă a unui copil precoce în vârstă de doi ani. 

— Cred că da. 

Kristi luă trei pahare și turnă în două ceai rece, îndulcit, 
«din carafă, apoi apăsă pe un buton al dozatorului de sucuri și 
umplu ultimul pahar cu cola dietetică, ținând apăsat butonul 
«dozatorului o secundă prea mult. Sucul dădu pe dinafară. Luând 
un șervet dintr-un cârlig aflat în apropiere, ea șterse toată cola 
care se vărsase și acoperi paharul. 

— Una dintre femei — ea arătă cu bărbia spre masa unde 
Lucreția părea că-și adunase curtenii — a fost colega mea de 
cameră când m-am înscris prima dată la All Saints, pe vremea 
când treceam în noul mileniu. 

— Lasă-mă să ghicesc — Lucreția Stevens, spuse Ezma, 
aruncând o privire spre masă. 

— Cum ţi-ai dat seama? 

— Cred că sunt atotștiutoare. 

— Da, cum să nu. Kristi zâmbi ușor. 

— Şi... — ea ridică din umărul slăbuţ — am tras cu urechea. 

— Așa mai merge. 

Ezma râse în timp ce apuca mânerul dozatorului unde se 
afla furtunul cu apă şi umplu paharele rămase. 

— De fapt, am avut-o la unul dintre cursurile mele, cel de 
stilistică, cred că era. 

— Este profesor? 

— Asistent. 

Kristi era uimită. Știuse dintotdeauna că Lucreția era o 
studentă perpetuă, dar nu-și imaginase niciodată că va rămâne 
la All Saints pentru a preda. 

— Şi cred că are o relaţie cu cineva din universitate. Un 
alt profesor. 

— Pe bune? 

Cam atât despre prietenul Lucreţiei, după care tânjise în 
anul în care o cunoscuse Kristi. 

— Ei bine, trebuie să recunosc, dacă n-aş fi o femeie 
căsătorită, fericită, aș fi putut fi interesată. Unii dintre profesori 
sunt superbi! 

Kristi își aminti de câţiva dintre profesorii ei din trecut. 
Ciudatul dr. Northrup, iritantul dr. Sutter și arțăgosul, 
îngâmfatul dr. Zaroster. Toţi erau profesori universitari vechi, 
uşor excentrici, care sufereau de complexele superiorității. Cu 
siguranță că nu „superbi“. Nici măcar pe aproape. Cel puțin 
nu după gusturile lui Kristi. 

— Glumești, nu-i așa? 

— Înî. Îți spun eu, personalul de la All Saints este special. 
Cel puţin cei din departamentul de engleză. Este ca și cum cel 
care a făcut recrutările a căutat prin fotografiile de la 
Hollywood. 

— Acum știu că exagerezi. 

— Ei bine, vei vedea și tu în curând. Ezma adăugă câte o 
felie de lămâie în fiecare pahar. Cursurile încep săptămâna 
viitoare. Pun pariu că îmi vei da dreptate. 

Kristi își umplu tava. 

— Şi tu crezi că Lucreția se întâlnește cu una dintre 
superbitățile alea? 

— Așa se zvoneşte. Dar nu știu cu care. Când mă apropii, 
tace mâlc, ca şi cum s-ar ascunde. 

— De ce? 

Ezma dădu din cap. 

— Nu ştiu. Poate că este căsătorit sau logodit, ori există 
vreo regulă în legătură cu fraternizarea personalului. Sau poate 
că este dr. Preston. Buzele ei se strânseră la colțuri. Predă 
stilistica și are o reputaţie proastă. 

— Cred că m-am înscris la cursul lui. 

— Oh, da? Prietena mea, Dionne, a urmat cursul lui şi era 
înnebunită după el, dar când vine aici este, pur și simplu, 
prost-crescut. Apoi Dionne a dispărut. 

— Prietena ta este una dintre fetele dispărute? întrebă Kristi. 
Si crezi că Preston ar putea fi implicat în asta? 

Ezma era pe cale să nege. Dar se răzgândi, iar Kristi își 
putu da seama de asta după felul în care i se lăsă bărbia. 

— Nu cred, dar nu l-aș scăpa din ochi pe individul ăsta. 
Problema este că nimeni nu crede cu adevărat că lui Dionne 
1 s-a întâmplat ceva rău. Se bănuiește că a dispărut, pur și 
simplu, probabil că a plecat în lume cu prietenul ei. 

Ezma dădu din cap. 

— Atunci de ce nu a mai primit nimeni veşti de la ea? 

— Exact! Teoria comună este aceea că ea este cu Tyshawn 
și că și-au luat noi identități. Tyshawn Jones are și el o reputaţie 
proastă. Se ocupa de droguri, a făcut închisoare pentru furt pe 
când era minor. Eu, una, nu am înțeles niciodată ce găsea la 
el. Înainte de Tyshawn, se întâlnea cu un tip grozav, Elijah 
Richards. Era student în anul trei la facultate, plănuia să devină 
contabil, dar Dionne a început să se vadă cu Tyshawn și asta 
a pus capăt relaţiei cu Elijah. Păcat. 

- Și cu Tyshawn ce mai e? Și el lipseşte? 

— Nimeni nu a menţionat asta niciodată? 

Kristi ocoli una dintre liniile pentru gătit și aruncă o mână 
de cartofi tăiați în tigaie, iar uleiul încins sfârâi și făcu bule. 
Deschise ușile batante cu spatele și auzi vocea Lucreţiei pe 
«deasupra sunetului unui fluier. 

— Vă spun eu, el este uimitor. Absolut și incontestabil 
uimitor. Niciodată... nici măcar o dată nu am întâlnit pe cineva 
ca el. 

Kristi fu nevoită să se abțină să nu-și dea ochii peste cap. 
Chiar şi ca proaspătă studentă, Lucreția fusese o romantică 
incurabilă. Se pare că lucrurile nu se schimbaseră. Lucreția 
cra pe punctul de a mai adăuga ceva, dar entuziasmul ei încetă 
atunci când o zări pe Kristi. Aruncă spre celelalte femei o 
privire ca să tacă, pe care ele o înțeleseră, și toate tăcură. 

Kristi înţelese mesajul — Lucreția nu voia ca fosta ei colegă 
de cameră să știe ceva despre viața ei amoroasă. De parcă lui 
Kristi îi păsa. 

În timp ce Kristi împărțea băuturile reci și turna cafeaua, 
Lucreția o privi pe vechea ei colegă de cameră. 

— Deci te-ai înscris la All Saints? 

-— Înî. Nu avea niciun motiv să mintă. Turnă cafeaua în 
ceașcă. 

— Nu ai terminat? 

Kristi nu avea de gând să muşte momeala. 

— Mi-au mai rămas câteva credite. 

lisuse, de ce-i păsa Lucreţiei? 

— Credeam că ai o anumită pasiune pentru scris. 

— Mmm. Frișcă? o întrebă ea pe femeia care comandase 
cafeaua, ignorând întrebările Lucreţiei. 

— Aveţi lapte degresat? 

— Desigur. O secundă. 

— Acum predau, spuse Lucreția mândră. 

— Este minunat, se forță Kristi să spună în timp ce se 
îndepărta. Umplu din nou ceștile pe jumătate goale de la o 
masă din apropiere, apoi se grăbi înapoi spre bucătărie, unde 
turnă lapte degresat într-un mic recipient şi luă o farfurie cu 
pliculeţe de zahăr şi îndulcitori artificiali. 

Temperându-și iritația provocată de Lucreția, se întoarse 
la masă. 

— Poftim. 

Aşeză recipientul și farfuria pe masă, lângă femeia care 
bea cafea. 

— V-aţi decis? 

Zâmbind forţat, le luă comanda fără alte incidente și scrise 
cu atenţie instrucţiunile pe o foaie de hârtie. Una dintre femei 
voia sos dietetic lângă salata Julius Cezar, alta insistase ca 
burgerul ei Regele Lear să nu aibă niciun fel de condimente, 
iar cea de-a treia voia un bol cu supă Cleopatra, de scoici, cu 
garnitură de fructe în loc de salată de varză murată. Lucreția 
avea în ultima vreme alergii față de orice fel de fructe de 

mare, aşa că dorea să se asigure că salata cu ton Tybalt nu 
fusese atinsă de vreo scoică Ophelia sau de creveţii Scarus. 


Cu mâinile vârâte adânc în buzunarele hainei de ploaie, 
Portia Laurent mergea pe trotuarul care intersecta curtea 
interioară de la All Saints. Era Revelionul, iar ea era în pauza 
de masă. Noaptea deja începea să se lase şi promisiunea unor 
chefuri pe cinste era evidentă printre grupurile de studenți 
care râdeau și vorbeau, grăbindu-se spre restaurantele și 
barurile locale pentru a toasta în cinstea noului an. 

Cel puţin patru studenţi nu vor fi printre petrecăreți. 
Dionne Harmon, Monique DesCartes, Tara Atwater, iar acum 
și Rylee Ames, care, după cum credea Portia, avuseseră toate 
același sfârşit tragic. Ar putea fi vorba și despre altele, se 
pândi ea, deși niciuna nu era de la All Saints. 

Verificase. În trei ani, nicio altă studentă nu mai fusese 
dată dispărută. 

— Fără cadavre nu putem vorbi de omucidere, insistase 
Vernon în cursul celei mai recente conversații, dar Portia nu 
credea asta. 

Adevărul era că nu exista nicio dovadă că fetelor li se 
întâmplase ceva rău. Pe de altă parte, Dionne era afro-americană, 
iar celelalte trei fete erau albe. Ucigașii în serie nu încalcă, de 
obicei, linia rasială, dar nu se întâmpla mereu așa. 

Se gândi la Monique DesCartes, din Dakota de Sud. Când 
Monique avea paisprezece ani, tatăl ei a fost diagnosticat cu 
Alzheimer, iar Portia știa din experienţă cum poate o asemenea 
boală să distrugă o familie. Mama lui Monique fusese foarte 
supărată când ea aplicase pentru bursă şi plecase, lăsând-o să 
se descurce cu un soț a cărui stare se deteriora cu rapiditate 
și cu două fete mai mici, una dintre ele fiind încă la școala 
primară. Monique, eterna rebelă, fugise de acasă de două ori 
pe când era la liceu și astfel, acum, era văzută ca o fată care 
renunţa ușor și își lua tălpășiţa. Se ştia că bea, că se droghează 
și că se despărţise de prietenul ei cel mai recent cu câteva 
săptămâni înainte să dispară. Prietenului, care era deja într-o 
relație intensă cu o nouă iubită, nu-i păsa nici cât negru sub 
unghie de ceea ce se întâmplase cu Monique. 

Părea că nimănui nu-i pasă. Cu excepţia ei. 

Trecu pe lângă bibliotecă unde trei etaje de luminițe 
străluceau în noapte. Ploaia se mai potolise, dar aerul era greu 
şi umed, frunzele unor tufișuri încă mai picurau, în timp ce 
acestea fremătau în ploaie. Luminile exterioare care străluceau 
prin campus arătau ca niște vechi lămpi cu gaz, un salut către 
epoca în care școala fusese fondată. 

În timp ce se îndrepta spre Cramer Hall, unde locuise cu 
ani în urmă pe când era studentă în anul întâi, se gândi la fetele 
dispărute. Toate studiau literatura engleză. Toate participau atât 
la niște cursuri principale, cât și la un curs din noul și 
controversatul plan de studii. Fiecare participase la cursurile: 
Scrierea unui roman, Shakespeare 201 și Influenţa 
vampyrismului în cultura și literatura modernă. Nu exista nicio 
dovadă că fetele se cunoșteau și nu urmaseră cursurile în același 
semestru, dar se înscriseseră și trecuseră prin fiecare dintre 
aceste cursuri. Poate că nu era nimic. Dar poate că era... 

Se trezi exact în faţa căminului. Clădirea din cărămidă 
arăta aproape la fel, iar ea privi în sus, spre camera de la 
etajul doi care-i aparținuse lui Rylee Ames. Rylee, ca și 
celelalte fete, se înstrăinase de familia ei, dar afirmaţiile mamei 
ei nu păreau a fi adevărate. 

Nadine Olsen îi spusese, cu accentul ei din vestul 
Texasului, doar că: „Știi cum este cu unele fete, când dau de 
greu îşi iau tălpășița spre Chicago și rămân însărcinate“. 

Portia nu găsise nicio dovadă cum că Rylee ar fi născut 
vreodată, dar se drogase — ecstasy, marijuana și cocaină — și 
fugise de acasă de câteva ori, în adolescenţă, în timp ce Nadine 
se străduia să-și crească cei trei copii dintr-un salariu de muncitor 
într-o fabrică de conserve. Tatăl lui Rylee, primul dintre cei 
cinci soți ai lui Nadine, spusese cu indiferenţă: „Mereu am știut 
că puștoaica va sfârși rău. A moștenit asta de la mama ei.“ 

Minunat, gândi Portia cu tristețe. Nimănui nu părea să-i 
pese ce s-a întâmplat cu Rylee Ames. 

Cam aceeași apatie stăpânea și celelalte victime. 

— Nu sunt victime până ce nu dovedim că s-a săvârşit o 
crimă, insistase Del Vernon, dar Portia știa mai bine. 

Aceste fete erau victime din ziua în care se născuseră. 
Asta aveau în comun. Împreună cu faptul că se specializaseră 
in engleză la colegiul All Saints şi, astfel, urmaseră unele 
dintre cursurile impuse și opționale. 

Coincidenţă? 

Portia se îndoia de asta. 

Un vânt rece zgâlțâi crengile pinilor și făcu mușchiul 
spaniol care atârna de stejari să danseze și să se balanseze la 
lumina lămpilor, aidoma unor fantome. 

Dacă Portia ar fi fost o femeie superstiţioasă, poate că ar 
tı simţit un fior în suflet la vederea pisicii negre care fugi de-a 
curmezișul drumului. Dar nu credea în fantome, demoni sau 
vampiri. Nu era prea sigură nici în ceea ce-l privește pe 
Dumnezeu, deși își făcea rugăciunea cu regularitate. Dar credea 
in existenţa răului. Întunericul făcea să putrezească sufletul, 
locul unde răutatea și cruzimea sălășluiau sub o aparenţă umană. 

Și îi era îngrozitor de teamă că toate cele patru fete care 
dispăruseră de la All Saints se întâlniseră cu un maniac ucigaș, 
unul dintre cei mai răi. 

Spera din tot sufletul să se înșele. 


Kristi nu mai putu să suporte. Și ce dacă era Revelionul? 
Si ce dacă toţi cunoscuţii ei petreceau? Desigur, şi ea primise 
invitații. Ieri, de la Mai, pe care nu avea de gând să o accepte, 
dar şi de la prieteni din New Orleans, prieteni cu care crescuse, 
pricteni cu care lucrase și chiar de la Eve, sora ei de curând 
descoperită. Le refuzase pe toate. Voia să se stabilească aici, 
la Baton Rouge, iar când era vorba de femeia care-i era soră 
vitregă, era prea ciudat ca să se gândească la asta. Timp de 
aproape douăzeci şi șapte de ani crezuse că era singură la 
părinţi... şi, dintr-odată, Eve Renner se dovedi a fi rudă cu 
ca. Era prea bizar pentru a se gândi la asta și totul ţinea de 
o perioadă pe care prefera să o dea uitării. 

— Câte un pas, îşi spuse ea, în timp ce aprindea câteva 
lumânări și-și deschidea laptopul. 

În afară de asta, avea o misiune de îndeplinit. Nu avea de 
pând să curețe mesele de la Bard's Board la nesfârșit și se 

întorsese la școală dintr-un anumit motiv — pentru a-și 
perfecționa meșteșugul. 

Avusese ceva succes scriind pentru revista Factual Crime 
şi făcuse câteva articole pentru o revistă asemănătoare, online, 
dar ea voia să scrie o carte adevărată. Din moment ce tatăl ei 
refuzase să-i faciliteze accesul la vreunul dintre cazurile lui, 
va trebui să găsească singură unul. 

Laptopul bâzâi prinzând viaţă și, cu ceva dificultate, găsi 
o conexiune wireless pe care o putea folosi. Stând în micuța 
nișă pentru scris din lucarnă, lângă ochiul de geam care dădea 
spre zidul ce înconjura campusul, Kristi începu să caute pe 
Internet informaţii despre Tara Atwater, fata care locuise chiar 
aici înainte de a dispărea. Kristi devenise specialistă în găsirea 
informaţiilor pe net, dar de data asta descoperi foarte puține. 
Doar câteva articole în care era menţionată Tara Atwater. 
Nici în legătură cu celelalte fete nu erau mai multe date, 
decise ea, în timp ce citea articolele din versiunea Web a 
ziarului local. Dar părea a fi un subiect bun. Poate era cel pe 
care-l căuta. Poate că ajunsese că locuiască în acest apartament 
pentru că aceasta era adevărata crimă pe care trebuia să o 
cerceteze și despre care să scrie o carte. 

Ceva le făcuse pe studente să dispară. 

Fetele nu dispăreau fără un motiv. Nu patru de la același 
colegiu într-o perioadă de optsprezece luni. Nu patru care 
urmau aceleași cursuri. 

Kristi salvă o pagină în timp ce auzi pași pe scară. O 
secundă mai târziu soneria sună, iar ea roti scaunul, se ridică 
de la birou, traversă încăperea micuță şi privi prin vizor. Văzu 
un bărbat neîngrijit, în jur de douăzeci de ani sau aproape 
douăzeci, stând sub singura lumină slabă montată pe palierul 
scărilor care intenţiona a fi veranda ei. Ud și cu apa curgând 
de pe el, avea părul de un blond spălăcit lipit de cap. Căra o 
cutie de scule într-o mână și avea o expresie de „enervat la 
culme“ pe chip care intenționa să sugereze autoritate. 

Fără îndoială era absentul Hiram. 

— Cine este? strigă ea doar pentru a fi sigură. 

— Administratorul. Hiram Calloway. Trebuie să verific 
încuietorile. 

Oh, acum avea nevoie să verifice încuietorile? Ce 
modalitate de a te ocupa de problemă, Hiram. 

El arăta la fel de jalnic pe cât se așteptase ea, cu barba 
lui subțire, cu anticul lui tricou de la vreun concert Metallica, 
cu pantaloni de camuflaj, murdari, şi cu o atitudine taciturnă 
de genul „întrebă-mă dacă-mi pasă“. 

Intredeschise ușa, lăsând lanţul la locul lui. 

— Deja m-am ocupat de încuietori. 

— Nu poţi face diverse chestii pe aici, știi? Nu este 
apartamentul tău. Eu trebuie să repar lucrurile pe aici. 

— Ei bine, nu am putut da de tine, așa că m-am descurcat 
singură, spuse Kristi punând capăt discuţiei. 

El se încruntă. Buzele lui, pe jumătate ascunse de ceea ce 
el spera ca într-o zi să fie o barbă, se curbară a nemulţumire 
«deasupra dinţilor un pic strâmbi. 

— Atunci va trebui să-mi dai cheia. Vreau să spun, o 
copie. Bunica mea... doamna Calloway este proprietara acestui 
loc. Trebuie să aibă acces. Scrie în contractul de închiriere. 

— Mă voi asigura că primește una. 

— Asta va lua ceva timp. Oricum, îmi va da o copie. 
Trebuie să am o cheie de la fiecare apartament din această 
clădire. S-ar putea să fiu nevoit să intru în locuință, dacă se 
întâmplă ceva sau dacă-ţi pierzi cheia sau... 

— Nu am de gând să-mi pierd cheia. 

— Este pentru siguranţa ta. 

— Dacă spui tu. 

Ea nu se baza pe asta. 

— Iisuse, de ce ești o... El înghiţi epitetul în ultima clipă. 

Temperamentul lui Kristi se aprinse. 

— Te-am sunat şi ţi-a luat trei zile ca să-mi răspunzi. 
Toate încuietorile din apartament erau stricate sau slăbite și 
am aflat că una dintre fetele care a dispărut din campus a 
locuit aici, așa că m-am gândit să rezolv eu însămi problema. 

El rămase mască. 

— Nu ţi-a spus nimeni că ar fi cazul să te mai temperezi? 

— Așa cum ţi-au spus ție? replică ea. 

El se înroşi, iar ea simţi un pic de regret. Puștiul, deși era 

incompetent, părea că încearcă să-și facă treaba. Deși eșua, ea 
chiar nu voia să-l enerveze. 

— Nu trebuie să fii atât de rea, bolborosi el. 

Kristi oftă în sinea ei. 

— În regulă, să o luăm de la început. Totul este în regulă 
aici, bine? Am reparat încuietorile. Îi voi da bunicii tale, 
doamnei Calloway, o cheie și ea va avea grijă să-ţi dea și ție 
una, deși presupun că nu vei da buzna aici fără să mă anunți... 
Cred că și asta este trecut în contract. 

Ea scoase lanţul din zăvor şi deschise ușa larg, apoi păși 
pe veranda micuță. 

— Nu am vrut să o pornim cu stângul, Hiram. Sunt doar 
un pic nervoasă pentru că am aflat că una dintre fetele dispărute 
a locuit aici semestrul trecut. Bunica ta nu a menţionat asta și 
este un pic ciudat. 

El se uita la podeau de lemn de pe palier. Nu arăta a avea 
mai mult de șaptesprezece ani. Abia dacă era destul de bărbat, 
încât să ocupe postul de administrator. 

— Deci, ai cunoscut-o? Pe Tara? 

— Nu chiar. Am vorbit. Puțin. 

El ridică ochii şi zări întrebările din privirea lui Kristi. 

— Era drăguță. Prietenoasă. 

Nu era nevoie să spună „nu ca tine“, dar acuzaţia nerostită 
se citea limpede în privirea întunecată. Trăsăturile lui deveniră 
rigide abia perceptibil, dar destul pentru ca Kristi să observe 
încleștarea maxilarului și strânsoarea aproape involuntară a 
buzelor lui. În acel moment, Kristi știu că se lăsase păcălită 
de înfăţişarea lui tinerească. Ceva sinistru mocnea în ochii săi 
întunecaţi ca noaptea, ceva ce nu-i plăcu. Nu era deloc un 
băieţel, ci un bărbat în trupul unui băiat stângaci. Nu observase 
asta prin vizor sau prin crăpătura ușii când lanţul era pus, dar 
acum, stând faţă în faţă cu Hiram Calloway, ea își dădu seama 
că stătea lângă un bărbat complicat și furios. 

Ea-și ridică bărbia. 

— Deci, ce crezi că i s-a întâmplat? 

El privi dincolo de balustradă, spre campus. 

- Ei spun că a fugit. 

— Dar nimeni nu știe asta cu certitudine. 

— A mai fugit și înainte. 

— Ţi-a vorbit despre asta? 

El ezită, apoi scutură din cap. 

— Nu. A ținut-o pentru ea. 

— Ai spus că era prietenoasă. Că aţi discutat. 

Un zâmbet amuzat apăru pe buzele lui pe jumătate ascunse. 

— Cine știe ce i s-a întâmplat? Într-o zi, era aici, în 
următoarea, a dispărut. 

— Și asta este tot ce știi? 

— Știu că babacul ei este într-o închisoare, pe undeva, și 
că a păcălit-o pe bunica. 

El îi întâlni privirea în mod intenţionat. 
> Îi era datoare cu chiria. Bunica spune că este o „ticnită“ 
si © „escroacă ca și tatăl ei“. Bunica crede că a primit ce a 
meritat. 

— A primit ce a meritat, repetă încet Kristi, neplăcându-i 
cum suna. 

Din depărtare, râsete străpunseră noaptea. 
| Faptul că-și auzi cuvintele repetate îl făcu pe Hiram să se 
incrunte. 

— li voi spune lui Irene că ai o cheie pentru ea. 

Spunând asta plecă, târșâindu-și picioarele pe trepte și 
cărându-și sculele. 

Kristi se întoarse în apartamentul ei, închise ușa și puse 
lanțul. „Puştiul bun“, nepotul lui Irene Calloway, o făcuse pe 
Kristi să se înfioare foarte tare. 


4 
Poc: 


Zgomotul unui pistol străpunse noaptea întunecată. 
Mirosul corditei învălui mireasma ierbii ude, iar pocnetul 
oribil reverberă în capul lui Kristi. 

Ingrozită, privi cum Rick Bentz aluneca în jos, căzând, 

căzând, căzând... lângă zidul gros de piatră care înconjura 
colegiul All Saints. 

Curgea sânge. Sângele lui. Peste tot pe stradă. Pătând 
betonul. Stropind iarba. Închegându-se în rigole. Scurgându-se 
din el. 

— Tată! ţipă ea, cu vocea înăbușită, cu picioarele ca de 
plumb, în timp ce încerca să fugă spre el. Tată, oh, 
Dumnezeule, oh, Dumnezeule... 

Trăsnetul sfârâi pe cer, lovind un copac. Un sunet oribil 
de despicare se auzi sinistru în noapte în timp ce lemnul 
crăpă şi o creangă grea căzu cu un zgomot surd. Pământul 
se cutremură şi ea fu gata să cadă. 

POC! POC! POC! 

Alte împuşcături! Oamenii țipau prin ploaia de gloanțe. 
Cineva urla jalnic, ca și cum şi el sau ea fusese lovit. 

Dar tatăl ei stătea întins, nemișcat, pielea lui devenind 
albă-neagră. 

— Tată! ţipă ea din nou. 

POC! POC! POC! 

Kristi ţâșni dreaptă în scaun. 

Oh, Dumnezeule, visa, coșmarul era atât de real și 
îngrozitor. Inima-i bătea cu putere, frica și adrenalina urlau 
prin venele ei, transpiraţia îi acoperea pielea. 

Tresări cu putere, apoi se uită la ceas și-și dădu seama că 
auzea focul de artificii. Oamenii salutau venirea noului an. 
Râsete şi ţipete îndepărtate îi ajunseră la urechi. Clopotele 
bisericii din campus băteau, iar pe deasupra zarvei de afară, 
auzi urletul oribil, pe care ea îl atribuise cuiva care fusese 
rănit în timpul atacului. 

— Doamne Dumnezeule! şopti ea. Inima încă îi bătea cu 
putere. 

Un pic ameţită, se ridică din scaun. Citise despre un 
criminal în serie, iar descrierile pe care și le imaginase încă-i 
mai zburau prin minte. Își dădu părul din ochi și apoi se duse 
la ușa apartamentului. Numai lumina de la biroul ei era aprinsă 
și în afară de cercul luminos făcut de mica lampă, camera era 
învăluită în umbre. Se uită prin vizorul uşii, dar nu văzu 

nimic. Doar palierul gol, acolo unde becul slab oferea o lumină 
albăstruie, difuză. Tânguirea încă se mai auzea. Lăsând lanţul 
pus, ea descuie ușa și o întredeschise puţin. 

Imediat, o pisică neagră, slabă, sări într-o parte. 

— Ptiu...! 

Kristi privi cum creatura lihnită de foame fugi ca un vârtej 
sub pat, iar cuvertura de pe pat se ondulă la trecerea ei. 

— Oh, zău așa, pisicuţo... pisicuţo... nu... 

Kristi urmări animăluțul costeliv, apoi se lăsă în genunchi 
şi se uită sub marginea cuverturii. Doi ochi galbeni, plini de 
frică, se uitau la ea. Cumva, afurisita de creatură se blocase 
între salteaua de deasupra și partea de jos a patului, într-un 
spațiu în care abia intra mâna lui Kristi. 

— Haide, pisicuţo, chiar nu poți sta aici. 

Incercă să ajungă în spaţiul strâmt, dar pisica șuieră şi se 
ghemui și mai adânc în crăpătură, cu trupul apăsat de perete. 

— Vorbesc serios, ieși afară. 

Din nou, ea-și arătă limba roz, răsucită, și niște colţi foarte 
ascuțiți. 

— Minunat. În regulă. 

Kristi trase de partea de jos, iar animalul căzu în spațiul 
dintre saltea și perete. Când împinse patul la loc, se gândi că 
pisica va ţâșni de acolo, dar se pare că micuța creatură găsise 
un loc unde să se ascundă. Nu putea alunga animalul şi Kristi 
nu avea de gând să dea patul la o parte și să se strecoare în 
spaţiul îngust unde se afla o felină îngrozită cu gheare ascuţite. 

— Te rog, pisicuţo... 

Kristi oftă. Nu-i trebuia aşa ceva. Nu în seara asta. Pe 
lângă asta, era o afurisită de regulă în clauza cinci sute 
șaptezeci și şase sau ceva de genul acesta, care menţiona că 
nu era permis să ţii animale de companie în incintă. Era sigură 
că Hiram putea să o recite pe de rost. 

— Haide..., spuse ea, încercând să înduplece felina speriată. 

Nu avu noroc. 

„Pisicuța“ nu se mișca. 

— În regulă... ce spui de asta? 

Scotoci prin dulap și găsi o cutie cu ton pe care o deschise. 

Privind peste umăr, se așteptă să vadă un năsuc, niște ochi 
curioși sau cel puţin o labă neagră ieșind de sub cuvertură. 

Se înșelase. 

Puse câteva bucățele de ton într-o farfurie micuță și umplu 
alta pe jumătate cu apă, apoi le așeză destul de aproape de pat 
pentru a atrage pisica, dar destul de departe, încât Kristi să o 
poată prinde de ceafă și să o dea afară. Dar trebuia să aibă 
răbdare. 

Asta nu era una dintre calităţile ei. 

Puse vasele pe podea și se dădu înapoi. Apoi aşteptă, 
privind ceasul digital de la cuptorul cu microunde. Minutele 
treceau ca orele, iar de afară se auzeau o mulțime de zgomote: 
oameni țipând, trompete sunând, artificii explodând, tropăit 
de paşi pe verandele de dedesubt. Râsete. Conversaţie. 

În interior, pisica stătea liniștită. Probabil că era ameţită 
de atâta zgomot. 

Perfect, se gândi Kristi, luptându-se cu o durere de cap. 
Era frântă de oboseală. Minutele treceau și, într-un final, ea 
renunță. Nu putea să aștepte toată noaptea. 

— Bine. Fie ca tine. 

Fiind deja îmbrăcată în pijama, închise ușa, o încuie, 
verifică de două ori încuietorile de la ferestre și se strecură 
sub cuvertură. Patul scârțâi sub greutatea ei și se gândi că mai 
mult ca sigur va auzi când pisica se va furişa afară de sub 
saltea, dar nu avea nicio șansă. Afară, zgomotele continuau. 
Muzica și râsetele răzbăteau prin podea. Fără îndoială că era 
grupul lui Mai Kwan, care se întorsese de la Watering Hole, 
dar noul ei oaspete nici măcar nu-şi scoase nasul de sub pat. 

Se pare că pisica neagră pe care ea deja se decisese să o 
numească Houdini va rămâne acolo peste noapte. 


— Este miezul nopţii. Haide, sărbătorește! insistă Olivia 
şi-i oferi lui Bentz o cupă cu șampanie fără alcool. Va fi un 
an mai bun. 

— Oare așa va fi? 

El se ridică de la biroul la care lucra din căsuţa lor din 
Cambrai. De când fuseseră reparate drumurile după distrugerile 

uraganului Katrina, el și Olivia, împreună cu câinele ei murdar 
şi pasărea ei gălăgioasă, locuiau acolo. Și Kristi, din când în 
când, rămăsese în dormitorul liber, de la etajul acestei căsuțe 
pe care Olivia o moștenise de la bunica ei. Totuși, Kristi 
fusese mereu neliniștită în această cabană micuță construită în 
partea mlăștinoasă a râului. De altfel, nu se simţise niciodată 
prea în largul ei împreună cu el și noua sa soţie. Ani de zile 
fuseseră doar ei doi și, deși susținuse că-i plăcea Olivia și că 
o încânta ideea că el nu mai era singur, că, în sfârşit, nu se 
mai gândea la mama lui Kristi, că-și trăia viaţa, dar o parte 
din ea încă nu accepta toate acestea. Nimic însă nu-i scăpase 
receptivei sale soţii, deși Livvie nu vorbea niciodată despre 
asta. Deșteaptă femeie. Și a naibii de frumoasă. 

De când se mutaseră aici, amândoi fuseseră nevoiţi să 
facă naveta până în oraș, dar merita, decisese el, odată ce se 
obişnuise să locuiască alături de aligatori, egrete și oposumi. 
Distanţa față de oraș le oferea atât lui, cât și Oliviei liniște 
sufletească, departe de haosul care se iscase în New Orleans. 

Olivia încă mai avea magazinul ei, Cel de-a Treilea Ochi, 
chiar în Jackson Square, unde vindea turiștilor brelocuri, artefacte 
şi chestii New Age. Magazinul fusese cruțat de stricăciuni 
serioase, dar piaţa publică se schimbase, iar afacerea cu turiști se 
mișca greu. Cei care citeau în tarot și statuile umane, chiar și 
mulți dintre muzicieni plecaseră din cauza consecinţelor furtunii, 
casele lor fiind distruse, și lucrurile își reveneau greu. 

— Nu fi atât de pesimist, Bentz, îl tachină ea, iar el luă 
băutura în silă şi atinse buza paharului de al ei. Un An Nou 
fericit! 

Ochii ei, de culoarea whisky-ului vechi, străluciră, și 
cârlionţi blonzi îi înconjurară chipul. Mai îmbătrânise un pic 
de când se căsătoriseră, dar liniile apărute în colțurile ochilor 
nu-i scădeau din frumusețe; de fapt, ea insista că-i ofereau 
fermitate. Dar și ea era tristă. Nu au putut avea un copil, iar 
acum, pe Bentz nu-l prea mai interesa. Kristi se apropia de 
treizeci de ani și să o ia de la capăt părea a fi greu, poate 
chiar ceva îndrăzneţ. lisuse, ar fi împlinit șaizeci de ani când 
puştiul ar fi terminat liceul. Așa ceva nu părea corect. 

Doar că Olivia voia un copil. 

Și ar fi fost o mamă a naibii de bună. 

— Nu sunt pesimist, o corectă el, în timp ce Hairy S. intră 
alergând în încăpere și se sui pe fotoliul lui Bentz, uitându-se 
la ei printre sprâncenele stufoase. Sunt realist. 

— Şi genul de om care vede jumătatea goală a paharului. 

El luă o înghiţitură din sucul de fructe cu bule, care nu 
avea niciun gust, și ținu paharul în bătaia luminii. 

— Ei bine, am dreptate. Este pe jumătate gol. 

— Şi ești foarte îngrijorat în privinţa lui Kristi. 

— Nu credeam că se vede. 

— Eşti o epavă de când a plecat. 

Olivia i se așeză în poală, îi înconjură umerii cu brațele 
și-și atinse fruntea de a lui. 

— Va fi bine. Este fată mare. 

— Care aproape că a fost omorâtă... au fost nevoiţi să-i 
pornească inima de două ori. Aproape că era moartă, din 
punct de vedere legal. 

— Aproape, sublinie Olivia. A supraviețuit. Este puternică. 

El îşi întoarse capul şi inhală mirosul ei în timp ce Hairy 
scheuna de pe fotoliul din apropiere, ca și cum ar fi vrut să 
li se alăture în scaunul mai mare. 

— Îmi fac griji că nu este destul de puternică. 

— Eşti tatăl ei. Este destul de puternică. 

El luă o înghițitură din paharul ei, apoi învârti piciorul. 

— Vrei să facem prostioare? 

— Acum? 

— Da. Tu faci pe detectivul cel mare, puternic şi eu voi fi... 

— Ciudata care nu poate citi în mintea unui criminal? 

— Voiam să spun o femeie slabă, fără apărare. 

El luă o altă înghiţitură și aproape se înecă. 

— Să apuc eu ziua aia! 

Dar o sărută și simți căldura buzelor ei care se mulau pe 
ale lui intim, familiar. Ca niște vechi iubiți care încă mai 
simțeau focul pasiunii. 

Celularul său vibră tare, tremurând pe birou. 

— La naiba! șopti Olivia. 

El ridică celularul și privi ecranul. 

— Montoya, spuse el. Ce-i răi nu iau pauză. 

— O să îmi iau revanșa când te întorci acasă, spuse ea în 
timp ce el zâmbi larg și duse telefonul la ureche. Bentz. 

— Un An Nou fericit! spuse Montoya. 

— Și ţie la fel. 

Părea că Montoya deja șofa, deplasându-se cu viteză pe 
străzile oraşului. 

— Avem un cadavru lângă apă. Se pare că o petrecere a 
luat-o razna. Nu este departe de cazinou. Ajung acolo în 
cincisprezece minute. 

— Vin şi eu imediat, spuse Bentz și simți o împunsătură 
de regret când văzu dezamăgirea din ochii Oliviei. Închise 
telefonul și vru să-i explice, dar ea îi puse degetul pe buze. 

— Te voi aştepta, spuse ea. Trezește-mă. 

— Așa am să fac. 

Îşi găsi jacheta, cheile și insigna, apoi, asigurându-se că 
Hairy S. rămâne înăuntru, ieși afară și merse spre camioneta 
lui, un Jeep antic pe care tot amenința că-l va schimba. Până 
acum nu-l lăsase sufletul și nici nu avusese timp. 

Urcându-se la volan, auzi scârțâitul familiar al scaunelor 
vechi, din piele, în timp ce punea SUV-ul în marșarier, dând 
cu spatele pe lângă sedanul Oliviei. Băgând Jeepul în viteza 
întâi, reuși să găsească un pachet de gumă și desfăcu o lamă 
cu aromă de fructe. Îndreptă camioneta pe aleea lungă și peste 
un pod micuţ. Băgând lama de gumă în gură, încetini când 
ajunse pe drumul cu două benzi care ducea spre oraș, apoi 
apăsă pe pedală. Olivia avea dreptate, presupuse el, nu prea 
fusese în apele lui. Era îngrijorat. Avea motivele lui și toate 
erau centrate în jurul puștoaicei lui. Trunchiurile chiparoșilor, 
palmierilor pitici și ale stejarilor se zăreau în lumina farurilor 
mașinii, în timp ce el se gândea la Kristi. 

La fel de încăpăţânată și de frumoasă ca și Jennifer, mama 
ei, Kristi fusese descrisă ca „pacoste“, „încăpăţânată“, „mult 
prea independentă“ și „neastâmpărată“ atât de către profesorii 
ei din L.A., unde locuiseră el și Jennifer, cât şi aici în New 
Orleans. Cu siguranță că-i scosese mulți peri albi, dar el credea 

că asta vine odată cu rolul de părinte și că se va termina 
atunci când ea va creşte și se va stabili la casa ei. Doar că, 
până acum, asta nu se întâmplase. 

~ Luă un viraj un pic prea repede și cauciucurile lui patinară 
puţin. Un raton, speriat de mașină, fugi legănându-se spre 
arboretul care flanca șoseaua. 

Kristi părea a fi departe de măritiș, ca întotdeauna, iar 
dacă se întâlnea cu cineva, își dădea silinţa să păstreze asta 
pentru ea. În liceu, ieșise cu Jay McKnight, chiar primise un 
„inel al promisiunii“ de la el, orice ar fi însemnat asta — un 
fel de dovadă înainte de logodnă. 

Bentz pufni, ascultând, pe frecvența poliției, dispecerul 
care trimitea unități în diferite părți ale orașului. Kristi 
pretindea că „depășise““ momentul Jay și se despărțise de el 
pe când studiase prima dată la All Saints. Găsise un tip mai 
în vârstă la şcoală, un asistent pe nume Brian Thomas, care 
era o nulitate, un ratat, în opinia unanim recunoscută a lui 
Bentz. Ei bine, și asta se terminase rău. 

Ambalând motorul, acceleră pe autostrada cu trafic redus, 
majoritatea vehiculelor rulând cu zece mile peste limita legală 
spre Crescent City. 

Acum, Jay McKnight terminase colegiul şi un masterat. 
Lucra pentru departamentul poliţiei din New Orleans, în 
laboratorul de criminalistică, și Bentz i-ar fi spus fiicei sale 
că o desfide dacă l-ar mai considera pe Jay „plictisitor“ sau 
„casnic“. Una dintre întorsăturile destinului era că Jay va preda 
un curs seral la All Saints. Poate Kristi se va întâlni cu el. 

Și poate că va putea fi convins să vadă ce mai face fiica 
lui Bentz... 

Gemu în sinea lui. Nu-i plăcea să acţioneze pe la spatele 
lui Kristi, dar nu era mai presus de asta, nu dacă asta însemna 
siguranța ei. Aproape că o pierduse de două ori în cei douăzeci 
și șapte de ani ai ei; n-ar mai fi rezistat să treacă din nou prin 
aşa ceva. Până când cei de la poliţia din Baton Rouge vor afla 
ce se întâmplă cu studentele dispărute, Bentz avea de gând să 
o protejeze. 

leșind încet de pe autostradă, se îndreptă spre malul apei. 

În lumina lunii, părțile distruse ale orașului arătau stranii și 
rău prevestitoare — mașini abandonate, case dărâmate, străzi 
încă impracticabile... Această parte din New Orleans fusese 
cel mai greu lovită atunci când digurile cedaseră, şi Bentz se 
întreba dacă va mai putea fi vreodată refăcută. Chiar și 
Montoya și proaspăta lui soție, Abby, fuseseră nevoiţi să-și 
abandoneze proiectul de a-și renova casa din oraș, două case 
alăturate pe care le transformaseră într-un singur cămin mare. 
Casa, care supravieţuise timp de două sute de ani, era în 
ultima fază de reconstrucție când uraganul și apele revărsate 
au măturat totul în cale, distrugând impozanta proprietate. 
Montoya, înfuriat la culme, făcea naveta la serviciu de la casa 
lui Abby, situată în afara orașului. 

Erau cu toții obosiţi. Aveau nevoie de o pauză. 

Înaintă cu viteză spre locul faptei, unde se aflau deja pe 
poziții două unităţi. Luminile străluceau în jurul unei zone 
înconjurate cu bandă galbenă din material plastic, iar ofiţerii 
îi țineau pe curioși la distanță. Mustangul lui Montoya era 
parcat pe jumătate pe trotuar, iar el, îmbrăcat în jacheta lui 
favorită, din piele, stătea de vorbă cu ofiţerul care ajunsese 
primul la locul crimei. 

Trupul zăcea cu faţa în jos pe trotuar. Stomacul lui Bentz 
se strânse și simţi în gât un gust amar. Femeia era caucaziană, 
cu puţin peste patruzeci de ani. Două răni provocate de 
împușcături pătau rochia roşie, scurtă. Se vedeau urme de luptă, 
avea câteva unghii rupte la mâna dreaptă și câteva zgârieturi pe 
față. Bentz o privi îndelung și cu atenţie. Nu era una dintre 
femeile dispărute de la colegiul All Saints. Memorase chipurile 
lui Dionne Harmon, Tara Atwater, Monique DesCartes, iar acum 
şi al lui Rylee Ames. Chipurile lor îi bântuiau nopțile. Această 
femeie neidentificată nu era una dintre ele. 

Pentru o clipă, răsuflă, dar se simți ușurat și constată apoi 
și o împunsătură de vinovăţie. Această victimă era ruda cuiva 
şi oricine ar fi fost — mamă, tată, frate, soră sau iubit — va fi 
devastat și îndurerat. 

— ... cred că a fost un jaf care a luat-o razna. Nu are nici 
portofel, nici act de identitate asupra ei, spunea ofițerul. 

Jane Doe. 

— A fost găsită de tipii aceia... El făcu semn cu bărbia 
spre cele patru persoane care se trezeau din beţie, doi bărbați 
şi două femei, care fuseseră separați de curioșii ce mișunau 
pe acolo. Sunt niște petrecăreţi care erau în drum spre casă, 
venind de la Hootin' Owl, un bar de pe Decatur, spuse 
ofiţerul. 

Bentz încuviință dând din cap. Cunoștea locul. 

Ofiţerul continuă: 

— Pretind că nu au auzit și nu au văzut nimic, doar că 
aproape s-au împiedicat de trupul ei. Dar atunci erau destul 
de beti. 

Bentz privi spre cele două cupluri îmbrăcate în haine 
strălucitoare care deodată arătau cu desăvârșire treji. 

— Vorbesc eu cu ei, spuse Montoya, îndreptându-se spre 
cele două cupluri, amândouă de afro-americani. 

Fetele își frecau braţele ca și cum ar fi înghețat până la 
oase, cu ochii măriţi de frică. Partenerii lor erau amândoi cu 
buzele încleștate și făceau pe durii. Fata cea mai subțire se 
uita la cadavru, cealaltă se uita în altă parte, iar cel mai înalt 
din grup își aprinse o ţigară pe care o împărți cu partenera lui, 
cea slăbuţă. 

Celularul lui Bentz sună, în timp ce camioneta laboratorului 
de criminalistică sosi, având-o la volan pe Bonita Washington. 
Ea reuși să facă o parcare dublă lângă o maşină de teren. Inez 
Santiago, cărând o trusă cu ustensile, coborî pe o parte, în 
timp ce Washington opri motorul vehiculului mare. 

Bentz privi în jos spre ecranul telefonului. Dispeceratul 
poliţiei. Fără îndoială, o altă crimă. 

Rahat! 

— Bentz, răspunse el, privind cum Bonita, furioasă și 
încrezută, îi alunga pe ofițeri și pe curioși departe de ceea ce 
ea considera a fi locul faptei „ei“. 

Era o femeie dârză, de culoare, cu o atitudine de genul 
„nu te pune cu mine“ și cu un IQ despre care se zvonea că 
atingea stratosfera. Îşi iubea meseria, era bună în tot ce 
făcea și nu accepta să fie criticată de nimeni. Santiago deja 

făcea poze fetei decedate. Stomacul lui Bentz se strânse 
«din nou. 

La telefon, dispecera îi dădu locaţia și o scurtă trecere în 
revistă a ceea ce părea a fi o fugă de la locul accidentului, 
aproape de districtul comercial. 

— Ajung acolo cât de repede pot, imediat ce termin aici, 
spuse el închizând telefonul. 

— Dă-te la o parte, ţipă Washington la unul dintre polițiștii 
aflați lângă banda galbenă, făcându-i semn cu mâna să plece. 
Cine naiba a călcat pe aici? La dracu... Bentz, dă-i pe oamenii 
ăștia mai în spate, vrei? Şi tu, spuse ea poliţistului fără 
uniformă, nu lăsa pe nimeni, adică nici măcar pe Iisus Hristos, 
să treacă de linia aia, ai înţeles? 

— Da, doamnă. 

— Bine. Atâta timp cât ne înţelegem e bine. 

Ea-i aruncă un zâmbet fără pic de căldură, se lăsă în jos 
și începu să se ocupe de strânsul probelor, reziduuri ale 
împușcăturilor, urme de pași și amprente, în timp ce camioneta 
medicului legist își făcea apariţia. 

— Nu-mi spune, zise Montoya, în timp ce telefonul lui 
începu să sune pe o melodie de salsa. La naiba! Își verifică 
ceasul. Cincizeci și trei de afurisite de minute au trecut din 
noul an și deja avem două cadavre. 

— Vor fi şi mai multe, prezise Bentz, după care se mai 
uită o dată la victimă. 

În urmă cu două ore, această femeie se pregătise pentru 
a sărbători noul an. 

Acum nu va mai apuca o altă zi. 

Celularul său sună din nou. 

El își încleștă maxilarul. 

Promitea a fi o noapte dată naibii. 


Miezul nopții. 

Ora vrăjitoarelor. 

O perioadă de timp în care ultima zi se sfârșea, următoarea 
începea, și, în cazul lui, un nou an. Zâmbi pentru sine în timp 
ce mergea pe străzile orașului spălate de ploaie, ascultând 

sunetul pocnitorilor şi, presupuse el, al dopurilor de șampanie, 
toate înconjurându-l ca niște rafale rapide de arme. 

Nu că lui i-ar fi plăcut acest tip de armament. 

Era prea impersonal. 

Să fie atât de departe de victimă, în unele cazuri, chiar la 
sute de metri distanță, diminua plăcerea, sentimentul intimității 
care apărea atunci când viaţa i se stingea în trup, lumina din 
ochii victimei dispărea încet, iar pulsul, care bătea frenetic, 
înfricoșat în gât, încetinea dispărând treptat. Era perfect. 

Îmbrăcat în negru, amestecându-se cu umbrele, el traversă 
campusul, adulmecă mireasma dulce a marijuanei aprinse și 
privi doi tineri care se pipăiau neîndemânatici prin haine în 
timp ce se sărutau și-și continuau drumul spre cămin și, 
pesemne, către un pat mic unde-și vor petrece toată noaptea. 

Simti puţină gelozie. 

Plăcerea cărnii. 

Dar trebuia să aştepte. 

Stia asta. 

În ciuda neastâmpărului său. 

A nevoii sale. 

În interiorul său pofta se dezlănțuise și știa că se va potoli 
doar prin luarea unei vieţi... și nu a oricărei vieţi. Nu. Cei pe 
care-i sacrifica erau aleși. 

Durerea din pulsaţia sa refuza să dispară și nervii îi erau 
întinși la maximum. Electrizaţi. Nerăbdători. 

Simţea mirosul poftei lor carnale. Dorinţa lor specială. 
Sângele care le clocotea în vene. 

Îşi strânse pumnii și-și eliberă mintea de poftă, de dorinţă, 
de fierbințeala care-i palpita în cap. 

Nu acum. 

Nu în această noapte. 

Nu ei. 

Aruncând o ultimă privire furioasă cuplului îmbrățișat, 
care se împleticea, își înăbuși cu putere dorințele primare. 

De a vâna. 

De a ucide. 

Nu merită, își reaminti el. Și există un plan. Nu trebuie să 
te îndepărtezi de misiunea ta. 

Pășind fără zgomot, îşi croi drum prin porțile campusului 
şi pe câteva străzi, mergând în zigzag printre alei, spre vechea 
clădire condamnată de multă vreme. Cândva fusese un mare 
hotel, apoi, încuiată și acoperită cu scânduri, iar acum singurii 
locuitori erau păianjenii, şobolanii și alte animale dăunătoare. 

Merse până în spatele clădirii, unde cândva existase o 
intrare de serviciu pentru livrări. Se grăbi în jos pe scările 
nesigure și, folosindu-și cheia, descuie o ușă din spate. 
inăuntru, ignoră ţevile ruginite, care picurau, geamurile sparte 
și scândurile putrezite care făceau parte dintr-o încercare 
anterioară de renovare. Înaintă pe culoarul familiar spre o altă 
uşă încuiată și niște scări în spirală care duceau jos. La baza 
scărilor, descuie ultima ușă şi intră într-o zonă care mirosea 
a clor. Încuind ușa în urma sa, aşteptă câteva secunde, se 
îndreptă spre un hol mic și întunecat, apoi spre o zonă largă, 
apăsă pe un întrerupător, iar becurile slabe luminară o piscină 
de mărime olimpică, a cărei gresie bleu-verzuie licărea în 
lumina fantomatică. 

Dezbrăcându-se fără să facă zgomot, își aruncă hainele 
într-un colţ şi, odată dezbrăcat complet, se îndreptă spre 
marginea piscinei și se scufundă adânc în apa reconfortantă și 
neîncălzită. Șocul îi încreţi pielea, dar el își întinse trupul și 
începu să taie apa, respirând în mod natural, întorcând în colțul 
îndepărtat ca un înotător bine antrenat, apoi parcurse din nou 
aceeași lungime de bazin. Trupul său, oțelit de nenumărate ore 
de exerciţii fizice, tăia apa la fel de ușor cum tăia în carne un 
cuţit de vânătoare. Înota din ce în ce mai repede, mărea viteza, 
simțind cum inima îi bate puternic și plămânii încep să i se 
încordeze. Cinci lungimi de bazin. Zece. Douăzeci. 

leși din apă doar atunci când simți că-l loveşte primul val 
de epuizare, calmându-l, îndepărtând dorinţa de sânge din suflet. 
Era timp pentru asta mai târziu. Aerul rece alunecă pe pielea 
sa udă. Sfârcurile i se întăriră. Penisul i se zbârci. Dar el se 
bucură de frig, în timp ce-și croia drum printr-un hol întunecat 
şi intra în altă încăpere unde erau ascunse trofeele sale. 

În încăpere, se afla un birou gol, o masă scundă, neagră, 
şi câteva perne groase așezate pe podeaua anostă din beton. 
Ecranul unui laptop adăuga o lumină slabă și el se gândi să 
se conecteze. Comunica cu ei prin Internet, prin conexiuni 
piratate, wireless, care străbăteau orașul. Îl cunoșteau după 
câteva nume-paravan, însă el își spunea Vlad. Nu era o alegere 
deosebit de deşteaptă, dar se potrivea scopului său, hotărî el. 
Cum era citatul acela din Shakespeare? „Ce e într-un nume? 
Ceea ce noi numim trandafir, cu orice alt nume, ar mirosi la 
fel de dulce.“ Ei bine, Vlad mirosea dulce și avea un gust și 
mai bun, se gândi el. Deci, în acest scop, pentru misiunea lui, 
va fi cunoscut drept Vlad Țepeș. Și oare nu era? Oare nu le 
trăsese în țeapă pe cele pe care le alesese? 

Oh, ironie! 

Aprinzând o lumânare, Vlad se așeză cu picioarele 
încrucișate la masa scundă, japoneză, deschise un sertar și 
scoase câteva fotografii făcute după legitimaţii de student. Le 
aşeză pe primele patru pe suprafaţa lucioasă a mesei. Surori, 
se gândi el, deși nu aveau o legătură genetică. 

Atinse fiecare poză cu buricul arătătorului, în ordinea în 
care le avusese. 

Dionne, dulce şi suplă, pielea ei închisă la culoare era 
moale ca mătasea. Oh, fusese coaptă și atât de fierbinte...atât 
de al naibii de fierbinte și umedă... Își strigase împotrivirea, 
dar trupul ei reacționase, în timp ce o pregătea, iar acel corp 
perfect îl dorise. Gâtul i se strânse amintindu-și cum o avusese, 
pe la spate, mâinile lui frământându-i abdomenul, făcând-o să 
aibă orgasm chiar înaintea lui. 

Înghiți cu greu. 

Și Tara, cea slăbuţă, cu sânii ei superbi. Plină și albă, cu 
sfârcuri de un roz palid, de mărimea monedelor de cincizeci 
de cenți. Simţi cum membrul îi tresare la gândul acelor sâni 
glorioși. Îşi aminti cum îi supsese, se jucase cu ei, îi mușcase, 
îi zgâriase cu dinţii, în timp ce ea ţipa în timpul torturii 
fierbinţi... din nou sângele începu să-i cânte. Atinse poza 
Tarei, apoi se uită la fata următoare. 

Monique. Înaltă și slabă, cu un trup atletic. Mușchi care 

se încordaseră spre el în timp ce el o sculpta cu palmele, 
degetele explorând părţile ei intime, despărțiturile ei dulci. Își 
linse buzele, iar penisul lui intra în erecţie. 

Se uită la fotografia următoare. Rylee. Micuţă. Speriată. 
Dar oh, atât de delicioasă. Părul ei blond îi atrăsese atenţia, 
iar când fusese complet dezbrăcată, pielea ei albă strălucise, 
venele vizibile sub piele, iar pulsul agitat, îngrozit, palpitase 
atât de perfect la baza gâtului ei. 

Oh, Dumnezeule, cât de suculentă fusese... gustul ei... 
Ii] întoarse poza cu faţa în jos. Spatele fotografiei fiind pătat 
cu sângele ei. Zâmbind cu o răutate care-i făcea plăcere, ridică 
fotografia la gură și trecu ușor vârful limbii peste pata de un 
purpuriu-închis. Gustul ei îi umplu gura şi-l inspiră împreună 
cu euforia pe care i-o producea. 

Acum era tare ca piatra. Pregătit. Să tragă în țeapă. 

Lingându-și buzele, așeză fotografia pe masă alături de 
cele alese de el, apoi le cercetă pe celelalte... erau sute vârâte 
în locul său secret. 

Deja le scosese pe cele care credea că ar putea fi posibile 
candidate, fetele care-i plăceau. Dar îi lipseau câteva. Cele 
nou-venite. Studentele care se înscriseseră în semestrul al 
doilea. Nu avea încă pozele lor. 

Dar le va avea. 

Și asta în curând. 

Atunci se vor alătura celor pe care deja le identificase, 
cele care se vor alătura în curând surorilor lor. 

Zâmbi, trecându-și limba peste dinţi, savurând gustul bietei 
Rylee Ames, cea speriată ca naiba. 

Deși trebuia să facă rost de fotografia ei, Vlad se gândise 
la altă fată, la fata poliţistului, cea care închiriase apartamentul 
Tarei. Ca şi cum ar fi fost destinată să facă asta, se gândi el, 
invocând imaginea ei în minte. 

O văzuse. O urmărise. O revendicase mental. Era o femeie 
superbă, cu destul caracter şi cu un trup perfect pentru nevoile 
lui, pentru sacrificiul lui. Când îi va veni timpul. Nu era 
programată să fie următoarea, dar timpul ei va veni destul de 

repede. El putea aștepta. Nu avea de ales. Tot ceea ce urma 
să se întâmple fusese deja decis. 
Sângele îi curgea fierbinte prin vene, la gândul de a o 
avea și se uită în jos, la pozele de pe masa din faţa lui. 
Deşi nu știa încă, Kristi Bentz se va alătura în curând 
surorilor ei... 


Kci despre asta vorbea toată lumea, se gândi Kristi în 
timp ce lua loc în clasa plină în prima zi a semestrului. Era 
luni, după Revelion, ora opt dimineața. Majoritatea studenților 
arătau ca și cum abia se rostogoliseră din pat. 

Scaunele scârțâiau pe podea, se auzeau pași târșâiţi, vocile 
bâzâiau angrenate în conversații, iar pe fundal se auzeau 
acordurile moi ale muzicii renascentiste revărsându-se din 
difuzoarele montate sus pe pereții încăperii mari, ca o aulă. 
Șiruri de scaune erau așezate pe rânduri care coborau ca o 
pâlnie spre o scenă centrală, anostă, care conținea o masă 
uzată, un podium și un microfon. Un teanc de cărți și o agendă 
cu trei foi erau așezate lângă un laptop, pe masă. 

Un bărbat de aproape patruzeci de ani, probabil, dr. Victor 
Emmerson, stătea deja în spatele mesei, aplecat peste notițele 
sale. Era îmbrăcat în blugi, cu o jachetă neîngrijită, neagră, 
din piele, pusă peste un tricou alb, iar o pereche de ochelari 
de soare era strânsă și agățată de tricou la baza gâtului. Părul 
lui era zburlit, castaniu-închis, și părea că nu mai fusese 
pieptănat de ieri. O barbă cam de trei zile îi umbrea maxilarul 
puternic. Arăta ca unul care făcea plimbări cu un 
Harley-Davidson. Totul la el sugera un „motociclist marfă, 
temperamental“. Era mult diferit de profesorii încruntați pe 
care și-i amintea din anii trecuţi. 

Poate că acest curs va fi la fel de interesant pe cât auzise. 
Se înscrisese, fiindcă era obligatoriu pentru un student care 
voia să obţină o diplomă în limba engleză și suna interesant. 

Chiar și mai mult acum când Emmerson își scărpina bărbia, 
în timp ce-și citea notițele, frunzărind paginile, încruntându-se 
la propriile mâzgăleli, ridicând privirea doar atunci când se 
deschidea ușa încăperii şi un alt student intra și-și căuta o 
bancă liberă. 

Mai rămăseseră doar câteva locuri libere și erau departe. 

Acest curs despre Shakespeare era surprinzător de la modă, 
iar Kristi se gândi că fascinația față de curs avea mai mult 
de-a face cu profesorul incredibil de sexy decât cu Bardul și 
operele sale. Îşi puse laptopul pe bancă pentru a lua notițe și 
se uită la ceilalți studenţi, câţiva dintre ei arătând familiar. 
Mai Kwan, vecina ei, stătea în față, cu câteva rânduri mai jos, 
iar două dintre fetele care fuseseră cu Lucreția la restaurant 
stăteau ghemuite una-n alta, lângă ferestre. Dar surpriza 
neașteptată a fost că, tocmai când urma să înceapă cursul, 
intră Hiram Calloway, așa-zisul administrator al apartamentului 
lui Kristi. Ea se întoarse repede, sperând că el nu va observa 
că unul dintre puţinele locuri libere se afla lângă Kristi. Din 
fericire, el găsi o altă bancă, în spatele clasei. 

Ce bine. 

Uşa se închise, trântindu-se în urma lui Hiram, și 
limmerson verifică ceasul de pe perete, apoi apăsă pe un buton 
din spatele podiumului, oprind muzica. 

Îndreptându-se de spate și trecând cu privirea peste 
întreaga clasă, el spuse: 

— În regulă, eu sunt profesor Emmerson, cursul este 
Shakespeare 201, iar dacă nu este cursul la care v-aţi înscris, 
plecați acum și faceţi loc pentru cineva care a intenţionat să 
participe. lar aceia dintre voi care au auzit că acesta este un 
curs uşor, la care să obţineţi nota maximă, sunt invitaţi să iasă. 

Nimeni nu se mișcă. Clasă era tăcută. Nu se auzea decât 
ticăitul ceasului. 

Un celular ciripi tare și Emmerson se uită direct spre 
puştiul cu o șapcă de baseball care scotocea în buzunar. 

— Acesta este un alt lucru. Fără telefoane în clasă, și nu 
mă refer doar la sunat. Dacă simt că vreunul vibrează, sau că 
cineva se uită la al lui sau al ei pentru a citi un SMS, sau doar 

să verifice cât este ora, acela este istorie, primește automat un 
4. Dacă nu vă plac regulile, atunci renunțaţi la curs și duceţi-vă 
la administraţie. Nu-mi pasă. În această clasă, nu există 
democraţie. Eu sunt regele, în regulă? Exact ca şi cei pe care-i 
vom studia, doar că sper să nu fiu la fel de preocupat de 
propriile interese. Cât timp vă aflaţi aici — ridică mâinile pentru 
a arăta întreaga clasă —, cu mine, îl vom studia pe bătrânul 
Willie așa cum nu l-aţi mai studiat până acum. Nu-i vom citi 
piesele de teatru și poemele. Le vom învăța pe dinafară. Le 
vom citi așa cum trebuie citite, aşa cum Shakespeare — sau, 
depinde de punctul vostru de vedere, oricine le-a scris — a 
intenţionat să fie citite. Pentru scopurile acestui curs, vom 
presupune că i-au aparținut lui William Shakespeare. Dacă 
sunteţi unul dintre acei ciudaţi care cred că Francis Bacon 
le-a scris, deși nu ar fi avut prea mult timp la dispoziție, sau 
entuziaști ai lui Edward de Vere, sau aceia care cred că a fost 
Christopher Marlowe, deși se presupune că a murit în 1593, 
dar a luat pana în mâna sa moartă și a scris sub numele de 
Shakespeare, sau oricine altcineva, din nou — arătă spre spatele 
clasei — acolo este ușa. Știu că există o mișcare care vrea să 
demonstreze că sărmanul, analfabetul William nu ar fi putut 
scrie ceva atât de sofisticat sau de inteligent despre clasa de 
sus, despre Italia și despre tot putregaiul. Știu şi că unii 
academicieni cred că operele sale au fost, de fapt, scrise de 
un grup de persoane. Vom avea multe discuţii aprinse despre 
operele lui Shakespeare, nu mă înțelegeți greșit, dar subiectul 
despre „le-a scris sau nu el“ este tabu. Nu-mi pasă cine le-a 
scris, în regulă? Asta se face la un alt curs. Mă interesează 
doar ce credeţi voi despre operă. 

Veni în faţa biroului și-și sprijini șoldurile de marginea 
lui. 

— Presupun că ați primit cu toţii o programă a acestui curs 
prin e-mail. Dacă nu, verificaţi din nou căsuţa de mesaje sau 
directorul pentru spam și doar dacă nu aţi primit sunaţi la 
biroul meu şi vă voi trimite alta. Majoritatea temelor voastre 
vă vor parveni prin Internet şi de aceea aveţi cu toții o adresă 
care se termină cu allsaints.edu. Dacă nu aveţi una sau credeţi 

că nu aveţi, verificaţi la registratură sau la înscriere. Nu este 
problema mea. 

Pentru cei care şi-au verificat programa, veţi observa că 
vom începe cu Macbeth. De ce? Zâmbetul lui era oarecum 
răutăcios. Ce altă modalitate mai bună de-a începe anul există 
decât cu vrăjitori, profeţii, sânge, fantome, vinovăţie şi crimă? 

Atrăsese atenţia tuturor acum și o știa. Privind studenţii 
captivaţi, privirea lui mutându-se de la un chip captivat la 
altul, el dădea încet din cap. Privirea lui o întâlni pe a lui 
Kristi și i-o susținu pentru o clipă. Oare era imaginaţia ei sau 
cl zăbovise un pic mai mult asupra ei decât asupra celorlalţi? 

Nu se poate. 

Era doar un truc al luminii. 

Trebuia să fie. 

Și totuși, zâmbetul lui se schimbase puţin înainte de a-și 
muta privirea, ca şi cum ar fi știut un secret profund. Un 
secret intim. 

Ce naiba era în neregulă cu ea? Doar pentru că el arăta 
bine ea se gândea la tot felul de chestii ridicole. 

— În afară de aceasta, spuse el cu vocea sa profundă, în 
această clasă, eu decid ce vom face. Îmi place Macbeth. 
Deci...El bătu din palme și jumătate din clasă tresări. Din nou 
zâmbetul atotştiutor. Să începem... 


— Kristi! 

În timp ce trecea vioaie pe lângă treptele bibliotecii, își 
auzi numele, şi stomacul ei o luă la vale. Recunoscuse vocea. 
Întorcându-se, Kristi o depistă pe vechea ei colegă de cameră 
care acum era asistentă, Lucreția. Cu haina neagră umflată de 
vânt, ținea umbrela strâns și venea grăbită spre ea. Cerul 
ameninţa cu o ploaie torențială, vântul se înteţea și ultimul 
lucru pe care îl dorea Kristi să-l facă era să aibă o discuţie cu 
Lucreția Stevens în mijlocul curţii interioare. 

— Hei, așteaptă! 

Nu exista nicio scăpare. 

Se opri, iar Lucreția, respirând anevoios, aproape că alerga 
pentru a o prinde din urmă. 

— Trebuie să vorbesc cu tine, spuse ea fără niciun 
preambul. 

— Pe bune? 

Lucreția ignoră ironia lui Kristi. 

— Ai un minut? 

Alţi studenţi, înfruntând vântul, cu capetele plecate, se 
grăbeau de-a lungul aleilor de beton și cărămidă care se intersectau 
pe peluza din mijlocul campusului. Unii erau pe biciclete, alții 
mergeau pe jos, iar unul țâșni pe lângă ea pe un skateboard. 

— Putem merge la asociaţia studenţilor să luăm o cafea 
sau ceai, orice. 

Părea serioasă. Îngrijorată. 

— Am un curs la ora unsprezece, în cealaltă parte a 
campusului. 

Ea-și privi ceasul. Zece treizeci și şase. Nu avea prea 
mult timp. 

— Nu va dura mult, insistă Lucreția, prinzând-o pe Kristi de 
braţ și încercând să o îndrepte spre clădirea din cărămidă care 
adăpostea asociaţia studenţilor, o cafenea, și pe cealaltă parte, 
biroul de înregistrare. Kristi îşi trase braţul, dar intră cu Lucreția 
în restaurantul-cantină, unde se îndreptară spre tejgheaua cu 
cafea şi așteptară în timp ce trei fete își comandau cafelele. 
Kristi se uită la o vitrină cu biscuiţi, brioșe și covrigi, apoi 
comandă o cafea neagră, în timp ce Lucreția ceru un latte cu 
caramel, cu multă spumă. Kristi încercă să nu observe minutele 
care treceau în timp ce-și așteptau băuturile, dar stătea ca pe 
ghimpi, la gândul că va întârzia la următorul curs, Influența 
vampyrismului asupra culturii moderne, predat de dr. Grotto. 

Indată ce fură servite, o urmă pe Lucreția printre mesele 
dispersate în jurul cărora studenţii erau adunaţi, discutau, 
studiau sau ascultau la iPod-urile lor. Le văzu pe două dintre 
prietenele Lucreţiei, Grace și Trudie, adâncite într-o 
conversaţie la o masă de lângă ușa din spate, dar Lucreția, ca 
și cum ar fi vrut să le evite, se îndreptă spre un separeu din 
colț care nu mai fusese curățat de ceva vreme. Se aşeză cu 
spatele la prietenele ei. 

Kristi se așeză în partea ei din separeu și își dădu seama 

că acum mai avea doar douăzeci de minute pentru a ajunge la 
curs. Era condamnată să întârzie. 

— Mai bine ai spune repede. Nu am prea mult timp, o 
uvertiză Kristi, în timp ce sufla peste ceașca ei aburindă. 

Lucreția respiră, apoi privi peste umăr, ca și cum s-ar fi 
aşteptat ca cineva să le urmărească. Mulțumită că nu erau 
băgate în seamă sau că nu se auzea ce vorbeau, ea se aplecă 
peste masă și șopti: 

— Ai auzit că niște studente — fete — au dispărut din campus. 

Kristi se prefăcu interesată. Încuviință dând din cap. 

— Patru, corect? 

— Da. Lucreția își mușcă colțul buzei. Până acum sunt 
doar date dispărute... 

— Dar... tu crezi... altceva? 

Lucreția nu se atinse de cafeaua ei, o lăsă pe masa ieftină, 
marca Formica, lângă niște pacheţele, folosite, de sos iute și 
muștar pe care cineva nu se mai deranjase să le arunce. 

— Ei bine, cred că se întâmplă ceva. Ceva ciudat. Cobori 
vocea şi mai mult. O cunoşteam pe Rylee. 

— O cunoșteai? La trecut? 

— Nu, spuse ea repede. Vreau să spun, o cunosc, dar 
nimeni, vreau să spun nimeni nu a mai văzut-o de dinainte de 
Crăciun. Cred că... oh, Dumnezeule, este atât de ciudat. 

— Ce anume? 

— Cred că făcea parte dintr-un cult. 

— Cult? 

Ea încuviință dând din cap, învârtind ceșcuţa și privind 
cum spuma se topește ușor în cafeaua neatinsă. 

— Vrei să spui un cult religios? 

— Nu știu exact ce fel de cult... Circulă unele zvonuri în 
legătură cu tot felul de lucruri ciudate care se petrec. Cel mai 
important pare a fi interesul acordat vampirilor. 

— Ca Buffy, spaima vampirilor, Dracula sau...? 

— Vreau să spun în legătură cu vampirii adevăraţi. 

Kristi se uită la ea. 

— Liliecii Vampiri... sau genul Contelui Dracula? Oh, 
așteaptă, pricep. Râzi de mine. 

Dar Lucreția vorbea serios. 

— Nu este o glumă! Unii dintre puști umblă cu colți și 
sticluţe cu sânge atârnate de gât şi sunt foarte pasionaţi, 
aproape obsedaţi, de cursul doctorului Grotto. Este ceva total 
deplasat. 

— Dar nu cred cu adevărat că există vampiri care dorm în 
sicrie în timpul zilei și aleargă de colo colo și beau sânge de 
om noaptea. Din aceia care nu pot fi omorâţi decât cu țăruși 
de lemn sau cu gloanţe de argint și nu se pot vedea în oglinzi. 

— Nu mai fi așa. 

— Aşa cum? întrebă Kristi. 

— Atât de... dură. Nu mai știu ce să cred. 

Arătând aproape vinovată, Lucreția începu să se joace cu 
un lanț din aur ce-i atârna la gât. Între degetele ei se legăna 
o cruciuliță incrustată cu diamante. 

— Deci, Rylee era băgată în chestia cu vampirii, spuse 
Kristi sceptică. 

— Da. Oh, da... Cruciuliţa cu diamante scânteie sub 
luminile enorme, suspendate, din sala de mese. 

— Ce anume face? Acest cult vampiric? 

— Nu știu. Rylee era... secretoasă. 

— Ce știi despre ea? 

— Ei bine, nu aș numi-o cea mai stabilă fată de pe planetă, 
recunoscu Lucreția. A mai renunțat o dată la colegiu, parcă în 
semestrul din iarnă sau din primăvară, anul trecut. 

Îşi drese glasul. Privi în altă parte. Cruciuliţa ei licări. 

— Și... o îndemnă Kristi, simțind că era vorba de mai 
mult. 

— Și, ei bine... ea era... un fel de regină a dramei. Mă 
rog, nu doar un pic, aș spune eu. A încercat să se sinucidă, 
o dată. 

— Să se sinucidă? 

— Sstt! 

Lucreția începu să vorbească mai încet și încetă să se mai 
joace cu lănţișorul. 

— Știu, este un strigăt de ajutor și nu sunt sigură că l-a 
primit vreodată. Mama ei şi-a făcut atâtea griji că Rylee va 

rămâne însărcinată, încât nu a observat niciodată cât de mult 
suferea ea. 

— A ignorat tentativa ei de sinucidere? întrebă Kristi 
sceptică. 

— După cum spunea Rylee, i-a făcut multe probleme mamei 
ci când era adolescentă — stătea afară până târziu, petrecea, 
anturaj rău, droguri, băieţi, tot ce vrei. Așa că a lăsat-o în 
plata Domnului, întorcând spatele propriului ei copil. Ce spui 
de asta? rosti cu amărăciune Lucreția ultima frază și Kristi își 
reaminti de părinții despărțiți ai Lucreţiei. Cel puţini despărțiți 
«emoțional. 

Lucreția își drese glasul. 

— Oricum, din ce am înţeles eu, mama ei crede că dispariția 
lui Rylee este încă una dintre „acrobaţiile“ ei, un mod de a 
atrage atenţia. 

— Dar tu crezi că e vorba de acest... cult. 

- Da. 

— Și că s-a încurcat cu ceva sau cineva diabolic din cadrul 
cultului. 

Lucreția înghiţi cu greu. 

— Sper să mă înșel. 

— Crezi că a dus toată chestia cu vampirii prea departe, 
chiar a crezut în asta și a dat de necaz. 

Era evident că Lucreția întorcea chestiunea pe toate părțile 
în minte. 

— Da... da... cred că este posibil. 

Ceva lipsea din conversaţie, ceva ce Lucreția nu spunea, 
ceva îngrijorător. Erau în mijlocul afurisitei cantine studențești, 
înconjurate de puști și adulţi, care vorbeau, râdeau, glumeau 
sau studiau, unii ascultau la iPod-uri, alţii mâncau sau beau 
cafea sau sorbeau din sucuri, iar ea și Lucreția vorbeau despre 
vampiri și culte. Își privi fosta colegă de cameră și se întrebă 
ce se întâmplase cu ea în ultimii ani. 

— Dar tu ce zici, Lucreția? întrebă ea, urmărind cea mai 
mică reacție. Tu cum privești toată treaba asta cu vampirii? 

Lucreția privi spre fereastră, la ziua mohorâtă de dincolo 
de ea. 

— Uneori, nu ştiu ce este cu adevărat real și ce nu. 

Un fior de înțelegere cobori pe şira spinării lui Kristi. 

— Vorbeşti serios? 

— Dacă cred în vampiri? Adică în prototipurile de la 
Hollywood? Nu. 

Lucreția dădu gânditoare din cap. Ca și cum se confrunta 
cu această idee pentru prima dată. Aproape inconștient, începu 
să rupă șerveţelul de hârtie. 

— Să scoatem Hollywoodul din ecuaţie, sugeră Kristi. 

Probabil, ar fi trebuit să lase baltă toată această conversaţie. 
Era mult prea ciudată. Prea ireală. Dar nu se putea abține. 
Curiozitatea ei fusese aţâţată odată cu misterul dispariţiei 
studentelor și deja decisese să facă cercetări în direcția asta; 
poate că Lucreția o putea ajuta. Cu siguranță, părea dornică 
să o facă. 

Lucreția se gândi bine, apoi spuse: 

— Din punct de vedere filosofic, cred că-ţi poți crea propriul 
adevăr. Oamenii care au halucinaţii, fie din cauza drogurilor, 
fie din cauza stării medicale, văd lucruri care sunt foarte reale 
pentru ei. Sunt adevărul lor, cadrul lor de referință, deși poate 
nimeni altcineva nu-l mai împărtășește. Bunica mea, înainte 
de a muri, vedea oameni care nu se aflau în încăpere și era 
sigură că se aflase în locuri în care cu siguranță putuse merge, 
pentru că zăcea pe un pat de spital dintr-un azil. Dar ea descria 
„excursiile“ cu o claritate uimitoare, încât aproape că ne 
convinsese. Oare visa? Avea halucinaţii? Lucreția ridică din 
umeri. Nu contează. Realitatea ei, adevărul ei era acela că 
fusese acolo. 

— Deci tu crezi că studenţii care fac parte din cult și-au 
modificat realitatea. Cum? Probleme mintale? Droguri? 

— Sau poate dorinţă. 

Kristi simți un vânt rece trecându-i prin suflet. 

— Dorinţă? 

Oftând, Lucreția îndepărtă din faţa ei bucăţelele de 
şervețel, împreună cu pachețelele unsuroase de condimente. 

— Vor să creadă că este adevărat. Ştii ce vreau să spun. 
Să-ţi dorești ceva atât de mult în viaţă, încât aproape să-i poți 

simţi gustul. Să-ţi dorești ceva... ceva pentru care ai face 
orice să-l obţii. 

Ochii ei întunecaţi se ațintiră asupra lui Kristi și o prinse 
de mână ţinând-o atât de strâns, încât i se albiră încheieturile 
degetelor. 

— Cu toții dorim ceva. 

O clipă mai târziu, dădu drumul mâinii lui Kristi. 

— Dar această fantezie, în mod special... De ce ar dori 
cineva să creadă că există vampiri? întrebă Kristi buimăcită, 
simțind că pulsul i se accelerase. 

— Este pasionant. Sexy. 

— Pe bune? Să bei sânge? Să trăieşti în întuneric? Să fii 
mort de secole? Asta este pasionant? Care om în toate mințile 
ar dori... 

— Nu a spus nimeni că ar fi în toate mințile. 

Lucreția o privi din nou fix, apoi luă o înghiţitură de cafea. 

— Cei care cred în asta au vieţile goale, sau plictisitoare, 
sau atât de ale naibii de groaznice, încât orice fel de magie, 
sau vrăjitorie, sau o existenţă alternativă este mult mai bună 
decât ceea ce trăiesc. 

~ Este o nebunie. Spui că există un întreg cult la care 
uderă oameni care cred în această creatură fantastică, a nopţii. 

— Pentru tine este o nebunie, dar nu şi pentru ei. Oh, 
probabil că unii participă doar pentru senzațiile provocate. E 
ca o ispită. Este ceva întunecat, sexual, uneori foarte romantic 
si visceral. Pentru unii oameni nu este o fantezie. Pentru ei 
există cu adevărat. 

— Au nevoie de ajutor, spuse Kristi. 

Când Lucreția se uită la Kristi, ochii ei se întunecaseră 
din nou. Pentru că era îngrijorată? Sau era ea însăși atrasă de 
vreo doctrină macabră? Cât de ciudat! Kristi și Lucreția nu 
fuseseră niciodată prietene. Atunci de ce vechea ei colegă de 
cameră o căuta? De ce purtau această discuţie? La o masă din 
apropiere, doi tipi puși pe șotii traseră scaunele de la masă și 
puseră jos o tavă plină cu crenvurști și cartofi prăjiți. Glumeau 
și discutau, trăgând de pliculeţele de muştar și de ketchup. 
Totul era atât de normal. 

Oare ea chiar avea o conversaţie despre vampiri cu Lucreția? 

— Ce-mi poți spune despre doctorul Grotto? întrebă Kristi, 
imaginându-și-l pe bărbatul sardonic, înalt, cu un păr foarte 
negru și o privire intensă. Crezi că promovează asta prin 
cursurile sale despre vampiri? El este liderul cultului? 

— Poftim? Dumnezeule, nu! 

Ea-și lăsă atât de repede ceașca jos, încât o parte din 
spumă și cafeaua de sub ea se vărsară peste margine. 

— Dar el predă cursul... 

— Nu este despre cum să fii vampir, pentru numele lui 
Dumnezeu, ci despre influența vampirilor, a vârcolacilor, a 
celor care-și schimbă forma, despre monștrii mitici. Din punct 
de vedere istoric, nu în zilele noastre. Este un intelectual, 
pentru numele lui Dumnezeu! 

— Asta nu înseamnă că nu este băgat în toată această... 

— Pierzi esenţialul. Nu este vorba despre Dominic. 

Lucreția își scutură vehement capul și chiar păli 
gândindu-se la asta. 

— Este un om minunat. Educat. Plin de viață. Uite ce e, 
asta a fost o greșeală. 

Palidă la faţă, ea se ridică în picioare, tremurând în timp 
ce-și strângea lucrurile. 

— Am crezut că, deoarece ai trecut prin multe, deoarece 
tatăl tău este un detectiv atât de bun, m-ai putea ajuta, l-ai 
putea convinge pe tatăl tău să verifice ce s-a întâmplat cu 
Dionne, Monique, Tara și Rylee, dar las-o baltă. 

— Prietenele tale încă sunt date dispărute, sublinie Kristi, 
în timp ce se ridica de la masă, la rândul ei. 

— Nu sunt prietenele mele, bine? Doar niște fete pe care 
le cunoșteam. Făceau parte dintr-un grup, studiau împreună. 

— Se cunoșteau între ele? 

— Cred că din vedere. Nu sunt sigură. Aveau ca specializare 
engleza și cred că toate erau genul de puștoaice chinuite, 
singuratice, care ar fi putut intra într-o încurcătură. Dar trebuia 
să știu că-mi vei răstălmăci cuvintele. 

Își dădu ochii peste cap în timp ce arunca șervetul ud 
într-un coș de gunoi din apropiere. 

— Ai spus asta poliției? 

— Nu... eu... eu sunt asistent universitar aici, și nu am 
acces la toate dosarele pentru că nu sunt încă profesor și... la 
naiba, este complicat. Nu pot să încep să turui despre existenţa 
vreunui cult în campus, dar când m-am întâlnit cu tine și... 
Am crezut că tatăl tău s-ar putea interesa de asta în liniște, 
Iară să mă băge pe mine la mijloc. Înainte, nu eram convinsă 
că era ceva în neregulă. Dionne și Monique erau destul de 
nebunatice și vorbeau mereu despre plecare cu autostopul, 
dar acum... Nu ştiu. Tara era nefericită, dar Rylee? 

Işi dădu părul la o parte din ochi, îi văzu pe băieții aşezaţi 
la masa din apropiere și coborî tonul: 

— Poate că-mi imaginez toate astea. Ştii tu, linia neclară 
dintre real și fantezie. Nu știu de ce ţi-am spus toate astea. 

Nici Kristi nu știa. Nu văzuse niciodată pe nimeni care să 
treacă de la o răceală ca gheaţa la o ardoare atât de vie în 
câteva secunde. Evident că atinsese o anume sensibilitate atunci 
când îl adusese în discuţie pe profesorul Grotto, care se 
ntâmpla să fie profesorul următorului curs al lui Kristi, cel la 
care deja întârziase, cel despre vampiri. Kristi decise ca, pentru 
moment, să păstreze această informaţie pentru ea. Înghiţi restul 
«e cafea şi aruncă paharul, în timp ce Lucreția mai șterse încă 
o dată masa. 

Kristi nu putu să nu observe inelul de pe mâna stângă a 
l.ucreţiei. 

— Eşti logodită? întrebă ea și-și aminti de conversaţia pe 
care o avusese Lucreția despre tipul care era absolut „uimitor“. 
Oare se referise la Grotto? 

Lucreția se opri din șters pentru o clipă, privi în jos, spre 
degetele sale, și faţa ei palidă se înroşi instantaneu. ` 

— Oh... nu..., se bâlbâi ea. Este... este doar... nimic. 

Puse repede șerveţelele peste vechile pachetele de sos și 
aruncă toată mizeria în coșul de gunoi. Apoi adăugă repede: 

— Şi nu este un „inel de promisiune“ sau cum îi spuneai 
tu pe când erai în primul an de facultate. Un zâmbet slab îi 
apăru pe buze. Îți amintești? 

- Da. 

Lucreția își ștergea mâinile cu un șerveţel nou. 

— Nu-i așa că-i amuzant? Tipul căruia i-ai dat papucii 
atunci când ai venit prima dată aici face acum parte din 
personalul colegiului. Asta, da, farsă a destinului. 

Kristi o privea fix, încercând să înțeleagă comentariul 
Lucreţiei. 

— Te referi la Jay? 

— Da, Jay McKnight. 

Stomacul i se strânse. Orice ar fi fost între ea și Jay se 
terminase de mult, dar asta nu însemna că ea voia să dea 
peste el. Nu, Lucreția avea o informaţie greșită. 

— El lucrează pentru poliţia din New Orleans, o contrazise 
Kristi, apoi avu o senzaţie neplăcută când văzu o sclipire de 
triumf în ochii Lucreţiei. 

— Dar predă un curs aici. Cred că un curs seral. Ține locul 
unui profesor care avea probleme de familie și a trebuit să 
plece sau ceva de genul acesta. 

— Pe bune? 

Lui Kristi nu-i venea să creadă, dar nu avea de gând să 
se certe. Lucreția se înșela, pur și simplu, sau râdea de ea 
doar pentru a o zgândări. 

Nu avea de gând să-i facă jocul până ce nu-l vedea pe Jay 
McKnight cu ochii ei. Apoi un alt presentiment rău o lovi. 

— Ce curs? 

— Nu ştiu... ceva despre criminalistică, cred. 

Stomacul lui Kristi se strânse. 

— Introducere în medicină legală? 

— S-ar putea. Cum spuneam, nu sunt sigură. 

Oh, Doamne, te rog, nu. Nu şi-l putea imagina pe Jay ca 
fiind instructorul ei — asta ar fi fost prea mult. Îi străfulgeră 
prin minte despărţirea dură de el şi se crispă. Deși trecuseră 
aproape zece ani, nu voia să creadă că exista vreo șansă să se 
întâlnească cu Jay în campus. Sau că el va fi profesorul ei. 
Asta ar fi pentru ea o tortură. 

— Ne mai vedem. 

Lucreția se îndrepta deja spre ușă când Kristi observă 

ceasul cel mare montat pe peretele din spatele clădirii, deasupra 
usilor birourilor administraţiei. 

Văzu cât era ora. 

Era unsprezece fără trei minute. 

Nu avea nicio șansă să ajungă în cealaltă parte a 
campusului. Fără îndoială că va întârzia. Dar poate că meritase. 
Temerile Lucreţiei, teoriile ei despre existenţa unui cult în 
campus erau cu siguranță interesante. Merita să fie verificate. 
Dar chiar așa... vampiri? 

— Nu mă face să râd, șopti ea pentru sine, apoi se enervă 
din cauza frisonului involuntar care-i coborî pe șira spinării. 

Asie duble de la asociaţia studenţilor se închiseră 
răngănind în urma Lucreţiei, apoi se deschiseră din nou, în 
timp ce un val de studenţi, care vorbeau și râdeau, udaţi de 
ploaie, își croia drum înăuntru și se îndrepta spre tejghea 
pentru a comanda. 

Fără să mai piardă timpul, Kristi își luă laptopul și geanta, 
apoi ieși grăbită afară și cobori treptele, în timp ce clopotele 
din turnul bisericii începură să sune ora exactă. 

— Minunat, mormăi ea, văzând cât de puţini oameni se 
mai grăbeau prin curtea interioară. 

Pentru că toată lumea este deja la curs. 

Chiar și Lucreția, care plecase doar cu câteva minute 
înaintea lui Kristi, nu se vedea pe nicăieri, ca și cum ar fi 
dispărut în ziua mohorâtă. 

Nu așa se începe semestrul, îşi spuse ea pe când aproape 
că alerga pe o alee de cărămidă care ducea spre ieșirea din 
curtea interioară și trecea pe lângă capelă, ocolea Casa Wagner, 
vila veche de două sute de ani în care familia Wagner, care 
donase terenul pentru colegiu, locuise cândva. Acum era muzeu 
şi se zvonea că era bântuit. Era o clădire înaltă cu trei etaje, 

cu ferestre cu cercevele, garguie pe streaşină şi lucarne care 
ieşeau din acoperișul abrupt, în două pante. 

Picături de ploaie începură să cadă în timp ce Kristi trecu 
pe lângă gardul din fier forjat care separa fațada vilei de 
marginea campusului, apoi pe lângă o clădire în care se ţineau 
cursurile de științe. Dădu colțul și aproape că se izbi de un 
bărbat înalt, îmbrăcat tot în negru, care stătea cu spatele la ea. 
El își duse mâna la frunte, ca și cum şi-ar fi protejat ochii de 
ploaie. Era foarte adâncit în discuţie cu cineva pe care Kristi 
nu-l putea zări. Când se apropie de ei, văzu cu coada ochiului 
gulerul lui alb, de cleric și trăsăturile grave, severe. Vorbea 
cu o femeie minionă, îmbrăcată cu o haină prea mare. Faţa ei 
era ridicată spre el, și coborî tonul când Kristi trecu pe lângă 
ei, dar ea o recunoscu pe prietena Lucreţiei, Ariel. Avea părul 
strâns în coadă, ținea în braţe o pungă cu cărți, ochelarii ei 
erau uzi din pricina ploii, dar chiar și așa, arăta de parcă era 
pe cale să izbucnească în plâns. 

— Eu... eu credeam că ar trebui să știi, Părinte Tony, 
spuse Ariel, trăgându-și gluga jachetei pe cap. 

Părinte Tony. Părintele despre care Irene Calloway se 
plânsese că era prea modern. Kristi îi văzuse numele în 
catalogul școlii, unde era trecut ca Părintele Anthony Mediera. 
În broşura cu informaţii despre All Saints, preotul zâmbea, 
părea calm, purta sutană și privea spre aparatul de fotografiat 
cu ochi mari. Acum, acei ochi albaștri erau întunecaţi și 
precauți, maxilarul încordat, buzele sale păreau şi mai subțiri 
din cauza furiei reprimate. 

— Nu-ţi face griji, spuse el cu ușor accent italian, vorbind 
mai încet atunci când trecu Kristi. Mă voi ocupa eu de asta. 
Promit. 

Zâmbetul lui Ariel era plin de adoraţie, până ce o zări pe 
Kristi. Expresia se schimbă brusc și plecă grăbită, ca și cum 
ar fi sperat să nu fie recunoscută, deși era evident că ea o 
recunoscuse pe Kristi. 

Ceea ce era bine. 

Kristi era în întârziere. Orice i-ar fi mărturisit Ariel 
Părintelui Tony nu avea nimic de-a face cu ea. 

Merse în zigzag prin spatele centrului religios și, în sfârșit, 
cu aproape zece minute întârziere, ajunse la Adam's Hall, 
unde urcă treptele exterioare câte două o dată. Ajunsă în 
interiorul vechii clădiri, se grăbi spre etajul doi, şi constată că 
ușile de la sala de clasă erau deja închise. 

La naiba, gândi ea, deschizând ușa. În încăpere, era o 
linişte atât de adâncă, că oricine era înăuntru putea auzi cum 
cade un ac, darămite intrarea ei îndrăzneață. 

Ferestrele erau acoperite cu o catifea groasă, închisă la 
culoare, camera rectangulară fiind luminată de lumânări false. 
Un bărbat înalt stătea pe podium. Inima aproape i se opri 
când el își aţinti ochii negri asupra ei, apoi îi îndreptă spre 
ceasul de deasupra ușii. 

l Găsi unul dintre puținele locuri libere, încercând să se 
asigure că el nu o privise cu acei ochi ca tăciunii, întunecati, 
dar amenințând să devină roșii, strălucind. Era doar o chestiune 
legată de lumini și de imaginația sa vie. Asta pentru că sala 
fusese transformată într-un fel de criptă, iar imaginea, care se 
vedea în spatele lui, pe tablă, venind de la un proiector conectat 
la un computer, îl reprezenta pe Bela Lugosi costumat în 
Dracula, cu cămașă albă și pelerină. 

Fotografia lui Bela dispăru, fu schimbată de o altă imagine 
- creatură oribilă, care șuiera, cu niște dinţi foarte ascuţiţi şi 
cu sânge curgându-i pe buze. Ei 

— Vampirii apar sub diferite forme și mărimi şi au diferite 
puteri, spuse dr. Grotto, privind următoarea imagine: o copertă 
dintr-o carte veche de benzi desenate înfățișând un vampir 
stând la pândă, gata să se arunce asupra unei blonde sumar 
umbrăcate care fugea şi care avea o siluetă ce ar fi făcut-o 
invidioasă şi pe Barbie. 

Kristi încercă să se facă mică printre ceilalți studenţi, dar 
nu avu noroc. Dr. Grotto părea să o urmărească cu privirea, 
incruntându-se în timp ce ea-și deschidea caietul și laptopul. 
In cele din urmă, el își drese glasul și privi în jos spre notițele 
sale. 

— Vom începe semestrul cu Dracula, opera lui Bram 
Stoker. Unde și-a găsit el sursa de inspiraţie? În crudul Vlad 

Țepeș, așa cum crede majoritatea oamenilor? În România? 
Ungaria? Transilvania? întrebă el, apoi rămase o vreme tăcut 
pentru a spori efectul. Sau poate în alți monștri din istorie, 
cum ar fi Elizabeth Bathory, contesa care a torturat servitoarele, 
apoi a făcut baie în sângele lor pentru a-și proteja frumuseţea 
în declin? Mit? Legendă? Sau adevăr? 

Grotto continuă să prezinte cursul. Kristi lua notițe, dar 
era mai interesată de bărbat decât de prelegerea lui. Se deplasa 
ca o felină de la un capăt la celălalt al încăperii, captivând 
studenții, vrând parcă să-i hipnotizeze. Înalt și suplu, 
personifica subiectul cursului său. 

Imaginile continuau să se schimbe în spatele lui, de la 
banale la crude. În timp ce rula un fragment din serialul Buffy, 
spaima vampirilor, Grotto apăsă un buton de pe biroul său. 
Luminile de deasupra se aprinseră și draperiile se dădură la o 
parte. Buffy și echipa ei dispărură, iar încăperea se transformă 
într-o sală de clasă normală. 

— Destul cu teatrul, spuse Grotto și clasa gemu. Știu, 
tuturor ne place un spectacol, dar acesta este un curs universitar 
acreditat, aşa că sper că aţi primit cu toţii o programă pe 
e-mail şi știți că va trebui să citiți Dracula de Bram Stoker, 
până la sfârșitul săptămânii. Dacă nu ați primit, ne vedem 
după curs. Deci, să începem discuţia. Ce știți despre vampiri? 
Sunt reali? Umani? Chiar se delectează cu sânge uman? Se 
transformă într-o varietate de creaturi? Dorm în sicrie? Astăzi 
vom discuta despre ceea ce știți despre vampiri sau credeţi că 
știți. 

Zâmbi, arătându-și colții falși, strălucitori, apoi îi scoase 
şi îi puse pe birou. 

— Am spus că am terminat cu teatrul, nu-i așa? 

Din acea clipă, dr. Grotto captă atenția tuturor pentru tot 
restul prelegerii. Clasa era animată de întrebările lui Grotto, 
răspunzând la câteva, şi era evident de ce cursul era unul 
dintre cele mai populare din colegiu. 

Dominic Grotto se putea transforma la fel de ușor ca și 
creaturile mitice pe care le studia. Întunecat și gânditor, 
devenea în clipa următoare animat și spiritual. Avea o atitudine 

degajată și folosea partea din faţă a clasei ca pe o scenă 
personală, mergând dintr-o parte în alta, scriind pe tablă 
provocând studenții să spună ce le trecea prin minte. 

Kristi recunoscu câţiva studenţi din clasă, câțiva puști 
care fuseseră împreună cu ea la cursul despre Shakespeare al 
profesorului Emmerson, inclusiv Hiram Calloway — nu putea 
scăpa nicicum de ciudatul ăla? Din nou o văzu pe prietena 
Lucreției, cea cu părul țepos, Trudie, şi pe Mai Kwan, fata 
care locuia cu un etaj mai jos. 

Ce mică e lumea, îşi spuse Kristi, apoi se corectă, ce mic 
e campusul. Cu mai puţin de trei mii de studenți aflaţi în toată 
scoala, nu era chiar atât de surprinzător că întâlnea chipuri 
familiare la cursuri. 

Peste câteva secunde ușa se deschise din nou, iar 
profesorul privi cum Ariel se strecoară în sală, aşezându-se 
pe primul loc pe care-l găsi, lângă ușă. Arăta ca şi cum nu 
si-ar fi dorit altceva decât să se facă mică, mică în scaun. 
Kristi o compătimi. Ariel îi surprinse privirea, dar își întoarse 
atenția spre caiet, deschizându-l în timp ce profesorul continua 
să vorbească. 

| O fată ciudată, se gândi Kristi, punându-și întrebări despre 
prietena Lucreţiei, sfioasă ca un șoricel. Ariel părea a fi timidă 
chiar neajutorată, proverbiala „fată nedansată“ care încearcă 
să se piardă printre ceilalţi. Kristi o privi din nou, dar Ariel 
îşi ridicase cartea pentru a-și ascunde mare parte din față 

Oare încă plângea? 

De ce? li era dor de casă? Era vorba de altceva? 

Orice ar fi fost, Părintele Tony îi promisese că se va 
ocupa de asta, deci Kristi își concentră atenția spre partea din 
faţă a încăperii. | 
i Il asculta absorbită pe dr. Grotto, studiind în acelasi timp 
înfăţişarea bărbatului. Era înalt, cu sprâncene stufoase și 
expresive, cu un maxilar puternic și cu un nas care arăta de 
parcă fusese rupt de câteva ori pe parcursul vieţii. Ochii lui 
nu erau nici roşii, nici negri, ci căprui-închis, avea buzele 
subțiri și trupul suplu, ca și cum ar fi tras de fiare. Avea un 
gen de aroganță, dar și o amabilitate, iar cuvintele Lucretiei 

îi sunară aspre în minte. Este un om minunat. Educat. Plin de 
viață. 

În opoziţie cu un mort? Nu... adică animat, se corectă 
Kristi. Toată discuţia asta despre vampiri începea să o afecteze. 
Lucreția se cam grăbise să-l apere pe dr. Dominic Grotto, în 
ciuda suspiciunilor ei. Se purta de parcă bărbatul era aproape 
un zeu, pentru numele lui Dumnezeu, și mai era și chestiunea 
cu inelul. 

Kristi privi mâinile profesorului. Erau mari. Arătau 
puternice. Venele i se conturau atunci când scria pe tablă. Nu 
purta verighetă. Nu se vedea vreo urmă de bronz sau vreo 
adâncitură în piele care să sugereze că a scos-o de curând. Ce 
spusese Ezma? Că se zvonea că Lucreția ar fi avut o relație 
cu unul dintre profesori? Că era un mare secret? Hmmm. 

ÎL studie pe Grotto și încercă să și-l imagineze împreună 
cu Lucreția. Nu se potriveau. Grotto era destul de deștept, 
asta era evident, dar emana o sexualitate înnăscută așa cum 
era îmbrăcat cu blugi decoloraţi și cu pulover negru, lejer. 
Lucreția era intelectuala intelectualelor. Nu că ar fi fost 
neatrăgătoare, doar cu un pas în urma opiniei generale, aproape 
îngâmfată în așa-zisa ei intelectualitate, dar, cine ştie, poate 
că tocmai acel aer de superioritate îl făcuse să se simtă atras 
de ea. 

Se întâmplau și lucruri mai ciudate. 

Krisiti se lăsă pe spate în bancă și-l cercetă amănunțit pe 
noul profesor. 

Aşa cum o avertizase Ezma, Grotto era cu siguranță 
„superb“. Oare avea legătură cu studentele dispărute? Oare el 
inspirase noul cult cu vampiri care o atrăsese pe Rylee? 

Când Kristi șofase prima dată spre Baton Rouge, 
avertismentele tatălui ei îi intraseră pe o ureche și îi ieșiseră 
pe cealaltă, dar acum că se afla aici, în campusul de la All 
Saints, începea să se întrebe dacă nu cumva temerile lui Rick 
Bentz erau întemeiate. Dispăruseră patru fete. Poate erau 
moarte. Toate urmaseră cursul despre vampiri al lui Grotto. 

Coincidenţă? 

Kristi nu credea asta. 


92 


De fapt, avea de gând să afle. Va începe prin a telefona 
familiilor, prietenilor și vecinilor fetelor chiar astăzi, în pauzele 
dintre cursuri, dacă era nevoie. Ceva li se întâmplase 
studentelor dispărute. Ceva rău. 

Kristi era foarte hotărâtă să descopere ce anume. 


Jay ieși de la duș și se șterse cu prosopul. Petrecuse un 
weekend în care scosese lambriuri și reparase tencuiala smulsă 
de sub fațada din lemn. Îl dureau mușchii din cauza orelor în 
care dăduse cu dalta şi ciocanul, dar casa începea să arate 
bine. Renovarea era pe terminate. Mai avea doar un pic de 
linoleum de scos și apoi va fi gata să o refacă. Își puse niște 
boxeri, o pereche de pantaloni kaki, un pulover din bumbac, 
apoi își trase o pereche de șosete în picioare și pantofii, în 
timp ce-și verifica ceasul. Era mai puţin de o oră până la 
primul curs. Cu Kristi Bentz. Nu primise nicio notificare cum 
că vreo persoană, inclusiv Kristi, renunţase la curs, așa că se 
aştepta să o vadă. 

Pregăteşte-te, gândi el, apoi se mustră pentru că se 
comporta atât de copilărește. Erau amândoi adulți acum. Și ce 
dacă se întâlniseră pe când erau adolescenţi? Timpul se 
scursese și alte relaţii apăruseră și se încheiaseră. 

Telefonul sună și el recunoscu numărul lui Gayle. Ce 
naiba voia și de ce acum, când tocmai se pregătea să-i facă 
față lui Kristi? Chiar trebuia să vorbească cu ea? Fu cât pe-aci 
să nu răspundă. Dar gândul că ea ar putea avea probleme, că 
s-ar putea să aibă nevoie de el, îl făcu să răspundă. Bunul Jay, 
cel de încredere. 

— Bună, spuse el, fără niciun preambul. 

Amândoi știau despre identificarea apelantului. 

— Bună, Jay, ce mai faci? întrebă ea pe acel ton afectat, 
moale, dulce pe care, cândva, îl găsise intrigant. 

Ea era designer de interioare, căreia îi plăceau antichităţile 
și arhitectura din New Orleans. Crescuse în Atlanta, fiind 
singura fiică a unui judecător și a soției lui. Jay o găsise cultă, 
deşteaptă, frumoasă şi amuzantă. Până ce relaţia lor devenise 
serioasă. Atunci făcuse cunoștință cu voința ei puternică, 

intransigentă și atenţia ei aproape obsesivă la detalii. Oare de 
câte ori insistase ea că nu se potriveşte cravata lui cu cămașa 
şi costumul, sau că pantofii lui erau demodați, sau că blugii 
lui erau „mult prea roși chiar și pentru a fi consideraţi la 
modă, scumpule“? Și temperamentul ei îşi făcuse simţit 
prezența. Ce spunea asta despre personalitatea lui? Cum că 
mereu alegea femei încăpăţânate, deștepte, impertinente, care 
putea exploda în orice minut. Preţ de-o clipă, se gândi la 
Kristi Bentz. Că tot venise vorba despre temperament! Al lui 
Kristi era practic legendar. Jay se gândi că alegerile sale în 
ceea ce privește femeile erau un mare defect al său. 

— Sunt bine, Gayle, spuse el, dându-și seama că ea aștepta 
un răspuns. În această seara nu avea timp de subtilități. Tu ce 
mai faci? 

— Sunt bine, cred. 

— Bine, bine. 

Își luă cheile și portofelul, asigurându-se că avea tot ce-i 
trebuia. Cercetă cu privirea interiorul casei pentru a fi sigur 
că totul era în regulă. 

— Dar trebuie să fiu sinceră. Uneori, mă simt singură. 
Uneori, îmi lipsești, spuse Gayle, făcându-l să fie atent la 
conversaţia telefonică. 

Stomacul i se strânse. 

— Credeam că te întâlneşti cu cineva — un avocat, nu-i 
aşa? Manny sau Michael sau ceva de genul ăsta? 

Ea ezită, apoi spuse: 

— Martin. Dar nu este la fel. 

— Nimic nu este la fel. Mereu este diferit, uneori mai 
bine, alteori, mai rău. 

De ce naiba purta măcar această conversaţie? 

Ca şi cum și-ar fi dat seama că împinsese lucrurile prea 
departe, ea spuse: 

— Stiu că este seara în care ai primul curs și voiam să-ți 
urez baftă. 

Cum să nu! 

— Mulţumesc. 

— Te vei descurca minunat! 


94 


Femeia știa cum să-i perie ego-ul. 

— Sper. 

— Crede-mă, puștii aceia vor fi încântați de toate chestiile 
alea înfiorătoare despre medicina legală. 

— Da? 

El își verifică ceasul. Era timpul să plece. Unde naiba era 
lesa? Nu voia să-l ia pe Bruno nicăieri fără ea. Oh, poate că 
era în camion! 

— Oh, da, scumpule. Te-am auzit vorbind. Ştii ceva, mă 
întrebam... 

Și iată că apărea şi adevăratul motiv pentru care sunase. 

— Știu că-ţi petreci majoritatea weekendurilor în casa 
verişoarelor tale, dar când te întorci, sună-mă. Mi-ar plăcea să 
ieşim la un pahar de vin sau la cină... Ştii tu, fără nicio 
obligație. 

El nu prea credea partea cu fără nicio obligaţie. 

- Mă îndoiesc că am timp înainte de terminarea 
semestrului, spuse el. Sunt destul de ocupat. 

— Știu, Jay. Mereu ești. Așa-mi place. 

Din nou, spunea povești. Îi plăcea bărbatul pe care-l putea 
dirija. Cu asta începuseră şi se încheiaseră majoritatea 
problemelor dintre ei. 

— Uite ce e, Gayle, trebuie să fug. Ai grijă de tine. 

— Şi tu, șopti ea, în timp ce el închidea și fluiera după 
câine. 

Nu avea de gând să cadă în capcană și să se întâlnească 
din nou cu Gayle. Niciodată. Își învățase lecţia și avea 
cicatricea de deasupra sprâncenei pentru a dovedi asta. 

Verifică de două ori încuietoarea de la ușa din spate, apoi 
își strânse notițele și le vârî în servieta uzată. Avea și niște 
mostre în servietă. Exemple de dovezi pe care le va arăta 
cursanților. Știința medicinii legale devenise importantă de 
când serialele gen CSI înregistrau o mare audienţă, iar Jay se 
gândi că o parte a muncii sale era să arate diferențele dintre 
ficţiune şi fapte, dintre desfășurarea unei drame în patruzeci 
de minute şi munca de teren și cea din laborator care necesita 
ore și ore din viața reală. Chiar și serialele, care aveau ca 

subiect activitatea dintr-un tribunal, erau oarecum eronate din 
cauză că munca de zile, săptămâni, luni și chiar ani a 
detectivilor era redată în mai puţin de o oră. Deși detectivii și 
criminaliştii și chiar și anunţurile îi reaminteau privitorului 
timpul care trecuse, cazul era mereu rezolvat într-o oră, inclusiv 
spaţiul pentru reclame. Și asta pentru că spectatorul, 
neputându-și concentra atenţia decât pe termen scurt, se aștepta 
la un deznodământ rapid. 

Dacă ar ști adevărul despre toate acele laboratoare 
ultramoderne prezente în seriale, care puteau lua mostre ADN 
aproape instant! Extragerea fluidului din corp, punerea unei 
mostre din fluid într-o eprubetă, atingerea unui întrerupător și 
rotirea unei centrifuge și iată — rezultatele ADN. În realitate, 
dura săptămâni și luni pentru a fi procesat și mai era și 
problema dovezilor distruse de uragan. Nu doar probele care 
ar fi putut condamna un criminal, ci și cele care ar fi putut 
exonera un bărbat vinovat. Sau o femeie. li venea rău 
gândindu-se la asta. 

Încuie uşa din față în urma sa, fluieră după câine, apoi, 
cu Bruno la picioare, se îndreptă repede spre camionetă. Ploaia 
care udase toată ziua această parte a Louisianei se oprise, 
lăsând pământul îmbibat cu apă și aerul încărcat de o ceaţă 
groasă care părea că se ridică până la crengile scheletice, ca 
niște oase albe, ale chiparoșilor. 

Era o noapte perfectă pentru a discuta despre crime. 


Ridicându-se ușor, Vlad rămase în picioare pe marginea 
piscinei, în timp ce apa rece i se scurgea pe piele. Lampa de 
sub suprafaţa apei și ecranul micului său computer erau 
singurele surse de lumină în acest loc special al său. Îi plăcea 
sărutarea aerului rece pe pielea udă, dar avea puţin timp să se 
bucure de ea. 

Erau atâtea de făcut. _ 

Una dintre probleme îl sâcâia. Incercase să o ignore, 
petrecuse luni de zile spunându-și că nu va avea consecinţe, 
dar cu fiecare zi care trecea se simţea din ce în ce mai iritat, 
mai constrâns să-şi corecteze greşeala sa stupidă. 

Sperase că ultima fată îl va calma, dar nu se întâmplase 

așa. Nu complet. Deși resemnarea și moartea lui Rylee îi 
creaseră senzații tari, faptul că greșise îl rodea, îi distrăgea 
atenția. Chiar și acum, descoperi că-și roade unghiile și le 
scuipă în piscină, apoi se forță să renunţe la acest obicei 
dezgustător pe care-l avea din copilărie, când era sigur că 
tatăl lui se va întoarce, va descoperi că intrase în bucluc și-l 
va încuia în vechiul șopron. 

Stomacul i se convulsionă, așa că îndepărtă toate amintirile 
din copilărie. Doar bătrânul primise ce meritase, nu-i aşa? 

Vlad zâmbi amintindu-și lama furcii însângerate în 
accidentul de la fermă al tatălui său. Petrecuse ore în șir 
relatând oroarea de a-l găsi pe tatăl său pe podeaua hambarului, 
cum căzuse bătrânul de pe claia de fân pe un balot unde 
fusese lăsată furca. Vlad recunoscuse că lăsase unealta acolo 
unde nu trebuia. Și că, dacă furca nu ar fi atins artera femurală, 
poate că tatăl lui ar fi supravieţuit. În schimb, bătrânul zăcea 
întins pe furcă precum o broască țestoasă pe spate, cu bazinul 
stărâmat. Ţipetele lui nu fuseseră auzite până ce Vlad nu se 
întorsese de la casa vecinilor și-l găsise pe bărbatul care-i 
fusese tată într-o baltă de sânge coagulat. 

Ce ghinion că se întâmplase în weekendul în care mama 
sa plecase să-și viziteze sora! 

Dar moartea bătrânului nu putea ajuta în situaţia actuală. 

Vlad se mândrea cu perfecțiunea lui, iar faptul că făcuse 
o greşeală îl deranja. 

Se îndreptă spre colțul îndepărtat al piscinei unde se aflau 
câteva vestiare de metal. Unele erau goale, dar pe cele pe care 
le rezervase pentru a-și păstra comorile le încuiase. Cu 
dexteritate, în semiîntuneric, simțind mirosul clorului, formă 
cifrul lacătului și deschise ușa ruginită. 

Înăuntru se aflau câteva rânduri de cârlige negre. Trei, pe 
rândul de sus, pe care le păstra pentru elită, pentru cei pe 
care-i considera ca fiind de sânge regal, fuseseră marcate cu 
numele posesorului și aveau un lănţișor din aur de care se 
balansa o sticluță. Cu atenţie, el scoase unul dintre lănţişoarele 
din aur şi-l ţinu în lumină ca să poată vedea roşul-aprins din 
bucăţica de sticlă... ca un vin scump, se gândi el. Cu grijă, 
desfăcu sticluţa și o ţinu sub nas. Inhală mirosul dulce, de 

aramă al sângelui lui Monique. Închizând ochii, își aminti 
cum se zbătuse ea. O atletă înnăscută, se luptase cu efectele 
drogurilor, iar în timp ce el o lega, mersese atât de departe, 
încât îl scuipase în faţă. 

El râsese și atunci văzuse frica din privirea ei. Nu era 
vorba că el o putea domina fizic, ci faptul că lui îi plăcea 
lupta care se dădea în ea și o speria de moarte. 

Văzuse asta în pupilele ei dilatate, o simțise în pieptul ei 
care se ridica și se lăsa în timp ce el o ținea la pământ așteptând 
ca băutura pe care i-o dăduse să-și facă complet efectul. Fusese 
martor la lupta ei de pe scenă, înainte să-i cedeze. Suspectase 
că va fi dificilă, o luptătoare. lar ea nu-l dezamăgise. 

Nu renunțase ușor la viaţa ei. 

Gândindu-se la Monique, își linse buzele. Plăcerea fusese 
desăvârșită atunci când îi lăsase sângele să se scurgă, când 
privise cum respiraţia ei devenea superficială și slabă, când 
văzuse cum pielea ei se albește, când simţise cum pulsul ei 
încetinește și cum totul se oprește în cele din urmă, apoi 
privise fix în ochii ei deschişi, morți... 

Tremură, retrăind momentul. Dar nu va fi de ajuns. 
Amintirile se estompau mult prea repede. 

Din fericire, setea de sânge va fi potolită. 

Astupă sticluța și o privi cum se balansează și strălucește 
preţ de-o clipă, înainte de a o pune la loc în vestiar. 

Cârligele goale își băteau joc de el, mai ales cel marcat 
pentru Tara Atwater. O furie veche îl străbătu când se gândi 
cât de puţin încercase târfa aia să-l înfrunte, cum ascunsese 
comoara care-i era destinată. Oricât o îndemnase sau o forțase 
nu o putuse face să-și dea drumul la limbă și murise repede, 
aproape voit, după o luptă scurtă. 

Reușise să zâmbească foarte slab, privind cum sângele se 
scurgea din ea, și-și eliberă sufletul, ca și cum ea ar fi câștigat 
lupta dintre ei. 

El strânse din dinţi gândindu-se la imperfecţiune. 

Sticluţa era pe undeva pe acolo. Trebuia doar să o 
găsească. 

Desigur, încercase, însă fără sorți de izbândă. 

Dar nu va renunța. 

Inchise trântind ușa vestiarului. Bum! Sunetul ricoşă în 
pereţi și el se repezi, gol încă, în încăperea cavernoasă cu 
piscină și pavilion pe care-l folosea drept birou. Apa se reflecta 
pe pereţi și pe tavan în nuanțe schimbătoare de albastru, 
computerul bâzâia ușor. 

Sticluţa era cel mai probabil în apartamentul Tarei, ascunsă 
pe undeva. Până acum, fusese precaut și stătuse departe de 
apartamentul gol a cărui proprietăreasă era bătrâna aia 
cnervantă. Dar acum avea mai multe motive pentru a se 
intoarce. Nu doar pentru că era sigur că sticluţa prețioasă cu 
sângele Tarei era ascunsă undeva înăuntru, ci şi pentru că 
Kristi Bentz ocupa același apartament. 

Ceea ce era perfect. 

Nu-i aşa că cel mai bun curs a fost cel al lui Grotto? 
spuse Mai cu entuziasm, în timp ce Kristi urca scările spre 
apartamentul ei. 

Cărând un coș cu rufe plin, Mai se întâlni cu ea pe palierul 
ctajului doi. Părea că ar fi așteptat-o și ar fi tras cu ochiul 
printre storurile de la sufrageria ei. 

— Te-am văzut când ai intrat în clasă un pic mai târziu. 

— Toată lumea m-a văzut, spuse Kristi, gemând încet. 

Vrusese să vorbească cu profesorul despre vampiri, după 
terminarea cursului, dar eforturile ei eșuaseră. Însă era hotărâtă 
să se întâlnească cu el și să afle ce știa despre unele culte din 
campus. 

— Totul a fost super, nu-i așa? Clasa întunecată, draperiile 
trase și lumina lumânărilor false. Toate acele imagini cu 
vampiri. Unele dintre ele erau atât de înfricoșătoare, încât mi 
s-a făcut pielea ca de găină, iar celelalte erau atât de banale. 
Vreau să spun, Bela Lugosi? Pe bune? Dar trebuie să recunosc, 
că aproape o luasem razna când Grotto și-a scos colții falși. 

— Nu crezi că a fost un pic prea mult? spuse Kristi 
continuând să urce spre etajul trei. 

Nu avea prea mult timp. Preluase o parte din tura Ezmei 
de la Bard's Board, de la douăsprezece jumătate la șase, iar 
acum îi mai rămăseseră mai puţin de patruzeci și cinci de 
minute ca să ajungă la cursul care se ţinea seara. 

— Cred că a fost plin de imaginaţie și interesant, și mult 
mai super decât un profesor bătrân și învechit, cu o jachetă de 
stofă cu petice din piele în coate, care ar fi stat sus pe podium 
ținând prelegeri, în timp ce noi, extrem de plictisiți, am fi 
răsfoit paginile unei cărți apărute prin anii '80. 

— De parcă s-ar întâmpla una ca asta. 

— Hei, eu doar admiram faptul că tipul aduce ceva viaţă 
sau, ei bine, poate moarte în sala de curs! Animată, Mai își 
luă coșul şi o urmă pe Kristi sus. Când Kristi intră în 
apartament, Mai pătrunse pe urmele ei și intră pe ușă. Își puse 
coșul pe o masă de lângă nișa bucătăriei, ca şi cum ea și 
Kristi a fi prietene bune acum. 

Houdini, care ieșise din ascunzătoarea sa preferată, când 
simţise că Kristi nu-l bagă în seamă, sări de pe pervaz pe pat, 
apoi se strecură repede în micul spaţiu pe care-l făcuse culcușul 
său. 

— Prietenos, observă Mai sec. Ce e cu pisica? Credeam că 
animalele de companie sunt interzise în apartament. 

— Nu este animalul meu de companie. Doar o pisică 
vagabondă de care se pare că nu pot scăpa. 

Mai privi spre zona ușilor duble care ascundeau bucătăria. 
Acolo, pe un preș, se afla un mic vas cu mâncare și apă, pe 
care Kristi îl cumpărase de la o băcâănie când fusese să cumpere 
cafea, lapte, unt de arahide, pâine și o jumătate de duzină de 
cutii cu mâncare pentru pisici. 

— ÎI hrănești. Doamna Calloway o va lua razna. 

— Atunci poate să vină să-l prindă ea. Nici măcar nu am 
o litieră. 

Mai își încreți năsucul cârn. 

— Atunci... cum... unde? 

— Este dresat să facă la toaletă. 

— Poftim? 

Își întoarse capul spre uşa care dădea spre baia de mărimea 
unui dulap. După o clipă, în timp ce Kristi își scotea haina, 
Mai surprinse zâmbetul ei slab. 

— Oh, glumești. 

— Las fereastra crăpată un pic, iar el se strecoară pe acolo, 
„tară pe acoperiș. Este uimitor cât de mici sunt spaţiile prin 
care poate trece, dar, până acum, nu au fost accidente. 

— Nu te străduiești prea tare să scapi de el, observă Mai, 
iar Kristi ridică din umeri. Deci își face nevoile pe acoperiș? 

— Probabil coboară pe magnolie. 

— Nu voi spune... dar, dacă doamna Calloway îl vede, vei 
plăti cu vârf şi îndesat. 

Ochii migdalați ai lui Mai cercetară încăperea, așa cum o 
facuse și ultima dată când venise în vizită. Părea să caute 
ceva anume sau încerca să memoreze fiecare ungher și 
crăpătură din spaţiul intim al lui Kristi. 

— Dacă-l vede pe Houdini, voi rezolva asta atunci, spuse 
Kristi. 

— Houdini? repetă Mai. I-ai dat și nume? 

— Trebuie să aibă un nume. 

— Eşti sigură că este un el? 

— Nu m-am apropiat atât de mult. 

Mai se uită la ea ca și cum și-ar fi pierdut minţile. Se 
duse la masa folosită de Kristi drept birou, pe care își lăsase 
notițele referitoare la fetele dispărute. 

Deodată, Kristi se simţi stingherită de ochii cercetători ai 
lui Mai. 

— Eşti aici de anul trecut, nu-i așa? întrebă Kristi pentru 
a-i distrage atenţia. 

— Înâm. 

— Deci cunoşti câteva persoane. 

— Cred că am și eu partea mea. 

— Ai auzit ceva despre un cult, poate în campus? Unul 
care crede în vampiri? 

— Glumeşti, nu-i aşa? 

Degetele lui Mai atinseră spatele scaunului lui Kristi. Trecu 
o clipă, iar Kristi avu impresia că ea-și oferea un timp de gândire. 

Kristi insistă. 

— Este posibil ca fetele care au dispărut să fi fost implicate 
într-un fel de societate secretă? 

— Asta este cam exagerat, spuse Mai. 

— Este? 

— Ştii ceva? întrebă Mai. 

— Tu știi ceva, ghici Kristi. Spune-mi. 

Mai se uită la fotografiile fetelor dispărute așezate cu 
faţa-n sus pe biroul improvizat al lui Kristi și-și mușcă buza. 
Dând din cap, luă poza lui Rylee Ames. 

— Nu vreau să par nebună. 

— Vreau doar să știu. 

Ea lăsă poza jos. 

— Mereu a existat un interes pentru vampiri, știi tu! Vreau 
să spun, dacă vei căuta pe Internet, vei găsi tot felul de grupuri 
și grupuleţe de indivizi care dau de înţeles că sunt într-adevăr 
vampiri. Este un soi de cult nonconformist. Unii aderă la el 
probabil pentru senzaţii ieftine, dar alţii se conformează 
ritualurilor, dorm în coșciuge și beau sânge, chiar sânge de 
om, cred. 

— Și există un grup aici în campus. Oameni care cred în 
asta, adăugă Kristi. 

Mai ridică din umăr. 

— Am auzit niște zvonuri, desigur. 

— Crezi că Grotto este implicat? 

Mai își feri privirea. 

— Grotto? Pare cam cusut cu aţă albă. Vreau să spun, dacă 
totul este secret, de ce s-ar făli cu asta? Ştii tu, să atragă 
atenția asupra lui? Cursul său, probabil, doar adaugă un plus 
interesului stârnit, atrage. Știi ce cred eu? Cel puţin unii dintre 
studenţii care participă la acest curs fac parte din grup. Dar 
nu aş numi asta un cult doar pentru că niște puști sunt interesați 
de vampiri şi se adună în grupuri. 

— Poate că este vorba de extremiști, spuse Kristi, o facțiune 
care duce lucrurile mai departe. Poate că asta este partea cultului. 

— Dacă există unul. Oamenii au tendința de a eticheta 
lucrurile pe care nu le înțeleg. Privi din nou la pozele de pe 
birou. Ce faci cu astea? 

— Nu ştiu încă. Mă gândeam să fac unele verificări, spuse 
Kristi. 

Asta era destul de adevărat. Deja stătuse de vorbă cu doi 
membri ai familiilor fetelor dispărute. Nu spusese nimănui că 
se gândea să scrie o carte despre ele, pentru că adevărul era 
cu, dacă se dovedea că fetele doar fugiseră în lume, ea nu 
avea niciun subiect. Până când nu va fi vorba de o crimă, nu 
putea să înceapă să scrie o carte despre o crimă adevărată. 

Desigur, nu vorbise despre asta cu Elijah Richards, care 
cra, potrivit declaraţiilor, fostul prieten al lui Dionne, și care 
cra sigur că-și va vedea numele tipărit, ca şi cum ar fi fost un 
mare erou urban. Mai toată conversaţia se învârtise în jurul 
lui Elijah, care abia se putea concentra asupra fetei pe care se 
presupune că a iubit-o. Poate că exista un motiv pentru care 
Dionne l-a părăsit pentru Tyshawn Jones, chiar dacă acesta 
avea tendinţe criminale. 

Kristi îşi mușcă buza, gândindu-se la ceilalți membri ai 
familiilor pe care-i contactase — mama Tarei Atwater, care 
Iusese ceva de pomină. Angie Atwater sporovăise mai tot 
timpul despre cum „fiica ei, bună de nimic“ călca pe urmele 
tatălui său și se îndrepta direct spre penitenciarul din statul 
Georgia. Biata Tara. 

Cu fiecare conversaţie, Kristi era tot mai convinsă că li se 
întâmplase ceva groaznic, diabolic, celor patru fete care 
dispăruseră. Exista o șansă ca, prin săpăturile făcute de ea, să 
păsească o legătură între ele, un motiv pentru care dispăruseră 
şi să predea poliţiei orice ar fi descoperit. Poate că ei vor avea 
noroc și le vor găsi pe studente în viaţă. Cel puţin ar fi putut 
preveni dispariţia altor fete. 

— Ai cunoscut-o personal pe vreuna dintre fetele dispărute? 
o întrebă Kristi pe Mai. 

— Nu, spuse Mai repede. Nu prea am stat de vorbă cu Tara. 

Zăbovi deasupra biroului. Părea intrigată... conectată. Vru 
să spună ceva, dar se răzgândi. 

Deodată, Kristi își dădu seama cât era ceasul. 

— Uite ce e, trebuie să fug. Am un curs în seara asta în... — 
privi spre ceasul atârnat deasupra șemineului — cincisprezece 
minute! 

Mai își luă rufele. Îşi mută privirea de la biroul lui Kristi 
și reuși să scape de paloarea care-o cuprinsese. 

— Da, trebuie să duc astea — ea ridică coșul cu rufe murdare — 
sau se va face miezul nopţii până ce voi termina. Spălătoria 
de aici... Se înfioră. Este absolut îngrozitoare. Nu cred că a 
mai curăţat cineva subsolul de la Războiul Civil încoace. Scuze, 
de la Războiul Agresiunii Nordice, așa cum îl numesc unii 
localnici de aici. Sunt tone de păianjeni acolo jos, iar unii s-ar 
putea să fie veninoși și probabil că sunt șobolani și șerpi pe 
acolo... Am amânat spălarea lucrurilor până în ultimul minut. 

Kristi nu o contrazise. Spălătoria de la subsol era 
întunecată și murdară. Tavanul era jos, prin crăpăturile pereţilor 
de beton se prelingea umezeala, grinzile expuse erau pline de 
pânze de păianjen. Mirosul de mucegai și de pământ umed 
era atotprezent, chiar și atunci când Kristi adăuga balsam în 
apa de spălat. 

— Mie-mi dă fiori, spuse Mai. Oricum, voiam doar să-ți 
spun că ai ratat o petrecere pe cinste. 

— Data viitoare. 

— Vrei să spui anul viitor? întrebă Mai. Privirea ei alunecă 
încă o dată prin încăpere, spre biroul pe care erau împrăștiate 
pozele fetelor dispărute. Probabil că nu voi mai da o altă petrecere 
până de Revelion. Dacă va fi şi atunci. Petrecerea în sine a fost 
distractivă, dar mizeria de a doua zi... mai bine lipsă! 

Mai se îndreptă spre ușă și, ținând coșul sprijinit de șold, 
îi făcu semn cu mâna și-i spuse la revedere înainte de a pleca. 

Kristi se duse direct în baie, făcu un duș de două minute 
pentru a scăpa de mirosul de grăsime, ceapă şi pește care încă 
mai persista din pricina orelor pe care le petrecuse în restaurant. 
După ce se șterse, își strânse părul ud în coadă. Își puse un 
sutien curat, chiloței, blugi și un tricou, apoi îşi dădu cu puțin 
luciu de buze fără să se mai uite în oglindă. La ușa de la 
intrare se încălță cu ghetele, luă un hanorac din cuier și-l trase 

peste cap. Îşi ridică din nou rucsacul și ieși pe ușă la doar 
câteva minute după Mai. 

Ce bine ar fi fost dacă şi-ar fi adus bicicleta de acasă, cea 
cu cincisprezece viteze pe care o cumpărase după ce-şi pierduse 
bicicleta ei de curse în timpul uraganului, se gândi ea în timp 
ce tropăia în jos pe scări. O tăie pe o alee din spate și alergă 
în cealaltă parte a străzii care separa clădirea de campus. 
Odată ce trecu de poarta masivă, se îndreptă spre Knauss 
llall, folosit în primul rând pentru studii biologice, dar care 
acum adăpostea noul departament de criminalistică. 

Se rugă în gând ca Jay McKnight să nu fie profesorul ei. 
Cu siguranţă că i-ar fi spus cineva, nu-i așa, dacă s-ar fi făcut 
o schimbare a profesorilor? 

Nicio șansă. Te-ai înscris la un curs; computerul de la 
inscrieri decide unde vei ajunge. 

— Nu Jay, spuse ea cu voce tare, apoi se simți prostește, 
ca și cum ar fi avut paisprezece și nu douăzeci și șapte de ani. 
Revino-ți, Kristi. Poți face fară. Indiferent ce va fi. 


— Ştii că Baton Rouge nu intră în jurisdicția ta, spuse 
Olivia în timp ce intra în camera de oaspeţi de la cel de-al 
doilea etaj al casei. 

Bentz își pusese laptopul pe un suport pentru televizor 
din camera pe care Kristi o ocupase când locuise acolo. Biroul 
improvizat nu era cine ştie ce, dar el își rezolva majoritatea 
treburilor la secție. Acum era aplecat asupra micului computer. 

Aruncând o privire peste umăr, o zări pe soţia sa 
sprijinindu-se de tocul ușii, ţinând o ceașcă cu ceai între palme. 
Deși pe buzele ei apăruse un zâmbet, ea-l privea cu ochi serioşi 
care păreau să vadă dincolo de fațadă, direct în sufletul lui. 

— De unde știi ce cercetez? 

— Sunt mediu, îți mai amintești? 

Asta-şi amintea. Când o întâlnise prima dată, crezuse că 
era dusă cu pluta. Ea venise la secţia de poliţie, vorbind întruna 
că văzuse cum erau comise niște crime, iar el nu o luase în 
seamă. La început. Nu voia să creadă că această femeie cu 
părul blond şi cu ochii aurii putea pătrunde în mintea unui 

criminal cu sânge rece. Dar ea-i dovedise că se înşela. Încă se 
mai înfiora când se gândea la ce trăise ea în timp ce fusese 
martora celor mai macabre şi brutale crime. 

— Ai fost mediu doar la un caz, îi reaminti el. De atunci 
nu ai mai fost deloc de folos. 

— Oooh, lovitură sub centură, Bentz, spuse ea, dar chicoti 
înfundat. Deci, în regulă, mint când spun că-ţi pot citi 
gândurile, dar te cunosc, detective, și știu cum gândești. 

Ea intră în cameră și-și sprijini fundul mic și ferm de 
braţul unui scaun tapițat, care era împins într-un colț, lângă 
un pat acoperit cu o cuvertură în nuanțe albăstrii. 

— Eşti îngrijorat pentru Kristi. 

— Nu trebuie să ai percepții extrasenzoriale pentru a ști asta. 

— Dar asta din pricina fetelor dispărute, și de aici avertismentul 
meu cum că Baton Rouge nu se află în jurisdicția ta. 

— Știu. Dar cui îi pasă de niște linii pe hartă atunci când 
dispar fete? 

— Oh, da, ca şi cum tu ai fi încântat dacă ar apărea cineva 
din altă jurisdicție şi ar începe să-și vâre nasul în cazurile 
tale. Recunoaște, Bentz, nu ţi-a plăcut atunci când au apărut 
cei de la FBI și nici măcar nu-ți place să împarți cazurile cu 
unii dintre propriii tăi oameni. Nu mai țin minte de câte ori 
te-ai plâns de Brinkman. 

— Este o năpastă. 

— Hmm... Nu te voi contrazice, spuse ea, scufundând 
pliculețul de ceai în apa fierbinte. 

El simţi parfumul de iasomie în timp ce privea imaginile 
de pe monitor — imagini ale celor patru fete date dispărute. 

— S-ar putea ca Brinkman să demisioneze. 

— Adevărat? 

— Din cauza taifunului. 

— Au trecut aproape doi ani. 

— Locuia în Lower Ninth Ward, avea și câteva case 
închiriate acolo. S-au dus toate. Părinţii lui au locuit într-una 
dintre ele. Ei au scăpat, spuse el, fără a mai adăuga că pisicile 
lor nu mai apucaseră. 

Se ascunseseră în timpul taifunului, și salvatorii nu le 

putuseră găsi. Câteva săptămâni mai târziu, când apele se 
retrăseseră, Brinkman se întorsese la casa familiei sale și o 
găsise marcată cu un X de către salvatori. Cealaltă notă spunea 
doar: „Două pisici moarte înăuntru“. Brinkman fusese nevoit 
să rezolve cu trupurile animalelor și-și informase mama. De 
atunci, părinţii lui se mutaseră și acum locuiau în Austin, iar 
el se gândea să plece din Dodge. 

— Păcat. 

— Da. Aşa că nu voi lăsa ca niște linii trase de guvern să 
mă oprească să cercetez dispariţiile în timpul meu liber. Am 
sunat la poliția din Baton Rouge. 

— Pentru că nu ai prea multe de făcut. 

Ea ridică pliculeţul de ceai din ceașcă și-l aruncă într-un 
coș de gunoi din apropiere. 

— Am spus că fac asta în timpul meu liber. 

— Timp pe care l-ai putea petrece cu familia ta. 

— Kristi este familia mea. 

— Mă refeream la mine, spuse ea. 

EI zâmbi. 

— Știu. 

Sorbind din ceai, ea spuse: 

— Îmi pot pune cel mai sexy neglijeu și am putea... vocea 
ei se stinse ușor. 

El ridică din sprânceană. 

— Eşti interesat? 

Împingându-și scaunul departe de suportul TV, Bentz mârâi: 

— Întotdeauna. Dar nu ai nevoie de neglijeu. 

— Nu? 

Ea se uită în sus la el, pe deasupra ceștii. 

— Pierdere de timp. 

El îi luă ceașca din mână și o așeză pe pervazul ferestrei. 

— Aşa că, spune-mi, doamnă Bentz, această tentativă de 
seducere înseamnă că ești foarte înfierbântată din cauza mea, 
încât nu mai poţi gândi corect sau că este perioada adecvată 
a lunii pentru a rămâne însărcinată? 

— Poate că un pic din amândouă, recunoscu ea și asta fu 
pentru el ca un duș rece. 

— "i-am spus... nu cred că mai vreau copii. 

— lar eu ţi-am spus că am nevoie de un copil. 

El își sprijini capul de capul ei și îi văzu disperarea din 
privire. l-ar fi dat orice. Mai puţin asta... 

— Să fii copil de poliţist nu este ușor. 

- Nici să fii soţie de poliţist nu este ușor. Dar merită. Te 
rog, Rick, hai să nu ne facem griji în legătură cu asta, bine? 
Dacă se întâmplă, se întâmplă, dacă nu, atunci vom vedea. 

— Asta însemnând ce? 

— Înseamnă să nu ne facem griji pentru asta acum. 

O trase spre el, simţindu-i trupul cald mulându-se pe al său. 
Din câte știa el, nu fusese niciodată tatăl unui copil. Nu biologic. 
Mama lui Kristi, Jennifer, îl înșelase pur şi simplu. Și rămăsese 
însărcinată. Ăsta ar fi putut fi sfârşitul relaţiei, atunci când 
Jennifer recunoscuse, pe când era însărcinată în luna a opta, că 
bebelușul pe care-l purta în pântec nu era al lui. Dar Bentz se 
uitase doar o dată la Kristi, la câteva secunde după ce se născuse, 
și o recunoscuse ca fiind a lui. Chiar și acum, douăzeci și șapte 
de ani mai târziu, își amintea momentul când ea venise pe 
lume, clipa care-i schimbase pentru totdeauna viața. 

În toţi anii ce trecuseră de atunci, nici Jennifer, nici altă 
femeie nu rămăsese însărcinată cu el, fie datorită norocului, 
fie datorită unor metode contraceptive incredibil de bune. El 
nu-și făcuse niciodată teste, nu-l prea îngrijorase acest aspect. 
Nu simţise niciodată nevoia de a mai avea alt copil, dar acum 
Livvie își dorea un copil, iar el se confrunta cu marea problemă 
a celor cincizeci de ani ai săi. Dacă rămânea însărcinată acum, 
Bentz ar fi avut șaptezeci de ani când puştiul ar fi terminat 
liceul. Asta dacă până atunci nu era ucis la datorie. 

Oare era drept față de copil? 

Soţia lui se ridică pe vârfuri și-l sărută. Ea avea gust de 
iasomie, și disperare, şi, la naiba, el îi cedă. La fel ca 
întotdeauna. 


Kristi traversă campusul. 


Aerul era vâscos. Greu. O ceaţă se înălța din pământul 
reavăn. Nu era singură. Mai erau și alți studenți care mergeau 

într-o parte şi alta, traversând curtea interioară. Treceau pe 
lângă ea pe biciclete, skateboarduri sau pe jos; grupuri de 
puști care stăteau de vorbă, studenți singuratici care mergeau 
repede spre diferitele clădiri din cărămidă care alcătuiau 
colegiul All Saints. 

Era ciudat să revină aici. 

Majoritatea studenţilor erau mai tineri decât ea cu aproape 
zece ani. Mai erau şi cei care absolviseră, desigur, într-un 
număr mult mai mic, și câţiva adulţi care se reîntorseseră la 
şcoală la mijlocul vieţii sau chiar mai târziu. Deşi campusul 
cu clădirile sale acoperite cu plante agățătoare, vechi de peste 
o sută de ani, cu terenurile sale îngrijite cu pricepere, părea 
a fi complet schimbat, sentimentul de a se afla la All Saints 
cra destul de diferit decât cel din primul an. 

În dreptul bibliotecii, ea coti departe de inima școlii, pentru 
că Knauss Hall se afla la marginea campusului, nu departe de 
vilele mari, vechi, care fuseseră transformate în sedii pentru 
comunităţile de fete sau băieți. Grăbindu-se în timp ce noaptea 
se lăsa, ea privi în jos spre strada îngustă, flancată de copaci 
și de clădiri ce aduceau cu niște conace. Privirea ei ateriză 
asupra unei vile cu coloane albe, în genul celor de pe plantaţii, 
sediul celor de la Delta Gamma, o comunitate de fete unde se 
înscrisese şi ea la insistenţele tatălui ei, cu mulți ani în urmă, 
dar toată chestia aia grecească nu funcţionase pentru ea. Nu 
mai știa nimic despre niciuna dintre surorile ei de pe atunci, 
dar nici nu-i păsa. Nu se simţise o „DG“ cât timp fusese aici. 
Rick Bentz nu insistase doar să se înscrie în ceea ce ea va 
numi mai târziu „comunitatea de surori“, dar chiar pusese în 
aplicare legea şi o forţase să urmeze cursurile de tae kwon do 
ȘI o învățase totul despre folosirea și siguranța armelor de 
toc. Deşi chestia cu surorile nu ținuse, ea primise centura 
neagră în artele marţiale. Se descurca bine cu armele și era un 
trăgător destul de bun. 

Ea observă o maşină care mergea încet pe stradă, aproape 
târându-se, ca și cum șoferul căuta ceva sau pe cineva. I se 
ridică părul pe ceafă. Miji ochii, dar nu putu desluși chipul 
șoferului. 

Probabil, nu era nimic deosebit. Poate că se pierduse sau 
căuta o adresă, decise ea, deși toată vorbăria despre fetele 
dispărute și despre o posibilă crimă o făcuseră să fie un pic 
cam suspicioasă. 

Poate că o parte din paranoia tatălui tău te afectează, 
până la urmă, şi pe tine! 

Lumina farurilor mașinii ajunse la Kristi și vehiculul 
încetini și mai mult, cu roțile scrâșnind. Ceaţa joasă ce învăluia 
mașina o împiedica să vadă cine se afla la volan. Şoferul era 
bărbat? Femeie? Era cineva pe locul pasagerului? 

Clopotele bisericii începură să sune, atrăgându-i atenția 
cât era ceasul. 

— La naiba, şopti ea. Am întârziat din nou! 

O luă la fugă, lăsând în urmă mașina care se mişca încet 
şi pe misteriosul șofer. Alergând cu ușurință de-a lungul aleii, 
o luă prin iarbă și printre copacii care delimitau clădirea din 
cărămidă și piatră ce găzduia laboratoarele de ştiinţă. 

Auzi cum mașina prinde viteză, apoi încetinește din nou. 
Kristi privi peste umăr, fără a putea vedea cine era în mașina 
întunecată. Își dori să fi fost destul de aproape pentru a lua 
numărul de înmatriculare. Văzu doar că era o berlină, arătând 
ca o mașină de familie, probabil, un Chevrolet, dar nu putea 
fi sigură. 

Și ce? O maşină merge încet. Mare scofală. Ce contează 
dacă este Ford, Chevrolet sau un afurisit de Lamborghini? 
Revino-ţi! 

Avea o problemă mai presantă: exista posibilitatea ca 
iubitul ei din liceu, căruia îi dăduse papucii atât de dur, să fie 
profesorul ei. 

Gemând în sinea ei, Kristi se grăbi în sus pe scările holului 
acoperit cu plante căţărătoare şi deschise o ușă grea de sticlă. 

Un alt student intră înaintea ei, iar ea-l recunoscu pe Hiram 
Calloway, când acesta trecu pe lângă ea. Aproape că mormăi 
ceva, pentru că avea impresia că tipul o urmărește. Când 
avusese nevoie de ajutor în apartament, nu putuse da de el 
nici dacă-l speriase că era în joc viaţa ei. Dar acum, că 
începuseră cursurile, el era peste tot prin campus. Avea un 

presentiment urât cum că și el se înscrisese la cursul 
profesoarei Monroe, de luni seara... lisuse, tipii nu-și făceau 
orarul în așa fel, încât luni seara să poată sta acasă să se uite 
la fotbal? 

Îl lăsă să intre primul în clasă pentru a putea evita să se 
aseze lângă el. 

În timp ce ușa se închidea în urma ei, Kristi se îndreptă 
spre scară. Aroma de pin a unui produs de curăţat nu reușea 
să ascundă mirosul de aldehidă formică ce împânzea holurile. 
Multe dintre plăcile de gresie ale podelei erau crăpate, iar 
pereţii de un verde-deschis deveniseră întunecoși odată cu 
trecerea timpului. Și scările erau tocite, balustrada fiind netezită 
de miile de mâini. 

Scările dădeau spre un palier larg. Câteva holuri porneau 
din coridorul principal, făcând ca zona să semene mai degrabă 
cu 0 vizuină de iepuri decât cu o clădire cu laboratoare de 
stiință. 

Urmă semnele şi dădu colțul spre un coridor lung. La 
celălalt capăt al holului era deschisă o ușă și câțiva studenti, 
inclusiv Hiram Calloway, intrară într-o clasă mare. 

Încrucișându-și degetele, ca pentru a alunga posibilitatea 
de a-l vedea din nou pe Jay, Kristi trecu pragul încăperii 
împreună cu ultimii întârziați. 

Când ajunse înăuntru, cele mai rele temeri ale ei se 
adeveriră. 

Sub lumina fluorescentă stătea Jay McKnight, în faţa 
încăperii fără ferestre. Câteva planșe înfățișând corpul uman 
în mărime naturală erau atârnate pe o tablă din spatele lui. 

Lui Kristi i se opri inima-n loc. Ceea ce începuse ca o zi 
proastă tocmai se înrăutățea. Ea-i surprinse privirea. El nu 
zâmbi, dar nici nu întoarse capul. Cea mai rea parte era că 
soarta fusese blândă cu el, nu lăsase urme ale trecerii anilor. 
Având un metru optzeci și opt, era înalt, bine făcut, cu un 
maxilar puternic, proaspăt bărbierit și cu buze subțiri ca niște 
lame. Părul șaten-deschis era mai lung decât și-l amintea ea 
si era nepieptănat, fie pentru că nu-i păsa, fie pentru că voia 
să pară la modă. Ochii săi de un căprui-auriu îi întâlniră pe 

ai ei, iar ea crezu că observă o mică strângere la colțuri. O 
nouă cicatrice micuță îi despica partea de sus a unei sprâncene, 
dar, în afară de această mică imperfecţiune, nu arăta rău deloc. 
De fapt, se mai împlinise un pic, umbra bărbii lui era parcă 
un pic mai întunecată decât fusese cândva și avea o nouă 
siguranță de sine care-i sporea farmecul. 

Nu că ei i-ar fi păsat. 

Îi trecuse. Și așa era de mult, mult timp. 

Ea se aşeză pe unul dintre puţinele scaune rămase libere 
şi nu-și dădu seama imediat că ocupase un loc exact în fața 
lui Hiram Calloway. 

Din ce în ce mai bine, se gândi ea fără pic de umor, apoi 
își reaminti că nu era cine știe ce. Era la colegiu, nu în clasa 
a patra. Şi fiecare se putea așeza unde voia. 

Este doar pentru zece săptămâni, pentru numele lui 
Dumnezeu. Treizeci şi ceva de ore. Vei supraviețui! 

Dar în această seară, uitându-se la Jay McKnight, primul 
bărbat pe care-l iubise, nu era atât de sigură de asta. 


Pay nu avea de gând să o lase să-i distragă atenția. 

Desigur că o observase pe Kristi din secunda în care pășise 
în sală. Cum ar fi putut să nu o observe? Şi fusese pregătit 
după ce-i văzuse numele pe lista clasei. 

Era mai înaltă decât își amintea el, probabil pentru că 
picioarele lungi erau subliniate de blugii mulaţi și ghetele cu 
tocuri de cel puţin cinci centimetri. Avea o constituţie atletică 
— umeri conturaţi de anii de înot, abdomen plat, sâni mici, dar 
fermi, șolduri subțiri. 

Chiar și îmbrăcată cu blugi vechi și hanorac, putea face 
să se întoarcă unele capete după ea. Nu pentru că avea o 
frumuseţe de fotomodel, ci pentru că era un pic mai mult 
decât drăguță și emana o siguranţă de sine care era naturală, 
degajată și irezistibilă. 

Când ea se îndreptă spre spatele încăperii, îl privi, dar 
cumva el reuşi să rămână calm, fără ca măcar să o bage în 
seamă, în timp ce tinerii care voiau să devină specialiști în 
medicină legală își ocupau locurile. Jay era sigur că acești 
studenți își închipuiau că munca lui este asemănătoare cu a 
celor din CSI, fascinantă și exactă, totul petrecându-se în oraşe 
precum Las Vegas, New York și Miami, iar ofiţerii de poliţie 
erau sexy şi deștepți, îmbrăcaţi elegant sau neconvențional, în 
timp ce tehnicienii apăreau prompt la locul faptei, zădărnicind 
planurile escrocilor șireți. Probabil că-și imaginau că 
investigatorii găseau întotdeauna făptașul și-l trimiteau la 
închisoare pe viaţă. Jay se gândi că misiunea lui nu era să 
dezaprobe imaginile de la televizor, ci să le ofere tuturor o 
doză rece de realitate. 

— Unii dintre voi probabil că se întreabă cine sunt, începu 
el, înconjurând biroul și sprijinindu-și șoldurile de marginea 
lui, în timp ce ultimul dintre întârziaţi își ocupa locul. 

Clasa văzuse și zile mai bune. Podelele tocite, băncile 
zgâriate şi luminile fluorescente care pâlpâiau sugerau că 
ultima renovare se făcuse în timpul administraţiei Eisenhower. 

— Eu sunt Jay McKnight și lucrez pentru Departamentul 
de Poliţie din New Orleans. Am două diplome, una în 
criminalistică și cealaltă în medicina clinică de laborator, apoi 
un masterat în medicina legală, la Universitatea din Alabama. 
Lucrez la Laboratorul criminalistic din New Orleans, care, 
asa cum probabil ați ghicit, după Katrina, este un dezastru. În 
timpul furtunii, ne-am pierdut laboratorul şi echipamentul care 
valora mai mult de cinci milioane de dolari. Probele au fost 
distruse și nu vor fi recuperate niciodată. A trebuit să 
improvizăm un laborator în spaţiile oferite de şerif sau de 
unele agenţii private, ceea ce a încetinit lucrurile incredibil de 
mult. Am pierdut și tehnicieni, care s-au săturat să locuiască 
în rulotele FEMA, să lucreze în rulotele FEMA și să colecteze 
probe în rulotele FEMA. 

Le captase atenția. Ochii lor, acum serioşi, erau aţintiţi 
asupra lui şi nimeni nu vorbea, nici măcar nu mesteca gumă. 

— Dar lucrurile încep să se îmbunătăţească. Încet. Nu avem 

ofiţerii și laboratoarele pe care le vedeţi în serialele TV, cum 
este CSI, dar avem propriul nostru sediu acum, în cadrul 
Universităţii din New Orleans, în campusul din faţa lacului. 

Se uită la Kristi. Ea, ca și ceilalţi, îl privea serioasă. Dacă 
simţea vreo altă emoție decât stima unei studente față de 
profesorul său, reușea să o ascundă. 

Bine. 

— Ştiu că majoritatea ați crezut că acest curs va fi predat 
de doctorul Monroe, dar din cauza unei boli apărute în familia 
sa, ea a fost nevoită să-și ia o perioadă de concediu așa că 
v-aţi pricopsit cu mine. Deci, pentru următoarele nouă 
săptămâni vom discuta despre criminalistică în cursuri grupate 
pe trei segmente. Vom atinge subiectele majore și nu spun că 
vă voi ţine prelegeri, ci voi conduce discuţiile pe teme de 
medicină legală și probe. În timpul ultimei ore și jumătate, 
vom face un test pe care-l voi considera potrivit și apoi vor 
urma întrebări și răspunsuri. Vom discuta despre scene ale 
crimei și despre modalităţile de a le proteja, cum să strângem 
probe şi ce facem cu acele probe când le colectăm. Vom 
acoperi tot; de la modele de producere a sângerării, în funcție 
de diferite arme, până la noţiuni de entomologie și biologie 
legate de medicina legală, atât la plante, cât și la animale. 
Vom discuta despre cauza morţii și despre autopsii. 

Un băiat, cu cioc și câţiva cercei, ridică mâna. 

— Există vreo posibilitate să asistăm la o autopsie? 

Vorbele lui stârniră câteva șoapte, unele entuziasmate, 
alte dezgustate. 

— Mă tem că nu în acest semestru, spuse Jay. 

— Dar cât de super ar fi! continuă Bărbuţă. 

— Nu știu. Cât de super ar fi? întrebă Jay clasa. Unii 
dintre puști chiuiră, în timp ce alţii gemură. Cum spuneam, nu 
este trecut în programă, iar voi alcătuiți un grup destul de 
mare. Există reguli în legătură cu astfel de lucruri, probleme 
de contaminare, chestiuni de sincronizare și oricât de super 
credeţi că ar fi să vedeţi așa ceva, medicul legist este o 
persoană foarte ocupată, așa cum sunt toți cei care lucrează la 
astfel de investigaţii. Însă, pentru a face lucrurile mai 

interesante, în fiecare săptămână voi discuta un caz anume pe 
care departamentul l-a rezolvat, apoi vă voi arăta probele care 
au fost strânse și vom vedea ce-mi puteți spune despre crimă. 
După aceea, vom compara părerile voastre cu ceea ce a 
descoperit, de fapt, poliţia. 

Se bucura în continuare de atenţia lor. Toată lumea părea 
încântată. Cel puţin pentru moment. O privi din nou pe Kristi 
în ochi, așa cum făcea și cu ceilalți studenţi, continuându-și 
intre timp prelegerea. Pentru el era ușor, fiindcă își iubea 
meseria. Examinarea probei și conectarea ei la crimă și la 
suspect erau fascinante, dar și frustrante. Vorbea animat, deşi 
cra dificil să nu observe că ea, Kristi, avea aceeași strălucire 
care-l atrăsese cu ani în urmă la ea. Ea era încă la liceu, iar 
cl începuse să urmeze niște cursuri la colegiu, lucrând în același 
timp cu tatăl său. Pe atunci, Jay o găsise deşteaptă, exuberantă, 
incăpăţânată și tenace, uneori chiar temerară, dar niciodată 
plictisitoare. Atletică și curajoasă, aproape nechibzuită, Kristi 
emana o energie nativă care lipsise majorităţii femeilor cu 
care se întâlnise, inclusiv, Gayle Hall. 

Acum, stând în spatele clasei, nefardată, privindu-l cu 
ochii ei mari şi verzi, cu părul închis la culoare, ca arama, 
strâns la spate și dând la iveală un maxilar fără defecte, un 
nas drept și niște pomeți înalți, Kristi îl privea atent. Stătea cu 
spatele rezemat de scaun, cu brațele încrucișate la piept, 
aproape într-un mod insolent, ca şi cum l-ar fi provocat să o 
invete orice din ce nu știa ea. 

Sau poate-și imagina el. 

El îi susținu foarte puţin privirea înainte de a se întoarce 
spre cealaltă parte a încăperii pentru a se concentra asupra 
unui băiat înalt, cu ochelari cu lentile groase și cu o barbă 
neagră, Sfrijită, care nu-i acoperea acneea. 

— Vă voi trimite fiecăruia câte o programă prin e-mail, iar 
la sediu voi fi vineri după-amiaza, de la patru la șase. Ştiu, este 
o pierdere de timp pentru cei care vor să plece în weekend, dar 
atât a putut face departamentul, având în vedere că trebuia să 
fixeze consultaţiile în funcţie de agenda mea. Îmi puteţi trimite 
c mail oricând; adresa mea de e-mail este trecută în programă. 

Deci, să începem cu câteva noțiuni de anatomie. În această 
seară, vom discuta despre cum poate fi omorâtă o persoană și 
ce ar putea dezvălui corpul uman în timpul autopsiei. După 
pauză, vom discuta despre scena crimei și strângerea probelor. 
Asta ar putea părea un pic anapoda, dar m-am gândit că pentru 
primul nostru „caz“ vom începe de la cadavru înapoi la scena 
crimei. Săptămâna viitoare, vom lua un alt caz și vom proceda 
exact invers, ceea ce, desigur, este procedura normală, deşi nu 
întotdeauna. Îmi poate spune cineva de ce? 

Un braţ se ridică și flutură frenetic, ca și cum fata abia se 
putea abține. Părea a avea mai puţin de un metru cincizeci şi 
doi și nu mai mult de patruzeci şi cinci de kilograme. Părul 
ei blond-deschis se agita în timp ce încerca să-i atragă atenţia. 

El dădu din cap spre ea. 

- Da? 

— Uneori, probele găsite la faţa locului nu au nicio noimă, 
pentru că trupul s-ar putea să fi fost mutat. În acest caz, vom 
avea terenul unde a fost aruncat, dar şe pot lua probe din 
locul unde a avut loc atacul sau crima. 

— Aşa este, spuse Jay, dând din cap spre fata care zâmbea 
prosteşte şi radia pentru că avusese dreptate. Acum să aruncăm 
o privire pe astea... 

Jay sări de pe podium și se îndreptă spre planșele cu corpul 
uman care atârnau de perete. Una reda scheletul, alta 
musculatura, alta organele şi cea de-a patra era o schiță mărită 
a corpului uman cu semne și adnotări de la un caz real, adăugate 
de un medic legist. EI spuse clasei că această crimă se întâmplase 
cu zece ani în urmă. Criminalul care-și spunea Părintele John, 
își pândea victimele pe străzile din New Orleans. Semnul de la 
gâtul victimelor, așa cum indicau notițele medicului legist, era 
specific Părintelui John sau Criminalului cu Mătănii, cum i se 
mai spusese, care strangulase fiecare victimă cu şiragul de 
mătănii pe care-l crease special pentru acest scop. 

Părintele John fusese un criminal în serie, cu o minte 
bolnavă, o persoană pe care puștii ar putea-o găsi macabră şi 
fascinantă. 

Jay nu avea doar o copie a schiţei de la autopsie, ci și 


116 


fotografii ale victimelor, pe care le va arăta mai târziu 
studenților, după care le va vorbi despre faptul că medicina 
legală fusese de mare ajutor și pusese poliţia pe urmele 
criminalului. Acest caz, se gândi el, i-ar interesa pe cursanti, 
pentru că acest criminal nu era străin de campusul de la All 
Saints. Desigur, Kristi Bentz ar putea găsi asta mult prea 
personal, pentru că tatăl ei ajutase ia prinderea criminalului. 
UObservă că acum ea stătea dreaptă în scaun. 

— Să începem să studiem crima, abordând procedurile în 
sens invers. Avem o fotografie a victimei şi notițele medicului 
legist care a examinat-o. 

El se întinse după un teanc de hârtii şi începu să le 
împartă. 
__.— Vom privi cadavrul așa cum a făcut-o medicul legist. 
Incepeţi de la pagina unu, este o versiune mai concisă a 
notițelor medicului legist... 


În noaptea asta, îşi spuse Vlad, stând pe stinghia de la 
etajul al treilea. Noaptea aceasta ar fi perfectă pentru noua sa 
răpire. Privi în sus, spre cele mai înalte vârfuri ale copacilor, 
ări conturul perfect al lunii, abia vizibil printre norii care se 
mişcau încet. 

Dar, desigur, trebuia să aplice procedeul întocmai. Nu 
putea lua, pur și simplu, victima pe când se îndrepta spre 
casă, spre bibliotecă sau spre slujbă. Nu îi era permis să se 
ascundă pe bancheta din spate a mașinii victimelor noaptea, 
nici să le urmărească în timp ce-și vedeau nestingherite de 
treburile lor. Nu... el trebuia să aştepte, să joace jocul, să se 
asigure că totul decurgea la fel de meticulos ca și planul. În 
noaptea asta, s-ar putea să ia o viață, dar nu va fi una de elită, 
una dintre cele „alese“. Acelea fuseseră cercetate atent, le 
considera „regale“. Erau privilegiate și educate la colegiu. Cu 
ele trebuia să fie atent. Erau supravegheate. Dar celelalte... Pe 
acelea le putea ataca după bunul plac; deși, ca întotdeauna, 
trebuia să fie atent. Mereu atent. 

Auzi sunetul armonios al clopotelor de la capelă și pulsul 
1 se acceleră. Era timpul. 

Ding-dang, ding-dang... 

În timp ce clopotele anunțau ora, simţi un val de excitare. 
Studenţii începeau să iasă din clădiri, deplasându-se încoace 
și-ncolo, discutând, râzând, mergând grăbiţi prin noapte, fără 
a-și da seama că el privea, că de aici, din ascunzătoarea sa, 
el putea, dacă ar fi vrut, să-i nimerească unul câte unul cu o 
puşcă sau cu un arc cu săgeți, sau chiar cu o rachetă-pivot, o 
armă pe care o folosise în copilărie, ţintind păsările și 
veveriţele, chiar și liliecii, noaptea. Vederea și auzul său erau 
ascuţite, și chiar simțul mirosului, așa că își putea ucide cu 
ușurință prada aleasă, nu avea nevoie de nicio armă. 

Dar nu așa trebuia să se întâmple. 

Asta ar însemna să încalce regulile. 

În această noapte se putea ca All Saints să nu fie terenul 
său de vânătoare. 

Stomacul i se strânse atunci când văzu câteva studente, 
fete pe care le zărise în campus, ale căror poze le avea puse 
bine. Pe câteva le știa după nume, și zâmbi atunci când își 
dădu seama că una dintre ele va fi următoare aleasă. Își frecă 
buricele degetelor și-și imagină drumurile lor neștiute spre el, 
pe care le creau chiar ele, pentru că ele erau catalizatorul 
propriului lor deces... stăpâne ale propriilor destine, profeţi ai 
propriilor morți. 

În curând, gândi el când o umbră trecu peste lună şi aerul 
se schimbă ușor. Mai întâi, simţi mirosul ei, apoi, întorcându-se, 
o văzu pe ea, pe Kristi Bentz, mergând grăbită, picioarele ei 
lungi parcurgând repede aleea de beton care ducea spre Knauss 
Hall. Urmărea pe cineva... nu, fugea după un bărbat care se 
îndrepta spre o parcare de la marginea campusului. 

Chiar și de la această distanţă, îl recunoscu. 

Era noul profesor. 

Desigur. Buzele sale se arcuiră în timp ce-l privea pe Jay 
McKnight, cea mai nouă achiziţie a personalului de la All 
Saints. 

Fata polițistului îi făcu semn cu mâna și, cu părul 
fluturându-i pe spate, îl prinse din urmă pe McKnight. 

Ascuns în umbra turnului, simți cum sângele începea să-i 

fiarbă. Din cauza pasiunii? A dorinței? A furiei? Noaptea i se 
prelingea prin piele și-i intra în oase, iar pulsul o lua razna. 
Inima îi bătea acum cu putere, mușchii îi erau încordaţi, nervii 
întinși ca niște benzi de cauciuc. Își imagină cum ar fi să o 
atingă... să o simtă răspunzându-i, să-i desfacă ușor fiecare 
copcă a hainelor până ce va rămâne goală în faţa lui. Cu ochii 
minţii îi văzu membrele lungi, musculoase și feminine... 
picioarele suple care s-ar fi încolăcit în jurul lui în timp ce el 
s-ar fi aplecat înainte, iar dinţii și limba lui ar fi alunecat pe 
sânii ei, mușcându-i. 

Muschii i se încordară și avu o erecţie tare ca piatra. 

Nu! Nu-și putea permite să se lase cuprins de fantezie. 
Nu încă. Trebuia să se păstreze. Închise ușor fereastra. Încet, 
pășind fără zgomot, se îndepărtă de ochiurile de geam, spre 
scări, iar în timp ce cobora treptele foarte tocite, își temperă 
pofta. 

Nu putea fi grăbit. 

Nu putea ceda hotărârilor luate pe fugă. 

Trebuia să-şi urmeze planul. 

Cu meticulozitate. 

Sau totul se va duce de râpă. 


— Jay! Profesor McKnight! Hei, aşteaptă! 

Kristi mergea cât de repede putea, încercând să-l prindă 
din urmă. Plecase imediat după curs şi se îndrepta spre casă, 
apoi hotărî că ei doi trebuiau să clarifice situaţia, așa că se 
întoarse și-l văzu ieșind pe ușa din spate. Când fu destul de 
aproape pentru a-l striga, el ajunsese la locul de parcare destinat 
personalului. În lumina fluidă a unei lămpi de securitate, își 
punea cărțile şi servieta în spatele unei camionete vechi. 

El privi peste umăr și maxilarul i se lăsă într-o parte. 

— Kristi Bentz. 

— Bună. 

Ea se opri la trei metri distanță de el. 

— Eu, hm, am fost surprinsă că ai preluat cursurile 
profesoarei Monroe. 

— Pun pariu. 

Ea lăsă capul în jos, simțind cum roșește. 

— Este ciudat. Uite ce e, știu că noi... eu... nu am lăsat 
o situaţie prea bună între noi și m-am gândit... 

— Poveste veche, Kris. 

Uitase că-i spunea așa. Fusese singurul din viaţa ei care-i 
prescurtase numele. 

- În regulă, încuviință ea dând din cap. Dar cine ar fi 
putut bănui că ne vom reîntâlni la același curs, sau că tu-mi 
vei fi profesor, sau... ia stai un pic, spuse ea înțelegând între 
timp adevărul. Știai. Trebuie să fi știut. 

— Da, de câteva zile. 

El dădu din cap și deschise portiera un pic mai mult. 

Din cabina întunecată se auzi un „ham“ pătrunzător şi un 
câine enorm, musculos, sări jos. La luminile stradale, 
musculatura animalului se ondula sub o blană lucioasă ca 
arama. 

Kristi se dădu un pas în spate. 

— Acesta este Bruno, spuse el. 

- Este gigantic! 

— Neee, este mititel. Aplecându-se, el mângâie capul mare 
al lui Bruno. Blând ca un mielușel, asta dacă nu-l enervezi. 

— Nu am de gând să fac asta. 

Jay zâmbi și scărpină urechile pleoștite și mari ale câinelui. 

— Grăbeşte-te, îi spuse el lui Bruno. Vezi-ţi de treburile 
tale. 

Jay arătă spre marginea parcării, unde niște tufișuri 
delimitau rondurile cu flori, separând campusul de parcare. 

Bruno ascultă, apoi mirosi pământul umed și ridică piciorul 
lângă un tufiș uitându-se la Jay cu ochi amenințători. 

— Bun băiat, spuse Jay când câinele termină să se ușureze 
și începu să amușine pământul. Mai târziu. Haide, îmbarcarea. 

Bruno se uită la Kristi, apoi sări pe locul pasagerului. 

— Deci... de ce predai aici? întrebă ea. 

— O schimbare de peisaj. Situaţia este cam dură în 
Departamentul de Poliţie, nu mergea bine nici înainte de 
Katrina, dar pun pariu că știi asta. 

Ea încuviință dând din cap, gândindu-se la tatăl ei şi la 
orele nesfârșite de muncă, la frustrarea și la dezamăgirea lui. 
Il auzise vorbind despre pensionare, deși mai avea ani buni 
până atunci. Era ciudat, pentru că Rick Bentz se născuse pentru 
a fi polițist. Era plin de viaţă atunci când se afla la datorie. 
Iedicaţia și faptul că punea munca înainte de toate îl costaseră 
slujba din LA și mariajul cu mama ei. În cele din urmă, se 
temea ea, îl va costa viaţa. În ultima vreme, după cumplitul 
uragan și după consecinţele furtunii, el muncea prea mult, era 
prea stresat. 

- Deci, oportunitatea a bătut la ușă și am răspuns. 

— lar acum sunt în clasa ta. 

— Așa se pare, spuse el tărăgănat și pentru prima dată ea 
vazu dincolo de frustrarea lui un pic din amuzamentul situaţiei. 

Oh, minunat. Exact de ce avea ea nevoie. 

- Ei bine, voiam doar să fiu sigură că nu există 
resentimente. 

El ridică din umăr. 

— Nu există sentimente, punct. 

Asta duru un pic, dar ea o lăsă baltă. 

— Atunci putem merge mai departe. Eu voi fi doar o 
studentă, iar tu profesorul. 

— Așa este. 

— Bine. 

Simţea o uşoară neplăcere din cauza conversaţiei; exista 
un milion de lucruri despre care ar fi trebuit să discute 
impreună, dar de ce să scoată la suprafaţă toate sentimentele 
vechi și dureroase? Dacă era să creadă ce spunea el, atunci nu 
cxista nicio problemă. 

— Pot să te duc undeva? întrebă el. 

— Oh... ah, nu... voi traversa campusul. 

Ea făcu semn cu degetul în direcţia opusă. 

— Este târziu, spuse el. 

— Sunt bine. Pe bune. 

— Au dispărut niște fete. 

— Da, știu, dar pot să am grijă de mine. Mă pricep la arte 
marţiale, îți mai amintești? 

Zâmbetul i se lăţi pe toată faţa. 

— Oh, da, spuse el. 

O amintire străfulgeră prin mintea ei. Era o noapte care 
nu semăna cu aceasta. Ea și Jay erau singuri în apartamentul 
tatălui ei, iar ea făcuse greșeala de a-i spune că datorită 
deprinderilor învăţate la artele marţiale, putea doborî orice 
bărbat care încerca să o deranjeze. ÎI asigurase de asta, apoi 
spusese: „Pot să am grijă de mine“. e 

Un zâmbet care parcă spunea: „nu veni la mine cu porcării 
din astea feministe“, apăruse pe chipul lui. 

— Da, cum să nu. 

— Pot. 

Ea susținuse că putea face față oricui s-ar fi apropiat de 
ea. El nu crezuse în lăudăroșenia ei și discuţia se transformase 
într-o provocare. Apoi, înainte ca termenii să fie stabiliți, o 
prinsese, o luase pe sus și o pusese la podea, folosind o tehnică 
pe care o învățase la liceu, pe când era luptător. În câteva 
secunde o ţintuise la pământ. 

Își aminti cum stătea întinsă pe covorul din sufragerie, 
privindu-i chipul triumfător, respirând greu, atât de furioasă, 
încât voia să-l scuipe. Nas în nas, cu inimile bătând cu putere, 
stăteau întinși, blocaţi între fotoliul tatălui ei și televizor, fiecare 
așteptând ca să se miște celălalt. Mușchii erau încordați, 
pregătiți. EI știa că, dacă și-ar fi mutat numai un pic centrul 
de greutate, ea ar fi putut să se răsucească; ea aștepta doar o 
oportunitate. 

— Renunţi? întrebase el. 

— Nu. 

— Eşti sigură? 

— Sunt sigură. 

-- Te-am țintuit la pământ. 

— Pentru moment. 

El rânjise, tachinând-o. 

— Probabil că sunt greu. 

Ea privise în sus spre el și încercase în van să-și ignore 
inima care bătea cu putere. Adevărul era că o strivea, dar era 
vorba de mult mai mult de-atât. Ea trebuia să se lupte cu 

dorința de a-i privi buzele, atât de aproape de ale ei. Sângele 
11 pompa cu putere prin vene și se întrebase cum ar fi fost 
dacă ar fi făcut dragoste cu el. Chiar atunci. Chiar acolo. Așa 
“um erau, transpiraţi și respirând greu din cauza luptei. Văzuse 
cum ochii lui se întunecă, cum pupilele lui se dilată, în timp 
ce, probabil, propriile lui gânduri le reflectau pe ale ei. 

— Haide, Kris, am câștigat, spusese el, cu o voce joasă. 

— Temporar... 

Ea-și linsese buzele și-l auzise gemând. Simţise întăritura 
dintre picioarele lui. El își pierduse controlul şi o sărutase. Cu 
putere. Cu o dorinţă fierbinte care trecea din venele lui în ale ei. 

Și atunci ea îl mușcase până la sânge. 

El își înghițise durerea, schimbându-și puţin centrul de 
preutate. El înjurase încet, dar periculos, în timp ce ea începuse 
sa se agite pentru a se elibera, luptându-se ca să-și facă destul 
loc pentru a se răsuci și a-l lovi aşa cum învățase la ultimul 
ei curs. Dar se oprise ca împietrită când auzise pași pe scările 
din exteriorul apartamentului. 

— Dă-te jos! îi ordonase ea. 

- Poftim? 

Cheile zdrăngăniseră de cealaltă parte a ușii. 

— Este tata! Dă-te jos! 

Cu o mișcare fluidă, Jay se rostogolise de pe ea și sărise 
in picioare. Înainte ca ea să-i spună ce să facă, el sări peste 
canapea, aterizase în hol și se strecurase în baie, în timp ce 
Kristi își aranja repede hainele și se arunca în fotoliul tatălui 
ci, apăsând pe telecomandă exact atunci când ușa se deschisese 
si tatăl ei își făcuse apariţia. 

— Kristi? spusese Rick Bentz. Oh... 

Lăsându-și cheile, portofelul și insigna pe masa din hol, 
cl privi la televizorul care tremura pe un canal sportiv. Ca și 
cum ea ar fi fost vreodată interesată de-un meci de golf. La 
naiba! 

— Bună, spusese ea veselă, întâmpinându-l cu mai mult 
entuziasm decât o făcuse vreodată. 

Stia că avea faţa roșie, părul transpirat, și că pe chipul ei 
se putea citi vinovăția, dar se prefăcuse că totul era normal și 

că tatăl ei, un detectiv care-și petrecea viaţa bănuind și care 
era expert în recunoașterea minciunii, nu observase nimic 
neobișnuit. 

— Ce se întâmplă? întrebase el dezinvolt. 

Atunci se auzise cum Jay trage apa la baie, apoi apa care 
curgea în chiuvetă, după care el ieșise din baie. Era roșu la 
față și pe buza lui se vedea un pic de sânge închis la culoare, 
acolo unde-l mușcase ea. Kristi își dorise atunci să treacă prin 
podea şi să dispară. 

— Bună, detective, spusese Jay și se întinsese să-și ia 
jacheta care atârna peste marginea canapelei. Trebuie să fug. 
Munca. 

— Ce idee bună, remarcase Rick Bentz, privindu-l pe Jay 
cu ochii mijiţi. Ştii că în casa mea există o regulă. Una pe 
care fata mea pare să o fi uitat, așa că ţi-o spun ţie. Este 
demodată, știu, dar dură și rapidă. Fără băieţi pe aici, când eu 
nu sunt acasă. 

Se uitase la Jay, apoi la Kristi. 

— Îmi cer scuze. Eu doar am adus-o acasă. 

— Şi ai ajuns să ai buza crăpată? 

— Da, Kristi vă poate explica, spusese Jay, aruncându-i o 
privire. Noapte bună, Kristi. Detective Bentz. 

Apoi plecase lăsând-o pe ea să se descurce cu tatăl ei și 
cu „discuţia“ în timpul căreia tatăl ei o întrebase dacă era 
necesar să facă o programare la doctor, dacă trebuia să înceapă 
să ia pastile sau dacă ar trebui să-i cumpere prezervative. Ea 
îi explicase despre partida de lupte, despre faptul că-l muşcase 
pentru a prelua controlul, iar tatăl ei explodase, spunându-i că 
întindea prea mult coarda, că băieţii nu au niciun control, că 
ea căuta necazurile cu lumânarea. 

- Bine că faci din țânțar armăsar, tată, declarase ea 
furioasă. Nu că ar fi treaba ta, dar află că sunt bine. Incă nu 
am nevoie de pastile sau de orice altceva, iar când voi avea, 
crede-mă, mă voi ocupa singură de asta. Eu însămi. 

Şi așa şi făcuse. Şase luni mai târziu. 

Şi acum se afla aici, în întunericul nopții, refuzând un 
drum cu mașina propus de Jay McKnight, băiatul căruia îi 

dăruise virginitatea ei, apoi îi dăduse papucii. Băiatul care 
acum era bărbat și profesorul ei la universitate. 

— Ne vedem săptămâna viitoare, spuse ea și se îndepărtă 
de camionetă. 

— M-aș simţi mai bine dacă m-ai lăsa să te duc cu mașina. 

Negând din cap, ea zâmbi ușor. 

— Pot să am grijă de mine, zise ea, repetând, ca un ecou, 
fraza pe care o spusese cu mult timp în urmă, apoi se întoarse 
pe tocurile ghetelor și se îndreptă spre Greek Row și Casa 
Wagner. 

— Sună-mă pe celular dacă ai nevoie de ceva, strigă Jay 
în urma ei, spunându-i numărul. 

Kristi ridică mâna, dar nu se întoarse continuându-și 
drumul spre bibliotecă. De acolo, trecu prin poarta din 
apropierea clădirii în care se afla apartamentul ei, conștientă 
că memorase numărul lui de telefon, deși ştia că nu era cea 
mai bună decizie. Nu avea nevoie de Jay în viaţa ei. 

Nu privi în urmă, dar auzi un motor de camionetă tușind, 
apoi pornind. Bine. Rezolvase situaţia cu Jay. 

O secundă mai târziu, auzi cum camioneta iese din parcare, 
iar ea-și văzu de drum, grăbindu-se de-a lungul campusului 
întunecat, simțind cum vântul îi ciufulește părul. 

Mai erau câțiva studenţi pe afară, dar nu prea mulţi, iar 
umbrele dintre lămpile de pază erau dese și întunecate, părând 
a se deforma odată cu zgomotul făcut de crengi și cu schimbarea 
vântului. Ploaia se oprise la un moment dat în ultimele trei ore, 
dar mirosul pământului reavăn plutea greu în aer. Iarba era 
acoperită cu picături de apă care licăreau în lumina lunii. 

Kristi se îndreptă spre cealaltă parte a campusului, spre poarta 
de lângă clădirea cu apartamente. Trecu pe lângă Casa Wagner 
şi văzu o mișcare... ceva ieşit din comun. Semne de avertizare 
i se aprinseră în minte și ea-și deschise clapa de la geantă, 
strecurându-și mâna în buzunarul unde ținea spray-ul cu piper. 

Nu fi prostută, își spuse ea, probabil că este doar un 
câine. 

Dar era nervoasă, iar transpiraţia i se aduna la baza 
coloanei vertebrale. Nu era vorba de ceea ce putea vedea, ci 

mai degrabă de ceea ce nu putea vedea. Se mișcă repede, în 
alertă, strângând cu putere tubul de spray cu piper. Detesta 
situaţiile în care se simţea neajutorată. Muncise mult, învățând 
să observe, să fie atentă la împrejurimi, să aibă încredere în 
instinctele ei, și fusese antrenată să se apere singură, să nu fie 
nevoită să se bazeze pe nimeni, ci doar pe ea. 

Dar nu exista niciun motiv pentru a face pe temerara. 

Se gândi la senzaţia ciudată pe care o avusese atunci când 
maşina închisă la culoare rulase pe stradă înainte de curs și 
senzaţia care revenea tot mai des cum că o observa cineva, o 
urmărea din umbră. 

Era, desigur, rezultatul cercetărilor ei în legătură cu fetele 
dispărute. Conversaţiile dezagreabile pe care le avusese cu 
familiile lor — cu oamenii cărora chiar nu le păsa de ele — 
începeau să-i afecteze psihicul. 

Studie desișul întunecos când dădu colțul și traversă curtea 
interioară. O persoană cu un hanorac cu glugă, închis la 
culoare, se îndrepta în direcția ei. Kristi simți adrenalina, 
mușchii i se încordară brusc, simţurile i se ascuţiră atunci 
când silueta se apropie. 

Apoi îşi dădu seama că persoana care se apropia era o 
femeie. O femeie plăpândă. Kristi respiră ușurată când trecură 
una pe lângă cealaltă. Surprinse puţin din chipul aflat sub 
gluga închisă la culoare şi o recunoscu pe Ariel, care, atunci 
când o văzu pe Kristi, se dădu cu un pas mai încolo. 

Kristi era pe punctul de a spune ceva când Ariel se uită 
direct la ea și, în acel moment, sângele dispăru de pe fața 
fetei, tenul ei deveni cenușiu, iar ochii ei căpătară nuanţe de 
gri. Era oare un joc al luminii? Strălucirea argintie a unui nor 
care acoperea luna? Sclipirea incandescentă a luminii de 
siguranţă care pâlpâia în ceaţă? 

— Ariel? spuse ea, întorcându-se, dar fata o pornise pe o 
cărare de cărămidă de lângă Commons și dispăruse în întuneric. 

Însă culoarea care-i dispăruse din obraji... care semăna 
atât de mult cu viziunea în care îi apărea tatăl ei... Inima lui 
Kristi bătea cu putere. 

Simţise, cu o certitudine rece, că Ariel era condamnată. 

Liiotule, își spuse Jay în șoaptă. 

Îi venea să-și dea singur palme, în timp ce conducea pe 
străzile goale care înconjurau campusul. Bruno lătră încet, 
stând cu nasul în deschizătura de la geamul pasagerului, 
imbătându-se cu mirosul nopții. 

Jay deschise radioul, sperând ca melodiile cântate de cei 
de la Dixie Chicks să șteargă orice gând legat de Kristi. În 
schimb, cântecul despre reglarea conturilor cu o fostă iubită 
îl făcu să strângă şi mai tare de volan. 

— Nenorocitule. 

Își păstrase calmul în timpul cursului și după aceea, atunci 
când îl urmărise pentru a lămuri lucrurile, dar simţea că eșuase. 
Cu toată încăpăţânarea și îndrăzneala ei, el o găsea al naibii 
de fascinantă. 

Era ca o boală. 

Ca o dorinţă de moarte a sufletului său. 

— Prostule, prostule, prostule, mormăi el și mută pe un post 
de radio local unde dr. Sam, un psiholog, împărțea sfaturi celor 
părăsiţi în dragoste sau confuzi, în cadrul unui program special, 
prelungit. Se gândi că, probabil, erau mulţi țăcăniți pe timpul 
iernii. Închise radioul şi dădu drumul ștergătoarelor pentru a 
indepărta burnița. Nu ploua, dar ceața era densă și se întrebă 
dacă nu ar fi trebuit să insiste să o conducă pe Kristi acasă. 

Cum? Să o rețin cu forța? Tu ai întrebat. Ea a refuzat. 
Nu voia să meargă cu tine cu maşina. Sfârșitul poveștii. 

— De n-ar dispărea și ea, spuse el, privind prin parbriz și 
oprindu-se la lumina galbenă a unui semafor. 

Doi tineri trecură repede de-a lungul șoselei pe 
skateborduri, roţile lor hârșâind pe caldarâm. Râzând, unul 
dintre ei apăsa pe tastele unui telefon în timp ce mergea, apoi 
se întoarseră spre un magazin cu obiecte utilitare, luminat cu 
neon, dar cu bare la ferestre. Câteva mașini traversară 
intersecţia înainte ca semaforul să se schimbe din nou, 
strălucind verde prin ceață. 

Jay porni mașina, dar frână brusc când o pisică sări de-a 
lungul străzii. 

— La naiba! 

Bruno, uitându-se după mâţa care luase viteză, începu să 
latre şi să zgârie înnebunit bordul. 

— Oprește-te! îi ordonă Jay câinelui pe când trecea încet 
de intersecţie. 

Bruno se întoarse. Stând cu labele pe spătarul scaunului 
pentru pasager, privea pe geam la dușmanul său. Incă mai 
mârâia și scheuna. 

— Uit-o, îl sfătui Jay, mărind viteza la patruzeci și opt de 
kilometri pe oră. A dispărut. 

Copoiul nu voia să renunţe, dar la un ultim: „Las-o baltă“ 
spus de Jay, mai lătră o dată și se ghemui din nou în scaun. 

— Bun băiat, zise Jay, apoi văzând ceva în lumina farurilor, 
apăsă din nou pe frână. Iisuse! 

Camioneta lui patină, caroseria tremură, roțile scârțâiră. 
Bruno aproape că fusese aruncat în bord, iar botul camionetei 
trecu cu puţin pe lângă bărbatul îmbrăcat în negru care sărise 
într-o parte și aruncase o privire rapidă spre camionetă. Purta 
un guler clerical, alb, iar ochelarii lui aburiţi reflectau lumina 
farurilor. Faţa sa palidă era schimonosită de neliniște, ca și 
cum s-ar fi temut pentru viața lui. Continuă să fugă, cu sutana 
fluturând în urma sa. 

— Eşti nebun? urlă Jay, furios. 

Inima îi bătea ca o tobă. Aproape că-l lovise pe tip! Dar 
preotul nici măcar nu încetinise. Pe jumătate alergând, el 
dispăru într-un parc aflat într-o latură a campusului. 

— Tipul e dus cu pluta, mormăi Jay furios, numărând în 
gând până la zece, în timp ce lua piciorul de pe frână și pornea 
din nou prin noapte. Ce naiba face traversând strada prin 
întuneric? Imbecilul! Ce nu e în regulă cu trecerea de pietoni? 

Ce naiba se întâmpla...? Preotul arăta de parcă întâlnise 
o fantomă și lăsa impresia că încearcă să se strecoare prin 
întuneric fără a fi văzut. 

Jay respiră lung, dar tot era tensionat. Îşi simţea mușchii 

încordaţi, nervii întinși la maximum, iar degetele îi erau 
încleștate pe volan. În decurs de trei minute, aproape că lovise 
o pisică şi un om. 

Preotul i se părea cunoscut. Da, era întuneric, dar era 
ceva la el care-l făcea pe Jay să creadă că-l mai văzuse aici, 
la Baton Rouge. Dar nu pentru că Jay s-ar fi dus duminica la 
slujba de dimineaţă. Nu... trebuie să-l fi văzut în campus sau 
la vreun eveniment de la All Saints. 

Respirând sacadat, Jay dădu din cap. Apăsă din nou cu 
precauţie pe pedala de acceleraţie și privi drumul îngust. 

— A treia oară este cu noroc, spuse el, întrebându-se dacă 
nu cumva se blestema singur. 

Câteva mașini trecură pe lângă el, dar niciuna nu venea 
în urma sa când coti pe strada șerpuită care dădea spre casa 
verișoarelor lui. 

Privi în oglinda retrovizoare, deși nu știa de ce o face. 
Nu-l urmărea nimeni. 

— Mai bine ai fi atent la drum, McKnight. 

Încă mai încerca să-l identifice pe preot. Nu era Părintele 
Anthony Mediera, preotul care, în toate felurile, se afla la 
conducerea colegiului, ci altcineva pe care-l întâlnise în 
campus. Cine? Când? 

Intră pe aleea căsuţei mătușii Colleen, întrebându-se de 
ce naiba fugea preotul. 

Mathias Glanzer! 

EI era. Părintele Mathias, Jay era sigur de asta și, da, avea 
legătură cumva cu colegiul. Aha, se gândi Jay. Care-i treaba? 

Jay parcă, băgă cheile în buzunar și duse servieta și 
laptopul în casă. Cu Bruno alături, intră în bucătărie, unde 
ignoră cu brio placa din ghips etalată și lipsa blaturilor. În 
timp ce Bruno lipăia din vasul lui cu apă, Jay scoase o bere 
din frigider și se îndreptă printr-un hol mic, spre biroul său 
roz. Bruno, cu apa picurându-i de pe bot, se ţinu după el. 

— Trebuie neapărat să zugrăvesc aici, spuse Jay, în timp 
ce câinele se ghemuia în colțul încăperii unde cândva fusese 
așezat patul dublu al lui Janice — sau al lui Leah? —, sub un 

maldăr de postere și coperte de albume cu starurile rock 
preferate ale surorilor. 

David Bowie, Bruce Springsteen, Rick Springfield și 
Michael Jackson îi veniră în minte. 

Se aşeză la biroul improvizat, apoi își deschise laptopul, 
așteptând să se conecteze la Internet. Intră pe pagina Colegiului 
All Saints și căută în lista profesorilor până ce găsi o poză a 
Părintelui Mathias Glanzer, șeful departamentului de teatru. 

Desfăcând capacul berii luă o înghiţitură mare. În 
fotografie, Părintele Mathias arăta aproape fericit, avea o 
expresie caldă și binevoitoare, liniștită. Era așezat și purta un 
stihar alb cu un patrafir lucrat în relief cu fir de aur. Își ținea 
mâinile împreunate, iar ochii săi albaștri, din spatele ochelarilor 
fără ramă, priveau direct spre obiectivul aparatului de 
fotografiat. Avea bărbia ascuţită, buza de jos era un pic mai 
subţire decât cea de sus, iar nasul mic. Intreaga fotografie 
sugera privitorului cum că privește un om credincios, stăpân 
pe sine și calm. 

Era cam departe de imaginea pe care Jay o văzuse mai devreme, 
când preotul părea a fi tulburat — sau ascunzându-se —, ca și cum 
era urmărit de un demon venit direct din iad. 

De ce? 

Jay dădu din cap. Avusese o zi lungă și trebuia să se 
trezească dis-de-dimineaţă pentru a se duce cu mașina la New 
Orleans. Alungând din minte toate gândurile despre omul 
Bisericii, găsi adresele de e-mail ale studenţilor săi de la curs 
și ataşă programa. Văzu din nou numele lui Kristi Bentz și se 
încruntă. 

Ce ghinion. 

Se strâmbă. Poate Gayle avusese dreptate când îl acuzase 
că nu trecuse niciodată peste relaţia cu iubita sa din liceu. Pe 
atunci păruse ridicol, era doar vorbărie de femeie geloasă. 

Dar... 

După ce o revăzuse pe Kristi, își dăduse seama că încă o 
mai avea în sânge. Nu că ar fi vrut să se împace cu ea. Nicio 
șansă. Dar nu putea nega că exista ceva în legătură cu ea 
care-l făcea să aibă gânduri stupide şi să-și amintească 

momente din trecut cu o claritate uimitoare, lucruri pe care le 
considerase de mult uitate. 

Expiră cu greutate. 

Cel mai deștept lucru — singurul lucru — pe care-l putea 
lace era să o lase în pace pe cât era posibil. 


Nu era destul de rău că ea credea că poate prezice moartea 
tatălui ei? Acum trebuia să suporte această responsabilitate şi 
pentru alți oameni? 

Kristi descuie ușa apartamentului și intră înăuntru. În 
camerele care fuseseră ocupate de Tara Atwater, una dintre 
studentele dispărute. 

Treci peste asta. Apartamentul nu are nimic de-a face cu 
«dispariția Tarei. A dispărut din campus şi asta nu te-a 
împiedicat să te înscrii la cursuri. Nu ai fi luat oricum acest 
apartament, chiar dacă ai fi ştiut? 

— Nici dacă mă ruga cineva, murmură ea, fără a se putea 
abtine să nu se înfioare. 

Verifică de două ori încuietoarea, în timp ce Houdini, 
care probabil că așteptase pe acoperiș, sări prin fereastra parţial 
deschisă, se urcă pe rafturile din bucătărie și dispăru. 

— Mama mea vitregă ar face atac de cord dacă te-ar vedea 
vreodată pe dulapuri, spuse Kristi. 

Pisica se uita pe furiș la ea. Houdini nu o lăsa încă să se 
apropie, dar părea că începe să vrea să interacționeze. 

Ea umplu castronul pisicii, îşi făcu o pungă cu floricele 
la cuptorul cu microunde și-și petrecu următoarea oră și 
jumătate aranjându-și biroul, nu doar pentru temele de la 
scoală, dar și pentru a organiza notițele despre cartea pe care 
spera că o va scrie, cartea despre fetele dispărute, dacă se va 
dovedi că toate avuseseră un sfârșit tragic. 

Privi în jur, la micul spaţiu unde locuise Tara Atwater. 
Oare Tara, ca şi Kristi, dormise în patul pliant? Oare simţise 
și ca că micul dulap mirosea a naftalină? Oare se plânsese 
despre lipsa presiunii la apă? Oare-și făcuse floricele aici, 
folosise cuptorul cu microunde și experimentase senzaţia 
stranie cum că o urmăreşte cineva? 

Kristi își conectă imprimanta la laptop, apoi intră pe 
Internet și începu să copieze și să scoată la imprimantă orice 
articol pe care-l găsea despre fetele dispărute. Le găsi în 
paginile de pe MySpace și căută un indiciu despre faptul că 
ele ar fi făcut parte dintr-un cult sau ar fi fost interesate de 
vampiri. Se gândi că existau unele precizări voalate în colanele 
lor, despre ceea ce le plăcea și ceea nu le plăcea, şi hotărî să 
le verifice altă dată. În această seară, va culege informaţii; 
mai târziu le va sorta și analiza. 

Abia atingându-se de floricele, ea căută date despre culturi, 
vampiri și conectă informaţiile cu colegiul All Saints. 
Descoperi că există un număr surprinzător de mare de grupuri 
preocupate de vampiri, vârcolaci, chestii paranormale. Unele 
site-uri şi pagini pentru conversații erau evident doar pentru 
cei care aveau un interes trecător, dar altele erau mult mai des 
accesate, ca și cum cei care creaseră paginile chiar credeau că 
demonii se află printre cei vii. 

— Înfricoșător, spuse ea pisicii care se îndrepta tiptil spre 
mâncare. Ea fugi repede când îi auzi vocea. Cu siguranţă, 
înfricoșător. 

Iar Lucreția știa mai multe despre toate acestea decât spunea. 

— Cred că mai bine ne-am face o provizie de usturoi, 
cruci și gloanţe de argint, spuse ea... sau, așteaptă, gloanţele 
nu sunt pentru vârcolaci? 

Houdini înlemni, dând din coadă. Apoi alergă de-a lungul 
podelei, până la tejghea și ieși pe fereastră. 

— Am spus ceva? mormăi Kristi îndreptându-se spre dulap 
şi întinzându-se. 

Privi afară în noapte, pe deasupra zidului care înconjura 
campusul, spre clădirile de pe partea cealaltă. Se vedeau 
câteva stele printre norii nestatornici și luminile orașului. 
Din nou, avu senzaţia deranjantă că era privită cu atenţie, că 
nişte ochi nevăzuţi o observau. Calculau. Ea cobori jaluzelele, 
lăsând doar un pic de spațiu ca pisica să poată intra dacă 
dorea. 

Întorcându-se la computer, se întrebă dacă Tara Atwater 

trăise acea senzaţie ciudată că o supraveghea cineva la 
adăpostul întunericului. 


Sosise timpul. 

Trebuia să scape de cadavre. 

În timp ce Kristi Bentz trase jaluzelele, Vlad se uită la 
ceas. Era trecut de ora unu dimineața. Sincronizare perfectă. 
O urmărea de aproape două ore, dorindu-și ca ea să fie 
următoarea. Surprinsese porţiuni din sânii ei când își scosese 
hanoracul și-și desfăcuse sutienul. Oglinda aflată deasupra 
semineului era așezată astfel, încât, dacă ușa de la baie era 
întredeschisă, el putea vedea dușul, chiuveta și chiar puţin din 
toaletă. 

O observase pe Tara chiar din acest loc, atunci când ea-și 
petrecea mult timp fardându-se cu migală sau ridicându-și 
capul atunci când își punea cerceii. Își ținuse respiraţia când 
o privise ridicându-și brațele. Ea nu era conștientă că-și mişca 
și sânii, oferindu-i o priveliște mai bună asupra acelor rotunjimi 
minunate, sexy, și a sticluței cu sângele ei, atârnată de un lanţ 
care-i înconjura gâtul, și cuibărită în decolteu. Unde naiba o 
ascunsese? 

Nu o vei găsi niciodată, şi-o imagină el bătându-și joc 
de el de cealaltă parte a țăruşului. Râsul ei ca un sunet de 
clopoțel îi alunecă prin minte, iar el își încleștă pumnii. 

— O voi găsi, murmură el, apoi își dădu seama că vorbea 
cu o fantomă, o născocire a imaginaţiei sale. 

Exact ca mama lui. 

Incleștându-și maxilarul, Vlad reveni la realitate. Nu putea 
rămâne aici la nesfârșit amintindu-și de Tara. Nu avea nici 
timp să viseze, imaginându-și cum ar fi să o privească pe 
Kristi, în timp ce făcea duș și se usca cu prosopul, cu părul 
ud atârnând pe pielea albă. Strânse din dinţi și îndepărtă dorinţa 
care-i șerpuise mereu prin vene. Ştia că pofta carnală era doar 
o parte a vieţii sale, iar fetele pe care le sacrifica cu atâta 
afecțiune erau doar mijloace de a-și atinge ţinta. 

Fără a mai pierde nicio clipă, el se grăbi în jos pe scări și 
ieși pe ușa din spate. Pășind fără zgomot, îşi croi drumul printre 

alei și străzi, alegând mereu un alt drum, nepermițându-și 
niciodată luxul sau să cadă în capcana de-a folosi același drum, 
sau să o ia prin locuri pe unde putea fi văzut des. 

Fără zgomot, descuie ușa spaţiului său privat și intră. Era 
neliniștit şi știa că apa rece a piscinei îl va calma, dar nu avea 
timp pentru asta. Pierduse prea multă vreme la fereastră, 
urmărind-o pe Kristi Bentz, încercând să-şi dea seama ce făcea 
ea atâta timp la birou. Stătuse ore în șir pe Internet și el se 
îndoia că fata studia pentru vreunul dintre cursuri. 

Deja îmbrăcat în negru, petrecu câteva minute aplicându-și 
vopsea neagră pe față, apoi își puse o perucă de un șaten- 
deschis, și își acoperi chipul cu o șosetă de nailon... pentru 
orice eventualitate. Avea calapodul de la pantofi înălțat, așa 
că părea mai înalt decât era în realitate... nimeni nu-l va 
recunoaște și apoi fusese atent când avusese de-a face cu 
femeile, așa că nimeni nu le putea asocia cu el. 

Trecu repede pe lângă piscina care licărea și merse mai 
departe spre locul aflat sub vechea bucătărie a hotelului. 
Descuie o ușă grea și o deschise cu grijă, simțind respiraţia 
rece a iernii pe piele, sărutul lui Jack Frost. Aprinse lumina. 
Singurul bec lumină interiorul frigiderului cu o lumină 
orbitoare care se reflecta în benzile subţiri de cristale de gheaţă 
ce căptușeau camera frigorifică și străluceau, aproape dând 
viaţă ochilor deschişi și morţi ai celor patru femei atârnate de 
cârligele pentru carne, cu pielea îngheţată şi palidă ca zăpada, 
cu mușchii feţei încremeniţi într-o expresie de pură oroare. 

Nu-i convenea că trebuia să le dea drumul. 

Îi plăcea să le viziteze după o partidă lungă de înot. 

Merse printre trupurile lor reci, simțind aerul îngheţat pe 
propria piele dezgolită. Se frecă de ele, simțind excitaţia. 
Sângele fierbinte aproape că-i clocotea în vene, aerul arctic 
pe pielea lui și mușchii lor tari, netezi, îngheţați erau începutul 
a ceea ce va veni. 

Lingându-și buzele crăpate, el se aplecă înainte și-și trecu 
limba peste sânul lui Dionne, mai întunecat decât al celorlalte, 
cu sfârcul tensionat într-o moarte de gheaţă. 

— Îmi vei lipsi, spuse el surd, înainte de a-l suge un pic. 

Simţi cum erecţia lui crește în timp ce se freca de picioarele 
ei care atârnau. O cuprinse cu mâna de fese și-și aminti 
plăcerea fierbinte care-l străbătuse atunci când intrase în ea. 
Poate în altă viață, scumpo, îi făgădui el, îndreptându-și atenția 
spre Rylee...perfecta, irascibila Rylee. 

Nu petrecuse destul timp cu ea. Trupul ei perfect, înghețat, 
il chema și se gândi să o păstreze, să se joace cu trupul ei 
polit de sânge, dar știa că este mai bine să o ducă și pe ea 
departe. 

Îi sărută buzele îngheţate și schimonosite și se uită fix în 
ochii ei deschiși. Apoi zâmbi când îi văzu gâtul, atât de perfect, 
arcuit pe spate. Șuviţele de păr îngheţate erau date la o parte, 
dezvăluind cele două găuri perfecte de la baza gâtului, iar el 
îşi imagină gustul sângelui ei. Sărat. Cald. Satisfăcător. 

Da, îi va fi greu să se despartă de ea. 

Dar vor mai exista şi altele... atât de multe. 

Zâmbi în întuneric, în timp ce fețele lor îi apăreau în 
minte. 


Kristi nu putea så doarmă. Ceasul de lângă tăblia patului 
ii arăta că era aproape unu dimineața. Evenimentele din zilele 
anterioare i se învălmășeau în minte. Iar și iar, imaginile fetelor 
«dispărute se roteau și ea-și aminti telefoanele pe care le dăduse 
între cursuri și muncă și puţinele întâlniri față în față cu 
studenţii care le cunoșteau. 

„Am știut mereu că nu o va sfârși bine... sânge stricat ca 
st al tatălui ei.“ 

Acestea erau cuvintele mamei Tarei și, mai ales, din 
pricina lor nu putea să adoarmă. 

„El este la pușcărie, știi tu! Jaf armat..., nu că ar fi treaba 
ta. Ce cred eu? Că a plecat cu vreun tip și într-un fel sau altul 
cu voi sfârși prin a plăti împrumuturile pe care le-a făcut 
pentru a merge la școală. Aşteaptă și ai să vezi. lar eu... cu 
alţi doi copii de întreținut...“ 

Dar nici mama lui Monique nu fusese mai brează, aparent 
«nervată pentru că fata ei plecase la școală şi o lăsase să se 
«descurce cu un soţ care suferea de maladia Alzheimer. 

„Nu s-a descurcat cu asta... nu că s-ar fi descurcat cu 
ceva. Fata aia!“ pufnise mama lui Monique de undeva din 
Dakota de Sud. 

Fratele lui Dionne credea că ea era o „târfă de doi bani“, 
în timp ce ultimul ei prieten, Tyshawn Jones, era dispărut în 
misiune sau cel puţin așa părea. Colegii de muncă ai lui 
Dionne, de la pizzerie, susținuseră că nu apucaseră să o 
cunoască şi că era o persoană care avea viața ei particulară. 

Mama lui Rylee era un coșmar, sugerând că fiica ei va 
avea „probleme“, de parcă acestea ar fi fost cel mai rău lucru 
care se putea întâmpla. 

Kristi dădu la o parte cuverturile, deranjându-l pe Houdini, 
care se aventurase aproape de pat în timp ce ea dormea. 

— Scuze, spuse ea, iar pisica se năpusti spre ascunză- 
toarea ei. 

Merse desculță până în zona unde se afla bucătăria, 
deschise robinetul și ținându-și părul departe de față, bău o 
înghiţitură lungă din apa de la robinet. 

Oare de câte ori făcuse Tara asta? 

Kristi închise robinetul și-și șterse buzele, folosindu-se 
de umărul tricoului lălâi pe care-l folosea drept pijama. Își 
sprijini şoldurile de blatul dulapului şi privi spre camera unde 
ea şi fantoma Tarei Atwater locuiau. Scaunul de birou, pe 
care-l găsise atunci, fusese, probabil, folosit de Tara atunci 
când se pregătea pentru aceleași cursuri pe care le urma acum 
Kristi. 

Ascultă un timp ticăitul ceasului, bâzâitul frigiderului și 
ritmul propriei inimi. Parcă ar fi urmărit viaţa Tarei, călcându-i 
pe urme, devenind fata care plecase într-o zi de la curs și nu 
mai apăruse niciodată. 

Nu avea niciun sens. 

Tara nu avea maşină, dar avea carte de credit, un computer 
pentru a se conecta la Internet, o pagină personală și un celular. 
Niciunul nu mai fusese folosit de atunci. Ultima persoană pe 
care o văzuse Tara fusese şefa departamentului de engleză, 
dr. Natalie, „Fără Comentarii“, Croft. Până acum Kristi nu 
reușise să ajungă la ea. 

Gândurile i se îndreptară spre Rylee. Ultima persoană cu 
care se întâlnise fusese Lucreția Stevens, ceea ce fosta colegă 
de cameră a lui Kristi uitase să menţioneze. 

— Din ce în ce mai curios, îi spuse ea lui Houdini, care 
se furișase în colțul cel mai îndepărtat al camerei, cu ochii 
luminoși concentrați asupra lui Kristi. 

Inchizând ochii și rotindu-și gâtul, Kristi trase de cinci 
ori, adânc, aer în piept; apoi, știind că n-ar mai fi putut să 
adoarmă, își trase scaunul de birou, se așeză, deschise 
computerul și, ignorând graficele la care lucra, se conectă la 
Internet. Găsi câteva site-uri despre vampiri și intră în vorbă 
cu câţiva puști. 

Poate că în seara asta va avea noroc discutând cu persoane 
care aveau nume de genul ILUVBLUD, FANGS077, 
VAMPGRL sau ceva de genul acesta. Nu obţinu prea multe 
informaţii despre vreun cult, nimeni nu recunoștea că ar fi 
cunoscut-o pe vreuna dintre fetele dispărute. Ori ştiau ceva și 
țineau secret, ori nu recunoșteau numele reale ale studentelor, 
diferite de numele lor de pe net, ori nu aveau nici cea mai 
mică idee. Kristi parie pe ultima variantă, dar continuă să 
discute, verificând și paginile personale ale fetelor dispărute, 
revizuind „grupurile“ lor și imaginile, încercând să găsească 
un indiciu care-i scăpase înainte. 

Cu siguranță, va descoperi ceva. 

Oamenii nu dispăreau, pur și simplu, de pe fața pământului. 

Chiar dacă credeau cu adevărat în vampiri. 

Nu-i așa? 


Fluviul Mississippi curgea greoi şi întunecat, pe când el 
stătea pe digul din aval de New Orleans. Fantomatic, mușchiul 
spaniol atârna de pe crengile stejarilor plantați pe malurile 
fluviului. 

Vlad trase adânc aer în piept. Simți mirosul de pământ 
umed amestecat cu cel pătrunzător al apei. 

Era singur pe acest braț îndepărtat al apei, și totuși se 
simțea mult prea expus. Dacă trupurile ar fi plutit la suprafață, 

ar fi fost descoperite. Lucrurile ar fi putut deveni periculoase, 
iar el mai avea încă atât de multe de făcut. 

Pentru ea. 

Mereu pentru ea. 

Închise ochii şi se gândi la ea. 

Atât de perfectă. 

Atât de frumoasă. 

O femeie care, mai mult decât altele, îi înfierbânta sângele. 
Abia aștepta să o vadă din nou... să o privească de la distanţă, 
să simtă cum se întărește gândindu-se la trupul ei cald și la 
sânge... mereu sângele. 

Își trecu limba peste dinţi a anticipare. Un val de excitare 
i se propagă prin vene şi nevoia îi alergă spre suflet. 

Locul nu era potrivit pentru a le arunca acolo. Plecă repede 
de pe movilă, prin iarba înaltă, și se îndreptă spre camioneta 
parcată printre copaci. Se sui la volan și întoarse, conduse pe 
poteca lungă și apoi pe un drum dosnic care o intersecta prin 
brațul secat al râului. 

Aici era linişte, se auzea doar ţârâitul greierilor și orăcăitul 
broaștelor. Din când în când, se auzea alunecarea silențioasă 
a unui aligator prin apă. 

Parcă lângă cabana distrusă, merse în spatele camionetei 
şi-şi trase cizmele înalte până la șold. Îşi puse o cască de 
miner pe cap, apoi aprinse lanterna. În raza strălucitoare, lucră 
repede, punându-și o pereche de mănuși, apoi scoțând fiecare 
cadavru din spatele camionetei. Înfășurate în prelată, îngreunate 
cu cărămizi legate de bust, începuseră să se dezgheţe, dar 
fiecare dintre ele cântărea o tonă, iar el le căra pe umăr, ca 
un pompier, pe o potecă îngustă, spre marginea apei. O desfăcu 
pe prima și se uită în jos, doar o secundă, la chipul și la gâtul 
ei, la trupul rece. În strălucirea orbitoare a lanternei, Dionne 
privea fără ţintă în sus, spre el. Pielea ei neagră căpătase o 
nuanţă albăstruie, iar cristalele din părul ei începeau să se 
topească. 

Nu intenţionase să le lase pe toate într-un singur loc. Asta 
ar ușura lucrurile pentru oricine ar fi descoperit cadavrele, dar 
nu mai avea timp. Așteptase prea mult, amânând această parte 

a misiunii. Ar fi vrut să le ţină lângă el pentru totdeauna, dar, 
desigur, nu o putea face. 

— Odihnește-te în pace, spuse el, și împinse trupul neted 
al lui Dionne în apă. 

După ce trupul se cufundă, fiind sigur că greutăţile îl vor 
târî până jos, se întoarse spre camionetă. 

Apoi trase de prelata înfășurată în jurul Tarei. Cea de-a 
treia. O urmărise din ascunzătoarea sa în timp ce se plimba 
goală prin apartamentul ei, același studio de la etajul superior 
pe care-l ocupa acum Kristi Bentz. Cât de potrivit, se gândi 
el, târând trupul îngheţat al Tarei spre un alt loc, un pic mai 
departe, în josul apei. Desfăcu prelata și o privi. Pielea ei era 
palidă, deși bronzul din vară era încă vizibil. Sânii ei mari, cu 
sfârcurile incredibile, parcă îl implorau să-i sărute, să-i lingă 
pentru ultima oară. Dar el rezistă tentaţiei și împinse trupul în 
apă. 

Mai făcu încă două drumuri. Mai întâi, o luă pe Monique. 
Înaltă și statuară pe când era în viaţă, o adevărată atletă, acum 
cra grea și țeapănă, inflexibilă. Desfăcu prelata cu degetele 
înmănușate şi observă că, deși era moartă, mușchii ei erau 
bine conturați. Părul lung, roșcat, îi cădea țeapăn peste umeri, 
imitat de cârlionţii îngheţaţi, aflaţi între picioarele lungi, 
incredibile. Stomacul i se strânse, o mai privi o dată, apoi 
rostogoli trupul în apă. 

În sfârșit, cără ultima și cea mai mică prelată departe de 
locul unde parcase. Dezlegă legăturile, lăsă plasticul să cadă 
liber, apoi se uită lung și intens la Rylee, la aspectul ei frumos 
de majoretă, la ochii albaștri care nu mai puteau vedea. Chiar și 
în lumina orbitoare a lanternei, era încă frumoasă. Avea curbe 
perfecte, talia micuță, sânii rotunzi cu sfârcuri de un roz palid. 
Un tatuaj cu un fluture era îngheţat pe interiorul uneia dintre 
coapse și el își aminti cum linsese acea decorație de gheață. 

Da, îi va lipsi și era iritat că nu avusese mai mult timp să 
o vadă, să o atingă, să-i simtă pielea netedă, îngheţată, 
frecându-se de a sa. 

Vor mai fi și altele... renunță la ea. Fă loc pentru 
următoarele. 

Pulsul lui deveni mai rapid. Avea o săptămână de așteptare 
și apoi... oh, şi apoi... 

Împinse trupul în apa întunecată a mlaștinii. În raza 
lanternei, o văzu uitându-se în sus, la el, legănată de apa ce 
aluneca pe chipul ei palid. 

Sângele ei, se gândi el, fusese pur. 

Perfect. 

Încet, ea se făcu nevăzută. 

Arie! îngenunche în capelă. 

Genunchii o dureau, iar umerii îi erau încordaţi. Îşi plecase 
capul și cerea îndrumare. Din nou. Așa cum o făcuse în fiecare 
dimineaţă a acestei săptămâni. 

Nutrise mereu o credință puternică, sperând că aceasta o 
va ajuta să treacă prin perioadele grele din viaţa ei: moartea 
fratelui ei mai mare, Lance; divorțul părinților ei; relația cu 
tatăl vitreg și lungul șir de băieți care o părăsiseră de când 
avea paisprezece ani, băieți cărora le oferise inima ei, și chiar 
mult mai mult. 

Nimeni nu rămăsese. 

Chiar și mama ei, după divorţ, slăbise enorm, începuse 
să-și vopsească părul şi se întâlnea cu bărbaţi care, ca și ea, 
încercau să arate mai tineri și mai supli decât erau în realitate. 
În cele din urmă, Claudia O'Toole se recăsătorise. Tom 
Browning, un camionagiu de cursă lungă, era destul de simpatic, 
dar distrusese visul lui Ariel că părinţii ei se vor împăca. 

Așa că se îndepărtase de familia ei și se îndreptase spre 
credinţă... până la facultate. 

— lartă-mă, Doamne! 

Stând în genunchi, ea privi în sus, spre crucifixul în 
mărime naturală care atârna între două ferestre înalte cu vitralii. 
Statuia lui lisus, cu coroana de spini, cu capul, mâinile și 
coastele sângerânde, cu brațele larg deschise, se uita cu 
bunăvoință în jos, spre ea. 

Eu sunt lumina... 

Putea auzi cuvintele pe care Mântuitorul le spusese celor 
care crezuseră în El. 

— Bunule Dumnezeu. 

Închise ochii ca să nu plângă. Hristos era atât de aproape, 
atât de grijuliu. Oare chiar era atât de singură? De ce se 
simţea abandonată? 

— Fii alături de mine, intonă ea. Te rog, Tată. 

Niciodată nu mai fusese atât de confuză în legătură cu 
credinţa ei. Niciodată nu pusese la îndoială dogmele bisericești, 
niciodată nu fusese atât de tentată... 

Făcu semnul crucii cu dexteritate, așa cum o făcuse de 
mii de ori în viaţa ei. 

Nu mai fusese niciodată departe de casă... cel puţin nu 
pentru o perioadă lungă de timp. Desigur, petrecuse cu tatăl 
ci fiecare weekend pentru o perioadă de timp, apoi din ce în 
ce mai rar. Și, da, mai fusese și perioada în care fugise cu 
Carl Sievers, când aflase că era însărcinată... nici măcar acel 
bebeluș prețios nu supraviețuise. Ariel, incapabilă să fie mamă, 
pierduse sarcina în luna a treia. 

Îşi muşcă buza de jos și simți cum umerii îi tremurau. Își 
dorise acel copil, acea micuță viaţă care ar fi iubit-o, dar chiar 
şi copilul — o fetiță, după cum simţise ea, şi pe care o numise 
Brandy — o părăsise. 

O dureau genunchii. Înghiţi cu greu, simți gustul lacrimilor 
sărate în gât și se gândi la grupul a cărui membră devenise, 
la cei care o primiseră cu brațele deschise. 

Nu i se puseseră întrebări. 

Nu fusese judecată. 

Iar conducătorul lor... Ea privi în sus, spre crucifix și 
simţi că Hristos putea vedea în sufletul ei, putea observa că 
începuse să se clatine credinţa ei. 

Il iubea pe Dumnezeu. Chiar îl iubea. 

Dar avea nevoie de prieteni. De o familie aici, pe pământ. 

Propriilor ei părinți nu le păsa. 

Fetele din comunităţile de surori erau niște snoabe 
superficiale, egoiste. 

Dar noii ei prieteni... i 

Se închină și se ridică în picioare. Întorcându-se, îl văzu 
pe Părintele Tony stând la balcon și privind spre ea. Îmbrăcat 
în negru, cu gulerul clerical în contrast cu cămașa și pantalonii 
negri, era un bărbat înalt și chipeș. Prea chipeș pentru un 
preot. Ea-și întoarse privirea, trăgându-și nasul și fiind 
conştientă că era urmărită. Își șterse lacrimile, dar îi auzi pașii 
pe scară și știu cu nu putea ieși pe ușile sculptate ale capelei 
fără a da ochii cu el, fără a vorbi cu el. Poate chiar va fi 
convinsă să i se confeseze. 

Mai spuse o rugăciune și se grăbi printre rândurile de 
bănci. Aproape că ajunsese la ușa din față când el dădu colțul 
scărilor și cobori și ultimele trepte spre vestibul, iar micile 
făclii ale lumânărilor aprinse pâlpâiră la trecerea lui. 

— Ariel, șopti el, cu un ușor accent italian. 

Părul lui negru scânteia în lumina lumânărilor, expresia 
chipului său cu trăsături regulate, atrăgătoare era gravă și 
îngrijorată. n 

— Eşti tulburată, spuse el domol. Ii atinse cu blândețe 
mâna cu degetele sale calde. 

— D... da, părinte. 

Ea încuviință dând din cap, fără a putea să-și rețină 
lacrimile care începură să-i curgă pe obraji. 

— Atât de multă lume este tulburată. Ştii că nu ești singură. 
Trebuie să ai încredere în Tatăl Nostru. 

Sprâncenele lui negre se împreunară, iar ochii de un 
albastru eteric îi scrutară pe ai ei. Ea observă încordarea din 
colțurile gurii și nasul care, în mod evident, fusese spart. 

— Vorbeşte cu mine, copilă, îi sugeră el, domol, aproape 
seducător. 

Ariel înghiți cu greu. Să aibă încredere în el? Frământările 
ei erau atât de personale, dilema ei nu putea fi înțeleasă de 
niciun muritor... şi totuși era tentată. Privind în ochii care 
sigur puteau citi ce se întâmplă în sufletul ei, ea se întrebă cât 
de mult mai putea îndura și cât mai putea dura minciuna ei. 


Kristi dădu pe gât ultima înghițitură de cafea și lăsă ceașca 
în chiuvetă, apoi se asigură că fereastra era întredeschisă pentru 

ca Houdini să intre și să plece când dorea. Lumina soarelui 
pătrundea în apartamentul ei. Era prima zi fără nori de când 
se mutase aici. Iar cerul senin îi ridica moralul — o bine-venită 
schimbare după ce se cufundase în informaţii despre culte, 
vampiri și fete dispărute, după ce făcuse cercetări, grafice, 
după ce stătuse ore întregi pe Internet căutând articole din 
ziare și pagini personale. Începea să le înțeleagă pe fetele 
dispărute, să priceapă ce viață duceau în sânul unor familii 
destrămate. 

Oare nimănui nu-i păsa? 

Kristi îl abordase pe decan și primise un „nu este treaba 
la“ foarte rece, indicând faptul că școala își acoperea spatele, 
temându-se de o publicitate negativă. 

Frustrată, cu nervii întinși la maximum și dormind doar 
câteva ore pe noapte, Kristi abia dacă avea timp să respire. 
Lucra câteva ore pe zi la arhiva colegiului pentru a avea acces 
la dosarele cu adresele şi familiile fetelor dispărute, încercând 
să înțeleagă în ce fel de cercuri se învârteau și trecutul lor. 
Apoi, mai era și munca de la restaurant, urmată de o mulțime 
de cursuri și teme de pregătit. 

Iar fetele dispărute erau mereu prezente în gândurile ei. 

Erau în mintea ei în timpul cursurilor, sau când mergea 
prin campus, sau când muncea. Începuse să facă câteva anchete 
sociale, să se întâlnească cu prietenele fetelor, dar erau puține 
şi extrem de secretoase. Dintre fetele pe care încercase să le 
chestioneze, niciuna nu avea vreo idee despre un grup special 
căruia să-i fi aparținut vreuna dintre studente, însă ea simțea 
că toate îi ascundeau ceva. 

Dar a naibii să fie ea dacă nu va descoperi acel ceva. 

Chiar dacă va trebui să ceară ajutorul cuiva din personal. 
Dezbătea încă această idee, dar era sătulă să se tot lovească 
de un zid de piatră. 

Astăzi, la lumina soarelui, se simţea optimistă. De mai 
bine de o săptămână, zilele înnorate îi intraseră în oase, noaptea 
foarte întunecoasă o făcea să se ghemuiască în fața focului și 
să verifice de două și de trei ori încuietorile de la uși. 

Nu avusese niciodată probleme serioase legate de frică, 

nici după ce murise mama ei, nici măcar după atentatele la 
viața ei. Era ciudat, se gândi, că nu era genul care să aibă 
atacuri de panică, având în vedere prin ce trecuse. Dar, în 
ultimul timp, în mijlocul iernii, în acest apartament de unde 
dispăruse o femeie, în campusul unde avea doar câțiva prieteni, 
lucrurile se schimbaseră. Uneori, se simţea la fel de paranoică 
precum tatăl ei, polițistul, care, deși rămăsese în New Orleans, 
părea să-i sufle în ceafă. 

Dar nu și astăzi, când soarele de ianuarie alunga norii. 

Luându-și rucsacul cu laptopul, ieși din apartament. 

Era joia celei de-a doua săptămâni a lunii și ea deja era 
prinsă de tentaculele câtorva dileme. Prima era problema cu 
Jay şi cu sentimentele contradictorii pe care le avea pentru 
el. În timpul celui de-al doilea curs, el își văzuse de treabă, 
privirea lui nu se întâlnise cu a ei mai mult de-o clipă, în 
timp ce el reconstituia probele scenei unei crime care avea 
legătură cu Părintele John. Jay fusese extrem de rece la 
analiza diferitelor dovezi pe care le găsise poliția. În timpul 
pauzei, fusese asaltat de studenții interesaţi și tot aşa se 
întâmplase și după terminarea cursului. Nu păruse să fi 
observat plecarea ei. 

Și ce dacă? Mare scofală. E mai bine așa, încercă ea să 
se convingă. Este profesorul tău. Subiect încheiat. 

Dar faptul că el o ignorase complet o deranja mai mult 
decât voia să recunoască. Și totuși, fie că-i plăcea, fie nu, 
trebuia să-l abordeze pe Jay, să vorbească cu el, să-i capteze 
atenţia, sperând să primească ajutorul lui. 

— Va fi foarte amuzant, își spuse ea. 

Cealaltă dilemă era mult mai dificil de rezolvat, se gândi 
ea, în timp ce-și lua jacheta și o punea pe ea. În ultimele zece 
zile, din când în când, Kristi o văzuse pe Ariel O'Toole, 
prietena Lucreţiei. O dată la librărie, altă dată la asociaţia 
studenţilor, a treia oară lângă Casa Wagner, și de fiecare dată 
observase că fata era palidă, obosită, cu pielea cenușie. 

Oare era bolnavă? 

Sau era pe cale să aibă un accident? 

Sau era doar o născocire a imaginaţiei sale? 

Nimeni altcineva nu părea să observe. Oare înfățișarea lui 
Ariel era doar în mintea ei? Oare era ceva asemănător cu 
moartea pe care atât de des o văzuse în trăsăturile tatălui său? 
Ar trebui să o abordeze pe Ariel? Să vorbească cu ea? Să-i 
menţioneze asta Lucreţiei? 

Se încruntă gândindu-se la asta, în timp ce-și punea 
celularul înapoi în geantă. Dacă ar spune cuiva despre noua 
ci abilitate de a prezice moartea unei persoane, ar fi fost 
considerată țăcănită. Și avea vreo dovadă a „darului“ ei? Ei 
bine, un pic. O femeie, pe care o văzuse, într-un autobuz, 
cum devine cenușie, murise o săptămână mai târziu. Dar, 
conform listelor de decese, pe care le verificase Kristi, avea 
nouăzeci și patru de ani. 

Incercă să îndepărteze grijile, dar nu avea timp să se 
relaxeze. În orarul de azi avea cursul de stilistică cu dr. Preston, 
un alt bărbat chipeș. Avea înfățișarea unui surfer din California, 
cu părul zburlit, blond, și cu un trup musculos, sculptat, pe 
care nu se deranja să-l ascundă în blugii strâmţi şi tricourile 
vechi. În timpul cursului, avea obiceiul să se plimbe de-a 
lungul sălii, uitându-se la cursanţi, mai tot timpul aruncând o 
bucată de cretă în aer și prinzând-o. Nu se oprea niciodată din 
mers, nu renunţa la prelegeri și nu scăpa niciodată bucata de 
cretă, pe care o ţinea la îndemână pentru cazul în care trebuia 
să scrie vreo idee pe tablă, după care își relua plimbarea. 
Ezma îl categorisise drept nepoliticos, dar, cu siguranță, era 
plăcut la vedere. 

Dacă dr. Preston amintea de soare și de surf, profesoara 
Deana Senegal se afla la celălalt capăt al spectrului. De când 
Althea Monroe își luase liber, ea era singura femeie pe care 
Kristi o avea ca profesor. Senegal, care preda jurnalismul, era 
o femeie în jur de patruzeci de ani care vorbea repede și 
privea fix prin niște ochelari lucioși și dreptunghiulari. Era 
drăguță, deșteaptă și muncise din greu la niște ziare din Atlanta 
și Chicago înainte de a-și termina masteratul și de a accepta 
un post la All Saints, cu trei ani în urmă. Îşi luase concediu 
de maternitate pentru a-i naște pe cei doi gemeni care acum 

aveau optsprezece luni, şi se întorsese la muncă. Cu buze 
subţiri, conturate cu un ruj de culoarea vinului, cu o piele ca 
de porțelan și ochi negri care scoteau flăcări din spatele ramelor 
de firmă, Senegal era foarte serioasă. Abia dacă schiţase un 
zâmbet pe toată durata cursului. 

Coborând pe scări, Kristi se gândea la cei câțiva locatari 
pe care îi cunoscuse. Un cuplu căsătorit locuia alături de Mai, 
la etajul al doilea, iar la primul etaj, față în faţă cu apartamentul 
lui Hiram, locuia un alt bărbat celibatar, poate un student, dar 
unul care avea un program ciudat; ea-l vedea doar seara târziu, 
fie plecând, fie venind. Era înalt și, de obicei, purta o haină 
neagră. Nu-i văzuse niciodată destul de bine fața pentru a-i 
descifra trăsăturile. 

În timp ce se îndrepta spre mașină pentru a lua o carte pe 
care o lăsase acolo, Kristi văzu mașina doamnei Calloway intrând 
în parcare. Mașina albă, decapotabilă, era deosebită. Kristi nu 
s-ar fi așteptat ca bătrâna să conducă un astfel de automobil. 

Ajunse la portiera mașinii sale exact când Irene cobora şi 
se încrunta la niște buruieni ofilite care creșteau pe marginea 
asfaltului fărâmicios. 

— Afurisitele naibii, spuse ea, apoi o văzu pe Kristi. Oh! 
Bună. Am auzit că ţi-ai reparat singură încuietorile. 

Dădu din cap și se întinse să ia din mașină o pălărie cu 
boruri largi, pe care s-o adauge la pantalonii de catifea maro, 
la flanela roz și la canadiana bej, cu mânecile suflecate până 
la cot. 

— Ți-am spus că Hiram se va ocupa de asta. 

— Nu am putut da de el la timp. 

Ea-și puse pălăria pe cap, acoperindu-și părul grizonant. 

— Ei bine, atunci am nevoie de un set de chei de la 
apartament și dacă crezi că poţi scădea din chirie cheltuielile 
făcute cu schimbatul încuietorilor, ar fi bine să te mai 
gândești... 

— Mă voi asigura că veți primi un set, spuse Kristi, iritată 
de femeia hrăpăreață. Am aflat că Tara Atwater a locuit în 
apartament. 

Bătrâna tresări, iar Kristi știu că a atins un punct sensibil. 

— Tara? Fata care a fugit fără să plătească chiria pe ultima 
lună? Așa este, a locuit aici. 

— Iar acum a dispărut. 

— Tot ce știu este că a plecat fără să-mi plătească. 

— Sau a fost răpită. Așa cred unii oameni. 

- Fata aia? pufni Irene ironică. Nicio şansă. Era o 
pelrecăreață și o fugară. Eu cred că i-a venit să plece și a 
lacut-o. l 

— Şi nimeni nu a mai văzut-o de atunci. 

— Probabil pentru că era terminată din pricina drogurilor. 

Irene miji ochii şi o privi pe Kristi. 
oT Ştiu că presa se agită atunci când fetele renunță la facultate 
facând din țânțar armăsar. Poliția nu pare să creadă că este vorba 
de vreo crimă. Fetele dispărute? Au mai făcut-o și înainte 
lamiliile lor nici măcar nu sunt îngrijorate, iar eu pot garanta 
asta în ceea ce o priveşte pe fata aia, Atwater. Am sunat-o pe 
mama ei, dar femeia abia putea vorbi cu mine. Se plângea că are 
două servicii şi doi copii mai mici de întreținut. Cât despre tată 
este o cauză pierdută. A tot intrat și a ieşit de la închisoare. 
Ultima dată când am auzit ceva despre el încă-și mai ispășea 
pedeapsa. Nimeni nu vrea să plătească chiria restantă. | 

— Vrei să spui că nimănui nu-i pasă de Tara. 

Irene ridică umărul sfrijit. 

— Era o petrecăreaţă. Mereu umbla cu băieți. 

Ea cloncăni cu limba, apoi se aplecă și culese una dintre 
buruienile care îndrăzniseră să crească în crăpăturile din 
parcare. 

— Pentru mine asta miroase a necazuri. 

— Știţi numele băieţilor cu care s-a întâlnit? 

— Nu-mi bag nasul în treburile chiriașilor mei. 

Asta era o minciună sfruntată, iar Kristi o știa prea bine. 
hene Calloway îi spusese deja destule pentru a sugera că-i 
place să bârfească, așa că ea se gândi că era doar o chestiune 
de lingușeală sau de un schimb de informaţii pentru a afla tot 
ceea ce știa proprietăreasa. 

— Cine i-a luat lucrurile? Cineva trebuie să-i fi luat lucrurile 
dacă ea a plecat pur și simplu. 

— Nu au făcut-o încă! Şi le voi cere și chiria. Spaţiul nu 
este ieftin, chiar şi cel al compartimentelor de depozitare. 

— l-ai pus lucrurile în cutii? 

— Eu? Nee. Ea negă dând din cap. Asta este treaba 
administratorului. 

Hiram. Pierde-vară. Minunat. 

Kristi o lăsă pe bătrână să mormăie pentru sine în timp ce 
mai smulgea câteva buruieni din parcare. Felul lui Irene 
Calloway de-a privi lucrurile avea mereu o parte negativă. 

Traversând strada printr-un loc nepermis, Kristi se îndreptă 
spre Adam’s Hall, clădirea cu viță-de-vie cățărătoare care 
adăpostea departamentul de engleză, unde se ținea cursul 
profesorului Preston. 

Când ajunse la treptele de la Adam’s Hall, celularul ei 
sună cu o melodie specială, rezervată tatălui ei. 

Desigur. 
~ Bună, spuse ea, părând vioaie, chiar dacă era un pic 
deranjată că o sunase. 

Existase vreo zi în care nu o verificase? Ei bine... poate 
vreo două, dar în cea mai mare parte Rick Bentz o suna 
zilnic, inventând nişte scuze patetice pentru a vorbi cu ea. 

— M-am gândit să te sun pentru că spuneai că al vrea 
bicicleta şi mă gândeam să ţi-o aduc în weekend. , 

— Renunţă, tată. Găseşti mereu scuze pentru a mă verifica, 
spuse ea, mijind ochii în timp ce privea de-a lungul zonei cu 
iarbă care separa Adam's Hall de centrul religios. | 

Turnurile capelei ce se înălțau deasupra stejarilor din jur, 
fațada de cărămidă a casei starețului, lipită de un gang boltit, 
toate făceau parte din vechea mănăstire care se aflase în acel 
loc. 

Tatăl ei râse, iar Kristi nu se putu abține să nu zâmbească. 

— Obiceiuri vechi, ştii tu, spuse el. 

— Da, știu și mi-ar plăcea să am bicicleta, dar nu face un 
drum special până aici. O voi lua când voi veni acolo. 

— Şi să o pui în Honda? 

— Am un suport pentru biciclete... 

Privind la capelă, văzu două persoane ieșind: un preot, 

dar nu Părintele Tony, ci celălalt, şi Ariel O'Toole. Oare câte 
ore petrecea Ariel în capelă sau cu preotul? Avea o aventură 
cu tipul acela? Voia să se călugărească? Avea de mărturisit 
nenumărate păcate? 

— Uite ce e, tată. Trebuie să fug. Vorbim mai târziu... sau 
dă-mi un SMS, în regulă? 

Închise și-l privi pe Părintele Mathias, care arăta mereu 
solemn, grăbindu-se înapoi în capelă, în timp ce Ariel o lua 
în direcţia lui Kristi. Din nou, Kristi văzu nuanțele de cenușiu. 
În ciuda luminii, sângele i se răci în vene. Înghiţi cu greu. 
Ştia că nu o putea aborda pe fată direct. Mai mult ca sigur, 
Ariel ar crede că este nebună. Nu, Kristi va trebui să fie mai 
subtilă în legătură cu asta. Urcă grăbită ultimele trepte și se 
strecură în hol, apoi aşteptă până ce văzu că ușile de sticlă se 
deschid din nou și intră un grup de cinci sau șase studenți. 
Ariel mergea un pic în spatele lor, dar nu-și ridică privirea și 
nici nu o observă pe Kristi în timp ce o coti spre coridorul 
care ducea spre clasa profesorului Preston. 

Kristi o urmă și intră imediat după ea în sala de curs. 
Ariel găsise o bancă liberă, iar Kristi ocupă una în apropiere. 
Nu-i atrase atenția celeilalte fete, doar așteptă și se prefăcu 
interesată de profesorul Preston care își începea prelegerea 
despre importanţa perspectivei și a clarităţii în operele scrise. 

— Hai să discutăm despre tema de săptămâna trecută, 
spunea Preston. 

El lăsă creta jos și luă un teanc cu hârtii scoase la 
imprimantă. 

— Tema a constat în scrierea a două pagini despre cea mai 
întunecată temere a voastră... nu-i așa? Majoritatea aţi folosit 
foarte bine descrierea, dar, să vedem... Frunzări paginile până ce 
o găsi pe cea pe care o căuta. Domnul Calloway a avut o abordare 
interesantă a subiectului. EI scrie: „Acesta se presupune că ar fi 
un curs de scriere creativă, dar eu nu pot fi creativ când sunt 
forțat să scriu despre un anumit subiect. Creativitatea mea — iar 
acest cuvânt este pus între ghilimele — este înăbușită.“ 

Preston își ridică privirea și se concentră asupra lui Hiram 
Calloway, care se uita sfidător la el. 

— Ei bine, acesta este un mod interesant de a scăpa de o 
temă. 

Se uită spre restul clasei, privirea lui trecând ușor peste 
Kristi înainte de a trece mai departe. 

— Cu toate acestea, aş fi fost mult mai impresionat dacă 
domnul Calloway ar fi spus ceva de genul: „Mă simt încătușat, 
forţat să scriu o lucrare pe care o detest“. Poate ar fi primit 
un zece pentru acest răspuns; dar așa cum stă treaba, va trebui 
să se mulțumească cu o notă mai mică pentru lucrare sau 
pentru lipsa ei, pentru originalitate. 

El zâmbi. Dinţii lui albi contrastau cu pielea sa bronzată, 
iar părul blond lucea în lumină. 

— Acum, aş vrea să citesc ceva mult mai tradițional și 
care merită nota zece pe care a primit-o. Această lucrare este 
scrisă de domnișoara Kwan și aș vrea să spun că înțelege bine 
scrisul visceral şi descriptiv. 

Kristi privi spre Mai care-și ridicase un pic bărbia în timp 
ce Preston începu să citească. Ă 

— „Mă tem de diavol. Da, de Satana. Lucifer. Incarnarea 
răului. De ce? Pentru că eu gândesc că el sau ea, dacă așa 
credeţi, se ascunde în fiecare dintre noi, cel puţin, dacă e să 
fiu sinceră, locuiește în mine, adânc, în regiunile cele mai 
adânci ale sufletului meu. Mă lupt să-l ţin prizonier acolo, sub 
cheie, fiindcă mi-e frică de ce am putea face, el și cu mine, 
care îl conţin. Nu-mi pot imagina durerea și suferința pe care 
le-ar putea provoca dacă s-ar dezlănţui.“ 

Preston zâmbi larg spre Mai — un zâmbet aproape intim. 
Ce-a fost asta? 

— Acesta a fost doar primul paragraf și totuși simțim lupta 
scriitoarei, temerile ei, îngrijorarea ei în legătură cu propriile 
ei psihoze. În acest prim paragraf, observăm că ea încă are un 
avantaj. Nu vorbește despre faptul că diavolul s-ar putea 
elibera, ci despre eliberarea lui de către ea. Ea este încă 
stăpână, deși cu greu deţine controlul asupra lui Satana și 
asupra propriei judecăţi sănătoase. 

Dădu din cap ca și cum ar fi fost de acord cu el însuși. 

— Foarte bine, domnişoară Kwan. Ea a primit singurul 

zece pentru că a fost singura dintre voi care m-a făcut să cred 
că a scris chiar din inimă. 

Mai zâmbi, conștientă că era privită, roși, apoi privi în jos 
spre banca ei, ca și cum s-ar fi simţit ușor stânjenită, dar Kristi 
nu credea asta. O cunoștea prea bine pe vecina ei. Nu credea 
in actul ei de smerenie. Dar temerile lui Mai o lăsaseră mască. 

Satana în sufletul ei? Nu tu păianjeni, șerpi, locuri 
intunecate, avioane, prăbușiri de pe poduri sau o căsătorie cu 
persoana nepotrivită..., ci diavolul ascuns în sufletul ei? De 
unde venea asta? 

— Iisuse, șopti Kristi și surprinse o privire rapidă și 
«dezaprobatoare din partea lui Ariel. Voiam să spun că asta a 
lost destul de înfiorător. 

Încruntându-se, Ariel ridică uşor din umeri. 

Încercarea ei de-a deveni prietena lui Ariel nu mergea 
prea bine. li va lua secole să-i câștige încrederea, dar simţea 
cumva că nu mai avea timp. De ce oare-i păsa? Pentru că 
Ariel era prietena Lucreţiei? Și ce dacă? Iar chestia cu faţa 
cenușie... poate era doar o născocire a imaginaţiei ei. 

Lăsându-se pe spate în scaun, Kristi își îndreptă toată 
atenția spre prelegere. Într-un final, Preston aruncă creta de 
câteva ori, le înapoie lucrările și le dădu următoarea temă. 
Kristi îşi strânse lucrurile și ieși din clădire, cu un pas în 
urma lui Ariel. Ziua era mai caldă ca de obicei, dar lumina 
soarelui era acum filtrată de norii înalţi și subţiri, alcătuind 
pete de umbră pe pământ. 

Kristi se gândi că ratase șansa de a se apropia de fată. Nu 
era nicio surpriză. Kristi nu putuse niciodată să dea dovadă de 
falsitate într-o prietenie sau să-și ascundă adevăratele 
sentimente. Nu-și mai amintea de câte ori i se spusese că-și 
purta inima la vedere. Nu era făcută pentru a se preface, așa 
că se decise să o întrebe direct pe Ariel ce se întâmpla. 

— Hei, Ariel, o strigă ea. 

Auzind vocea lui Kristi, Ariel se opri brusc din mers. 

— Ce e? întrebă ea și se uită explicit la ceas. 

— Eşti bine? 

— Ce vrei să spui? 

Îsi continuă drumul, un pic mai repede. Era evident că 


voia să scape de ea. 


— Pari preocupată. E A j 
Kristi ţinu pasul cu ea, mergând repede și încercând să nu 


se gândească că trebuia să ajungă la muncă în mai puțin de 
o jumătate de oră. RI 

Ariel aruncă o privire rapidă spre Kristi. 

— Nici măcar nu mă cunoşti. 

— Îmi dau seama că te neliniștește ceva. 

— Si tu eşti aici pentru a mă ajuta? REESE 

Îi aruncă o privire tulburată, și în acea clipă Kristi decise 
să-i mărturisească adevărul. 

— Uite ce e, știu că va suna ciudat, dar... eu am o chestie. 
Spune-i percepție extrasenzorială sau cum vrei tu, dar am asta 
de când am fost în spital și era să mor. Treaba este că eu... 
pot vedea într-un fel viitorul. Nu mereu, doar uneori... și pot 


vedea dacă cineva este în pericol. | i mat 
Ariel își încrucişă braţele, chircindu-se în hanoracul ei 


mare, cu glugă. a 

— Fie eşti nebună, fie este vorba de o glumă bizară. 

— Vorbesc serios. 

— Ce vrei să spui? Că am probleme? ESE 

— Că eşti în pericol. Este posibil să-ți fie amenințată viața, 
răspunse Kristi pe un ton serios. SI 

— Oh, Dumnezeule! Eşti nebună! Lasă-mă în pace! 

— Uneori, când te privesc, pielea ta nu are nicio culoare. 
Este ca şi cum ai fi într-un film alb-negru. A us 

Ariel se înfioră în ciuda bravadei sale. Se îndepărtă de 
Kristi, privind în jur de parcă ar fi căutat ajutor. i | 

— Lasă-mă în pace. Să nu mai vorbești niciodată cu mine. 
Probabil că iei ceva. Sau ai probleme cu capul. Nu este 


amuzant, să știi. îi . . TAR 
Kristi făcu un pas înainte și Ariel păru că este gata să 


tipe. | 
— Pleacă de lângă mine! Acum! 


— Sunt doar îngrijorată. | î. 
Ariel pufni, punând și mai multă distanță între ele. 

— Ai fi prima, mormăi ea cu înverșunare, în timp ce se 
oprea, șovăind, lângă poarta Casei Wagner. Chipul ei era atât 
de palid, încât deja arăta ca pe jumătate moartă. Stai departe 
de mine! M-ai auzit? Să nu te mai apropii niciodată de mine, 
altfel voi chema poliția şi-ţi voi trânti un ordin de restricţie. 

Înainte ca să mai poată Kristi spune ceva, Trudie și Grace 
dădură colțul, nu departe de bibliotecă. Ariel le văzu și începu 
să le facă cu mâna frenetic, ca o femeie disperată, care se 
încca și aștepta un colac de salvare. Fără să mai spună nimic, 
sc alăturară prietenelor ei și intrară toate prin porţile deschise, 
apoi urcară toate pe treptele care duceau spre vechea vilă. Din 
câte înţelesese Kristi, Casa Wagner fusese căminul colonistului 
care se stabilise pe această întindere de pământ. Acum era 
muzeu. 

Grace deschise una dintre ușile duble și cele trei fete păşiră 
inăuntru. Ariel se întoarse pentru a-i mai arunca o privire lui 
Kristi, cu chipul palid și umbrit. Deși erau doar la câţiva metri 
distanță una de cealaltă, Kristi avu senzaţia că le despart oceane. 
Uşa groasă din lemn se închise cu zgomot în urma trioului. 

Kristi ezită. Era evident că fata nu-i voia ajutorul. Şi cine 
putea spune că Ariel era prinsă într-o situație cumplită și 
fatală? Desigur, femeia în vârstă din autobuz murise, dar ce-i 
cu asta? Tatăl ei era încă în viaţă, nu-i așa? Era adevărat că 
viziunile pe care le avea cu fantomaticul Rick Bentz fuseseră 
temporare și neuniforme, uneori neapărând cu lunile, dar el 
nu părea a fi cu un picior în groapă. 

Nodul din stomacul ei spunea altceva, dar îşi dorea cu 
disperare să creadă că se înșela în privinţa lui — că se înșela 
în legătură cu toate viziunile ei. Cu toate acestea, în cazul lui 
Ariel O'Toole, aparența fantomatică era constantă. De fiecare 
«dată când se întâlnea cu ea, Kristi vedea cum i se schimba 
culoarea feţei, devenind palidă şi cenușie. Ariel trebuia să fie 
uvertizată, dar Kristi deja știa că făcuse o greşeală 
mărturisindu-i așa ceva. Acum Ariel credea că era dusă cu 
pluta și că ar trebui să fie internată într-un spital de nebuni 
sau că făcea glume crude pe seama ei. Și mai rău, secretul pe 
care Kristi îl ținuse ascuns luni de zile nu mai era doar al ei. 

Asta nu era bine. Nu ar fi trebuit să-i divulge adevărul, dar ce 
á E 9 
altă alegere ar fi avut? | 
Privi în sus, spre ferestrele cu cercevele ale Casei Wagner 
şi crezu că vede imaginea lui Ariel, sfărâmată și diformă, din 
pricina ochiurilor oblice de geam. Chiar și așa, părea o fantomă. 

COriterul Esperanza de la departamentul Persoane 
Dispărute nu era fericită. Femeie cu suflet mare, ea se sprijini 
de celălalt capăt al tejghelei care separa spaţiul pentru lucru 
de cel de recepție și se uită la Portia. Nu-i plăcea ca Portia 
Laurent sau oricine altcineva să-i pună la îndoială autoritatea 
şi asta se vedea pe buzele ei strânse și în nările umflate. 
Portia strânse din buze, aşteptând explozia. Mergând spre 
şaizeci de ani, cu părul vopsit roșcat, Lacey Esperanza nu era 
cunoscută pentru diplomaţia sa. Deșteaptă, exuberantă și uneori 
de-a dreptul răutăcioasă, ea-și lua slujba foarte în serios. Chiar 
extrem de serios. l a i 

— Am să-ți spun exact ceea ce spun oricărui jurnalist, 
detective, adică să te duci la afurisitul de FBI. Ei au resursele 
necesare, mâna de lucru și știu cum să se descurce cu asta, 
spuse ea cu o voce gravă. Au fost anunțați și desfășoară propria 
lor investigaţie sau nu. După cum văd eu lucrurile, și toți 
suntem de acord cu asta, nu există niciun caz. Da, fetele au 
dispărut de la All Saints. Dispărute? Aiurea! Omorâte? Atunci 
unde naiba sunt cadavrele lor? Nu știu ce crezi tu, dar eu am 
de lucru la o groază de cazuri în care oamenii lipsesc cu 
adevărat — ea făcu semnul ghilimelelor în aer cu degetele ei 
cu unghii roșii ca focul. Ştii tu, cele în care membrii familiei 
sau prietenii sună în legătură cu o persoană dispărută. 

Se aplecă destul de aproape, încât Portia să simtă mirosu 
învechit de țigară amestecat cu parfum. 

— Ce se întâmplă la All Saints, de nu pot da de urma 
studenţilor, eh? Ce spui de Universitatea de Stat din Louisiana? 

liste mai mare de cinci sau șase ori decât All Saints și se pare 
că ei știu pe unde umblă studenţii lor. 

Exact asta era problema. Din ce cauză acest mic colegiu 
pierde atât de mulţi studenţi? Portia nu-i spuse asta Esperanzei, 
dar părerea ei era că exista un prădător în libertate și că 
terenul său de vânătoare era campusul colegiului All Saints. 
Verificase. Lacey avea dreptate. Universitatea de Stat din 
Louisiana, aflată la doar treizeci de minute de campusul din 
All Saints, nu raportase niciun student dispărut. Nici Our Lady 
ol the Lake, Universitatea de Sud, colegiul comunităţii sau 
vreunul dintre colegiile religioase, nici măcar școlile de 
cosmetică. Doar All Saints. 

Până acum. 

Până când monstrul, care urmărea micul colegiu, îşi va 
extinde terenul de vânătoare. Doamne Dumnezeule, spera că 
se înșală. 

— Să-ţi spun ceva, continuă Lacey să turuie, primesc 
aproape o sută de e-mailuri pe zi, și asta după ce filtrez 
mesajele spam. În timpul weekendului, primesc de două ori 
pe atât. Sunt a naibii de ocupată. Lasă-i pe federali să-i dea 
de cap. Totuși, dacă vrei să te uiţi prin dosare, ești invitata 
mea. Cred că asta spune ceva despre departamentul Omucideri, 
dacă ai timp să cauţi prin dosare. 

Lacey se întoarse spre un coleg care stătea la un birou din 
apropiere, atât de curat, de parcă nu ar fi lucrat nimeni acolo. 
Pe birou nu se afla nicio fotografie, nicio plantă moartă sau 
vreo plăcuţă cu numele. Tava cu dosare primite era la fel de 
poală ca și cea pentru cele rezolvate. 

— Mary Alice, dacă detectivul Laurent dorește ceva, te vei 
asigura că primește, ai înțeles? Cât despre mine, este timpul 
să-mi iau o pauză. 

Lacey își luă pachetul de ţigări de pe biroul dezordonat, 
apoi zâmbi mieros spre Portia, în timp ce ridica partea de sus 
a tejghelei lungi și se strecura pe sub ea. Deplasându-se repede 
printre birourile împrăștiate, se îndreptă spre scara care dădea 
spre intrarea din față a secţiei de poliţie. 

Mary Alice, o fată slabă cu părul şaten, ca un şoricel, 
privi în sus spre Portia cu niște ochi enormi, căprui. 

— Îmi cer scuze, detective. Lacey are o groază de probleme 
cu fata ei. Are aproape patruzeci de ani și se pare că femeia 
nu-și poate păstra o slujbă sau să-şi vină în fire. Are trei 
copii, pentru numele lui Dumnezeu, iar cel mai mare, nepotul 
lui Lacey, deja a intrat în belele cu metamfetamina. O treabă 
nasoală, chestia aia. 

Portia era de acord. 

— Mare păcat. 

— Lăudat fie Domnul și Amin! 

Femeia minionă împinse scaunul atât cât să se poată ridica, 
arătându-și silueta plăpândă, fusta mulată şi tocurile înalte. 

— Deci, mai spune-mi o dată, ce-ţi pot aduce mai exact? 

Portia puse lista cu nume pe tejghea. 

— Tot ce ai despre fetele acestea. 

— Cele patru fioroase, spuse Mary Alice privind lista. 
Majoritatea sunt în computer. Nu aveţi propriile voastre 
dosare? 

Şi încă cum. 

— Nimic oficial, se eschivă Portia. M-am uitat peste ceea 
ce este în computer, dar, dacă nu te superi, aș dori să văd 
chiar dosarele. 

— Nu mă deranjează deloc atâta timp cât Lacey este de 
acord cu asta. Stai o secundă. 

Ţăcănind cu tocurile ei înalte, Mary Alice se îndreptă 
spre un rând de dulapuri și începu să caute printre dosare. În 
câteva minute, ea trânti dosarele jalnic de subțiri pe tejghea, 
iar Portia semnă de primire. Luă cele câteva documente cu ea 
şi decise să copieze tot ce era în dosare, ca să fie pregătită. 

Se ruga să se înșele, dar instinctul îi spunea că era doar 
o chestiune de timp până ce trupul uneia dintre fete avea să 
apară. 

Când se va întâmpla asta și va exista un caz de omucidere 
de rezolvat, ea va fi pregătită. 


Au trecut două cursuri, au mai rămas mult prea multe, se 


pândi Jay în timp ce conducea spre nord, vineri noaptea. Cu 
Bruno alături, care stătea cu nasul în geamul crăpat ușor, și 

cu Springsteen auzindu-se din casetofon, el căra niște ţevi și 
faianță spre Baton Rouge. Chiar și prin întuneric, privind în 
lumina farurilor maşinii, în timp ce se îndrepta spre New 
Orleans, observase mai multe mărturii ale trecerii Katrinei 
care încă nu fuseseră îndepărtate: copaci dezrădăcinați, lungi 
şi uscați, grămezi de scânduri putrezite de-a lungul caselor 
care erau reconstruite de către cei mai curajoși și hotărâți 
dintre locuitorii din Louisiana. 

Până acum se acomodase cu noua sa activitate. Îi plăcea 
provocarea de-a renova casa verișoarelor lui şi îl exalta 
predarea cursurilor. Desigur, cu excepția faptului că trebuia 
să aibă de-a face cu Kristi. După prima seară, atunci când ea 
alergase după el pentru a clarifica situaţia dintre ei, nu mai 
vorbiseră. Nu pusese nicio întrebare la curs, nici el nu o alesese 
să răspundă la vreuna pe care le-o adresa studenţilor. Ea stătea 
în spatele clasei, luând notițe, privindu-l cu o expresie fixă și 
amabilă. Rece ca gheaţa și dezinteresată. 

Cu siguranţă, asta nu-i era caracteristic lui Kristi. 

Faptul că ea se străduia să arate atât de studioasă şi rece 
îl făcu să zâmbească. Era evident, din încercarea ei de a se 
detașa, că și ei îi era la fel de greu să aibă de-a face cu el. 

Ei bine, asta e, se gândi el, dând drumul ștergătoarelor 
pentru o clipă, doar ca să mai îndepărteze ceața groasă care 
începea să se lase odată cu lăsarea nopții. 

Kristi merita un pic de disconfort. Atâta timp cât îl ajuta 
pe el. lisuse, în ultimele două săptămâni avusese trei vise care 
o implicau. Unul al naibii de fierbinte — trupurile lor goale 
erau acoperite de sudoare, în timp ce făceau dragoste într-un 
pat care plutea în josul unui râu rapid și întunecat. În cel de-al 
doilea vis, el privea cum ea pleacă cu un bărbat fără chip, 
ținându-se de braț și intrând într-o capelă în care răsunau 
clopotele. În cel de-al treilea, ea dispărea. I se arăta iar şi iar, 
apoi dispărea în ceața care se ridica. Acel coșmar îl chinuise 
chiar noaptea trecută și se trezise cu inima bătându-i cu putere, 
cuprins de o teamă întunecată. 

— Va fi un semestru lung, îi spuse el câinelui, semnalizând 
în același timp pentru a ieși de pe autostradă. 

În faţă, luminile orașului răzbăteau prin ceață. 

Celularul său sună. Bruno lătră încet, iar Jay reuși să 
închidă radioul și răspunse fără să se uite la ecranul telefonului. 

— McKnight. 

Ei bine, că tot vorbeam de lup. Maxilarul lui Jay se 
încleştă. Ar fi recunoscut vocea lui Kristi Bentz dintr-o mie. 

— Eu sunt, Kristi, spuse ea. Apoi adăugă: Kristi Bentz. De 
parcă el nu ar fi știut deja. 

— Ai memorat numărul. 

Ştergătoarele patinau zgomotos peste parbriz și el le opri. 

— Da, cred că am făcut-o, spuse ea încordată. 

El prinse din nou cu mâna dreaptă volanul și-și adună 
forţele. 

— Ai nevoie de ceva? 

— De ajutorul tău. 

— Cu o temă? | 

Ea ezită doar o secundă, dar fu destul pentru a-l avertiza. 

— Da. 

Dumnezeule, era o mincinoasă. 

— Spune-mi despre ce e vorba. | 

leșind de pe șoseaua principală de la marginea orașului, 
el o luă pe un drum desfundat spre casa verișoarelor sale. 

~ Nu pot. Nu la telefon. Este prea complicat și deja am 
întârziat la muncă. Mi-a luat destul de mult timp ca să-mi fac 


curaj să te sun. | 
Probabil că asta era prima fărâmă de adevăr din 


conversaţie. El nu răspunse. 

— M-am gândit că poate... poate ne-am putea întâlni, 
spuse ea. 

— Să ne întâlnim? Adică în biroul meu? 

— Mă gândeam că în altă parte. 

Jay privea drumul. Văzu un puști pe un scuter care trecu 
pe lângă el, ieșind de pe o alee și luând-o la goană pe drumul 
din spatele lui. 

— lisuse! mormăi el. 

— Uau... presupun că asta înseamnă nu. 

— Nu vorbeam cu tine. Sunt la volan și un puști aproape 
că m-a lovit. El încetini la stop. Unde? 

— Nu știu. Poate la Watering Hole. 

— Ca să bem ceva? 

— Desigur. Fac eu cinste. 

El apăsă pe acceleraţie și conduse spre următorul colț, 
unde coti spre strada care ducea la locuinţa lui provizorie. 

— Vrei să spui, ca o întâlnire? întrebă el, știind că, probabil, 
ca vedea roșu în faţa ochilor. 

— Este doar o afurisită de bere, Jay. 

— O bere și o favoare, îi reaminti el. Vrei să te ajut cu 
ceva. 

— Spune-i cum vrei, zise ea, un pic exasperată. Ce spui 
despre astă-seară? În jur de zece? Ne întâlnim acolo. Nu este 
departe de locul unde lucrez. 

Ştia că-și caută necazul cu lumânarea, prin simplul fapt 
că o vedea din nou. Un mare necaz. Genul de situaţii de care 
nu avea nevoie. Doar faptul că o avea la curs îi provoca 
destule coşmaruri. Orice altceva mult mai intim era menit să 
aducă necazuri. 

Ezită. 

Pe cine încerca e] să păcălească? Nu putea refuza. 
Niciodată nu putuse, atunci când era vorba de Kristi. 

~ Zece să fie, spuse el, iar când cuvintele îi ieșiră din 
pură, deja se admonesta în gând: Idiorule! Nătărăule! 

— Bine, ne vedem atunci. 

Ea închise, iar el intră pe alee ţinând încă telefonul în 
mână. Ce naiba voia de la el? Băgă camioneta în parcare și 
rămase la volan. 

— Orice ar fi, îi spuse el câinelui, nu va fi de bine. 


Kristi își desfăcu șorțul murdar, îl puse în coșul de nuiele 
de lângă ușa din spate a restaurantului unde lucra, își luă 
pachetul din cuier și apoi se îndreptă spre toaletă. În interiorul 
camerei înghesuite, își scoase fusta și bluza soioase, apoi 
balerinii negri pe care-i purta la muncă. Puțin parfum înlocui 
dușul. Își privi imaginea din oglindă, gemu și-și puse nişte 

blugi și o bluză cu mâneci lungi. Dintr-o singură mișcare, 
desfăcu elasticul care-i ţinea părul strâns în coadă, la spate, și 
își scutură părul lăsat liber. O jumătate de secundă mai târziu, 
legă șireturile pantofilor sport şi-și puse hainele murdare în 
rucsac. Întârziase, ca de obicei. 

Era deja zece și nu voia să-l facă pe Jay să aștepte. O 
deranja că fusese nevoită să-i ceară ajutorul, dar se lovise de 
un zid atunci când încercase să afle mai multe informaţii despre 
fetele dispărute. Kristi avea nevoie de cineva cu relaţii, deși 
nu se punea problema să-i ceară ajutorul tatălui ei. Dar Jay 
era în campus, era în Baton Rouge o parte din săptămână, iar 
din moment ce era profesor, avea acces la dosarele de la All 
Saints. Cele şase ore pe săptămână în care lucra la arhivă nu 
erau destule pentru a deschide ușile încuiate și dulapurile cu 
dosare pe care voia să le cerceteze. Nu i se dăduse nici parola 
pentru cele mai private și mai sensibile informaţii depozitate 
în bazele de date ale școlii. 

Aşa că era nevoită să apeleze la cineva din rândul 
personalului. | 

Se gândise la Lucreția, dar renunţase la idee; fosta ei 
colegă de cameră nu era persoana cea mai demnă de încredere 
şi, în același timp, săritoare de pe planetă. 

Aşa că trebuia să găsească o modalitate de a-l convinge 
pe Jay să se implice. 

Dacă ar fi putut găsi o altă persoană cu acces la 
informaţiile de care ea avea nevoie, nu l-ar fi sunat niciodată 
pe Jay — sau cel puțin spera că nu ar fi făcut-o. Se obișnuise 
cu ideea că va suferi la cursurile lui timp de câteva săptămâni, 
dar acum era ceva diferit. O făcea să fie mai aproape de el. 

Poate că asta şi vrei. 

— Oh, mai taci, îi spuse ea acelei voci persistente și iritante 
din mintea ei. 

Nu voia să se apropie de Jay. Nu acum. Niciodată. Era 
doar un mijloc de-a duce ceva la bun sfârșit. 

— Întâlnire, pe naiba, mormăi ea, părăsind toaleta și 
luându-și jacheta din cuier. 

Făcându-i cu mâna Ezmei, ieşi pe uşa din spate a 
restaurantului, unde doi dintre bucătari fumau la lumina 

albăstruie a lămpilor de siguranță. Noaptea era rece, ceața se 
strecura printre mașinile din parcare și se agăța de crengile 
lăsate ale singurului copac. 

Kristi o luă la fugă spre Watering Hole. Locul unde se 
întâlneau studenţii va fi destul de aglomerat, astfel că nu va 
părea ceva intim, dar mai existau locuri în încăperile alăturate 
care erau mai liniștite decât spaţiul deschis de la bar. Exista 
șansa ca Jay să fie văzut cu ea, dar se gândi că asta nu conta. 
Cui i-ar păsa? 

Puțin transpirată, ajunse la locul de întâlnire întârziind doar 
opt minute. Deschise uşa cu umărul și intră. Privi repede prin 
interiorul semiîntunecat, aglomerat, și-l văzu pe Jay stând la bar, 
jucându-se cu o băutură, și privind un meci de fotbal la televizorul 
aflat pe un suport deasupra barului. Era cu spatele la ea, dar îi 
recunoscu părul zburlit, castaniu, umerii lați care întindeau spatele 
unui hanorac gri și blugii pe care observase că-i purta la curs, cei 
uzaţi, decolorați de soare, cu o ruptură în partea de sus a 
buzunarului de la spate. Taburetul de lângă el era gol, dar el îl 
revendicase punându-și talpa adidasului său uzat peste una dintre 
bare, ca şi cum i-ar fi ținut locul. 

Slabe șanse. Ştia că el nu vrusese să vină. Auzise ezitarea 
din vocea lui. 

Dar Kristi nu-l putea învinovăţi. Ei însăși îi trebuise o 
Jumătate de săptămână ca să se decidă să-l sune, și o făcuse 
doar pentru că era disperată și pentru că avea nevoie de ajutor. 
De ajutorul lui. 

Trase adânc aer în piept și-și croi drum printre mese și 
prupuri de clienţi care vorbeau, râdeau, flirtau și beau. Paharele 
scoteau clinchete, berea curgea, cuburile de gheață zornăiau şi 
mirosul de fum plutea în aer, în ciuda tuturor eforturilor depuse 
de sistemul de filtrare a aerului care lucra din greu. Televizoarele 
nu aveau sonor, dar muzica se auzea din difuzoarele puse sus 
pe pereţi, fiind întrecută doar de zgomotul mulţimii. 

Jay împinse taburetul chiar când ea ajunse lângă el, ca şi 
cum i-ar fi simţit prezenţa. 

— Super truc, spuse ea, iar el ridică paharul spre bar şi 
spre oglinda care reflecta imaginea lui Kristi. 

Ea se așeză pe taburet. 

— Preţ de o secundă, am crezut că ești clarvăzător. 

Un colț al gurii lui se ridică. 

— Dacă aș fi fost, atunci aș fi știut ce naiba vrei de la 
mine, nu-i așa? 

— Cred că da. 

Ea-i spuse barmanului care ștergea tejgheaua: 

— Vreau o bere... light. Orice ai la robinet. 

— Coors? întrebă barmanul, aruncând cârpa udă într-un 
coș aflat sub bar. 

— Da. Bine. 

Forţându-se să zâmbească, ea întâlni privirea aspră a lui 
Jay. 

— Pun pariu că ai fost surprins că am sunat. 

— Nimic din ceea ce faci nu mă mai surprinde. 

Barmanul puse un pahar rece în faţa ei și ea puse cartea 
de identitate și câteva bancnote pe bar. 

— Acesta este un bacşiș, îi spuse Jay bărbatului din spatele 
barului. Trece băutura ei în contul meu. Apoi adăugă spre 
Kristi: Haide să discutăm în camera în care se trage la țintă, 
unde este mai liniște. Atunci îmi poți spune despre ce este 
vorba. 

— Şi să te înving la o partidă. 

— În visele tale, scumpo, spuse el. 

Inima ei stupidă făcu un salt naiv. Doar nu va cădea din 
nou pradă farmecelor lui! Nicio șansă. Se despărţise de el 
dintr-un motiv anume în urmă cu ani de zile, și motivul era 
încă valabil. Şi apoi, el purta o barbă de trei zile, genul acela 
de aşa-zis şic pe care ea îl detesta. Desigur că-l făcea să arate 
ca un cowboy grosolan. La naiba. Să arate rău era ultimul 
lucru pe care-l putea face. 

Ea-și luă berea și făcu slalom din nou printre mese și 
mulţime, spre un separeu unde un chelner era ocupat să strângă 
paharele și farfuriile cu rămășițe de inele de ceapă, cartofi 
prăjiți și mici pete de ketchup. Cu o încuviințare din cap 
venită din partea băiatului care debarasa mesele, Kristi se 
așeză într-o parte a separeului, în timp ce Jay stătea în fața ei. 

Odată ce masa fu ștearsă și ei rămaseră din nou singuri, 
Kristi decise să treacă peste discuţiile incomode, neimportante. 

— Am nevoie de ajutorul tău pentru că faci parte din 
personal şi ai acces la dosare la care eu nu mă pot uita. 

— Bine..., spuse el sceptic. 

— Cercetez dispariţia celor patru fete de la All Saints, 
spuse ea, iar înainte ca el să poată protesta, se lansă într-o 
explicaţie despre temerile ei, despre îngrijorarea Lucreţiei, 
despre lipsa de interes a oricui în legătură cu ceea ce li s-a 
întâmplat studentelor şi despre faptul că e posibil ca toate să 
fi avut un sfârșit tragic. 

Cu braţele încrucișate pe piept, Jay se sprijini de spătarul 
din lemn şi o privi cu ochii săi al naibii de aurii. 

— Nu crezi că asta este treaba poliţiei? întrebă el. 

— Tu eşti poliţia. 

— Lucrez la laboratorul de criminalistică. 

— Și ai acces la toate dosarele. 

El se aplecă înainte, cu coatele sprijinite de masă. 

— Este vorba de o mică problemă de jurisdicție, Kristi, ca 
să nu mai spun de protocol și de faptul că nimeni în afară de 
tine, şi poate de câțiva reporteri lacomi, nu crede că s-a comis 
o crimă. 

— Şi ce dacă ne înșelăm? Cel puţin am încercat. Acum 
stăm degeaba și nu facem nimic pentru că nimănui nu-i pasă 
nici cât negru sub unghie de fetele acestea. 

— Nu există niciun „noi“. Este ideea ta. 

Dar el încă nu refuzase și nu spusese că nu o poate ajuta. 
luă o înghiţitură din berea lui și se uită la Kristi. Rotiţele i 
se învârteau în minte; aproape că ea le putea vedea. Și singurul 
lucru pe care-l admira, dar care-i și displăcea la Jay, era faptul 
că el era umanitar până în măduva oaselor. Un adevărat Dudley 
Do-Right când era vorba de chestiuni legate de lege. 
ia Nu contează a cui este ideea, trebuie s-o verificăm, 
insistă ea. 

— Poate că ar trebui să contactezi poliția locală. 

— Am încercat. Nu am ajuns la niciun rezultat. 

— Asta ar trebui să-ți spună ceva. 

— Da, că nimănui nu-i pasă! 

Se ridică pe jumătate din scaun. Își amintise cum o scotea 
Jay din sărite. 

— Dacă poliţia locală nu este interesată, ai putea să te 
gândești să vorbești cu tatăl tău, îi sugeră el. 

— M-am gândit la asta, și am lăsat ideea mai la urmă. Este 
deja îngrijorat din pricină că eu mă aflu aici. Ştie despre 
fetele dispărute și este al naibii de sigur că eu voi fi următoarea. 

— Ar putea avea dreptate, având în vedere că-ți bagi nasul 
peste tot. 

— Doar dacă există un psihopat în libertate. Dacă nu, nu 
sunt deloc în pericol. Dacă însă tipul există, atunci trebuie să 
acţionăm. 

— Făcând din tine o afurisită de țintă? 

— Dacă este nevoie. 

— Pentru numele lui Dumnezeu, Kristi, nu ţi-ai învățat 
lecţia ultima dată sau înainte de asta? vru el să ştie, strângând 
frustrat din buze. 

Văzând că nu răspunse, el pufni şi spuse: 

— Se pare că nu. 

— Deci, ai de gând să mă ajuţi sau mă descurc singură? 

— Nu mă vei convinge să intru în asta, făcându-mă să mă 
simt vinovat. 

El ridică din afurisita aia de sprânceană tăiată și-și goli 
paharul. 

— Cum s-a întâmplat chestia aia? întrebă ea, arătând spre 
micuța cicatrice. 

— Am enervat o femeie. 

— Chiar că ai enervat-o. Și te-a bătut? 

— A aruncat cu un inel în mine. 

Deci asta se întâmplase cu logodna despre care auzise ea. 

— Cel puţin era pasională. 

— Poate că un pic prea pasională. 

— Nu credeam că așa ceva ar fi posibil. 

Un colț al gurii lui se ridică într-un zâmbet pe jumătate 
cunoscut. 

— Pasiunea poate fi fierbinte sau rece, Kris, spuse el. 

Atunci când o persoană nu poate avea ceea ce-și dorește, acea 
pasiune se poate transforma într-o frustrare brutală și în furie. 
M-am gândit că mi-ar fi mai bine fără o femeie care să-mi 
spună că mă iubește, iar în următoarea secundă să încerce să 
mă omoare. 

Privirea lui o întâlni pe a ei. 

— Cam atâta ar trebui să știi despre viaţa mea amoroasă. 
Deci, spune tot. Ce vrei să fac? Să fac c6pii după toate dosarele 
personale, note, cereri de împrumuturi, codul numeric personal 
al fetelor? 

— Asta ar fi nemaipomenit. 

— Şi ilegal. Uită de asta. 

- Bine, bine, atunci doar caută niște informaţii și dă-mi 
de ştire dacă găsești ceva care să fie suspect, orice ar face 
legătura între fete, în afară de cursurile pe care și le-au ales 
şi de faptul că familiile lor oferă un nou sens cuvântului 
„disfuncţional“. Eşti poliţist. 

— Și mi-aş putea pierde slujba. 

— Îţi cer să faci unele cercetări, nu să încalci legea. 

El strânse din buze, în timp ce o chelneriţă se apropie și-i 
întrebă dacă mai voiau un rând. Jay încuviință dând din cap 
și Kristi spuse: 

— Desigur, apoi îşi bău jumătate din berea ei, încă așteptând 
răspunsul lui. 

În cele din urmă, ea spuse: 

— Dacă găsești ceva, vom merge direct la poliție. Sau la 
paza campusului. Şi lăsăm acolo toate informaţiile. 

— Ai face tu asta? întrebă el, cu scepticism. Ai să predai 
tot ceea ce ai? 

— Desigur. 

El pufni a neîncredere. 

— Haide, Jay, te fac un joc de aruncat cu săgeți. Dacă 
câștig, vei cerceta dosarele. 

— Şi dacă voi câştiga eu? o întrebă. 

— Nu o vei face. 

— Eşti atât de sigură pe tine? întrebă el, încruntându-se. Nu 
te mai eschiva. Vreau să știu care este miza dacă voi câștiga. 

Chelnerița se întoarse cu noul rând, luă paharul gol al lui 
Jay și o lăsă pe Kristi cu o bere și jumătate în faţă. 

— În regulă, profesore, dacă vei câștiga, îţi alegi singur răsplata. 

— Eşti un pic cam prea vanitoasă. 

— Doar încrezătoare. 

Ea-și termină prima bere și se ridică. Una dintre ţinte nu 
era folosită. Se duse spre ea și scoase un set de săgeți din 
teaca lor. 

Jay ieşi din separeu și spuse pe un ton familiar: 

— Mă aştept să plătești atunci când voi câştiga și, crede-mă, 
nu-ți va plăcea ce vreau ca răsplată. 

Ea simți un mic fior trecându-i prin vene, dar îl ignoră şi 
se concentră asupra jocului. Nu-i plăcea deloc situația. Numai 
Dumnezeu știa ce ar vrea Jay de la ea. 

Dar nu conta. 

Nu avea de gând să piardă această partidă. 

Sand pe locul șoferului, în camioneta sa, în timp ce 
motorul se răcea și ticăia în parcarea clădirii unde locuia Kristi, 
Jay decise că era un imbecil. 

Un autentic, un desăvârșit imbecil. 

Kristi își strângea geanta și se întindea spre mânerul portierei. 
Jay pierduse la aruncatul cu săgeți în favoarea ei. Nu o dată, ci 
de două ori din trei încercări, apoi de trei ori din cinci încercări. 
Câştigase doar o singură partidă și bănuia că ea ratase ţinta 
intenționat pentru ca masculinitatea lui pusă la grea încercare să 
nu fie complet distrusă, deşi nu era stilul lui Kristi să procedeze 
astfel. De când o cunoștea, ea fusese un competitor în adevăratul 
sens al cuvântului. Să renunţe la o partidă nu era stilul ei. 

Ar fi putut da vina pe băutură, dar băuse doar trei beri 
de-a lungul mai multor ore. Ea ţinuse pasul cu el şi nu dăduse 
nici măcar un semn cum că ar fi fost afectată de alcoolul care 
exista în berea light. 

Așa că el pierduse afurisitul de pariu, dar ea fusese de 
acord, cu toate că fără prea mare tragere de inimă, ca el s-o 
ducă acasă. lar acum se aflau în parcarea clădirii cu apartamente, 
care, de fapt, era o casă veche cu trei etaje, acoperită cu şindrilă 
si cu influenţe din arhitectura greacă — coloanele masive și 
porticul larg. Oricum, chiar și în lumina slabă aruncată de o 
lampă de siguranţă, el putea vedea că această clădire își pierduse 
mult din distincţia originală. Departe de frumuseţea ei măreață, 
clădirea era împărțită în unități individuale, veranda spațioasă 
din faţă și cea de deasupra ei erau acum transformate în pasarele 
intre apartamente. 

Era păcat, iar el ştia asta, dar își tinu gura închisă. 

Kristi aruncă o privire în direcţia lui. 

— Hai sus, îi sugeră ea deschizând portiera pasagerului şi 
coborând din camionetă. Stau la etajul trei. 

Mare greşeală, se gândi el. Nu, mai bine spus, o greșeală 
uriaşă. Şi totuşi mâna lui se afla pe mânerul portierei, în timp 
ce ea trântea portiera din dreptul pasagerului. Coborî, puse 
cheile în buzunar și se mustră în gând pentru că fusese de 
acord cu asta. 

Se consolă gândindu-se că s-ar putea să fie o idee bună 
să arunce o privire și să se asigure că ea era în siguranță. Dar 
era doar o scuză, și o ştia prea bine. Adevărul era că voia să 
petreacă mai mult timp cu ea și se pare că şi ea avea aceeași 
dorință. 

O urmă trecând pe lângă niște tufișuri care crescuseră 
prea mult şi pe lângă niște arbuşti care semănau cu sasafras. 
Sub portic, în capătul celălalt al clădirii, sub lumina verandei, 
un tip stătea într-un scaun de plastic, fumând, iar vârful țigării 
sale strălucea în întuneric. Se întoarse şi-i privi cum urcă 
scările, dar nu spuse niciun cuvânt, 

Kristi urca deja scara şi Jay o urmă. 

Să nu ai încredere în ea. Desigur, se maturizase în ultimii 
nouă ani şi ceva, dar... ce obisnuia să spună bunica lui? „Un 
leopard nu-și schimbă petele peste noapte.“ Sau, în acest caz, 
în aproape un deceniu. 

Ea-l conduse două etaje până la etajul trei. Fiind în fața 

lui cu o treaptă sau două, el nu putu să nu remarce felul în 
care i se mulau blugii. 

Dumnezeule mare, ce funduleț ferm avea! 

Si-l amintea mult prea bine și se ura pentru asta. 

La dracu’ cu toate. 

Îşi mută privirea, îndreptându-și atenţia spre clădirea cu 
apartamente. La etajul trei ajunseră la un singur apartament 
vârât sub frontonul acestei case masive. Din fericire, acum 
putea privi peste creștetul ei, în timp ce ea descuia ușa. Se 
pare că ultimul etaj al casei găzduia un singur apartament, pe 
când cele două etaje de mai jos fuseseră împărţite în câte 
două sau trei apartamente. Era mai puţin spațiu aici, pentru că 
unghiul acoperișului era ascuţit, și el ghici că la etajul trei 
s-ar putea să fi fost camerele servitorilor. 

De pe palierul apartamentului lui Kristi, el putea privi 
de-a lungul curţii din spatele clădirii, apoi peste zidul masiv 
de piatră care înconjura All Saints. Se vedeau vârfurile 
copacilor, turnul cu clopotniţă și acoperișul înclinat al bisericii. 
Alte clădiri, iluminate de lămpile stradale, umede, se vedeau 
printre copaci. Recunoscu porticul bibliotecii şi un turnuleț de 
la Casa Wagner. 

Încuietoarea ţăcăni şi Kristi deschise ușa cu umărul. 

— Haide, spuse ea, trecând pragul. Nu este cine știe ce, 
dar pentru un an sau doi, dacă mă ţine stomacul să am de-a 
face cu Calloway, va fi casa mea. 

Crezând în continuare că face o mare greşeală, el intră în 
apartament și închise ușa în urma sa. 

Kristi îşi lăsă rucsacul pe o canapea ponosită, îşi scoase 
jacheta și o agăță într-un cârlig de lângă ușă. 

— Nu-i aşa că locul acesta este cum s-ar spune „teribil de 
înfricoșător“? întrebă ea cu o mândrie evidentă. 

Podelele tari din lemn erau uzate și zgâriate, pline de 
personalitate. Un șemineu cu cărămizi pictate domina peretele 
şi ferestrele rotunde care se zăreau din lucarne. Bucătăria 
avea doar un blat cu spații pentru chiuvetă și aragaz. Mirosul 
de vechi al clădirii nu putea fi mascat de lumânările și 
beţișoarele parfumate împrăștiate în camere. Apartamentul lui 

Kristi arăta de parcă avea nevoie de renovarea pe care el o 
făcea casei verișoarelor lui, dar ei părea să-i placă mult. 

- Cu siguranţă, îngrijorător. Nu sunt însă sigur de partea 
cu teribil. 

Amuzamentul sclipi în privirea ei. 

— Și ce știi tu despre a fi teribil? 

— Touché, domnişoară Bentz. Zâmbi. Avea un fel al ei de 
a-l pune la respect. Nu mă pricep la chestiile super. 

— Ei bine... Ea deja închisese subiectul și ajunsese la 
scopul pentru care-l invitase sus. Uite ce am până acum, spuse 
ca, arătând spre masa acoperită cu hârtii, poze, notițe și 
laptopul ei. 

O cană ieftină devenise suport pentru stilouri, iar un vas 
micuţ conţinea agrafe pentru hârtie, piuneze, ace cu gămălie 
și o rolă de scotch. Pe perete fixase cu piuneze o planșă pe 
care erau pozele celor patru fete dispărute. Sub fotografii, 
trecuse date personale care includeau trăsăturile fizice și 
psihice, membrii familiei, prieteni și iubiţi, locuri de muncă, 
programe de lucru, adrese unde locuiseră în ultimii cinci sau 
șase ani, cursuri urmate și alte informaţii de pe Internet scoase 
la imprimantă. 

— Oferi aceeași atenţie și studiilor tale? întrebă el, 
observând o informaţie subliniată cu marker. 

Kristi pufni. 

— Vrei o bere...? Oh, așteaptă, nu știu dacă am vreuna. 
La naiba. 

Se îndreptă spre nișa bucătăriei și privi în frigiderul mic 
și evident gol. 

— Scuze. Nu știam că o să am companie. Tot ceea ce am 
este o limonadă. O putem împărți. 

— E-n regulă, spuse el, în timp ce ea lua băutura, închizând 
ușa frigiderului cu șoldul. 

Deschise sticla, turnă în două pahare și găsi într-un dulap 
o pungă cu floricele pentru microunde. 

— Am ratat cina, îi explică ea, punând punga pe suportul 
care se rotea. 

Fixă ceasul, dădu drumul cuptorului cu microunde și-i 

oferi un pahar cu limonadă pe care el chiar nu-l voia. Umărul 
ei se frecă uşor de cotul lui, atunci când se aplecă să studieze 
diagramele întortocheate pe care le alcătuise. El simţi o idee 
de parfum prin mirosul de fum din bar care încă mai persista. 
Ea luă o înghiţitură și spuse: 

— Am atribuit fiecărei fete dispărute o culoare — de 
exemplu, galben pentru Dionne, prima fată care știm că a 
dispărut. 

Toate informaţiile despre Dionne fuseseră subliniate cu 
un marker de un galben strălucitor. 

— Apoi aici este Tara, care, apropo, a locuit aici... 

El își ridică privirea de pe diagrame și se uită la ea. 

— Aici? În acest apartament? întrebă el. Deși văzuse adresa 
trecută în informaţiile despre Tara, nu-i venea să creadă. 

Ea încuviință dând din cap. 

— Chiar în acest apartament. 

— Glumești? 

Dar putea vedea că ea vorbea serios. Al naibii de serios. 

— lisuse! 

Acum avea toată atenția îndreptată asupra ei, și nu-i plăcea 
ce aude. Una dintre fetele care dispăruseră locuise chiar în 
acest studio? Ce fel de întorsătură ciudată a sorții era asta? 
Studie diagrama Tarei, ca și cum ar fi fost colacul de salvare. 

— A locuit aici chiar înainte de a dispărea? Ştiai asta când 
te-ai mutat? 

— Nu, a fost doar o coincidenţă stranie. 

Ea puse băutura pe măsuţă, apoi se duse la birou, luă un 
elastic și-și strânse părul înainte de a-și aranja elasticul. 

Părul ei devenise un fel de nod ciufulit, gâtul ei era lung 
şi arăta al naibii de bine. El luă o înghițitură din paharul său. 

— Nu-mi place asta. 

Simţi o neliniște inconfortabilă. Boabele de porumb 
începură să sară, și mirosul de unt încins umplu încăperea. 

— Dacă fetele chiar au fost răpite... 

— Trebuie să fi fost. Ea încuviință dând din cap. Cu 
siguranță că au fost. 

— Jar tu locuiești aici. 

— Bine, nu știam, în regulă? 
Ea-l privi cu duritate, în timp ce pocnetul floricelelor de 
porumb creștea. 

Sa Dar, oricum nu contează. Am schimbat yala de la ușă 
si am repara încuietorile stricate de la ferestre. Sunt la fel de 
în siguranță ca oriunde. Poate chiar mai mult. Dacă într-adevăr 
se află cineva în spatele — ea arătă spre pozele din diagrame 
în timp ce boabele de porumb săreau nebunește — dispariţiilor, 
iar eu cred că există cineva, atunci nu va apărea din nou aici. 
Trăsnetul nu lovește de două ori în același loc. 

Jay negă dând din cap. 

— Nu vorbim despre vreo ciudăţenie a naturii. 

— Nu? întrebă ea, vocea ei devenind deodată joasă. 

Tonul ei îl puse în gardă. 

— Ce vrei să spui? 

Ea-și alese cu grijă cuvintele. 

— Cred că oricine s-ar afla în spatele dispariţiei fetelor 
este implicat în ceva foarte sumbru. Diabolic. 

— Diabolic? repetă el. 

Ea dădu din cap, iar el îi sesiză tremurul. 

— Cred că avem de-a face cu ceva atât de groaznic și în 
mod inerent depravat, încât s-ar putea nici să nu fie uman. 

— Ce vrei să spui, Kristi? 

— Am făcut multe cercetări. Despre vampiri. 

Jay izbucni în râs. 

— In regulă. M-ai avut la faza asta. 

— Vorbesc extrem de serios. 

— Oh, haide. Doar nu crezi în cultul de ficțiune pop, 
romantic... 

— Nu este nimic romantic în asta, îl întrerupse ea. Dacă 
cred în vampiri? Desigur că nu. Dar unii oameni cred, și ştii 
ce? Dacă o persoană crede că un lucru este adevărat, atunci 
aşa este. Cel puțin pentru acea persoană. 

— Deci, cel care s-ar afla în spatele disparițiilor acestor 
fete crede în vampiri. Asta vrei să spui? 

— Aud cum râzi în sinea ta. 

— Nu râd. Sincer. 

— Ceea ce vreau să spun este că tipul acesta crede în 
vampiri sau poate crede că el este vampir. Nu știu. Dar astfel 
de persoane, Jay, induse în eroare sau obsedate... sunt 
periculoase. Tipul acesta este periculos. 

Un fior străbătu pielea lui Jay. Teamă? Premoniţie? 

— Poate că te-ai lăsat pradă imaginaţiei, spuse el, dar putu 
auzi nesiguranța din vocea sa. 

Kristi negă dând din cap. 


— Ascultă-mă, Lucreția, spuse el furios de la celălalt capăt 
al conexiunii sale wireless. Ştiu că ești îngrijorată. La naiba, 
ştiu chiar că ai încercat să rezolvi asta, luptându-te cu conștiința 
ta, dar nu se poate în ambele direcţii. Fie ai încredere în mine, 
fie nu. 

— Am încredere în tine, spuse ea. Inima îi bătea cu putere 
de teamă în timp ce-și imagina chipul lui frumos, își amintea 
primul lor sărut, o întâlnire gingașă, delicată a buzelor care 
promiteau mult mai multe. 

Stăteau pe veranda din spatele Casei Wagner, în amurg, 
iar ploaia cădea din cerul întunecat. Unii oameni pretindeau 
că această casă ar fi bântuită; ea credea că este magică. Singura 
lumină fusese şiragul de beculețe de Crăciun agăţate în jurul 
clădirii. Fiecare beculeţ părea o lumânare în miniatură, 
strălucind uşor în noaptea de decembrie. Ea-și amintea mirosul 
ploii pe pielea lui, fiorul care o străbătu atunci când gura lui 
o atinse atât de tandru pe a ei. 

Ea se arcuise pentru a i se dărui și el simţise asta. 

Câteva ore mai târziu, în camera ei, făcuseră dragoste, iar 
și iar, și ea simţise cum sufletul i se împletește cu al lui. 

Iar el punea capăt acum? 

— Nu înţeleg, spuse ea slab și amândoi știură că era o 
minciună. 

— Dacă nu poţi avea încredere deplină în... 

— Vrei să spui putere, nu-i așa? spuse ea, regăsindu-și o 
parte din vechiul curaj. Şi ascultare. Ascultare oarbă. 

— Încredere, spuse el cu o voce moale care-i reaminti de 
respirația lui în timp ce-i șoptea la ureche, de buzele lui care 

făceau minuni pe trupul ei gol. Cum o putea face să transpire 
şi să se înfioare în același timp... 

Cât de bucuroasă stătuse întinsă sub el, privind uimită 
forța trupului său în timp ce el se ridicase în coate şi-i sărutase 
sfârcurile. Ea privise cum trupurile lor se mișcau, cum penisul 
lui intra şi ieșea din ea. 

Uneori, se oprea o clipă, ieșea și o întorcea, doar ca să o 
penetreze pe la spate cu mai multă forță. Adesea o ciupea, 
mușcând-o un pic, lăsând o urmă diafană pe gâtul ei, pe sân 
sau pe fese, și ea-și petrecea săptămâna amintindu-și de partida 
lor lungă și senzuală. 

— Am spus că am încredere în tine. 

— Dar eu nu pot avea încredere în tine. Asta-i problema. 
Amândoi știm ce ai făcut, Lucreția. Cum m-ai trădat. Știu că 
erai confuză. Speriată. Dar trebuia să vii la mine, în loc să 
ieși în afara cercului. 

- Te rog. 

— S-a terminat. Cuvintele îi sunară în ureche. Dure. Finale. 

— Nu, îmi pare rău, ar fi trebuit... 

— Sunt multe lucruri pe care ar fi trebuit să le faci. Ai fi 
putut să le faci, dar este prea târziu. Știi asta. 

— Nu! Nu pot să cred... 

— Așa este, nu poți, și tocmai aici este problema. Sper că 
ştii că ceea ce ai trăit este sacru și că nu trebuie să vorbeşti 
despre asta niciodată. Îți poţi ţine gura? Poţi? 

— Da! 

— Atunci mai există o speranţă, una slabă, dar o speranță 
că vei fi iertată. 

Inima ei tresări prostește. Se gândi că s-ar putea ca el să 
mintă din nou, torturând-o pentru a o împiedica să se ducă la 
poliţie sau la paza campusului. 

— Dar dacă spui ceva, atunci nu te mai pot proteja. 

— Mă ameninţi? 

— Te avertizez. 

Doamne Dumnezeule. Lacrimile îi țâșniră din ochi. 
Suferinţa îi învălui inima. Nu putea renunţa. 

— Te iubesc. 

El tăcu un minut, o tăcere grea, apoi spuse: 

— Știu. 

Telefonul muri. Ea se uită la el un minut. Lacrimile îi 
alunecau pe obraji, căzându-i pe piept. Era greșit, atât de 
greșit. ÎI iubea. ÎL IUBEA. 

— Nu, se tângui ea încet, simțind că parcă cineva îi sfâșiase 
sufletul. Era goală pe dinăuntru fără dragostea lui. Goală. Un 
recipient nefolositor. 

Acum plângea cu sughițuri, deși încercase tot felul de 
leacuri mentale. 

Mai există şi alți bărbaţi. 

— Dar nu ca el, spuse ea cu voce tare, nu ca el. 

Îşi înconjură genunchii cu braţele și se legănă. Încercă să 
nu se gândească la faptul că nu-l va mai săruta niciodată, că 
nu-l va mai atinge, că nu va mai face dragoste cu el, dar 
gândul era mereu prezent în mintea ei. Printre lacrimi, privi 
de-a lungul covorului gros, spre colțul care adăpostea biroul. 

Pe birou se afla computerul, câteva fotografii, nu cu el — 
lui nu i-ar fi plăcut asta —, ci cu două dintre prietenele ei. 
Lângă fotografiile înrămate era un cactus în ghiveci, de la 
Crăciun, încă înflorit, o cană cu creioane, stilouri și o foarfecă. 
O foarfecă ascuţită. 

Îşi mușcă buza. Oare avea curajul să sfârșească totul? 

El nu merită. 

— Ba da, merită. 

Se putea sacrifica, doar putea să-și verse afurisitul ei de 
sânge ca să-i arate cât de mult îl iubea! 

Dacă ar fi avut încredere oarbă în el, dacă ar fi fost ca 
ceilalţi, dacă... dacă nu ar fi vârât-o pe Kristi Bentz în povestea 
asta. El încă ar mai iubi-o. Încă ar mai mângâia-o. Încă i-ar 
mai spune că este frumoasă. 

Închise ochii şi căzu pe podea, ghemuindu-se în poziţie 
de fetus. Se legănă din nou pe covorul gros, dar nu-i era de 
niciun folos. Când deschise din nou ochii, era concentrată 
asupra foarfecii. Două lame gemene care puteau tăia cu 
ușurință în pielea ei, puteau deschide o venă sau o arteră. 

Ironia nu-i scăpă. 

Dacă ar fi fost de acord să schimbe cruciulița cu o sticluță 
cu propriul ei sânge, nu s-ar mai gândi acum la sinucidere, nu 
și-ar mai dori să moară pentru bărbatul iubit. 


Cuptorul cu microunde sună tare. Câteva boabe de porumb 
continuară să sară ca niște împuşșcături. Jay tăcea. Rămase pe 
gânduri minute în șir, așa cum făcuse și Kristi. 

— M-ai îngrijorat, spuse el în cele din urmă. Cred că ar 
trebui să-l las pe Bruno cu tine. 

Kristi reuși să râdă forțat. Ea voia ca el să o asculte, să 
o creadă, dar nu avea nevoie de un alt afurisit de salvator. 
Tatăl ei era îndeajuns. 

— Doamnei Calloway i-ar plăcea la nebunie să-l aibă pe 
acel monstru aici. Nu am voie să ţin animale de companie. 

Se duse la cuptorul cu microunde și scoase ușurel punga 
umflată și ușor arsă. 

El privi ironic spre vasele cu apă și mâncare de lângă 
frigider. 

— Se pare că ai deja unul. 

Kristi desfăcu punga și aburul ieși într-un nor cu aromă 
de unt. 

— Houdini este un vagabond. Chiar nu locuiește aici. 

Observă scepticismul din privirea lui și adăugă: 

— Nu am o litieră. Așa că răspunsul este un mare N-U în 
ceea ce privește câinele, dar, oricum, mulțumesc. 

— Atunci voi rămâne eu. 

Ea trase repede aer în piept. 

— Ah... Privirile lor se întâlniră din nou. Nu cred că ar fi 
o idee prea bună. Și ceea ce ar fi și mai rău dacă ai avea 
intenţia, oricât de mică, de-a explica asta tatălui meu. 

— Ne-ar putea ajuta. 

— Nu încă, insistă ea, vărsând porumbul într-un castron. 
Mai încolo. 

Masându-și ceafa, Jay privi pe fereastră spre campus. Chiar 
atunci auzi sunetul clopotelor capelei bătând ora exactă. 

Miezul nopții. 

Ora vrăjitoarelor. 

— Mai presus de orice, nu-mi place faptul că locuiești în 
apartamentul Tarei Atwater. Mie mi se pare o coincidență 
prea mare. 

Ea duse castronul la birou și dădu la o parte cana cu 
agrafe pentru hârtie pentru a-i face loc. 

— Am găsit apartamentul pe Internet. Am sunat și l-am 
închiriat înainte de-a ști că Tara a locuit aici sau că mă voi 
implica atât de mult. 

Luă câteva floricele din castron și le băgă în gură, 
întinzând castronul spre Jay şi invitându-l în tăcere să i se 
alăture. El luă o mână de floricele. 

— Pe atunci nici nu știam că o cheamă Tara Atwater sau 
că este una dintre fetele dispărute. Vreau să spun, am auzit 
ceva vag despre ele, desigur. Tata a adus în discuţie faptul că 
niște studente au dispărut și era ceva despre ele la ştiri, nu 
prea multe sau nu din câte știu eu. Pe atunci am crezut că era 
vorba doar de supoziţii. Nimeni nu știa sigur dacă au fost 
răpite. Adică, nimeni încă nu ştie asta. Am ajuns în 
apartamentul ăsta pentru că, probabil, oamenii deja își 
închiriaseră locuinţe pentru anul școlar. Eu m-am înscris pentru 
cursurile din ianuarie, așa că am căutat o locuință în decembrie, 
când nu prea mai erau multe apartamente disponibile. 

— Sună ca și cum ai încerca să te convingi singură. 

Ea zâmbi slab. 

— În regulă... este un pic ciudat, așa e. Dar, dacă gândești 
logic, este doar o coincidenţă. 

— Aha. Și se întâmplă ca tu să ajungi să locuiești aici, în 
apartamentul Tarei Atwater şi apoi întâmplător ţi-ai asumat 
rolul de-a deveni Nancy Drew în Cazul Studentelor Dispărute? 

— Eram, oricum, interesată, şi apoi Lucreția mi-a cerut 
ajutorul. 

— Lucreția? Lucreția... El se încruntă. Numele îi spunea 
ceva. Nu aveai o colegă de cameră pe care o urai și care se 
numea... 

— Da. Este una și aceeași. 

Kristi îi explică despre întâlnirea ei cu Lucreția, despre 
faptul că ea era îngrijorată în legătură cu fetele dispărute, dar 

că îi era teamă să spună ceva pentru că abia fusese angajată, 
iar administraţia susținea că nu era nimic în neregulă. 

— l-am spus Lucreţiei că voi cerceta problema, încheie ea. 

— Tot nu-mi place faptul că locuiești singură aici. 

Lui Jay i se părea că totul era un pic nelalocul lui, dar nu 
putea defini în ce fel anume. 

— Este doar un apartament. Îmi pare rău, dar câinele nu 
poate rămâne. Nici tu. Am încheiat subiectul. 

Se duse din nou spre diagramele ei, apoi arătă spre posterul 
dedicat Tarei Atwater. 

— Înapoi la culori. Tara este roz, Monique este verde și 
Rylee este albastru. Poţi vedea că am trecut locuri, oameni și 
lucruri pe care le-ar fi putut avea în comun, apoi le-am unit. 
Conexiunile arată două, trei sau patru culori. 

El asimila toate informaţiile. Datele care se suprapuneau 
parțial alcătuiau linii colorate convergente, iar într-o parte, 
lângă câţiva prieteni rătăciţi și câteva locuri, era orarul fetelor 
dispărute. Fiecare dintre ele avusese ca specialitate engleza și 
toate urmaseră cursurile unor profesori de aici, de la 
universitate. 

Kristi spuse: 

— Aceste fete nu aveau mulţi prieteni, şi viaţa familială 
este neglijabilă. Am încercat să vorbesc cu părinţii și nu am 
aflat mai nimic. Aveau genul de atitudine „nicio veste este o 
veste bună“. Toate fetele au avut ceva probleme și familiile 
le-au întors spatele. 

— Ce știi despre prietene? Știi tu, cel mai bun prieten din 
SMS-uri? 

— Dacă vreuna dintre ele a avut o prietenă foarte bună, 
n-am găsit-o încă. Nici Lucreția nu mi se pare a fi prietenă cu 
vreuna dintre ele. 

Kristi se încruntă încurcată, și mici linii apărură între 
sprâncenele ei. 

— Am încercat să o sun pe Lucreția de câteva ori de 
atunci, dar ea nu m-a sunat înapoi. 

— De ce? 

— Asta este o întrebare de un milion de dolari, spuse 

Kristi, luând un pix și rotindu-l între degete, în timp ce se 
gândea. Parcă ar fi simţit că trebuie să facă ceva, așa că mi-a 
spus mie despre asta şi cu asta basta. 

— Ţi-a pasat mingea. A scăpat de sentimentul de vinovăţie, 
apoi ți l-a pasat ţie. 

— Sau regretă faptul că mi-a spus. 

Kristi puse castronul la loc pe birou și acum Jay se întinse 
absent spre el. 

— Deci aceste fete erau, de fapt, niște singuratice. Sau cel 
puţin singure pe lume. 

— Am vorbit cu colegii lor de la cursuri și cu unii de la 
serviciu, dar spuneau doar: „Nu am cunoscut-o cu adevărat“, 
„Era cam introvertită“ sau „Nu vorbea prea mult“, genul acesta 
de lucruri. 

Jay studie din nou diagramele ei, concentrându-se asupra 
zonei unde liniile se întâlneau și se intersectau. Arătă spre 
orarele cursurilor. 

— Fiecare dintre ele a avut cursul de stilistică cu Preston, 
Shakespeare cu Emmerson, jurnalismul cu Senegal și Influența 
vampyrismului cu Grotto? El simţi cum se înfioară. lisuse, 
Kristi, acesta este orarul tău. 

— Știu. 

— Ştii? 

Ea ridică din umeri. 

— Nu este chiar atât de ciudat. Sau unic. Planul de studii 
al colegiului este ales de computer, nu-i așa? Programare în 
masă. Depinde de specializarea fiecăruia. Așa că acestea nu 
sunt singurele studente care au acest plan de studii, nici pe 
departe. Şi există unele variabile. De exemplu, Tara a urmat 
cursul de medicină legală de la predecesorul tău, doctor Monro, 
și atât Monique, cât și Rylee au urmat un curs de literatură al 
profesoarei Croft, decanul catedrei de engleză, chiar înainte 
de a dispărea. Oh, și aici... Ea arătă spre orarul lui Dionne și 
lovi uşor notița. Dionne a urmat cursul de religie al Părintelui 
Tony şi Introducere în justiția criminalistică cu profesorul 
Hollister, pe lângă celelalte cursuri. 

— Orar încărcat. 

— Ea prinde repede, și încearcă să termine mai repede 
școala, cred. În semestrul în care a dispărut, avea în total șase 
cursuri, optsprezece ore de credit și lucra cu jumătate de normă 
la o pizzerie locală. Aici mai este o chestie interesantă. Toate 
fetele, fără excepţie, au participat la piesele moralizatoare ale 
Părintelui Mathias, asociat din nou cu departamentul de 
engleză. 

— Piese moralizatoare? 

— Știu. Cam exagerate, nu-i așa? Ceva parcă venit din 
întunecatul Ev Mediu. Încă nu știu cum şi ce este cu ele, dar 
am auzit câteva fete de la cursul de vampyrism vorbind despre 
faptul că prima din semestru va începe duminică seara, așa că 
m-am gândit să verific. Presupun că nu vrei să vii? 

— Vrei să vin? 

Oare el făcuse să sune a întâlnire? Probabil, pentru că 
Kristi își reveni repede. 

— Nu, mă voi duce singură. Este mai bine. Oamenii ar 
putea să te observe. 

— Poate că ar trebui să merg. 

— Nu. Vorbesc serios, Jay. Asta este problema mea. 

— Nu-mi place asta, mormăi el. 

Dacă ea avea dreptate, un psihopat era în libertate și răpea 
femei din campus; dacă ea greșea, ceva le îndepărta pe fete. 
Patru studente dispărute în mai puţin de doi ani dintr-un 
campus de această mărime era mai mult decât neobişnuit, mai 
mult decât suspect. 

— Nu-mi vine să cred că personalul universităţii nu se 
ocupă de asta. 

— Administraţia încearcă să mușamalizeze totul. Înscrierile 
deja au scăzut și nu mai vor publicitate proastă. Am adus 
subiectul în discuţie cu decanul și am fost dată afară din 
birou. Mi-a spus că-mi imaginez diverse lucruri și m-a tratat 
de parcă aș fi fost ciumată. 

— Dar primejdia... 

— Doar dacă recunoști că există. Acum, au intrat în modulul 
„NU vezi răul, nu auzi răul, nu vorbeşti despre rău“. Prin 
urmare, răul nu există. 

— Rahat! El privi diagramele și dădu din cap. Trebuie să 
duci asta la poliţie. 

— O, da, cum să nu. Mă mai gândesc. Ea-și termină 
băutura. Să zicem că intru la secția de poliţie din Baton Rouge. 
Cu cine vorbesc? întrebă ea ridicând din umeri. Probabil, cu 
cei de la departamentul Persoane Dispărute, nu-i așa? Poate 
că voi avea aceste diagrame cu mine. Și apoi voi spune... ce 
anume? Sunt fiica renumitului detectiv din New Orleans, Rick 
Bentz, şi ați face bine să-mi acordaţi atenţie? Chiar dacă nu 
pomenesc de el, ei vor pune informaţiile cap la cap și vor 
deveni dezagreabili vorbind de jurisdicție și protocol. 

O pisică slabă, neagră, se strecură prin fereastra parțial 
deschisă de deasupra chiuvetei. 

— Dacă aş face ceva atât de ridicol, aș fi aruncată afară, 
iar tatăl meu ar putea fi tras la răspundere. Nu, mulțumesc. 

Avea dreptate. 

— Hei, Houdini, spuse ea, în timp ce pisica sări de pe 
blatul dulapului şi se vârî sub canapea. Devii mai prietenos, 
nu-i așa? glumi ea, în timp ce pisica o privea suspicioasă din 
locul întunecos în care se băgase. 

Jay nu avea de gând să-i permită să schimbe subiectul. 

— Autorităţile trebuie să știe ce ai descoperit. Poate că ai 
putea să-l suni pe tatăl tău și să-i explici... 

— Oh, desigur. M-ar lua atât de repede de aici de nu m-aș 
vedea. 

— Nu ar putea face asta. Eşti adultă. 


Ea-l privi de parcă era nebun. 
— Oh, așa este. Spune-i lui asta! Ori îmi va da un afurisit 


de bodyguard, ori va veni chiar el să urmărească apartamentul. 
Nu, informarea detectivului Bentz iese din discuţie. Sunt adultă 
și vom face asta în felul meu. 

~ Oricare ar fi asta. 

~ Corect. 

Ea-i zâmbi deodată, simțind capitularea lui, deși el era 
sigur că nu arăta nimic. 

Dumnezeule, era frumoasă. El încercă să nu observe asta, 
dar ea era acolo și-l privea cu acei ochi blestemaţi. Preţ de-o 

clipă, simți cum i se înfierbântă sângele, simţi dorința nuanţată 
cu amintirea momentelor în care-i ținuse trupul cuprins d 
convulsii, transpirat, alături de al lui. I se uscă gâtul și îşi Et 
privirea, vârându-și mâinile adânc în buzunarele din față ii 
pantalonilor. Strânse maxilarul, făcând un efort să-și tem i 
dorințele stupide. Ea vorbea despre răpiri despre iale 
studente omorâte, iar el încă mai reacţiona la apropierea ci. 

Ceea ce era de-a dreptul ridicol. l i 

— Cred că ar fi mai bine să plec, spuse el 

— Dar mă vei ajuta? l 

— Atâta timp cât nu-mi ceri să fac ceva ilegal. 

— In regulă, promit, spuse ea, apoi roși. Arăta de parcă 
cra pe cale să-și muște limba. | ai 

Nu trebuia să spună de ce. Jay își reaminti cum ea spusese 
exact aceste cuvinte în urmă cu aproape un deceniu atun i 
când îi pusese un inel micuț pe deget. l ăi 

— Bine, spuse el repede, de parcă nu și-ar fi amintit. Nu 
avea sens să dezgroape trecutul. La naiba, erau niște i 
atunci. Ne vedem la curs. oa 

Apoi el plecă, fără ca măcar să arunce o privire peste umăr 

Da, se gândi el, coborând scările, avusese dreptate Când 
venea vorba de Kristi Bentz era un imbecil desăvârșit 

pa ai mare parte a site-urilor de conversații erau 
PR ari plecarea lui Jay, Kristi petrecuse mai mult de o oră 

nițând mesaje sub diferite nume și intrând în conversatii 
online, unele dintre ele deranjante, altele prosteşti și ur și 
simplu, lipsite de sens. Se gândi că, probabil, era vorba de îi 
puști care se jucau cu computerele lor când se presupunea ca 
dorm. Totuşi, un site, dedicat sângelui în literatură si, în special 
semnificațiilor acestei teme în secolul XXI, o intrigă Mai tot 
lmpul a stat retrasă și a citit conversațiile câtorva dintre 

participanți. În timp ce pe unele site-uri se vorbea despre 
serialul de televiziune Buffy și moarte, iar altele se concentrau 
asupra filmelor gen Blade, acesta se ocupa cu vampirii în 
literatură, iar pentru o clipă Kristi se gândi că însuși 
dr. Dominic Grotto ar putea conduce discuţia. Se discuta puţin 
despre Contele Dracula, opera lui Bram Stoker, erau întrebări 
despre Elizabeth Bathory, contesa care se îmbăia în sângele 
supușilor ei, și chiar despre Vlad III, Țepeș, cunoscut și sub 
numele de Vlad Dracul, care, după cum sugera discuţia, ar fi 
fost sursa de inspiraţie pentru Bram Stoker când a creat 
personajul Contelui Dracula. Unele conversații se centrau 
asupra Transilvaniei și României și asupra faptelor versus 
ficțiune și abundau de întrebări legate de băutul sângelui. 

Dar, per total, mai ales, în acest chat-room, participanţii 
păreau interesați, nu doar încercau să șocheze; ei păreau sinceri 
în căutările lor, oricare ar fi fost acelea. 

Kristi își turnă un pahar de cola dietetică, apoi luă notițe 
în legătură cu toți cei care participau la discuţie și cu părerile 
lor. Sau cel puţin va ţine evidenţa numelor pe care le foloseau 
pe net, toate părând a include unele aluzii referitoare la subiect. 
Din moment ce voia să se integreze în grup, ea se înregistră 
sub numele de ABneg1984, deși propria ei grupă de sânge era 
0 pozitiv și nu se născuse în 1984. Se folosi de câteva porecle 
false pentru a-și ascunde adevărata identitate și punea câte o 
întrebare sau două o dată la cinci minute, doar pentru a nu-i 
face pe ceilalți utilizatori să creadă că-i spionează. 

Ceea ce, desigur, era exact scopul pentru care ea era online 
la această oră păcătoasă. 

Trebui să jongleze un pic, ținând mai multe ferestre 
deschise în același timp. Fiecare era dedicată unui site de 
conversații și, la început, avu ceva probleme să ţină pasul cu 
toate conversațiile. Totuși, curând, începu să se prindă cum 
stă treaba și închise câteva dintre ele care păreau a fi pe lângă 
subiect. Ea avea nevoie de oameni din Baton Rouge sau cel 
puțin din Louisiana. Nu-i putea localiza doar după numele de 
pe ecran și, din câte își dădea seama, cei care discutau puteau 
fi de oriunde din univers. 

Era ca și cum ar fi căutat acul în carul cu fân, deși ea 
incercase să mai reducă numărul site-urilor, menţionând 
louisiana. i 

In cele din urmă, pe site-ul care părea intelectual, se 
menfionă campusul de la All Saints și vampyrismul. 

~ Bingo, șopti Kristi ca și cum s-ar fi temut că şi ceilalți 
participanți la conversaţie ar fi putut auzi. | l 

Din fericire, microfonul și camera laptopului nu erau 
instalate. Nu-i venea să creadă ce noroc avea. Cineva cu 
numele de Dracoola locuia în apropiere. Sau cel puțin avea 
legătură cu școala. | 
| Ea stătea la pândă. Așteptând. Încerca să citească printre 
rinduri, mergând chiar atât de departe, încât vizualiză diferitele 
personaje, mulți dintre ei având propriile lor reprezentări 
Picăturile de sânge, colții și liliecii zburând păreau a fi 
preferate. Oamenii veneau și plecau, dar unii dintre participanţii 
la conversație păreau rămași acolo în această noapte. Unul 
dintre ei era JustO, care, în cele din urmă, menţionă cursul 
profesorului Grotto. Kristi simţi o furnicătură de anticipare 
Lucrurile se apropiau și mai mult de casă. 

— Așa te vreau. 

Ă Câteva persoane îi răspunseră, toate fiind de acord. Kristi 
măzgăli repede numele de pe ecran ale lui Dracoola, JustO 
('arnivorel8, Sxyvmp21, Deathmaster? și Dmin8trxxx. 

i: La naiba, îi spuse Kristi motanului, care se opri brusc 
apoi fugi spre castronul lui. Houdini se îndesă în perete cu 
toți mușchii încordaţi. 

Kristi încercă să se gândească la o modalitate de-a aduce 
in discuție fetele dispărute, dar conversaţia nu mergea în acea 
direcţie și ea voia să se împrietenească cu ciudaţii care-și 
petreceau nopțile vorbind pe net cu străini despre sânge 
vampiri și ale creaturi mistice. Îi lăsă pe ceilalţi să ghideze 
conversaţia, în tot acest timp încercând să descopere ceva, un 
indiciu cât de mic despre cultele vampirice din campus sau o 
legătură cu fetele dispărute. Unul dintre ultimii intrati în 
conversație avea pseudonimul DrDoNoGood și era ceva în 
legătură cu Întrebările lui, ceva un pic familiar, care o deranja. 

Oare îl cunoștea pe tipul ăsta? 


Sau era o femeie? | 
Un medic? Un viitor medic? Un doctorand? Un fan al lui 


James Bond/lan Fleming pentru că numele său putea fi un joc 

de cuvinte pentru Dr. No? PR | 
El puse o altă întrebare și ea îngheţă. Mai văzuse aceeași 

întrebare în notițele ei de la cursul profesorului Grotto. 

Ar putea DrDoNoGood să fie un pseudonim pentru 
Dr. Dominic Grotto? ; 

Mintea lucra repede. Ce însemna numele său? Sau ea 
începea să tragă repede concluzii în mijlocul nopții? Sau... 

Pulsul ei se acceleră când citi doar literele mari ale 
pseudonimului. DDNG sau DrDNG. ; , 

Oare prenumele lui Grotto nu începea cu N? Sau, din nou, 
ea forța o legătură? Făcând din țânțar armăsar? Nu văzuse pe 
undeva numele lui Grotto? Pe ceva pe care-l primise de la școală! 

Cu atenţia împărțită între ecranul computerului și raftul 
cu cărți aflat deasupra biroului, găsi o broșură uzată referitoare 
la cursurile care se țineau la colegiu. O deschise la secțiunea 
care prezenta personalul de la All Saints. îi , 

— Haide, haide, mormăi ea, abia reuşind să fie atentă la 
conversaţia în care se discuta ritualul practicat, când se bea 
sânge și sexualitatea inerentă actului. Scârbos! Se înfioră. Nu, 
mulţumesc. | 

Dând paginile, văzu, în sfârșit, poza profesorului Grotto. 
La naiba, arăta bine. Ochi pătrunzători, bărbie puternică, frunte 
înaltă și păr negru. Sub fotografie ea citi: Dominic Nicolai 
Grotto, doctorand. 

Oare să fie posibil? | 

DrDoNoGood și Domnic Nicolai să fie unul și același? 

Nu putea dovedi asta, dar ea simți un suflu nou, același 
instinct pe care l-ar fi simțit și tatăl ei când ar fi găsit un 
indiciu în jocul bolnav al vreunui criminal maniac. 

— Așa tată, așa fiică, își spuse ea, punându-și o întrebare 

implă despre curs. | 
A ii dacă exista vreo modalitate de a-i descoperi 
identitatea, o modalitate de a-l face să iasă la lumină. Poate 

să apeleze la vanitatea lui, să se plângă despre el ca profesor, 
st apoi să vadă ce se întâmplă. 

Încă citind conversaţia, care aborda acum moravuri de 
cult și sânge uman, ea-și scoase notițele de la curs. Poate că, 
dacă-l cita, va primi un răspuns... Dacă spunea ceva despre 
el, cum că ar fi mai mult un actor decât un intelectual, mai 
înclinat spre teatral decât spre literatură, era sigură că el nu 
va putea trece asta cu vederea. Deschise o altă fereastră din 
programul unde-și ținea notițele, dar înainte de-a putea găsi o 
întrebare semnificativă, el se deconectă. 

— Ce!?! Nu! ţipă ea și deschise repede celelalte ferestre 
ale site-ului, sperând că el va apărea în altă parte. Dar nu-l 
găsi nicăieri. Dacă el intrase pe un alt chat, era pe unul pe 
care ea nu-l localizase. Ghinion! 

Aruncă catalogul școlii și era pe punctul de-a închide 
fereastra cu conversațiile când văzu o întrebare ciudată pe 
pagina de pe care plecase recent DrDoNoGood. 

Deathmaster? întrebase: „Porţi o sticluță?“ 

Kristi îngheță. 

Trei persoane răspunseră „da“ în timp ce una, Carnivore18, 
răspunse cu un semn de întrebare. Evident, Carnie nu pricepea 
nici ea. O persoană nu răspunse și două tastară „nu“, Kristi 
decise să meargă cu mulțimea și răspunse „da“. 

Carnivore 18 scrise o linie de semne de întrebare. Era clar 
că era pe dinafară. 

— Bine ai venit în club, spuse Kristi și se întrebă cum să 
impulsioneze continuarea conversaţiei. Dar își aminti ceva — 
oare Lucreția nu menţionase că unele fete din „cult“ și de la 
cursurile lui Dr. Grotto purtau sticluțe cu propriul lor sânge? 

Deathmaster7 întrebă: „Al cui?“ 

Kristi se uită fix la ecran. Pulsul i se acceleră la gândul 
că s-ar putea să fi dat peste legătura de care avea nevoie 
pentru a afla mai multe despre cultul vampirilor care se 
presupunea că există în campus. Dar trebuia să fie atentă, să 
nu răspundă prea repede. Și dacă se înșela? Dacă Lucreția îi 
oferise o informaţie eronată? Cu degetele poziţionate deasupra 
tastaturii, ea aşteptă. 

Singurul care răspunse a fost JustO: „Al meu! Al cui 


altcuiva?“ 
Kristi zâmbi larg. 
— ă vezi. | | 
Niciunul dintre ceilalți participanți la conversaţie ni 
răspunse, dar Kristi voia ca discuția să continue. Urm 
tastă: „Al meu . AR o., 
p° E purtători de sticluțe tăcură până când Siei 
răspunseră la fel ca JustO. Oare erau reticenți in a pune 
adevărul sau, ca și Kristi, erau niște mincinoși, având prop 
-o | 
lor Pentru prima dată de când se conectase, avu sentimentul 
că va ajunge undeva și abia se putea stăpâni. Își mugo i buza 
atât de tare, încât aproape că-i dădu sângele. Deci cine a ca 
sau el? Cum era, dacă era în vreun fel, conectat la ou ? rist 
încercă să-și imagineze cine era JustO. Cineva ie a cursul 
profesorului Grotto? Cineva pe care-l vedea de iecare « ata 
când intra în sala de curs? Oare numele lui sau al ei, ca si ce 
al lui Kristi, amintea de sânge doar pentru scopul acestui site! 
ea grupa de sânge 0? | 
Dai un val de adrenalină și abia putea sta locului. 
Avea o presimțire că această persoană era de Sex femin n, 
deşi nu putea explica exact de ce. Aşa simțea. Era aproap 
° Care JustO purta propria ei sticluță... Oh, Dumnezeule! 
Atunci Kristi își dădu seama. Ştia cine era această, persoană, 
Era sigură. Nu auzise ea de o studentă de la A ain 
era cunoscută doar după inițială? Doar „O >? | „se 
Însuși tatăl lui Kristi o menționase pe fată. El o interog s 
pe „O“ în timp ce investiga o crimă cu câțiva ani în urmă, 
Fusese unul dintre cazurile care avusese leg E n astră 
ă irtuţilor“, spitalul de nebuni „ loci 
La câțiva itemi lânga New Orleans. Una dinte victimele 
acelui nebun fusese o studentă de aici, de la All ainis. A 
Detectivii Bentz şi Montoya veniseră până în Baton Rouge, 


* Joc de cuvinte în lb. Engleză: just O = doar O. 

unde interogaseră studenți, familii și personal. Printre 
persoanele interogate fusese o fată care purta la gât o sticluță 
cu sângele ei. 

Puțin cam ameţită de aceste gânduri, Kristi își întinse 
braţele deasupra capului, auzind cum îi pârâie coloana, dar își 
menţinu privirea fixată asupra conversaţiei de pe monitor, 
Mintea ei se duse înapoi în timp, la conversaţia care avusese 
loc în livingul tatălui ei. Pe atunci, nu locuia cu el, dar îl 
vizita. Olivia nu era acasă, dar Bentz și Montoya discutau 
cazul și Montoya menţionase ceva despre „ciudata fată“ care 
purta la gât propriul ei sânge. Nu voia să i se spună pe nume, 
Ophelia. Le spusese detectivilor să-i spun „O“ sau „Doar O“. 

Exista o fată numită Ophelia la cursul lui Grotto, o fată 
retrasă, tăcută care stătea mereu în spatele clasei. Kristi nu o 
întâlnise față în faţă, nu fusese destul de aproape de ea pentru 
a observa dacă purta un lănţişor la gât și o sticluță cu propriul 
ei sânge. 

Dar asta avea să se schimbe. 

Deși faptul că îşi făcuse timp cineva să scoată sânge, să-l 
închidă într-o sticluță, ca apoi să-l poarte la gât... lisuse, asta 
cra dincolo de orice normalitate. 

Ecranul pâlpâi și JustO ieși din chat. 

Kristi se simţi dezamăgită. Stia că era pe cale să afle ceva 
important, deşi nu era sigură ce anume. Se uită la ceasul de 
pe ecranul computerului și gemu. Era aproape două și avea un 
curs dimineața devreme. Pe lângă asta, avea nevoie să se 
gândească la ce aflase până acum. Să proceseze informaţiile. 
Probabil că era bine că JustO părăsise conversaţia, fiindcă 
aceasta părea să lâncezească. Chiar și Carnivore 18 renunță la 
fantoma ei și ieși. 

Ochii o usturau. Îi era somn și se uitase prea mult în 
monitor. Kristi închise toate ferestrele și se gândi cum să o 
abordeze pe „O“, acea fată tăcută, cum să o facă să recunoască 
faptul că ea era JustO. Dacă sticluţa ar fi vizibilă, ar putea 
începe conversaţia pornind de aici, dar Kristi ar trebui să dea 
de înţeles că ea este ABneg1984, pentru că acesta se lăudase 

că poartă la gât propriul sânge, iar Kristi nu putea face asta. 

Dacă persoanele care purtau sticluțe făceau parte dintr-un sa, 
probabil că foloseau o anumită sticluţă, poate un anumi 
lănţișor de care o agaţau, iar dacă Kristi ar fi purtat un fals, 
asta ar fi sărit în ochi imediat. Poate că sticluțele aveau o 
anumită formă, ori erau gravate, ori făcute din sticlă închisă 
la culoare, ori... Oh, nu se putea gândi acum la asta. l 
Căscând, se întinse din nou și invidie pisica ce era deja 
î i în ascunzătoarea ei. | 
dz ti sigură ce semnificaţie avea ceea ce HE 
descoperise, dar părea a avea de-a face cu orele de curs ale 
profesorului Grotto. Poate că acel cult pe care-l menționase 
Lucreția făcea parte din subiectele cursului. , i 
— Nu ştiu ce naiba se petrece, dar mai mult ca sigur mă 
apropii de ceva... ceva care va crea 0 carte dată naibii, spuse 
ea închizând computerul şi privind cum ecranul devine negru. 
De ce, Doamne, iartă-mă, ar purta cineva o sticluță SE 
propriul sânge? Și ce legătură avea asta, dacă avea, cu fetele 
care dispăruseră? 
Se duse la geam și privi campusul. | i 
Undeva pe acolo exista un prădător, cineva pândea 
studentele care luau parte la o anumită combinație de cumu 
— Cine ești, nenorocit bolnav? șopti ea. Cine naiba ești? 


Trecuseră câteva ore de la miezul nopții și Vlad simți o 
foame insaţiabilă, o poftă cu care nu se mai putea lupta. Nevoia 
de a ucide îi fulgeră prin minte în timp ce șofa, apropiindu-se 
de New Orleans. Roţile camionetei sale cântau pe caldarâm, 
traficul de la această oră târzie fiind slab şi rar. 

Și mai bine. i 

Era greşit să vâneze în această seară. 

Periculos. 

Putea comite o greşeală foarte ușor. 

Dar cine-l putea învinovăţi? 

l. . ~ 

A Po Totuşi, Vlad nu mai putea aştepta. Ştia că există 
un protocol, un motiv pentru care aștepta să ucidă. 

Și totuși, găsi că era imposibil să-și tempereze dorinţa. 
Dar pentru asta, avea „minorele“, femeile care-i ajungeau din 
punct de vedere fizic dacă nu intelectual. 

Și existau niște chestiuni pe care trebuia să le rezolve. Un 
pesimist care trebuia calmat, o conştiinţă vinovată care trebuia 
redusă la tăcere, altfel totul va fi pierdut, iar el nu putea 
permite una ca asta. 

Capul începu să-i zvâcnească. 

Era gol. Înfometat. Tânjea după emoția produsă de ucidere. 

Nu se mai putea abţine. 

Și se gândi că aceasta, crima din această seară, va fi un 
sacrificiu în onoarea ei, cea de care era legat pentru eternitate, 
cea căreia îi era destinat. 

Probabil că această crimă neplanificată a unei „minore“ 
va distrage atenţia poliţiei, îi va trimite pe aceia care suspectau 
ceva pe o cale greșită, într-un alt oraș. 

Nu face asta. Dacă cedezi tentaţiei, dacă omori, ai putea 
să te expui, s-ar putea ca masca să-ţi cadă de pe față. 

Mâna începu să-i tremure, în timp ce se gândea să se 
întoarcă, rezistând dorinţei care era ca o ființă vie în interiorul 
lui, o nevoie atât de înverşunată, încât devenea sclavul ei. 

Un sclav serviabil. 

Înghiţi cu greu şi simți golul din interiorul său. Mâna 
deveni fermă pe volan la vederea luminilor strălucitoare din 
New Orleans reflectându-se la distanță, pe cerul întunecat. 

Nu mai exista cale de întoarcere. 

El ştia ce-și dorea... femeia perfectă. Pielea ei era aproape 
translucidă, gâtul lung, o arcadă bine conturată, trupul ferm și 
copt. Carnea i se înfierbântă la gândul de-a o avea. 

Vie... oh, ea trebuia să fie vie, să ştie că unirea lor va fi 
pasională, plină de dorință, profundă, și va dura toată noaptea, 
iar ea-i va putea satisface orice dorință. Apoi îi va dărui darul 
suprem al sângelui ei. 

Oh, cum o va poseda în această noapte. 

Simţi un zvâcnet de anticipare și savură în gând ceea ce-i 
va face. Înainte. Și după. 

Din adâncul gâtului lui ieși un mârâit de dorinţă. De 

nevoie. Auzi cum propriul sânge îi pulsează prin vene, în 
așteptarea a ceea ce avea să se întâmple în această noapte. 

Închise ochii pentru câteva secunde, simţi erecţia tare, 
puternică și încordată. Ceea ce era bine. Necesar. Avea nevoie 
de convingerea că testosteronul îl va menţine în alertă, abil și 
nemilos. 

Zări cu coada ochiului reflecţia sa în oglinda retrovizoare 
şi zâmbi văzând transformarea. Deghizarea lui era completă. 
Nimeni nu-l va recunoaște. Cu nerăbdare, o luă pe drumul 
care voia, ieșind de pe autostradă, apoi tăie orașul, conducând 
atent, sub limita de viteză, pe străzile pustii. Ştia unde să 
parcheze, unde să aștepte. 

Plănuise asta de multă vreme, ştiind că la un moment dat 
va ceda nevoilor sale şi va căuta ceva mai puţin important, 
una care-l va satisface pentru câteva zile. Până la următoarea. 

Strada pe care parcă era aproape pustie, se afla într-o 
porțiune a orașului lovită cu furie de uragan. Erau câteva 
mașini parcate, unele abandonate, altele ocupau bretelele străzii 
distruse. El lăsă în jos geamul din dreptul șoferului și trase 
aerul rece adânc în piept. Chiar și aici, într-o parte dezolantă 
a orașului, noaptea din Louisiana era plină de viață. Auzi 
zumzăitul insectelor, bâzâitul aripilor unui liliac în zbor și le 
mirosi pe toate — un şobolan fugind într-o gură de canal, un 
raton căutând în gunoiul de pe stradă, un șarpe alunecând în 
sus pe un copac. 

Din depărtare, se auzea sunetul înăbușit al traficului de 
pe autostradă. Din când în când, niște faruri străpungeau 
noaptea când trecea vreo mașină. 

Nările lui se lărgiră. Era atent la toate cele, ochii săi 
adaptându-se ușor în întuneric. Dorinţa puternică era 
companionul său constant. De când era de unsprezece sau 
doisprezece ani, poate chiar mai tânăr. 

Se lăsă pe spate pe pernele scaunului șoferului, lovind 
ușor volanul cu mâna. Existau câteva „minore“ pe care le 
dorea, cele ale căror vieţi vor fi oferite fără ritualurile elaborate 
rezervate celor de rang, cele pe care le însemna doar în scopul 
de a le închiria sângele. Acestei femei pe care o va sacrifica 

în această noapte nu i se va simți lipsa timp de câteva zile. În 
această privință, era perfectă. 

EI știa că ea va veni. O urmărise și mai înainte, se întâlnise 
cu ea de câteva ori, aici, în New Orleans. Era frumoasă, avea 
trupul viguros, dar nu a interesat-o deloc să-și cultive mintea. 
Si asta era greșeala ei. Sufletul ei nu se putea înălța. Nu era 
de neam regesc, era doar o servitoare. 

Ca şi tine, îl mustră acea voce enervantă din capul lui. Tu 
eşti stăpânul? Sigur că nu! Ai renunţat la liberul arbitru cu 
mult timp în urmă şi uite unde ai ajuns — aderi la reguli pe 
care le găseşti restrictive. Fie că recunoşti sau nu, ai un lanţ 
în jurul gâtului și acesta este mereu ținut întins. 

Işi alungă din minte aceste argumente, ştia că erau niste 
blasfemii. Atunci o văzu, mergând singură, fără prietena care 
o întovărășea uneori. Bine. Mergea repede pe tocurile ei înalte, 
pășind tăios și dur. Cu hotărâre. Erau semnele unei femei 
puternice. 

O dansatoare. 

Care-și spunea Bodiluscious, dar numele ei real era Karen 
Lee Williams. 
| Purta o fustă scurtă, un top scurt și o jachetă de denim, 
și mergea singură pe această stradă pustie, cu tocurile țăcănind 
pe caldarâm. Probabil că știa că nu ar trebui să meargă pe 
aici, dar era cel mai rapid drum direct spre casa ei micuță. 

Și era un loc perfect în care să te pierzi. l 
E Așteptă până ce ea se afla aproape la o stradă depărtare 
şi ieși fără zgomot din mașină. Fără lumini, fără alarme, doar 
un clinchet uşor la închiderea ușii. 

l Deși era întuneric, el o văzu. Merse repede, ascunzându-se 
printre umbre, pe lângă clădirile goale. Era greu de crezut că 
vreo femeie ar fi fost atât de proastă, încât să o ia pe scurtătură 
ca să meargă acasă după o noapte în care se zvârcolise în 
jurul unui stâlp pentru bani. Bani folosiți pentru a-și întreține 
un viciu în locul propriului ei copil. l 

Merita să moară. 
ȘI avea noroc că el se afla aici pentru a o salva de existenţa 
ei singuratică. l 

O auzise plângându-se de viaţa ei, de soarta nedreaptă, 
dar ea nu dorea să se schimbe. Erau doar vorbe aruncate-n 
vânt, folosite pentru a-şi atrage simpatia oamenilor. fe 

Zâmbind în sinea lui, o urmări, apoi o luă pe o scurtătură 
printre câteva locuri goale. Datorită faptului că putea vedea în 
întuneric evită molozul, șobolanii și câinii care căutau prin 
PA east noapte, se gândi el, în timp ce sângele îi cânta 
în vene, o va elibera de suferință. 


Karen era agitată. Nervoasă. Și era sătulă de viaţa ei dată 
sii et o noapte nasoală, decise ea continuându-și drumul 
spre casă, pe tocurile înalte, din pricina cărora moa s-o 
doară picioarele. Mersese pe jos printr-o parte din Big asy 
unde cândva se simţise în siguranță, dar acum era un pic 
nervoasă. Dar nu avea de ales: acest drum era cel mai rapid 
de când i se stricase maşina, în urmă cu două săptămâni, iar 

-şi putea permite un taxi. 
ci "in afară de S avea nevoie să respire un pic de aer curat 
şi să se gândească. Să scape de muzica vibrantă, de e aa 
care strigau şi de mirosul de bere stătută și de țigări. Şi c lubu 
se degrada. Noaptea era un pic cam răcoroasă, dar cu cât 
îndepărta mai mult de strada Bourbon, cu atât era mai ae 
liniste si mai mult calm. I se păru că simte mirosul râului, dar 
era, probabil, doar în imaginaţia ei. 

at some) până la unsprezece, când fusese forțată să coboare 
de pe scenă de ultima „descoperire“ a lui Big Al, o păcătoasă 
care nu avea mai mult de șaisprezece ani, doar dacă nu aa 
Karen nu ghicise corect. Dar fata, Baby Jayne, cu machiajul 
ei de păpuşă Kewpie, cu codițe blonde, lungi care aproape că 
se loveau de fundulețul ei tare, cu un costum de păpușă 
transparent și cu niște sâni care ar fi făcut-o invidioasă ei 
şi pe Dolly Parton, îi atrăgea pe toți clienții veniţi la Lai u 
de după miezul nopții. Deși era stângace cu afurisita e bară, 
Karen privise multe dintre numerele femeii mai tai 
petrecuse ceva timp ascunsă lângă ușă, observând mișcările 

pornografice ale lui Baby Jayne. Nu exista nicio urmă de 
seducţie în dansul ei, nu ispitea, totul era prea evident. 

Acum, era târziu. 

Era aproape trei dimineaţa. 

Nu era drept. 

Să vezi că la treizeci de ani ea, Bodiluscious, fusese 
retrogradată. În urmă cu câțiva ani, bacşișurile ei erau 
incredibile — în unele nopți câștiga destul, încât să-și plătească 
chiria și să-și cumpere câteva „acadele“ pentru nas —, dar 
acum, după ce taifunul aproape că măturase orașul și Baby 
Jayne își făcuse apariţia în club, Karen era norocoasă dacă 
avea destui bani să plătească facturile din fiecare lună. Probabil 
că era încă bine. Dacă ar fi avut bani în plus, aceștia ar fi 
pornit să ia calea nasului. Era curată de aproape două luni şi 
intenționa să rămână așa. Avea de gând să-și pună ordine în 
viaţă. La naiba, nu putea dansa la nesfârșit. 

Îşi continuă drumul spre căsuţa ei, care, în mod miracu- 
los, suferise doar daune minore în timpul furtunii. Era recunos- 
cătoare pentru asta. 

Traversă strada și avu senzaţia că o urmărea cineva, ceea 
ce era ridicol. Pentru numele lui Dumnezeu, asta era cariera 
ci, să aibă bărbaţi care să-i arunce ocheade, cu cât mai mulţi, 
cu atât mai bine. Ştia cum e să te simți aşa. 

Tac, tac, ţac. Pașii ei continuau să lovească ce mai 
rămăsese din trotuar. Iar ea privea drept înainte, fiindu-i teamă 
să nu calce greșit pe betonul crăpat și să-și scrântească glezna. 
Atunci ce va fi? Cariera ei se va sfârși cu siguranţă. 

Poate că era timpul să pună lucrurile în ordine cu mama ei 
și cu puștoaica și să se mute înapoi în San Antonio. Cel puţin în 
acest fel şi-ar fi putut vedea fiica mai mult timp, nu o dată sau 
de două ori pe lună. Zâmbi în sinea ei când se gândi la Darcy; 
fata asta va ajunge departe. La zece ani, era deja în fruntea clasei 
ci, clasa a patra, micile piese de artă pe care le crease, pentru 
Karen de Crăciun, eram incredibile. Puștoaica era un geniu, deși 
avea un tată bun de nimic, care executa o pedeapsă pentru posesie 
de droguri, și o mamă care dansa pe o scenă, făcând dragoste cu 

o bară de metal, șase nopți pe săptămână. 

O maşină trecu încet pe stradă, dar Karen continuă să 
meargă. Orașul New Orleans devenise periculos, și dacă era 
să dai crezare presei, rata criminalității atinsese cote foarte 
înalte. Dar ea era atentă. Nu ieşea niciodată singură, fără 
pistolul ei micuț ascuns sub jachetă. Dacă cineva încerca să 
se pună cu ea, era pregătită. 

Mașina trecu fără niciun incident, dar ea tot era agitată. 
Ceva nu era în regulă. Mai era ceva în afară de Baby Jayne 
care călca în picioare terenul lui Bodiluscious. 

Sentimentul cum că era observată, poate chiar urmărită, 
nu o părăsea. Aruncă încă o privire rapidă peste umăr și nu 
văzu nimic... sau văzuse? Era cineva exact în afara câmpului 
ei vizual? 

Pielea i se înfioră şi un val de adrenalină o cuprinse, 
îmboldind-o. Acum aproape alerga în afurisiţii ăia de pantofi. 

Stăpânește-te. Îți laşi imaginaţia să o ia razna. 

Dar își deschise clapa genţii, de unde putea lua cu ușurință 
pistolul, celularul sau tubul cu spray. Se uită din nou peste 
umăr și nu văzu pe nimeni. 

Bine. Era doar la trei străzi distanță de casă, apropiindu-se 
de o zonă mai sigură, unde stricăciunile provocate de inundații 
fuseseră minime, locurile curățate, luminile stradale funcționau, 
cel puţin un sfert din case erau ocupate, şi încă un sfert era 
aproape curăţat și renovat. 

Grăbeşte-te, grăbeşte-te, grăbește-te! 

Mergea atât de repede, încât aproape că rămăsese fără 
respiraţie și se mândrea cu asta: dansul o menținea în formă, 
o făcea puternică. Ajunse în lumina aruncată de primul stâlp 
stradal aflat de-a lungul drumului și respiră pentru a se calma. 
Se mai uită o dată în spate, apoi își dădu seama că, așa cum 
stătea în cercul de lumină, era o ţintă ușoară, vizibilă. 

Aproape că ai ajuns acasă, fetițo. Continuă să mergi. 
Repede. 

Văzu casa în colț, apoi se înjură singură pentru că uitase 
să lase aprinsă măcar o lumină. Detesta să intre într-o casă 


întunecată, dar cel puţin era acasă. 
Se grăbi pe noua alee și pe noile trepte renovate, din față, 

Cuci in mână. Pe verandă, dădu la o parte ușa-paravan 
care încă mai scârțâia, apoi descuie i ise 
äm t ala şi deschis ă 
ușa nouă și grea. caii ca 
P Inăuntru, mirosul de vopsea proaspătă o asaltă. Încuie 
ya pia se întinse să aprindă lumina. Casa era tăcută. Ciudat 
le ile Nu se auzea bâzâitul frigiderului, nici foșnetul 
aerului de la Ventilatoare. Apăsă pe întrerupător. | 
Nu se întâmplă nimic. 
Lumina din holul de la intrare rămase stinsă 
Scârţ. l 
Sunetul unui pantof pe podea? 
Oh, Iisuse, oare era cineva înăuntru? 
A Inima îi bătea repede din cauza fricii. Apăsă repede diverse 
A rerupătoare. Nicio lumină. Cu o mână, scotoci în geantă 
după pistol, in timp ce cu cealaltă bâjbâia pe ușă după yală 
O mână se așeză peste a ei. l l 
Aspră. 
Puternică. 
Brutală. 
li strivi degetele, i î ă ţi 
€, iar ea incepu să țipe, dar o altă mână îi 
acoperi gura. tă iii 
i cal Dumnezeule, nu! Se zbătu cu sălbăticie. Se zvârcoli 
șcă mâna care-i acoperea buzele. Îi 1 pici | 
. Ii lovi picioar 
o tinu și mai strâns. iai cuc 
A — Potoleşte-te, Karen Lee, spuse el pe un ton pe cât de 
seducător, pe atât de înspăimântător. 
O cunoștea? N întâ 
ștea? Nu era ceva la întâmplare? ă şi i 
M plare? Se luptă și mai 
Fan poți face nimic, o asigură el. Nu poți pleca nicăieri. 
a a greșeşti, bulangiule, se gândi ea când atinse nichelul 
ece al pistolului. Luă arma, o scoase din geantă, auzi cum 
PR de sol cu un zgomot surd. Ridică mâna gata 
ES zi . A . > 
a nenorocit în iad, când surprinse cu coada 
oc ae du din faţa tipului și aproape că scăpă pistolul 
E A roșii o priveau, niște nenorociţi de ochi roșii veniţi 
pi in adâncuri, ivindu-se dintre marginile unei glugi negre 
față neagră ca noaptea cu trăsături de vampir Și cu buze 


195 


purpurii se afla la câţiva centimetri de ea. Chipul unui diavol, 
se gândi ea îngrozită. 

Oh, Dumnezeule! Aproape că făcu pipi pe ea. 

La naiba! 

Se zbătu. Se luptă. Deși tremura din cap până-n picioare. 
Bâjbâind după siguranța pistolului, încercă să gândească 
limpede. Tot ceea ce avea de făcut era să întoarcă arma, peste 
umăr, şi să tragă. 

Dar cu colţul ochiului văzu creatura, acel diavol venit din 
iad, cum îi desface buzele acelea îngrozitoare, dezvăluind niște 
dinți dezgustători, ascuţiţi şi albi. 

Iisuse Hristoase! 

Ea ridicase piedica. 

Imediat, balansă arma în sus. 

Dinţii tăiară. 

Sângele izbucni. 

Durerea îi zvâcni în umăr. 

Ea apăsă pe trăgaci. 

Bang! Pistolul trase. 

Explodă chiar lângă urechea ei. 

Mirosul de cordită umplu aerul. 

Dar atacatorul ei rezistă, îi răsuci braţul la spate, iar ea 
deveni neputincioasă, nemaiputând lovi cu picioarele. Umărul 
scrântit pulsa de durere. 

Oh, Dumnezeule, nu-l nimerise. Și durerea... era cumplită. 
Orbitoare. Ajută-mă, Doamne, ajută-mă să-l înving! 

Îşi arcui spatele, încă luptându-se, încă sperând că va 
apărea o șansă să-i aplice o lovitură tare în fluierul piciorului 
sau între picioare. Dar era greu şi puternic. Era numai mușchi 
şi determinare. 

Durerea o sfâșia. 

Picioarele i se îndoiră. 

În întuneric, văzu cum podeaua se apropie repede de ea, 
şi nu mai putea decât să spere că undeva, cineva auzise 
împuşcătura. 

Bang! Capul ei se prăbuși pe podeaua nouă din lemn. 

Aproape că leșină din cauza durerii. 

l El căzu peste ea și-și mută mâinile. Înainte ca ea să poată 
lipa, degetele lui se aflau pe gâtul ei, apăsând din ce în ce mai 
tare, strangulând-o. Alarmată de ochii roșii care sclipeau 
malițioși, ea se împotrivi lovindu-l cu mâinile, zgâriind hainele 
de piele de pe trupul lui. Dacă avea de gând să o omoare 
Dumnezeule, ea nu avea de gând să-i facă treaba ușoară. 

i Dar plămânii îi ardeau, țipând după aer, iar mâinile de pe 
gâtul ei strângeau tot mai tare astfel încât ea simţi că ochii îi 
ies din orbite. l 

Lovea cu picioarele și se zvârcolea cu disperare. 

Plămânii îi explodau din cauza presiunii. 

Incepea să se cufunde în întuneric. 

Nu! Nu! Nu! 

Incercă să țipe, dar nu reuși, nici măcar nu putu trage aer 
in piept. 

Oh, Dumnezeule, oh... Dumnezeule... 

Picioarele ei încetară să se mai miște. 

Braţele ei erau de plumb. 

Plămânii îi ardeau, era agonie pură. 

Lasă-mă să mor, Doamne, te rog! Pune capăt acestei 
torturi! 

El se aplecă în jos, iar prin ceața care o copleșea ea-i 
väzu colții. Albi. Strălucitori. Ascuţiţi ca acele. l 

Ştia ce avea să urmeze. 
| O împunsătură rapidă. O ciupitură, ascuţită şi dureroasă, 
in timp ce mâinile lui se relaxau și ea trase aer în piept cu un 
suierat umed. 

Dar era prea târziu. 

Ea știa că urma să moară. 


14 


_ Dei vrei să le ţii pentru toată ziua, trebuie să le aduci 
mâine la — funcţionarul, îmbrăcat cu un tricou de camuflaj şi 
blugi prăfuiţi, se uită la ceasul atârnat deasupra uşii 

magazinului „De Închiriat de Toate“ — nouă treizeci și şase, 
dar ţi le las până la zece. 

Făcându-i cu ochiul lui Kristi, îi oferi un zâmbet știrb, cu 
urme de tutun. Ea încercă să nu observe. 

— Amabil din partea dumneavoastră, spuse ea, 
străduindu-se să nu sune prea sarcastic. Era doar un simplu 
puști. 

Având în jur de optsprezece ani, „Randy“, așa cum 
pretindea ecusonul prins de bluza lui, era grăsun și se lupta cu 
un caz violent de acnee, dar tot încerca să flirteze cu ea. 
Kristi îi zâmbi. Cel puţin o ajutase să găsească unealta de 
tăiat zăvoare de care avea nevoie în acest depozit prăfuit, plin 
de echipamente și de chestii pe care le puteai asambla singur. 

— Asta costă treizeci de dolari. 

— Serios? 

— Da, doamnă. Afurisenia asta nu este ieftină. 

Mai degrabă era jaf la drumul mare. Desigur că era din 
cele scumpe, dar chiar așa, cât de mult ar fi putea costa 
nouă-noulă ? 

— Minunat, spuse ea cu o nuanță de sarcasm. 

— Ce ai făcut? întrebă Randy, aranjându-şi șapca de 
camionagiu și încercând un pic prea mult să fie prietenos. Ai 
uitat combinaţia de la vestiar? 

Da, asta-s eu, doar o femeie proastă cu memoria slabă. 

— Ceva de genul ăsta, spuse ea apoi îi dădu două bancnote 
de douăzeci, aşteptă restul și-i refuză ajutorul ca să care afară 
unealta cu mâner lung. Mulţumesc, mă descurc, spuse ea, 
vârând bancnota de zece dolari în portofel și punându-și 
cureaua genţii pe umăr. 

— Dacă afurisitul de cutter nu ţi-e de folos, știi tu, pentru 
că ești femeie, iar astea sunt destinate bărbaţilor, atunci poate 
ai vrea să închiriezi un bomfaier sau un ferăstrău. 

Dădu din cap, ca și cum ar fi fost de acord cu sine însuși. 

— Asta cred că ar funcționa. 

— Voi ţine minte, spuse ea, burzuluindu-se în tăcere. 

Chestia aia nu era deloc micuță și fragilă, pentru numele 
lui Dumnezeu! Dar își ţinu limba ascuţită la locul ei în timp 

ce căra afară cutterul pentru lacăte. La optsprezece ani, nici 
ca nu fusese vreun Einstein și nu exista niciun motiv să se ia 
de funcționar. 

Se gândise să-l roage pe Jay să o ajute cu noul ei proiect. 
Bănuia că el avea deja un cutter pentru lacăte, iar ea ar fi 
economist cei treizeci de dolari, dar voia să limiteze implicarea 
lui. Mai întâi pentru că el interpreta greșit interesul ei față de 
cl. Părea să creadă că ea era tentată să se întâlnească cu el și 
ca nu intenţiona așa ceva. Așa că era bine să-l țină la distanţă. 
Ar pune prea multe întrebări și ceea ce avea ea de gând să 
facă era la limita legalităţii. Astfel stând lucrurile, el ar fi 
intrat rău la apă dacă ar fi fost prins când făcea rost de 
informațiile pe care ea le voia din dosarele școlii și ale poliţiei. 
Măcar de-ar fi făcut atât pentru ea. Nu era sigură că va încălca 
acca graniță, de dragul ei, așa că ea nu-i spusese tot ce aflase 
de la Lucreția despre vampiri și culte. Era destul de greu să-l 
facă pe Jay să urce la bord fără a mai intra și în chestiile 
supranaturale, macabre. 

Pe lângă asta, ea-și amintise, în timp ce adidașii ei scârțâiau 
pe pietrişul din parcarea magazinului, plină cu camionete uzate, 
câteva dintre ele uriașe, de unele lucruri pe care trebuia să le 
facă singură. lar unul dintre ele era să intre prin efracţie în 
magazia unde se aflau lucrurile personale ale Tarei Atwater, în 
ciuda a ceea ce Randy, expertul de optsprezece ani, gândea. Se 
aseză la volan și porni mașina. Praful se așezase pe parbriz și 
interiorul mașinii era călduros. Soarele ieșise dintre norii groși. 
Kristi găsi o pereche de ochelari de soare în torpedou și și-i 
puse pe nas. leși cu spatele din locul de parcare, încercând, dar 
nereușind să evite gropile din pietrișul murdar. Trecu pe lângă 
o camionetă ridicată, plină de noroi. În spatele ei, un bărbat își 
prinse o ţigară în timp ce împacheta un ferăstrău electric. 

— Idiotul, mormăi ea în bărbie, apoi merse cu viteză mare 
pe un drum lateral, după care se îndreptă spre autostrada care 
tata prin nord această zonă cu clădiri comerciale și o lua spre 
sud-estul orașului, spre campusul All Saints. 

Planul ei era pe jumătate făcut, pentru că lucrurile Tarei 
crau puse la păstrare chiar în subsolul clădirii în care locuia, 

şi asta era o adevărată mană cerească. Desigur, va da totul 
poliţiei pentru probe, dar până ce se vor arăta interesați, orice 
s-ar afla în boxă era corect câștigat. Deja aflase ce tip de lacăt 
folosea Irene Calloway pentru a ţine în siguranță lucrurile 
Tarei, apoi petrecuse două ore mergând la trei magazine diferite 
de feronerie până ce găsi un lacăt asemănător. 

Acum era pregătită. 

O furgonetă, acoperită cu abţibilduri cu USL -— 
Universitatea Statului Louisiana, trecu pe lângă ea. Un fan al 
tigrilor, se gândi ea zâmbind ușor. Kristi se gândi la USL cu 
numărul său uriaș de studenţi din Baton Rouge. Oare un 
campus mai mare nu ar fi fost un teren de vânătoare mult mai 
puţin expus? Atunci, de ce fetele de la All Saints? 

Pentru că persoana care face asta se simte confortabil 
acolo. Este fie un student, fie un membru al facultăţii, fie un 
absolvent. USL sau alt campus nu-i este familiar. Cel care 
face asta are o legătură intrinsecă cu colegiul, știe cum să se 
descurce pe acolo, are ascunzători, se pierde în mulțime. 

Simţi cum un mic frison de teamă îi coboară pe șira 
spinării. Era convinsă că exista un monstru care urmărea 
clădirile din cărămidă, acoperite cu iederă de la All Saints, un 
psihopat care până acum scăpase nepedepsit pentru faptele 
sale cumplite. 

— Nu pentru mult timp, ticălosule, spuse ea și privi în jos 
spre vitezometru. 

Aproape că zbura, conducea cu aproape treizeci de 
kilometri peste limita admisă. O lăsă mai moale și privi în 
oglinda retrovizoare, fiind sigură că va vedea lumini care 
sclipeau roșu-albastru, dar nu o urmărea nicio mașină a poliţiei 
rutiere. De data asta, avusese noroc. Ce bine. Nu-și putea 
permite o amendă. 

O luă spre ieșirea de pe autostrada cea mai apropiată de 
campus, o tăie printre străduţele adiacente şi apoi parcă în 
locul ei obișnuit, lângă scara care ducea spre apartamentul ei. 
În loc să se ducă sus, ea găsi ușa care dădea la subsol, spre 
spaţiul cu spălătoria și compartimentele de depozitare, și o 
descuie cu una dintre cheile originale pe care o primise de la 

Irene Calloway. Treptele erau întunecate și scârțâiau, pereţii 
erau făcuți dintr-un ciment antic, puţinele ferestre erau micuţe, 
murdare și acoperite cu pânze de păianjeni, pline cu carcasele 
uscate, fragile, ale insectelor moarte. 

— Ce drăguţ, mormăi ea. 

După încă trei trepte, se afla în interiorul clădirii. Cel 
puţin subsolul era uscat. Pe pereţi se vedeau pete care indicau 
faptul că apa intrase la un moment dat prin crăpăturile vechi 
şi zone unde se încercase să se peticească stricăciunile fără 
prea mult succes sau chiar deloc. 

Lângă un perete, două mașini de spălat erau în funcţiune, 
iar unul dintre uscătoare învârtea ceva din interiorul cuvei 
care zăngănea la fiecare rotație. Kristi nu îndrăzni să pătrundă 
în boxă acum când o putea prinde cineva. Nu voia să dea 
explicații. Plănuise să aștepte până la miezul nopții și să aducă 
jos câteva cutii, deși gândul de-a sta aici în întuneric, cu doar 
câteva lumini răzlețe deasupra capului, îi cam punea nervii la 
încercare. 

Plecă din subsol. Urcă în apartamentul ei și își luă laptopul. 
Avea câteva ore înainte de începerea turei de la restaurant, 
așa că plănuise să lucreze la cafeneaua locală unde se putea 
conecta wireless la Internet, ascultând zumzăitul conversaţiei. 
Deja îşi dăduse seama că Bayou Coffee, din celălalt capăt al 
campusului, de lângă Casa Wagner, era cel mai cunoscut loc 
printre studenții de la All Saints. Își vâri computerul în rucsac, 
își strânse părul în coadă și-și puse o șapcă de baseball, apoi 
plecă. 

De la ușa ei până la cafenea făcu douăzeci de minute și 
avu norocul ca două fete asiatice să plece de la o masă micuță 
de lângă fereastră. Kristi o ocupă repede, lăsându-și rucsacul 
pe unul dintre scaunele din lemn, apoi stătu la rând ca să 
comande un lapte cu vanilie și un biscuit cu zmeură. În timp 
ce un aparat pentru espresso ţiuia și aburul se ridica deasupra 
unui grup de clienţi, Kristi își aștepta băutura și cerceta 
mulțimea. Recunoscu câțiva puști de la curs sau pe care-i 
văzuse în treacăt la asociaţia studenţilor, la bibliotecă sau 
mergând prin campus. 

Din fericire, niciunul dintre ei nu deveni cenușiu în fața 
ochilor ei. 

Tocmai își lua comanda când ușa se deschise şi intră o 
fată înaltă, cu picioare lungi, cu părul șaten, drept, lung până 
aproape de mijloc. Kristi o recunoscu. O văzuse la cursuri, 
era cea care stătea de obicei lângă Ariel O'Toole. Fata cerceta 
mesele ca și cum ar fi căutat pe cineva. 

— Hei, spuse Kristi când fata trecu pe lângă ea. 

Dumnezeule, cum o chema. Zinnia? Zahara? Ceva cu Z... 

— Oh, bună. Fata părea că nu știe de unde să o ia pe 
Kristi. l 

— Zena, nu-i aşa? Eşti prietenă cu Ariel? 

— Oh, da. 

— Eu sunt Kristi, urmăm împreună unele cursuri, 
vampyrismul la Grotto şi stilistica la Preston. 

— Aha... spuse Zena fără pic de entuziasm și Kristi nu-și 
putea da seama dacă fata făcea legătura, dar îi era indiferent. 

— Ai văzut-o pe Lucreția? 

— Stevens? Oh, ah, nu, de săptămâna trecută, cred. Am 
fost cam ocupată, m-am pregătit pentru piesă. 

— Faci parte din departamentul de teatru, ghici Kristi și 
fata se animă vizibil. 

-— Da. 

— Cu Părintele Mathias? 

— Înâm. Nu îmi prea plac mie piesele moralizatoare, dar 
mă rog, este un început. Mi-a promis că, dacă mă descurc 
bine, voi fi luată în considerare pentru ceva mai profund. 
Cred că vor face Tennessee Williams în primăvară. Poate Un 
tramvai numit dorință și mie-mi place la nebunie să joc rolul 
lui Blanche DuBois. 

— Cui nu i-ar plăcea? spuse Kristi, deși pe ea nu o interesa 
nimic legat de teatru. Deci, care-i treaba cu piesele 
moralizatoare? 

— Nu știu, spuse ea ridicând din umăr și privind meniul 
mare cu băuturile pe bază de cafea care era suspendat deasupra 
capetelor vânzătorilor. O chestie de-a părintelui, cred eu. Se 
duse la tejghea și comandă un latte chai-tea și o brioșă. 

Kristi își dădu seama că Zena nu era interesată să continue 
conversaţia, așa că se întoarse înapoi la masa ei şi-şi deschise 
computerul. Cu un ochi la ecran și cu celălalt la Zena, începu 
să ciugulească din biscuit. 

În timp ce Zena aștepta comanda, ușa se deschise și intră 
Trudie. Faţa ei rotundă era roșie și părea fără suflare atunci 
când o zări pe Zena. Se așeză repede în spatele ei și comandă 
la rândul ei. Timp de cinci minute cele două prietene cercetară 
cafeneaua aglomerată, apoi se îndreptară spre un separeu care 
era eliberat de două mame tinere și bebelușii lor. Unul dintre 
copii sugea mulțumit din suzeta lui, iar celălalt scotea niște 
sunete care amenințau să devină un plânset de proporţii. Mama 
lui îl ancoră repede în căruţ și se grăbi să-l ducă afară. Prietena 
ei, cea cu băieţelul calm, nu era la fel de agitată, dar în clipa 
în care femeile își împinseră căruțurile cu micuţele lor 
încărcături departe de masă, Trudie și Zena o ocupară și se 
așezară. 

Kristi trase cu urechea la conversaţia lor, dar auzi doar 
câteva cuvinte. Deslușise „Glanzer“. Ca în „Părintele Mathias 
Glanzer“. Și „moralitate“. Probabil, era piesa. Zena era 
acaparată de piesă. Apoi crezu că aude cuvântul „surori“. Dar 
nimic altceva. 

Kristi decise că nu putea afla mai mult și tocmai era pe 
punctul de a pleca când Lucreția, purtând o haină lungă, neagră, 
şi ghete cu tocuri de zece centimetri, intră pe o ușă laterală. Era 
o femeie înaltă, dar acum avea peste un metru optzeci și trei. 
Kristi se gândi să o abordeze pe fosta ei colegă de cameră. 
Lucreția însăși îi ceruse ajutorul și acum o evita. Dar decise să 
aștepte să vadă ce se întâmplă. Poate că Lucreția urma să se 
întâlnească aici cu iubitul, prietenul, logodnicul ei sau oricine 
ar fi fost. Sau poate că doar lua o cafea pe fugă. Oricare ar fi 
fost motivul, Lucreția, care nu era veselă din fire, acum arăta 
tulburată și frustrată, cu trăsăturile aproape descompuse. În timp 
ce stătea la coadă, își trecu o mână prin păr și privi spre meniu 
de parcă nu-l mai citise niciodată. Sau ca și cum ar fi fost 
adâncită în gânduri, la mii de kilometri distanţă. 

Kristi se aplecă asupra laptopului. Cu șapca de baseball 

trasă pe frunte și cu fața parţial ascunsă de ecranul 
computerului, se gândi că putea evita să fie văzută. 

Nu avu noroc. 

Lucreția își mută privirea de la meniu și o zări pe Kristi. 

— Tu! 

Lucreția renunţă la locul de la coadă și păși cu aroganță 
pe podeaua acoperită cu gresie, aproape dărâmând un căruț pe 
care erau expuse căni pentru Crăciun și cafele la jumătate de 
preț. Cănile cu Moș Crăciun și omul de zăpadă se clătinară, 
și Lucreția le îndreptă. 

— Mă urmărești? vru Lucreția să știe. 

— Poftim? Nu. Sunt aici de o jumătate de oră. 

— Eşti sigură? întrebă Lucreția, privind spre Trudie și 
Zena, care, adâncite în conversaţia lor, nu o observaseră încă. 

— Foarte sigură, spuse Kristi sec, puțin enervată. Dar te-am 
sunat. 'Ți-am lăsat mesaje. 

— Stiu, știu. Eu... am fost ocupată. Uite ce e... Ea-şi puse 
mâinile pe masă în faţa computerului lui Kristi și aplecându-se 
spuse: Am făcut o greșeală. Vocea ei era tăioasă, aproape o 
şoaptă care abia se auzea. În legătură cu acele fete. 

— Te referi la Tara și la... 

— Da, da! spuse ea vehement. Gâtul ei se mișcă de parcă 
ar fi înghiţit cu greu. Nu ar fi trebuit să-ți spun niciodată 
despre... despre tot. Am greșit. În regulă? Sunt sigură că 
toate studentele dispărute vor apărea în cele din urmă. Când 
vor dori ele. Toate sunt cunoscute ca fiind fugare. 

— Dar ai spus că le cunoșteai, că erau prietenele tale... 

— Nu erau prietenele mele, răspunse ea. Am spus că le 
cunoșteam. lar acum îţi spun că m-am înșelat. Deci... uită de 
asta. Am greșit. Tatăl tău e poliţist. Știi cum sunt ei. Dacă ar 
fi avut loc ceva cu adevărat dubios, poliţia ar fi în alertă, așa 
că las-o baltă, în regulă? Și... nu mă mai suna. 

— Eşti bine? întrebă Kristi. 

Lucreția clipi. 

— Desigur. De ce? 

— Eşti palidă. 

— Oh, Dumnezeule. Lucreția înghiţi în sec și o privi pe 

Kristi ca și cum ar fi fost o fantomă. Și ce dacă? Ai să-mi 
spui că sunt în pericol? Ca Ariel? Mi-a spus, știi? Crede că 
ești dusă cu pluta. Despre ce naiba este vorba? 

Kristi se strânse de frică în interiorul ei. Știa că nu ar fi 
trebuit să aibă niciodată încredere în Ariel, se gândise că asta 
se va întoarce împotriva ei. 

— Evident, tu și Ariel sunteți apropiate. 

— Ştie că ai fost colega mea de cameră, pentru numele lui 
Dumnezeu. Eu te-am prezentat, îți amintești? Şi apoi te porţi 
ciudat. Ca şi cum ea ar fi în alb-negru. 

— Uneori, eu... Oh, ce rost avea? Cum îi putea explica 
faptul că uneori oamenii îi apăreau fără culoare, ca și cum ar 
fi fost secaţi de sânge. 

Secaţi de sânge... 

Inima lui Kristi aproape încetă să mai bată. În minte i se 
contură legătura cu cultul vampiric. Dar nu era ceva sigur... 
nu, femeia din autobuz, care murise, nu fusese la cursul lui 
Grotto. 

— Este doar un lucru ciudat pe care eu îl pot vedea. 

— E o nebunie, așa că oprește-te, bine? Și lasă-mă naibii 
în pace. Recunoaște, Kristi, ești ciudată. Poate că din cauza 
grozăviilor prin care ai trecut, dar cu siguranță că ești depășită 
de situaţie. 

— Tu m-ai rugat să cercetez asta, îi reaminti Kristi, ridicând 
vocea. Își cam pierduse răbdarea. Cuplul mai în vârstă de la 
masa din apropiere se uită la ele. 

— Provoci o scenă, sâsâi Lucreția. Dumnezeule, îmi pare 
rău că te-am implicat în asta. 

— În ce anume? 

— Nimic! 

Lucreția își dădu ochii peste cap și ridică mână pentru 
a-și da părul la o parte de pe față. În acel moment, mâneca 
alunecă şi Kristi văzu o bucată de tifon care îi acoperea 
încheietura mâinii. 

— Ce s-a întâmplat? întrebă Kristi, arătând spre bandaj. 

Lucreția deveni palidă ca varul. Mâna ei căzu într-o parte. 

— Am avut un mic accident. Nu e mare lucru. Eu... oh, 

la naiba, sunt cam neîndemânatică în bucătărie, spuse ea, și 
era evident o minciună. Dar sunt bine. Pe bune. Și nu era 
vorba despre asta. Ceea ce te rog, nu, ceea ce-ţi spun să faci 
este să uiţi că am vorbit vreodată despre... ştii tu. 

— Despre cult... 

— Am greșit, la dracu”! lăsă Lucreția să-i scape. Și acum 
vreau să renunțţi. 

— Ai spus deja asta, dar... Kristi lăsă fraza neterminată. 

Vorbea la pereţi pentru că Lucreția deja se întorsese și se 
îndrepta grăbită spre separeul lui Trudie și Zena. Trudie se 
chinui să se dea mai încolo în timp ce Lucreția vorbi cu ele 
un minut sau două, înainte de a-și relua rândul la coadă. 

Kristi nu mai știa ce să creadă. Lucreția o trimisese la 
plimbare. Asta fusese evident, dar să pretindă că acea 
conversaţie nu avusese loc? După ce vorbiseră despre 
studentele dispărute, probabil, răpite, și despre vampiri și 
culturi? Care era treaba? Și bandajul. Kristi s-ar fi gândit că 
nu era mare lucru, dar reacţia Lucreţiei afirmase contrariul. 

Cineva o avertizase pe Lucreția? 

Lui Kristi i se făcu pielea de găină. 

Cineva a aflat că ea a stat de vorbă cu tine și o amenință. 
Și cineva o urmăreşte, speriind-o de moarte. Chiar o rănește. 
De aceea, ascunde bandajul. 

Kristi privi spre masa unde stătea acum Lucreția împreună 
cu celelalte fete și o surprinse pe fosta ei colegă de cameră 
privind-o fix. Lucreția era trasă la faţă şi palidă, avea buzele 
țuguiate și arăta al naibii de îngrijorată. Întâlni privirea lui 
Kristi pentru o secundă, apoi privi în altă parte. In clipa aceea, 
chipul ei deveni cenușiu. 

Inima lui Kristi aproape că se opri. Ce naiba se întâmpla 
aici? 

Poate că nu este nimic, se asigură ea repede. Ai văzut 
multe din astea, nu-i aşa? Nimeni nu a murit... încă. 

Înghiţi în sec. 

Culoarea pe fața Lucreţiei reapăru. Ca și cum nu ar fi 
dispărut niciodată. 

Dumnezeule, Kristi! Poate că tu eşti ciudată! 

Se gândi la conversaţia cu Lucreția, la faptul că fosta ei 
colegă de cameră dorea să uite tot ceea ce discutaseră înainte. 
De ce? 

Cineva a ajuns la ea. 

Kristi închise laptopul şi-l băgă în rucsac. Părăsi 
cafeneaua fără a mai întâlni privirea Lucreţiei, dar să fie ea 
a naibii dacă avea să renunțe. Acum, era mult mai pornită 
decât înainte să afle ce se întâmplase cu Dionne, Monique, 
Tara și Rylee. 

Doar atunci când descuie mașina și se strecură înăuntru, 
își dădu seama ce anume nu era în regulă cu Lucreția. Nu 
doar că arăta al naibii de îngrijorată, nu doar că încercase să 
o convingă pe Kristi să renunțe, dar nu mai purta inelul de pe 
mâna stângă, cel în legătură cu care fusese atât de reținută. 
Kristi îi privise mâinile în timp ce ea se aplecase peste masă 
și nici urmă de inel. Lipsea chiar și oja, iar unghiile ei erau 
roase. 

Mă urmărești? 

Acuzaţia Lucreţiei răsună ca un ecou în mintea lui Kristi. 

Nu încă, se gândi Kristi, dar poate că nu este o idee chiar 
atât de rea. 


— TȚi-am spus deja, nu știu cu ce profesor se întâlnește 
Lucreția Stevens, îi zise Ezma aruncându-și șorțul în coșul cu 
rufe murdare. Poate că este doar un zvon. 

— Cine ţi-a spus asta? Kristi nu avea de gând să renunțe. 
lira aproape unsprezece noaptea, iar ea și Ezma se pregăteau 
de plecare. 

— Nu știu... oh, așteaptă... a fost cineva de la școală, cred 
că un profesor. Pocni din degete pentru a-și pune memoria în 
mişcare. Ah, cine era? Chipul ei era foarte concentrat. Oh, 
Doamne... Oh, mi-am amintit! Ridică privirea, iar ochii îi 
străluciră. Serveam chiar aici la mese și am auzit două femei 
care bârfeau. Să vedem, era doctor Croft, ṣefa departamentului 
de engleză și, ah, la naiba, cu cine stătea în acea zi? Își frecă 
bărbia. Cred că era profesoara de jurnalism. Cea nouă. 

— Profesoara Senegal? 

— Ea era, dar nu am putut auzi prea multe. Vorbeau încet, 
mai ales, când mă aflam prin preajmă. Am fost un pic 
surprinsă. Vreau să spun că oamenii bârfesc, dar era doctor 
Croft, şefa departamentului, iar acesta este un loc public. Oh, 
la naiba... Ea ridică din umeri, apoi îndreptă bancnotele pe 
care le primise drept bacșișuri, numărându-le și lăsând câte 
ceva și pentru băieţii care curățau mesele. 

Kristi făcu la fel, dându-i fetei care curăța mesele un 
procentaj din bacșișuri. Ea și Ezma ieșiră împreună din 
restaurant. Noaptea era clară și rece, aerul, proaspăt, Kristi se 
urcă în Honda ei și Ezma se așeză pe motoretă și-și legă 
casca. Câteva secunde mai târziu, motoreta ieșea cu energie 
din parcare. Kristi porni maşina. Deşi, de obicei, mergea pe 
jos la muncă, astăzi întârziase, așa că parcursese cu mașina 
distanța scurtă. Înainte de-a băga motorul în viteză, încercă 
să-l sune din nou pe dr. Grotto şi i se ceru imediat să lase un 
mesaj pe căsuţa lui vocală. Kristi nu se deranjă s-o facă — 
tipul avea deja două mesaje de la ea. Evident că el nu 
răspundea la telefon sau poate doar la apelul ei. O ignora. Nu, 
asta nu avea sens. 

Bătu ritmul cu degetele pe volan și hotărî că, dacă nu va 
primi nicio veste de la el până luni, va trebui să-l aștepte în 
biroul lui, să-l forţeze să stea de vorbă cu ea. Mai erau și 
site-urile de conversații de pe Internet. Poate că putea să vadă 
în ce ape se scaldă DrDoNoGood, dacă apărea. Să flirteze cu 
el, să-i scarpine orgoliul. Până acum, nu deschisese camera 
video din computerul ei, preferând anonimatul, dar poate că 
era singura modalitate de-a ajunge la el. Putea cumpăra o 
perucă ieftină, lentile de contact colorate sau ochelari. Trebuia 
să facă ceva să-l determine pe ciudatul profesor să converseze 
cu ea. 

Punând motorul în funcțiune, ieși din parcare. Acceleră și 
conduse spre casă cu cincisprezece kilometri peste limita 
admisă. Era nerăbdătoare să intre în boxa care conținea 
lucrurile Tarei Atwater. 

Poate că va afla în sfârșit ceva despre fata dispărută. Parcă 

maşina rapid, urcă alergând treptele spre apartamentul ei, se 
dezbrăcă grăbită de hainele de la lucru și le aruncă în geanta 
cu rufe murdare. Mai puse și două pachete de detergent, 
culterul și o lanternă, apoi se îmbrăcă cu blugi și pulover. 
După ce-și puse o pereche de teniși, își începu misiunea. 

Era nervoasă ca o pisică, avea noduri în stomac în timp 
ce cobora cele două etaje. Descuie ușa de la subsol și aprinse 
luminile de veghe. 

Noaptea, încăperea cavernoasă de sub clădire era și mai 
inspăimântătoare, ungherele și fisurile erau mai sumbre și 
intunecate. Niciuna dintre mașinile de spălat nu era în 
funcțiune, nici uscătoarele. 

Ce bine. 

Cu atenţie, fiind sigură că în fiecare clipă cineva poate 
cobori treptele întunecate, Kristi scoase cutterul și-l puse pe 
podea, lângă compartimentele cu sârme pentru uscat rufe, apoi 
sortă repede hainele și porni două dintre mașinile de spălat. 

Apoi luă cleștele și studie compartimentele. Fiecare era 
clar marcat și încuiat, unul pentru fiecare apartament, și două 
în plus. Unul dintre compartimente adăpostea materiale pentru 
prădinărit și unelte, evident folosite pentru apartamentele din 
clădire, celălalt era plin cu cutii. Kristi îndreptă raza lanternei 
prin plasă și văzu numele Tarei Atwater mâzgălit pe ele, 
împreună cu data de 13 noiembrie, o lună după ce fata 
«dispăruse. 

— Destul de bine, spuse ea și se apucă de treabă. 

Din nefericire, mentalitatea lui Randy, omul peșterilor, 
cu-bărbat, tu-femeie, fusese corectă. Folosirea cutterului era 
dificilă. Trecu lamele peste toarta lacătului, bucata de metal 
care atașa lacătul de ușă, dar nu avea destulă forță pentru a 
tăia metalul. 

Asta o enerva. 

— Haide, spuse ea și încercă din nou, împingând atât de 
tare mânerele încât o durură braţele, și mușchii începură să-i 
tremure din cauza tensiunii. Tolomaco, spuse ea în barbă, în 
timp ce mașinile continuau să se umple cu apă. 


209 


Din nou, își folosi toată forța. 

Dar nu, reuşi doar să zgârie cu cleștele toarta lacătului. 

— Probabil că e tocit, îşi spuse ea, și întoarse cleştele, 
astfel încât să apese pe o parte a ușii de oţel. 

Fixându-şi picioarele pe podeaua de ciment se lăsă pe un 
mâner cu toată forţa, blocându-l pe celălalt în ușă. 


Încordându-se... încordându-se... transpirând.... Mijind 
ochii... strângând din falcă... 
Ţac! 
Oh, Dumnezeule, era cineva la ușă? 
La naiba! 
Ce idiot și-ar spăla hainele la ora asta târzie din noapte? 
Doar tu. 


Inima îi bătea cu putere, era aproape extenuată. Adrenalina 
îi pulsa prin vene. Mormăind, împinse mai tare exact când 
auzi cheia răsucindu-se în broască și ușa de deasupra 
deschizându-se cu un scârţâit care acoperi zgomotul mașinilor 
de spălat. Apoi auzi pași. Paşi grei care coborau. 

Nu! 

Se mai încordă o dată. 

Poc! 

Toarta lacătului se rupse. 

Kristi nu mai verifică dacă tăiase tot. Vâri cleștele în 
geanta de rufe și, transpirând, deși temperatura din subsol nu 
putea fi mai mare de cincisprezece grade, se aplecă peste 
uscător şi deschise ușa ca și cum și-ar fi verificat hainele. 

Doar că hainele altcuiva erau deja acolo. 

La naiba! Nu se gândise să verifice dacă sunt haine în 
uscător. 

— La dracu’, bombăni ea, îndreptându-se exact când o 
siluetă enormă apăru în capătul scărilor. 

Stomacul i se strânse. Doamne Dumnezeule, oare era 
răpitorul? Așa găsea psihopatul victimele, singure, în 
întunericul subsolului? Oare Tara fusese aici când... 

Era pe cale să ia cutterul pentru a-l folosi drept armă 
când Hiram păși sub lumina slabă a unuia dintre becurile care 
atârnau de tavan. 


210 


Ea respiră și se concentră asupra problemei imediate. Oare 
observase încuietoarea spartă? 

— Hei, astea sunt ale tale? întrebă ea arătând spre uscător, 
apoi, deschizând ușa celui de-a doilea, observă că și acela era 
plin cu haine umede. 

— Da. 

Hiram era îmbrăcat cu o pereche de pantaloni de pijama, 
din flanel, cu talie joasă și cu un hanorac gri. Își ţinea mâinile 
în singurul buzunar din față al hanoracului. Purta niște papuci 
enormi care păreau mici pentru nişte picioare cu măsura 
patruzeci și șase sau patruzeci și șapte. 

— Nu ai pornit uscătorul? vru ea să știe. 

— Ba da. 

— Când? 

— Nu știu. Acum câteva ore. Devenea defensiv, strângând 
din buzele ascunse de barba răvăşită. 

— Ei bine, hainele tale sunt încă ude. 

— Am folosit programul pentru rufe sensibile ca să nu-mi 
intre blugii la apă, spuse el ca și cum ea era imbecila care nu 
știa nimic despre procedeul de spălare a rufelor. 

— Ei bine, ai cam treizeci de minute înainte ca mașinile de 
spălat să-și termine ciclurile și când o vor face, voi avea 
nevoie de ambele uscătoare. 

— Păcat, va trebui să aștepți. 

El verifică minuţios hainele îmbibate cu apă. De parcă 
i-ar fi păsat. După cum arăta costumaţia lui, probabil că era 
prima dată când folosea utilităţile din spălătorie de la Crăciun 
încoace. 

Hiram apăsă din nou pe butonul de start, puse ceasul la 
douăzeci de minute și temperatura apei la 30°C. 

Ea spuse: 

— Nu va funcţiona. 

EI pufni, se întoarse și privi compartimentele de depozitare. 

lisuse! Inima ei bătea nebunește. 

Ce va spune când o va acuza? Va putea ea să mintă? Cu 
colțul ochiului văzu geanta ei pentru rufe. Conturul cutterului 

era vizibil. Lovi mașina de spălat cu piciorul. Zăngănitul care 
rezultă se auzi în tot subsolul. 

Hiram se întoarse ca un titirez. 

— Afurisenia naibii, spuse ea, dând din cap. 

— Ce a fost zgomotul ăsta? 

— Nu ştiu, dar așa face de când am încărcat-o. 

— Mașina de spălat? Care dintre ele? 

Ea arătă spre cea pe care o lovise cu piciorul. 

— O dată la câteva minute pocnește. Nu e semn bun. Tu 
eşti administratorul sau directorul sau ce-oi fi, poate reușești 
s-o repari. 

— La mine nu a făcut așa. 

— De unde ştii? Erai aici, jos? întrebă ea și văzu din 
privirea lui că nu fusese. Ce bine. Minciuna ei nu putea fi 
descoperită. Poate că ar trebui să-ţi iei trusa cu scule. 

El încuviinţă dând din cap și se îndreptă spre scări. 

— Da, așa voi face, dar după ce termini cu mașina de 
spălat, tu, ah, ai putea pune un bileţel pe ea să nu o folosească 
nimeni până ce nu mă întorc să o repar. 

— Bună idee, spuse ea și expiră în timp ce el, cu mâinile 
în buzunarul din faţă al hanoracului, începu să urce scările. 
Fiecare treaptă părea să protesteze sub greutatea lui. 

Ea aşteptă până ce auzi ușa de la capătul scărilor 
deschizându-se şi închizându-se, apoi nu mai irosi nicio 
secundă. Scoase lacătul de siguranță al compartimentului, 
deschise ușa larg și începu să caute în cutiile dinăuntru. Haine, 
CD-uri, lumânări, poze înrămate, cărți și diferite obiecte 
personale. Erau prea multe pentru a fi puse în sacul pentru 
haine, iar ea nu îndrăznea să care cutiile sus. Luă câteva 
obiecte micuţe, cât putu de repede, intenționând să se întoarcă 
după restul mai târziu. 

Apoi înlocui lacătul cu acela pe care-l cumpărase mai 
devreme, a cărui combinaţie o cunoștea. El ţăcăni fixându-se. 
Până când cineva va coborî aici și va încerca să intre în 
compartimentul de depozitare, nimeni nu va şti ce e de făcut. 

Cristi Funduleţul ei ferm și atitudinea ei directă și 
impertinentă îl afectaseră. | 

Nu era nicio îndoială în acest sens, se gândi Jay, dezgustat 
de el însuși. 

Poate Gayle avusese dreptate. 

Poate că nu o uitase deloc pe Kristi Bentz. 

— Prostule, mormăi el, așezându-se pe scaunul de la biroul 
său din laboratorul din New Orleans. 

De când plecase din apartamentul ei noaptea trecută, se 
pândise mereu la ea. Era îngrijorat. Kristi se implica în ceva 
periculos. Așa că trebuia să facă ceva. 

In loc să dezafecteze vechea baie și să înceapă să se 
ocupe de instalaţiile din casa mătușii Colleen, Jay se dăduse 
Jos din pat sâmbătă, la revărsatul zorilor, și, avându-l pe Bruno 
alături în camionetă, condusese ca un leu scăpat din cușcă 
spre casa sa din New Orleans. După ce lăsă câinele, se duse 
la laboratorul criminalistic și la computerul de pe biroul său, 
unde examinase amănunțit toate bazele de date ale poliţiei, 
accesând informaţii referitoare la studentele dispărute. 

Şi nu se putea opri aici. 

Pe parcursul zilei, sunase pe câţiva prieteni care lucrau la 
poliția din Baton Rouge, pe un șerif dintr-o localitate, din East 
Baton Rouge, și chiar pe un vechi coleg de facultate care lucra la 
poliţia statală din Louisiana. Dacă nu-i găsise la serviciu, îi sunase 
pe celular, stricându-le ziua. Se gândi că, oricum, nu conta. Avea 
de gând să afle motivul obsesiei lui Kristi, fie ce-o fi. 

Pentru că ea este a ta, îl tachină mintea lui. Ai fost obsedat 
de acea femeie de când ai văzut-o prima dată şi dacă crezi 
că faci asta dintr-un alt motiv decât acela de a câștiga câteva 
puncte în faţa ei, te înșeli. 

Işi încordă falca și alungă gândul. Și, apoi, nu era adevărat. 
Ar fi verificat temerile oricăruia dintre studenţii săi. Poate nu 
cu atâta fervoare sau poate ar fi înștiințat autorităţile în drept 
şi apoi s-ar fi retras, dar ar fi acţionat oricum. 

Recunoaşte, McKnight, eşti un papă-lapte. 

Refuză să asculte acea voce în timp ce lucra în biroul său, 
un fel de dulap cu fereastră, dar avea un computer terminal și 
acces la toate bazele de date ale poliţiei. 

— Tot ce am nevoie se află aici, spuse el cu voce tare, deși 
era o minciună. Ceea ce i-ar fi plăcut era o bere. În schimb, 
se mulţumise cu o cutie semirece de ceai de la automat, 
prăjiturele cu unt de arahide și lemn-dulce roșu. 

Cel puţin era liniște aici, cei din schimbul de weekend 
erau ocupați în alte zone ale clădirii, departe de micul birou. 

Toţi cei pe care-i sunase fuseseră dornici să vorbească cu 
el și să-l anunţe dacă găseau vreo informaţie despre cele patru 
fete, dar până acum nimeni nu-i oferise nimic din ceea ce nu 
ştia deja. 

Până la unul, polițiștii credeau că Dionne Harmon, 
Monique DesCartes, Tara Atwater şi, cea mai recentă, Rylee 
Ames, erau fete cu probleme care plecaseră pur și simplu. 
Dacă nu folosiseră cărţile de credit sau de debit, se presupunea 
că găsiseră o altă sursă de bani. Probabil, vindeau droguri sau 
se prostituau. Poate participau la jocuri de noroc? Umblau 
haihui cu niște amici pierde-vară? 

Singura sclipire de speranţă o primi din partea prietenului 
său Raymond „Sonny“ Crawley, fostul său coleg de facultate, 
care acum lucra la Departamentul de Omucideri din Baton 
Rouge. 

— lisuse, McKnight, spuse Sonny. Ce s-a întâmplat? Ai 
vorbit cu Laurent sau ceva de genul ăsta? Asta-i problema cu 
afurisita aia de femeie, nu vrea să lase lucrurile în pace, îţi 
spun eu. Nu există niciun cadavru, nicio scenă a crimei, dar 
ea pare să creadă că fetele au fost răpite sau omorâte sau 
Dumnezeu mai știe ce. Crede-mă, avem destulă treabă aici 
fără a ne mai face și singuri de lucru, dar ea nu este convinsă. 
Enervează pe toată lumea. 

— Cine-i Laurent? întrebă Jay, mâzgălind câteva notițe, în 
timp ce privea ecranul computerului cu imaginea lui Rylee 
Ames, fata care ar fi trebuit să fie la cursul lui, în acest 
semestru. 

— Portia Laurent este detectiv începător, dar are un băț în 
fund din cauza acestor fete. La dracu’, toți vrem să le găsim, 
dar nu este cazul. Nu încă. Dar știi cum sunt nou-veniţii. Tind 
să se ambaleze din orice nimic. Nu că eu aș lua situaţia ușor, 
dar nu putem face prea multe până nu găsim un cadavru, o 
armă a crimei, un suspect sau un martor. Aşa că, de ce naiba 
te interesează? 

— Pură curiozitate, se eschivă Jay. 

Se decisese să nu pomenească numele lui Kristi, doar 
dacă nu cumva constata că ea s-ar afla în pericol. Faptul că 
locuia la adresa uneia dintre fetele dispărute îl deranja. 

— Lucrez acolo cu jumătate de normă, predau un curs de 
medicină legală şi se vorbește mult despre ceea ce li s-a 
întâmplat fetelor. 

— Crezi că nu știu? fu Sonny de acord. De fiecare dată 
când apare pe aici ceva mai ciudat, vin câţiva reporteri care-și 
vâră nasul unde nu le fierbe oala, încercă să agite apele și 
fabrică știri chiar dacă nu există. De exemplu, Belinda Del 
Ray de la WMTA... este o pacoste. Arată bine, recunosc. Și 
se folosește de asta, îți spun eu. Dar este ca un afurisit de 
pitbull. Nu acceptă „nu“ ca răspuns și continuă să-și bage 
nasul chiar și atunci când încercăm să o îndreptăm spre biroul 
de relaţii cu publicul. Dar nu o interesează declaraţiile oficiale 
ale purtătorului de cuvânt, nu, domnule, nu, pe Belinda. Vrea 
mai mult decât dorim să oferim. Cât privește departamentul: 
nu există cadavre, nu există caz. Dar unii reporteri nu știu 
când să renunţe. 

— Îşi fac doar meseria, spuse Jay, făcând pe avocatul 
diavolului. El avea păreri împărţite în ceea ce privește presa. 
Era un rău necesar. Adeseori folositor. Uneori, o adevărată 
pacoste. Mai ales reporterii agresivi, nerăbdători să-și facă un 
nume. 

— Aş! pufni Sonny. Este evident că nu ai prea avut de-a 
face cu mulți reporteri. 

Asta nu ducea nicăieri. 

— Spune-mi despre Laurent. De ce nu este de acord cu 
părerea celorlalți? 


215 


— Rahat, nu ştiu ce dracu” crede Laurent. Va trebui să o 
întrebi pe ea. Oh, la naiba, am un alt apel. 

Sonny închise și Jay privi spre caietul de pe birou. Portia 
Laurent. Cu siguranță că voia să audă ce avea ea de spus. Îi 
încercui numele, rupse foaia, o băgă în buzunarul blugilor și 
se apucă de treabă. 

La sfârşitul zilei, mestecând din ultima bucăţică de 
lemn-dulce, nu știa cu nimic mai multe decât știa noaptea 
trecută. Destul totuși, încât să înceapă să creadă că Kristi 
descoperise ceva. Cât despre toată chestiunea cu vampiri, era 
surprins cât de mulți oameni credeau în povestea asta. Nu era 
vorba doar de cărţi, filme, televiziune, jocuri online, ci exista 
un întreg cult pe internet, care avea legătură, era sigur de asta, 
cu oameni reali. 

Un cult? 

Poate. 

Cu centrul la All Saints? 

Spera să nu fie așa. 

Se gândi la toate fetele dispărute și la cursul lui Grotto. 
Aflase de la câţiva membri ai personalului despre modul teatral 
în care acesta își prezenta cursul, despre colții falși și lentilele 
de contact care-i acopereau irisul și făceau ca ochii lui să pară 
reci și negri. Fără suflet. Inumani. Dar nimeni nu era îngrijorat 
în legătură cu asta. Era doar un teatru. Fler. Și studenţilor le 
plăcea la nebunie. Faptul că era mai înalt decât majoritatea 
oamenilor, că avea părul negru, des, și ochii pătrunzători nu 
făcea rău imaginii sale. 

Jay îşi masă ceafa și-și roti capul pentru a se elibera de 
tensiune, în tot acest timp privind ecranul computerului pe 
care se afla chipul lui Rylee Ames. Tânără. Frumoasă. 
Vibrantă. Cel puţin în prima fotografie. Dar era evident că 
avea probleme. 

O fugară? Fusese răpită? Posibilă victimă a unei crime...? 

Oare făcuse parte din vreun cult deosebit? 

Oare Grotto era implicat în asta? La naiba, dacă era așa, se 
împăuna cu asta, nu-i așa? Făcând paradă cu prostiile lui despre 

vampiri. Ar fi fost stupid să arate cu degetul spre el însuşi. Sau 

era vorba de ego-ul lui Grotto? Oare el chiar credea că era 
invincibil? Dacă era așa, n-ar fi primul. Jay mestecă cu putere 
bomboana fără gust, apoi aruncă ambalajul la gunoi, în tot acest 
timp gândindu-se la colegul său de la colegiu. Poate că era timpul 
să verifice trecutul lui Grotto, o cercetare mai profundă decât 
cea făcută de universitate. Dacă tot se ajunsese aici, cum rămâne 
cu ceilalți profesori și șefi de catedre? Sau membrii administratiei? 
Din câte știa el, cultele treceau peste numeroase bariere sociale. 


Avea resursele necesare, decise el, și nu exista niciun motiv să . 


nu le folosească, Tot ce avea de făcut era să verifice numele și 
adresele. Unele informaţii erau publice, alte private. Va merge 
cât va putea de departe fără să încalce legea. 

Și apoi ce? 

Dacă va fi nevoie să cercetezi mai profund? 

- La naiba, mormăi el. Va trece hopul când va fi cazul. 

Celularul îi vibră în buzunar. 

Schimbându-și poziţia pe scaun, Jay luă telefonul şi văzu 
numărul de acasă al lui Gayle sclipind pe ecran. Gemând în 
sinea sa, se gândi să nu răspundă, dar știa că nu făcea decât 
să amâne inevitabilul. 

Incercase să fie amabil. 

Nu funcţionase. 

Femeia nu pricepea aluzia. 

— Bună, răspunse el, detestând sunetul vocii sale joviale. 
Suna la fel de fals ca şi sentimentele sale. 

— Ce mai faci? Şi vocea ei era vioaie, un pic emoţionată. 

— Ocupat. | 

— Ca mai mereu. 

Ea oftă și el și-o imagină cum se bosumflă. Dumnezeule, 
cum de crezuse el vreodată că era ceva adorabil? 

— Presupun că ești în Baton Rouge și nu ai timp să bem 
ceva? 

— Mă tem că nu, Gayle. 

— Aş putea veni eu acolo. 

g El nu-i spuse că era în New Orleans. Oricum, nu avea de 
gând să petreacă noaptea aici și, cu siguranță, nu intenţiona să 
șI-o petreacă cu Gayle. 

— Lucrez. 

— Bi bine, spuse ea, și el și-o imagină mergând de-a lungul 
covorului de pluș, probabil, stând lângă ferestrele înalte de la 
podea până-n tavan, și privind afară, în noapte. Sugestia nu 
era neașteptată. Doar nu vei lucra toată afurisita asta de noapte, 
nu-i aşa? Aș putea rămâne peste noapte... 

Dacă nu ar fi fost atât de trist, ar fi fost amuzant. Gayle, 
care trăia în sânul luxului, oare cum ar fi arătat petrecându-și 
noaptea în casa distrusă a mătușii Colleen, fără apă caldă și 
multe altele? 

— Condiţiile sunt rustice. Dorm într-un sac de dormit pe 
un pat de campanie, Gayle. 

— Confortabil, spuse ea intenţionat, interpretând greșit ceea 
ce spusese el. Aş putea sta la hotel. Iar tu ai putea sta într-un 
loc mult mai puţin primitiv pentru o noapte. 

— Nu prea cred. 

Se lăsă din nou pe spate în scaun, își puse un picior pe 
birou, iar scaunul scârțâi sub greutatea lui. Se gândi la Kristi, 
la diferenţa dintre cele două femei și la faptul că nu ținuse 
niciodată la fel la Gayle. Nici pe-aproape. Gayle avusese dreptate 
în legătură cu asta, instinctele ei de femeie erau ascuţite. 

— Mă eviti, spuse ea cu o voce puţin bosumflată. 

Nu exista niciun fel de-a îndulci asta. 

— Nu-mi pot face timp pentru tine acum. 

O auzi cum trage aer în piept. 

— Uau. Cred că nu mă aşteptam la asta. Credeam că vom 
fi prieteni. 

Auzi pași şi conversații purtate pe un ton scăzut. Doi 
colegi trecură prin dreptul biroului. În depărtare, se auzi un 
telefon sunând. 

— Cred că avem păreri diferite despre ceea ce înseamnă 
prietenia. 

Ea atacă: 

- Nu vrei ca eu să vin acolo. 

— Nu ar fi o idee bună. 

Urmă o pauză. El chiar nu știa cum să procedeze ca să 
n-o rănească, apoi se hotărî că trebuie să fie nemilos pentru 


a fi amabil. 

a Gayle, nu cred că ar trebui să ne mai vedem. Nici 
măcar ca amici. 

~ De ce faci asta? ţipă ea, înspăimântată. 

~ Amândoi am fost de acord că totul s-a terminat 

— A fost ideea ta. Nu a mea! | 

— Nu erai fericită. 

— Aș fi putut fi. 

IER ei pleaca ai Gayle! Nu ar fi funcționat niciodată. 

— Tu nu ai permis să funcţioneze. 

— Nu am de gând să mă cert în legătură cu asta. 

— Ticălosule, spuse ea, pe o altă tonalitate. Este din nou 
vorba de Kristi Bentz, nu-i așa? Stiam eu. De asta te-ai dus 
acolo, în primul rând. Pentru că ea se înscrisese la acel 
colegiu... surprins că ştiu asta? 

Nu, nu era. Tocmai asta era problema. 

— S-a terminat, Gayle. 

= Pentru numele lui Dumnezeu, Jay, nu vei învăța 
niciodată? Ea ridică tonul, iar el auzi din nou pași trecând pe 
lângă ușa lui, în timp ce telefonul se întrerupse pentru o clipă 
anunțând un alt apel. 

— Trebuie să închid. Am un alt apel. 

— Te vezi cu ea! Naiba s-o ia, Jay, aveam dreptate, nu-i 
sia, Cel puţin ai putea să recunoști. Eşti încă îndrăgostit de 
ca! 

— La revedere, Gayle, spuse el și închise. 

Dar acuzaţia ei încă-i mai răsuna în minte, înverşunată 
ca un ecou: Esti încă îndrăgostit de ea. l ' 

— Teribil de adevărat, își spuse el. În regulă, rostise. Încă 
cra fascinat de Kristi. Mai mult ca oricând. Rahat! 

Răspunse la celălalt apel. 

— Alo? 

— sosi ll Vocea lui Rick Bentz îl luă prin surprindere. 

— Da. 

— Am nevoie de o favoare. 

Bentz nu o lua pe ocolite. 

— Ce anume? 

— Kristi are nevoie de bicicleta ei. Dacă i-o duc eu, mă va 
acuza că-mi bag nasul în viaţa ei personală. Știu că predai un 
curs la All Saints şi că ai o camionetă. Poate i-o poți duce tu. 

Uneori, soarta avea un simţ al umorului foarte ciudat, se 
gândi Jay. 

~ Desigur. | | 

Se gândi să aibă încredere în detectiv; la urma urmei, 
Bentz era tatăl lui Kristi, iar ea părea înclinată să intre în 
necazuri. Gândindu-se la ea, își tinu pliscul. Pentru moment. 

Făcură aranjamente ca Jay să ia bicicleta cu cincisprezece 
viteze a lui Kristi de la secţie, mai târziu, în acea zi, și Jay nu 
spuse nimic despre faptul că era studenta lui, că avea încredere 
în el, că cerceta cultele cu vampiri sau că el intenţiona să se 
vadă şi mai mult cu ea. 

Închise şi se întrebă dacă făcuse alegerea corectă. Ce-i va 
spune lui Bentz dacă Kristi intra în vreun aa Aare Sau 
pericol? Dacă era răpită? Atunci cum se va simți! a 

Înjură în barbă. Kristi l-ar omori dacă ar afla că îi spusese 
ceva tatălui ei și asta ar fi picătura care ar umple paharul. Nu 
s-ar mai fi împăcat niciodată. 

— Rahat! o. 

Deci într-acolo se îndreptau toate astea. Ce mizerie! 
Închise computerul și se ridică în picioare. Poate că era timpul 
să se întoarcă la Baton Rouge. 


Nimic! | | . 
Kristi nu găsise nimic printre lucrurile Tarei care să o 
ajute să înțeleagă ce se întâmplase cu fata. 


— La dracu” cu toate. | | 
Balansându-se pe tocuri, Kristi studie lucrurile Tarei, toate 


fiind puse pe prelata pe care o întinsese pe podea. Dacă sperase 
ca acea cutie de bijuterii să conţină un lănţişor de care să atârne 
o sticluță cu sângele ei fusese extrem de dezamăgită. Dacă se 
gândise că va găsi o hartă a comorii care s-o ducă spre un loc 
secret de întâlnire a cultului vampiric, se înșelase din nou. 

— Trebuie să fie ceva pe aici, spuse ea cu voce lare. 


Găsește-l. 

Dar obiectele importante lipseau: computerul, geanta, 
celularul sau BlackBerry-ul. Nu exista niciun jurnal secret. 
Nici scrisori de dragoste. Nu era nicio agendă sau un rolodex 
cu numere de telefon. În cutiile cu haine, găsise un rucsac pe 
care-l deschisese, îl cercetase și chiar îl întorsese pe dos. Una 
dintre bretele era ruptă, dar nu era nimic înăuntru în afară de 
un pachet gol de țigări, două lame de gumă, o cutie de 
bomboane de mentă pe jumătate plină, câteva chitanţe de la 
un magazin local, un tampon strivit și un elastic. 

Se simți ca un mic Geraldo Rivera, care deschisese ceea ce 
se presupunea a fi seiful lui Al Capone, în direct la televiziunea 
naţională în anii '80, așteptându-se să găsească tot felul de 
comori sau dovezi împotriva gangsterului — dar nu dăduse decât 
peste câteva rămășițe. Exact asta avea și Kristi — doar câteva 
rămășițe ale unei fete dispărute. 

Mai ales că fusese cât pe ce să fie descoperită de Hiram, 
mai făcuse încă trei drumuri jos cu sacul ei de rufe, cărând 
lucrurile Tarei puţin câte puţin, apoi scotoci prin buzunarele 
pantalonilor sau jachetelor, căutând orice ar fi putut fi un 
indiciu. Dar nu apăruse nimic. 

— Tatăl meu ar fi dezamăgit, îi spuse ea pisicii, în timp ce 
aceasta se uita la ea de pe raftul de sus al bibliotecii care 
flanca o parte a șemineului. Ce pierd oare din vedere? 

Examină din nou maldărul de blugi, pantaloni kaki și 
pantaloni scurți, apoi puloverele, tricourile și jachetele. 

Nimic. 

O cuprinse dezamăgirea. 

— Poate că nu sunt făcută pentru așa ceva, mormăi ea, 
punând la loc în cutii lucrurile Tarei. 

Fie Tara luase cu ea tot ce avea de valoare când plecase, 
fie o făcuse răpitorul ei. Kristi împachetă propriile ei rufe, luă 
o lucrare pentru cursul lui Preston și se așeză somnoroasă în 
pat, citind ultima temă din volumul cu piesele lui Shakespeare. 

— Mâine, îi spuse ea lui Houdini, când acesta sări pe pat, 
aterizând ușor în colțul îndepărtat, și gata să se ascundă dacă 
ea l-ar fi speriat. 

Relaţia dintre ei se îmbunătăţea, dar încă era încordată. 

Puțin câte puțin, Houdini se apropia mai mult, lăsând-o uneori 
să-l mângâie, deși adesea urechile lui erau lăsate pe spate. De 
fiecare dată când ea se apleca, el se îndepărta. Reușise doar 
să-și treacă degetele pe deasupra blăniței lui. l 

Nu era departe de felul în care ea și Jay reacționau unul 
faţă de celălalt, se gândi ea. Prudenți. Suspicioși. Interesați, dar 
speriați. Dumnezeule, de ce se întorcea mereu la Jay? El era 
profesorul ei și fusese de acord să o ajute să afle ce se întâmplase 
cu cele patru fete, dar atâta tot. Nu era absolut nimic romantic 
sau sexual în relaţia lor. Și așa trebuia să rămână. 

— Nu-i așa, Houdini? întrebă ea. 

Pisica o privi fără să clipească. 


În biserică, Părintele Mathias Glanzer trecu pe lângă 
suporturile din sticlă pentru lumânările care ardeau încet. Pașii 
săi sunau a gol de-a lungul scândurilor din podeaua naosului. 
La altar, în faţa enormului crucifix suspendat, îngenunche, 
făcu semnul crucii și spuse o mică rugăciune în timp ce 
imaginea lui lisus privea în jos spre el. 

Cu mânie? 

Sau cu compasiune? i 

Mâinile sale împreunate erau umede și reci. Sub sutană, 
simţea o transpiraţie nervoasă, de aversiune pentru propria 
persoană. Era preot de aproape cincisprezece ani și încă mai 
căuta îndrumare, încă se îndoia. Credinţa lui stătea sub semnul 
întrebării, deși ar fi negat asta în faţa oricui l-ar fi întrebat. 

Dar Dumnezeu știa. 

La fel cum știa și el. | 

— lartă-mă, șopti el și, deși știa că ar fi trebuit să se roage 
ore în şir, nu găsea consolare în rugăciuni, nici alinare în 
căutarea sfatului Domnului. | 

Se ridică în picioare și părăsi biserica. Ușa dinspre naos 
se închise cu un zgomot surd, definitiv. l l 

Afară, noaptea promitea ploaie. Norii erau groși. Luna ȘI 
stelele erau acoperite de nori negri ce prevesteau apropierea 
furtunii. Vântul de ianuarie era rece, înțepător. Îl simţea și în 


sufietul său. 

Venise la All Saints cu gândul că o va putea lua de la 
capăt, că-și va reafirma jurămintele, că va face schimbări în 
colegiu. În el însuși. Că-l va descoperi din nou pe Dumnezeu. 

Ca într-o căsnicie, atunci când soţii devin prea comozi, 
fiecare crede că celălalt îi aparține și își pierd interesul sau 
vitalitatea, așa și el își acceptase soarta la fel de pură, 
importantă și atoateștiutoare. Devenise trufaș. Vanitos. Căuta 
propria glorie mai presus de cea a lui Dumnezeu. 

Și, desigur, pe măsură ce urca tot mai sus, cât de sus îl 
ducea ambiția sa oarbă, el se abandonase. Acum cădea, 
împleticindu-se într-un întuneric atât de pustiu, încât se temea 
că nu exista cale de întoarcere. Mutarea la All Saints nu fusese 
o binecuvântare, ci un blestem. 

Ar fi vrut să dea vina pe dr. Grotto, pe Părintele Anthony 
sau pe Natalie Croft cu afurisita ei de viziune asupra catedrei 
de engleză. Mersese atât de departe, încât era nedrept faţă de 
administraţia școlii care avea atâţia profani la bord, inclusiv 
pe descendenţii lui Ludwig Wagner, bărbatul care donase schiţa 
originală arhiepiscopiei pentru a construi școala, dar, de fapt, 
toate injuriile împotriva sorții și contra celor cu care lucra 
erau nesăbuite. Singura persoană care era de vină era el însuși. 
Se gândi la cei care plecaseră înaintea lui, oameni puri care 
se chinuiseră, se autoflagelaseră, care îngenuncheau zile la 
rând pe pietre reci, care se înfometau până leşinau... el 
niciodată nu s-ar fi supus unor asemenea încercări așa cum o 
făcuseră ei. 

Ani de zile își spusese că acele penitențe erau pentru cei slabi 
şi smintiţi, că el era mai presus de ei. Acum știa altceva. Ei erau 
cei puternici și doar Iașii ca el — oamenii slabi, muritori — fugeau 
de provocările lui Dumnezeu. 

Nu-ţi poți depăși nicicând limitele, Mathias, nu-i așa? Şi 
chiar dacă ai putea, Tatăl va vedea eforturile tale patetice. El 
priveşte adânc în sufletul tău şi vede întunericul vrednic de 

plâns. 

Stie despre păcatele tale. 

Clopotele capelei sunară. Tonurile lor profunde, dulci, îi 
răsunau în minte, stârnind un ecou în inima sa. Ar fi trebuit 

să-l înalțe, dar rezonanța lor profundă doar îi amintea cât de 
mult pierduse, cât de multe îndepărtase de bunăvoie, aproape 
cu nerăbdare. 

Înghiţind cu greu, Părintele Mathias făcu din nou semnul 
crucii peste roba sa în timp ce mergea prin iarba udă. Se va 
duce la apartamentul său, va bea puțin coniac şi va încerca să 
găsească un plan, o scăpare. 

Lașule! Nu te vei putea elibera niciodată. Te-ai condamnat 
singur să ajungi în iad. Eşti Iuda. 

Cu colţul ochiului, văzu o mișcare, o mișcare foarte 
ușoară a boschetelor care flancau veranda din partea de vest 
a bisericii. A 

Părintele Mathias simţi cum inima i se înfioară. Își spuse 
că n-avea de ce să-i fie teamă, mișcarea putea fi cauzată de 
vreo pisică ieșită la vânătoare nocturnă sau de un oposum 
care se ascundea sub crengi... Oh, Dumnezeule. 

Îngheță. 

O siluetă întunecată, care stătuse ghemuită, se ridică de 
sub ferestrele înguste cu motive decorative. 

— Părinte Mathias, șopti acesta cu un glas răgușit în timp 
ce silueta se apropia. 

— Ce este, fiul meu? 

Creatura, pentru că nu putea s-o numească altfel, era 
impunătoare — un bărbat în costum sau ceva din altă lume? 
Era bărbat? Sau o amazoană? Sau nu avea sex? Trăsăturile îi 
erau ascunse de o glugă groasă; doar ochii se vedeau, 
însângeraţi. 

Mathias tremură, rece ca gheaţa. 

Dinţii albi sclipiră în întuneric. Buzele negre, ca și cum 
ar fi fost pătate de sânge, îl avertizară: 

— Nu ne trăda. Văd asta în privirea ta, o simt în expresia 
ta, miros frica din interiorul tău. 

Buzele acelea se curbară a dezgust și pentru o fracțiune de 
secundă părintele crezu că vede colți pe chipul diabolic, tenebros. 

— Dacă există chiar şi o șoaptă de trădare, cea mai mică 
adiere a lipsei tale de loialitate, vei fi învinovățit. Și te asigur 
că vei fi pedepsit. 

l fiii ca Mathias să poată ridica braţele pentru a ţine 
cruci ixul în fața demonului, acesta se repezi și-l prinse de 
încheietura mâinii într-o strânsoare dureroasă. O respiraţie 
fierbinte îi pârli pielea. | 

— Nu! ţipă el. 

Prea târziu. 

Hainele fură sfâșiate. 

Buzele se deschiseră. 

Colţii strânseră tare. 

— Aaaah! 

k Durerea îi străbătu brațul în timp ce dinții diabolici îi 
lăiau carnea. 

— Dumnezeule mare, nu! ţipă Mathias, iar groaza îi sfâșie 
trupul. | 

Demonul îi răsuci încheietura și el ţipă din nou: 

— Te rog, nu! 

— Ssst! 

Creatura Își înălță capul întunecat și sângele — sângele 
preotului — picura de pe buzele sale oribile. 

= Dispari, şuieră demonul, stropindu-l pe Mathias cu 
propriul său sânge. Printre incisivii lui însângerați se ivea o 
limbă bifurcată. 

Tată Ceresc, ce Jel de bestie din iad este aceasta? 

. Cuprins de spaimă, preotul căzu în genunchi, mânuind 
mătăniile, spunând rugăciune după rugăciune, aproape 
paralizat. In ce se băgase? În ce? 

, Auzi voci din cealaltă parte a bisericii. Doamne 
' umnezeule, nu putea fi găsit astfel... nu avea nicio explicație 
Diavolul se întoarse și fugi, strecurându-se în tăcere de-a lungul 
unei peluze, apoi dispărând în întuneric. 
| Mathias se cocârjă. Lacrimi îi curgeau din ochi. Lacrimi 
de frică. Lacrimi de remuşcare. Lacrimi ale unui bărbat distrus 
necredincios. ' 
SP Tatăl Nostru, începu el să bolborosească, dar cuvintele 
ii rămaseră în gât. 
f Se simțea ciudat, căința sa era prea mică şi venea prea 
târziu. Mersese prea departe. Trecuse peste un prag în flăcări 

si nu mai exista cale de întoarcere. Rugăciunile nu erau de 
folos. Confesiunea, ultima curățare de toate păcatele, nu mai 
era salvarea lui. E al i at 
Adevărul era că el, ca mulți alții înaintea lui, își vânduse 
sufletul diavolului. 
Şi Satana își voia partea. 

Boomer Moss vâna aligatori de când se știa. Uneori, o 
făcea în mod legal, purtând un ecuson, în timpul sezonului, 
iar alteori nu, ca în această noapte. Se gândea că aligatorii 
sunt niște bestii nenorocite care meritau să moară, iar dacă 
putea scoate câteva parale pe pielea, capetele și carnea lor, 
era şi mai bine. El făcea lumii o favoare uriașă eliminându-l 

icăloși, unul câte unul. 
să area sezon de vânătoare, se cumpărau ecusoane ȘI se 
completau formulare care trebuiau trimise guvernului, fat pe 
el îl durea fix în cot de asta. Familia lui vâna în mlaștinile, 
heleşteiele, lacurile și canalele din jurul orașului New Orleans 
de mai bine de două sute de ani. Nu era treaba guvernului, nu 
era afurisita de treabă a guvernului să-i spună lui ce să facă. 

Pe lângă asta, vânătoarea prin mlaștini, în timpul nopții, 
era o senzaţie unică. Boomer, aprovizionat cu câteva ea 
băgate într-un răcitor, vâslea prin apa întunecată, Lis pe 
lângă trunchiurile și rădăcinile fantomatice, ca niște sc SE 
ale chiparoșilor. Avea capcana pregătită, pentru că nu ştiai 
niciodată când te puteai întâlni cu un aligator în apă, fie că 
era sau nu sezonul de hibernare. j 

Uneori, omora un raton, un oposum sau un șarpe, dacă 
putea prinde vreunul. Se gândea că aceste mlaștini îi 
aparțineau. Aici el făcea regulile şi el era cel care ie 
recompensa ținutului mlăștinos. Şi ştia că un raton sau P 
sconcs erau o momeală mult mai bună decât intestinele de 


vacă autorizate de stat. 

Guvernul ar trebui să se preocupe de alte alea, pentru 
numele lui Dumnezeu! Folosindu-se de lumina lanternei mari, 
Boomer cercetă apa sperând să vadă niște ochi apărând în 
întuneric, chiar deasupra suprafeţei apei ca cerneala. Aligatorii 
erau leneși în această perioadă a anului, majoritatea hibernau, 
dar nu erau imposibil de găsit. 

El avea capcanele pregătite și spera până dimineață să 
prindă cel puțin un ticălos, poate vreo cinci sau şase dacă 
avea noroc. Pentru moment, vâslea cu ochii la momeala pe 
care o legase la câţiva centimetri deasupra apei, sperând să 
atragă un aligator, să-l facă să sară și să se agaţe în cârlig. 

Le văzu ochii în întuneric, realizând nu doar că ei îl 
văzuseră, dar îl și simţiseră, așa cum simțeau orice mișcare 
din apă. Nişte șopârle cu dinți mari şi periculoși. Auzi un 
clipocit, văzu unul alunecând în apă, nu departe de un cuib 
unde iarba fusese culcată la pământ, observă movila de noroi 
și iarbă care indica locul unde fuseseră depuse ouăle. 

— Haide, mămico, spuse el gângurind. Vino aici la tăticu”. 

Așteptă, căutând, cu pistolul de calibrul douăzeci și doi 
in mână. Dar femela aligator se ascunsese printre umbre, 
departe de fasciculul de lumină, iar el merse mai departe, 
incet, cu o mână pe cârmă, cu urechile ciulite la sunetele 
nopții: fâlfâitul aripilor unui liliac, ţipătul unei bufnițe, 
orăcăitul broaştelor-bou, zumzăitul câtorva insecte, la care 
se adăuga huruitul bărcii micuţe cu motor. Din când în când, 
auzea un clipocit, un pește care sărea sau un aligator care 
aluneca în apa liniștită. 

Trecuseră multe ore de când dădea târcoale, fără a se 
putea apropia destul de mult, încât să împuște un nenorocit de 
aligator și să-l care în barcă, dar continuă să cerceteze mlaștina. 
Terminase șase cutii de Lone Star și două dintre sandviciurile 
cu scoici prăjite, speciale pentru bărbaţi, ale lui Mindy Jo. 

În cele din urmă, în timp ce noaptea descreștea, își cercetă 
capcanele. Prima era goală, deşi momeala fusese luată. 

— Rahat, spuse el, îndreptând barca mai departe, spre 
următoarea capcană. Acolo, atârnând pe jumătate în aer, se 
afla un aligator. Avea cam doi metri cincizeci. Aleluja, frate, 

spuse Boomer, apropiindu-se destul de mult, încât să poată 
ridica pistolul în dreptul creierului mic al creaturii. 

Trase, iar focul de armă răsună tăios. Trebuia să se asigure 
că reptila era moartă de-a binelea înainte s-o scoată din cârlig. 
Boomer era al naibii de sigur că nu voia ca vreun aligator de 
patru sute de kilograme să se zbată prin barca lui. Era destul 
de complicat să te descurci și cu unul mort. 

Împinse aligatorul cu o vâslă, apoi, fiind sigur că reptila 
cea mare era într-adevăr moartă, el coborî carcasa masivă pe 
fundul bărcii. Aligatorul mascul era un specimen de primă 
mână, nu avea cicatrici pe piele. Prinsese un premiu al naibii 
de bun. Simţind că noaptea nu fusese în întregime o pierdere 
de vreme, Boomer verifică și celelalte capcane, găsi momeala 
încă atârnând deasupra apei, dar niciun aligator. Putea lăsa 
capcanele cu momeală pentru moment. Poate mai avea noroc. 

Întoarse barca spre docul unde își parcase camioneta. Nu 
se mai deranjă să-și curețe premiul, doar înfăşură aligatorul 
într-o prelată udă, îl ridică cu troliul în spatele camionetei și 
conduse spre casa micuță din blocuri de beton, aflată în adâncul 
pădurii. 

Boomer se simţea bine. Va ajunge acasă, va face duș, 
apoi își va trezi nevasta şi o va regula de-o va lua dracu', 
exact așa cum făcea mereu după o partidă de vânătoare plină 
de succes. Abia aştepta, mâinile lui strângând volanul cu 
putere, în timp ce vechiul său Chevrolet sălta și se hurducăia 
printre gropile din drumul cu pietriș care ducea spre casă. 

Mindy Jo nu se plânsese niciodată că fusese trezită ca să 
facă sex. Probabil că acum era acasă, așteptându-l, cu păsărica 
ei deja umedă. Îi plăcea la nebunie când bătrânul testosteron 
aluneca repede și fierbinte după emoția vânătorii. Va petrece 
ore în șir în vechiul pat mare pe care-l împărțeau, împingând-o 
de margine iar și iar, călărind-o ca un afurisit de armăsar. 

Ea va fi atât de excitată, încât îl va lăsa să-i dea câteva 
palme peste fese în timpul actului. Frate, ce-i mai plăcea asta! 

Ajuns acasă, parcă în garaj, puse niște gheaţă peste prelată, 
apoi intră înăuntru. Decise să uite de duș şi să vadă ce va 
crede ea dacă îi va mirosi a vânătoare... făcuse asta o dată 

sau de două ori, iar în această dimineaţă părea a fi o idee a 
dracului de bună, așa că se dezbrăcă de hainele de vânătoare, 
lasă cămașa și pantalonii de camuflaj grămadă în bucătărie, în 
laţa noii mașini de spălat rufe, apoi intră în dormitor. Regele 
tepatului. 

Era întuneric. Draperiile erau trase și mirosea a fum de 
tipări și a afurisita de pisică pe care ea insistase să o ţină prin 
preajma. 

— lubitule, tu ești? mormăi ea, cu fața îngropată în pernă. 

— Oh, da, spuse el, chiar eu sunt și sunt al naibii de 
excitat. Am prins un mascul aligator dat dracului. 

- Oh. 

EI îi atinse coapsa cu degetul, iar ea se rostogoli mai 
departe, mârâind ca și cum ar fi deranjat-o. Lui nu-i veni să 
creadă. Ingenunchind pe saltea lângă ea, cu mădularul tare ca 
piatra, o atinse din nou. 

— M-ai auzit? Este unul mare. 

El îşi coborî mâna pe trupul ei, atingându-i sânul. 

— Oh, Boomer. Nu acum. Lasă-mă în pace. 

— Nici gând, scumpo, spuse el și ea oftă, începând să se 
trezească. Poate va avea noroc. Poate i-o va suge. 

— Ooh, Dumnezeule, puţi. Ea se rostogoli pe spate, cu 
pura la doar câţiva centimetri de penisul lui. Nu ai făcut duș? 

— Ne! 

— Oh, Dumnezeule, Boomer. Du-te și spală-te! 

Dar el deja se apleca să o sărute, apoi îi luă mâna micuță 
si moale şi o puse pe penis. 

— Nu pot aștepta, scumpo. Eşti al naibi: de frumoasă. 

e Și tu ești un mincinos ordinar. Este prea întuneric ca să 
vezi ceva. 

— Te văd în mintea mea, iubito. 

— Ce aiureli, spuse ea, dar degetele ei deja se strângeau 
in jurul lui și, în timp ce el venea spre ea, ea deschise gura, 
sărutându-l cu ardoarea pe care o avea mereu dimineaţa. Din 
ce în ce mai des, părea că noaptea era mult prea obosită 
pentru a face sex, și chiar îl pălmuia ca să-l îndepărteze, dar 
se trezea excitată dimineaţa și asta era în regulă pentru el. 

Se rostogoli peste ea şi hotărî că, fiindcă stătuse treaz 
toată noaptea, nu va petrece prea mult timp ca s-o aducă la 
orgasm. Nu dom'le. Va lucra repede și dur, îi va atinge toate 
punctele dintr-o lovitură și odată ce o va simți că începe să se 
miște spre el, gemând ușor, el va termina treaba. Dar grăbise 
lucrurile. Îi judecase greșit reacția. În această dimineaţă era 
un pic cam strâmtă, nu era trează complet sau nu era la fel de 
prinsă de asta cum era de obicei, iar el, până să intre în ea, 
nu mai putu aștepta și ejaculă repede, înainte ca ea să fie 
pregătită, după care se prăbuși peste ea ca aligatorul mort. 

Asta o enervă la culme. 

— Bădăranul naibii, declară ea, împingându-l în partea 
cealaltă a patului. Ce dracu’ crezi că faci? 

— Este în regulă, iubito. O să am grijă de tine. 

— Uită. Nu am chef. 

El încercă să o sărute cu duritate în timp ce ea-l împingea 
la o parte. 

— Oprește-te, Boomer. Te-ai descărcat, acum lasă-mă în pace. 

Se întoarse spre cealaltă parte a patului și-și trecu unghiile 
peste noptieră, căutându-și țigările. Una dintre pisicile ei 
stupide traversă perna, frecându-și coada de nasul lui și 
reamintindu-i că nu erau niciodată singuri, nu cu toate 
nenorocitele de feline mişunând prin casă. 

Boomer închise ochii și se gândi să doarmă câteva ore. 
Aligatorul era în siguranţă, la gheață. Auzi țăcănitul unei 
brichete, apoi simţi miros de tutun ars. Obosit cum era, adormi 
şi deschise un ochi doar atunci când o simţi agitându-se, 
aproape șase ore mai târziu. Ar fi vrut să doarmă mai mult — 
la dracu”, o merita —, dar trebuia să verifice aligatorul și să se 
asigure că era încă rece, și, pe lângă asta, afurisiţii de cocoși 
ai lui Jed Stomp, vecinul său cretin, cântau atât de tare, încât 
puteau trezi şi morții. 

O mică durere de cap îl sâcâi atunci când se ridică din 
pat. Lovi în joacă fundul gol, rotund al micuței lui Mindy Jo 
şi se duse spre bucătărie, unde se îmbrăcă din nou cu hainele 
de vânătoare. 

Soarele era sus pe cerul de iarnă și ziua promitea să aducă 

un pic de căldură în ianuarie. O cioară se așeză pe vârful 
acoperișului, privindu-l și croncănind iritant. 

— Oh, mai taci, mormăi el, dorindu-și să aibă pistolul lui 
de douăzeci și doi. A naibii creatură gălăgioasă. 

În șopron, deschise ușa din spate a camionetei, apoi se 
munci să tragă aligatorul și prelata pe pietrișul aleii. 
Croncănitului ciorii îi răspundeau, ca un ecou, țipetele ascuţite 
ale unei gaițe. Pentru a mai adăuga și alte zgomote, el auzi 
scârțâitul afurisitei de mașini de măcinat cafeaua venind din 
interiorul casei. Mindy Jo se trezise și-și făcea ritualul de 
măcinare a cafelei, pe care el îl considera a fi o bătaie de cap, 
de vreme ce puteai să cumperi o cutie de Folgers cu mai 
puţini bani de la Piggly Wiggly. 

Ignorând cacofonia matinală, Boomer luă cel mai ascuţit 
cuţit și începu să taie aligatorul. Era o muncă grea, dar deja 
număra dolarii în minte și se gândi să meargă să verifice 
celelalte capcane mai târziu. Poate va avea noroc. Când 
aproape terminase cu treaba murdară, auzi ușa cu plasă 
scârțâind, deschizându-se, apoi trântindu-se şi închizându-se. 

Mindy Jo, înfășurată într-un fel de halat asiatic, din mătase, 
papuci roz și pene false de struț, ieşise pe veranda acoperită 
cu paravane. Într-o mână avea o cană cu cafea care scotea 
aburi şi o țigară aprinsă în cealaltă. Trei dintre nenorocitele 
alea de pisici se învârteau pe lângă piciorul ei. Motanul cel 
gri, fără coadă și cu un singur ochi, avea tupeul de-a se uita 
la el. Dumnezeule, ura râsul acela stupid. 

— Este un specimen mare, spuse ea, fără a coborî de pe 
verandă, în timp ce privea carcasa aligatorului. Ai prins doar 
unul? Trase din ţigară și-și lăsă capul pe spate, scoțând un 
rotocol de fum prin colțul gurii. 

— Pentru moment. Voi verifica capcanele mai încolo, în 
dimineaţa asta. El transpira, muncind din greu, în timp ce 
scotea măruntaiele animalului. Și nu prea are cicatrici. Pielea 
este bună. Ne va aduce bani frumoși. 

— Frumos, spuse ea, trăgând cu putere din ţigară. Cocoșul 
pei din nou. Mindy Jo ignoră țipătul. Vrei niște ovăz și 

acon? 

— Da. 

— Ouă? 

— Desigur... hei... ce dracu’? | 

Văzu ceva care nu era în regulă. Curăţase de intestine o 
groază de aligatori la viaţa lui și niciodată nu văzuse stomacul 
vreunuia având o formă atât de ciudată. 

— Cu ce naiba te-ai hrănit, uriașule? 

— Să nu îndrăznești să-i deschizi măruntaiele aici! ţipă 
Mindy Jo. l 

Prea târziu. Curiozitatea lui Boomer deja învinsese. Tăie, 
iar stomacul larg, mirosind a acid şi pește mort, se deschise. 

Boomer sări înapoi. 

— La dracu’! 

Icni cuprins de silă. 

— Ce este? întrebă Mindy Jo. 

— Cred că am dat de necaz, spuse el, întrebându-se ce 
explicații va da pentru animalul evident braconat, și 
gândindu-se deja la câteva minciuni pentru a-și salva pielea. 

Dar Boomer avea conștiință. 

— Necazuri mari. 

Cum ar putea explica asta? 

— Cheamă șeriful. 

— Șeriful? Papucii lui Mindy Jo lipăiră în jos pe trepte și 
pe aleea de cărămidă, spre el. | 

— Fă cum ţi-am spus. Aligatorul ăsta nu va servi drept 
gustare la Fig Newtons, mai mult ca sigur. . | 

Lipăitul se opri și umbra ei trecu pe lângă el și peste 
burta deschisă a reptilei moarte. 

— lisuse Hristoase! șopti ea. Rămase cu ochii cât cepele 
la conţinutul mirositor al intestinelor aligatorului. Printre raci, 
broaște, broaște țestoase și pește, era un braţ, un braț uman, 
feminin, o mână cu unghii date cu ojă. 


Loveşte, loveste, loveşte! 

Kristi tăia apa piscinei curate, respirând cu ușurință, 
simțind cum mușchii încep să se încordeze. Făcea asta de 
peste o jumătate de oră și țintea spre patruzeci de minute. 


232 


Mirosul clorului plutea peste tot, iar ferestrele piscinei 
acoperite a colegiului erau aburite, dar în afară de un tip mai 
în vârstă aflat la câteva intervale mai încolo, avea apa doar 
pentru ea. 

Nu mai înotase de peste o lună și se simţea minunat. 
Plină de energie. Avea mintea limpede. 

Loveşte! 

Se gândi la Jay și fu nevoită să admită că-i plăcea să-l 
vadă din nou. Dar doar ca prieten. 

Loveşte! 

Nu găsise nimic printre lucrurile personale ale Tarei 
Atwater, dar verificase din nou. Trebuia să existe o dovadă în 
legătură cu dispariţia ei din același afurisit de apartament în 
care locuia ea. 

Loveşte! 

Ariel și tatăl lui Kristi mai erau încă în viață. Așa că 
viziunile ei alb-negru s-ar putea să fie doar o chestiune psihică, 
nu un fel de putere specială, extrasenzorială sau viziuni despre 
viitor. 

Loveşte! 

Existau atâtea povești despre vampiri. Şi avea de gând să 
vorbească cu profesorul Grotto, să vadă ce avea de spus. Apoi, 
poate, cu poliţia. 

Loveşte! 

Poate ar trebui să-l sune pe Jay... În niciun caz. Da, avea 
nevoie de ajutorul lui, dar atâta tot. Nu încerca să reia relaţia 
cu el din nou. 

Loveşte! 

Mincinoaso! Are ceva ce te fascinează. 

La naiba! 

Nu se putea gândi la Jay McKnight ca la un bărbat. Acea 
partea a relației lor se sfârșise de mult. Şi totuşi... găsea că 
felul în care el își dădea părul la o parte din ochi era afectuos, 
zâmbetul băiețesc din colțul gurii era fascinant și felul în care 
ochii lui se întunecau amuzaţi sau interesaţi era irezistibil. 
Doamne Dumnezeule, se pierdea toată când era vorba de acest 
bărbat. 

Își spuse că înainte nu l-a vrut, dar că era posibil să-l 

dorească acum. Oare era chestia cu fructul interzis? O chestie 
supraestimată. Și totuși, se gândea la el cum nu ar fi trebuit 
și asta chiar o enerva. 
Ajungând la marginea bazinului, privi spre ceas. Patruzeci 
şi trei de minute. Destul de mult. Respira greu în timp ce-și 
sprijinea mâinile de margine și se împingea în sus, pe 
balustrada de beton. Ce anume o atrăgea la Jay? Luându-și 
prosopul dintr-un cui de lângă vestiar, se șterse cu vigoare. 
Trebuia să-l şteargă pe Jay din viața ei. 

Privi spre suprafața albastră-verzuie a apei și-și dădu 
seama că bătrânul care înota când ea intrase în piscină plecase 
deja. Era singură în piscina cu geamurile aburite. Umbrele 
după-amiezii târzii se furișau printre ferestre. Se lăsă noaptea. 

Deodată, avu senzaţia că o urmărea cineva prin geam, 
cineva pe care nu-l putea vedea. Trupul ei tremură convulsiv. 
Mustrându-se pentru că-i era frică, își tamponă faţa. 

Nu exagera. Te apasă toate cercetările despre fetele 
dispărute. 

În vestiarul pentru femei, își dădu jos costumul de baie ud, 
făcu duş și se schimbă în blugi și tricou. Când părăsi clădirea, 
îşi dori încă o dată să fi avut bicicleta. N-ar mai fi fost nevoită 
să traverseze campusul pe jos. Nu că ar fi fost singură; erau 
mulţi studenți pe aleile care se duceau spre un curs care se ținea 
târziu, spre bibliotecă sau spre cămine. Mulţi erau în grupuri, 
ascultau la iPod-uri sau vorbeau la celulare. Nu era nimic ieșit 
din comun, doar că surprinse cu coada ochiului imaginea unei 
tinere înalte, cu părul blond pe care o văzuse la unele dintre 
cursuri, iar pielea fetei își pierdu culoarea în fața ochilor ei. 

Era o nebunie! | 

Nu, tocmai se convinsese că toată înfățișarea aceea cenușie 
era doar un truc al minţii ei? Ariel era încă în viaţă. Tatăl ei 
încă mergea pe pământ, pe urmele răufăcătorilor. Vipurile în 
alb-negru erau o născocire a imaginaţiei ei, problema ei. 
Totuși... 

Kristi continuă să o urmărească pe fata palidă care se 
grăbea pe lângă capelă. Aproape că fu nevoită să alerge pentru 

a putea ține pasul cu ea și era îngrijorată că părăsea All Saints, 
îndreptându-se spre parcarea campusului. 

— La naiba, spuse ea, întrebându-se ce-i va spune blondei, 
dacă și când o va prinde în sfârșit din urmă. 

Te simţi bine? Frate, ce palidă eşti. Ai nevoie de cineva 
cu care să studiezi pentru cursul lui Grotto? 

— Patetic, patetic și patetic, mormăi ea în barbă în timp ce 
lata ajungea la poarta Casei Wagner, intra înăuntru şi urca 
grăbită scările. 

Dar muzeul era închis. 

Kristi ezită. Blonda — al cărui era nume era Maren sau 
Marie, ceva de genul acesta — intrase fără nicio problemă. 

După o clipă, Kristi trecu de poarta principală ca și cum 
intenționase tot timpul să intre în Casa Wagner și urcă zburând 
treptele. Deși pe cartonașul de pe ușă scria Încnis, ea încercă 
mânerul și ușa de sticlă se deschise. Trecu pragul și intră 
înăuntru. Clanţa ţăcăni ușor în urma ei. Era singură. În 
presupusa casă bântuită. Iar blonda nu se vedea nicăieri. 

Foaierul, decorat cu o masă antică și o plachetă ce oferea 
o scurtă istorie a clădirii, era gol. O singură lampă Tiffany 
făcea puţină lumină, în nuanţe de chihlimbar și albastru, printre 
cele mai adânci umbre ale încăperii. 

De la intrare, scările duceau spre etajele de sus. În partea 
dreaptă, se afla un salon. Și acesta era luminat de o singură 
lampă. Antichităţi și piese de epocă erau așezate în jurul unui 
covor cu model și a unui șemineu incrustat cu marmură, iar 
ferestrele cu cercevele flancau o bibliotecă înaltă de la podea 
până-n tavan, plină cu volume legate în piele, care arătau a fi 
vechi. : 

Ştia că această casă aparținuse lui Ludwig Wagner, primul 
colonist din zonă, un baron al orezului și bumbacului care-și 
lăsase proprietatea și o parte din avere nu doar copiilor lui, ci 
și Bisericii Catolice cu scopul de a construi colegiul All Saints. 
Câţiva dintre urmașii lui făceau încă parte din consiliul de 
conducere și jucau un rol activ în cadrul școlii. Dar casa 
fusese conservată, folosită pentru petreceri oficiale și deschisă 
în unele după-amiezi ca muzeu. Cordoanele din catifea, care 

delimitau spaţiul rezervat vizitatorilor, împiedicându-i să 
deranjeze ceva, erau încă la locul lor. 

Marcia sau Marcy, sau cum ar fi chemat-o, nu se vedea 
pe nicăieri. Kristi traversă spre piciorul scărilor. Casa era 
tăcută. Nu auzi nimic. Dar mai persista încă o dâră de parfum. 
Se gândi să strige, dar renunţă la idee. 

În urmă cu câteva zile, Ariel şi prietenele ei intraseră în 
vechiul şi impunătorul conac. Kristi nu se gândise prea mult 
la asta pe atunci; muzeul era deschis. Dar acum... 

Se întoarse spre sufragerie unde se afla o masă lungă 
acoperită cu o glisieră, iar un candelabru licărea în 
semiîntuneric. Un dulap încastrat din mahon umplea un perete, 
iar o arcadă ducea spre o bucătărie. Kristi trecu peste bariera 
din catifea şi, căutând în geantă, scoase cheile și minuscula 
lanternă de pe inel. Fasciculul era mic, dar intens și o ajută 
să-şi găsească drumul. Se uită prin încăperea care încă mai 
adăpostea un cuptor cu lemne alături de unul cu gaz din noua 
generaţie. O putină de unt era aşezată în colț, iar ușa din spate 
dădea spre o verandă uriașă. Kristi privi afară pe fereastră, 
dar nu deschise ușa de teamă să nu pornească vreo alarmă. 

Ascultă cu atenţie, sperând să audă vreun zgomot, dar 
casa era tăcută ca un mormânt. Nu se auzea nici aerul mișcând. 
Nici bâzâitul unui frigider sau ticăitul unui ceas. Tot ceea ce 
putea auzi era sunetul slab al propriei respiraţii și pașii ei, 
înăbușiți de pantofii pentru alergat. 

Unde dispăruse blonda? 

Oare se întâlnea cu cineva? 

Oare aici lucra? 

Era un loc de refugiu? 

Se lăsase noaptea, întunericul mângâia ferestrele, iar cele 
câteva zone de lumină oferite de lămpile bine amplasate nu 
ofereau niciun pic de căldură. Casa era rece și liniștită. 

De parcă nu are suflet. 

Oh, Dumnezeule, se dojeni ea în tăcere. Acum începea să 
cadă în capcana a tot ceea ce citise începând cu tragediile 
sângeroase ale lui Shakespeare, recomandate de Emmerson, 
profesorul ei motociclist. Acele piese cu vinovăția și fantomele 

lor erau destul de înfricoşătoare, dar mai erau şi creaturile 
însetate de sânge de la cursul lui Grotto. Se gândi la Grotto — 
înalt, brunet, chipeș și amenințător, cu niște ochi care păreau 
că văd în mintea unei persoane. 

Totul este un rol, își reaminti ea. Teatral. 

Continuă să meargă, trecu de ușa cămării și de o alta, 
încuiată, care, presupunea ea, dădea spre un dulap sau spre 
niște scări care duceau la subsol. Ocoli scările prin spate, 
trecu de un perete încărcat cu cârlige pentru haine și ajunse 
din nou la piciorul scării întunecate. Privi în sus, în întuneric. 
Acolo nu ardea nicio lumină. 

Oare să cuteze? 

Ezită, apoi își spuse în gând că e un papă-lapte. Blonda — 
Marnie, acesta era numele ei — era undeva înăuntru. 

Repede, înainte de a-și schimba părerea, trecu peste bariera 
din catifea și începu să urce scara lată. Covorul cu motive 
florale îi înăbușea pașii. Lumina micuță, albăstruie, a lanternei 
o ghida. Pe palier, într-un colț, dădu peste silueta întunecată 
a unui bărbat. 

Oh, Dumnezeule! 

Suspină adânc, iar degetele ei căutară în geantă spray-ul 
paralizant. 

Era pe punctul de-a o lua la fugă când își dădu seama că 
„bărbatul“ nu se mișca. Îndreptă lanterna spre el, realiză că 
nu era un bărbat, ci o armură care stătea de pază lângă fereastra 
palierului. 

Kristi îşi încleştă maxilarul și numără până la zece. 

Îndreptându-și spatele, urcă și ultimele trepte spre etajul 
al doilea, aşteptându-se să vadă un hol lung cu un șir de uși 
închise care dădeau spre dormitoare. În schimb, în capătul 
scărilor se deschidea o bibliotecă plină cu dulapuri pentru 
cărți înguste, înalte, și un spaţiu pentru citit, cu scaune, lângă 
fereastră. Dincolo de dulapurile cu cărți se afla un pian mare, 
cu partituri deschise deasupra clapelor, şi un metronom tăcut 
stând pe lemnul sclipitor. 

Kristi trecu pe lângă pian și dulapurile cu cărţi. În 
continuare, se afla un hol care dădea într-o serie de camere: 

camera lui și a ei, separate de o baie generoasă care, evident, 
fusese adăugată la mult timp după ce fusese construit conacul. 
Un pat cu baldachin decorat cu motive florale și perne era 
așezat în faţa unui șemineu cu cahle pictate manual într-o 
cameră, în timp ce celelalte erau pline cu mobilă masculină, 
mai grea. O pușcă de vânătoare atârna deasupra poliței 
șemineului din piatră masivă. 

Multe antichități. 

Dar nicio blondă. 

Pentru o clipă, Kristi se întrebă dacă nu cumva fata trecuse 
repede prin holul de la intrare, o tăiase pe la parter și ieșise 
prin bucătărie. 

Poate că greșise. 

Poate cercetarea acestei case nu era decât o mare pierdere 
de timp. 

Și totuşi... 

Ajunse din nou la scări, luminând cu pixul-lanternă scările 
spre cel de-a treilea etaj. 

— Ai intrat în horă, acum trebuie să joci, spuse ea și 
începu să urce. 

Treptele erau înguste și se micșorau spre etajul superior. 
La capătul lor se afla holul la care se așteptase, cu uși de 
fiecare parte. 

I se ridică părul pe ceafă amintindu-și cum cercetase prin 
coridoarele întortocheate, fără suflet, ale spitalului de boli 
mintale, „A noastră Doamnă a Virtuţilor“, de lângă New 
Orleans, şi de psihopatul pe care-l întâlnise acolo. Această 
amintire o făcu să se oprească. Casa Wagner era foarte diferită 
de vechiul azil, dar faptul că-și băga nasul prin această structură 
masivă şi veche îi reaminti mult prea bine de evenimentele 
care au dus la spitalizarea ei și la condiţia actuală. 

Adunându-și curajul, Kristi puse mâna pe primul mâner 
şi deschise încet ușa. Aceasta scârțâi din balamalele sale antice. 

Minunat. Anunţă pe oricine s-ar ascunde înăuntru că eşti 
aici. 

Camera era decorată ca una pentru copii. Un pat micut, 


238 


alb, se afla într-un colţ și un căluț-balansoar, cu vopseaua 
decolorată, coama și coada din cânepă, era așezat lângă 
fereastră... și se mișca ușor. 

Înainte și înapoi. 

Ca și cum fantoma unui copil îl călărea. 

Kristi aproape că scăpă pixul-lanternă. 

În această casă liniștită, unde aerul era nemișcat și mort, 
calul se balansa. 

Acesta încetini și se opri, dar pulsul lui Kristi o luase 
razna. 

Cea mai apropiată ușă era închisă. Își trecu limba peste 
buze. Să îndrăznească să o deschidă? 

Şi dacă...? 

Ținând pixul-lanternă sus, în dreptul umărului, puse 
cealaltă mână pe mâner și trase cu putere. 

Ușa se deschise dezvăluind un spaţiu întunecat și gol, cu 
cuiere şi o undiță, dar nimic altceva. Nu era niciun ucigaș sau 
vreun răpitor de femei gata să sară la ea mârâind ca un vampir 
și arătându-și colții ascuţiţi și albi de pe care curgea sânge, și 
nicio afurisită de fantomă a vreunui copil care să strige 
„Ajută-mă!“. 

Kristi aproape că se înecă de ușurare. Puterea atmosferei! 

Apoi observă cealaltă ușă, o ușă de sticlă care separa 
această cameră de următoarea. Trecu de ea și descoperi o altă 
cameră, probabil a unei fetiţe, cu un pat mic și o masă pe care 
era așezată o căsuţă de păpuși în stil victorian, cu încăperi în 
miniatură, decorate cu detalii complicate. 

Păși înapoi în hol. Celelalte două încăperi erau 
asemănătoare, un alt dormitor cu un pat mai mare și cu un 
scaun micuţ cu rotile aşezat lângă tăblia de fier a patului, pe 
care se aflau animale din pluș și decorat ca și cum aici ar fi 
stat ultima dată un băieţel interesat de bărci și de pescuit. Un 
Joc cu valeți era împrăștiat pe o masă, lângă o praștie veche. 

Dar, din nou, nici urmă de blonda cu trăsături palide care 
fugea prin campus. 

Kristi se îndreptă spre fereastră și privi afară în noapte. 

Din acest unghi, vedea dincolo de curtea interioară, în centrul 
campusului și dincolo de alte câteva clădiri. Printre copaci, 
privi zidul îndepărtat. Dincolo de acesta — linia unui acoperiș, 
parţial vizibil, luminat de lampa stradală. 

Prin lucarnele fațadei se zărea o încăpere luminată. Era 
prea departe ca să poată vedea clar în cameră, dar... 

Inima 1 se strânse. 

Oare era apartamentul ei? 

Miji ochii. Inima îi bătea ca o tobă la gândul că cineva, 
stând aici, putea privi direct în... 

O umbră trecu prin fața ferestrei apartamentului ei. 

În interior? 

Era cineva în apartamentul ei? 

Furia și teama o mistuiau. Se întoarse repede, intenționând 
să plece în grabă spre locuinţa ei și să-l înfrunte pe oricine 
i-ar fi căutat prin cameră. 

Și dacă are o armă? Ce-ai să faci? Doar ştii că au mai 
dispărut fete. 

Şi oricine s-ar fi aflat în apartamentul ei acum s-ar putea 
să-i citească notițele, să se conecteze la Internet prin 
calculatorul ei, să-i răscolească prin casă, căutând lucrurile 
Tarei. 

Începu să coboare scările când auzi ceva. Un zgomot 
constant. Paşi? 

Deci nu era singură, la urma urmei. 

În linişte, se grăbi spre etajul doi, unde zgomotul constant 
se auzi mai tare și ea-şi dădu seama că era prea regulat ca să 
fie cauzat de pași. Pe palier, văzu metronomul bătând ritmul 
unei piese muzicale care nu se auzea. 

Lui Kristi îi îngheţă sângele în vene. 

Cineva îl pusese să se balanseze. Cineva știa că ea este 
aici și se juca cu ea. 

Cineva sau ceva. 

Degetele ei se strânseră pe tubul de spray paralizant. 
Îndreptă fasciculul micuţ spre colţurile cele mai întunecate, 
dar se pare că era singură. 

Nu credea în fantome sau în vampiri, dar credea că mai 

era cineva în casă. Marnie, blonda, se juca cu mintea ei? 
Neee. Nu avea niciun motiv. Atunci cine altcineva? 

Auzi ușa principală deschizându-se și închizându-se și se 
ascunse în umbrele celui de-a doilea etaj. Pulsul i se acceleră. 
Auzi voci înăbușite — voci feminine — și pași, nu doar ai unei 
persoane. Ce naiba se petrecea aici? Pixul-lanternă era vârât 
sub braţ. Îl închise ușurel. Cu atenţie, se apropie de marginea 
balustradei și privi în jos, la capătul scărilor, dar nu văzu pe 
nimeni, doar le auzi trecând prin foaier și îndreptându-se, se 
pândi ea, spre holul care ducea în spatele casei. 

Cu pași furișaţi, cobori la parter. Încă ţinea strâns micul 
tub cu spray paralizant cu degetele încleștate, în timp ce se 
îndrepta spre spatele casei și spre bucătărie, prelingându-se 
pe lângă perete. 

Goală. 

Femeile dispăruseră. 

Kristi intră în bucătărie și se opri cu urechile ciulite, dar 
nu auzi nimic. Privi prin ferestre, dar nu văzu nimic afară. 
Răspunsul era ușa încuiată a subsolului; asta trebuia să fie. 
Incercă mânerul. Nu se clinti. Deci fetele care veneau aici 
aveau o cheie. 

Pentru ce? 

Se gândi la vorbele Lucreţiei despre cult. Putea fi acesta 
locul de întâlnire, o veche vilă cu garguie şi cu un trecut 
bântuit? Era posibil ca membrii cultului să se întâlnească aici? 
Inima i-o luă la trap, transpiraţia îi curgea pe spate și ea 
strânse cu putere afurisitul de spray paralizant, ca şi cum ar 
fi fost însăși esenţa vieţii ei. 

Aplecându-se spre ușă, închise ochii și se concentră pentru a 
auzi ceva, dar casa era din nou tăcută ca un mormânt. Încercă din 
nou ușa. Nimic. Lumină bucătăria, căutând o cheie — orice — care 
ar putea deschide încuietoarea, dar nu găsi nimic. 

Și nu mai putea aștepta aici. 

Nu dacă voia să prindă persoana care intrase în 
apartamentul ei. Ținând într-o mână spray-ul paralizant şi 
telefonul în cealaltă, ieși din Casa Wagner și începu să 

traverseze campusul în fugă. Adrenalina îi dădea aripi, dar nu 
era conştientă de ochii care-i urmăreau fiecare mișcare. 


Fugi, Kristi, fugi. 

Nu vei scăpa niciodată. 

Vlad o privi cum fuge de-a lungul campusului și zâmbi în 
sinea lui. Ştiuse că ea se afla în casă, îi simţise prezenţa, o 
văzuse din ascunzătoarea sa de deasupra porticului. Era 
curajoasă. Un pic cam prea temerară, dar atletică, puternică și 
deșteaptă. 

Făcea parte din elită. 

Era doar o chestiune de timp înainte de a se alătura 
celorlalte, iar sacrificiul ei, deși va opune rezistență, va fi 
complet. Mult mai satisfăcător decât al acelor căutătoare de 
senzaţii tari care veneau la el de bunăvoie. Patetic. Căutau 
ceva ce numai el putea oferi, un sentiment de familie și unitate, 
o șansă de a nu mai fi singure. 

Desigur, ele nu înțelegeau totul. Nu puteau ști ce se aștepta 
de la ele, la urma urmei. Dar nu conta. In cele din urmă, 
cedau. 

Aşa cum o va face și Kristi. 

O privi până ce ajunse în capătul îndepărtat al curţii 
interioare, apoi se strecură prin fereastră şi începu să coboare 
scările. Noaptea aceasta era cea a alegerii. Mai târziu, va veni 
și dăruirea. 

Spera că vărsarea de sânge va fi adecvată. 

Dar cu siguranţă că nu va fi așa. 

Niciodată nu era. 

Nevoia era insaţiabilă. 

Kisti apăsă pe butonul de apelare rapidă a telefonului 
în timp ce se grăbea de-a lungul străzii. Detesta să fie una 
dintre acele femei care apelau mereu la un bărbat, dar, la 

naiba, avea nevoie de întăriri și Jay era singura persoană în 
care avea încredere. Înarmată cu spray-ul paralizant într-o 
mână și cu telefonul în cealaltă, ajunse la intrarea din spate a 
clădirii cu apartamente și se opri aproape de gardul viu, lângă 
scări. Telefonul sună o dată. De două ori. 

— Haide, haide, șopti ea exact când Jay răspunse. 

— Bună. 

— Am un fel de problemă, șopti ea fără niciun preambul. 
Cred că este cineva în apartamentul meu. 

— Tu ești acolo, acum? întrebă el imediat. 

— Sunt afară. Am văzut o umbră în fereastră. 

— Umană? întrebă Jay care se mai relaxase un pic după ce 
aflase că ea nu se afla în locuinţă. 

— Cred că da. 

— Vin imediat. Nu intra fără mine. 

Deodată, se simţi ca o caraghioasă, ca și cum lăsase 
noaptea s-o acapareze. Probabil că exagera. 

— Poate că am greșit. Nu știu. 

— Pot ajunge acolo în cinci minute. Așteaptă-mă. 

— Jay... 

— Am spus că voi veni acolo, zise el concis. Așteaptă-mă. 

Auzi o ușă deschizându-se deasupra ei, așa că închise, 
punând telefonul pe silențios. Ascunzându-se la baza scărilor, 
rămase în umbră, așteptând să apară cel care fusese în 
interiorul apartamentului ei. Era destulă lumină la baza 
scărilor pentru a-i putea imortaliza chipul pe telefon, cel 
puțin așa spera. Apoi, putea să-l urmărească mergând pe jos 
sau cu mașina ei și să afle cine era şi ce dorea. Dacă avea 
mașină, îi va lua numărul de înmatriculare; dacă mergea pe 
Jos, îl va urmări. 

De ce ar da cineva spargere în apartamentul ei? 

Poate pentru că apartinuse Tarei Atwater. 

Da, dar asta fusese în urmă cu luni de zile. De ce acum? 
Şi cum? Încuietorile tocmai fuseseră schimbate. 

Cu nervii încordaţi la maximum, Kristi aşteptă, ridicată 
pe călcâie, gata să lupte cu mintea și cu armele cu oricine ar i 
fi fost. 

Dar dacă avea o armă...? 

Pașii se auzeau coborând scara și ea-i numără... zece, 
unsprezece, doisprezece... 

Apoi tăcere. 

La al doilea etaj. 

Rahat! Probabil că o văzuse. Se apropie de clădire, 
încordându-se pentru a auzi ceva, mijindu-și ochii în sus spre 
scări unde un bec lumina tavanul fiecărui etaj. Haide, 
ticălosule, se gândi ea. Pașii se auziră din nou, dar erau ușori 
și rapizi, îndepărtându-se. Nu coborau. 

Poftim? 

Oh, la naiba! Se îndrepta spre scările de la etajul doi și 
se mișca de-a lungul verandei mari a clădirii, spre scările 
îndepărtate, cele aflate lângă trecerea de pietoni care ducea 
spre All Saints. Ea porni ca din pușcă, sărind printre umbre 
exact atunci când o camionetă intră scrâşnind în parcare. 
Lumina strălucitoare a farurilor inundă fațada clădirii. 

Jay! 

El ieşi din camionetă într-o clipită, încordat şi tras la față. 

- Ce s-a întâmplat? 

— Scapă! 

Ea auzise cum cel care cobora scările ajunsese la capătul 
clădirii, sărise peste balustradă, apoi fugise de-a lungul străzii. 

— Pe acolo! 

Întrezări o siluetă neagră înainte ca el să se lase în jos în 
spatele casei mari şi să dispară. 

Se auzi un scârţâit de frâne, un claxon furios şi un bărbat 
țipând: 

— Idiotul dracului! ţipă șoferul. 

— Cine este? vru Jay să știe, ajungând-o din urmă. 

— Nu știu. 

Ea-și vâri celularul și spray-ul paralizant în buzunarul 
hanoracului. Geanta ei flutura într-o parte în timp ce fugea, 
picioarele ei zdrobeau cimentu! și asfaltul zgrunțuros. La naiba, 
va prinde ea târâtoarea aia! 

Alergând cu ușurință alături de ea, Jay fluieră ascuțit, și, 
prin geamul deschis al cabinei camionetei, Bruno sări pe 


244 


caldarâm lătrând ușor. Kristi și Jay ocoliră împreună clădirea 
în timp ce şoferul furios al unui Nissan roșu dispărea la 
următorul semafor, cotind spre autostradă. 

Strada din faţa campusului era goală. 

— Nu! ţipă Kristi în timp ce se precipita de-a lungul celor 
două benzi, pe trotuar, înainte de-a intra în fugă pe poarta 
principală a colegiului. La naiba, la naiba! Nu putea scăpa. 

Trecând de coloanele înalte, fugi spre stejarii care 
mărgineau zidul de cărămidă și se opri puțin. Respirând 
anevoios, cercetă aleile străjuite de copaci și spaţiile cu iarbă 
dintre clădiri, aceeași cărare pe care alergase cu puţin timp 
înainte. Jay se opri lângă ea, respirând adânc și cercetând 
zona cu privirea. Lămpile luminau cărările, dar umbrele și 
tufișurile flancau vechile săli și clădirile mai noi. Studenţii, în 
grupuri sau câte unul, se îndreptau spre curtea interioară, 
parcurgeau aleile și urcau grăbiţi scările spre intrările largi. 
Kristi privi de la bibliotecă până la asociaţia studenţilor, dar 
nu văzu pe nimeni alergând în întuneric. 

— În dreapta ta! ţipă o femeie acoperind sunetele scoase 
de schimbarea vitezelor, în timp ce o bicicletă trecu șuierând, 
cu biciclistul aplecat peste ghidon. 

Bruno lătră prelung. 

Inima lui Kristi se întristă în timp ce cerceta împrejurimile. 

Nimeni nu părea a fi ieșit din comun. Nu vedea nicio 
siluetă întunecată alergând printre copaci sau urcând grăbit 
treptele vreuneia dintre clădirile înalte, acoperite de iederă, 
care alcătuiau micul campus de la All Saints. 

— La naiba... la naiba... la naiba! 

Stând la pândă la distanţă, la celălalt capăt al curţii 
interioare și ascunsă în spatele unor sălcii, se afla clădirea 
masivă şi întunecată a Casei Wagner. 

Lumina lămpii de la parter abia se zărea. 

— L-ai văzut? întrebă Jay tensionat. Cum arăta? 

Era bucuroasă că el era acolo, cercetând cu privirea fiecare 
bucăţică vizibilă a acestei porțiuni a curţii interioare. 

— Nu... am văzut doar o umbră la fereastră și apoi, când 
m-am apropiat, o siluetă întunecată, estompată. 

Ea arătă spre câinele lui Jay. 

— Bruno îl poate găsi? 

Câinele, auzindu-și numele, întoarse privirea spre Jay, 
așteptând instrucţiuni, 

— Nu este în parte copoi? 

— Şi în parte orb. Dar are un nas extraordinar. Poate dacă 
tipul a lăsat ceva la locul faptei, în apartamentul tău sau poate 
a scăpat ceva pe drum..., dar Bruno nu este antrenat. 

Jay privi un grup de studenţi, apoi următorul, studiindu-i 
pe cei care mergeau singuri. 

Era inutil. 

Kristi știa asta. 

Intrusul dispăruse. 

Cel puţin pentru moment. 

Ea oftă prelung și încercă să-și tempereze furia, frustrarea. 

— Cred că l-am pierdut. 

— Așa se pare. 

Sprâncenele lui se uniră în timp ce mijea ochii privind 
trei fete care intrau pe uşile bibliotecii. Jay întrebă: 

— Deci, ce s-a întâmplat? Cum a intrat? 

Kristi scutură din cap. 

EI o privi lung și spuse: 

— În regulă. Hai să mergem să vedem ce a luat. 

— Oh, Dumnezeule... 

Nu voia să se gândească la faptul că s-ar putea ca laptopul 
să fi dispărut sau orice alte lucruri de-ale ei. Avea portofelul, 
celularul şi toate actele, dar restul, inclusiv notițele ei 
meticuloase despre răpiri, cele câteva bijuterii — din fericire 
majoritatea erau chestii nu prea scumpe -— şi fotografii cu tatăl 
şi mama ei... oh, Dumnezeule, dacă le-a luat pe alea... 

— Nu vreau să mă gândesc la asta. 

Jay ar fi insistat să sune la poliţie și atunci ar fi trebuit să 
dea explicaţii în legătură cu lucrurile Tarei Atwater — 
presupunând că ele se mai aflau încă în apartamentul ei — şi 
cu teoria ei că printre ele s-ar fi putut afla ceva valoros care 
ar face legătura între ea și celelalte fete sau cu răpitorul lor. 

Și mai era și chestiunea cu tatăl ei. Ea mârâi în gând. In 


246 


ciuda faptului că era adultă, nu exista nicio cale ca Rick Bentz 
să nu afle ce făcea ea. Şi atunci să te ţii. 

Îndreptându-și umerii, Kristi o luă spre apartamentul ei, 
cu Jay și Bruno. Își aduna forţele pentru bătălia ce avea să 
urmeze. Nu că nu l-ar mai fi înfruntat pe Rick Bentz în trecut. 
Mai devreme sau mai târziu, el își va da seama că nu-i putea 
spune ce să facă, nu-i așa? 

Dar, cu siguranță, între timp îi putea face viața un infern. 

Uşa apartamentului de la etajul trei era închisă și 
încuietoarea la locul ei. 

— Intrusul are o cheie? întrebă Jay, pentru că nu se putea 
închide ușa fără cheie. Asta mai reduce puțin numărul 
suspecţilor. 

— Puțin mai mult, spuse ea, gândindu-se la Irene și la 
Hiram Calloway, singurele persoane, în afară de ea, care aveau 
o cheie. Dar de ce ar scotoci vreunul dintre ei în locuinţa lui 
Kristi? 

Trecând de la furie la groază, Kristi descuie ușa și intră. 

— Stai, îi ordonă Jay lui Bruno, apoi îi spuse lui Kristi: Nu 
atinge nimic. 

— Știu. 

Dacă urma să sune la poliţie pentru a reclama o spargere, 
scena crimei trebuia să rămână intactă. 

Dar apartamentul era întunecat. Liniştit. Apăsă pe 
întrerupător și luminile de deasupra capului inundară interiorul. 

Toate lucrurile erau așa cum le lăsase ea. Computerul era 
pe birou, posterele lipite pe pereţi, lucrurile Tarei împrăștiate 
pe prelată, pe podea. Pozele ei erau la locul lor, aparent nimic 
nu era deranjat. Și nicio lampă nu fusese aprinsă, singura 
lumină venea de la vechiul aragaz, cea pe care o folosea drept 
lumină pentru noapte și cea care-i permisese să vadă intrusul. 
Se părea că micul ei apartament era la fel cum îl lăsase ea. 

Doar că fusese cineva aici. Îl văzuse. Gândul o făcu să se 
întioare. Cine era? Ce voia? 

— Asta nu are niciun sens, spuse ea. 

— De ce? 

Ea păși prin cameră și studie totul cu mai multă atenţie. 

— Nu este nimic deranjat. 

— Eşti sigură? 

-— Eu... da, cred că da. 

Privirea ei trecu peste polița şemineului, peste rafturile cu 
cărţi, mese și pat, înainte de-a ajunge în bucătăria unde vasele 
din chiuvetă erau neatinse. 

— Dar a fost cineva aici? întrebă el. 

— Da!... Cred că da. Refăcu filmul. Desigur că a fost. 
L-am văzut în lumina cuptorului. Când am ajuns aici, l-am 
auzit la etajul al treilea, apoi a coborât un etaj, până la doi, 
unde veranda ocolește faţada clădirii spre scările de la celălalt 
capăt. Nu știu dacă m-a văzut, dar s-a speriat și nu a mai 
coborât pe singurele scări de la ușa mea. In schimb, a luat-o 
pe veranda de la etajul doi. 

Se îndreptă spre chiuvetă, luă o ceașcă de pe blatul 
dulapului și o umplu cu apă de la robinet. 

— Trebuie să fi fost aici. 

Ea luă o înghiţitură mare din apa călduță. 

— Dar nu neapărat înăuntru. 

— Nu, nu, sunt sigură că am văzut... 

Era pe punctul de-a spune că era sigură că văzuse pe 
cineva în interiorul apartamentului ei, dar oare așa era? Se 
uită prin fereastra de deasupra chiuvetei din bucătărie și privi 
în noapte, dar era mult prea întuneric pentru a vedea conturul 
Casei Wagner peste zid și printre copaci. Pentru că nu era 
aprinsă nicio lumină la etajele superioare ale vilei transformate 
în muzeu, ea nu putea descifra silueta clădirii, cu atât mai 
puţin fereastra de la etajul al treilea unde stătuse atunci când 
văzuse pe cineva în locuinţa ei. 

Casa Wagner era atât de departe. 

Și era întunecată. 

Pentru prima oară, se îndoia că văzuse pe cineva în 
locuinţa ei. 

— Ei bine? 

— Eu... nu ştiu. Cred că a fost cineva aici. 

El privi prelata care acoperea podeaua și toate obiectele 
aranjate cu atâta grijă pe suprafaţa din plastic. 

— Ce sunt astea? 

— Este o poveste lungă, zise ea, nefiind sigură că voia să-i 
spună. 

Nervoasă, luă un aprinzător lung și aprinse câteva lumânări 
din apartament. Apoi, hotărând că lumina lumânărilor s-ar 
putea să fie prea intimă, aprinse toate lămpile. 

Jay fluieră spre câine și-l făcu pe Bruno să se întindă pe 
podea. Apoi închise ușa și se așeză, călărind braţul tapițat al 
singurului scaun din încăpere. 

— Ei bine, Kristi, ești norocoasă. Se întâmplă să am toată 
noaptea la dispoziţie. 


Tehnicienii de la laboratorul de criminalistică sosiseră deja 
şi Bonita Washington, una dintre cele mai deștepte femei pe 
care le cunoștea Bentz, dădea ordine, asigurându-se că nimeni 
nu-i deranja scena crimei. 

— Vorbesc serios, spunea ea, veţi purta cu toţii cipici și nu 
veţi atinge nimic, altfel nu intraţi. Asta se aplică dublu pentru 
tine, spuse ea, ochii ei verzi îngustându-se când priviră spre 
partenerul lui Bentz, Reuben Montoya. Afro-americancă și 
mândră de asta, Washington avea câteva kilograme în plus și 
era pusă pe treabă. 

— Ai semnat? îl întrebă ea pe Bentz. 

El încuviință dând din cap, urmând-o în micuța casă 
care fusese recent renovată. Se opri chiar lângă ușă și privi 
în jur. Mobila fusese împinsă înapoi, existau urme de râcâit 
pe podea și în sufragerie o pată întunecată, cel mai probabil 
de sânge. 

— Am verificat, spuse Bonita dând din cap. Este sânge. 

— Dar niciun cadavru. 

- Nu. 

Unul dintre criminaliști făcea poze, altul dădea cu praf, 
pentru amprente. Povestea era că poliţia primise un apel de la 
Aldo „Big Al“ Cordini, proprietarul unui bar de striptease din 
Quarter. Una dintre dansatoarele lui, Karen Lee Williams, 
alias Bodiluscious, nu apăruse la lucru două nopţi la rând și 
el trimisese pe cineva acasă la ea să vadă ce face. Nimeni nu 

răspunsese la ușă, şi mașina ei, care, după câte îi spusese 
proprietarului, avea probleme, se afla încă în garaj. 

Sângele de pe podea nu era suficient pentru a suspecta o 
crimă, dar faptul că femeia nu apăruse la niciun spital sau 
clinică locală întărea teama că fusese omorâtă. Sau răpită, își 
spuse Bentz, gândindu-se la studentele dispărute de la All 
Saints din Baton Rouge. 

Nu că ceea ce i s-ar fi putut întâmpla lui Karen Lee ar fi 
avut vreo legătură cu fetele dispărute — nu exista nimic care 
să le lege. Dar, din cauza fiicei lui, gândurile sale se îndreptară 
în mod natural într-acolo. Studentele de la All Saints 
dispăruseră fără urmă. Era evident, Karen Lee nu cedase fără 
luptă. 

Cercetară locul faptei și începură să stea de vorbă cu cei 
câțiva vecini care se întorseseră la casele lor din această parte 
a orașului devastată de furtună. Nimeni nu văzuse nimic ieșit 
din comun. Tot ceea ce aflară Montoya şi Bentz fu faptul că ea 
era mamă singură și că puștoaica stătea cu mama lui Karen, 
undeva în vestul Texasului. Copila avea nouă sau zece ani sau 
pe aproape, şi se numea Darcy. Nimeni nu cunoştea niciun 
prieten sau vreo rudă prin apropiere, vreun fost sau actual iubit. 
Nimeni nu știa ce se întâmplase cu tatăl puștoaicei, pentru că 
dansatoarea nu vorbea niciodată despre el.- 

— Deci avem un mare nimic, spuse Montoya întorcându-se 
la mașina lui Bentz. Nici măcar un cadavru. 

— Poate că este în viaţă. 

Montoya pufni, se aşeză pe locul pasagerului și dădu din 
cap. 

— Eu nu aș pune pariu. Se prea poate ca ea să nu fi fost 
moartă când a cărat-o nenorocitul de aici, dar mă gândesc că 
până acum a omorât-o. 

— Poate avem noroc, spuse Bentz pornind mașina și 
încadrându-se în trafic. 

Merseră la club, aflară cine o văzuse pe Karen ultima 
oară și cine fusese la bar în acea noapte. Existau șanse ca 
ucigașul să o fi privit şi să o fi așteptat, poate să o fi urmărit 
până acasă. 


250 


— Norocul este al proștilor, spuse Montoya și se întinse 
după pachetul de țigări inexistent, înainte de a-și aminti că 
renunțase la acest obicei. 

— Cum spuneam, s-ar putea să avem noroc. 


Jay se aplecă înainte în scaun și spuse: 

— Deci, ceea ce vrei să spui este că ai încălcat legea 
deschizând acea boxă, apoi ai compromis probe într-o posibilă 
răpire sau crimă, după care ai intrat ilegal în Casa Wagner 
urmărind o „blondă“ despre care credeai că face parte dintr-un 
cult vampiric. Deși nu ai găsit blonda, ai auzit voci și te-ai 
uitat pe geam, ai văzut pe cineva în apartamentul tău şi ai 
venit repede ca să-l prinzi. 

Dezaprobarea lui Jay era greu de trecut cu vederea. 

— Cineva a fost aici, insistă Kristi. Și ce dacă am încălcat 
o lege, două? Încerc să aflu ce s-a întâmplat cu acele fete, la 
naiba. Să fim serioși, Jay. Nici tu nu ești complet nevinovat 
nu-i aşa? Ai căutat prin dosarele guvernamentale, corect? i 

Kristi nu avea chef să se joace de-a cine-i vinovatul. Stătea 
pe scaunul de la biroul ei și își masa ceafa încordată. 

— Eu nu mi-am pus viața în pericol. 

— Doar cariera. In regulă, Jay, hai să terminăm cu asta. 
Cineva a fost în apartamentul meu și vreau să știu cine. Şi de ce. 

Privi spre computer. În timp ce-i dădea explicaţii lui Jay, 
se conectase pe câteva chat-uri. Unele nume cunoscute apăreau 
si dispăreau. Deathmaster7 apărea prin diferite chat-uri și JustO 
apăruse un timp, dar nu se alătură niciunei conversații. 

— Cine crezi că ar intra prin efracţie? | 

EI verifică fereastra pe care ea o lăsase deschisă pentru 
pisică, dar asta ar fi însemnat ca intrusul să fi intrat prin 
acoperiș. 

Kristi îi spuse că Hiram și Irene erau singurii care aveau 
chei, așa că ridică din umeri şi concluzionă: 

— Cine altcineva ar fi dacă nu Hiram şi Irene? 

— Vom începe cu ei. Între timp, eu stau aici. 

Şedea cu picioarele sale lungi întinse, iar Bruno se culcase 

pe covorul dintre pat și scaun. 

— Nu cred că este o idee atât de strălucită. 

— Mă dai afară? întrebă el, ridicând o sprânceană neagră. 
Afurisitul, parcă o provoca să încerce. 

— Jay... 

— Pentru tine sunt profesor McKnight. 

Ea-i aruncă o privire care-l făcu să zâmbească. 

— Kris, nu mă mișc de aici, așa că ar fi cazul să găsim un 
restaurant care livrează toată noaptea mâncare Thai, 
chinezească sau italienească, apoi să dormim. Fie așa, fie 
mergem la casa pe care o renovez, cea a mătușii mele, și 
putem împărți un sac de dormit. 

Ea-l privi neîncrezătoare. 

— Glumești? l 

— Cineva a intrat cu forța în apartamentul tău, îi reaminti 
el, căutându-și telefonul. Deci, ce să fie? Pad Thai? Puiul 
generalului Tsao? Pizza cu ciuperci și cârnaţi? 

— Nu mă omor după ciuperci. 

Un colţ al gurii lui se ridică. 

— Știu. 

Kristi simţi un val de căldură pentru că el își amintea 
aversiunea ei faţă de ciuperci, ceea ce o enervă fără folos. 

— Cred că... pizza. 

— De care? 

— Nu știu. 

El se ridică de pe scaun. 

— Află cât timp mă duc să-ţi aduc bicicleta. 

— Bicicleta... mea? 

— Tatăl tău m-a rugat să ţi-o aduc. Ştia că ai nevoie de ea 
şi nu voia să apară aici și să fie acuzat că-ți invadează 
intimitatea sau că este excesiv de protector sau alte alea. Nu 
este treaba mea ce se petrece între voi doi, dar, da, ţi-am adus 
bicicleta. Ar putea s-o fure cineva din camionetă. O aduc 
înăuntru. 

— Minunat. Tonul lui Kristi reflecta un dublu înțeles. 

— Ce-ai spune despre o combinaţie, fără ciuperci? 

Jay deja se juca cu celularul său, căutând un restaurant. 
În timp ce ieșea, ea-l auzi comandând. Câteva clipe mai târziu, 

se întoarse cu bicicleta ei. Trânti ușa în urma lui și Houdini, 
care se ascundea sub pat, își făcu în cele din urmă simțită 
prezenţa, mârâind ușor la Bruno. Câinele, încolăcit încă într-o 
poziție de somn, ridică doar puțin capul. 

— O altă voce se face auzită, remarcă Jay sprijinind 
bicicleta de peretele de lângă ușa băii. 

Houdini nu terminase. Șuierând, arătându-și colții, cu 
spatele arcuit, el sări deodată de-a lungul încăperii, ca o dungă 
neagră, și se aruncă pe pat. Apoi sări pe polița șemineului și 
de acolo îşi croi drum spre dulapul cu cărți. 

— Pisica asta este mereu prost-dispusă? întrebă Jay. 

- Da. 

Lui Bruno nu-i păsa deloc. Oftă și-și lăsă bărbia să cadă 
pe labele din faţă. 

Houdini trecu deodată ca un vârtej pe raft, aruncând la 
podea o poză de-a lui Kristi. Rama ei se sfărâmă, iar sticla se 
sparse. Înnebunit de spaimă, sări de pe raft, zbură pe deasupra 
podelei, sări fără niciun efort pe blatul dulapului, trecu prin 
fereastra parțial deschisă și dispăru. 

— Prietenos, observă Jay sec. 

— Starea lui se îmbunătățește. 

— Aha. 

— Așa este. 

Ea strânse bucăţile rupte şi încercă să le sprijine sus pe 
raft, aflat la câţiva centimetri deasupra capului ei. 

— Lasă-mă să te ajut. 

— Pot să ajung. 

— Dacă aveai o scară. 

El era deja în spatele ei, luând poza dintre degetele ei și 
aşezând-o pe raft. 

Kristi era hotărâtă să ignore lungimea trupului său care se 
mula pe spatele ei, mirosul lui — un pic de colonie, un pic de 
mosc — care plutea în aer. Era prea aproape. 

Jay ezită puţin prea mult, și ea se gândi că și el simțea 
acea aluzie de electricitate din aerul dintre ei, că amândoi 
erau conștienți de prezenţa sexului opus, atât de aproape. Se 
întrebă dacă el, ca și ea, se gândea cum o rupse cu el, 

considerându-l prea tânăr, prea apropiat, prea „băiatul din 
vecini“, în timp ce acum... Oh, Doamne, doar nu avea de 
gând să-și amintească cum o făcuse să se simtă cândva, cum 
abia aștepta să-l sărute, să-l atingă, să-i simtă greutatea 
deasupra ei... 

El se apropie şi mai mult și ea îi remarcă pieptul, ca un 
zid sprijinit de spatele ei, braţul întins deasupra capului ei. 

— Ce este asta? întrebă el și vraja se rupse. 

— Ce anume? 

El pipăia cu degetele raftul bibliotecii, care era mai sus 
decât capul lui. 

— Nu ştiu... așteaptă... la dracu’... aici, ia asta. 

Stând pe vârfuri, îi puse din nou poza în mână și, ca și 
cum nu ar fi fost deloc conştient de aerul încărcat dintre ei, 
spuse: 

— Dă-te într-o parte. 

În timp ce ea se dădea la o parte din calea lui, el se 
întinse cât de mult putu. 

— Ce este? 

— Cred că este ceva aici sus, o mică nișă în spatele 
bibliotecii unde se unește cu raftul. Cred că este ceva 
înăuntru... El se încordă. Dacă mi-aş putea vâri degetul acolo... 
Ce naiba? 

El își trase mâna și se dădu înapoi. De degetele lui se 
lepăna un lănţișor de aur, de care atârna o sticluţă plină cu un 
lichid de un roșu-închis. Acesta scânteia și se legăna în lumina 
difuză. 

— Oh, Dumnezeule, spuse Kristi, și simţi că stomacul i se 
întoarce pe dos. Știa, fără nicio îndoială, că se uita la o fiolă 
cu sângele Tarei Atwater. 


Vlad alunecă prin holul lung, tunelul care lega laboratorul 
abandonat de la subsol cu altă clădire, altă încăpere uitată în 
inima campusului, o cameră despre care puţini știau. Acest 
loc secret fusese săpat în pământ de Ludwig Wagner cu secole 
în urmă ca un loc pentru întâlnirile sale private. Marmura 
căptușea pereţii sălii de baie subterane, unde apa caldă venea 

prin ţevi de la un izvor subteran într-o cadă masivă aflată în 
centrul camerei. Lumânările fuseseră aprinse. Aici nu exista 
electricitate. 

Ea stătea întinsă în mijlocul căzii. Apa lipăia pe trupul ei 
perfect, sunetul picăturilor din ţevile antice era singurul zgomot 
în afară de suflul domol al aerului care intra printr-un vechi 
puț de aerisire. 

Elizabeth. 

Pielea ei albă, perfectă, era vizibilă în jurul sfârcurilor 
încreţite, rotunde, de culoarea trandafirului, din când în când 
netezite de apa care unduia întruna, doar pentru a se întări 
apoi din cauza frigului. Nişte cârlionți negri stăteau ţepeni 
între coapsele ei albe ca alabastrul, subţiri și lungi. Nu se 
vedea nicio urmă de bronz, niciun semn de îmbătrânire nu 
îndrăznea să-i întunece tenul perfect. Părul ei, negru ca noaptea, 
cra prins în vârful capului cu o agrafă de un roșu ca sângele. 

Deşi ochii ei erau închiși, el știa că este conștientă de 
prezenţa lui. Mereu era așa. Așa fusese dintotdeauna. Legătura 
lor începuse cu multă vreme în urmă, și se maturizase, se 
întărise cu timpul. 

Ştia că era fascinat de ea, chiar de pe când era un copil. 
Iia-l modelase în ceea ce devenise. Procesul fusese lung, durase 
ani de zile, și totuși, el bănuia că Elizabeth îi observase 
slăbiciunea de prima dată când îl văzuse și îi înţelesese nevoile. 
Deși era o copilă de șapte ani, iar el avea doar cinci ani, ea 
începuse să-și țeasă pânza în jurul lui și el o dorise cu atâta 
disperare — încă o dorea — încât făcuse tot ce-i sugerase ea. 

De bunăvoie. 

Cu înflăcărare. 

IQ-ul lui îl atingea pe cel al unui geniu. 

Al ei era mai mare. 

Un fapt pe care el nu-l uita niciodată. 

Nici ea nu-l lăsa să-l uite. 

Ea-i permitea infidelitățile, îl încuraja, uneori, chiar îl 
privea, dar știa, amândoi știau, că era doar al ei. Era pentru 
totdeauna legat să-i îndeplinească poruncile. Ascundea foarte 
puține lucruri de ea, dar în noaptea aceasta va trebui să 

pășească ușor. Nu voia să se afle că Mathias, preotul cel lipsit 
de voinţă, se opunea. Nu va menţiona faptul că Lucreția, târfa 
aia, avusese mustrări de conștiință și se confesase lui Kristi 
Bentz, fiica poliţistului, care acum pretindea că putea vedea 
pericolul înainte de-a fi vizibil, că în fața ei oamenii își 
schimbau culoarea pielii, ca şi cum sângele s-ar fi scurs din 
trupurile lor. 

Profetic? 

Se întrebă... dacă s-ar uita în oglindă, oare și-ar vedea 
propria imagine, lipsită de culoare, privind-o? 

Dar pentru moment, va uita de asta. 

Pentru moment, se va concentra asupra lui Elizabeth. 

Pleoapele ei se ridicară doar un pic, destul ca el să vadă 
reflectarea lumânărilor, dar nu suficient ca să poată citi vreo 
emoție care i-ar putea trăda sentimentele. Camera era rece, 
doar câteva piese de mobilier erau așezate în colţuri, un pat 
mic, o lampă cu gaz așezată pe o masă, câteva cărți, mereu 
cele mai noi cărţi despre omonima ei, așezate frumos pe masă, 
multe oglinzi. El își văzu propriile reflexii, imagini care-i 
surprindeau fiecare mișcare. 

— Mă gândeam eu că vei veni în noaptea aceasta, spuse ea. 

Existase vreo îndoială? 

Fără să spună nimic, el se îndreptă spre cadă și se așeză 
pe marginea de marmură. Mirosul de liliac și magnolie se 
ridica împreună cu aburii din apa caldă și clară. Ea-l lăsă să 
o atingă, îi permise ca degetele lui să alunece pe una dintre 
coapse, dar când încercă să exploreze mai departe, să intre în 
spaţiul ei cel mai intim, ea-și strânse picioarele și-i îndepărtă 
mâna. 

- Ah, ah, ah, spuse ea cu acea voce guturală pe care el 
o găsea extrem de fascinantă. Nu încă. 

Dar el ştia că este la fel de pregătită ca şi el, că sângele 
ei era fierbinte și sălbatic. 

— Nu încă, insistă ea, ca şi cum ar fi vrut să se convingă 
pe sine că nu era încă timpul, un timp pe care ea-l dicta. Ai 
mai adus, nu-i așa? Doar ai vânat, nu? 

El o privi, surprins de calităţile ei aproape extrasenzoriale. 

— Crezi că nu ştiu despre dansatoarea de striptease? 

— Tu ai făcut regulile, îi reaminti el, uluit că-i citise 
gândurile, că știuse pe cine luase. 

Faţa ei se bosumflă un pic. 

— Dar o dansatoare de striptease? Sincer? Îşi încreţi nasul. 
Nu prea cred. Nu. Își atinse bărbia ascuţită cu mâna. Știu că 
ai ajuns la limită, că ai nevoie de o reîncărcare, dar cu o 
dansatoare de striptease? Amintește-ţi, aceasta este o experiență 
intelectuală pe cât este de fizică. 

De asta se îndoia. Ea putea veni cu scuze nobile, chiar și 
cu raționamente, dar el înfruntase adevărul: amândurora le 
plăceau căutarea, vânătoarea, uciderea. Era simplu. Ei îi plăcea 
tortura mai mult decât lui; pe el îl încântau plăcerea pură, 
primitivă, sexuală. Să facă rău și să rănească nu era neapărat 
o necesitate pentru el. Sadismul ei nu era contagios; pe el îl 
interesa doar în măsura în care îi sporea experiența sexuală. 
Pentru el senzațiile tari izvorau din amor şi din moarte. 

El ar fi vrut să argumenteze că „Sângele este sânge“, dar 
o cunoștea suficient, încât să-și ţină gura în timp ce ea îl tenta 
în mod deliberat și evident. 

— Foloseşte ceea ce a rămas de la celelalte, spuse ea în 
cele din urmă. 

~ Dar vom rămâne fără nimic. Va trebui să mai aștepți 
până la următoarea doză. 

~ Crezi că este un drog, că sunt dependentă? 

Un zâmbet curbă buzele ei perfecte și el făcu tot ce putu 
pentru a se abţine să nu o ia acum, ignorând ritualul lor. Dar 
va aştepta. 

~ Dacă cred că ești dependentă? întrebă el. Desigur. 

Ea nu-l contrazise, doar ridică capul, expunându-și gâtul 
lung și curba gâtului. 

— Poate că așa este, dar nu vreau ca dependența mea să 
fie alterată, nu-i așa? Sânge prost? Nu prea cred. Voi aștepta. 

Acum se juca cu el, amuzată că el o provoca. 

— Cum se spune? „Răbdarea este o virtute“? 

— Cred că este: „Toate lucrurile bune revin celui care 
așteaptă“. 

Ea se corectă. 

— Sau celei care așteaptă. 

— Sau celei. 

— Totuși, pentru moment, nu este nevoie să aştept. Luna 
a răsărit, sincronizarea este perfectă. 

— Sunt de acord. 

El ştia ce avea de făcut și ce avea să urmeze. Inima lui 
bătea un pic mai repede în timp ce se întindea după butonul 
aflat deasupra căzii, atașat la un răcitor pe care el se străduia 
să-l menţină plin. După ce pregăti pompa, deschise robinetul. 
Acesta scârţâi un pic în timp ce el deschise ușor valva. Văzu 
așteptarea ei în pulsul de la gât, în dinţii albi care se înfigeau 
în buza de jos. 

Încet, ca o panglică ce se desfășoară, sângele începu să 
curgă. Rece ca gheaţa și gros, îşi împrăștia culoarea întunecată 
în apa clară, într-un penaj subțire, roșiatic care se difuza 
ondulându-se. | l 

Când prima picătură a lichidului întunecat îi mângâie 
pielea, ea-și ținu respirația, abdomenul i se contractă, ochii i 
se închiseră din cauza extazului, pentru că ea credea, ca și 
femeia al cărei nume îl luase, că, dacă te curăţai cu sângele 
unor tinere, al unor femei robuste, asta-ţi prelungea viaţa, îți 
menținea pielea curată și fără defecte şi-ţi reînnoia vitalitatea. 

O fântână însângerată a tinereții. 

Oare era nebună? 

Sau era o vizionară? 

Lui nu-i păsa. Orice ar fi fost, ea-i oferea un scop pentru 
a vâna, a ucide, iar el se putea convinge că emoția pe care o 
simţea atunci când lua o viaţă era pentru binele suprem. Pentru 
ea. lar în ceea ce privește nebunia, oare uneori nu-și pusese 
la îndoială propria sănătate mintală? Nu se luptase cu realitatea 
şi fantezia? Dar știa că graniţa dintre nebunie și geniu era 
subțire și fragilă. 

Era, fără nicio îndoială, discipolul ei dedicat. 

Ea-şi atinse buzele cu limba în timp ce apa se răcea. 

În curând, va fi pregătită. Deja scotea acele gemete ușoare, 

senzuale care erau semnalul. Nările i se lărgiră și el inspiră 
mirosul apei aromatice, sângele și propria sa dorinţă care 
creștea în întunericul cavernei. 

În curând, îl va invita în cadă. Picioarele ei se desfăceau 
și ea începea să respire repede și scurt. 

În curând, o va regula până o va scoate din minți. 

El prinse cureaua și-și lăsă pantalonii să cadă până la 
glezne. Îndepărtându-i cu piciorul, își descheie cămașa, în 
timp ce ochii lui nu o părăseau deloc. Erecția lui era puternică, 
nevoia îi alerga fierbinte prin vene, apa de deasupra trupului 
ci era acum întunecată, roșie. El păși înăuntru şi se lăsă pe ea, 
așteptându-se ca ea să-l întâmpine, ca unghiile ei să se 
adâncească în mușchii spatelui său. 

În schimb, ea-și ridică uşor capul și-i șopti la ureche: 

— Următoarea, spuse ea cu glas răgușit. Când o vei lua pe 
următoarea, vreau să merg cu tine. Și nu va fi o bătrână 
dansatoare la bară care lucrează pentru dolari vârâţi în slip! 
Trebuie să fie cineva mai inteligent, mai ingenios, mult mai 
vital. Nu cineva a cărui viață deja s-a scurs. Nu ar fi trebuit 
să fiu niciodată de acord cu „inferioarele“ tale. Dacă sunt 
într-adevăr inferioare, nu le vreau. 

— Nu pot lua atâtea de la școală, protestă el. 

Trăsăturile ei frumoase se transformară într-un rânjet. 

— Chiar trebuie să fac totul singură? 

— Desigur că nu. 

Dar ea nu se lăsă. 

— Voi veni cu tine; mă voi asigură că fata merită. 

— Deja m-ai ajutat să le aleg, îi reaminti el. Elizabeth 
alesese dintre pozele studentelor de la All Saints. 

— Nu ar fi trebuit să fiu niciodată de acord cu inferioarele. 

Acum ea stătea dreaptă, privindu-l, iar apa însângerată se 
scurgea pe pielea ei expusă, alcătuind râuleţe roșii pe umeri, 
peste sâni, până în apa întunecată care o înconjura. 

Oh, cât de mult tânjea să lingă dulceaţa aceea picantă. 

Dar ea nu avea chef. 

— Nu pricepi? vru Elizabeth să ştie, ridicând mâinile din 
adâncurile stacojii. De aceea nu funcţionează, de aceea pielea 
mea nu s-a îmbunătăţit. Sângele acelor târfe este alterat, îi 
lipsește viața. 

— Nu erau târfe. 

— Atunci unde le-ai găsit? 

Maxilarul lui se încleștă, dar își reținu replica usturătoare, 
nepermițându-i să-l facă să vorbească despre viaţa lui 
anterioară pe care ea o cunoștea îndeaproape. Doar ea îi 
cunoştea adevărata identitate; doar ea-l putea distruge. 

Doar ea-l putea întregi. 

— Desigur că poți veni, spuse el. 

— Nu te întrebam! Nu este decizia ta. Aminteşte-ţi asta! 

Mai potolită, ea se cufundă din nou în apa însângerată. 

Asta era ceva nou. Ea nu se aventurase niciodată afară ca 
să ucidă. Dar evolua mereu, nefiind niciodată mulțumită să 
lase lucrurile să stagneze sau să devină rutină. Adevărul era 
că era un pic îngrijorat pentru următoarea fată care-și va da 
viaţa. Odată ce va fi suficient de avidă şi de zeloasă, încât 
să-și dorească să facă parte din cercul lor intim, el o va aborda 
și ea va profita de șansa de-a aparține cuiva, de a se conecta 
cu cineva. Acum însă, o simţea nervoasă. Circumspectă. 
Nesigură. 

Va trebui să-și schimbe un pic rutina pentru a se asigura 
de cooperarea ei. Lui Elizabeth nu i-ar fi plăcut asta. Ar fi 
fost mai bine dacă ar fi acţionat singur. 

— Eşti sigură că vrei să participi la asta? întrebă el din nou 
şi Elizabeth îi zâmbi cu cruzime. În ochii ei, aflaţi în 
semiîntuneric, nu se putea citi nimic. 

— Desigur. 

Buzele ei roșii tresăriră ușor, în timp ce apa însângerată, 
acum caldă, se învolbura în jurul ei. 

— Credeam că ai înţeles. Data viitoare, intenţionez să 
privesc. Nu doar împerecherea, dar și abandonarea sufletului 
ei. Sacrificiul. 

E Hristoase! Jay privea micuța fiolă și scutura din 
cap. Ce este asta, pentru numele lui Dumnezeu? 

— Este sângele Tarei Atwater, spuse Kristi cu convingere. 

Ea privi bucăţica de sticlă ca pe ceva preţios, deși era o 
piatră blestemată, iar stomacul i se strânse gândindu-se cum 
si de ce fusese extras sângele din ea. 

— Îmi pun viaţa chezășie că așa este. 

— Atunci va trebui să-l ducem la poliţie. 

EI transferă cu grijă lănțișorul delicat din mâna lui în a ei. 

— Şi tu va trebui să mărturisești ce ai aflat. 

— Incă nu există dovada unei crime. 

— Ştiu, dar asta este treaba poliţiei. 

El îşi frecă barba nerasă și se întrebă peste ce naiba 
dăduseră. 

— Crezi că asta căuta cel care a fost în apartamentul tău? 

— Posibil. Nu a luat nimic. 

— Atunci locul va trebui să fie cercetat pentru amprente. 

— Nu o poţi face tu? Tu ești poliţia. Tu lucrezi la 
laboratorul de criminalistică. 

— Nu și dacă vrei să-l prinzi pe nenorocit. Trebuie să 
facem asta ca la carte. 

Ea oftă. 

— Îmi vor lua notițele. Îmi vor confisca computerul. Mă 
vor verifica. 

— Probabil. Am sunat un prieten de la poliţia din Baton 
Rouge. Mi-a dat numele unei doamne detectiv care cred că ne 
va ajuta. Portia Laurent. Se pare că este interesată de fetele 
dispărute și crede că ele s-ar putea să o fi sfârșit rău. 

— In sfârșit. Cineva care nu crede în aberaţia cum că toate 
ar fi niște fugare. Dacă aș putea să-i ofer ceva mai mult... 
atunci poate că ar lucra cu mine. 

Soneria de la ușă răsună deodată și atât Kristi, cât și Jay 
tresăriră. 

— Răspund eu, spuse el. 

Prin vizor, Jay văzu un tânăr cu părul lung, piele urâtă şi 
un tic nervos care-l făcea să clipească. Ducea o cutie plată 
într-un pachet etanș. 

— A sosit pizza, strigă tânărul. 

Jay se uită la Kristi și râseră amândoi. El deschise, plăti 
pizza, îi dădu bacșiș puștiului, apoi încuie ușa. Între timp, 
Kristi puse sticluţa într-o pungă de plastic pentru sandviciuri 
pe care o așeză cu atenţie pe un prosop din bumbac în 
bucătărie. Era îngrozită la gândul că aceasta conţinea sângele 
Tarei, dar nu voia ca Jay să vadă în ce stare era. 

— Înainte de-a suna la poliţie, voi copia toate fișierele, îi 
spuse Kristi, mâncând o felie de pizza. Fără să vrea, ochii i 
se îndreptau spre sticluță. Mâncarea îi rămânea în gât. Nu 
doar temele mele și chestiile personale, dar și tot ce este legat 
de caz. 

Jay încuviinţă dând din cap, întrebându-se dacă nu cumva 
stăteau în mijlocul scenei unei crime. Cutia cu pizza era așezată 
între ei, pe canapeaua extensibilă. Bruno le urmărea fiecare 
mușcătură, sperând că-i va pica și lui ceva. Cel puțin el nu era 
afectat de descoperirea lănţișorului şi a sticluței. 

— De ce crezi că era sticluța ascunsă? întrebă Kristi, punând 
la loc în cutie resturile din felia de pizza. Sau doar a fost 
uitată? 

— Ascunsă. Lănţișorul era împins într-o crăpătură de lângă 
perete. 

— De ce să-l ascundă? Unele fete care au așa ceva — și din 
câte ştiu eu sunt doar fete — le poartă la vedere. 

— Crezi că Tara însăși a ascuns-o pe a ei? 

— Cine altcineva? întrebă Kristi. 

Ea-și șterse degetele pe șerveţelele de hârtie aduse odată 
cu pizza, apoi se ridică în picioare şi se îndreptă spre birou. 
Începu să transfere informaţii spre un mic hard de buzunar. 
Își muşca buza de jos în timp ce lucra. 

— Dacă mergem la poliţie și la detectivul Laurent, atunci 
presupun că trebuie să-l sun pe tata. Se strâmbă la gândul 
ăsta. Desigur, va face o criză, dar cel puţin se va asigura că 
niciun lucru de-al meu nu este distrus sau pierdut. 

— Ai de gând să-i suporţi prelegerile? întrebă Jay, închizând 
cutia de pizza și dezamăgindu-l pe Bruno. 

— Nu că n-aş fi obișnuită cu asta. 

— Între timp, aşa cum am mai spus, voi rămâne aici. 

— Nu trebuie s-o faci. 

— Ba da. Era categoric. 

— Dar... 

— Recunoaște, Kristi, vrei să rămân. 

— Oh, te rog. 

Aroganţa lui nu cunoștea limite, deși, parțial, avea dreptate. 

El nu se lăsă intimidat. 

— Încă mă dorești. 

Ea scoase un sunet gâtuit. 

— Ştii ce, sunt bine. Ar fi mai bine dacă ai pleca. 

Deconectând hardul de la computer, îi puse capacul cu 
mai multă forță decât era necesar și-l vâri într-un buzunărel 
de la geantă. 

El ridică din umeri, dar nu făcu niciun gest cum că ar fi 
dispus să plece. 

— Nu pot să cred că ai spus asta, adăugă ea. 

— Și tu te gândești la același lucru. 

— Jay, așa să mă ajute... 

Se întrerupse și se îndreptă spre un dulap. Acolo găsi un 
sac de dormit care văzuse și zile mai bune şi o pernă făcută 
zdrențe, din care curgea umplutura din pricina lui Hairy S., 
imitaţia de câine al mamei vitrege a lui Kristi. Jay o privi cu 
un aer atotcunoscător care-i cam fisura armura. Ar trebui să-l 
arunce pur și simplu afară. Dar, să-l ia naiba, avea dreptate 
intr-o privinţă: nu prea voia să fie singură. 

Dar nu-l dorea. 

— Dacă rămâi, dormi pe scaun. Poţi folosi măsuţa de cafea 
drept suport pentru picioare. 

Îi aruncă perna și sacul de dormit, apoi se opri pentru o 
clipă, privindu-l cu seriozitate. 

— Ce este? 

— Ca să fie totul clar. Am nevoie de o săptămână înainte 
de-ai spune lui tata şi lui Portia Laurent ce se întâmplă. Până 

atunci ar trebui să am mai multe informaţii pentru poliție. 
Dacă mergem cu ce avem acum, mâinile mele vor fi legate. 
Pentru detectiv Laurent și pentru poliția din Baton Rouge eu 
voi fi doar fiica lui Rick Bentz care se joacă de-a detectivul 
amator. Pentru tata va însemna că-mi risc din nou viaţa și o 
va lua razna. 

— Aşa ar trebui să facă. 

— Am nevoie de puţin timp, insistă ea. 

— Nu-ţi pot oferi deloc, Kris. 

— Ba poţi. Asta va face cazul mai puternic. 

— N-ai de unde să știi. 

— Ba da, ştiu. Tu ești cel care se îndoiește. 

— Amândoi ar trebui să avem îndoieli, replică Jay. Sunt 
multe pe care nu le știm. Facem doar presupuneri, Kris. Lasă 
poliţia să se ocupe de asta. 

— Îţi cer doar o săptămână. Se pare că nimănui nu i-a 
păsat de aceste fete în tot acest timp. O... săptămână. 

Traversând camera, păși spre el, oprindu-se doar atunci 
când vârful pantofilor ei îi atinse pe ai lui. 

Jay se strădui să nu fie afectat, dar simţi mirosul de săpun 
amestecat cu transpiraţia de pe pielea ei. Trupul ei era atât de 
aproape de al lui, iar în această lumină părul ei era brăzdat de 
dungi roșietice. Era o combinaţie puternică. Ridicându-și gâtul 
pentru a privi în sus spre el, Kristi îi oferi cel mai slab zâmbet 
posibil, acel surâs sexy care-i străpungea mereu armura. 

— Te rog, Jay, este important. Poţi păstra sticluța și toate 
lucrurile Tarei, dacă asta te face să te simți mai bine. Dar mai 
dă-mi câteva zile, o amărâtă de săptămână. 

— Şi atunci vei înceta? 

— Atunci voi duce totul poliţiei. 

Cum să nu. De parcă era genul ei să facă asta. 

— Ar putea fi periculos. 

— Nu voi face nicio prostie. 

Pe asta nu o mai credea. 

— Kris... 

— Haide, îl imploră ea. 

El simţi acel junghi al dorinţei când privi în ochii ei mari, 

cu pupile negre, care-l implorau. Afurisită femeie. Știa ce-i 
face. Stomacul i se strânse și în adâncul său dorinţa izbucni, 
un zvâcnet ușor în interiorul craniului său, un val de căldură 
care îi cuprindea pieptul. Dorinţa crescu când îi zări curba 
pomeților, inteligenţa din privire, buzele ușor ridicate. 

— Incerci să mă seduci ca să accept, afirmă el categoric, 
încercând să-și țină emoţiile în frâu. 

— Asta este pur și simplu o insultă. 

— Așa este? 

— Da! De când ai devenit egomaniac? vru ea să știe. 
Ochii ei verzi aruncau flăcări și arăta ca și cum ar fi vrut să-l 
pocnească. Dar nu o făcu. Dacă-ţi aminteşti, eu am fost cea 
care a rupt relaţia, corect? Nu a fost invers. 

— Cea mai mare greșeală a vieţii tale, o asigură el calm. 

— Cea mai mare greșeală a vieţii mele ar fi să mă combin 
din nou cu tine! îi scăpă ei. 

In clipa când cuvintele îi ieșiră din gură, le regretă, 
dorindu-și să le poată retrage. El o privea ca și cum îi putea 
citi gândurile, nerodul. Oh, la naiba! Ce anume avea Jay de-o 
înnebunea? 

— M-am răzgândit. Pleacă. 

— Nu. 

— PLEACĂ! 

— Vrei să stau, ești doar prea încăpățânată ca s-o admiţi. 

— Mă înnebunești! 

— Bine. 

Să vorbească cu el, să încerce să-l convingă, asta doar 
înrăutăţea situaţia. Cumva, el deţinea controlul. Și acum 
râmbea cu afurisitul lui de zâmbet băieţesc pe care ea-l găsea 
în mod stupid atât de irezistibil. Colţul gurii lui se ridică și în 
acea secundă ea știu că o va săruta. Oh, Dumnezeule, nu 
putea permite una ca asta. 

Niciodată. 

Ea-l avertiză: 

— Nici să nu te gândești... 

Prea târziu. Într-o clipită, Jay lăsă jos pătura și perna şi 

o trase cu putere spre el. Buzele lui se lipiră de ale ei într-un 
sărut care-i tăia respirația și-i înmuie oasele. 

Ceea ce era al naibii de ridicol! 

Şi acea furnicătură caldă care i se strecura prin vene? 

Era complet deplasat. 

Complet! a 

Şi totuşi nu-l dădu la o parte când limba lui îi apăsă dinții 
și ea auzi un geamăt slab, aproape de dorință scăpând din 
gâtul ei. Oh, pentru numele lui Dumnezeu. Oprește asta, Kristi, 
opreşte-o acum! | 

El puse mâinile pe spatele ei, trăgând-o și mai aproape, 
iar în clipa aceea ea se pierdu, copleșită de dorința care o 
străbătea. În cele din urmă, găsi forța de a-l îndepărta. | 

— Nu e frumos, McKnight, spuse ea, dându-se înapoi, 
fiind conștientă că pieptul se mişca în sus și-n Jos mult mai 
repede decât în mod normal, că vocea ei era dezgustător de 
sacadată. Eşti profesorul meu. 

El râse tare. 

— Şi tu ești majoră. Mai încearcă. 

— Avem un trecut împreună, Jay. Și nu este prea bun. 

— Nu este nici rău. 

El nu ceda deloc. Privea spre ea, cu ochii de culoarea 
chihlimbarului, întunecaţi de dorință, cu buzele subțiate și 
dure. 

— Rămâi acolo... Mă gândesc eu la ceva. 

— Scuzele tale devin din ce în ce mai slabe. 

— Jay... | 

— Ce este? gura lui se apropia din nou de a ei. 

— Te înșeli, spuse ea, retrăgându-se brusc. Așa ești tu, 
McKnight. Orb, amăgindu-te singur. Și chiar dacă aș fi 
interesată de tine — ceea ce nu e cazul —, nu aș fi atât de 
proastă, încât să mă combin din nou cu tine. Mai ales, acum. 
Nu ţi-am spus deja asta? O știi la fel de bine ca și mine. 
Avem prea multe de făcut. Și să fim serioși. Ea reuși să aibă 
o privire dezgustată. Poate că există ceva între noi, de acord. 
Dar asta nu înseamnă nimic. 

— Este ceva, o contrazise el. 

— Nimic. 

Ea ridică aşternuturile uitate și i le aruncă din nou, arătând 
spre scaun. Apoi se întoarse spre Bruno și arată spre covor. 

— Cât despre tine, tu dormi acolo. 

Câinele își înălță capul și dădu din coadă, dar nu se mișcă. 

Jay fluieră. 

— Aici, băiete, spuse el și Bruno merse spre covor. Şeful 
a vorbit. 

Kristi ignoră împunsătura. 

— După cum văd eu lucrurile, nu avem prea mult timp la 
dispoziție. Mă gândesc că oricine ar fi fost aici mai devreme, 
căuta sticluța. Pun pariu că nu va renunța. Pun pariu că va 
lovi din nou, și asta în curând. 

— Și poate că tu ești următoarea sa țintă. Tonul lui Jay se 
schimbase, din jucăuș devenise serios. Acesta ar putea fi 
motivul pentru care a fost mai devreme aici. 

— Nu. 

— Să sperăm că nu este așa. Mângâie absent capul câinelui, 
apoi luă bicicleta și o puse în faţa ușii. O sprijini de cadrul și 
de mânerul ușii, asigurându-se că va cădea cu zgomot dacă 
cineva va încerca să intre. Odată ce bicicleta fu echilibrată 
așa cum dorea el, Jay se întoarse și se uită la tavan, ca şi cum 
ar fi căutat o intervenţie divină. 

Dând din cap, el spuse: 

— Ar trebui să-mi fac o investigaţie la cap, dar ai câștigat. 

Privirea lui se întoarse spre a ei, irișii lui de chihlimbar 
erau plini de hotărâre. 

— În regulă, vom face ca tine. Nu voi suna la poliție. 
Pentru moment. Ai o săptămână și nicio secundă în plus. 


Oare putea merge până la capăt? 

Ariel privi în jur la apartamentul ei micuţ şi se întrebă în 
ce naiba se băgase. Desigur, avea nevoie de prieteni şi de 
emoția de-a face parte dintr-un cult exclusivist și secret. Îi 
plăcea chiar și chestia cu vampirii. 

Nu se simţise niciodată atât de vie ca atunci când îi 

permisese „stăpânului“ să o muşte de gât, să lase câteva 
picături de sânge să curgă şi să fie strânse într-o sticluță. 

Ritualul fusese emoţionant, sentimentul de apartenenţă, de-a 
face ceva întunecat, senzual şi ieşit din comun era seducător. 
Faptul că fusese aleasă era îmbătător și, în sfârșit, pentru prima 
dată în viaţă simţea că este cineva, că aparţinea cuiva, că era 
chiar mult mai bună decât multe dintre semenele ei. 

Acum, avea îndoieli. 

Mâine-noapte avea loc o altă întâlnire, programată după 
piesa moralizatoare. Era nervoasă. Deși nu știa cu adevărat 
cine făcea parte din grupul lor secret, câteva fete făcuseră 
câteva aluzii şi ea-și dăduse seama că Trudie, Grace, probabil, 
și Zena erau puţinele membre de elită. Ştia că mai existau și 
altele, dar nu avea nicio idee cine erau. 

Simţi cum frisoane de frică îi coboară pe spate. Pentru că, 
la naiba, bănuia că unele dintre acele fete care dispăruseră, 
cele despre care presa vorbea din când în când, făcuseră parte 
din cercul lor intim. Deși nu putea fi sigură... cine ar fi putut? 
Ritualul era atât de bizar, atât de... întunecat... Dar fetele 
dispăruseră cu siguranţă. Şi în timpul ceremoniei, ea le auzise 
numele... el le spusese fiecăreia „soră“ și le folosise numele. 

Oare deveniseră de bunăvoie membre ale grupului? 

Sigur că da! Nu fi idioată. Au dispărut din cauză că s-au 
băgat în ceea ce tu accepti cu atâta înflăcărare. Fie sunt 
moarte, fie... 

— Nu! spuse ea cu voce tare între cei patru pereţi ai camerei 
micuţe în care locuia singură. Nu, nu, nu! 

El nu le-ar fi trădat astfel. Celelalte fete, Tara, Monique 
şi Dionne... probabil au plecat pentru că s-au speriat după 
ritualul vampiric, asta era. La fel s-a întâmplat și cu Rylee, 
ultima fată dată dispărută. Ariel și-o aminti ca fiind puţin 
superficială, mereu îngrijorată, cu adevărat, un suflet pierdut. 

Era posibil să fie toate moarte? 

Inima ei împietri în timp ce privea camera micuță pe care 
o numea „acasă“ de peste un an. Observă retuşurile ieftine pe 
care le făcuse în încercarea de a da apartamentului un aspect 
confortabil, mobila uzată și distrusă pe care o găsise în locuinţă, 

cele câteva mese și dulapurile galbene pentru cărți, din plastic 
pe care le adusese ea. 

Scărpinându-se pe gât, cu nervii încordaţi la maximum, 
privi în sus, spre imaginea cu lisus pe care o aşezase pe 
peretele de lângă fereastră. Fusese cândva atât de religioasă, 
atât de convinsă de propria ei pietate și acum... of, Doamne... 
acum... era pierdută... 

Inghiţi cu greu. 

Și mai era şi fata aia, Bentz. Fiica unui poliţist. Care-și 
băga nasul unde nu-i fierbea oala. Care pretindea că văzuse 
pericol în culoarea pielii lui Ariel sau o porcărie de genul 
ästa! Ce voia să spună? 

Se înfioră gândindu-se că s-ar putea ca ea să fie următoarea 
care va dispărea, că i se va întâmpla ceva... 

— Nicio șansă. 

Se duse la minifrigiderul ei și scoase o sticlă de votcă. 
Destupând-o, o duse la buze și luă o înghițitură zdravănă. 
Trebuia să se calmeze. Devenea agitată. 

Kristi Bentz îi făcuse asta. Ce ciudată. Ștergându-și gura 
cu podul palmei, Ariel zări reflectarea ei în oglindă. Pielea ei 
era palidă, degetele încleștate pe gâtul sticlei reci, ochii fiind 
rotunjiți din cauza fricii. 

Poate că ar trebui să fugă. 

Ca şi celelalte. 

Cât i-ar lua să-și facă bagajul și să dispară? 

Doar mai făcuse asta înainte. 

Pleacă acum, în noaptea asta. Înainte să te răzgândeşti. 
Urcă-te într-un autobuz şi pleacă naibii de aici. 

Ar putea să nu apară? 

Se duse la dulap și se întinse spre raftul de sus pentru a-și 
lua geanta cea mare, cu care mergea în tabără, și în care 
încăpeau aproape toate lucrurile ei demne de milă. Tocmai o 
irăgea jos când celularul ei sună. 

Inima i se strânse. Luă telefonul din geantă, citi numărul 
de pe ecran și-și dădu seama că el o suna. 

Ca şi cum ar fi ştiut. 

Inima-i bătea cu putere la gândul de a-i auzi vocea, de-a 
şti că lui îi pasă, că o iubea... 

Nu răspunse, lăsă apelul să fie preluat de căsuţa vocală și, 
în câteva minute, îi auzi pașii pe scară, iar el ciocăni în ușa 
care-și pierduse luciul. 

— Ariel, spuse el cu o voce joasă, melodică și insistentă. 
Deschide ușa. 


Tremurând, înconjurată de apă, Kristi încerca să înoate. 
Era în mijlocul unei piscine, într-o clădire întunecată ca 
noaptea. Câteva lumânări fuseseră așezate pe plăcile de gresie, 
iar flăcările lor micuţe pâlpâiau și amenințau să se stingă în 
această cavernă. 

Unde naiba era? 

Respirând convulsiv, simțindu-se ca și cum călcase apa 
ore întregi, ea privi în jur. Era singură? Privi în jos, spre 
fundul piscinei, dar acesta era îndepărtat, întunecat și, deși nu 
văzu pe nimeni în adâncurile infernale, ea îi simți prezența. 
La fel de sigur ca și cum el ar fi respirat pe pielea ei. 

Înoată, Kristi, pentru numele lui Dumnezeu, ieşi naibii de 
aici! 

Lovi cu putere apa, luă o gură din aerul stătut și începu 
să înoate. Cu forță. Spre cea mai apropiată margine. Nu 
înţelegea de ce, dar în adâncul sufletului știa că ceva, cineva 
malefic se ascundea în apă, pândea din umbră, din ceața fină 
care se ridica spre un tavan pe care ea nu-l putea vedea. 

Nu te gândi la asta, doar ieşi naibii de aici. Eşti o 
înotătoare puternică, chiar eşti. 

Înoată! Înoată! Înoată! 

Se strădui să taie apa, să dea din picioare, dar și le simţea 
ca de plumb și, indiferent de cât de tare încerca, nu se apropia 
deloc de margine. Fie aceasta se îndepărta de ea, fie ea doar 
călca apa. 

Haide, încearcă cu mai multă forță. Strângând din dinţi, 
se aruncă în luptă și se ridică pentru a înainta prin apă. In 
momentul acela, atinse ceva cu vârfurile degetelor, se răni în 

ceva fibros. Încercă să-și tragă mâna, dar odată cu mâna trase 
și acel ceva de care se agăţase. 

În întuneric, nas în nas cu ea, se afla un cap retezat. Ochii 
Tarei Atwater erau deschiși și goi pe chipul ei albăstrui, iar 
din gât un mic jet de sânge se scurgea în apă. 

Kristi ţipă și încercă să-și descurce degetele din părul 
acela. Panica îi strânse inima. Teama o făcu să înoate, târând 
afurisitul de cap și lovindu-se de ceva ce se ridicase de pe 
fundul adâncului întunecos. 

Alt cap! Chiar și în lumina slabă, văzu părul blond în 
timp ce capul săltă și se întoarce cu faţa la ea. Ochii mari ai 
lui Rylee erau deschiși și se holbau. Blestemau. 

Kristi ţipă. Se îndepărtă având capul Tarei încă prins de 
degete. Dar în timp ce înainta creștetul ei se lovi de ceva tare. 
Se întoarse și văzu chipul lui Dionne privind-o, cu sângele 
curgându-i din gât, cu ochii larg deschişi și reci. 

Nu! 

Ochii lui Dionne clipiră și priviră în jos, ca şi cum ar fi 
vrut s-o avertizeze. Atunci Kristi ştiu, deși nu putea vedea 
fundul apei, că răul stătea la pândă în adâncurile întunecate. 

Înoată! Scapă! tipa mintea ei. 

Se întoarse din nou și văzu un alt cap fără trup. Nu era 
al lui Monique, așa cum se așteptase ea. Chipul cenușiu care 
plutea la suprafaţă era al lui Ariel. 

Dumnezeule, oh, Doamne, scoate-mă de aici! 

Panicată, începu să se zbată, încercând să ţipe, 
străduindu-se să scape. Dar cu cât se lupta mai tare pentru a 
ajunge la plăcile de faianță sclipitoare, cu atât acestea păreau 
a fi mai departe. 

Plămânii o ardeau, trupul îi era greu. Știa că era pe cale 
să se înece. Va muri în această piscină cu capete însângerate. 

Înaintea de-a avea șansa să-i spună lui Jay că-l iubeşte, 
înainte de a-l mai vedea pentru ultima dată pe tatăl ei. 

Încercă să țipe, dar gâtul îi era țeapăn. Era trasă în jos, 
din ce în ce mai adânc, iar apa se întuneca tot mai mult. 

Oh, Doamne, ajută-mă. 

Groaza o cuprinse. 

Se zbătu, încercând să ajungă la suprafaţă. 

Gâfâi. | 

Apoi observă că apa devine roșie, de un roșu-aprins.. 

— Kristi! spuse o voce masculină profundă și ea simţi 
mâna pe gleznă, trăgând-o și mai adânc. În adâncurile 
însângerate! Kris! Hei! 

Deschise ochii larg și-l văzu pe Jay, îmbrăcat doar în 
boxeri, aplecat deasupra ei. Era întinsă pe canapeaua 
extensibilă, în apartamentul ei aproape întunecat, iar el o 
scutura pentru a o trezi. 

— Jay, șopti ea tremurând. Efectele visului erau atât de 
reale, încât era sigură că pielea îi era udă. Îşi încolăci braţele 
în jurul lui. 

— Este în regulă. Coşmarul s-a terminat, șopti el, trăgând-o 
mai aproape și ținând-o strâns, dar ea știa, în sufletul ei, că 
nu era aşa. Oricare ar fi fost răul care-i invadase mintea era 
unul foarte real și se afla adânc în inima campusului. 

Tremurând, încercând să scape de teama care încă o 
învăluia, se agăţă de el și, preț de-o clipă, găsi mângâiere în 
puterea brațelor lui. 

El îi sărută tâmpla și ea clipi, lăcrimând de ușurare. Ştia 
că, dacă el nu ar fi fost acolo, s-ar fi trezit și ar fi trebuit să 
se descurce singură cu acest coșmar stupid, dar încă se simţea 
atât de bine să fie aproape de el, să-i accepte forţa. 

— Eşti bine? 

- Da. 

Probabil că era o minciună; nu era nici pe departe bine, 
dar acum când acel coșmar se îndepărtase puţin și ea era 
trează, nu avea de gând nici să se facă bucățele în faţa lui. 

— Vrei să-mi povestești? 

— Nu vreau să vorbesc despre asta. Nu acum. 

Respiră prelung și se uită la el în lumina slabă, albăstruie, 
care venea de la cuptor. Camera era liniștită, mirosind puțin 
a usturoi şi sos de roșii de la pizza și a iasomie de la lumânările 
parfumate care nu mai erau aprinse. Sticluța se afla pe blatul 


dulapului. 
— Îți voi povesti mai târziu. Poate mâine-dimineaţă. 

~ Bine. 

El stătea pe pat, încă ţinând-o în braţe, dar când se mișcă 
pentru a se așeza mai confortabil, cumva gura lui ajunse doar 
la o respiraţie distanţă de a ei. 

Anticiparea îi pulsă prin vene. 

Parfumul lui îi umplu mintea și trupul ei răspunse la 
apropierea lui, trădând-o. Picioarele ei erau lipsite de vlagă și 
ca avea nevoie, voia ca el să se întindă alături de ea. Se luptă 
cu gândul de a-l da la o parte, dar nu mai avea nici putere și 
nu o lăsa nici sufletul. Jay o acuzase că-l dorește, iar ea-i 
spusese că era nebun, dar, desigur, el nimerise exact la fix. Şi 
acum, îl dorea mai mult ca oricând. 

Ochii lui îi întâlniră pe ai ei în întuneric. Orice ar fi văzut 
acolo o dădu complet de gol. 

— Kris..., șopti el. 

Ea-și întoarse faţa spre el și el o sărută. La început tandru, 
ca și cum ar fi anticipat respingerea ei. 

Dar Kristi nu se putea întoarce. 

Aici, în sanctitatea apartamentului ei, cu demonii nopții 
încuiați afară, ea-i răspunse la sărut, deschizându-și gura. Îi 
simţi limba alunecând pe dinţii ei, simţi cum își schimbă 
poziţia, astfel încât una dintre mâinile lui mari să se așeze în 
adâncitura spatelui ei, chiar deasupra feselor. 

Amintiri din anii când făcuse dragoste cu el o asaltară, în 
timp ce-l gusta. Sărat. Familiar. Sexy. Atât de masculin. Cum 
de crezuse ea vreodată că el nu era destul de bun? Că nu era 
destul de intelectual? Că nu era destul de bărbat? 

Proastă, proastă fată. 

Inima ei bătea cu putere, acum nu de frică, ci de dorinţă. 
Picioarele ei, care fuseseră atât de grele în timpul coșmarului, 
acum erau puternice. Îl îmbrăţișă nerăbdătoare, trăgându-l mai 
aproape de ea. Pielea ei, care păruse atât de udă din cauza 
apei roșii din vis, era din nou umedă și fierbinte din pricina 
transpiraţiei calde și a nevoii fizice. 

El își schimbă poziţia, venind deasupra ei. Cu o mână, îi 
dezmierdă o șuviţă de păr. Ea-l privi cum înghite greu, în 

timp ce încerca să se abțină și îi simți duritatea erecţiei între 
picioare, separată doar de o barieră subțire de bumbac. | 

- Kris, șopti el din nou și în lumina palidă ea văzu dorinţa 
din privirea lui. Nu vreau să... 

— Desigur că vrei. 

— Vreau să spun... | 

— Mă dorești, spuse ea, aruncându-i înapoi cuvintele care 
o ironizaseră mai devreme, în acea seară. 

Gemând, el vru să se dea la o parte, dar ea-l prinse repede 
de braţe și-l reţinu. | | 

— Este patru dimineaţa, Kristi. Nu am chef de jocuri de 
cuvinte. 

— Dar de ce ai chef? 

— Nu face asta, spuse el. 

— Ce anume? 

— Ştii tu. 

-— Da. 

El o avertiză: 


— Este periculos. aa ua 
— Nu, Jay, nu este, spuse ea ridicând capul și sărutându-l 


cu pasiune pe buze. El nu răspunse, dar ea simţi focul din 
interiorul lui, intui slabul control pe care-l avea asupra 
emoţiilor. | 

— Mi-ai spus mai devreme că nu va funcționa, iar acum, 
după ceea ce presupun că a fost un coșmar tulburător, vrei să 
facem dragoste? `. | 

— Nu voi gândi rău despre tine dimineaţa. Îţi promit. 

El râse cu jumătate de gură. 

— La naiba, femeie, mi-ai lipsit. | 

Înainte ca ea să poată răspunde, el o sărută din nou și de 
data asta nu mai putea da înapoi. Îi dădu jos boxerii, iar el 
aproape că-i rupse pijamaua. Mee | 

Ea-și încolăci braţele după gâtul lui. În patul micuţ, 
picioarele lor se întinseră, se împletiră. 

Așa cum o făcuseră cu ani în urmă. 

Părea atât de natural. Vechiul pat scârțâi, iar câinele, care 
se odihnea pe covor, sforăia ușor. 

Kristi îl sărută cu frenezie, în timp ce fierbinţeala îi alerga 
prin vene, iar pielea ei se încălzea sub mângâierile lui. 
Respirația ei deveni scurtă și rapidă. El îi sărută buzele, gâtul, 
spațiul dintre sâni. Degetele lui mari îi încercuiră sfârcurile şi 
in adâncul ei dorinţa crescu într-o spirală lichidă. Nu voia 
decât să facă dragoste cu el până la revărsatul zorilor... poate 
până mai târziu... 

Degetele ei conturau mușchii viguroşi ai umerilor lui. Îi 
simți părul elastic pe pielea ei mătăsoasă, respiraţia peste sânii 
ci, atunci când îi luă un sfârc între dinți. 

Se arcui. Din gât îi ieși un sunet sacadat și primitiv. 
Sângele îi alerga prin vene, zvâcnind fierbinte. 

El cobori mai jos, îi depărtă complet picioarele şi o ridică, 
sprijinindu-i fesele cu mâinile. Degetele ei se încleștară de cearșaf. 

Cât timp trecuse de când îl iubea? Câţi ani irosise? Țipă 
când el o sărută provocându-i o dorință atât de fierbinte, încât 
ca începu să se zvârcolească, dorind mai mult, tânjind după el 
tot. 

— Jay, şopti ea. Jay... oh, Doamne! 

— Sunt chiar aici, scumpo. 

Respirația lui caldă atinse cea mai adâncă parte a ei, înainte 
ca el s-o ridice mai sus în pat, punându-i picioarele pe umerii 
lui. 

Ea-și mușcă buza, nu voia să-l implore să vină la ea, dar 
când îl privi, el zâmbi răutăcios în noapte, trăgându-i șoldurile 
spre el. Cu o mișcare înceată, pătrunse în ea. 

Ea gâfâi. Inima îi bătea atât de tare, încât crezu că va exploda. 
l:l se retrase și ea protestă, aducându-l din nou spre ea. 

— Oh, Doamne! 

El o penetră iar și iar. 

lar ea-l întâmpina cu înflăcărare, cu ochii deschisi, 
privindu-l cum se mișcă cu atâta ușurință, producându-i plăcere 
in timp ce el se abținea. Gâtul i se încordă, trupul îi era 
herbinte când el venea spre ea, mai repede și mai repede, 
până când ea abia mai putu respira. Mintea i se goli de gânduri. 
Deşi era întuneric, îl văzu, îl simţi, simți parfumul lui de 
mosc pur. 

Mai mult, se gândi ea nebunește, mai mult! 

Mai repede! Mai repede! ee | 

ÎL prinse de braţe și-și arcui spatele în timp ce primul val 
o izbi. Imaginile pe care le păstrase în minte îi trecură prin faţa 
ochilor. Acum vedea chipul lui Jay, mai tânăr, zâmbetul 
ştrengăresc, mușchii ca sfoara și... şi... şi.. Tremură, apoi trupul 
ei zvâcni atunci când Jay scoase un țipăt şi se prăbuși peste ea. 

Respiră sacadat, agățându-se de el, învăluită în mireasma 
lui, a sexului și a lumânărilor care arseseră încet. pe Ea aa 

ÎI sărută pe umăr și gustă transpirația lui sărată. 
Întorcându-se, el își apăsă buzele de gâtul ei și apoi i-l muşcă 
cu dinţii. 

— Hei! 

El râse, ciufulind-o. 

— Mă jucam. i ati 

— Periculos, spuse ea, încă luptându-se să respire în timp 
ce el se rostogolea într-o parte. Nu știi ce am visat. 

— Oh, așa e, îmi pare rău. 

Dar el râse din nou și ea-și dădu ochii peste cap. 

— Ai de gând să mă trimiţi înapoi pe scaunul meu? 

— Nu... deși ai merita-o, ciudatule. 

— Pentru tine sunt Profesor Ciudat. 

Ea mârâi. 

— Uitasem cât de învechit poți fi. 

— Şi sexy, şi masculin, și... | 

Ea luă o pernă de sub cap și-l lovi cu ea. 

— Nu mă provoca, o avertiză el. 

Ea ridică din sprânceană. 

— Da? Ce vei face? 

— Vrei să vezi? | tite 

— Mă gândeam eu că numai gura e de tine, fără pic de 
acțiune. 

— Oh, la naiba. 

El își apăsă cu putere trupul de al ei. | 

— Atunci cred că va trebui să-ți arăt, nu-i așa? | 

O sărută cu pasiune și ea simţi cum focul ei recent domolit 
se aprinde din nou. 

Zâmbea și se simţea în siguranță pentru prima dată de 
când se mutase în Baton Rouge. 

— Eşti sigur că te descurci, Profesore Ciudat? 

Drept răspuns, el o sărută din nou, apoi ridicându-și capul 
o întoarse cu dexteritate pe burtă și așeză perna pe care o 
aruncase în el sub șoldurile ei. Stând întins deasupra ei, se 
aplecă astfel încât ea să-i simtă respirația în ureche. 

— Privește-mă, şopti el maliţios și Kristi îşi îngropă faţa 
în pat și chicoti până când mișcările lui lente, senzuale, primiră 
un răspuns la fel de lent și senzual. Ea începu să suspine, să 
implore și să-l îndemne să o iubească și mai mult... mai mult... 
mai mult... 

Cioc! Cioc! Cioc! 

Kristi mârâi. Se întoarse pe-o parte și privi ceasul. Nouă 
ȘI jumătate dimineaţa... Duminică dimineaţa. Cine o bate la 
ușă? Și de ce? Vru să-și tragă o pernă peste cap când își dădu 
seama că nu era singură. Jay era lipit de ea. 

Imagini ale nopții în care făcuseră dragoste îi apărură 
usor în minte și zâmbi în sinea ei. 

Cioc! Cioc! 

Oricine ar fi fost, era insistent. Pleacă, se gândi ea, 
așezându-se comod lângă Jay, apoi se trezi brusc gândindu-se 
că persoana aflată de cealaltă parte a ușii ar putea fi tatăl ei. 

Bruno lătră ușor, nemulţumit. 

Jay ridică capul. 

~ Ce se întâmplă? 

El se uită la ceas și clipi. 

~ Arăţi ca naiba, spuse ea, observându-i ochii umflaţi de 
somn și părul zbârlit în toate direcţiile. 

~ Tu ești frumoasă. 

— Oh, da, cum să nu. 

Ciocănitul continuă. Înainte ca Kristi să-l poată opri, Jay 
se dădu jos din pat și-și trase boxerii pe el. 

— Nu răspunde! îl avertiză ea. Mintea i se limpezise, dar 
își simţea ochii de parcă ar fi avut nisip în ei. Nu voia să-l 
vadă nimeni pe profesorul pe jumătate dezbrăcat răspunzând 
la ușa ei. Nu o face! 

Dar Jay nu o asculta. Privi prin vizor și începu să mute 
bicicleta. 

— Cine este? Kristi îşi îmbrăcă pijamaua. Ce era în neregulă 
cu el? Jay... oh, la naiba... nu! 

Ignorând-o, el descuie ușa exact când ea-și trase pantalonii. 
Lenjeria ei era în mijlocul podelei. Înjură încet în timp ce-și 
punea tricoul deloc sexy cu inscripția All Saints pe el. 

Un val de aer rece pătrunse în cameră, dar nimic altceva. 
Jay stătea în dreptul ușii, cu Bruno lângă el, adulmecând și 
dând din coadă. Prin crăpătura rămasă între talia lui și cadrul 
ușii, Kristi zări un tricou roșu și niște pantaloni kaki. 

— Te pot ajuta cu ceva? întrebă Jay. 

— Oh, ah, eu... o căutam pe Kristi... Kristi Bentz, răspunse 
o voce feminină. 

Mai Kwan. Kristi făcu o grimasă. Minunat. Vecina ei 
băgăreață dădea din nou târcoale. 

Se dădu jos din patul care scârțâi, aruncă cuverturile peste 
cearșafurile şi pernele în dezordine, apoi împinse cu piciorul 
chiloteii ei într-un colț. Își dădu părul la o parte de pe faţă, 
si merse în spatele lui Jay. 

— Tu eşti doctor McKnight, spuse Mai, întinzând mâna în 
acel moment. Mai Kwan, sunt o vecină. Locuiesc la etajul al 
doilea. 

lisuse! se prezenta lui Jay? Şi acum ce mai urma? 

— Profesor. Nu doctor, cel puțin nu încă. 

— Bună! Kristi încercă să pară veselă și vioaie, deşi se 
simţea oricum, dar nu bine dispusă. ÎI ocoli pe Jay, dar privirea 
lui Mai nici măcar nu clipi în direcţia ei. 

Ea era atentă la Jay. 

— Lucrezi la laboratorul de criminalistică, nu-i așa? 

De unde ştia Mai asta? 

— Da. 

— Nu știam că voi doi... Ea-și mişcă mâna înainte și 
înapoi, apoi, în sfârșit, se uită la Kristi din nou. Vreau să 
spun... nu știam că vă cunoaşteţi. 

— Am fost în același liceu, spuse Jay. 

Prea multe informaţii. 

— De aceea ai trecut pe aici sau voiai altceva? o întrebă 
Kristi, gândindu-se cum să-l facă pe Jay să tacă. 

Spre oroarea ei, el îi trecu brațul pe după umeri. Să-l ia 
naiba, lui îi plăcea asta. Îi aruncă o privire care speră să-i 
trimită un anumit mesaj. 

— Mă gândeam că ai vrea să ieşi să alergăm sau să luăm 
o cafea, spuse Mai. Dar văd că ești ocupată, că ai companie, 
aşa că... poate altă dată. 

Era imaginaţia lui Kristi de vină sau Mai chiar se uitase 
pe furiș la Jay când făcuse ultima ofertă? 

— Oricum, nu aș fi mers de data asta, am o tonă de teme 
șI apoi tura de la restaurant începe în câteva ore, spuse Kristi. 

De ce-i dădea explicații? Ce făcea ea nu era treaba lui 
Mai. Kristi nu putea decât să spere ca Jay să nu fie destul de 
politicos sau destul de prost, încât să o invite pe fată înăuntru. 

Jay pocni deodată din degete. 

— Mai Kwan. M-ai sunat acum câteva zile, corect? În 
legătură cu un articol pentru ziarul școlii. 

Kristi o privi pe Mai cu alţi ochi, iar Mai își ridică bărbia 
doar un pic, ca și cum ar fi știut că rotițele începeau să se 
învârtă în mintea lui Kristi. 

— Da, așa este. Scriu un articol despre criminalistică. Aș 
dori să-ţi iau un interviu, să aflu câteva dintre acreditările și 
specializările tale, apoi să leg totul de ceea ce predai aici, la 
All Saints. Că tot ceea ce discuţi la curs poate fi aplicat în 
munca reală de poliţist. Pe teren, vreau să zic. Speram să-mi 
acorzi un interviu, apoi să fac încă unul, poate cu un detectiv 
local, poate chiar și cu tatăl lui Kristi, din moment ce este atât 
de faimos şi a ajutat în unele cazuri din campus. 

Kristi mârâi în sinea ei. Nu era de mirare că Mai era 
prietenoasă cu ea. Cam atât despre prietenia adevărată. 

Jay dădu din cap. 

— Cred că te pot ajuta. 

Mai îi aruncă un zâmbet strălucitor și spuse: 

— Oricând. Când vrei. 

Deci Kristi trebuia să creadă că Mai dăduse întâmplător 
peste Jay aici? Sau că văzuse camioneta, îl privise intrând cu 
Kristi seara trecută și decisese să forțeze o întâlnire în această 
dimineaţă? 

— Va trebui să-mi verific programul și te voi anunţa, spuse 
Jay. Mai am numărul tău în căsuţa vocală. | i 

— Oh, desigur. Mai nu-și putu ascunde dezamăgirea în 
timp ce privirea ei alunecă spre Bruno. Câinele tău? îl întrebă 
ea pe Jay. 

— Înâm. l 

— Este simpatic. Ea se lăsă pe genunchi și-l scărpină pe 
Bruno în spatele urechilor lui mari, care atârnau. 

Jay spuse: 

— Nu-i spune asta. El se consideră fioros. a 

Mai râse, iar Kristi se întrebă dacă va pricepe aluzia și va 
pleca. E 

— În regulă, ei bine... vorbim mai târziu, Kristi. Apoi îi 
aruncă un zâmbet feciorelnic lui Jay. Mi-a părut bine de 
cunoștință, profesore McKnight. 

Kristi spuse: 

— Ne mai vedem. Închise ușa. Apoi privi dezgustată spre 
bărbat și spre câine. Îmi amintesc foarte bine că ţi-am spus să 
nu răspunzi. 

— "Ți-e rușine cu mine? 

— Nu... da... Oh, nu știu, recunoscu ea. Uite ce e, nu 
vreau să se împrăștie prin campus vestea că mă culc cu 
profesorii mei, bine? 

Își dădu părul la o parte din ochi. . 

Jay încuviință dând din cap, dar ea-și dădu seama că el 
nu o ia în serios. 

— Secretul tău este în siguranţă la mine. 

— Nu de tine-mi fac griji, sublinie ea, mergând spre 

bucătărie şi deschizând dulapul, deși ştia că rămăsese fără 
cafea. Şi recunoaște, te-ai distrat de minune deschizând ușa. 

— Cam zburlită în dimineaţa asta, nu-i așa? 

— Am avut o noapte scurtă. Îți aminteşti? 

El veni în spatele ei și-i încercui mijlocul cu braţele. 

— Limpede. Și a fost o noapte minunată, îi reaminti el. 

Ea se gândi să-l sărute, să se prăbușească împreună pe 
patul nefăcut, dar chiar nu avea prea mult timp la dispoziţie. 

— Sunt unele lucruri legate de Mai care mă deranjează. 
Pune prea multe întrebări, vrea să știe tot despre viața mea 
personală și nici nu spune ce vrea cu adevărat. Cel puţin 
acum am înţeles cât de cât de ce: este acaparată de faptul că 
tata este un detectiv de nota zece. 

— Cât de cât? 

— Cine știe dacă spune adevărul? Nu am încredere în ea. 

El îşi lăsă mâinile să cadă. 

— Tu nu ai încredere în nimeni. 

Remarca lui o duru mai tare decât ar fi trebuit. Trânti ușa 
dulapului și se întoarse spre el. 

— Oh, Doamne... devin ca tatăl meu! 

— Nu asta încerci să faci aici, să devii detectiv? Toată — 
el făcu semnele pentru ghilimele în aer — „ancheta“ în legătură 
cu fetele dispărute. Nu sunt psiholog, dar mie mi se pare că 
încerci să-i demonstrezi ceva scumpului tău tată. 

— Totuși am încredere în oameni, bine? Nu sunt... ca el. 

— Nu prea mult, spuse Jay, zâmbind repede. 

Ea miji ochii privindu-l. Și era încă iritată din cauza lui 
Mai, pentru că sigur era vorba de mult mai mult în povestea 
asta decât un interviu pentru ziarul școlii. 

Cu înțelepciune, Jay lăsă subiectul baltă și deschise ușa 
frigiderului. Bruno ajunse lângă el într-o clipită. 

— Scuze, amice, nu prea sunt multe pe aici. 

— Îmi tot propun să merg la magazin, dar nu prea este o 
prioritate. 

— Nu vom muri de foame, o asigură el şi scoase din 
frigider ce rămăsese din pizza, trei felii reci învelite într-o 
folie șifonată. Micul dejun. 

— Nici gând. 

— Ai cafea? 

— Nu. Am terminat-o. Am un pliculeţ de ceai și câteva 
sticle de bere, dar cam atât. 

— Prea devreme pentru bere. Chiar și pentru mine. Și nu, 
mulțumesc, în ceea ce priveşte ceaiul. Vrei o felie? 

El desfăcu folia de aluminiu și-i oferi pizza rece. 

Ea aruncă o privire la carnea maronie, cu o idee de grăsime 
albă peste ea, la măslinele și ceapa scofâlcite și la sosul gros 
de roșii și stomacul ei protestă. 

— E toată a ta. Cred că voi mânca ceva la restaurant. Au 
un sandvici pentru micul dejun numit McDuff, care este într-un 
fel furat de la franzeluța cu ou de la McDonald's. Poate că-l 
voi încerca. 

Privi spre ceas în timp ce el, încă îmbrăcat doar în boxeri, 
stătea sprijinit cu șoldul de blatul dulapului și mesteca pizza 
rece fără a se mai deranja să o încălzească la microunde. 
Bruno, mereu vigilent, stătea la picioarele lui, cu ochii la 
mâncare și cu coada măturând podeaua de fiecare dată când 
Jay privea în jos spre el. 

Kristi se înfioră și se întoarse. Chestia asta cu statul în 
apartamentul ei era un pic ciudată. Și deja o persoană aflase 
că erau amanți. În trecut, ea și Jay nu locuiseră niciodată 
împreună, așa că se descurca mai greu în dimineaţa asta. Nu 
ştia cum va evolua sau nu această relaţie, dacă-i putea spune 
așa. 

— Mă duc să fac duș. Am o groază de lucruri de făcut 
astăzi, printre care, din nefericire, este inclus și mersul la muncă. 

El încuviinţă dând din cap. 

— Şi eu. La casă. 

Își frecă mâinile și Bruno mirosi firimiturile de pe podea. 

— Apoi va trebui să răspund la niște e-mailuri și să pun 
note pe niște lucrări, inclusiv pe ale tale. 

— Fii blând. 

— După noaptea trecută, voi fi mai dur cu tine decât cu 
oricine altcineva, așa încât nimeni să nu poată spune că sunt 
influenţat. 

— Nu face pe nebunul. Și nimeni nu va afla despre asta, 
așa-i? îi reaminti ea, deși se îndoia că Mai își va ține gura 
închisă. 

— Nu am niciun plan pentru cină. 

Ea-i aruncă o privire. 

— Mă întrebi dacă vreau să ies cu tine la o întâlnire? 

= Este rândul meu. Mototoli folia şi o aruncă la gunoi, 
apoi găsi un șervețel de hârtie și-și șterse grăsimea de pe 
degete. Tu ai fost cea care a cerut o întâlnire în ultima vreme. 

— Când te-am făcut praf la aruncatul săgeţilor, aceea nu 
a fost o întâlnire. 

— Cum să nu. Ochii lui, care nu mai erau umflaţi de 
somn, sclipeau într-o nuanţă profundă de chihlimbar la iritarea 
ei evidentă. Deci, ne întâlnim aici. Când termini lucrul? 

— Două jumătate sau trei, astăzi am tura de prânz. Depinde 
de aglomeraţie sau de lipsa ei. Dar apoi trebuie să termin 
câteva teme și vreau să intru online și să verific mai târziu 
chat-urile. 

— Atunci sună-mă și stabilim. 

El se duse în zona sufrageriei și-și ridică blugii de pe 
podea. 

Ca și cum ar fi fost un cuplu? Kristi se întrebă dacă era 
înțelept să reaprindă iubirea lor, dar decise ca pentru moment 
să se lase dusă de val. 

— În regulă. 

— Vreau și eu să văd ce se întâmplă pe acele chat-uri. Și 
în Casa Wagner. l 

— Da, şi eu. 

El se uită pe podea după lucrurile sale, apoi își scutură 
cămașa. Ea-și mută privirea de la picioarele lui goale, numai 
mușchi viguroși, piele întinsă și păr negru, cârlionţat. Doar 
văzându-l îmbrăcându-se simţea stări ciudate, și simplul fapt 
că el părea să fi uitat ce efect are asupra ei o făcea să fie și 
mai fascinată. Dumnezeule, ce era în neregulă cu ea? Îl privi 
pe furiș cum își trage cămașa peste cap, își bagă mâinile pe 
mâneci și o întinde ușor, trăgând-o peste abdomenul plat și 
peste umeri. 

Dumnezeule mare, arăta atât de bine. Prea bine. 

Ea se întoarse când capul lui apăru prin gulerul cămășii. 

— Credeam că mi-ai promis că-mi povesteşti coșmarul, 
spuse el, lovind ușor buzunarele și făcând cheile să zdrăngăne. 
Asigurându-se că erau acolo unde voia el să fie, se întinse 
după pantofi. Îți aminteşti? 

- Da. 

Kristi avu senzaţia că temperatura din cameră scăzuse cu 
zece grade când își reaminti de piscina însângerată plină cu 
capetele retezate ale fetelor dispărute. 

— Oh, da. 

— Vrei să vorbeşti despre asta? 

Ea negă dând din cap. 

— Nu acum... poate mai târziu. 

El îşi punea un pantof, dar se opri și o privi îngrijorat. 

— Atât de rău a fost? 

— Destul de rău. 

Încruntarea lui se adânci în timp ce-și mișca piciorul în 
pantof, apoi legă șiretul. 

— Vrei să vin cu tine la restaurant? 

Ea clătină din cap cu vehemențţă. 

— Sunt bine. Pe bune. Nu voia să vorbească despre asta, 
nu acum. Îţi povestesc coșmarul mai târziu, bine? 

— Eşti sigură? 

— Foarte. 

— Dacă spui tu. 

El termină și cu celălalt pantof, apoi îi spuse câinelui: 

— Eşti gata de plecare? 

Bruno scoase un lătrat emoţionat și o luă spre ușă. 

— Iau asta drept „da“. Îi făcu cu ochiul lui Kristi. Ne 
vedem mai târziu. 

Ea dădu din cap, așteptându-se ca el să se îndrepte spre 
ușă în orice clipă. Dar el o surprinse. Traversă mica distanță 
care-i separa și o prinse atât de repede, încât ea suspină adânc. 

— Hei... 

— Doar nu credeai că scapi așa repede de mine, nu-i așa? 

— Poftim? 

El o sărută cu putere. Gura sa o acoperi pe a ei, braţele 
lui o traseră spre el. Amintiri ale nopții trecute îi apărură în 
minte. Ar fi atât de ușor să se arunce la loc în pat... Își 
încolăci braţele în jurul gâtului lui, dar el întrerupse sărutul 
și-și atinse fruntea de-a ei. 

— Să nu mă uiţi. 

— Eşti deja doar o amintire, îl tachină ea. 

El râse. 

— Amintește-ţi să fii atentă. 

Înainte ca ea să poată răspunde, el îi dădu drumul ȘI ieși 
din apartament, cu câinele după el. 

Îi auzi pașii pe trepte, ușori și rapizi, în timp ce cobora 
scările. Închise ușa, o încuie, apoi, îndepărtând toate gândurile 
de-a face dragoste cu el, de-a se implica într-o relaţie cu el, 
de-a se îndrăgosti din nou de el, își scoase tricoul prea mare. 
Avea prea multe de făcut ca să se mai gândească și la 
complicațiile aduse de o relație cu Jay McKnight... 

Oh, Doamne, o relație? La ce dracu” se gândea? Și faptul 
că mintea ei abordase gândul de-a se îndrăgosti de el... ei 
bine, asta era, pur și simplu, o nebunie. Lăsând tricoul pe 
podea, îşi scoase pantalonii de pijama... și simţi din nou acel 
ceva... acea senzaţie prostească cum că era urmărită. 

Începu să tremure. Nu era nimeni în apartament și 
transperantele de la ferestre erau trase. Nu o putea vedea 
nimeni. Nimeni. 

Şi totuși, ea simţea niște ochi ascunşi undeva, urmărindu-i 
fiecare mișcare. 

— Vinovăţia, pentru că te-ai culcat cu Jay, își spuse ea, 
dar închise ușa de la baie și o încuie. 

Deschise robinetul, și așteptă ca apa să se încălzească. 
Pășind în pătratul micuţ de sticlă, ea îndepărtă toate gândurile 
despre un maniac sexual nevăzut și făcu unul dintre cele mai 
scurte dușuri din viaţa ei. 


Casa mătușii Colleen mai putea aștepta, se gândi Jay 
conducând într-acolo pentru a lăsa câteva materiale de 
construcții pe care le depozitase în compartimentul din spate 
al camionetei. 

Ameninţa din nou să plouă, cerul era mohorât, dispozitivul 
de dezgheţare al camionetei se lupta cu condensul care se 
strânsese peste noapte. Pentru că era duminică dimineața, 
traficul era redus, puţin mai aglomerat în dreptul bisericilor. 

Din partea lui, verişoarele sale certăreţe, Janice și Leah, 
puteau să-și tempereze pornirile. Oh, probabil că vor începe 
să-l preseze din nou, mai ales Leah cu Kitt, soțul ei bun de 
nimic. Kitt își petrecea timpul drogându-se și bruind aerul cu 
o formaţie de garaj, visând că va deveni star rock. Kitt vedea 
casa soacrei sale decedate ca pe o mină de aur și o modalitate 
de a-și prelungi statutul de muzician șomer. Jay înțelesese că 
verișoarele lui trebuiau să vândă casa și el intenţiona să 
continue cu renovările, dar în acest moment avea lucruri mai 
importante la care să se gândească. 

Cel mai important de pe listă? 

Siguranţa lui Kristi Bentz. 

Afurisitele de blaturi din granit ale lui Leah și aparatura 
din oţel inoxidabil erau pe un loc doi care i se părea foarte 
îndepărtat. 

Imediat ce va descărca camioneta și se va schimba, 
intenționa să se întoarcă în apartament și să-l cerceteze cu 
atenţie, folosind trusa de probe, deși nu știa ce se aștepta să 
găsească. Trecuseră câteva luni de când Tara Atwater locuise 
acolo şi nu exista niciun indiciu că acolo fusese scena vreunei 
crime. Dar, dacă un vagabond intrase prin efracţie, exista o 
şansă să fi lăsat vreo amprentă, vreo urmă ascunsă de pantof, 
păr sau ceva... poate. 

Jay nu ştia ce să creadă. Locul arăta neatins. 

Dar apartamentul aparținuse Tarei Atwater și ea cu 
siguranţă dispăruse. 

— Aşa că va trebui să vedem ce găsim, îi spuse el câinelui, 
în timp ce norii deveneau mai întunecați. 

Se opri la un semafor și aşteptă să treacă o femeie care 
alerga împingând un cărucior de copil. 

Când culoarea semaforului se schimbă, el depăși un microbuz 
plin cu adolescenţi. Odată ajuns în faţa microbuzului, schimbă 
benzile, simțind un fel de urgență de care nu putea scăpa. 

DA tts ai 


Mai trâziu, în acea zi, plănuise să instaleze o altă yală la 
ușă, una de la care nu vor avea cheie nici Irene Calloway, nici 
nepotul ei, nici oricine altcineva care credea că ar avea nevoie 
de una. Se gândise să instaleze și o cameră pe veranda din 
față. După aceea va verifica din nou personalul de la All 
Saints, în mod special pe dr. Dominic Grotto. Jay deja găsise 
unele informații, dar erau cel mult pestrițe, iar el voia să 
cerceteze mai profund trecutul profesorilor care le predaseră 
studentelor dispărute. Jay urma să facă și turul oficial al Casei 
Wagner, cât timp Kristi era la muncă. Se petrecuse ceva acolo 
noaptea trecută, cu mult după închiderea muzeului, ceva ce o 
înfricoșase pe Kristi, iar ea nu se speria atât de ușor. 

Dădu colţul exact când un pui de câine de vânătoare trecu 
strada. Jay apăsă pe frâne. Bruno se lovi de bord. 

— Iisuse! 

Un sedan venind din cealaltă parte derapă și se opri. 

Un bărbat înalt, cam de douăzeci și ceva de ani, alerga cu 
o lesă în mână, trecând printre mașini și țipând la câinele 
neastâmpărat. 

— Eşti bine, amice? îl întrebă Jay pe Bruno. 

Bruno urcă din nou pe locul pasagerului și lătră la celălalt 
căţel. Jay conduse cele câteva străzi până la locuinţa mătușii lui. 
Ajuns acasă, Bruno își apăsă nasul de geam și dădu din coadă. 

— Crezi că asta este căminul nostru? întrebă Jay. Parcă în 
faţa căsuţei distruse, cu veranda deformată și curtea acoperită 
cu plante. Nu! 

Dar atunci care era? Locuinţa sa sterilă din New Orleans? 

Nici aia nu era mai bună. 

Adevărul era că, de când cu Katrina, Jay nu mai simţea 
că ar fi aparţinut vreunui loc. Apartamentul său renovat 
devenise dintr-odată mic și înghesuit, și când stătuse cu Gayle, 
în acele luni în care fuseseră împreună, simţise că acolo nu 
era deloc locul său, mereu atent să nu poarte pantofii în casă 
sau să nu verse cafeaua... nu, casa ei fusese prea perfectă, cu 
toate la locul lor, cu excepţia lui Jay. Fusese singurul lucru 
ales de Gayle care nu se potrivise în casa sau în viaţa ei. 

Și mai era locuinţa lui Kristi, unde putea desface o bere, 

putea mânca pizza rece într-o duminică dimineaţă sau își putea 
lăsa blugii mototoliți pe podea. 

— Şi ce dacă? spuse el cu voce tare. 

Apartamentul lui Kristi Bentz nu era răspunsul la nevoia 
sa de-a găsi o locuință permanentă. Nu mai mult decât era 
această căsuţă care aparținea verișoarelor sale. 

Neplăcându-i drumul pe care o apucaseră gândurile sale, 
coborî din camionetă. Bruno sări pe pământ, pregătit să-și 
ridice piciorul și să marcheze fiecare arbust și pin care duceau 
spre ușa principală. Jay descărcă ce era în camionetă, scoțând 
sacii cu ciment, instalaţia ușoară și cutii cu amorsă și vopsea. 
Cără totul înăuntru, apoi hrăni câinele și o luă spre duș. 

Gândurile i se îndreptară spre Kristi și spre noaptea în 
care făcuseră dragoste. După toate avertismentele mintale, 
căzuse în aceeași veche cursă și ajunsese în patul ei. Acolo 
unde-și dorea cu adevărat să fie. La naiba! Ca om de știință 
nu credea în absurdităţile romantice. Sexul era doar sex. Unul 
mai bun decât altul. Nu avea vreo legătură cu emoțiile. La un 
anumit nivel, el chiar sperase că, după ce va ajunge în pat cu 
Kristi şi va petrece ore-n șir făcând dragoste, va fi cumva, 
într-un mod miraculos, vindecat de ea. 

Se înșelase. 

Se înșelase foarte tare. 

Cu Kristi era vorba de mai mult decât de o satisfacție 
sexuală. Mereu fusese așa. De fapt, dacă ar fi cinstit față de 
el însuşi, ar recunoaște că fascinația pentru ea era și mai 
puternică. 

— Bună treabă, Romeo, mormăi el, scoțându-și hainele și 
intrând sub dușul din baia de un verde-deschis. 

Nu se putu abţine și-și dori ca ea să fi fost cu el, să-i 
poată spăla trupul cu săpun, să simtă cum mâinile sale alunecă 
pe pielea netedă, să-i sărute sânii în timp ce apa ar cădea 
peste amândoi și să o ridice, să-i simtă picioarele încolăcite în 
jurul său și... 

Oh, la naiba! Se excita doar gândindu-se la ea. Se frecă 
repede, roti robinetele spre rece și erecţia i se potoli. După câteva 
minute, se șterse, apoi își puse blugi curați și un tricou cu mâneci 

lungi. Urmară șosetele și pantofii, după care își luă laptopul și 
ieși pe ușă, chemându-l pe Bruno, care stătea întins în curtea 
plină de bălării, sub un stejar, unde o veveriţă îți făcuse vizuină 
pe o ramură la care nu putea ajunge. 

— Renunţă, își sfătui Jay câinele în timp ce veverița, dând 
din coadă, îl certa zgomotos. Să mergem. 

În zilele răcoroase, îl lua pe bătrânul copoi peste tot cu el. 
Bruno era mulţumit să aștepte în mașină în timp ce Jay își 
termina activităţile. Atâta timp cât temperatura o permitea, 
Jay se gândi că era mai bine așa decât să ţină câinele închis 
în casa semidevastată. 

Ieși de pe alee în stradă. Următoarea oprire: magazinul de 
feronerie, apoi Casa Wagner, care se va deschide după-amiaza. 
Se gândi chiar să treacă pe la restaurant să ia prânzul, să o 
vadă pe Kristi în acţiune. 

Ea ar detesta asta. 

lar pe el l-ar încânta. 


Kristi nu avea prea mult timp, dar cu bicicleta traversă 
repede campusul, trecând printre pietoni, alergători și cei cu 
skateboarduri spre Casa Wagner. Astăzi, în lumina mohorâtă 
a zilei, clădirea părea mai puţin sinistră. Acoperișul țuguiat, 
ferestrele oblice, burlanele cu capete de gargui făceau toate 
parte dintr-un stil arhitectural al unei epoci apuse. 

Înainte de-a părăsi apartamentul, Kristi îşi făcuse timp să 
verifice o listă cu studenții din colegiu, găsind-o inclusă și pe 
Marnie Gage. Poza lui Marnie apăruse pe ecran împreună cu 
scurta ei biografie care anunţa că terminase liceul Grant din 
Portland, Oregon, și avea ca specialitate principală limba 
engleză și secundară, teatrul. 

Din nou, departamentul de engleză, se gândi Kristi. Nu 
cra nevoie de o diplomă de specialitate ca să-ţi dai seama că 
fata probabil că era sau fusese la aceleași cursuri ca şi Kristi 
și Studentele dispărute. Kristi începea să creadă că tot 
departamentul era cumva implicat în acest cult vampiric secret 
sau orice ar fi fost. 

— Este ridicol, îşi spuse ea. 

Dar chiar aşa era? 

Se înfioră și simţi din nou că o urmărește cineva care 
stătea pe undeva ascuns. Cineva malefic. 

O rafală rece de vânt îi atinse ceafa. În timp ce norii 
amenințau cu ploaia, ea-și propti bicicleta de gardul din fier 
forjat şi încercă poarta. Era încuiată. Desigur. Oricât de tare 
se strădui, nu reuşi s-o urnească, iar orele de funcționare afișate 
pe poartă indicau faptul că muzeul nu se deschidea până la 
două după-amiaza, și se închidea la cinci jumătate P.M. 

Dar seara trecută fusese deschis. 

Kristi fusese înăuntru. Împreună cu Marnie Gage și cu 
cel puţin încă o persoană, poate mai multe. Oare acestea 
fuseseră la subsol, în josul scărilor blocate? Oare era vorba de 
o întâlnire a membrilor acelui cult despre care pomenise 
Lucreția și apoi negase? 

— Ciudat, ciudat, ciudat, își spuse ea. 

Privind printre barele fasonate din fier ale gardului, studie 
vechea clădire, dar nu putea vedea decât partea de sus a 
ferestrelor de la subsol, întunecate și opace. Probabil că acele 
spaţii erau folosite ca depozit. Nu pentru întâlniri secrete, 
unde se lăsa cu vărsare de sânge și erau onoraţi vampirii. 

Dar fata blondă, Marnie Gage, intrase înăuntru și cineva 
o urmărise pe Kristi prin camerele de la etaj. Oare Marnie se 
întorsese şi ajunsese în spatele ei? Dar de ce? Oare acest loc 
avea cumva vreo legătură cu fetele dispărute, cu afurisitul de 
cult pe care acum Lucreția îl tăgăduia? 

În acea secundă, simți că îngheaţă. Oare nu o văzuse pe 
Ariel petrecând ceva timp pe aici? Apoi pe Marnie? Fetele ale 
căror chipuri prinseseră culoarea morţii. Mai rămânea Lucreția. 
Kristi nu știa ca ea să aibă vreo legătură cu bătrânul conac, 
dar era dispusă să-și pună viaţa chezășie că fosta ei colegă de 
cameră nu era străină de ceea ce se întâmpla în această clădire 
veche și întunecată. 

Și care e locul lui tata în povestea asta? 

Kristi îşi strânse degetele în jurul barelor gardului. Din 
câte știa ea, Rick Bentz nu avea nimic de-a face cu Casa 
Wagner sau cu orice altceva care ţinea de colegiul All Saints. 

Rezolvase câteva crime legate de campus și, desigur, singura 
lui fiică era înscrisă aici, dar atâta tot. Viziunea ei despre 
paloarea lui cenușie nu părea să aibă nicio legătură. 

Deci, poate că viziunile ei nu aveau nimic de-a face cu 
premoniţiile morții, ci doar cu faptul că nu e în regulă ceva 
în propria-i minte, ceva ce nu mai funcţiona cum trebuie după 
ce fusese atacată. 

Atâtea întrebări. 

Şi niciun răspuns. 

— Muzeul este închis până după-amiază. 

Ea aproape că sări în sus. 

a i5 Ora două, spuse Părintele Mathias, privind spre cer în 
timp ce vântul se înteţea. Atunci se deschide Casa Wagner. 

— Ştiu, dar trebuie să ajung la lucru și... Ea gândi repede. 
Ei bine, cred că mi-am pierdut ochelarii de soare înăuntru. 
Sunt cu reţetă. 

— Voi verifica la obiecte pierdute. 

El descuie poarta, iar în acel moment mâneca sutanei sale 
se dădu la o parte, dezvăluind o parte a brațului și un bandaj. 

~ Ce s-a întâmplat? întrebă ea automat. 

El trase cheile înapoi și mâneca îi acoperi din nou braţul. 

— Nimic. Un accident. De la munca din grădină, spuse el 
repede. De la foarfeca electrică. Cred că data viitoare îl voi 
aștepta pe grădinar. Revino după ora două când doamna curator 
va fi aici. Dacă-ţi găsesc ochelarii sau îi găsește ea, îi poţi lua 
atunci. | 

— Dar am nevoie de ei la muncă. Vin cu dumneavoastră. 

— Sincer, copilă, spuse el, nu pot permite una ca asta. Ora 
două nu este chiar atât de departe. Şi eu sunt în trecere pe aici. 
l El se strecură pe lângă poartă și o luă în sus pe trepte, în 
timp ce poarta se închidea. Din impuls, Kristi o opri cu piciorul 
șI aşteptă până ce Părintele Mathias dispăru înăuntru. 
Imediat ce auzi ușa vilei închizându-se în urma preotului, 
păși încet în curtea împrejmuită de gard și ocoli repede casa. 
Nu știa ce se aștepta să găsească, dar se uită prin ferestrele de 
la subsol. Nevăzând nimic din pricina întunericului, se simți 
prostește. 

Ajunsă la veranda din spate, se gândi să urce treptele și 
să încerce uşa când auzi o voce înăuntru. Glasul unei femei. 

— "Ți-am spus să te ocupi de asta, spuse ea. Nu e treaba 
mea! 

Cealaltă voce era înăbușită, îndepărtată. Masculină. 

Era a Părintelui Mathias Glanzer? 

Sau a altcuiva? 

Kristi se încordă ciulind urechile, în timp ce primele 
picături de ploaie începură să cadă, dar nu putu auzi ce spune 
bărbatul, doar răspunsul tăios, repezit al femeii: 

— Toată chestia asta a avut un efect nedorit, știu, dar ar 
trebui să te descurci. Cu cât mai repede, cu atât mai bine. 
Înainte ca poliţia să intervină. Ştii ce s-ar întâmpla atunci? Știi? 

Din nou vocea masculină. 

Se certau? 

Explica? 

Se scuza? 

Lui Kristi îi bătea inima cu putere și avea nervii încordați. 
Era pe punctul de a risca și de-a urca scările, când o simți din 
nou — acea senzaţie stranie cum că era urmărită. Încet, își mută 
privirea în sus, spre fereastră, trecu de bucătărie și de cel de-al 
doilea etaj spre o fereastră aflată foarte sus, umbrită de streașina 
greoaie. Sângele îi îngheţă în vene când văzu un chip... chipul 
unei fete... albă ca moartă, crispată din cauza fricii. 

Ariel O'Toole? 

Sau altcineva. Imaginea era prea neclară. 

Kristi clipi şi fata dispăru, fereastra rămânând goală. 

Sminia dimineața, nu este nici măcar amiază, și cum 
de am știut că vei fi aici? întrebă Del Vernon pe când, ținând 
în mână un plic sigilat, își sprijini şoldul de biroul de la secție 
al lui Portia Laurent. 

— Vreţi să insinuaţi că nu am o viață personală? 

El ridică din umăr. 

— Nu. Doar că ești dependentă de muncă. 

— Trebuie să fii la fel ca să recunoști asta. 

Ea se lăsă pe spate în scaun și privi în sus spre el. Doamne, 
cra un bărbat foarte chipeș. Ochi negri ca miezul nopţii, nas 
lung și drept, ras pe capul care părea că nu are niciun cusur, 
și o gură cu dinţi albi și drepți. 

— Posibil. 

— Și ce vă aduce pe aici? Este duminică dimineaţa. 

— Mă gândeam că vrei să vezi astea. Îi dădu plicul. Cred 
că s-ar putea să ai parte de un cadavru. 

— Un cadavru? 

— Ei bine, cel puţin o parte dintr-unul. 

Ea deschise plicul și scoase o fotografie de opt pe zece. 

— Iisuse Hristoase! spuse ea în timp ce se uita la fotografia 
a ceea ce părea a fi un braţ ușor descompus. Un braţ de 
femeie. Mâna stângă. Unghii date cu ojă. Unde aţi găsit asta? 

— În stomacul unui aligator prins de un braconier. Am 
avut noroc că vânătorul, o brută pe nume Boomer Moss, a 
fost destul de deștept încât să raporteze. Căutăm în acea parte 
a mlaștinii unde a fost prins aligatorul, dar nu avem prea 
multe speranțe. Animalul se putea muta dintr-un loc în altul, 
iar trupul să fi plutit pe acolo... După cum arată, credem că 
braţul a stat în apă mai puţin de-o săptămână, dar medicul 
legist nu este sigur, cel puţin nu încă. 

Portia începu să proceseze repede informaţia. Venise la 
secție duminica pentru a mai rezolva câteva hârtii, dar le 
abandonă într-o clipită. 

— Deci credeţi că este una dintre fetele de la All Saints? 
Că ucigașul nostru le răpește, le ţine în viață, apoi, în sfârșit, 
le omoară și scapă de cadavre? spuse ea, simțindu-se 
reabilitată, emoționată și, în același timp, rău. 

Și ea sperase că fetele fugiseră, că părăsiseră orașul, că 
dispăruseră, dar privind poza braţului retezat, îi era foarte 
limpede ce se întâmplase. Putea doar să se roage ca, dacă 
scenariul pe care tocmai îl conturase era adevărat, unele dintre 
studentele dispărute să mai fie încă în viaţă. 

Torturate, posibil. 

Traumatizate, cu siguranţă. 

Dar în viaţă. 

Del se încruntă, încordându-și maxilarul. 

— Nu avem încă prea multe răspunsuri. Există posibilitatea 
ca braţul să nu aparțină niciuneia dintre fetele de la All Saints. 

Ea pufni. Instinctul îi spunea că era al Tarei, al lui Monique 
sau al lui Rylee. Singura studentă dispărută pe care o exclusese 
era Dionne, din cauza rasei. Braţul din fotografie aparţinea 
unei fete albe. Unei fete căreia îi plăcea oja de culoarea 
prunelor. 

— Dacă nu le ţine în viaţă, atunci de ce braţul nu are mai 
multe semne de descompunere? 

— Nu știu, dar nu arată ca și cum le-ar tăia membrele. 
Este rupt și mușcat și se potrivește cu maxilarul aligatorului. 

Stomacul ei se strânse. Niciuna dintre scenele care-i 
treceau prin minte nu era de bun augur. 

— Medicul legist crede că aligatorul a făcut asta. Dar nu 
mai exista altceva din trupul ei în sistemul lui digestiv. Am 
verificat. 

— Deci, ce te-a convins în cele din urmă că acest braţ 
aparține uneia dintre fetele de la All Saints? 

— Cei de la Persoane Dispărute au spus că nicio altă fată 
albă nu a fost dată dispărută, cel puţin nu aici; în New Orleans 
există câteva. Am verificat deja la spitalele locale și nu a 
apărut nimeni căruia să-i lipsească un braţ, din pricina unui 
aligator flămând sau din alte motive. Dar este ceva ciudat: 
primul lucru pe care l-a observat medicul legist a fost că 
brațul nu avea deloc sânge. 

— Poate că s-a scurs când a fost retezat. 

— Medicul legist a spus că retezarea a survenit post- 
mortem. 

— S-a scurs în stomacul aligatorului? Degradat de timpul 
cât a stat în apă sau de acidul din stomac? 

— Legistul mai verifică o dată, spuse Del, dar părea că se 
îndoiește. 

— Ce-mi poți spune despre niște semne aparte? întrebă 
Portia. Monique avea un deget rupt, arătătorul stâng, o veche 
rană de la softball. Dacă degetele sunt intacte asta se va vedea. 
lar Tara cred că avea un tatuaj pe braţ. 

Portia împinse scaunul mai aproape de monitor și degetele 
îi zburară pe tastatură, căutând fişierele ei despre fetele 
dispărute. O clipă mai târziu, citea informaţiile pe care le 
strânsese despre Tara Atwater. 

— Da, aici este, o inimă frântă, dar, la naiba, tatuajul este 
pe braţul drept. 

— Și celelalte? 

— Caut. 

Portia începuse deja să caute în toate notițele și 
documentele pe care le strânsese. 

— Ai crede că există ceva, spuse ea, nerăbdătoare să 
păsească un indiciu, orice indiciu pentru a afla identitatea 
fetei. Presupun că ai luat amprentele. 

Ea arătă cu bărbia spre poza cu brațul retezat. 

— Am încercat. Dar chiar dacă am fi găsit vreo amprentă 
destul de bună, există șansa ca fetelor să nu le fi fost luate 
amprentele. 

— Câteva dintre ele au dosare, au fost arestate pentru 
droguri... Da, aici este... Dionne și Monique au fost amândouă 
ridicate şi acuzate când abia trecuseră de adolescenţă. Dionne 
are un tatuaj pe spate cu „love“ cu un colibri și flori. Mai 
mult ca sigur, una dintre fete are un semn distinctiv pe brațul 
stâng... Dar nu găsi nimic evident în datele ei. 

— Credeam că ţi-am spus să lași deoparte cazul ăsta, spuse 
Del Vernon când ea închise unul dintre dosare. 

— Este bine pentru amândoi că te-am ignorat. 

El chiar zâmbi. Del Vernon, care era mereu posac, înţepat 
ȘI cu o expresie calculată, îi zâmbise repede, dar sexy, preț de 
o secundă. 

— Niciodată nu este o idee bună să mă ignori. De data 
asta, ai avut dreptate, și eu am greşit. Poate că vrei să însemni 

această zi cu litere roșii pentru că sincer mă îndoiesc că se va 


mai întâmpla vreodată. 
Aha, se gândi Portia, în timp ce-l privea cum se îndepărtează. 


Ariel? Oare fusese într-adevăr faţa lui Ariel cea pe care-o 
văzuse și care arăta atât de speriată? Și ce făcea în Casa 
Wagner? 

Îndepărtându-și temerile, Kristi urcă grăbită treptele din 
spatele vilei și încercă ușa. Aceasta țăcăni şi se deschise. Nu 
era încuiată. Uluită, intră în bucătăria întunecată și inima începu 
să-i bate cu putere. Văzu uşa de la subsol şi știu că aceasta 
era șansa ei. Nimeni nu știa că ea se afla înăuntru. Nu încă. 

Înaintă tiptil, fără zgomot, spre ușa de la subsol și întinse 
mâna spre clanță. 

Prea târziu. Uşa se deschise în faţa ei. Ea-și retrase mâna 
în timp ce Părintele Mathias intra în bucătărie. 

— Oh! șopti el, uimit. Apoi, concentrându-se asupra lui 
Kristi, el se încruntă cu asprime. Din nou tu. Nu ţi-am spus 
că muzeul nu este deschis? 

— Da, dar ochelarii mei... 

— Deja am căutat la obiecte pierdute. Nu erau acolo. 

Evident iritat, închise uşa cu putere în urma sa. 

— Acum chiar trebuie să pleci. 

— Părinte? O voce feminină. Aceeași voce pe care Kristi 
o auzise prin fereastră. Ce se întâmplă? 

Înfășurată cu o haină neagră cu blăniță închisă la culoare, 
o femeie înaltă cu o înfățișare regală intră repede în bucătărie. 
Nişte ochi profunzi aruncau priviri furioase în josul unui nas 
acvilin. 

— Cine ești tu? întrebă ea, apoi, înainte ca Kristi să poată 
răspunde, ea continuă: Şi ce cauţi aici? 

— Pretinde că și-a pierdut ochelarii la ultimul tur. 

Femeia ridică o sprânceană cu o neîncredere superioară. 

— Când? 

Kristi avea minciuna pregătită. 

— Săptămâna trecută. Am venit cu prietenele mele. 

— Chiar așa? Surâsul ei afectat denota scepticism. Ei bine, 

cei din personal îi vor căuta cu siguranță. Revino când curatorul 
va fi de serviciu. 

— Chiar am nevoie de ei la muncă. Kristi nu renunţă. 
Astăzi. 

— Da, da, așa ai spus, dar ţi-am spus că muzeul este 
închis, insistă Părintele Mathias. 

— Deci nu sunteți dumneavoastră curatorul? se hazardă 
Kristi, adresându-se femeii. 

Nu-i plăcea această femeie cu tenul ei perfect și atitudinea 
excesiv de amabilă, dar voia să afle mai multe despre ea. 

— Desigur că nu, spuse femeia. Curatorul este Marilyn 
Katcher! 

Kristi forță nota. 

— Atunci de ce vă aflați aici? Pentru un loc care este 
închis vizitatorilor, se pare că umblă cam mulți oameni pe 
aici. 

— Sunt Georgia Clovis, izbucni ea. Georgia Wagner Clovis. 

O spusese de parcă ar fi trebuit să însemne ceva pentru 
Kristi. 

Mathias, ca o păpușă trasă de sfori, spuse repede: 

— Doamna Clovis este o descendentă a lui Ludwig Wagner 
şi... 

— Descendentă directă, îl corectă ea cu răceală, iar buzele 
roşii i se ridicară la colțuri. 

— O descendentă directă a omului care a donat cu atâta 
amabilitate această casă și proprietatea arhiepiscopiei pentru 
a se construi această universitate. 

Kristi îi aruncă o privire Georgiei de genul: „Și ce dacă?“ 

— Doamna Clovis, împreună cu fratele și sora ei, încă fac 
parte din consiliul de administraţie al Casei Wagner. Foarte 
importantă pentru All Saints. Acum, dacă vrei să vii când 
domnișoara Katcher este aici... 

— Este cineva sus, spuse Kristi, doar pentru a le urmări 
reacțiile. 

Ajunsese destul de departe, așa că putea să dea lovitura. 
Nu credea că va mai avea altă șansă şi nu-i era frică de 
niciuna dintre aceste persoane. Părintele Mathias era adesea 

ameninţător, dar părea a fi un om slab. Georgia Clovis, înaltă, 
slabă, cu părul negru răsucit pe cap, încerca din răsputeri să 
se impună — și o făcea destul de bine —, dar Kristi nu avea de 
gând să se lase intimidată. 

— Nu mai este nimeni în casă, spuse Georgia printre dinți. 
Nu că ar fi treaba ta. 

— Am văzut pe cineva la geam. De aceea am intrat. Era 
o fată, hm, o femeie și părea îngrozită. 

— Imposibil. Ea negă dând din cap, dar faţa perfectă se 
fisură un pic. Ți s-a părut. 

— Nu este adevărat. 

— Un joc de lumini, interveni Mathias, aruncând o privire 
spre Georgia. 

— Există doar un mod de-a afla asta. Fără să ceară 
permisiunea, Kristi se îndreptă spre sufragerie și o luă în sus 
pe Scări. 

— Aşteaptă un minut! Nu poți urca acolo! strigă Georgia 
după ea. Tocurile ei înalte țăcăniră pe podeaua din lemn. 
Așteaptă! Apoi se adresă preotului pe un ton ascuțit: Ce crede 
că face? 

Kristi nu mai pierdu timpul. Se îndreptă spre cel de-a treilea 
etaj și, ajunsă acolo, merse către ușa camerei care dădea spre 
curtea din spatele clădirii, cea în care era sigură că o văzuse pe 
Ariel — sau pe cineva — stând lângă ochiurile umede de geam. 

Pașii grei ai Părintelui Mathias se auzeau suind scările. 

— Domnișoară... vă rog... nu aveţi voie... 

Kristi apăsă mânerul şi ușa se deschise spre o cameră 
goală. Cea în care se afla casa victoriană de păpuși. Data 
trecută fusese închisă, dar acum era deschisă, camerele perfect 
mobilate erau la vedere. 

— Alo? strigă Kristi. Vocea ei deranjă câteva fire de praf, 
dar nimic mai mult. 

Verifică dulapul, doar pentru a fi sigură. Era gol. 

Dar lângă fereastră, dând spre veranda din spatele casei, 
atârna o pelerină neagră cu o geantă albă deasupra, ambele cu 
faţa spre fereastră... așa cum fuseseră și noaptea trecută când 
ea cercetase casa. 

Oare se înșelase? 

Crezuse că văzuse un chip când, de fapt, nu erau decât o 
pelerină și o geantă? 

— Mulțumită? vru Georgia să știe, intrând împreună cu 
Părintele Mathias pe tocurile ei înalte, cu fața ei palidă, roșie 
acum din cauza efortului de-a urca scările în goană. Nu se 
ascunde nimeni prin colțuri? Nicio „fată îngrozită“? Ea dădu 
din cap. Cunosc poveștile extravagante care circulă pe seama 
conacului și, da, la începutul anilor 1930, o persoană a fost 
ucisă aici. Crima nu a fost niciodată rezolvată. Știu şi despre 
grupul de puștani macabri care pierd vremea pe aici, fascinați 
de arhitectura și de istoria casei, dar nu este decât un muzeu, 
plin cu artefacte personale, foarte valoroase. Aşa că nu putem 
permite nimănui, inclusiv ţie, să alerge aiurea pe aici. Dacă 
Chiar ţi-ai pierdut ochelarii, ceea ce bănuiesc că este o inventie, 
te rog întoarce-te când doamna Katcher va fi de serviciu și te 
poate ajuta. 

— Noaptea trecută, o fată a intrat aici, insistă Kristi. Am 
văzut-o. Am urmărit-o. A intrat înăuntru și... a dispărut. 
Poate... la subsol? 

— Altă fată? Sau aceeași fată speriată? 

— Alta. 

Georgia pufni cu dispreţ. 

— La subsol? De ce? 

— M-am gândit că-mi puteţi spune dumneavoastră. 

— Acolo este doar un spaţiu de depozitare. 

Părintele Mathias ezită în pragul ușii, ca și cum i-ar fi 
fost frică să intre. 

- Am fost la subsol și nu este gol, îi spuse el Georgiei. 
Am găsit urme de șobolani. Cred că ar trebui să chemăm pe 
cineva de la deratizare, dar în afară de mobilă veche, lăzi și 
cutii nu este nimic acolo jos. 

Scotocind într-un buzunar adânc al sutanei, găsi o batistă 
şi-şi tamponă fruntea. 

— Da, voi chema pe cineva care să se ocupe de problemă. 
Georgia avea o privire disprețuitoare. Cât despre tine... Ea 
privi spre Kristi. Cine ești tu? 

Kristi se gândi să mintă, dar era ușor de verificat. 

— Kristi Bentz. Sunt studentă aici. 

— Ei bine, Kristi, dacă chiar ai intrat în clădire seara trecută, 
atunci ai violat o proprietate privată, spuse Georgia, strângând 
din buze. Dacă descoperim că lipseşte ceva, poţi fi sigură că 
vom contacta poliţia și numele tău va ieși la iveală. 

— Nu aveţi camere de securitate? întrebă Kristi. Știţi voi, 
cu atâtea lucruri de valoare, mă gândeam că aveţi instalat un 
sistem de securitate. Verificaţi caseta. 

— Până acum, nu am avut nevoie de unul, spuse cu răceală 
Părintele Mathias. 

Georgia trase aer în piept. 

— Evident, este ceva ce va trebui să discutăm la următoarea 
întâlnire a consiliului. Acum, domnișoară Bentz, este tipul să 
pleci. 

— Te voi însoţi până afară, se oferi preotul. Deja am 
întârziat. Este timpul să mă pregătesc pentru slujbă. 

Nu avea niciun rost să discute în contradictoriu. Kristi 
trebuia să plece. 

Părintele Mathias o însoţi afară, chiar deschizându-i ușa, 
iar Georgia Clovis îi urmă. Haina flutura în jurul ei în timp 
ce se îndrepta spre un Mercedes negru, frumos, lustruit. 

Kristi se gândise să menţioneze numele lui Marnie Gage, 
dar decisese să-l țină pentru ea pentru moment. Poate că va 
putea discuta cu Marnie. Nu să o ia la întrebări, ci să aibă o 
discuţie liniștită, să se împrietenească cu ea, deși până acum 
planul ei de-a pătrunde în ceea ce părea a fi cercul intim al 
cultului vampiric nu funcţionase. Nu doar Ariel, dar acum și 
Lucreția o evita ca pe o ciumată. 

Clopotele capelei începură să sune, întrerupându-i 
gândurile. Preotul coborî grăbit treptele, descuie poarta și o 
tinu deschisă. 

— Ai grijă, îi spuse el încet, atât de încet, încât abia îl 
auzi. Dumnezeu fie cu tine. 

Kristi se întoarse, dar el deja se îndrepta grăbit spre 
biserică și ea nu avea timp să-l urmărească. Legându-și casca, 
Kristi se sui pe bicicletă și luă viteză. Ploaia rece se înteți. 

Picăturile săreau pe caldarâm și se strecurau prin gulerul 
jachetei ei. Avertismentul Părintelui Mathias îi răsună ca un 
ecou în minte în timp ce se îndrepta spre restaurant. Roţile 
bicicletei bâzâiră pe aleile de ciment și de cărămidă, prin 
băltoacele care începeau să se formeze. Trecu pe lângă 
bibliotecă, apoi acceleră de-a lungul parcării înainte de-a o 
lua pe strada principală și de a merge șase străzi spre spatele 
restaurantului. 

Ce încerca preotul să-i spună? Evident, îi spunea să dea 
înapoi. Dar erau mult mai multe secrete pe care el nu voia să 
le împartă cu nimeni, era sigură de asta. 

Inima îi bătea cu putere în timp ce lega bicicleta de un 
stâlp. Dându-și jos casca și ștergându-și picăturile de ploaie 
de pe față, intră înăuntru, direct în inima haosului. Bard's 
Board era aglomerat, oamenii stăteau în picioăre sau aşteptau 
să se elibereze mesele, bucătarii lucrau de zor, personalul 
care servea își căuta comenzile și se grăbea printre mese, alţii 
curățau mesele imediat ce se eliberau. 

Un cuptor cedase noaptea trecută și unul dintre bucătari, 
care se considera priceput, încerca să-l repare. Stătea în 
genunchi, cu capul înăuntru și cu picioarele, cu numărul 
patruzeci și cinci, ieșind în afară pe micuțul hol, astfel că 
toată lumea trebuia să sară peste el. 

Kristi își legă șorțul, își spălă mâinile și-și luă carneţelul. 
Nu avea timp să se gândească la ceea ce se întâmplase la 
Casa Wagner. 

— Slavă Cerului că ești aici! Ezma trecu repede cu o tavă 
cu pahare pline cu apă. Nou-veniţii nu pot face faţă. 

— Credeam că și eu sunt una dintre nou-veniţi. 

— Vorbesc despre Frick și Frack, spuse Ezma în barbă. 
Sunt inutili. 

Ea aruncă o privire spre doi chelneri. Unul, Frick, era un 
băiat înalt și slab care nu părea să aibă mai mult de șaisprezece 
ani şi, de fapt, îl chema Finn. Frack era o fată care avea în jur 
de douăzeci de ani, cu obraji trandafirii, cârlionți şateni, 
elastici, şi cu rotunjimi pe care nu se deranja să le ascundă. 
Numele ei adevărat era Francesca, dar nu părea să i se 

potrivească. Chiar și cu toată această nebunie, Frick-Finn îşi 
făcea timp să flirteze cu ea și Franck-Francesca înghițea toate 
cele, ignorând clienţii. 

Kristi se uită la specialități. 

— Astea-s toate? întrebă ea, observând că unele dintre 
cele mai populare preparate — creveţii, plăcintele cu crab și 
stufatul de langustă — fuseseră șterse de pe tablă. Se mai zărea 
doar conturul denumirilor shakespeariene. 

— Cuptorul fiind pe butuci, avem multe lucruri care au 
fost pregătite mai devreme sau care pot fi prăjite în grăsime. 
Bagă la înaintare jambalaya și somonul în aluat. 

— În regulă. 

— Pot primi o masă curată? se adresă recepționera enervată 
personalului din bucătătrie. Stătea la câţiva pași de biroul de 
lângă ușă unde clienţii erau înghesuiți, așteptând. Ce spui 
despre treisprezece? Sau unsprezece? Am oameni care așteaptă 
afară de o jumătate de oră. 

— Mă ocup eu de asta. 

Miguel, unul dintre băieţii care curățau mesele, se grăbi 
să strângă farfuriile murdare, paharele şi tacâmurile, înainte 
ca Kristi să-și termine de legat șorțul. 

Francesca privi în sus, o văzu pe Kristi și imediat începu 
să se plângă. 

— Era şi timpul să apari, o certă ea, întrerupând 
întrevederea ei cu Finn. Este un coșmar încă de dimineaţă, îti 
spun eu, zise ea, în timp ce Finn, aruncând o privire rapidă 
peste umăr, se întoarse la mesele din sectorul lui. 

Francesca avea obrajii roșii în timp ce-și dezlega șorțul, 
dând la iveală bluza descheiată care dezvăluia o mică porţiune 
din sutienul ei din lycra și din decolteu. 

— Oameni cu copii, și vreau să spun copii mici, bebeluşi, 
iar bacșișurile au fost mizerabile. Pur și simplu, groaznice. Ar 
fi trebuit să stau acasă și să sun să spun că sunt bolnavă. 

Băgă şorțul murdar în coșul cu rufe și întinse mâna să-și 
ia jacheta. 

Uau, uau, uau, se gândi Kristi, întrebându-se dacă 

bacșișurile mizerabile aveau ceva de-a face cu lipsa evidentă 
de interes a fetei față de slujba ei. 

Din nefericire, Ezma și Francesca evaluaseră corect 
situația. Cu un cuptor scos din uz și cu un bucătar lipsă pentru 
că încerca să-l repare, comenzile ajungeau greu la fereastra 
unde așteptau chelnerii pentru a le lua. 

Și mai grav, în sectorul ei, Kristi văzu niște chipuri familiare. 
Dr. Croft, șeful catedrei de engleză, tocmai se așeza împreună 
cu dr. Emmerson, profesorul care preda cursul Shakespeare 
201 și care arăta ca un motociclist. Astăzi totuși se bărbierise, 
renunțase la tricoul său obişnuit în favoarea unui pulover gri, 
deși părul lui era încă un dezastru atent planificat. Cel de-al 
treilea membru al grupului era dr. Hollister, șeful lui Jay, șeful 
nou-înființatului departament de justiție criminalistică. 

Un trio toxic, gândi Kristi, în timp ce le ura bun venit, le 
dădea meniurile și zâmbea, turuind specialităţile care mai 
rămăseseră. 

— ... și dacă sunteţi interesaţi de jambalaya, am auzit că 
astăzi este minunată. 

— Este fierbinte? întrebă dr. Emmerson, ridicând din 
sprâncene, aproape flirtând. Picantă? 

— Nu mai mult decât de obicei, dar, da, cred că este un 
pic mai specială. 

— Exact cum îmi place mie. 

— Jos, băiete, spuse Natalie Croft, strâmbând un pic din 
buze. 

Scârbos, gândi Kristi. Dar alungă gândurile că rămăsese 
mult în urmă la cursul lui și că avea câteva teme pe care nu 
le citise încă. 

— Vă pot aduce ceva de băut? 

— Mmm. Voi lua un ceai îndulcit, spuse dr. Croft. 

Era o femeie înaltă cu un ten de porțelan, cu părul negru, 
și cu doar câteva riduri fine la colțul ochilor. Avea un nas 
aristocratic și un comportamet puțin distant. 

— Pentru mine cafea, spuse dr. Hollister, punându-și o 
pereche de ochelari de citit, fără ramă, în timp ce studia meniul, 
şi dând după ureche o şuviţă neastâmpărată, neagră. 

— Da, tot cafea. Neagră. Dr. Emmerson privi în sus spre 
ea și o scânteie de recunoaștere îi apăru pe chip. Eşti una 
dintre studentele mele, nu-i așa? 

Kristi încuviinţă dând din cap. Asta era problema cu 
afurisita de slujbă, la cum era localizat restaurantul, se afla 
foarte aproape de campus. 

El pocni din degete. 

— Shakespeare, nu-i așa? 201? 

— Așa este. 

Kristi nu voia să se angajeze într-o discuţie aici, în mijlocul 
orei de vârf din restaurant, dar nu trebui să-și facă griji pentru 
că dr. Hollister, fără să vrea, îi sări în ajutor. 

— Oh, aș vrea frişcă la cafea. Nu, mai bine lapte degresat, 
dacă este posibil. 

Ea privi întrebător spre Kristi pe deasupra ochelarilor 
cocoţaţi pe vârful nasului. 

— Nicio problemă. Mă voi întoarce imediat cu comanda. 

— Domnișoară! strigă o voce masculină iritată de la o 
masă din sectorul alăturat. Așteptăm aici de zece minute și 
am dori să comandăm. Ne puteţi ajuta? 

Kristi dădu din cap. 

— ÎI voi aduce pe cel care vă serveşte. 

— Nu puteţi lua comanda? întrebă el, verificându-și ceasul. 

Stătea la masă împreună cu o femeie mai durdulie, cam 
morocănoasă, și doi puști care deja începuseră să se agite și 
să se înghiontească. 

— Opriţi-vă! spuse tăios mama. 

Puștiul mai mare o ignoră și scoase limba la sora lui, care 
ţipă de parcă o pocnise. 

— Oh, pentru numele lui Dumnezeu, Marge, vrei să-i 
controlezi? insistă bărbatul în timp ce Kristi își pregăti 
carneţelul. 

— Desigur că vă pot lua comanda, spuse ea pentru a stăvili 
haosul care era pe cale să erupă în această micuță familie 
fericită. Ce aţi dori? 

— Clătite cu căpşuni! ţipă fetița. Cu frişcă. 

— Au un alt nume. Se numesc..., spuse mama ei. 

— Este în regulă, am notat. Kristi reuși să zâmbească şi 
termină repede de luat comanda. 

În bucătărie, Finn se îngrijea de o cola și arăta de parcă 
alergase la maraton. 

— Nu este timp de odihnă, îl avertiză ea, rupând pagina cu 
comanda pentru masa lui. Ocupă-te de asta. Masa șapte. Ar fi 
bine să nu dai greș. Localnicii încep să devină agitați. 

— Ce vrea să însemne asta? 

— Descoperă singur! 

Ea-i trânti comanda în mână, încercă să ignore acea 
expresie cum că „eu nu am făcut nimic“ și luă tava cu băuturi 
pentru masa ei, amintindu-și chiar şi de micuța carafă cu lapte 
degresat. După ce lăsă băuturile pe masa profesoarei Croft, le 
luă comanda pentru mâncare, apoi se mai opri și la alte mese, 
inclusiv la o petrecere surpriză cu ocazia zilei de naștere a 
unei femei mai în vârstă, care se deplasa cu ajutorul unui 
cadru, și care avea probleme în a înțelege dialectul 
shakespearian pe care soțul ei, la fel de bătrân, dar vioi, îl 
păsea atât de amuzant. Cumva, bucătarul devenit electrician 
reuși să pună cuptorul în funcţiune și se apucă de treabă, așa 
încât lucrurile începură să meargă mai bine. Chiar şi 
Frick-Finn, după o mustrare, își revenise. 

În timp ce muncea, Kristi avea senzaţia că profesorii din 
restaurant o urmăreau. Trecu de câteva ori pe lângă masa lor 
și auzi frânturi din conversaţie. 

— ... S-ar putea să fie nevoie să facem unele schimbări..., 
spuse Natalie Croft în timp ce mușca din merele în aluat și-și 
ștergea mierea rămasă în colțul gurii. 

Câteva minute mai târziu, ea încă vorbea: 

— ... ei bine, ştiu, dar a fost ideea Părintelui Tony. Încerca 
să facă școala mai interesantă... și Grotto are un talent 
înnăscut. Nu știu de ce Anthony este atât de insistent să 
continuăm cursurile, dar sunt atât de apreciate... Ea vorbi mai 
încet în timp ce Kristi se opri pentru a umple din nou cănile 
de cafea. 

Conversaţia stârni interesul lui Kristi, dar nu putea trage 
cu urechea, pentru că mesele ei, deși apropiate una de cealaltă, 

erau pline cu clienţi zgomotoși care trebuiau serviţi. Însă, în 
timp ce căra tăvile cu farfuriile cu mâncare, umplea din nou 
paharele și dădea notele de plată, observă că cei trei profesori 
erau foarte adânciţi în discuţia lor, serioși, fără să zâmbească. 
Refuzară desertul, îi dădură un bacșiș rezonabil și plecară 
atunci când aglomeraţia începea să se mai subţieze. 

Era pe punctul de a-și termina treaba când Jay intră plin de 
măreție în restaurant. El vorbi cu recepționera și ajunse să stea 
la o masă mică, de două persoane, din sectorul lui Kristi. 

Kristi puse mâna în șold. 

— Glumești, nu-i așa? 

— Nu am prea avut ce mânca acasă la tine, spuse el 
făcându-i cu ochiul. 

— Nici eu. 

Fusese prea ocupată și nu observase cât de foame-i era, 
dar acum, că lucrurile se mai domoliseră, stomacul ei protesta. 

— Atunci ce sugerezi? 

— Să mă aștepți afară și să mă duci în altă parte să luăm 
prânzul. 

— Și, mai bine, vom comanda un meniu la pachet și vom 
merge la tine. Vreau să-ți arăt ceva. 

— Dă-mi cincisprezece minute ca să-mi închid sectorul, 
spuse ea în timp ce el împinse scaunul la loc, surprinzând 
privirea malefică a recepționerei care-l aşezase special acolo 
unde-i ceruse el. 

Kristi termină repede, își desfăcu şorțul, îl aruncă în coșul 
cu rufe și-și flutură mâna în semn de la revedere spre Ezma, 
care lucra tură dublă. Câteva minute mai târziu, udaţi până la 
piele de ploaie, ea-și îndreptă bicicleta spre camioneta lui Jay, 
o urcă în spate și-l împinse pe Bruno mai încolo, făcându-și 
loc înăuntru. Cabina mașinii deja se umpluse cu aroma 
condimentată a roşiilor, usturoiului și a fructelor de mare. 

— Nu-mi spune, recepționera a sugerat jambalaya. 

— Suna bine. 

Jay ieși cu spatele din parcare, Bruno se mută în poala ei 
şi se îndreptară cu toţii spre apartamentul ei. 

Exact ca un cuplu căsătorit, gândi ea în timp ce 

ștergătoarele îndepărtau ploaia de pe parbriz. Soţul vine și-și 
ia soția de la muncă. l 

— Am întârziat la serviciu astăzi, spuse ea pe când la 
radio se auzea un cântec country, pentru că m-am oprit la 
Casa Wagner. 

li oferi repede versiunea scurtă a ceea ce se întâmplase și 
Jay ascultă în liniște. Când Kristi termină, încheind cu 
avertismentul Părintelui Mathias, el avea o expresie sobră. 

— Poate că este timpul să mergem la poliţie. 

— Cu ce? Cu un fel de avertisment ca să nu mai încalc o 
proprietate privată? Cred că nici Georgia Clovis — oh, mă 
scuzaţi, Georgia Wagner Clovis — și nici Părintele Mathias 
Glanzer nu reprezintă o ameninţare prea mare. 

— Am cunoscut-o pe Georgia, spuse el. Eu, unul, nu aș 
subestima-o. l 

— Ai cunoscut-o? 

— La una dintre întâlnirile de întâmpinare ale administraţiei. 
Era acolo împreună cu sora și fratele ei. El privi spre Kristi. 
Din câte mi-am dat seama, nu prea există dragoste între 
moştenitorii lui Wagner. S-au evitat toată noaptea. Georgia 
pare a fi câinele alpha al grupului. 

— Acesta este felul tău de a-i spune cățea? 

El strâmbă un pic din buze. 

— Nici restul clanului nu era mai bun. Fratele ei, Calvin, 
arăta al naibii de stânjenit, ca și cum ar fi fost constrâns să 
vină la reuniune, iar sora mai mică, Napoli, a fost distantă, 
deși am avut sentimentul că nu-i scăpau prea multe. Un grup 
ciudat. Parcă purtau pe umeri povara numelui „Wagner“, ca 
si cum acesta ar fi avut aceeași greutate ca Rockefeller sau 
Kennedy. 

— Ți-au plăcut, nu-i așa? îl tachină ea. 

— Erau foarte amuzanți. 

Ea zâmbi și-l scărpină pe Bruno în spatele urechilor. 

— Și care sunt planurile tale pentru restul zilei? 

— Trebuie să lucrez în această după-amiază. Să corectez 
nişte lucrări. 

Ea mârâi, știind că a ei se afla printre ele. 

— Dă-mi un zece plus, vrei? Mi-ar prinde bine unul. 

— i-am spus că pe tine te notez cu cea mai mare severitate. 

- Hmmm. Ce pot face... să-ți schimb părerea? 

Buzele lui se curbară și păru adâncit în gânduri preț de un 
minut. 

— Accept sexul. 

— Sex pentru un zece plus? 

— Nu. Doar accept sexul. 

Kristi scoase un sunet înăbușit. 

— Nu sunt chiar atât de uşuratică, profesore McKnight. 
Poate ai vrea s-o suni pe Mai Kwan. Mai avea puțin și se urca 
pe tine de dimineaţă. Cred că i-ai picat cu tronc. 

— Cu tronc, repetă el gânditor. Ce spui despre... studenta 
Bentz? 

— Nu. 

— Minţi foarte prost. Eşti înnebunită după mine. 

— Este o minciună sfruntată. 

El rânji ca un drogat și ea fu nevoită să-şi mute privirea. 
Inima îi tresări de bucurie. Și dintr-odată ştiu că se 
îndrăgostea de Jay, deși jurase că asta nu se va întâmpla 
niciodată. Și, la naiba, el știa. Văzuse asta în zâmbetul lui 
încrezut apărut pe obrazul care avea urgentă nevoie de un 
bărbierit. Să-l ia naiba! 

Mărind viteza ștergătoarelor, el spuse: 

— Deci, m-am gândit să lucrez acasă la tine. 

Kristi zâmbi uşor. Gândul de-a fi împreună cu el tot restul 
după-amiezii, cu ploaia ropotind pe streașină, poate și cu un 
foc în șemineu, suna dumnezeiește. Ea avea nevoie de o pauză, 
trebuia să nu se mai gândească la fetele dispărute, la vampiri 
și la sticluţe cu sânge. 

— Sună bine. 

— Da, cred că voi arăta foarte studios, foarte „profesor“ în 
camera de luat vederi. 

— În cameră? 

— Da, în film, spuse el enigmatic, plăcându-i evident 
consternarea ei. Apoi, după colț apăru și clădirea cu 
apartamente în raza vizuală. 

— Ce vrei să fac? Să-ţi fac un film? Nu am o cameră 
video, şi chiar dacă aș fi avut, nu am deloc timp... 

— Nu tu. 

— Despre ce vorbeşti? 

Camioneta se clătină pe drumul spre parcare și Jay parcă 
într-un spațiu rămas liber, lângă mașina ei, apoi opri motorul. 

— Vei vedea, spuse el, și deodată în ochii lui nu mai era 
nici urmă de umor. Vino sus. 

— Am un presentiment urât în legătură cu asta. 

— Aşa și trebuie. Dar orice ai face, comportă-te natural 
când ajungem înăuntru, nu pune nicio întrebare. 

El îi dădu punga cu mâncare, iar ea deschise portiera și 
Bruno sări jos. 

— Ia asta. Eu voi lua bicicleta. 

— Ce se întâmplă? 

— Nimic de bine. A 

Era chiar în spatele ei, în timp ce urcau scările. Kristi 
descuie uşa apartamentului. Înăuntru, toate păreau exact la fel 
cum le lăsase ea. Jay așeză bicicleta lângă uşă, iar ea puse 
punga și rucsacul pe măsuța de cafea. 

— Ai de gând să-mi spui de ce naiba te comporți atât de 
ciudat? 

— Abia aşteptam să te aduc acasă, spuse el, trăgând-o mai 
aproape și șoptindu-i la ureche. Fă-mi jocul. Apoi spuse pe un 
ton normal: Nu ţi-am împrumutat eu o carte, știi tu, cea despre 
analiza ADN? 

— Ce carte? întrebă ea, dar el deja cerceta cu privirea 
biblioteca de lângă șemineu. 

— Cea pe care mi-ai promis că mi-o vei înapoia, oh... 
Cred că o văd. 

El zâmbi și o lovi jucăuș peste fund, apoi se îndreptă spre 
celălalt capăt al camerei. 

Întrebându-se ce naiba pune la cale, Kristi făcu ceea ce-i 
ceruse el, deschise pungile, scoase caserolele și găsi lingurile 
şi şerveţelele. Cu colțul ochiului, îl privi pe Jay care merse 
spre colțul camerei, se înălță până la jumătatea bibliotecii şi 
scoase câteva dintre cărțile ei punându-le în faţa șemineului. 

— Aşa, spuse el în timp ce ea punea jambalaya pe farfurii. 

El mută câteva cărți mai aproape de șemineu, apoi mișcă 
o cărămidă din loc pentru a expune ceea ce părea a fi o cutie 
neagră, de mărimea unui celular sau pager. 

Ea dădu să spună ceva, dar îl văzu negând din cap. Ce 
naiba găsise? 

Celularul Tarei? 

Atunci de ce atâta secret? 

Un pager? 

Un reportofon de buzunar? 

Sângele îi îngheţă în vene. Oare cineva îi înregistrase 
conversațiile? Se gândi la toate conversațiile avute, vorbind la 
telefon, sau... Oh, nu, noaptea trecută cu Jay...! 

— Cred că nu e la tine, spuse el, punând cărămida la loc 
și sărind pe podea. O s-o găsesc mai târziu. Să mâncăm... 
Hei, ce spui de niște muzică? Ai un radio? 

— iPod-ul meu. 

- Bun. 

El găsi aparatul, porni iPod-ul și dădu volumul destul de 
tare pentru a acoperi orice conversaţie. Cu stomacul strâns, 
șocul făcând loc furiei, ea se așeză pe marginea canapelei 
extensibile, iar el trase scaunul cel mare în cealaltă parte a 
măsuţei de cafea, stând cu spatele la semineu. 

— Ai microfoane, spuse el abia auzit, aplecat peste 
mâncarea cu fructe de mare și orez. Cutia neagră, micuță, este 
o cameră video. 

Ea aproape că scăpă furculița din mână. Cineva o 
urmărise..., încerca să o vadă chiar și acum? În timp ce 
învăţa... sau se uita la televizor... sau dormea sau... 
Dumnezeule mare! Ridică privirea spre Jay și își dori să o 
înghită pământul. 

— Operă de artă, spuse el. 

Ea vru să moară de o mie de ori când se gândi la noaptea 
trecută. În timp ce ea și Jay făceau dragoste, e posibil să-i fi 
privit cineva. Înregistrând fiecare atingere și sărut. Având 
orgasm în timp ce ei erau în mijlocul unei nopţi despre care 
ea crezuse că le aparținea numai lor. 

Crezu că i se va face rău. 

Jay încuviință dând din cap, ca și cum îi putea citi 
gândurile. 

— Chiar dacă habar n-am avut, tocmai am făcut prima 
noastră înregistrare porno. Ce zici de jocul ăsta murdar? 


21 
O Doamne! 


Kristi nu-și putea crede urechilor. Cineva chiar folosea o 
cameră video ascunsă pentru a o filma? Stomacul i se strânse. 

— Este o nebunie! bolborosi ea, vorbind încet în caz că 
Jay nu o ia peste picior. 

— Râzi de parcă tocmai am spus ceva amuzant, o instrui 
el, luând o înghiţitură de jambalaya. 

În timp ce în casa ei existau microfoane, ea trebuia să se 
comporte ca şi cum ar fi fost amuzată? Dar Jay, observă ea, 
cra serios. Reuși să râdă slab, stupid, dar nu din suflet. Kristi 
văzuse destule în cei douăzeci și șapte de ani ai ei. Tatăl ei 
cra detectiv la Omucideri și toată viaţa ei fusese martoră la 
cazurile sale. Unora mai mult decât altora. Și mai exista și 
faptul că viaţa ei fusese ameninţată de mai multe ori și fusese 
la un pas de moarte, dar niciodată nu se simţise profanată cu 
atâta răceală, folosită cu atâta răutate ca în acest moment. 

— Cineva mă urmărește? șopti ea, furia arzând în inte- 
riorul ei. 

— Da, şi, dacă nu mă înșel eu, probabil că i-au făcut la fel 
și Tarei Atwater. 

Ar fi vrut să-l omoare pe nenorocitul din spatele camerei. 
Pentru numele lui Dumnezeu, oare ce văzuse? Imagini ale 
ultimelor săptămâni îi trecură prin minte: se văzu mergând 
goală de la baie spre dormitor, făcând exerciţii, dansând ca o 
nătăfleață când era vreun cântec grozav la iPod, studiind la 
birou. Apoi, desigur, noaptea trecută, când era pierdută în 
focul pasiunii... gemând, țipând, cerşind mai mult... ea și Jay 

îmbrăţişaţi şi transpiraţi pe pat. Şi când te gândești că un 
maniac sexual îi privise în timp ce făceau dragoste! Se înfioră, 
apoi se înroși de rușine. 

— Cine? vru ea să știe. 

— Asta intenţionez să aflu, șopti el. Este o cameră cu 
telecomandă. Nu știu ce rază de acţiune are, dar receptorul 
poate fi oriunde. M-am asigurat că am acoperit lentilele cu o 
carte, așa că pariez că oricine ar fi va încerca să intre din nou 
aici şi să mute lucrurile, astfel încât imaginea să nu-i fie 
compromisă. Am verificat, și cred că este doar o singură 
cameră. 

— Poftim? Simţi că ceva moare în ea. Credeai că ar putea 
fi mai multe? 

— Era posibil, dar camerele astea nu sunt ieftine. Cineva 
probabil că este foarte pasionat să spioneze. Am crezut că 
poate fi și în baie, dar arată curat. 

— Este revoltător. 

Voia să plece. Să-și strângă toate lucrurile și să iasă naibii 
de aici. 

— Nu am putut risca să scot bateriile fără a atinge camera, 
dând astfel de înţeles celui care privește că am descoperit-o. 

— Deci, ce vom face? 

— Aşteptăm, spuse el şi asta o înfurie. Ea voia să ia măsuri. 
Acum. Să se răzbune cât mai repede pe nenorocitul care o 
spiona. Doi pot juca acest joc. 

El mânca atât de calm din jambalaya, încât ei îi venea să 
tipe. Farfuria lui era aproape goală. 

— Nu mă prea pricep la așteptat și la prefăcătorie. 

— Știu. Dar tot ceea ce ai de făcut este să te comporți 
natural. 

— Oh, în regulă. De parcă se va întâmpla una ca asta. 

— Sau am putea merge la poliţie. 

Vorbea încă în șoaptă și se opri din mâncat pentru a o 
privi şi a-i evalua reacţia. 

— Nu ar fi o idee rea să-i lăsăm pe profesionişti să se 
ocupe acum de asta şi nu — spuse el, întrerupând-o înainte ca 
ea să spună ceva — nu sugera că sunt profesionist. Amândoi 

știm că eu deja încalc legile. Cel mai inteligent lucru pe care 
l-am putea face ar fi să sunăm la poliție. Să-i lăsăm pe ei să 
caute amprente și să le dăm sticluţa cu sânge. Da, s-ar putea 
să sigileze locuinţa și să-ţi confiște toate lucrurile, dar ai copiat 
deja datele din computer. 

— Ai spus ceva despre așteptare. Şi „doi pot juca același 
joc“. Ce vrei să spui? 

El rânji și ea se simţi un pic mai bine. Licărirea din ochii 
lui îi spunea că el își calculase opțiunile. 

— Hai să mergem afară. Apoi, cu voce tare, adăugă: În 
regulă, Bruno, am priceput, trebuie să mergi să-ţi faci nevoile. 
Haide. 

Se îndreptă spre ușă împreună cu câinele și cu Kristi pe 
urmele sale. Pășind pe verandă, el își ridică privirea spre 
bârnele de deasupra capului. Ascunsă de pânzele de păianjen 
şi de niște vechi cuiburi de viespi, montată deasupra ușii, 
chiar deasupra lămpii de pe verandă, se afla o cutiuţă mică, 
neagră, asemănătoare celei care era montată în biblioteca de 
lângă șemineu. 

— Am decis că, dacă se întoarce, îi vom surprinde moaca 
pe film. 

— Asta este camera ta? Unde vezi înregistrarea? 

— Acasă la mine, de fapt în casa mătușii Colleen. Vom 
merge acolo în noaptea asta și vom aștepta. Aşa că poate vrei 
să-ți aduci computerul și sacul de dormit. Nu prea am condiţii 
de lux. 

— Atâta timp cât îl prindem pe nenorocit... 

— Şi în caz că nu o să avem o imagine clară, mai am altă 
cameră montată deasupra ferestrei din bucătărie, îndreptată 
direct spre șemineu. Când se va întoarce, la plecare îl vom 
prinde. 

— Ai fost cam ocupat, spuse ea pe un ton admirativ. 

— Mulţumesc. 

— Trebuie să fie cineva care are acces... probabil, Hiram. 

Ea se gândi la nepotul lui Irene Calloway. Dar nu părea 
să aibă destul creier să facă una ca asta. Și Irene? Oare ea 
chiar și-ar spiona chiriașii? 

— El este în vârful listei, dar voi face niște verificări. Am 
marcat și numărul camerei. Cum spuneam, operă de artă, așa 
că voi afla cine a cumpărat una în ultimele optsprezece luni 
ȘI ceva. 

— Folosindu-te de legăturile tale cu poliția? 

— Vezi, ești o fată deşteaptă, o tachină el. Nu părea 
preocupat că partida lor de amor ar apărea pe YouTube, pe 
MySpace sau Dumnezeu știe pe ce site, unde puteai posta 
clipuri video. Cineva, care o recunoștea, putea trimite 
înregistrarea și tatălui ei. 

Ea se crispă gândindu-se la asta. 

— Relaxează-te, spuse Jay, de parcă-i citea gândurile. 
Luminile erau stinse noaptea trecută. Nu cred că este o cameră 
cu infraroșu. 

— Oh, Doamne! Nu se gândise la asta. Dar nici nu voia 
să se gândească că acel ciudat putea fi atât de sofisticat, încât 
să amplifice imaginea video. 

Lucrurile începeau să degenereze rapid de la rău spre mai rău. 

Jay întinse mâna spre ușă. 

— Deci, să intrăm înăuntru și să-i dăm de știre că nu vei 
fi aici la noapte. Să-i oferim o ditamai oportunitate. 

Înăuntru, Kristi privi spre camera încă blocată de cărțile 
ei. Amândoi se agitară în legătură cu câinele, apoi se întoarseră 
la locurile lor. Jay opri muzica, mai vorbiră un timp despre 
nimicuri, apoi făcură planuri să meargă la „locuinţa lui“, fără 
să specifice nimic altceva. Ea-și strânse lucrurile, inclusiv 
computerul, sacul de dormit, lănţișorul cu sticluță pe care-l 
găsiseră, bicicleta și lucruri de schimb. 

Din moment ce intenţiona să participe la piesa de 
moralitate a Părintelui Mathias, iar Jay se întâlnea la cină cu 
şeful departamentului său, merseră prin ploaie, fiecare cu 
mașina lui, spre adresa pe care Jay o scrisese pe o carte de 
vizită și i-o dăduse, evitând astfel ca audă cineva unde urmau 
să fie. Era important ca ea să-și ia mașina. Astfel, maniacul 
va vedea că Honda nu era parcată la locul ei, se va simți mai 
în siguranță și, sperau ei, va profita de această oportunitate ca 
să intre în apartament și să-și repoziţioneze echipamentul. 

Gândul că el se furișa prin locuința ei, poate scotocindu-i 
prin sertare și atingându-i lenjeria, o făcu să tremure. Cine era 
tipul? 

Se gândi la psihopatul care se excita urmărind-o, în timp 
ce mergea în urma camionetei lui Jay pe străzile spălate de 
ploaie. Oare perversul o privise și pe Tara? Îi aflase rutina și 
plănuise răpirea ei, toate cu ajutorul micuţei sale camere? 
Oare avea casete cu celelalte fete dispărute? Oare păstra acele 
casete pentru folosul personal, pentru plăcerea lui bolnavă 
sau, și mai grav, le făcuse publice, le pusese pe Internet? 

Dacă se ocupa cu astfel de filmări video, putea fi și mai 
rău? Oare filmase toate răpirile fetelor? Abuzurile suferite de 
ele? Chiar și uciderea lor? 

Își încleștă degetele pe volan, încercând în același timp 
să-și țină imaginaţia în frâu. 

— Nu atrage necazul, se avertiză ea. 

Pe lângă asta, nu avea nicio bază pentru aceste gânduri 
fugare. Dacă fetele dispărute apăruseră pe Internet, nu le-ar fi 
văzut cineva din colegiu până acum? Nu le-ar fi recunoscut? 
Cu siguranţă, cei de la poliţie și de la securitatea campusului 
au accesat internetul. 

Stopurile mașinii din față sclipiră. 

Camioneta lui Jay oprise la semafor. 

Pierdută în gânduri, Kristi trebui să apese tare pe frâne. 
Honda ei derapă, roţile scrâșniră. Sistemul de antiblocare a 
trânelor porni, se eliberă, porni din nou. Ea se pregăti, gata de 
impact și de scrâșnetul metalului îndoit. 

Bara ei de protecţie se opri la doar câțiva centimetri de 
bara din spate a Toyotei. 

— Oh, Doamne! 

Respiră adânc și convulsiv. Auzi un scârşnet de cauciucuri 
în spatele ei. Privi în oglinda retrovizoare, îngrozită și 
neputincioasă, cum o dubiță oscilează și derapează evitând în 
ultimul moment să se zdrobească de ea. 

Kristi expiră încet. Inima îi bătea cu putere. Îl văzu pe 
Jay, privind spre oglinda retrovizoare a Toyotei. Ea ridică 
mâinile, cu palmele în sus, pentru a-i face cunoscut că fusese 

o idioată. Speră ca tipul din dubiță era martor al scuzelor ei 
tăcute. 

— Concentrează-te, își spuse ea în timp ce ploaia stropea 
parbrizul şi ștergătoarele se luptau să-i facă față. Trebuia să 
fie mai atentă. Drumurile erau alunecoase din cauza ploii, iar 
din pricina norilor întunecaţi, ziua era mohorâtă ca iarna. 

Semaforul se făcu verde. Jay înaintă în intersecţie și Kristi 
îl urmă. Făcu tot posibilul să fie atentă la traficul din jur și la 
drumul din față, dar adevărul era că gândurile îi zburau în altă 
parte. Cineva intrase prin efracţie și-i pusese apartamentul 
sub urmărire. O privise. O înregistrase. Se înfioră 
imaginând-și-l cum se excită în timp ce o privea cum se 
dezbracă, doarme, face duș sau face dragoste cu Jay. 

— Nenorocitul! mormăi ea. Vei primi ce meriţi, adăugă, 
urmându-l pe Jay pe o stradă laterală. 

Văzu prin ploaie farurile mașinii din spatele ei care coti 
pe același drum. 

Era aceeași dubiță neagră care aproape că se izbise de ea. 

Corect? 

Cotiră din nou. 

Vehiculul rămăsese în urmă. 

Dar, după un timp, farurile apărură din nou în spatele ei. 

Ca şi cum ar fi urmărit-o. 

Ceea ce era absurd. Imaginaţia ei chiar o luase razna. 

Cu toate acestea, inima lui Kristi tresări. Fiecare nerv din 
trupul ei se încordă. Își spuse să nu se mai gândească, dar 
nu-şi putea lua privirea din oglinda retrovizoare. 

Oare tipul din camionetă — dacă era camioneta, ea nu era 
absolut sigură — era aceeași persoană care conducea și 
operaţiunea de supraveghere a apartamentului ei? 

Jay întoarse pe o ultimă alee, o fundătură. Strada aproape 
că-și strigă numele ce figura pe adresa pe care el o scrisese 
pe spatele cărţii de vizită, aflată acum pe scaunul pasagerului. 

Ea trecu mai departe. 

Vehiculul din spate rămase cu ea, nu o luă pe urmele lui Jay. 

„Cine dracu” ești?“, gândi ea și se asigură că toate 
portierele erau închise. 

O luă pe străzile laterale ale cartierului până când 
recunoscu una dintre arterele principale. Viră la stânga pe 
strada cu sens dublu și privi în oglinda retrovizoare. 

Destul de sigur, duba cea mare o urma. 

Dar acum şoferul era mai precaut, încercând să se piardă 
în traficul care sporea. 

Celularul ei începu să sune, dar ea-l ignoră. Trebuia să se 
concentreze. 

După un kilometru, asigurându-se că mașina neagră era 
prinsă între un Taurus şi un Jeep, Kristi văzu lumina galbenă 
a semaforului din față. 

Perfect. 

Cu inima bătându-i cu putere, strângând tare volanul, apăsă 
pe acceleraţie, ajungând la intersecţie și trecând prin ea exact 
când lumina semaforului se schimbă într-un roșu aprins. 

Celelalte mașini se opriră la stop. 

— Nenorocitul dracului! Haide, vino! ţipă ea triumfătoare. 

Celularul ei începu să sune din nou, dar nu putea răspunde. 
Trebuia să se concentreze, să continue să se miște. 

Trecu pe lângă prima stradă laterală și o coti repede spre 
cea de-a doua, exact când văzu că semaforul unde se oprise 
camioneta se schimbă din nou. 

La naiba! 

Poate va încerca să-i taie calea. Viră din nou la dreapta, 
trecu pe lângă parcarea unei biserici și se strecură înăuntru, 
stinse farurile și se întoarse la o sută optzeci de grade în 
spaţiul gol, astfel încât să fie cu faţa spre stradă, și rămase cu 
piciorul pe frână. Mașina era parţial ascunsă de un gard viu 
din dafin, crescut prea mult. 

Destul de sigur, camioneta trecu mai departe. Văzu şoferul 
ca pe o pată întunecată. 

Aprinzând farurile, ea se îndreptă spre stradă. Văzu 
camioneta dând colțul pe unde o luase ea cu mai puțin de trei 
minute în urmă. 

— Ticălosul! 

Dacă se putea apropia destul de mult ca să vadă numărul 
de pe plăcuţa de înmatriculare, atunci l-ar putea ruga pe tatăl 

ei sau pe Jay să verifice la Registrul Auto și să-l prindă pe 
nemernic. 

Pentru prima dată de când începuse această investigaţie 
simțea că descoperise ceva. Ajunse la colţul străzii şi întoarse 
scurt de volan, împroșcând apa dintr-o băltoacă. Camioneta era 
la două străzi depărtare și se mișca încet, după cum o dovedea 
lumina roșie, intermitentă, a stopurilor, căutând-o pe ea. 

Apăsă pe acceleraţie. Inima îi bubuia în piept. Şi dacă el 
se oprea? Ar putea recunoaște maşina ei. 

— Asta e, n-am încotro. 

Apăsă pe tasta de apelare rapidă și-l sună pe Jay micșorând 
distanța. 

— Ce s-a întâmplat cu tine? vru el să ştie. 

— Cineva ne urmărea... mă urmărea. 

— Iisuse, Kris, unde naiba ești? Eşti bine? Ea auzi o urmă 
de panică în vocea lui. Vin imediat... 

— Nu, am scăpat de el și acum îl urmăresc. 

— Sun la nouă-unu-unu. 

— Nu-i nevoie, doar rămâi la telefon. 

— Sunt pe drum. Unde naiba ești? 

— Nu știu... undeva după zece... nu departe de Lacul 
Universităţii. 

— Asta este înspre sud? Mama dracului! 

Ea auzi cheile zornăind și respiraţia lui grea de parcă ar 
fi alergat. Apoi o ușă se trânti. 

— Spune-mi următoarea intersecţie. 

— Stai puţin! Oh, nu... Se îndreaptă spre autostradă. 

— Lasă-l să plece. 

— Nu pot face asta. 

Ea aruncă telefonul pe banchetă și apăsă pe acceleraţie, dar 
chiar atunci o mașină sport apăru de după un colţ, tăindu-i fața. 

— Idiotule! ţipă ea, apăsând pe frână și simțind cum mașina 
se balansează. Nenorocitul dracului! 

Şoferul, nepăsător, ocoli o altă mașină și Kristi își îndreptă 
Honda spre rampa care ducea spre autostradă, dar știu înainte 
de-a intra în trafic că urmărirea luase sfârșit. 

Ticălosul dispăruse. 

Ridică celularul. 

— Mai ești încă acolo? întrebă ea, deja căutând următoarea 
ieșire. 

— Ce naiba s-a întâmplat? 

— Nimic, l-am pierdut. Sunt pe drumul de întoarcere. 

— Pentru numele lui Dumnezeu, Kris. Nu... 

— Am spus că mă întorc. Ajung la casa mătușii tale în 
douăzeci de minute. 

— M-ai speriat de moarte, recunoscu el şi ea auzi în vocea 
lui cât de îngrijorat era. 

Asta o încălzi. Știa că se îndrăgostea de el. Oh, la naiba, 
poate că o mică părticică din ea nu încetase să-l iubească, dar 
nu fusese convinsă că sentimentul era reciproc. Până acum. 

— Ştii ceva, Kris? Începe să devină cam periculos. Poate 
că ar trebui să reconsiderăm totul şi să mergem la poliție. 

Ea-și imagină reacția tatălui ei, lupta care va urma. Se 
îndreptă ușor spre rampa de ieșire. 

— Ce ar fi dacă am aștepta să vedem cine se crede 
următorul Spielberg? spuse ea. Odată ce-l înregistrăm pe bandă, 
vom avea ceva mult mai concret. 

— Şi atunci? 

— Şi atunci vom discuta despre asta. Haide, Jay, îl linguși 
ea, în timp ce se îndrepta spre nord pe River Road, pe lângă 
Capitol, un edificiu în formă de castel care se contura pe 
faleza de deasupra fluviului Mississippi care curgea lin. Mi-ai 
promis o săptămână. 

— Greșeala mea. 

— Prima din multe, îl tachină ea, simțindu-se mai bine. Ne 
vedem în câteva clipe. 

Închise înainte ca el să poate argumenta sau înainte să-i 
scape că avea de gând să întindă ea însăși o capcană. In 
această seară. 

La piesa moralizatoare a Părintelui Mathias. 

Spera ca planul ei să funcţioneze. 


— Până acum nu am aflat nimic! Ray Crawley putini dezgustat 
și aruncă o privire gen „ţi-am spus eu“ spre Portia Laurent. 

Crawley era detectiv la secţia de poliție din Baton Rouge. 
Era un bărbat bine clădit, cât un urs, care avea cam un metru 
nouăzeci și se confrunta cu apariția gușii. Avea mâini enorme 
și o dispoziţie îngrozitoare atunci când era nervos. lar acum, 
stând în ploaie, trecuse de nervozitate și se îndrepta vertiginos 
spre furie. Cu umerii aduși în față, fuma o țigară și privea 
mlaștina. Bărcile cu scufundători, ajutate de lumini puternice, 
căutau prin apă într-o ploaie torențială care nu se mai oprea. 

Începea să se întunece. Portia avea senzaţia că ziua 
mohorâtă îi intrase sub piele. Umbrele de pe terenul mlăștinos 
deveneau tot mai alungite în timp ce ea stătea alături de Del 
Vernon și Crawley, care-și spunea „Sonny“, și de un vânător 
cu numele de Boomer Moss. 

Purtând pelerina și cizmele pe care le ţinea mereu în 
mașină, Portia se ghemuise sub o umbrelă. Cizmele ei se 
scufundau în noroi și se gândi că ar ucide pentru o ţigară, dar 
decise să nu-i ceară lui Crawley, care căuta doar un pretext 
pentru a se lua de cineva. 

— Eşti sigur că aici ai prins aligatorul? întrebă Sonny cu 
un scepticism evident, în timp ce ploaia se scurgea de pe 
cozorocul șepcii lui de poliţist. Zona fusese cercetată cu bărcile, 
pe jos și, când era posibil, de scafandri. Fără niciun rezultat. 

Dar Moss, braconierul, era sigur că aici prinsese aligatorul 
mascul. Acel aligator de primă calitate pe care-l confiscase 
poliția şi-l dusese la laboratorul de criminalistică. 

— Chiar între acei trei copaci, insistă Boomer Moss, arătând 
spre un grup de chiparoși albi, fantomatici. Rădăcinile lor se 
încovoiau deasupra pământului și a apei întunecate. 

— Am căutat acolo. 

Crawley trase cu putere din țigară. 

— Îţi spun eu, acolo l-am prins. Vocea lui Moss se ridică 
agitată cu o octavă. 

Îmbrăcat din cap până-n picioare în haine de camuflaj, el 
arătă cu degetul spre cel mai apropiat chiparos. Chiar și în 
întunericul care se lăsa, Portia văzu că Boomer transpira, în 
ciuda aerului iernatic care adia cu putere prin mlaștină. Picături 
de sudoare apăreau de sub şapca lui de vânătoare și coborau 

pe obrazul întins de tutunul pe care-l mesteca. Era evident că 
nu-i plăcea să aibă de-a face cu poliția. 

Dar nimănui nu-i plăcea. 

Portia privi o barcă alunecând fără zgomot pe apă în timp 
ce un scafandru apăru la suprafață negând din cap. Așa era de 
ore întregi. 

— Sper să nu-mi vii cu prostii, la naiba, spuse Crawley, 
aruncând mucul de ţigară care sfârâi printre buruienile ude. 

— Atunci de ce m-am mai deranjat să vin? întrebă Moss. 

— Ştiai că vei avea necazuri. Așa că poate voiai doar să 
te dai mare. Mândru de braţul găsit... poate că ești implicat. 

— Ei bine, în cazul ăsta, ar trebui să fiu un imbecil și 
jumătate, nu-i aşa? Am venit la voi pentru că am crezut că așa 
era corect. Datoria mea de cetățean sau cum vreți să-i spuneţi. 
Braţul era în stomacul aligatorului și m-am gândit că l-ați 
vrea. Dar nu ştiu cum a ajuns în stomacul aligatorului. 

Era supărat și scuipă niște tutun pe jos. 

— Am făcut ce trebuia. Acum pot să plec? 

— Nu încă, spuse Crawley, plăcându-i evident disconfortul 
braconierului. 

Asta era problema cu Sonny Crawley, gândi Portia, avea 
o licărire de răutate în el. Dar se părea că vânătoarea va fi 
neproductivă, cel puţin pentru astăzi. 

Orice secrete ar fi ascuns mlaștina, ele vor rămâne adâncite 
acolo, sub apa întunecată, pentru cel puțin încă o noapte. 

Câteva ore mai târziu, Kristi conducea înapoi spre 
campus. Nu-i plăcea să mintă. 

Pe când era adolescentă, minţea cu ușurință, dar acum, 
zece ani mai târziu, avea ceva probleme în a ascunde adevărul. 

Trebuia să-l mintă pe Jay. 

Ajunsese acasă la el şi-i explicase totul despre camionetă, 

iar el o luase în braţe și o ţinuse ca și cum nu ar mai fi vrut 
să-i dea niciodată drumul. 

— Prostuţo, prostuţo, îi spusese el în păr. 

— Nu iau asta ca pe un compliment, îi răspunsese ea. 

— Nici nu era menit să fie. Cine știe cine o fi tipul? De 
ce este capabil? Oh, pentru numele lui Dumnezeu... O sărutase 
cu putere, cu buzele flămânde, nerăbdătoare. Părul lui încă 
era ud de la ploaie. Ea-și încolăcise braţele în jurul gâtului 
său și-i întorsese ardoarea sărutului. Iisuse, m-ai speriat, 
spusese el. M-am temut că... 

— Ssst! Ea nu voia să-i asculte temerile. Voia doar să fie 
încurajată de forța lui. 

El nu o dezamăgise. Cu mâinile așezate ferm pe spatele 
ei, încă sărutând-o, el înaintase, coapsele lui puternice 
împingându-le pe ale ei și forțând-o să meargă cu spatele. 
Trăseseră unul de hainele celuilalt, scoţându-le repede, 
respirând greu, în timp ce el o ghidase spre o ușă deschisă, 
într-un dormitor zugrăvit cu o nuanţă oribilă de albastru. 
Gambele ei întâlniseră ceva tare și Jay o trăsese în jos ca să 
se poată rostogoli împreună pe un mic pat de campanie, cu un 
sac de dormit şi o singură pernă. 

Ei nu-i păsa. 

Voia doar să se contopească cu el. 

Făcuseră dragoste repede și cu furie. Buzele se atingeau, 
gustând flămânde, degetele alunecau fierbinţi pe pielea febrilă, 
dorința era alimentată de anxietate. Eliberarea venise repede. 

Căzură împreună, epuizați, transpiraţi, cu inimile 
bătându-le în același ritm, pe micuțul pat de campanie. 

Lui Kristi nu-i plăcea deloc că trebuia să mintă. Amânase 
şi tot amânase, nedorind ca după-amiaza cu Jay să se termine. 

— Este ridicol, spusese ea, dându-și la o parte părul de pe 
faţă şi privind în ochii lui somnoroşi, de culoarea 
chihlimbarului. 

El râsese. 

— Şi eu care voiam să spun că a fost magic... minunat... 
incredibil... și... 

— Și ești mândru de asta, McKnight. 

Apoi îl sărutase și se ridicase de pe patul de campanie 
pentru a se îmbrăca. 

Fusese al naibii de hotărât să meargă la poliţie şi ea 
trebuise să vorbească repede pentru a-l convinge să aștepte. 
Nu fusese complet cinstită, cel puţin nu în ceea ce privește 
planurile ei. Nu putea să fie. 

Așteptase până ce el începuse să corecteze lucrările, 
privind, în același timp, ecranul computerelor pe care se vedeau 
veranda și interiorul apartamentului ei, prin intermediul 
camerelor de supraveghere. Pretinse că este absorbită cu 
verificarea chat-urilor, deși era mult prea devreme ca vreunul 
dintre noii „prieteni“ de pe Internet să-și facă apariţia. Apoi, 
când Jay se afla în birou, ea luase lănţișorul cu sticluţa în care 
presupunea că se află sângele Tarei Atwater. În această seară, 
la piesă, ea plănuia să poarte ciudatul colier. Să vadă ce fel 
de reacții va stârni. 

Jay deja încercase să ia o amprentă de pe sticluță, dar 
sticla era curată, așa că ea nu strica vreo probă — atâta timp 
cât sticluța plină cu lichidul roșu-închis rămânea intactă. 

Era ușor oribil, dar ce dacă? 

La fel era și camera video din apartamentul ei. 

La fel era și să fie urmărită de o camionetă închisă la 
culoare. 

Dacă voia să pătrundă în interiorul acelui cult, ar face 
bine să lucreze repede. 

Sticluţa cu sânge fusese un dar ceresc. 

Sau opera diavolului. 

Așa că plecase fără ca Jay să observe că luase sticluţa și 
acum conducea în drum spre campus, uitându-se în oglinda 
retrovizoare după vreo camionetă închisă la culoare. Oare 
fusese un albastru-marin? Negru? Un gri-mangal? Nu știa. 
Nu văzuse plăcuțele de înmatriculare, dar nu credea că sunt 
dinafara statului. Geamurile păreau fumuri, dar nu știa marca. 
Poate Ford sau Chevrolet. Ceva domestic. 

Cam atâta despre puterea ei de observaţie. 

Aparatul de dejivrare decisese să se strice şi-i făcea fiţe. 
Fu nevoită să țină geamul lăsat pentru a putea vedea prin 

parbriz străzile ude și lucitoare. Era deja întuneric din cauza 
norilor care acopereau complet soarele ce apunea cu 
repeziciune, burnița și noaptea se apropiau tot mai mult. 

Din fericire, traficul era slab, doar ici, colo câte o mașină. 
Era duminică seara, iar aerul răcoros îi reaminti că se aflau în 
plină iarnă. 

Jay plecase la întâlnirea sa, în timp ce Kristi se îndrepta 
spre piesa moralizatoare a Părintelui Mathias, încă o altă punere 
în scenă a romanului Povestea lui Orişicine. Jay mai protestase 
o dată. 

— Nu-mi place că te duci singură la piesă, spusese el 
serios, pregătindu-se de plecare. Pot anula întâlnirea cu 
Hollister. Cred că vrea doar să discute despre cum se 
desfășoară cursul. Ca să vadă cum mă descurc eu în comparație 
cu doctor Monroe. Dar nu este important, o pot reprograma. 

— Nu cred că ar fi bine dacă am fi văzuți împreună. 

— Cineva ne-a văzut deja, remarcase el. Și ne-a și filmat. 

— Nu-mi reaminti. Ea făcu o grimasă. Pe lângă asta, 
Hollister este şefa departamentului tău. 

— Nu trebuie să mă văd astăzi cu ea. De altfel, am discutat 
cu doctor Monroe de câteva ori de când am preluat cursul și 
am notițele ei cu care să lucrez. Mă ţin în mare de programa 
ei. Dacă se întoarce semestrul următor, va putea să înceapă 
fără probleme. 

— Se întoarce? întrebase Kristi. 

— Nu ştiu. Depinde unde se va muta mamei ei. Are ceva 
probleme în găsirea locului potrivit pentru ea. 

— Deci nu ai nicio idee dacă vei mai preda semestrul 
viitor? 

— Nu încă. Deși poate tu m-ai putea convinge să accept 
slujba, dacă mi se oferă. 

El mișcase lasciv din sprâncene şi ea râsese pregătindu-se 
de plecare. 

Acum, era întuneric. Farurile surprindeau stropii care 
cădeau în rafale argintii pe caldarâm. Era la jumătatea drumului 
spre All Saints când îi sună celularul. Se aștepta să fie Jay 
care să o avertizeze încă o dată să fie atentă. 

— Alo? spuse ea, cotind spre parcarea clădirii unde se afla 
apartamentul ei. 

— Kristi Bentz? întrebă o voce profundă în timp ce ea 
parca mai departe de locul ei obișnuit, pentru că un nemernic 
i-l ocupase cu camioneta lui cu roți mari. Înainte ca ea să 
poată răspunde, vocea continuă: Aici doctor Grotto. Mai întâi, 
vreau să-mi cer scuze că nu ţi-am răspuns mai devreme la 
apel. Am primit mesajele tale. 

Vocea lui era acum moale, aceeași tonalitate ca atunci 
când preda, iar ea-l văzu cu ochii minţii — bărbatul înalt cu 
păr negru și ochi închiși la culoare, cu maxilar puternic, umbrit 
de barbă. Uitase că era furioasă pentru că fusese nevoită să 
parcheze la câțiva pași distanţă de trepte. 

— Ai spus ceva că ai vrea să ne întâlnim și programul meu 
s-a mai eliberat un pic. Deci ce spui despre mâine după-amiază? 
Să spunem pe la... patru? Atunci am puţin timp liber. 

Kristi făcu repede niște calcule în minte. Era programată 
să lucreze în schimbul de seară, dar se gândi că putea găsi pe 
cineva care să-i ţină locul o oră. Nu avea de gând să rateze 
întâlnirea. 

— Desigur, spuse ea veselă, ca și cum nu avea altceva să-l 
întrebe decât despre o temă mai grea. Se gândi la camioneta 
închisă la culoare şi se întrebă dacă Grotto putea fi şoferul. 
Voi fi în biroul dumneavoastră la ora patru. 

— Ne vedem atunci. 

El închise când Kristi opri motorul Hondei. Abia aștepta 
să vorbească față-n față cu Grotto; doar se știa că era ultima 
persoană care o văzuse pe Dionne Harmon în viață. 

După ce verifică de două ori parcarea pentru a fi sigură 
că nu era nimeni ascuns printre mașini sau în spatele gardului 
viu din tufe de mirt, se îndreptă nervoasă spre apartamentul 
ei. Din câte-și dădea ea seama, toate erau la locul lor. Nu 
credea că intrase cineva înăuntru. 

Simţi dorinţa de-a scoate limba la camera lui Jay sau să-i 
facă în glumă puţin striptease, dar se abținu. Poate că mai 
exista vreo cameră pe care ei nu o descoperiseră. Doar îi făcu 
semn cu ochiul la camera de deasupra chiuvetei. 


325 


Houdini ieși din ascunzătoarea sa de sub pat. 

ig Chiar mă întrebam când te vei arăta din nou, spuse ea. 
Câinele cel mare te-a speriat? Crede-mă, Bruno nu ar face rău 
niciunei muste. 

B Mângâie spatele motanului, iar acesta începu să tremure 
șI încercă să se îndepărteze de atingerea ei. Totuşi, nu se mai 
grăbea la fel de tare să dispară, așa că ea puse nişte mâncare 
pentru pisici într-un bol şi privi cu oarecare amuzament cum 
el o mirosea dispreţuitor. 

— Hei, nu uita de unde provii, îi spuse ea. Calul de dar nu 
se caută la dinţi. 

Pisica se uită la ea de parcă ar fi fost complet imbecilă, 
apoi sări pe blatul dulapului și de-acolo se strecură pe lângă 
fereastră. 

= Nicio faptă bună nu rămâne nepedepsită, strigă ea după el, 
apoi, în baie, se schimbă repede în niște pantaloni negri și o 
helancă pe gât. Îmbrăcă o jachetă și-și luă geanta în care-și puse 
celularul și tubul de spray paralizant, după care ieși pe ușă. 

Vremea se mai îmbunase puţin, deși aparatul de dejivrare 
încă făcea ca vizibilitatea să fie dificilă. Fu nevoită să şteargă 
cu mâna o parte din parbriz, dar nu văzu nicio camionetă 
întunecată care să aștepte pe străduțe. Totuși, era în alertă în 
timp ce parcurgea cu mașina distanţa scurtă până la campus, 
altă modalitate de-a face cunoscut că nu era acasă în această 
noapte, deși faptul că-l „invita“ pe pervers în locuinţa ei o 
deranja puţin. | 

Ce mai rămăsese din lumina zilei pălea repede pe când 
Kristi parca în spatele Casei Wagner. Muzeul urma să se 
închidă în zece minute, dar ea voia să verifice locul încă o 
dată. 

Poarta era descuiată și ușa din faţă se deschise cu un 
scârțâit. Kristi păși înăuntru, unde un foc cu gaz ardea vioi. 
Lămpile, cu abajururile lor colorate stil Tiffany, străluceau ca 
niște bijuterii. Canapelele victoriene, mesele sculptate din 
mahon şi scaunele erau strânse în grupuri, iar masa la care se 
servea cina era aranjată cu cristaluri și argintărie, ca şi cum 
se pregătea un supeu mai târziu în această seară. 

Trei femei cam în vârstă de cincizeci de ani scoteau tot 
felul de exclamații privind mobila și ornamentele micuțe, iar 
un cuplu mai tânăr, cu un bebeluș legat la pieptul tatălui său 
într-un fel de eșarfă, se plimba prin încăperile de la parter. 

— Bună. 

O femeie subțire, cu un zâmbet degajat și cu părul în 
suviţe care i se legăna pe obraz, o întâmpină pe Kristi. Purta 
o fustă lungă, cizme și un pulover cu gulerul lăsat în jos. Pe 
ecuson scria: Marilyn Katcher. 

— Eu sunt Marilyn, custodele. Era pe punctul de-a oferi 
un tur al casei înainte de-a închide. Vrei să te alături celorlalți? 

Kristi privi în jur la chipurile care așteptau. 

— Ar fi minunat. 

Merse cu ceilalţi și o ascultă pe doamna Katcher care, cu 
mai mult entuziasm decât credea Kristi că este posibil, 
conducea micuțul grup plimbându-i pe vizitatori prin etajele 
inferioare, explicând istoria familiei, făcând mare caz de 
bătrânul Ludwig Wagner și de moștenitorii lui, povestind cum 
donase el bisericii această parte din vastele sale proprietăți 
din zona orașului Baton Rouge cu scopul expres de-a înființa 
un colegiu. Apoi, îi conduse sus, spre dormitoare, dând 
explicaţii despre copiii care locuiseră acolo și despre 
descendenţii actuali ai lui Wagner care cheltuiau o mare parte 
din averile lor pentru a restaura conacul așa cum era pe vremea 
când Ludwig și copiii lui, inclusiv fiica sa care stătuse în 
scaunul cu rotile, locuiseră acolo. Unele piese erau autentice, 
altele erau folosite pentru a crea atmosfera unui cămin, nefiind 
în mod necesar din aceeași perioadă. 

Ajunși din nou la parter, doamna Katcher își verifică ceasul 
şi încercă să-i dea pe toți afară. Dar Kristi rămase în urmă și 
o întrebă despre subsol. 

— La început, a fost folosit de personalul casei, desigur, 
și cred că are un tunel de legătură sau altă modalitate de acces 
spre locul unde se ţineau trăsurile, care se află chiar alături, 
şi acum adăpostește departamentul de teatru. Mai are ieșiri ŞI 
spre grajduri și șoproane, dar toate aceste pasaje au fost 
considerate nesigure cu ani în urmă, dezaprobate de parohie, 


327 


aşa că au fost sigilate. Astăzi, subsolul este folosit ca depozit. 
Ea ţinu deschisă ușa principală. Ca să fiu sinceră, nu am pus 
piciorul acolo jos. Nu cred că cineva mai merge acolo. 

Părintele Mathias merge, gândi Kristi. Preotul și Georgia 
Clovis deja știau că Kristi îi văzuse apărând prin ușa de la 
subsol, iar faptul că existau sau nu tuneluri dezafectate sub 
clădire o intriga. Şi dacă încă mai existau? Și dacă Marnie 
Gage le folosise? Dar de ce? 

Marilyn Katcher se ținea de program. Ea reuși să-i scoată 
pe toți afară și încuie poarta în urma lor la cinci treizeci fix. 

Vântul se înteţise. Ieşiră în întunericul care se lăsase cât 
timp fuseseră ei înăuntru. Câţiva stropi de ploaie luciră în 
luminile vaporoase care străluceau într-un albastru straniu 
în timp ce Kristi își croia drum spre asociaţia studenţilor. În 
restaurantul gen cantină, ea căută câteva chipuri cunoscute 
de la cursurile de engleză, dar nu le văzu pe Trudie, Grace, 
Zena sau Ariel. Atunci îşi aminti că Zena spusese ceva despre 
faptul că fusese distribuită în piesa moralizatoare a Părintelui 
Mathias. 

Poate o va vedea pe fată pe scenă. 

Bău un cappuccino fără cofeină şi încercă să o sune din 
nou pe Lucreția. Doar fosta ei colegă de cameră fusese cea 
care menţionase prima despre acel „cult“ înainte să se sucească 
subit. Dar, așa cum se întâmpla cu toată lumea în ultimul 
timp, apelul ei fu trimis către căsuţa vocală. 

Kristi nu lăsă niciun mesaj. Lucreția o evita. 

Închizând telefonul, Kristi se îndreptă spre sala de 
spectacole. Dacă ajungea acolo puţin mai devreme, poate reușea 
să facă o scurtă inspecţie. Toate fetele dispărute participaseră 
la piesele moralizatoare ale Părintelui Mathias, deci trebuia să 
existe o legătură între ele și cultul vampiric, corect? 

Era un loc la fel de bun de găsit răspunsuri ca oricare 
altul. 


Adânc, în încăperea ei subterană, stând goală în faţa unei 


oglinzi înalte, Elizabeth se examina cu atenţie. 
Era iritată. 

Nervoasă. 

Evident avea nevoie de mai mult. 

Mai mult ce? o ironiză mintea ei, pentru că ea nu accepta 
să spună că avea nevoie de sânge, sângele altora. 

Asta o făcea să se simtă slabă sau dependentă, și nu era 
deloc așa. Era robustă. Puternică. Plină de viaţă. Dar adevărul 
era că tânjea după mai mult... 

Voia să simtă din nou acea agitaţie a întineririi. Dar nu 
era să fie, pentru că oglinda sublinia fiecare defect, chiar și 
cel mai vag. Aflată în aceeași zonă ca şi cada ei, oglinda era 
luminată de câteva becuri cu lumină difuză, așezate pe un 
suport pe care ea îl putea manevra după dorinţă, dacă voia 
să-și examineze vreo imperfecţiune de pe trup. 

La nivel pur intelectual, nu putea crede că sângele femeilor 
mai tinere chiar reușea să întârzie îmbătrânirea sau să 
revitalizeze pielea, dar oare nu observase chiar ea schimbările 
de pe trupul său? 

Cu un ochi critic, se cercetă în oglindă, căutând semnele 
care indicau îmbătrânirea: cutele din dreptul buzelor; 
încreţiturile de la colțurile ochilor; apariţia cutelor la baza 
gâtului; lăsarea abdomenului, în ciuda unui regim strict însoțit 
de genuflexiuni, ridicări de greutăţi și altele asemenea. Exista 
o linie subţire între a fi în formă, suplă sau, pur și simplu, 
slăbănoagă. Dar niciunul dintre oasele ei nu apărea acolo unde 
nu era cazul. Musculatura ei era perfectă, iar pielea îi era încă 
albă ca spuma laptelui și fermă, sfârcurile tari și întunecate. 
Niciun fir alb nu îndrăznea să apară prin părul ei sclipitor de 
negru. 

Încă. 

Dar ea știa prea bine că vârsta era un dușman neînduplecat, 
și, deși folosise tot felul de creme împreună cu regimul ei 
special, nu ajunsese atât de departe, încât să se gândească 
serios la liposucţie, dermabraziune sau epilare cu laser. 

Pentru moment, se abţinea să facă ceva atât de radical. 

Nu avea nevoie. 

Pentru că remediul ei funcţiona. Acum, studiindu-şi pielea 
fără cusur, fără vreo urmă de îmbătrânire, o găsi aproape 


329 


perfectă. Tinerească. Vanitatea o făcu să zâmbească. Nu se 
născuse frumoasă; de fapt, își aminti că mama ei obișnuia să 
spună că fusese un bebeluș „urât“, cu capul diform, cu ochii 
prea mari, părul rar și trupul firav. Dar ea înflorise, se 
transformase dintr-un copil ciudat şi o fată stângace, într-o 
adolescentă care făcea ca băieții şi bărbaţii să-şi întoarcă după 
ea capetele lor stupide. 

Și tocmai la acel sentiment, la acea senzaţie oferită de 
puterea frumuseţii refuza ea să renunțe. Așa că făcuse cercetări 
şi îşi dădu seama că, în ciuda genelor ei și a ajutorului oferit 
de diferite produse, îmbătrânirea va încerca să o distrugă. 
Ochii ei vor deveni buhăiţi și întunecaţi, pielea își va pierde 
elasticitatea, sânii se vor lăsa și porțiuni fleşcăite vor începe 
să apară. 

Doar dacă nu avea o modalitate de a lupta cu asta. 

Metoda ei secretă, se gândi ea, întorcându-se în fața 
oglinzii și privind peste umăr la imagina ei. Fesele erau încă 
tari și ferme, talia subţire. Și din pozele pe care le văzuse, ea 
semăna uimitor de mult cu splendida ei omonimă. De fapt, 
decise ea înclinând din cap, ea era chiar mai frumoasă. 

Ştia de mult că era o descendentă a lui Elizabeth Bathory, 
şi fusese fascinată de contesă, dar doar de curând, de când își 
dăduse seama că vârsta ei începea să se vadă, își asumase 
numele lui Elizabeth și regimul ei. 

Povestea spunea că Elizabeth, evident, un pic nebună, își 
făcuse griji că-și va pierde frumuseţea legendară. De asemenea, 
contesei îi plăcea să tortureze şi să chinuie oamenii, așa că 
într-o zi lovi o servitoare atât de tare, încât sângele feciorelnic 
îi stropi mâna. Elizabeth se înfuriase și mai mult până ce 
observase că porțiunea de piele atinsă de sânge părea a fi 
mult mai tânără și frumoasă decât restul pielii care o înconjura. 
Din acea zi, Elizabeth găsi modalităţi de o cruzime crescândă 
pentru a scoate sânge din ceilalți în folosul ei personal. 

Acum, evident, femeia fusese bolnavă mintal. Foarte 
bolnavă. 

Cu toate acele căsătorii regale între rude, nici nu era de 
mirare. 

Desigur, multe dintre poveștile sau legendele legate de 
„contesa sângeroasă“ fuseseră dovedite, inclusiv faptul că făcea 
baie în sânge. Atrocităţile comise cu o mulțime de tinere nici 
nu mai intrau în discuţie. In cele din urmă, fusese judecată și 
condamnată pentru crimele ei și închisă în castelul său. Cei 
care au ajutat-o nu au fost atât de norocoși. 

Dar legenda, folclorul care vorbea despre băile făcute în 
sângele țărăncilor şi posibila ei nobleţe erau ceea ce o intriga 
pe această nouă Elizabeth. 

Chiar dacă legendele fuseseră înfrumuseţate odată cu 
trecerea deceniilor, chiar dacă unele dintre cele mai ciudate 
cruzimi îi erau atribuite contesei, toate acestea nu aveau niciun 
fundament istoric. Dar teoria despre sângele femeilor tinere 
nu era doar ceva ce o intriga, ci părea să aibă un merit. 

Oare nu chiar ea însăși îi dovedise validitatea? 

Acum, privindu-se în oglindă, Elizabeth își arcui gâtul, 
cercetându-și fiecare părticică a trupului, rotindu-se încet în 
lumină. 

Oare primele urme de umflături de sub pielea șoldurilor ei 
— ușoara urmă de celulită — nu dispăruseră odată cu primele ei 
băi de sânge? Și acele cute subțiri ca niște fire de păianjen, din 
spatele genunchiului drept? Nu dispăruseră ele după prima baie? 

Desigur că da. Acum, spatele genunchiului ei era mătăsos 
și moale, nu se mai vedea nici cea mai mică urmă a venelor. 

Era atât de convinsă de reîntinerirea pielii ei, de puterea 
reconfortantă a sângelui, încât aproape că ar fi fost de acord 
să intre într-un bazin umplut cu sângele „inferioarelor“ lui 
Vlad. 

Dar nu! 

Își privi reflexia în oglindă, vizibil rușinată de acest gând. 
Era altceva să-și cufunde trupul în sângele fetelor deștepte și 
tinere. Elizabeth nu se lăsase păcălită cum că erau „virgine“ 
sau „pure“ sau alte fleacuri de acest gen, dar cel puţin ele nu 
dansaseră la bară pentru nişte bărbaţi grași care aruncau 
ocheade și salivau. Sau, cel puţin aşa își spunea ei însăși. De 
fapt, ce anume știa despre cele pe care le alesese Vlad cu 
ajutorul ei? 

Doar că erau inteligente și că tindeau spre o educaţie 
aleasă. Ceva ce-i scăpase lui Vlad. 

Ea surâse afectat. 

Vlad. 

Așa insista să i se spună, deși, desigur, ea-i cunoștea 
adevărata identitate. 

Își luase numele de Vlad Țepeș, deși avea deja destule 
nume. Dar, în fine, dacă voia să fie Vlad, ea-i făcea pe plac. 
Îşi luase numele de Elizabeth, își asumase identitatea ei, așa 
că și el simţise nevoia să devină altcineva. 

Vlad era în toate discipolul ei. 

Dar ea avea nevoie de el, așa cum și adevărata contesă 
Elizabeth solicitase ajutorul celor la fel de sadici ca ea. 

Ridicându-și părul negru, își admiră profilul perfect, apoi 
ajustă câţiva cârlionţi făcându-i să-i cadă liberi pe ceafă, pentru 
a se juca cu fantezia lui. 

Asta era diferența dintre ei. Ea era o femeie practică. 
Încerca doar să-și prelungească viaţa și frumusețea, să continue 
să atragă privirile și să se simtă plină de vitalitate. Şi, da, asta 
implica și puțin sadism, dar toate pentru un scop. 

Lui Vlad însă îi plăcea senzaţia senzuală oferită de crimă, 
de scurgerea sângelui, de sex. 

Ceea ce era în regulă. 

Ea se putea excita ca oricine altcineva, presupunea ea, 
încruntându-se ușor când unul dintre cârlionți refuză să fie 
suficient de seducător. Se zări în oglindă și-și forță mușchii 
să se relaxeze. Nu trebuia să-și testeze propria teorie și să 
lase să-i apară noi linii care să-i rideze fruntea perfect netedă. 
Până acum sângele funcţiona, deși Vlad dăduse de înțeles că 
provizia scăzuse. 

Ce imbecil permitea să se întâmple una ca asta? 

Lui îi era frică, asta era. Uciderea violentă a fetelor „bune“ 
încetase. Vorbea doar de „inferioarele“ lui. Pentru numele lui 
Dumnezeu, băiatul nu pricepea. Dar nici nu o putea face. Uneori, 
Elizabeth se îndoia sincer de inteligenţa lui. Dar era partenerul 
ei, şi-i era devotat, iar ea-l putea juca pe degeţelul ei perfect. 
Nu pretindea decât să-l lase să facă sex cu femeile înainte și 

după ce mureau. Da, era un băieţel ciudat, dar atâta timp cât 
scotea sângele din trupurile lor, fie ca el. Şi o adora. Era 
credincios în sufletul și în mintea lui, dacă nu în penisul său. 

Cui îi păsa? 

Ea avea nevoie de un singur lucru — să se asigure că va 
fi destul sânge. Așa că îi sugerase să-l însoțească la următoarea 
crimă. Pentru că devenea nervos. Agitat. Îngrijorat că poliția 
ar putea observa ceva. Era o problemă, dar răspunsul era 
evident: ia mai multe. Omoară mai multe deodată. Apoi începe 
să vânezi în altă parte. Undeva, unde este mai puţin evident. 

Dar vânează doar femei deștepte, suple, inteligente, destul 
de tinere, încât să mai aibă vitalitate. Și niciodată o mamă, ca 
ultima „inferioară“ pe care Vlad încercase să i-o paseze. Să 
fim serioşi! Oare el nu știa că nașterea îi fura unei femei 
vitalitatea? Că odată ce o femeie dăduse viaţă unei alte ființe, 
unui bebeluș purtat în pântec, și care sângerase zile şi 
săptămâni după aceea nu mai era niciodată la fel? 

Elizabeth reuși, în cele din urmă, să facă cârlionţul negru, 
nestatornic, să stea la locul lui. Privind în extaz la propria 
imagine, decise că era timpul să-i spună. Se întinse după celular 
pentru a-i transmite fericita veste. În această noapte nu voia 
doar să-l privească cum ucide. In această noapte îl va ajuta şi 
se va asigura că vor fi mai multe victime. 

Imaginile câtorva studente îi apărură în minte. 

Cea mai clară îi aparținea lui Kristi Bentz. 


23 


Pay tocmai ieșea pe ușă pentru a se duce la întâlnirea cu 
dr. Hollister și se întreba cum să o scurteze când telefonul lui 
ciripi. 

Numele lui Sonny Crawley apăru pe micuțul ecran. 

— Ce s-a întâmplat? întrebă Jay, cărându-și servieta și 
laptopul afară, unde ploaia răpăia pe streașina verandei și se 
scurgea peste marginea jgheaburilor îndoite. 

— Mă gândeam că vrei să afli ultimele noutăți în legătură 
cu fetele dispărute. 

Fiecare nerv din trupul lui Jay se încordă. 

— Ai descoperit ceva? 

— Poate ca da, poate că nu, dar m-am gândit că vrei să 
ştii. 

Bruno se strecură prin crăpătura ușii și Jay o închise. 
Traversară împreună cu vioiciune curtea udă. 

— Spune-mi. 

— Ei bine, totul a început cu un braconier care a găsit un 
afurisit de braț de femeie în stomacul unui aligator. Noi credem 
că s-ar putea să aparțină uneia dintre studentele dispărute, dar 
nu am putut găsi restul trupului. 

Sonny îi spuse întreaga poveste, în timp ce Jay își punea 
lucrurile și pe Bruno în cabina camionetei. Se așeză la volan 
fără să pornească motorul, privind prin parbriz și află că 
braconierul îl sunase pe șerif, că acesta dusese aligatorul 
împreună cu conţinutul stomacului lui la morgă, că poliţia 
încerca înnebunită să ia amprente de pe membrul parțial 
descompus și devorat. Echipele de polițiști încă mai căutau 
trupul sau trupurile, şi teoria era că acest braţ se poate să fi 
aparținut uneia dintre fetele dispărute. Până acum, nu avuseseră 
noroc. 

— Unul dintre cele mai ciudate lucruri legat de asta este 
faptul că braţul nu avea deloc sânge. Nicio picătură, îi mărturisi 
Sonny. Te-ai gândi că ar trebui să fie ceva acolo. Dacă te tai 
la deget, sângerezi. Dacă tai penisul unui tip, ai sânge. Nu 
sunt doctor, nu, frate, dar eu cred că ar trebui să existe ceva 
sânge în venele şi arterele alea. 

Și eu la fel, gândi Jay, pornind motorul camionetei. 
Gândurile i se îndreptau la toate acele discuţii despre vampiri. 

— Deci brațul este la morgă şi celelalte probe, cum ar fi 
ceea ce era sub unghii, bucăţi din ojă, de exemplu... sunt la 
laborator? 

— Da. Poate ai vrea s-o suni pe doamna locotenent. Ea 
știe mai multe despre asta decât mine. 

— O voi face, dar, între timp, am nevoie de o favoare. 

— Alta? 

— Îți fac cinste cu o bere. 

— Pun pariu pe fundul tău că o vei face. 

— Îți cumpăr șase doze, spuse Jay, auzind afrontul lui Sonny. 

— Spune. 

— Poţi verifica dacă cineva dintre cei care lucrează la All 
Saints deţine o camionetă de culoare închisă? 

— Cineva de la colegiu? 

— Îţi voi trimite prin e-mail o listă cu nume. 

— Nu poţi verifica chiar tu asta? 

— Am nevoie de asta ieri. Speram că mă poți ajuta. Și 
vreau să știu dacă vreunul dintre ei are cazier. O examinare 
amănunțită. 

— S-ar putea să dureze ceva. 

— Dacă te grăbești, deja ajungem la douăsprezece doze. 

Sonny râse cu putere, râsul unui fumător care se sfârși cu 
o tuse. 

— Pentru atâta bere o voi face. Probabil că mâine voi avea 
niște date în legătură cu dosarele de la Registrul Auto. Cât 
despre cealaltă treabă, îți voi da de ştire imediat ce primesc 
informaţia. 

— Mulţumesc. 

— Și vreau bere adevărată, ai auzit? Nu porcării ieftine. 

— Bere adevărată, îi promise Jay. 

— Trebuie să închid. Am un alt apel și este duminică 
noaptea. Ştii tu, am şi eu o viaţă. 

Crawley închise şi Jay îşi lăsă mintea să proceseze noile 
informaţii. 

Un fior îi trecu prin suflet. Un braţ retezat, fără sânge. 
Fără pic de sânge. Oare fusese scurs și digerat de aligator sau 
i se întâmplase altceva, ceva nepământesc? Ca om de ştiinţă, 
nu credea deloc în existența unor vampiri care pășeau pe 
pământ, dar, dacă Kristi avea dreptate, însemna că exista un 
cult prin apropiere, cu adevăraţi adepţi, şi care știau că ei sunt 
pe urmele lor. 

Desigur, brațul retezat s-ar putea să nu aparțină vreuneia 
dintre fetele dispărute de la All Saints. 

Dar el se îndoia se asta. 

Băgând mașina în viteză, formă numărul lui Kristi pentru 
a-i spune noutățile, dar telefonul ei trecu direct în căsuţa vocală. 

— Bună, eu sunt. Sună-mă, spuse el, apoi închise, cu un 
sentiment de neliniște. 

Nu ar fi trebuit s-o scape deloc din ochi. Lucrurile se 
precipitau. Trebuia să-i spună lui Crawley, lui Laurent sau 
cuiva ce naiba se întâmpla la All Saints. 

Kristi va fi furioasă, dar ce dacă? 

Strânse din dinţi. Ar fi trebuit să amâne această întâlnire 
cu Hollister și să se ducă cu Kristi la afurisita aia de piesă, 
dar acum era prea târziu. 

Privi spre telefon, îndemnându-l parcă să sune. 

- Haide, Kris. Sună-mă, spuse el. 

Dar telefonul rămase tăcut. În timp ce conducea spre 
colegiu, neliniștea și îngrijorarea lui crescură. 


În toaleta femeilor de la asociaţia studenților, Kristi își 
puse lănţișorul de aur în jurul gâtului și se întrebă dacă nu 
cumva făcea cea mai gravă greşeală a vieţii ei. Sub luminile 
fluorescente ale becurilor sticluţa strălucea, conţinutul său 
întunecat arătând aproape negru. 

Se simţea ciudat. 

Extravagant. 

Aproape malefic. 

Scoțând un sunet enervant, ea-și vârî lănțişorul sub 
pulover, astfel că sticluța stătea lipită de pielea ei. Era 
surprinzător de rece pentru cât era de mică. 

Îşi dădu cu luciu de buze și se îndreptă înadins spre cealaltă 
parte a campusului, unde se alătură unei mulțimi de studenți 
și de membri ai facultăţii care se îndreptau spre clădirea din 
cărămidă ce adăpostea departamentul de engleză și o mică 
sală de spectacole, nu departe de Casa Wagner. Luminile 
străluceau în jurul intrării din partea de sud și un mic afiș alb, 
pictat cu litere negre proclama: „În această seară se joacă 
Povestea lui Oricine“. 

Chintesenta pieselor moralizatoare, gândi Kristi când o 

văzu pe fata numită Ophelia care-și spunea „O“ și care purta 
la gât o sticluță cu propriul ei sânge. 

Perfect. 

„O“ încerca să cumpere un bilet de la o fată care şedea 
la o masă lungă. Un fel de muzică medievală, de cimpoi, 
umplea anticamera. Fata care dădea bilete, îmbrăcată toată în 
negru, părea să aibă dificultăţi în a da restul și a stabili un 
contact vizual. Părul ei negru, strâns la spate, cu rădăcini de 
un șaten-deschis, era într-un contrast total cu machiajul gros, 
alb, care-i acoperea fața. 

— Deja s-au vândut toate biletele la piesă? vru „O“ să știe, 
privind în jos la fata care se ocupa de încasări. 

— Da... vreau să spun, nu ştiu... Stai o secundă. 

— Mi se cere la curs! „O“ nu avea de gând să renunţe. 
Trebuie să intru. 

— Știu! Toată lumea spune același lucru. 

Fata agitată îl văzu pe Părintele Mathias la intrarea în 
teatru, acoperită cu o draperie. Îmbrăcat cu o sutană neagră 
care probabil că ţinea de moda clericilor din 1400, el își trase 
o mânecă, cea care acoperea o bucăţică abia vizibilă de bandaj. 

— Părinte Mathias? Mă puteţi ajuta o secundă, vă rog? 

— Ce este, Angel? vru el să știe și Kristi se întrebă dacă 
numele fetei era într-adevăr Angel. Sau avea ceva de-a face 
cu piesa? Sau, și mai rău, era numele cu care o alinta Părintele 
Mathias? 

— Ştiţi câte locuri mai avem libere? 

— Câteva, spuse el cu blândeţe, răbdător, în ciuda derutei 
fetei. Așezăm niște scaune pliante în plus. Privi spre mulțimea 
adunată. Mă temeam de asta, spuse el în barbă. Apoi, vorbind 
mai tare anunță: Mulţumesc tuturor că aţi venit. Din nefericire, 
nu ne aşteptam la o mulțime atât de mare. 

În spatele lui Kristi cineva se înghesui și un tip spuse: 

— Vă bateţi joc de mine? 

— Sala de spectacole are un număr limitat de scaune, 
aprobat de departamentul de pompieri, și este deja plină. 

— Poftim? spuse o fată din spatele lui Kristi care stătea 

aproape de ea. Trebuie să scriu o lucrare despre această 
producţie! 

— Hei, care-i treaba? ţipă un alt student. 

Părintele Mathias ridică mâinile, apoi le lăsă în jos și 
spuse: Ă 

— Vă rog, vă rog pe toţi, acceptaţi scuzele mele. In această 
seară, mai putem vinde încă zece bilete, dar plănuim să repetăm 
această reprezentaţie mâine sau poate vineri, oricând sala de 
spectacole va fi disponibilă din nou și actorii vor putea juca, 
deci veţi putea vedea piesa. 

— Mâine? Ce dra...? 

— Eu lucrez în serile de luni, protestă o altă voce. 

— Asta-i o minciună, spuse un băiat furios. 

— Vă rog, vă rog, insistă Părintele Mathias. Sunt sigur că 
putem rezolva cumva. Vom înregistra piesa și, dacă nu puteţi 
vedea spectacolul în direct, acesta va fi disponibil la 
departamentul de teatru. Următorul spectacol va fi postat pe 
site-ul campusului imediat ce voi putea pune lucrurile la punct. 
Mulţumesc tuturor! 

Apoi plecă, lăsând-o pe neajutorata Angel să se ocupe de 
mulțimea nefericită. „O“ reuşi să ia un bilet, la fel şi Kristi, 
ea fiind una dintre ultimele norocoase care primi, pentru cinci 
dolari, un program subţire, lucios, și tichetul de intrare. Intră 
într-o anticameră mică unde o persoană chiar îi verifică 
conținutul genţii, ca și cum ar fi participat la un concert rock 
și aducea produse de contrabandă. 

— Vă cerem să lăsaţi celularul la noi, îi spuse însoțitoarea. 

— De ce? 

— Nici nu aţi crede dacă aţi afla ce probleme avem. 

Îi dădu lui Kristi un tichet colorat pentru a-și ridica 
celularul la plecare și un pix. 

— Dar telefonul este închis. 

— Așa sunt regulile. Trebuie să-l lăsaţi. Scrieţi-vă numele, 
o adresă sau un e-mail unde puteţi fi găsită în caz că se 
întâmplă vreo încurcătură. 

Lui Kristi nu-i plăcea să renunțe la celular, dar nu prea 
avea de ales dacă voia să intre înăuntru. Completă formularul, 

păstră o jumătate din tichet și, surprinsă că tubul ei cu spray 
paralizant nu fusese confiscat, își luă geanta și intră grăbită 
înăuntru, unde temperatura părea că se ridicase cu douăzeci 
de grade. Oamenii stăteau înghesuiți pe rândurile de scaune 
ale sălii de spectacol, dar ea reuși să găsească un scaun pliant 
așezat pe un culoar între rânduri. Alături de ea se afla „O“, 
care deja își aşezase geanta la picioare și stătea cu ochii aţintiţi 
asupra scenei. Cortina decolorată din catifea, cândva de un 
maro-închis, era trasă. În partea de sus, câteva lumini slabe 
erau îndreptate spre scenă. Sala de spectacole avea o capacitate 
maximă de cincizeci de persoane — în această seară, se aflau 
acolo aproape șaizeci și cinci. Radiatorul supraîncălzea 
încăperea și afurisita de muzică renascentistă răsuna peste tot, 
acoperind șoaptele și îmbulzeala mulţimii. 

Un bărbat de vreo treizeci şi ceva de ani, care stătea în 
fața lui Kristi, îşi dăduse prea mult cu loţiune după ras, poate 
pentru a acoperi mirosul de marijuana care se ținea scai de el. 
Vechiul truc cu Old Spice nu funcţiona; făcea doar ca mirosul 
saturat să fie și mai perceptibil. 

Muzica mai urlă preț de-o secundă în sala de spectacole, 
apoi, deodată, se făcu liniște. Kristi privi în jur și văzu chipuri 
cunoscute, persoane care luau parte la cursurile de engleză. În 
fundul sălii, Hiram Calloway citea silitor programul. Se pare 
că era singur; Kristi se întrebă dacă el o trădase, dându-i 
cuiva cheia de la locuinţa ei, sau dacă el era cel care-i filma 
apartamentul. Se înroși gândindu-se la asta și fulgeră cu 
privirea spre el. Ca şi cum ar fi simţit, el înălță capul, o văzu, 
apoi îl îngropă repede la loc, în program. 

Ea-și aminti că-l urmărise pe tipul pe care-l văzuse în 
apartamentul ei, și Hiram nu i se părea potrivit. Era puţin cam 
fără vlagă, ca un fost jucător de fotbal, și ea fusese întotdeauna 
o bună atletă. Dacă nu ar fi fost înotătoare, probabil, ar fi fost 
o stea a pistei de alergare, așa că în mod sigur l-ar fi prins 
dacă l-ar fi alergat prin noapte. 

Adrenalina putea să-i dea aripi. Teama de a fi prins. 
Dacă era așa, atunci era o minune că nu suferise un atac de 
cord. Sau poate că nu fusese el. Singura persoană care mai 

avea o cheie era Irene Calloway, iar ea aproape că nu se 
despărțea de baston. Desigur, Kristi o putea întrece imediat. 

Atunci cine? 

Ea se uită la Hiram, care nu îndrăznea să-i arunce vreo 
privire. Ratatule, gândi Kristi, și-și lăsă privirea să parcurgă 
încăperea. O văzu pe Grace în faţa sălii, dar nu și pe Lucreția. 
Nici pe Ariel. Verifică programul, gândindu-se că s-ar putea ca 
Ariel să joace în piesă, dar Ariel nu era trecută ca actriță și nici 
ca persoană care lucrează în spatele scenei. I se aduceau 
mulţumiri lui dr. Croft, ca șefă a departamentului de engleză, 
şi Părintelui Mathias, desigur, împreună cu dr. Grotto, care era 
trecut drept „consultant“, indiferent ce naiba ar fi însemnat 
asta. Zena Regent, următoarea Meryl Streep, era trecută ca 
jucând rolul Faptei Bune, în timp ce Robert Manning, un student 
afro-american, care participa la câteva dintre cursurile pe care 
le frecventa și Kristi, avea rolul principal. Gertrude Sykes era 
trecută ca fiind Moartea. Și la sfârșitul celei de-a doua pagini 
era pomenită M. Kwan, care crease programul spectacolului și 
ajutase la „promovarea și la lansările din presă“. 

Mai nu menţionase niciodată că ar avea legături cu 
departamentul de teatru, dar nici Kristi nu o întrebase prea 
multe despre cursurile sau despre interesele ei. Ştia puține 
lucruri despre fată, doar că era indiscretă, studentă la jurnalism, 
că o cunoscuse pe Tara Atwater și că era îngrozită că trebuia 
să-și spele rufele la subsol. 

Acum, şi Mai avea legătură cu departamentul de teatru și, 
prin urmare, cu Părintele Mathias și cu obsesia lui cu piesele 
moralizatoare... piese la care participaseră toate fetele 
dispărute. 

Lămpile din sală clipiră și apoi, în câteva minute, se 
stinseră de tot. În liniștea care urmă, apăru lumina unui 
reflector, și Părintele Mathias începu introducerea. 

Kristi nu mai văzuse niciodată piesa, dar citise o parte din 
ea, în liceu. Esenţa era acel Oricine — simbolizându-i pe toți 
bărbaţii și femeile de pe pământ — care, fiind prea acaparat de 
cele lumești, își pierduse sufletul. Când fusese chemat de 
Moarte, Oricine nu mai avea nimic. El se confruntă și cu alte 

personaje, inclusiv cu Fapte Bune, Cunoașterea, Confesiunea 
și altele, în încercarea sa de-a mai lua pe cineva cu el în viaţa 
de apoi. 

Ceea ce o interesa pe Kristi nu era atât piesa în sine, cât 
actorii. O recunoscu pe prietena Lucreţiei, Trudie, trecută în 
program ca fiind Gertrude, interpretând Moartea. Apoi pe Zena, 
care, desigur, stârnea emoția tuturor. Unele dintre celelalte 
personaje i se păreau cunoscute, ca și cum le-ar fi văzut la 
curs, dar nu le ştia numele exact. Unul dintre personaje, 
Ingerul, era într-adevăr interpretat, deși neconvingător, de către 
fata care vânduse biletele. Sala era, de asemenea, plină de 
studenți de la cursurile de engleză ale lui Kristi și, preţ de o 
clipă, crezu că o zărește și pe Georgia Clovis, ascunsă în nişa 
unei ieșiri laterale. 

Ce făcea ea acolo? 

Kristi miji ochii privind spectatorii. Erau prezenți și câţiva 
dintre profesorii ei, crema departamentului de engleză. 
Dr. Natalie Croft, șefa departamentului, stătea lângă un bărbat, 
pe care Kristi nu-l recunoscu, și dr. Preston, care încă arăta 
de parcă ar fi fost pregătit să prindă următorul val mare. El, 
la rândului lui, stătea lângă doamna Senegal, profesoara de 
jurnalism a lui Kristi. 

Oamenii ăștia nu aveau o viața personală? 

Sau asta era o reprezentaţie comandată? 

In întuneric, își scoase lănţișorul din jurul gâtului, 
aranjându-l în așa fel, încât sticluţa să fie așezată peste pulover. 
Era încă pe deplin ascunsă de jachetă, dar când luminile se 
vor aprinde, Kristi plănuia să vorbească cu câteva persoane și 
era curioasă dacă cineva va comenta sau o va observa. Piesa 
continuă, cu replici proaste, iar tipul din faţa ei care duhnea 
a mosc și marijuana, începu să sforăie. Capul i se lăsă în faţă, 
şi femeia de lângă el îl împinse într-o parte. 

Se trezi cu un sforăit puternic, ca un hârșâit de ferăstrău, 
iar femeia îi spuse să facă liniște. 

Kristi stătea pe marginea scaunului. Aștepta nervoasă și 
când, în sfârșit, se termină piesa și interpreţii își făcură apariția 
pentru a saluta publicul, ea era pregătită. În timp ce aplauzele 

se stingeam, ea trecu pe lângă bărbatul care sforăise și o 
prinse din urmă pe „O“ care se îndrepta spre ieșire. 

— Tu ești „O“, nu-i așa? spuse Kristi, ca și cum ar fi 
văzut-o abia în acel moment. Cred că avem un curs împreună. 

„O“ se uită la ea, vizibil deranjată, și o întrebă: 

— Care dintre ele? 

~ Poate Shakespeare... sau... cursul despre vampiri al lui 
Grotto. 

— Da. Ei bine, poate. 

— Caut un partener, ca să învăţăm împreună. 

— Eu nu caut. 

— Cunoști pe cineva? 

„O“ se întoarse cu fața spre Kristi când ajunseră în pragul 
anticamerei. 

— Arăt eu ca un nenorocit de consilier? vru ea să știe. 
Apoi privirea îi căzu pe sticluța de la gâtul lui Kristi. Ce 
dracu’ faci? spuse ea, pălind. Ascunde chestia aia. 

— De ce? 

— De ce? repetă „O“. Miji ochii. Faci parte din... 

In acel moment, Părintele Mathias se îndreptă spre ele și 
„O“ făcu ochii mari într-o avertizare mută. 

Kristi ascunse repede sticluța sub cămașă. 

— V-a plăcut reprezentaţia din această seară? întrebă 
preotul. 

— Imens, spuse „O“, deși era evident că nu era sinceră. 

— Bine, bine! 

— Părinte Mathias, felicitări! Natalie Croft îşi croi drum 
prin mulţime, îndreptându-se spre preot. O treabă bine făcută, 
spuse ea, deși Kristi nu era de acord. Niciunul dintre interpreţii 
din această seară nu va ține vreun discurs de mulțumire, în 
viitorul apropiat, la Gala de premiere a Academiei sau, 
probabil, în decursul vieţii doamnei dr. Crofi. 

— Oricine este piesa mea preferată, deși abia aştept să 
caut și altele, despre mistere și miracole. Sper să reveniţi. Oh, 
iar pentru cei care doresc să o revadă, vom avea o altă 
reprezentaţie mâine seară. Mulţumesc. 

Părintele Mathias ieşi prin spatele teatrului. Luminile se 

aprinseră şi toată lumea începu să-și strângă lucrurile. „O“ 
ieși pe ușă într-o clipită şi Kristi încercă să o urmărească, dar 
fu prinsă în mulțime, apoi trebui să-și recupereze celularul, 
care îi fu înmânat de o altă fată, cea care interpretase, în 
piesă, Cunoașterea. Apoi, Kristi își croi drum spre ieşire și 
ieși în noapte, sperând să o zărească pe „O“. Dar fata dispăruse. 
La fel și cei pe care-i recunoscuse în public. 

Minunat, gândi ea, punându-și geanta pe umăr. Toate fetele 
care fuseseră răpite participaseră la piesele Părintelui Mathias, 
iar ea sperase să găsească vreo legătură, numai că ajunsese 
într-o fundătură. Stând în întuneric, în bătaia vântului rece, ea 
privi cum alți spectatori părăsesc teatrul, unii îndreptându-se 
spre parcare, alţii spre inima campusului. Profesorii plecaseră 
atât de repede din teatru de parcă abia așteptau să scape. 

Cei câțiva care se opriseră să vorbească, să fumeze sau 
doar să piardă vremea nu erau persoane cunoscute. Cum 
rămânea cu interpreţii din piesă? Nu bănuise ea că era posibil 
să existe o legătură între ei? 

Recunoaște, gândi ea descurajată, ar trebui să-l laşi pe 
tatăl tău să afle despre ce este vorba. 

În drum spre mașină, trecu pe lângă Casa Wagner. 
Întunecată, cu contururi ascuţite și amenințătoare, arăta mult 
mai respingătoare noaptea. Ea verifică din nou poarta și o 
găsi încuiată așa cum se așteptase. Apoi observă o pâlpâire, 
o mică rază de lumină, venind dinspre fereastra subsolului. 

Oare 1 se păruse? 

Când privi din nou, licărirea dispăruse. 

Oare fusese vreo reflexie? O născocire a imaginaţiei ei? 

O sclipire! 

Văzu o altă lumină albăstruie prin geamurile murdare, 
care dispăru la fel de repede. 

Zonă de depozitare, pe naiba, gândi ea. Cine ar fi umblat 
noaptea prin lăzile vechi? Și de ce fusese Părintele Mathias 
acolo în cursul zilei? Spusese doar că văzuse urme de șobolani, 
dar poate că prin asta voia s-o facă să stea departe. Ei bine, 
ameninţarea nu funcționa. Fusese bătută și ținută în lanţuri, 
avusese de-a face cu câini răi care-și arătau colții, cu psihopați 

demenți, își pierduse părinţii biologici şi fusese la un pas de 
moarte. Câţiva șobolani erau o nimica toată. 

Ocolind clădirea, încercă poarta din spate şi descoperi că 
şi aceasta era încuiată. S-o ia dracu’! Va intra înăuntru. Era 
foarte simplu să se caţere pe gardul de fier forjat și știa că nu 
există camere de supraveghere. Recunoscuse și Georgia 
Clovis? 

Deşi gardul era prevăzut cu ţepușe, partea de sus a porții 
era decorată cu ornamente ondulate. Kristi escaladă poarta și 
sări în cealaltă parte, aterizând ghemuit pe aleea de cărămidă. 
Privind în jur pentru a se asigura că nu o văzuse nimeni, se 
grăbi în sus pe scările verandei și încercă ușa din spate. 

Era încuiată. 

La naiba! Nu avusese niciodată noroc cu trucul cu cartea 
de credit care părea să funcţioneze atât de eficient în filme și 
nici n-avea cu ce să spargă o încuietoare. 

Ce să facă acum? 

O fereastră? 

Încercă toate ferestrele de pe verandă, dar nu se clintiră 
şi nici nu putu ajunge la vreuna de la primul etaj. Poate reușea 
să se strecoare printr-o fereastră de la subsol? Ocoli clădirea 
imensă, în stil gotic, dar nu exista nici măcar o singură fereastră 
la care putea ajunge și nici ușa din față nu se clinti. Trebuia 
să facă rost de-un levier. 

Și luminile pe care le văzuse pâlpâind? 

Lanterne? 

Lumânări? 

Lanterne de buzunar? 

Luminile dispăruseră. Subsolul era acum întunecat ca un 
mormânt. 

Dezamăgită, Kristi se cățără înapoi pe poartă. Când se 
îndreptă spre mașină, simți acei ochi nevăzuţi care-i urmăreau 
fiecare mişcare. Vântul adie, făcând ca frunzele ude de pe 
pământ să se ridice, iar ramurile fragile ale stejarilor să 
scrâșnească. 

Când ajunse la mașină, i se păru că aude o voce... o voce 
slabă... o şoaptă... 

carton e pete tara 


Se opri brusc. 

— Ajută-mă, se auzi vocea. 

Kristi se întoarse, încercând să desluşească ceva în întuneric. 

— E cineva acolo? întrebă ea, privind de-a lungul parcării, 
spre conac. Își încordă auzul, dar nu auzi nimic în afară de 
freamătul vântului. 

Este doar în mintea ta, îşi spuse, dar aşteptă din nou, 
ascultând; simţea înțepături pe piele, ca și cum fiecare mișcare 
a ei era cercetată amănunţit. Măsurată. Anticipată. 

— E cineva acolo? întrebă ea din nou, întorcându-se încet. 
Inima îi bătea cu putere, îngrozită, iar degetele trăgeau 
fermoarul genţii și strângeau tubul de spray paralizant. 

— Alo? 

Nimic. 

Doar ploaia care se scurgea prin burlane și clopotele 
capelei care începură să bată ora exactă. Pielea i se făcu de 
găină și ridică privirea spre acoperișul Casei Wagner. Oare 
era cineva în camera de sus și o privea? O siluetă întunecată 
printre umbre? Sau își imagina ea toate astea? Aproape că se 
aștepta ca o creatură infernală, cu colţi însângeraţi să sară pe 
ea. Sticluţa de la gât părea a cântări o tonă. 

— Revino-ţi! se mustră ea, odată ajunsă în maşină. 

Luă telefonul, îl deschise și ascultă cele două mesaje. 
Unul era de la Jay care insista să-l sune, celălalt de la tatăl ei, 
care făcea eforturi să lase impresia că doar voia să vadă ce 
face, dar în vocea lui era o gravitate profundă care nu putea 
trece neobservată. 

»..„sună-mă când poţi“, spunea el. 

— Așa voi face, tată, zise ea, ambalând motorul și privind 
încă o dată spre Casa Wagner. 


Vlad privea din turnul cu clopote al capelei. Kristi Bentz 
devenea o problemă. 

Elizabeth avea dreptate. 

Era timpul ca ei doi să dispară, înainte de-a fi prinși. Mai 
existau și alte terenuri de vânătoare, dar va dura ceva timp să 
se instaleze. Așa că va trebui să sacrifice mai multe în această 

noapte, și din nou mâine. Apoi se vor opri un timp. Vor face 
ca sângele să rămână proaspăt și să le ajungă pentru o vreme. 

Stopurile Hondei dispărură în depărtare și el își linse 
buzele gândindu-se la Kristi Bentz și la gâtul ei lung și suplu. 
Își imagină cum își va vârî dinţii în gâtul acela, în timp ce va 
face tot felul de chestii cu trupul ei. 

Deci, Elizabeth voia să privească. 

Cu cine putea începe mai bine dacă nu cu fata care încerca 
cu atâta înverșunare să-i demaște? Oare nu va fi o ironie 
dulce pentru felul în care Elizabeth vedea lucrurile? 

Da, decise el, exista o anumită poezie, o simetrie. 

Ca şi cum a lua viaţa lui Kristi Bentz fusese ceva predestinat. 

Dar se cam grăbea. 

Mai întâi, trebuia să se ocupe de celelalte. De fetele 
frumoase care deja își amanetaseră sufletele. 

În această noapte unul dintre ele va fi luat. 

Mâine, dacă totul decurgea conform planului, vor fi două. 

Chipurile lor îi apărură în minte și el simți o dorință 
fierbinte curgându- -i prin vene. Își imagină capitularea lor. 

Dar, mai întâi, în această noapte, una aștepta. 


Ariel era amețită, nu putea să-și ridice capul și-i era frig, 
atât de al naibii de frig. Încăperea era întunecată, dar într-un 
fel cunoscută, ca și cum ar fi visat-o. lar ea era goală, întinsă 
pe un fel de canapea, simțea materialul moale pe pielea 
dezgolită. 

Știi ce se întâmplă. 

Ai bănuit asta, nu-i aşa? 

De ce erai atât de disperată să-ţi faci prieteni? 

Simti o schimbare în atmosferă și știu că nu era singură. 
Părea că se află pe un fel de scenă, o platformă ridicată și avu 
senzaţia că o mulțime de ochi o priveau, deși ea nu vedea pe 
nimeni. 

Încercă să spună ceva, dar gura ei refuza să articuleze 
vreun cuvânt, corzile vocale îi erau paralizate, la fel cum îi 
era şi trupul. Îngrozită, încercă să se miște, să se rostogolească 
de pe canapea, să facă ceva. 

Nu-și dorise decât să aibă prieteni. leșiseră împreună să 
bea ceva, comandase „Martini Însângerat“, care păruse în 
regulă... la început. Nu credea toate poveștile alea, dar fusese 
intrigată, iar noii ei prieteni o asiguraseră că „băutul sângelui“ 
făcea parte din ritual, era partea amuzantă a nebuniei ăsteia 
cu vampiri. 

Dar acum era înnebunită de frică și ceața care se ridica 
încet din podea o făcea să se înfioare. 

Ce se întâmpla? 

Unde era? 

Cum ajunsese aici, în această încăpere întunecată ca o 
cavernă? 
| Cine, Bunule Dumnezeu, cine erau oamenii pe care-i 
simţea mângâind-o cu ochii lor? 

Bărbaţi? 

Femei? 

Ambele? 

Oh, Doamne, ce aveau de gând să-i facă? 

Auzi pași și încercă să-și întoarcă gâtul, dar nu izbuti. 

Alţi pași. 

Sângele îi îngheță în vene. 

Ajută-mă, se rugă ea în tăcere. Te rog, Doamne, ajută-mă. 

Panicată, încercă să vadă cine se apropie. O singură 
persoană sau mai multe? 

— Soră Ariel, intonă o voce masculină. 

Soră? De ce-i spunea așa? Își aminti vag că auzise ceva 
despre un ritual de iniţiere... asta trebuia să fie. Dar de ce 
trebuia să fie goală și, Dumnezeule, oh, Doamne, de ce nu se 
putea mișca? 

Insă vocea îi era cunoscută, nu-i aşa? 

— Sora Ariel a venit la noi de bunăvoie. 

Cine este acel „noi“? Și nu, nu am venit de bunăvoie. 

Alți paşi fermi. Deși se afla în spatele ei, deși nu-l putea 
vedea, ea-i simți prezenţa. El îi atinse spatele urechii şi ea vru 
să se retragă, dar nu putu. Atingerea lui avea ceva periculos 
și înspăimântător, dar în același timp seducător, 

Degetele lui îi atinseră ceafa și ea fu străbătută de un fior, 

deşi era revoltată. O lumină roșise transformă scena, dacă 
asta era, într-o ceață de un roșu-aprins. 

Îi trecu prin minte că era posibil să viseze sau să fie în 
starea asta din cauza vreunui drog, dar în adâncul sufletului 
ştia că totul era real. El o atinse din nou, intim, aplecându-se 
mai aproape, atingând un sfârc cu mâna. 

Trupul ei răspunse, deși ea-și dori să nu o facă. Încă nu-l 
putea vedea, nu se putea întoarce pentru a-l privi în față. 

— Sora Ariel ni se alătură de bunăvoie pentru a face 
sacrificiul suprem. 

Nu... nu poate fi adevărat. Undeva, înlăuntrul ei, Ariel se 
lupta cu înverșunare, dar trupul îi rămânea nemișcat. 

— Sora noastră. O virgină. 

Pentru numele lui Dumnezeu, ce însemna asta? Ea nu 
era virgină... Era o nebunie, pur şi simplu, o nebunie. 

Cu toată zbaterea ei interioară, niciun mușchi nu i se 
mişcă și-i simţi mâna care începuse să o mângâie. 

— Acum, soră Ariel, este timpul, spuse el, apropiindu-se 
atât de mult, încât respiraţia lui fierbinte alunecă pe pielea 
goală a gâtului. Simţi furnicături. De anticipare? De teroare? 

Nu! Nu, nu, nu! 

Buzele lui se frecară de pielea ei. 

— Ştii cine sunt, șopti el. Oh, Doamne, ştia cine este el și 
existaseră momente când avusese fantezii cu el. Dar nu așa... 
nu cu... cu public. Nu când teama și seducţia erau amestecate, 
când nu putea să se miște, să vorbească. 

ÎI simţi că zâmbește când îi spuse: 

— Nu-ţi fie frică. 

Dar îi era. Oh, Doamne, îi era frică. 

Capul lui era aproape de al ei, și ea simţi o împunsătură 
foarte fierbinte, ca un ac, în gât. Inima ei palpită nebunește. 
Încercă să ţipe, dar de pe buze nu-i ieși decât un geamăt. 

Gura lui strângea tot mai tare. 

Sângele începu să curgă uniform şi cald. 

Oh, da. Îi era frică. 

Era paralizată, sfârşită... 

Doamne, ajută-mă... 

Cristi decise să se oprească la apartament ca să-și 
schimbe hainele. Încă o dată, nimic nu fusese deranjat înăuntru. 
Poate reușiseră să-l sperie pe maniac. 

— Călătorie sprâncenată, spuse ea în camera goală în timp 
ce Houdini, care stătea cocoțat deasupra bibliotecii, sări jos şi 
parcă ar fi vrut să i se încolăcească printre picioare. Părea că 
și-ar fi dorit să aibă încredere în ea, dar nu făcuse încă acest 
salt de fidelitate. Mă voi întoarce mâine, îi promise ea, apoi 
ieși din apartament și conduse până la casa mătușii lui Jay. 

Jay tocmai cobora din camionetă când ea intră pe aleea 
crăpată și Bruno deja însemna fiecare tufiș în drum spre ușa 
din faţă. Jay o prinse şi o sărută cu atâta pasiune, încât simţi 
că i se învârte capul. 

— Ți-am lipsit? întrebă ea când el îi dădu în sfârșit drumul 
şi ea-şi putu trage sufletul. 

— Puțin. 

— Mult, îl tachină ea. 

— Mă bucur că ești aici, spuse el serios, punându-și brațul 
după umerii ei. Ocolind un burlan care picura, merseră spre 
veranda din față. 

Ajunşi înăuntru, verificară înregistrările din apartamentul 
ei, dar nu era nimic, doar pisica ce venea și pleca. 

— Crezi că va apărea vreodată? 

— Cu timpul, spuse Jay cu înverșunare. 

Kristi se schimbă în pijama, scoțând cu grijă sticluța de 
la gât, și simțindu-se un pic vinovată pentru că nu-i spusese 
lui Jay că o purtase. Când reveni în sufragerie, Jay făcea 
focul din bucățele de lemn. Flăcări vii explodară, mirosul 
fumului de lemn pătrunse în cameră şi Jay deschise o sticlă 
de vin roșu. Băură din pahare de hârtie și se așezară sprijiniți 
de mobila uzată acoperită cu praf de rigips. 

— Casă, dulce casă. O licărire de ironie scânteie în privirea 
lui. 

— L-am văzut pe Hiram la piesă, în seara asta, spuse ea, 

privind în pahar. Abia m-am stăpânit să nu mă duc la el și să-l 
acuz, că este un pervers. 

— Ar fi negat pur și simplu. 

— Știu, dar, dacă nu este el, atunci a dat cheia mea altcuiva. 
Sau poate că Irene a dat-o. 

— Da, cum ar fi tipului de la cablu, celui care repară 
telefoane sau instalatorului. Nu știm cine este tipul. 

— Nu am schimbat încuietorile cu atât de mult timp în urmă. 

— Îl vom prinde, zise Jay. Ai răbdare. 

- Vrei să spui, mai multă răbdare. 

El zâmbi, dar nu o contrazise. O idee a naibii de bună. 
Kristi ştia că răbdarea nu era una dintre calităţile ei, dar, în 
ultima vreme, puţina răbdare care-i mai rămăsese se cam 
epuizase. Parcă era mereu în așteptare, încercând să oprească 
timpul, sperând într-o reușită. 

— Ştii, nu pot sta aici când tu eşti la New Orleans, spuse 
Kristi. Trebuie să mă întorc în apartamentul meu. 

Jay scutură cu vehemenţă din cap. 

— Cum te-ai simţi știind că videocamera lui este încă acolo? 
Că ar putea veni să o ia în orice moment? Nu este prudent. 
Nu te îngrijora, voi veni înapoi cu mașina după ce termin 
treaba. Fac naveta. 

— După o zi de muncă de zece ore? 

— Nu este chiar atât de departe. 

— Ba da, este. 

— Vorbim de patru nopţi pe săptămână. 

— Pot avea grijă de mine, îl asigură ea, devenind puțin 
irascibilă. 

Una era ca el să se îngrijoreze pentru siguranţa ei, şi alta 
era ca el să încerce să intre cu forţa în viaţa ei. Să fie prea 
protector cu ea. Mai fusese pe acest drum. 

— Vin înapoi și cu asta basta, dar trebuie să mă duc la 
laboratorul de criminalistică, recunoscu el, apoi începu să-i 
spună despre ce aflase de la Sonny Crawley, iar ea nu mai 
avu timp să protesteze. 

Kristi ascultă uluită tot ce aflase el, începând cu 
descoperirea brațului și a mâinii de femeie în burta aligatorului, 

până la cercetarea mlaștinii unde fusese găsită reptila. Ea nu-l 
întrerupse, dar continuă spunându-i că poliția încerca să 
identifice persoana căreia îi aparținea brațul și că-și rugase 
prietenul de la secţie să caute în Registrul Auto şi în caziere. 

— ... poliţiştii caută mai multe probe, mai multe cadavre, 
încheie Jay, luând o înghiţitură lungă din pahar. Se pare că 
unul dintre detectivi, Portia Laurent, a suspectat tot timpul că 
fetele care lipsesc de la All Saints au fost răpite. Doar că nu 
avea nicio dovadă în sprijinul teoriei sale. 

— Dar acum s-ar putea să aibă, spuse Kristi. 

Ea încă procesa informaţiile şi aproape că nu-și dădu 
seama când el schimbă subiectul și o întrebă despre piesa 
moralizatoare. Ușor distrasă, ea-i povesti despre evenimentele 
serii, ascunzând cu grijă orice referire la sticluță, pentru că 
știa că i-o va cere înapoi, și ea avea intenţia s-o poarte la 
întâlnirea cu dr. Grotto de mâine. 

Ea încheie cu cercetarea fără succes a Casei Wagner și 
convingerea ei că auzise pe cineva strigând după ajutor. 

— Nu prea-mi place că te întâlneşti cu doctor Vampir, 
spuse el, turnând puţin vin pentru fiecare. Și nu te mai întoarce 
în apartamentul tău. 

Kristi ignoră asta. 

— Ce-mi va face Grotto? Voi fi în biroul lui din 
departamentul de engleză. 

Ochii lui Jay se întunecară în timp ce privea fix focul. 

— Dar este implicat în dispariţia fetelor; simt asta. Faptul 
că te vezi cu el, nu-mi sună bine. Își frecă bărbia și scutură 
din cap. Şi cum rămâne cu acel cineva care striga după ajutor 
în afara Casei Wagner? 

— Am spus că am crezut că aud o șoaptă, dar poate că 
mieuna o pisică sau... nu știu, altceva. Vântul bătea, ploua și 
probabil că mi-am imaginat diferite lucruri. 

— Nu ești genul care să-și imagineze diferite lucruri, 
accentuă el și Kristi decise că era timpul să fie sinceră cu el. 

— Şi dacă ţi-aș spune că eu pot prezice moartea doar 
uitându-mă la cineva? 

— Ai puteri de mediu despre care eu nu știu? 

— Se poate spune şi așa. 

El zâmbi alene şi se întinse în faţa focului, cu capul 
sprijinit de o mână, cu băutura în cealaltă şi cu privirea aţintită 
asupra ei. 

— Spune-mi tot. 

Şi ea-i spuse, explicându-i despre visele ei în care tatăl ei 
murea și despre felul în care vedea oamenii în alb-negru 
înainte, presupunea ea, de-a muri. Când termină, luă o 
înghiţitură lungă din pahar și observă că zâmbetul lui pălise. 

— Aștept poanta. 

— Nu este niciuna, îl asigură Kris. 

— Vorbești serios. 

— Mmm-hmmm. 

— Dar tatăl tău, Lucreția și Ariel sunt încă în viață. 

— Da, ştiu, dar mai este și femeia din autobuz. 

— O femeie în vârstă. 

— Eu doar îţi spun ce se petrece. De fiecare dată când se 
întâmplă asta, simt o răceala în interior. Ca și cum moartea 
îmi străbate sufletul, spuse ea, simțindu-se din ce în ce mai 
ridicolă în timp ce încerca să-i explice. Știu că sună nebunește. 
Dar parcă însuși diavolul privește prin ochii mei. 

— Kris... 

— Știu, știu, sunt ca o psihopată care are nevoie de ani de 
terapie, dar asta nu mi se mai întâmpla înainte de accident. 

— l-ai spus tatălui tău? 

— Știind cât de paranoic este în ceea ce mă priveşte? Nici 
gând. M-am gândit să-i spun soţiei sale, Olivia, pentru că și 
ea are, scuze, avea, o chestie de mediu, dar atunci s-ar simţi 
obligată să-i spună lui tata, așa că singura căreia i-am spus a 
fost Ariel. Oftă. Cine știe câtor persoane le-a spus ea. 

— Nimeni nu ar crede-o. Vor bănui doar că ești dusă cu pluta. 

— Perfect, spuse ea. Tu crezi că sunt dusă cu pluta? 

Jay ezită suficient de mult pentru a face ca Kristi să se 
înfierbânte, apoi ridică o mână și spuse: 

— Cred că se întâmplă ceva cu tine. Acest fenomen — 
viziunea aceea — ar putea fi ceva fizic. 

— O problemă cu vederea? O problemă la creier? 

El ridică din umeri. 

— Tot ce știu este că nu cred că ar trebui să te întâlneşti 
cu Grotto. Sau cel puţin lasă-mă să vin cu tine. 

Lui Kristi i-ar fi plăcut să aibă o discuţie completă în 
legătură cu „abilitatea“ ei, dar poate că era suficient că măcar 
îi spusese. Cel puţin, pentru moment. Ea respinse sugestia lui 
Jay legată de Grotto: 

— Asta ar strica tot. 

— Pot rămâne lângă biroul lui. Prin apropiere. Lași telefonul 
pornit, îl pui pe mute, ca el să nu audă nimic, și eu ascult. 
Dacă se întâmplă ceva, îmi dai de știre și dau buzna pe ușă 
ca afurisitul de Rambo. 

— În regulă, spuse ea. 

Din fericire, ea nu trebuia să meargă la muncă. Francesca 
fusese de acord să preia tura lui Kristi. 

— Aștepţi în bibliotecă până ce mă auzi vorbind cu el, iar 
după ce intru în biroul lui poți veni la departamentul de 
engleză. După aceea, putem merge la liga studenţilor, să stăm 
de vorbă, apoi la cursul tău. 

— Sună bine. 

— Avem nevoie de un cod în caz că o să am probleme cu 
Grotto? 

— Ce spui despre „ajutor“ sau „Jay, vino dracului aici!“? 

— Astea ar funcționa, spuse ea, aproape râzând. Să știi că 
sunt doar un pic nebună, adăugă ea. 

— Ştiu. 

Ea-i privi chipul frumos și se întrebă de ce-i luase atâta 
timp ca să ajungă aici. Să aibă încredere în el. Să-l iubească. 

Fusese pe punctul de a-i spune despre sticluță, dar hotărî 
să păstreze acea informaţie pentru sine cel puţin pentru încă 
o noapte. Până ce va vedea reacţia lui Grotto. 


Portia își punea haina, gata să încheie ziua, când detectivul 
Crawley, duhnind a fum de ţigară și având nevoie de un 
bărbierit, apăru în spaţiul ei de lucru. Nu-l prea plăcea, dar 
nu-l putea învinui că nu are talent de detectiv. Era doar un pic 

mai dur pe alocuri, ceea ce părea să-i convină, cel puţin la 
slujbă. 

— Ai primit vreun telefon de la Jay McKnight? întrebă el. 

Era trecut de cinci și Crawley avea deja pe el haina de 
ploaie, o servietă ponosită într-o mână și un document tipărit 
în cealaltă. 

— Nu. 

— Lucrează la laboratorul de criminalistică, predă un curs 
seral la All Saints. Un prieten de-al meu de ceva vreme. l-am 
dat numele tău. 

— Pentru ce? 

— Este interesat de acele fete dispărute. Pare să creadă că 
nu sunt niște simple fugare, ca și tine. M-am gândit că poate 
vrei să vorbești cu el. M-a mai rugat să caut unele informații 
despre unii profesori care lucrează la colegiu. 

— Ce fel de informaţii? 

— Despre deținători de vehicule. Caută în mod special o 
camionetă de culoare închisă. Vrea să ştie dacă vreunul dintre 
cei care lucrează la colegiu deţine sau are acces la vreuna. Cu 
număr de Louisiana. Probabil, o maşină de familie, mai mare, 
cred. Pretinde că o urmărea cineva pe Kristi Bentz. Este 
studentă acolo și este fiica lui Rick Bentz de la poliţia din 
New Orleans. 

— Care e amestecul ei în poveste? 

— Cred că face pe detectivul amator. 

— Exact ce ne trebuia, mormăi ea. Și care e amestecul lui 
McKnight? 

— Este profesorul ei. Prieten. 

— Mai mult? 

— Probabil. 

— Minunat, spuse ea, gândindu-se că fata lui Bentz îi 
stătea mai mult ca sigur în drum. 

— McKnight mai vrea să verific şi trecutul câtorva profesori 
și membri ai personalului care lucrează la colegiu. 

Ea ridică din sprâncene. 

— Crede că unul dintre colegii lui este implicat? 

— Am primit informaţiile de la Registrul Auto, dar mă 

gândeam că poate te ocupi tu de personal. Eu am câteva zile 
libere, cât timp fosta mea soție stă în spital — i se pune 
genunchiul la loc. Am doi băieți. Mă întorc vineri. 

Îi dădu o foaie de hârtie cu o listă cu nume și alta cu cinci 
vehicule, asemănătoare cu cel căutat. Îi făcu un rezumat despre 
ce se întâmplase cu Jay și Kristi Bentz. 

Portia nu-și putu ascunde prima furnicătură de emoție 
care-i alergă prin vene. De peste un an simţise că era ceva la 
mijloc în legătură cu toate acele studente de la All Saints care 
dispăruseră. Cel puţin acum cineva părea a fi de acord cu ea. 

— Te voi suna, spuse Crawley, atingându-i ușor nasul. Și 
nu o da în bară, în regulă? Douăsprezece sticle de bere depind 
de asta. 

— Eu primesc vreuna? 

El făcu o grimasă. 

— Pune totul cap la cap şi-ţi cumpăr o băutură adevărată. 
Ce bei? Cosmopolitan? Daiquiri? 

— Martini sec. Trei măsline. 

— O femeie pe gustul meu. 

- Exact ce voiam să aud, spuse ea, scoţându-și haina şi 
pregătindu-se pentru ceea ce urma să fie o noapte lungă, dar 
promițătoare. 


Elizabeth venea rareori în vizită. 

Era o regulă nescrisă: el se ducea la ea. Întotdeauna. 

Ultima dată când apăruse în încăperile lui private fusese 
cu un an în urmă, dar acum pășea de-a lungul piscinei. 
Instalaţia subacvatică colora apa într-un bleu-verzui strălucitor, 
aruncând umbre albăstrui pe pielea ei albă, impecabilă. 

Îmbrăcată cu o haină lungă, neagră, și încălțată cu cizme, 
ea merse de la un capăt la celălalt al încăperii. 

Vlad își termină turele de bazin, refuzând să-și întrerupă 
rutina, chiar şi pentru ea, apoi ieși din piscină. 

— S-a întâmplat ceva, spuse el, gol și cu apa șiroind de pe 
el, permițând aerului rece să-i mângâie pielea. 

Sperase să poată petrece mai mult timp în frigider cu 

Ariel şi Karen Lee, cunoscută și ca Bodiluscious, dar era 
evident că trebuia să-și schimbe planurile. 

— Trebuie să lucrăm mai repede, spuse Elizabeth, 
privindu-l ca și cum orice ar fi fost în neregulă era din vina 
lui. Am fost de acord să strângem mai multe fete, și asta cât 
mai curând. 

— Ce s-a întâmplat? 

— În afară de faptul că a fost descoperit brațul? spuse ea 
sarcastic. Am surse la poliţie. Asta a fost o neglijenţă, Vlad. 
Când te debarasezi de... cadavre, trebuie să le duci cât mai 
departe. În afara parohiei. În afara statului. 

Ea se învârti în jurul lui. Furia ei era vizibilă în agilitatea 
ochilor, în felul cum i se umflau nările. 

— Pentru numele lui Dumnezeu, ce naiba era în neregulă 
cu afurisitul de Golf al Mexicului? Puteau să fie hrană pentru 
rechini... nu ar fi fost niciodată găsite. Oamenii cad din bărci 
și nu sunt găsiţi niciodată. 

De parcă era atât de uşor să te debarasezi de un cadavru. 

— Incidentul cu aligatorul a fost un ghinion. 

— Și o prostie! Care sunt șansele ca să apară restul trupului? 
Sau celelalte? 

Ea tremura, iar el făcea eforturi să nu o ia în braţe și să 
încerce să o calmeze, dar știa din experienţele anterioare că, 
dacă o atingea când era îmbrăcată, și nu se afla în baia ei 
întunecoasă, o va înfuria și mai tare. 

— Ei nu pot face legătura între braţul acela și noi. 

Ea-l privi de parcă ar fi fost un cretin. 

— Măcar te uiţi la televizor? Ea ce făcu în aer semnele 
ghilimelelor —,ei“ pot face ceva foarte sofisticat. Poate nu la 
fel de sofisticat ca în CSI, şi cu siguranță nu atât de rapid, dar 
totuși sofisticat. Cu destul timp, oh, da, pot conecta afurisitul 
acela de membru cu oricare dintre fetele căreia îi aparţine și 
eventual cu noi! 

Scărpinându-și gânditoare gâtul lung, Elizabeth, mereu 
agitată, continuă să pășească, apoi se opri brusc când își 
surprinse imaginea într-una dintre oglinzile pe care el le pusese 

în încăpere. Își dădu seama că degetele ei ar putea lăsa urme 
pe piele dacă se tot scărpina. Distrasă pe moment, obsedată 
de imaginea ei, trase de câteva ori adânc aer în piept și faţa 
ei deveni din nou o mască nemișcată. Liniile de consternare 
și frustrare dintre sprâncenele ei și din colţurile ochilor se 
neteziră și expresia de furie dispăru. 

— Trebuie să grăbim lucrurile. Imediat, spuse ea mult mai 
liniștită. Știi ce ai de făcut. Am plănuit asta de zile-n șir. 
Mi-aș dori să nu trebuiască să se întâmple atât de repede. 

Oftând, ea scutură din cap. Părul negru i se revărsă pe 
umeri. 

— Vinerea asta, spuse ea cu o notă de nostalgie. Va fi 
ultima noastră reprezentaţie aici. 

— Și după aceea? 

Ea-și arcui sprânceana perfectă. 

— O luăm de la capăt, desigur. Trebuie doar să facem rost 
de destul sânge care să ţină până când ne stabilim undeva. 

Părea că-și alungase furia gândindu-se la viitor, la noul 
loc, la noile trupuri tinere și suple. 

— Dar, pentru moment, trebuie să ne concentrăm. 

Traversă încăperea cavernoasă spre biroul ei din alcov și 
văzu că el deja așezase acolo poze de pe legitimaţiile din 
campus, fotografii ale celor pe care el le găsea a fi cele mai 
de seamă. Ea le îndepărtă repede pe cele pe care le considera 
a nu fi destul de frumoase, destul de suple sau destul de în 
formă. Ezită în legătură cu câteva, și pocni din limbă văzând 
oportunităţile pe care le ratase. 

În cele din urmă, rămaseră doar trei poze. 

— Acestea sunt, spuse ea și el privi în jos la fetele frumoase 
din poze. Fiecare era o versiune mult mai tânără, mai vibrantă 
a lui Elizabeth. 

Fotografia din centru era a lui Kristi Bentz. 

— Trei va fi dificil. 

— Atunci va trebui să-ţi ascuţi deprinderile, nu-i așa? îi 
zâmbi — un surâs grijuliu, șovăitor, care dădea la iveală câteva 
riduri subţiri. Dacă nu le poți prinde pe toate, cel puţin 
asigură-te că o vei avea pe Bentz. 

Cu cea mai mare plăcere, gândi el. 

— Și amintește-ți asta — ea roti un deget deasupra 
fotografiilor —, avem nevoie de ele doar pentru sângele lor. 
Mai sunt și altele de care trebuie să te debarasezi. 

Desigur că știa despre ce vorbește ea: de curăţenie. Să 
scape de acelea care-i puteau ruina. Acest gând era mai mult 
decât plăcut. Abia aștepta să scape de ele. Fuseseră o pacoste 
de la început. 

Meritau să moară. 

O căutaseră cu lumânarea. 

Vlad, cu binecuvântarea lui Elizabeth, era foarte fericit 
să-i facă pe plac. 


Biroul profesorului Grotto se afla la nivelul cel mai de 
jos al masivei clădiri care adăpostea departamentul de engleză. 
Se ajungea la el pe o scară care o lua în jos și dădea într-un 
coridor din aripa de nord. Această parte a clădirii, separată de 
majoritatea sălilor de curs, era liniștită. Pustie. Pe holuri nu se 
vedea niciun student sau profesor. Majoritatea ușilor de la 
birouri, cu ferestre care aveau geamuri mate, erau închise sau 
pustii, nicio lumină nu strălucea prin panourile opace. 

Pe Kristi o părăsi curajul în timp ce înainta pe coridor. 
Mergea fără zgomot, adidașii ei nu scoteau nici măcar un 
scârțâit. În sfârșit, avea să se afle faţă în faţă cu dr. Grotto. 
Nu era sigură cum îl va aborda, dar mintea ei stabilea câteva 
scenarii posibile: 

O inocentă care avea întrebări legate de tema ei, făcând 
aluzii la un fel de cult? 

Direct, ca și cum ar fi fost un investigator de la secția de 
poliție? 

Sfioasă? Să flirteze? Sperând să scoată la iveală informaţii 
în timp ce-i peria ego-ul? 

Acidul din stomac îi arse gâtul când se gândi la asta. 

Joacă după ureche, îşi spuse ea, deși nervii îi erau la fel 
de încordaţi precum corzile unui pian, iar teama ei creștea cu 
fiecare pas. își verifică buzunarul: telefonul era deschis, dar 
pus pe mute, și spera ca Jay să poată auzi toată conversaţia, 

oua: 


deşi s-ar putea să nu-i placă. Nu voia să depindă de el, dar 
decise să nu acţioneze prostește. Grotto putea fi periculos. Nu 
avea nicio idee cum va reacţiona acesta dacă s-ar simţi prins. 

Ajunse la colț și auzi voci, înăbușite, dar suficient de 
clare pentru a-și da seama că are loc o ceartă. 

— Îţi spun eu, este periculos, zise o femeie, cu vocea 
ridicată din cauza emoţiei. 

Kristi se opri instantaneu. 

Lucreția? 

— Trebuie să te oprești. 

Da, era Lucreția și părea disperată. 

Kristi riscă să privească după colț și văzu că holul era 
gol. 

— Ştiu ce fac. 

Era vocea lui Grotto. Furioasă. Profundă. Venind din 
spatele unei uși care era un pic crăpată, atât de puțin, încât ei, 
probabil, nu-și dădeau seama că era deschisă. Cu inima 
bătându-i cu putere, Kristi se strecură de-a lungul holului, 
apropiindu-se. 

— Nu vezi că te folosesc? Pentru numele lui Dumnezeu, 
Dominic, ieși acum din asta. Înainte de-a fi prea târziu. 

— Nu ştii despre ce vorbeşti. 

— Ştiu că se întâmplă ceva oribil. Ceva malefic. Și... și 
urăsc ce-ţi face. Te rog, Dominic, ieși acum din asta. Putem 
pleca. Nu va ști nimeni niciodată. 

Lucreția era speriată, panicată. 

Kristi se crispă în interior gândindu-se la presiunea publică 
pe care trebuie s-o fi suportat fosta ei colegă de cameră, și 
pentru ce? Pentru monstrul acesta care propaga vampirismul? 

— Nimeni nu va şti niciodată? Sună ironic, venind din 
partea ta, rânji el, acuzator. Din moment ce tu nu ţi-ai ținut 
gura. 

— A fost o greșeală. 

— Una pe care trebuie să o repar. 

Kristi abia putea auzi din cauza bătăilor inimii. Vorbeau 
despre ea! Despre cererea inițială a Lucreţiei, când o rugase 
pe Kristi să verifice un fel de cult despre vampiri. 

— Eram îngrijorată! Pentru ele! Pentru tine! Lucreția era 
aproape isterică. Pentru... pentru noi! 

— Ar fi trebuit să te gândești la asta înainte să decizi să 
vorbești cu prietena ta. 

— Nu este prietena mea, spuse Lucreția repede. 

— Fiica unui polițist, pentru numele lui Dumnezeu! Și nu 
orice polițist, ci un curcan de la Omucideri. Omucideri, 
Lucreția. Adică crime. La ce naiba te-ai gândit? Grotto era 
acum cu adevărat furios, ridicând vocea. Ultimul lucru de 
care avem nevoie este și mai multă atenţie din partea poliţiei. 

— Eu... eu am crezut că ne poate ajuta. 

— Cum? Dând totul în vileag? Iisuse Hristoase, Lucreția, 
se presupune că ești o femeie inteligentă. Dar să vorbești cu 
cineva atât de apropiat de poliție, să atragi atenţia asupra 
mea, să ceri ajutor când nici măcar nu înţelegi ce se întâmplă? 

— Dominic, te rog... Vocea Lucreţiei se frânse și lui Kristi 
aproape că-i păru rău pentru ea. 

— Ți-am spus că s-a terminat, spuse el mai liniștit, ca o 
prevestire a morţii. Declaraţia sunase rece și lipsită de suflet, 
mult mai rău decât dacă ar fi ţipat la ea, dacă ar fi existat cât 
de puţin sentiment în vocea lui. 

— Tu... nu vorbeşti serios, spuse ea, trăgându-și nasul. 

Nu te mai gândi la el, este un ratat cu sufletul de piatră, 
gândi Kristi, apropiindu-se de ușă. Da, era sexy, dar nemilos 
și era evident implicat în ceva întunecat și periculos, sigur 
ilegal, ceva ce avea de-a face cu fetele dispărute, foarte posibil 
cu crima. Se întrebă cum va putea ea să dea acum ochii cu el. 

Lucreția încercă să se apere. 

— Eu... eu i-am spus că ești... nevinovat. Persecutat. 

— Dar nu a crezut asta, nu-i așa? 

Tăcere. 

O tăcere acuzatoare. 

— Acum, va trebui să rezolv problema cu ea. Am încercat 
să o evit de la începutul anului școlar, de când mi-am dat 
seama cine era, dar este neobosită și — el trase aer în piept — 
vine să mă vadă peste câteva minute. Sub pretextul unei teme. 

— Nu te întâlni cu ea, îl rugă Lucreția încet. 

— Trebuie. Așa că pleacă. Acum. Va fi aici în câteva 
minute. Folosește ușa din spate, în caz că vine mai devreme. 
Și sună-mă peste douăzeci de minute. Voi folosi asta drept 
scuză pentru a scurta întâlnirea. 

— Oh, nu, te rog, Dominic... 

— Pleacă, Lucreția. Ieși naibii afară, înainte să distrugi 
totul în ceea ce mă privește. 

Ea scoase un chițăit de protest și Kristi începu să se 
retragă, din ce în ce mai repede, de-a lungul holului. Inima îi 
bătea cu putere, o transpirație rece îi cobora pe spate. Nu 
avea unde să se ascundă, niciun dulap în care să se strecoare, 
nicio scară pe care să se poată urca. Trebuia să lase impresia 
că tocmai ajunsese şi nu auzise disputa. Ajunse la colț, merse 
cu spatele și aşteptă, alergând pe loc. Deja găsise o scuză 
pentru faptul că întârziase. 

În depărtare auzi o ușă trântindu-se și presupuse că fosta 
ei colegă de cameră ascultase de sfatul fostului ei iubit și 
plecase prin ușa care dădea spre spatele campusului, lângă 
Greek Row, departe de curtea interioară. Alţi câţiva studenți 
coborau scările și Kristi porni înapoi, luând telefonul din 
buzunar în timp ce ieșea afară. 

— Eşti acolo? șopti ea, în tot acest timp tropăind pe loc. 

Jay nu răspunse. 

Atunci ea-și dădu seama că apelul se întrerupsese. 

— Minunat. 

Nu se întâmpla des, dar când se întâmpla, era mereu într-un 
moment inoportun. Exact ca în reclame. Ea formă repede 
numărul lui Jay. 

— Ce dracu” s-a întâmplat? vru el să știe. Parcă își ieşise 
din minți. 

— Nu ai putut auzi? 

— Ce anume? 

— Nu contează, îți spun mai târziu. 

— Vin imediat. 

Ea scrută întunericul, privind spre bibliotecă, dar nu-l 
recunoscu în grupurile de oameni care se grăbeau de la o 
clădire la alta. 

— Așteaptă, nu am intrat încă. Grotto avea companie. Îţi 
povestesc mai târziu. Unde ești? 

— Tocmai ies din bibliotecă. 

Ea miji ochii și-l văzu coborând grăbit scările late. Mergea 
repede pe sub luminile de securitate, spre departamentul de 
engleză. Ea observă că expresia lui era dură și intensă. 

— Bine, atunci poți aștepta în interiorul departamentului 
de engleză. 

— Doar dacă nu vrei să fiu mai aproape. Ca, de exemplu, 
de cealaltă parte a ușii biroului? 

— Numai dacă mă auzi spunând „am dat de belea“. Atunci 
poți veni să faci pe Rambo cât pofteşte inimioara ta. 

El era acum destul de aproape de ea și știu că o privea. 
Flutură ușor mâna, apoi intră din nou grăbită în clădirea de 
cărămidă și cobori treptele. Înainte ca Jay să comenteze ceva, 
ea apăsă iar pe tasta de mute, puse telefonul în buzunar și, 
privind spre ceasul din hol, realiză că deja întârziase zece 
minute la întâlnirea programată. Nu avea timp de pierdut. Nu 
dacă voia să-l prindă pe Grotto. Mărind pasul, se grăbi pe hol, 
aproape alergând, ca și cum ar fi încercat să recupereze timpul 
pierdut. 

Dădu colțul și îl văzu pe dr. Grotto la ușa biroului său, 
încuind-o. Îmbrăcat în pantaloni negri, tricou și o jachetă, își 
ținea servieta într-o mână și arăta gata de plecare. 

— Oh! doctor Grotto, îmi pare atât de rău că am întârziat, 
spuse ea repede, sperând că obrajii îi erau roșii. Am primit un 
apel telefonic de la tata și m-a reţinut. Ea-și dădu ochii peste 
cap. Este un pic cam prea protector cu mine. Fără suflare, 
reuși să zâmbească pocăit. A trebuit să-i spun că am o întâlnire 
importantă cu dumneavoastră ca să-l fac să închidă telefonul. 

— Din nefericire, și eu am o altă întâlnire, spuse Grotto. 
Era, probabil, o minciună, dar ea nu avea de ales, astfel c-o 
lăsă așa. 

— Trebuie să vorbesc cu dumneavoastră un minut, două. 
Sincer. 

O studie preţ de o clipă, apoi descuie din nou ușa. 

— Eram pe punctul de-a renunţa la tine, dar presupun că-ţi 

pot acorda un minut. Vocea lui era calmă, egal modulată, ca 
și cum nu ar fi fost de curând implicat într-o dispută. 

El făcu un întreg spectacol — își consultă ceasul de la 
mână, încercând să o facă să se simtă vinovată pentru 
întârziere, evident căutând scuze pentru a scurta pe cât posibil 
întâlnirea lor. 

In regulă. Va fi scurtă. 

— Ia un loc. 

Făcându-i semn spre un scaun de birou cu rotile, el se 
aşeză pe un scaun uzat din piele aflat de cealaltă parte a unei 
mese negre de scris şi aprinse lampa de birou. Camera era 
mică, ceva mai mare decât un dulap cu o fereastră tăiată sus 
pe perete și un birou pentru computer înghesuit într-un colț. 
O bibliotecă acoperea un perete, fiecare raft era plin până la 
refuz cu informaţii despre vampiri, fantome, vârcolaci sau 
despre fenomene paranormale. 

— Deci, ce pot face pentru tine? 

El îşi împreună mâinile pe birou și o privi cu o intensitate 
care, bănui ea, se presupunea că trebuia să o facă să se simtă 
stânjenită. Așa şi era. Avea ochi profunzi, de hipnotizator, o 
față colțuroasă, o gură atât de subțire, încât părea o cută pe 
un maxilar dur. Era un bărbat chipeș care părea obișnuit să se 
bazeze pe înfățișarea și pe înălțimea lui pentru a prelua 
controlul unei conversații. 

Ea decise să-i spună direct. Într-un fel. 

— Voiam să vorbesc cu dumneavoastră despre unii studenți. 

El îţi înălță capul, iar părul său negru scânteie în lumina 
lămpii. 

— Este împotriva politicii colegiului să oferim informații 
despre cineva. Presupun că știi asta. 

— Vorbesc despre studentele care au dispărut, spuse ea. 
Vă amintiți? Dionne Harmon, Tara Atwater, Monique 
DesCartes și Rylee Ames? Toate, cât timp au fost studente 
aici, erau înscrise la cursul dumneavoastră despre vampyrism. 

— Am spus că nu voi discuta despre ele. 

— Mă refeream doar la planul lor de studii, născoci Kristi. 
Toate aveau ca specializare engleza. Au avut multe cursuri 

comune. Al dumneavoastră era unul dintre ele. Este o alegere 
pe care o fac mulţi studenți. 

— Este cel mai solicitant din departament, fu el de acord, 
zâmbind larg. Dinţii lui albi străluciră în contrast cu pielea 
tuciurie. Părea să se fi relaxat puţin. Cu excepția unui tic mic, 
care-l dădea de gol și care apăruse lângă un ochi. Poate chiar 
din campus, continuă el. 

— Chiar mai mult decât Istoria rock-and-roll-ului. 

— Nu aș putea spune. Vrei să ajungi undeva cu asta, 
domnişoară Bentz? 

— Ați fost ultima persoană care a văzut-o pe Dionne 
Harmon în viaţă. 

El încremeni. 

— Vrei să spui că este moartă? l-au găsit trupul? Calmul 
lui se fisură și ceva asemănător panicii îi apăru pe chip. 
Doamne Dumnezeule, nu am ştiut. 

— Eu spuneam doar că dumneavoastră sunteţi ultima 
persoană care a văzut-o înainte să dispară. 

— Nu asta ai spus prima dată, izbucni el. Este o mare 
diferenţă. Și, da, se pare că eu am fost ultima persoană care 
a văzut-o pe Dionne înainte de-a dispărea. Dar chiar nu este 
treaba ta, nu-i așa, domnişoară Bentz? Dacă ai întrebări în 
legătură cu temele tale sau despre curs, te rog — el gesticulă 
îndemnând-o —, întreabă, dar doar despre asta voi vorbi. Îi 
pierise zâmbetul. Sunt un om ocupat. 

— Ce știți despre un cult care venerează vampiri? Aici, în 
campus? 

— Nu știu despre ce vorbeşti. 

— Nu aţi mai văzut niciodată așa ceva? Ea băgă mâna sub 
helancă și scoase sticluța cu sânge. 

El privi sticluța de parcă ar fi fost întruchiparea răului. 

— Ce este asta? întrebă el, aproape în șoaptă. 

— O sticluță cu sânge. Sânge uman. 

— Oh, Doamne! El închise ochii preţ de-o secundă și 
respiră adânc. Mult timp, ea crezu că nu va răspunde, dar 
apoi o surprinse când recunoscu. Am văzut una sau una la fel 
ca asta. 

— Unde? 

— La o studentă. Numele ei este „O“. El părea pe punctul 
de-a se destăinui lui Kristi, dar apoi scutură din cap. Nu pot | 
discuta despre ea sau despre oricine altcineva. Dar ştiu că 
este foarte retrasă și poartă sticluţa aproape cu ostentaţie. 

Cel puţin asta era adevărat. Chiar tatăl lui Kristi îi pusese 
întrebări fetei într-un caz recent și ea-și arătase cu mândrie 
propria bijuterie. 

— De unde ai asta? întrebă Grotto. 

— Am găsit-o în apartamentul meu. 

— Apartamentul tău? 

— Tara Atwater a locuit acolo. 

— Și crezi că este a ei? Gura lui deveni rigidă, iar 
temperatura din încăpere păru să scadă cu zece grade. 

— Da. ADN-ul o va spune. 

— Ai testat o parte din sânge? 

Ea încuviință dând din cap. 

Privirea lui era rece. 

— Dacă e adevărat ce spui, poliţia ți-ar fi luat lănţișorul. 

Joci la cacealma, domnişoară Bentz. 

— Am trimis câteva picături... am pretins că sunt ale mele. 
Am un prieten care lucrează la laborator. 

— Ce are asta de-a face cu mine? 

— Nu vă pasă ce s-a întâmplat cu studentele dumneavoastră, 
doctor Grotto? 

— Sunt niște fugare, spuse el, ca şi cum ar fi fost convins. 

Sau ca şi cum ar fi vrut să se convingă. 

— Credeţi că toate patru au părăsit pur și simplu oraşul? 
Toate patru care au participat la cursul dumneavoastră? Toate 
patru care aveau specializare în engleză? Toate patru s-au 
trezit că vor să plece? A naibii coincidenţă, nu credeți? 

— Se întâmplă mult mai des decât crezi. Sunt tinere, și din 
câte am înțeles eu au probieme. 

— Şi au dispărut. 

— Este posibil să li se fi întâmplat ceva, presupun, dar 
este mult mai probabil că au plecat. Grotto părea că se lupta 

cu dorința de-a o da afară și cu nevoia de-a vorbi despre 
fetele dispărute. 

— Fără urmă? întrebă Kristi sceptică. 

— Domnișoară Bentz, chiar și în zilele noastre, dacă cineva 
vrea să dispară, o poate face. Poate nu pentru totdeauna, dar 
măcar pentru o vreme. Cred că toate fetele vor apărea. Când 
vor dori ele. 

— Asta-i o absurditate, spuse ea. 

— Ușor de zis. Ai o familie care te iubește, nu-i așa? Tată 
și mamă care te iubesc la nebunie? 

Ea nu răspunse, nu voia să vorbească despre ea. Refuzase 
să menţioneze că mama ei murise cu ani în urmă într-un accident 
de mașină și că tatăl ei își revenise cu greu, după ce-și înecase 
amarul în băutură. Nici nu menționă faptul că era adoptată. Cu 
cât știa mai puţine Grotto despre ea, cu atât era mai bine. 

În acel moment, telefonul lui sună. Lucreția. 

— Scuză-mă, spuse el. Apoi în receptor. Alo? Oh, da... 
sunt pe drum... îmi cer scuze pentru întârziere. Voi fi acolo 
în — îşi verifică ceasul de la mână — cincisprezece minute... 
da... la revedere. Închise și se ridică în picioare, asta 
însemnând că întrebările luaseră sfârșit. Chiar trebuie să plec. 
Îşi luă servieta, se duse la ușă și o deschise. 

Ea întinsese coarda cât putuse de mult. 

Și nu descoperise nimic. 

— Salut-o pe Lucreția din partea mea, spuse ea în timp ce 
ieșeau din birou, și spune-i că aș fi recunoscătoare dacă m-ar 
suna. 

Grotto se holbă la ea și în acea clipă Kristi observă 
paloarea tenului lui. Oare atinsese un punct sensibil? Dar 
paloarea persistă şi după trecerea șocului. De pe chipul lui 
Grotto dispăru orice urmă de culoare și Kristi avu 
presentimentul clar că el, ca aţâţia alţii pe care-i văzuse în 
campus, s-ar putea ca în curând să moară. 

— Ce este? întrebă el când descoperi că ea îl privea fix. 

— Aveţi grijă, spuse ea și văzu întrebarea din privirea lui. 
Nu ştiu în ce sunteţi băgat, doctore Grotto, sau cât de adânc, 
dar este periculos. 

El râse cu jumătate de gură. 

— Ti-ai creat propriul mit, nu-i așa? 

Oare aşa era? 

l-ar fi putut spune că îl văzuse cum își pierde culoarea din 
obraji şi devine cenușiu — un semn, era sigură, pentru o moarte 
sau un destin grav, iminent. Dar el doar ar fi râs de ea și mai 
mult, crezând că era dusă cu pluta, așa cum făcuse și Ariel. 

Oare la ce se așteptase? Că el va da înapoi și va spune 
tot, că-i va vorbi despre vreun cult întunecat, demonic? Că va 
recunoaște că le-a omorât pe fete şi că — mai ce? — le-a băut 
sângele? Sau că l-a băut mai întâi şi apoi le-a omorât? 

Grotto încuie ușa. Dacă crezuse că el i se va confesa, 
pentru a-și mântui sufletul, și că va reuși să rezolve cazul sau 
măcar să capete niște informaţii pentru afurisita ei de carte, se 
înșelase amarnic. 

Urcă scările până la primul etaj şi-l găsi pe Jay stând pe 
o bancă lângă scări. La mai puţin de cincisprezece metri de 
ușa lui Grotto. 

— Bravo, Sherlock, spuse el și ea-i aruncă o privire gen 
„nu te pune cu mine“. 

— Ai auzit, spuse ea în timp ce ieșeau prin ușa din faţă, 
înfruntând o rafală de aer rece, de iarnă. 

— Am auzit că ai luat sticluţa cu tine, l-ai tachinat în 
legătură cu ea, te-ai jucat cu probele! 

— Am crezut că ar putea da rezultate. 

— La naiba, Kris, asta nu făcea parte din înţelegere. 

— Ar fi trebuit să-ți spun, recunoscu ea în timp ce mergeau 
pe aleea de cărămidă printre alți studenți care traversau grăbiţi 
campusul. Biciclete și skateboarduri treceau pe lângă ei, iar 
un tip cu doi câini în lesă alerga în direcţia opusă. 

— Dar ştiai că, dacă ai fi făcut-o, nu te-aș fi lăsat să te joci 
cu asta. Ce a fost în capul tău? 

Nu voia să încerce să-și găsească scuze. În schimb, spuse: 

— Se presupune că trebuia să aștepți afară. 

— Da, ei bine, am vrut să fiu un pic mai aproape, pentru 
orice eventualitate. 

— Care eventualitate? Că m-ar fi atacat? 

Jay ridică din umeri. Mâinile lui erau adânc vârâte în 
buzunarele jachetei. 

— Poate. Doar l-ai momit al naibii de tare. El o luă de braț 
și o trase din calea unui biciclist care o luă de-a curmezișul 
prin curtea interioară. De acum înainte, fără secrete. Dacă 
suntem amândoi implicaţi în asta, trebuie să fim sinceri unul 
cu celălalt. 

Ea încuviință dând din cap. 

— În regulă. 

Nu părea să o creadă, dar nu-i lăsă braţul în timp ce 
mergeau repede spre asociaţia studenţilor. Jay deschise ușa și 
intrară. Un miros de aer cald îi lovi și zgomotul râsetelor, 
muzicii și conversaţiilor umplu zona deschisă unde studenții 
își petreceau timpul, unii studiind, alţii conectaţi la iPod-uri, 
alții vorbind cu prietenii. Păreau atât de inocenți, atât de 
inconștienţi de răul care, după cum credea Kristi, se ascundea 
în fisurile și colțurile campusului. 

„Cine va fi următorul?“ se întrebă ea și se gândi la paloarea 
ce apăruse pe chipul lui Grotto. 

— L-ai crezut? Vocea lui Jay o trezi la realitate. 

Ea scutură din cap. 

— Ascundea ceva. În ciuda căldurii încăperii bine luminate, 
simți o răceala în adâncul sufletului. Ridică privirea spre Jay 
şi văzu că avea o privire neliniștită. Şi minţea printre colți. 

Poy se afla în biroul său şi studia la microscop o 
fotografie a brațului retezat. Desigur, văzuse braţul, dar acesta 
era păstrat la rece în speranţa că trupul de care fusese desprins 
va fi găsit. Mai erau și pozele de pe computer, care puteau 
fi mărite, dar uneori metodele mai vechi erau cele mai 
familiare. 

Joia stătea în laborator zece ore. Acum aproape că era 
timpul să plece. Era agitat. Irascibil. Se întorsese la New 

minate an 


Orleans cu inima grea, deși Kristi insistase că totul va fi bine. 
Ea nu-i ascultase niciunul dintre argumente și nu acceptase în 
niciun chip să locuiască în casa mătușii lui sau măcar să 
păstreze câinele. Se mutase înapoi în apartamentul ei, în ciuda 
protestelor lui. "Ținea constant legătura cu ea, prin telefon sau 
e-mail, și până acum totul era în regulă. 

Până acum. 

Și cum te-ai simți dacă i s-ar întâmpla ceva? 

Încercă să nu se gândească la cel mai rău scenariu, dar 
deja i se contura în minte, gata să se năpustească din nou 
asupra conștiinței sale. Trebuia să înceteze să-și mai facă griji 
pentru Kristi. Așa cum îi spusese ea iar și iar, era adultă. 
Putea avea grijă de ea însăși. Chiar jurase că nu o deranja 
ideea că persoana care filma putea încerca să intre în 
apartamentul ei. Spunea că îl așteaptă cu brațele deschise. 

— Prostii, mormăi el, concentrându-se din nou asupra unei 
decolorări dintre cot și încheietura mâinii. 

— Vorbești cu mine? întrebă Bonita Washington când intră 
în zona laboratorului, privind spre microscop. 

— Cred că vorbeam cu mine, spuse el, dându-și scaunul 
înapoi. Observi ceva neobișnuit la braţul acesta? 

Ea arătă spre fotografie. 

— Îi lipseşte un corp. 

— Deșteaptă chestie. Altceva? 

— Oja nu i se potrivește cu rujul, oh, așteaptă... 

Washington, de obicei severă și încruntată, chiar zâmbi. 

— Vorbeam despre asta, spuse ea, arătând cu degetul o 
pată pe pielea antebraţului. Ce-ţi spune? 

— Nu sunt sigur. 

— Ce zici despre înghețare? 

Jay privi din nou. 

— Ca atunci când lași o bună bucată de vreme un pui în 
congelator, și ambalajul nu este sigilat, sau chiar dacă este? 

El își trase scaunul înapoi spre zona de lucru și, folosind 
microscopul, studie pata de pe braț. 

— Crezi că braţul... nu, cadavrul a fost îngheţat înainte 
de-a fi aruncat în mlaștină. 

— ihî. 

— Deci criminalul nostru le ţine în viață, gândi el cu voce 
tare. Speranţa că le putea găsi pe studente în viață lovi cu 
putere. 

— Nu știu ce le face, dar la un moment dat, aș putea să-mi 
pun la bătaie noul meu Porsche că această femeie a fost 
îngheţată. 

— Credeam că tu ai un Pontiac. 

— Până acum. Dar dacă aș avea un Porsche, aș pune pariul. 
Dădu din cap, ca și cum ar fi fost de acord cu ea însăşi. Nu 
aş putea risca să o pierd pe Marea Am. 

De ce ar ţine ucigașul cadavrele la rece? De ce nu le 
aruncă după ce le omoară? Nu voia ca ele să putrezească și 
să miroasă, nu le putea duce destul de repede într-un loc în 
care să se debaraseze de ele? Și de ce nu era deloc sânge în 
brațul retezat? 

Jay lovi de masă capătul cu gumă al creionului. 

Ce fel de nebun se afla în spatele întregii povești? 

Din nou, se gândi la Kristi, dar de data asta nu-și mai 
putu tine spaima în frâu. 


Până miercuri, Kristi nu făcuse niciun pas în plus spre 
aflarea adevărului. Nimeni nu îndrăznise să vină în 
apartamentul ei; întâlnirea cu dr. Grotto nu-i produsese acestuia 
nicio tulburare; chiar avusese tupeul să o numească la curs și 
îi zâmbise aproape dulce. Chat-urile, pe care le frecventa în 
fiecare noapte, sperând să dea peste DrDoNoGood sau JustO, 
fuseseră un fiasco. Deveniseră destul de tăcute, poate din cauza 
examenelor care se conturau în următoarele săptămâni. 
Lucrurile în campus erau liniștite. 

Aproape prea liniștite. 

Calmul dinaintea furtunii, îşi spuse ea în timp ce mergea 
cu bicicleta prin curtea interioară, îndreptându-se spre cursul 
de stilistică. Își legă bicicleta de suport, apoi intră grăbită în 
clădire. Puțin înaintea ei le văzu pe Zena şi Trudie. 

Perfect. 

Ele nu se grăbeau. Kristi micșoră distanţa dintre ele așa 

că, atunci când ajunse la ușa sălii de curs, era în spatele lor. 
Zena găsi o bancă liberă. Trudie ocupă una alături de ea și 
Kristi puse mâna pe una în apropiere. Se uită prin clasă. Nu 
frecventa și Ophelia — JustO — acest curs? Dacă era așa, fata 
nu se vedea pe nicăieri. Kristi intenţiona să încerce să se 
împrietenească cu ea după ultima lor întâlnire de la spectacol. 
„O“, gândi ea, avea secrete de împărtășit. 

Nici Ariel nu se vedea pe nicăieri. De fapt, își dădu ea 
seama, Ariel nu fusese la niciun curs toată săptămâna. 

Şi Kristi fusese martoră când își schimbase culoarea în 
alb-negru, ceea ce, pe termen scurt, nu însemna prea mult. 

Și totuși... 

Dacă nu ar fi fost sezonul gripei, Kristi probabil că ar fi 
devenit suspicioasă. Dar își propuse în minte să se intereseze 
de fată. 

În timp ce Preston începu prelegerea, ea privi din nou la 
Zena, dar nu atrase atenţia fetei. Va trebui să aștepte. Se 
prefăcu interesată de dr. Preston, ascultând prelegerea despre 
importanța perspectivei şi clarităţii în stilistică, dar se strădui 
să nu adoarmă. 

Astăzi, părea a fi mult mai mulțumit să-și sprijine șoldurile 
de marginea biroului decât să se deplaseze de colo colo. Totuși, 
aruncă creta în aer. Avea o expresie destul de afabilă, însă, 
sub bronzul și aspectul californian, Kristi crezu că observă un 
aspect mai dur. 

Dar oare nu experimentase ea același sentiment cu 
dr. Grotto și Emmerson? Chiar și cu profesoara Senegal, mama 
gemenilor, care părea a avea partea ei întunecată pe care o 
ascundea în spatele ochelarilor lustruiţi și al buzelor roșietice. 

Cei mai mulți studenți erau la fel de plictisiţi ca și ea. 
Kristi începea să-i recunoască. La câteva bănci distanţă se 
afla Marnie, blonda pe care o urmărise în Casa Wagner. Se 
pare că Marnie făcea și ea parte din grupul de prietene care 
le includea pe Trudie și Grace. Și mai era și Bethany, o altă 
fată de la cursurile lui Kristi. Conștiincioasă, lua notițe, iar 
degetele ei zburau peste tastatură, ca și cum dr. Preston oferea 
răspunsuri la problemele universului. 

Una dintre acelea, gândi Kristi, în timp ce fata punea o 
întrebare pentru a clarifica un aspect al simbolismului. O 
adevărată lingușitoare. 

Hiram se încrunta în scaunul lui și Mai era concentrată 
asupra prelegerii, luând agitată notițe. 

Salvaţi-mă. Acest curs era prea simplu pentru gusturile 
ei. Ea deja vânduse articole despre crime adevărate și nu voia 
decât să-și îmbunătățească talentul pentru cartea pe care plănuia 
s-o scrie. Nu era sigură că dr. Preston era răspunsul. 

Probabil că-i citise gândurile. 

— Domnișoară Bentz? spuse el, cu vocea mocnind de 
autoritate. 

Ea încremeni. 

— Te plictisesc? întrebă el și, când o privi, ea-și dori să 
intre în podea. Sau pe tine? spuse el mutându-și privirea spre 
Hiram Calloway. 

— Da, spuse Hiram cu insolență. Ceva de genul ăsta. 

— Ceva de genul ăsta? spuse Preston, rupând creta în pumn. 

— În regulă, nu, chiar o faci. Mă plictisești. Eu vreau să 
scriu. Nu cred că trebuie să studiem simbolismul sau 
metaforele. Am făcut cu toţii asta în liceu. Acesta nu ar trebui 
să fie un curs universitar? La naaaiba! Spunând asta își închise 
laptopul, își vâri cărțile în rucsac, îndepărtă scaunul cu piciorul 
și părăsi clasa. 

Kristi crezu că se va dezlănțui infernul. Dar furia de pe 
chipul lui Preston dispăru repede. 

— Dacă mai este cineva care simte la fel ca domnul 
Calloway, îl invit să plece în acest moment. 

Încăperea deveni foarte tăcută. Nimeni nici măcar nu 
îndrăzni să tușească. 

Privirea lui Preston trecu peste fiecare student. După ce 
decise că nimeni altcineva nu intenţiona să plece, el îşi drese 
vocea. 

— Bine. Să continuăm... 

Începu din nou să arunce creta și să se plimbe prin sală. 

Kristi făcu tot posibilul să fie atentă. Dar era greu. Hiram 
avea dreptate, cursul era foarte plictisitor. 

Privi spre ceas și petrecu următoarele patruzeci și cinci 
de minute observând că Trudie și Zena se prefăceau interesate 
de curs în timp ce-și trimiteau una alteia SMS-uri. Își ţineau 
celularele chiar sub bancă și erau destul de experte să lucreze 
cu tastele și să-și trimită mesaje fără a fi prinse, ceea ce era 
puţin ciudat. Aici erau la colegiu, nu la liceu. Dar Kristi își 
juca şi ea rolul ei, încercând din răsputeri să citească 
informaţiile pe care și le trimiteau. 

În mare parte se dovedi a fi imposibil. Ecranele erau prea 
Mici, dar ea surprinse un rând sau două și notă repede 
prescurtările pe care le vedea. CW apărea în mod frecvent... 
Casa Wagner? Sau doar își dorea ea să fie așa? Mai văzu și 
Grto, care presupunea că se referă la dr. Grotto și o serie de 
numere, care, credea ea, se refereau la ziua de vineri, care 
însemna mai mult decât începutul weekendului, era și ultima 
reprezentaţie cu Oricine. Restul informaţiilor nu aveau niciun 
sens, dar ea totuși le notă. 

Când cursul se termină, ea se afla din nou în spatele celor 
două fete, dar nu văzu niciun motiv să intervină în conversaţia 
lor, nici nu auzi nimic care să merite să fie reţinut. 

Era ca și cum întreaga lume își ținea respirația. 

Afară era la fel. Atmosfera era calmă încă. Cerul era plin 
de nori plumburii care nu păreau să se miște. 

I se ridică părul pe mână și, deși totul părea în regulă, ea 
știa, în adâncul sufletului, că răul stătea ascuns în întuneric. 


Era vineri, trecut de patru, și Portia era un pic agitată din 
cauza celor opt — sau fuseseră nouă? — cești de cafea pe care 
le băuse de-a lungul zilei. Trebuia să o lase mai moale. Astăzi, 
se oprise din numărat când ajunsese la şase, chiar dacă trecuse 
la cea fără cofeină la începutul după-amiezii. Încă mai simţea 
efectele după ce lăsase mașina în parcarea de la secţie. 
Probabil, mai mult din cauza lipsei de somn decât a cofeinei. 
Lucrase în ture de douăsprezece ore, opt după ceas, patru în 
timpul ei liber. Când ajungea acasă își făcea exerciţiile de 
rutină timp de patruzeci și cinci de minute, mânca ceva preparat 
la microunde, fără grăsimi, cu puțini carbohidrați, fortificat 

cu vitamine, o masă fără gust, apoi o luă de la capăt, luând 
doar o pauză pentru un pahar cu vin în timp ce privea. Totul 
ca să scape de cele nouă kilograme care nu se dădeau duse de 
când împlinise treizeci de ani și renunțase la ţigări. 

Uneori, se întreba dacă făcuse alegerea corectă. 

În fiecare seară, era îngropată în muncă și nici măcar nu 
voia să se gândească la cât câştiga pe oră. Ar fi fost prea 
deprimant. 

— Amintește-ţi de beneficii, își spunea ea iar și iar în timp 
ce transpira din cauza exerciţiilor, ajustând muzica cu pașii ei 
care se întețeau. 

Mai era și simplul fapt că-și iubea meseria. O iubea. Nici 
mai mult, nici mai puţin. Chiar dacă însemna să doarmă singură 
în patul ei mare în majoritatea nopților. 

Trebui să-și reamintească asta în timp ce trecea de ușile 
secţiei și se îndrepta spre biroul ei. Își petrecu ultimele patru 
ore vorbind cu martorii dintr-un caz de violență domestică și 
era nervoasă din cauza declaraţiilor contradictorii. Jumătate 
dintre cei prezenţi la petrecerea unde se întâmplase presupusul 
incident insistaseră că soţia era de vină; ea-și necăjise bărbatul 
flirtând cu fratele acestuia, apoi chiar încinsese lucrurile 
lovindu-l în stomac. Cealaltă jumătate spusese că soţul, un tip 
posesiv şi gelos, despre care se ştia că folosește ceva steroizi, 
reacționase exagerat: îşi luase arma și-și împușcase mortal 
soţia. 

Reacţionase exagerat... nu, pe bune? Cum de puteau fi 
oamenii atât de proști? 

Portia mai avea vreo două ore de lucru la hârțogărate și 
apoi urma să încheie ziua. Turele se schimbau și era multă 
activitate în secţie: telefoanele sunau, computerele bâzâiau, 
suspecţii în cătușe stăteau la birouri afirmând că sunt 
nevinovaţi şi protestând împotriva tratamentului aplicat de 
polițiști. 

Trecu pe lângă biroul uneia dintre tinerele secretare. O 
explozie de culori în formă de garoafe și trandafiri indica 
faptul că se gândea cineva la ea. Portia își scoase haina și o 
atârnă într-un cuier de lângă biroul ei, în timp ce râsul izbucni 

de undeva de lângă fax. Apoi privi spre ceea ce părea a fi un 
munte de rapoarte care trebuiau procesate. 

Cam atâta despre societatea fără hârtii. 

Verifică unele dosare. Reamintindu-și că nu dorea o țigară, 
ea sortă hârtiile și o groază dintre e-mailurile ei. 

Telefonul sună scurt. Ridică receptorul, cu ochii încă la 
monitorul computerului. 

— Omucideri, detectiv Laurent. 

— Sunt Jay McKnight de la laboratorul de criminalistică. 
Am numele tău de la Sonny Crawley. Cred că a cerut ceva în 
numele meu. 

— Oh, așa este. Chiar voiam să vorbesc cu tine. Interesul 
ei se mută imediat de la hârtii și începu să tasteze niște 
comenzi. Chiar voiam să te sun puţin mai târziu. Aveam niște 
treburi de terminat... aici erau. Găsi dosarele corecte și le 
scoase în faţă. Să vedem. Mi-a luat ceva timp, dar am o listă 
cu potenţiale camionete, toate de familie și închise la culoare, 
cu numere de Louisiana, deținute de persoane care lucrează la 
colegiu. i le trimit dacă-mi dai adresa de e-mail. 

— Minunat. Jay îi spuse adresa. Portia o va verifica înainte 
de a trimite listele, deși recunoscuse URL-ul ca fiind cel al 
poliției statale. 

— În această seară voi veni cu mașina într-acolo, adăugă 
McKnight. Pot trece pe la secţie, să facem schimb de 
informaţii. 

— O idee bună. Poate până atunci voi avea mai multe 
informaţii despre verificările pe care le-ai cerut. Încă mai lucrez 
la ele. Ea scoase dosarul lui Jay McKnight în computer. Deși 
nu-l întâlnise în mod oficial, îi văzuse numele și-l observase o 
dată la o scenă a crimei. Până acum totul era în regulă. 

— Voi ajunge târziu. Lucrez până la șapte. Până ajung 
acolo, va fi aproape nouă. Atâta timp cât lucrurile rămân 
calme și nu trebuie să fac ore suplimentare. 

— Nu contează, voi fi aici, îl asigură ea, recunoscătoare că 
începea să creadă cineva din departament că aveau o problemă 
la All Saints. O problemă mare. 

— Ne vedem atunci. 

Portia închise și nu numai că trimise lista cu vehicule lui 
McKnight, dar scoase la imprimantă o copie şi pentru ea. Era 
surprinsă de cât de mulți dintre cei care lucrau acolo deţineau 
o camionetă închisă la culoare. Era un grădinar, un ofiţer de 
la securitate, preotul care avea o camionetă mare, Chevrolet, 
neagră, din '98; asistenta unui profesor, pe nume Lucreția 
Stevens, deţinea un vechi Ford Econoline, care arăta ca și 
cum aparținuse cândva altcuiva din familie; o altă persoană 
numită Stevens, soţul lui Natalie Croft, deținea o camionetă 
verde-închis pe care o folosea în afacerea sa cu construcții și 
fratele doctorului Dominic Grotto era posesorul unei camionete 
închise la culoare. Portia mai extinsese puţin aria, doar pentru 
că era suspicioasă în ceea ce-l privea pe tipul acesta. Îi pusese 
întrebări de două ori. El era prea calm pentru ea. Era unul 
dintre aceia care se cred mai deştepţi decât restul lumii. În 
timpul conversaţiei cu ea devenise arogant, deși se prefăcuse 
îngrijorat și dornic să dea o mână de ajutor. 

Dar Grotto nu era singura persoană din campus despre 
care ea credea că ascunde ceva. Întregul afurisit de departament 
de engleză era plin cu tot felul de secrete. Chiar și femeia 
aflată la conducere, Natalie Croft, era o savantă distinsă și 
arogantă în care Portia nu avea deloc încredere. Programa de 
studii fusese schimbată pentru a adăuga cursurile „la modă“ 
și „avangardiste“, cum era chestia cu vampiri, un curs despre 
istoria rock-and-roll-ului și altele pentru a atrage studenţi la 
All Saints. Și mai erau și urmașii lui Wagner. Numai despre 
ei singuri putea avea un întreg dosar. Georgia Clovis era ca 
o durere majoră în partea dorsală, se purta de parcă ar fi fost 
de sânge regal. Și fratele ei, Calvin Wagner, un ticălos bogat 
care nu avea nicio slujbă din câte știa Portia, era cu siguranță 
un ciudat. Cel de-al treilea copil, biata, firava Napoli, era 
doar la un pas de-a suferi o cădere nervoasă permanentă. 

În spatele familiei Wagner se afla preoțimea. Părintele 
Anthony „Tony“ Mediera era un preot viguros, cu propria sa 
viziune despre colegiu, iar Părintele Mathias Glanzer, preotul 
împovărat cu conducerea departamentului de teatru, părea a fi 
plin de secrete. 

Lui Portia i-ar fi plăcut să audă ce aveau nevoie să 
mărturisească fiecare dintre ei. 

Mai erau și alții, feţe noi în colegiu. Le verificase tuturor 
trecutul, dar nu găsise până acum ceva care măcar să sugereze 
vreo ilegalitate. Totuși, abia începuse verificările și toată lumea 
avea ceva de ascuns. Toată lumea. 

In afară de asta, cine spunea că suspecţii se limitează la 
corpul profesoral al colegiului? Cum rămâne cu ceilalţi 
studenţi? Sau cineva care nu era înscris la colegiu, dar folosea 
campusul ca teren personal de vânătoare? 

Ușurel, încă nu ai niciun cadavru... doar un brat cu ojă 
pe unghii care, conform celor de la laborator, este la fel de 
la modă cum sunt terciul de ovăz la micul dejun. 

Privi din nou lista cu mașinile închise la culoare și se întrebă 
dacă vreunul dintre vehicule putea fi corelat cu fetele dispărute. 

Era pe punctul de-a merge în sala de mese a angajaţilor 
să caute o băutură dietetică când telefonul ei sună. Ducând 
receptorul la ureche, îl sprijini între bărbie și umăr. 

— Omucideri, detectiv Laurent. 

— Da, sunt Lacey, de la Persoane Dispărute. 

Cu părul de un roșu-aprins și hainele mulate. Cea cu 
atitudine. 

— Speram să te mai prind. 

— Ce este? întrebă Portia, dar simţi acea furnicătură, acea 
mică senzaţie care-i spunea că la orizont vor apărea mai multe 
vești rele. 

— M-am gândit că vrei să știi despre asta. Avem o altă 
persoană dată dispărută, de la acel colegiu. All Saints. O 
studentă. Ariel O'Toole. Mama ei a trimis prin fax raportul 
din Houston, acolo locuiesc ei, adică ea și tatăl vitreg. Sunt 
pe drum încoace. Nu mai are nicio veste de la fiica ei de mai 
bine de o săptămână și niciunul dintre prietenii ei, cei pe 
care-i cunoaște, nu au văzut-o. Fiica nu-i răspunde la telefoane 
și asta se pare că e ceva neobișnuit, spuse Lacey cu un pic de 
sarcasm în voce. Imaginează-ţi una ca asta. 

— Trimiţi pe cineva acolo? 

— O mașină a fost deja trimisă. Deşi poate vrei să mergi 
cu ei. 

— Asta așa este. Voi lua o copie a raportului pe drum. 
Închise. Alta. La naiba, alta. 

Își fixă tocul pistolului de umăr, apoi își puse haina și-și 
luă geanta. Se îndrepta spre holul care ducea la Persoane 
Dispărute când dădu peste Del Vernon. Îi spuse versiunea 
prescurtată a ceea ce se întâmpla. 

— Vin şi eu, zise el, cu maxilarul încleștat, cu o privire 
rece în ochii negri. Nu-mi place s-o spun, Laurent, dar este 
vorba de mult mai mult decât despre niște puști care dispar, 
adăugă el, punându-și arma în toc și luându-și haina. 

— Mă bucur că ai înţeles, în sfârșit, spuse ea în timp ce 
se îndreptau împreună spre ușile secției. 


— Avem o persoană care plutește. 

Montoya, ținând cana cu cafea în mână, apăru grăbit în 
pragul biroului lui Bentz la ceva timp după ora patru. Purta 
haina sa de piele neagră, de firmă, şi un diamant în ureche. 

— În susul râului, puţin mai departe de aici, adăugă el. 
Este încă în limitele orașului. Femeie. Afro-americană. Stă în 
apă de ceva timp. Tocmai au pescuit-o. 

Bentz ridică privirea din teancul de hârtii și își dădu seama 
că partenerul său nu-i spune tot. Lăsă pixul jos. 

— ȘI? 

— Şi are un tatuaj pe spate, chiar deasupra feselor. Cuvântul 
„love“ împreună cu colibri și flori. 

Bentz se îndreptă de spate. 

— Dionne Harmon, spuse el cu voce tare și acel 
presentiment urât, pe care-l avea de când aflase despre fetele 
dispărute de la All Saints, tocmai se înrăutăți. 

— Așa se pare. 

Montoya se sprijini cu umărul de dulapul cu dosare al lui 
Bentz, unul dintre cele salvate după ravagiile făcute de Katrina. 
Recondiţionat, era ceva ce-i aducea mereu aminte cât de rău 
poate fi. 

— Trimit scafandri, să vadă dacă victima era singură sau 
dacă avea companie. 

— Rahat! mormăi Bentz, deja ocolind biroul. Își smulse 
haina dintr-un cuier de pe hol. Să mergem. Conduc eu. 

— Nu, eu voi... nu contează, conduci tu. Şi mai e ceva. 

— Altceva? 

— Deci nu ai aflat despre braţul pe care l-au găsit în burta 
aligatorului? 

— Despre ce dracu” vorbeşti? Stomacul lui Bentz protestă 
pentru că ştia ce va urma. 

— Îți explic pe drum. 

Montoya își termină cafeaua și aruncă paharul de hârtie 
într-un coș de gunoi din biroul lui Bentz. Merseră printre birouri 
și Bentz zări un televizor. Posturile locale prezentau imagini 
ale unei bărci de căutare și salvare de pe Mississippi. Se 
întuneca, dar echipajul instalase reflectoare și camere. 

— Nenorocitul naibii, mormăi Bentz. 

Căută în buzunar un pachet de Juicy Fruit și-l desfăcu în 
timp ce coborau scările și ieșeau în parcare, unde razele unui 
soare de iarnă, care se stingea repede, se luptau să treacă 
printre nori. Câteva dintre ele se reflectau în nenumăratele 
băltoace de pe asfalt, dar întunericul se lăsa repede. 

Bentz se sui la volanul mașinii lui, Crown Vic. În timp ce 
Montoya, acoperind pârâitul radioului și zăngănitul motorului, 
îi explică despre braţul descoperit în mlaștina aflată la nord 
de New Orleans, Bentz conduse spre un loc aflat în jurisdicţia 
lor unde echipajele înconjuraseră cu bandă o zonă a digului. 

Echipele de filmare deja aflaseră despre descoperire și 
plecaseră la vânătoare. Deasupra, două elicoptere ale 
departamentelor de știri, cu reflectoare puternice străpungând 
înserarea, concurau pentru o imagine mai bună a locului. 
Poliţiştii în uniformă țineau la depărtare mulţimea care tot 
creștea. 

Bentz aproape că-și dori o vreme mai rea care să ţină 
mizeriile în loc. Apa era groasă și noroioasă, mirosul umed și 
rece al fluviului Mississippi îi umplea nările. Se stârni un 
vânt rece. 

— Detectiv Bentz! 

Se întoarse şi văzu o reporteriță frumoasă, agitându-și 
microfonul și făcând o introducere pentru el. 

— Puteţi confirma că a fost găsită o femeie în râu? 

— Tocmai am ajuns aici. 

— Dar se pare că a fost scos un cadavru din Mississippi 
și există unele speculaţii că ar putea fi una dintre fetele care 
au dispărut de la colegiul All Saints din Baton Rouge. 

— Acesta este un salt cam mare, spuse el, încercând să se 
abțină. 

— Și nu este adevărat că a fost recuperat un membru dintr-o 
mlaștină în apropiere de Baton Rouge? 

Nenorocitul naibii, gândi el, dar se întoarse şi spuse: 

— Nu pot spune asta, dar sunt sigur că ofiţerul care se 
ocupă cu relaţiile cu publicul va face o declaraţie presei. Îi 
oferi femeii un zâmbet profesional, apoi trecu pe sub banda 
care înconjura scena crimei. 

— Detectiv Montoya! strigă femeia. 

— Nu am nimic de comentat. 

Se strecură la rândul lui pe sub bandă și împreună se 
apropiară de marginea apei, unde erau deja strânși cei de la 
criminalistică şi medicul legist. Bonita Washington dădu din 
cap spre ei, cu o expresie severă. 

— Dionne Harmon? întrebă Bentz. 

— Tatuajul este acelaşi. Este afro-americană. Cam de 
aceeași vârstă, mărime și formă. 

Washington se îndreptă spre un sac pentru cadavre, trase 
fermoarul, protejând conţinutul cu propriul trup pentru a nu fi 
văzut de deasupra. 

Bentz privi chipul parţial descompus al fetei care fusese 
cândva o femeie frumoasă, de culoare. Fiica cuiva. Soră. 
Prietenă. Deci nimănui, mai ales, nemernicului ei de frate, nu 
părea să-i pese. Se încurcase cu o năpârcă de prieten, din câte 
auzise. Goală, cu mâinile vârâte în pungi de către criminaliști 
în speranţa că se luptase cu agresorul și că-i mai rămăsese o 
urmă de ADN sub unghii, ea stătea întinsă cu ochii deschiși, 
fără viaţă în interiorul sacului greu. 

Deasupra lor elicopterele planau, tulburând apa vâscoasă. 

Bentz avea puține speranţe că vor găsi suficient ADN 
degradat pentru a fi de folos. 

Stomacul i se agită. Îşi mută privirea. 

— Ticălosul dracului, mormăi Montoya. 

— Dionne Harmon a dispărut în urmă cu un an, spuse 
Bentz, calculând în minte stadiul de descompunere. 

— Da, știu, Washington deja i-o luase înainte. Cadavrul 
acesta pare că nu a stat în apă decât câteva zile, iar înainte de 
asta... Ea ridică din umeri. 

— A fost în viaţă, spuse Bentz. Mintea lui lucra repede. 
Deci o ţine în viață, încuiată, timp de un an, apoi decide s-o 
omoare? 

— Posibil. Washington era evident la fel de încurcată ca 
și el. 

— Cunoști cauza morţii? 

— Nu încă, dar am observat niște răni pe trup. 

— De la ce? 

— Nu știu încă, dar pare a fi o urmă de mușcătură pe gât. 
Washington arătă spre cele două găuri de sub urechea femeii 
moarte. Și apoi alta, mai largă și numai una singură, aici, 
deasupra jugularei. Și alta la carotidă. 

Ridică privirea spre el, apoi trase fermoarul sacului. 

Bentz se îndreptă. 

— Ce înseamnă asta? 

— Nimic bun, spuse ea, îngrijorată. Nimic bun. 

— Hei! Un strigăt dinspre barcă. 

Bentz își adună toate forțele în timp ce elicopterele se 
repeziră pentru a prinde o imagine mai bună. El ştiu ce avea 
să urmeze. Ofiţerul de pe punte strigă, acoperind sunetul 
rotoarelor elicopterului: 

— Se pare că mai avem una! 

Koristi tăie apa, înotând cu putere, cu mișcări egale și 
rapide. Încerca să găsească o modalitate de-a pătrunde în cercul 
intim al studentelor care, era sigură, erau implicate în cultul 
vampiric. Chiar intrase online și postase o ofertă: Caut Suflete 
Pierdute. Apoi, urmând moda de-a cere ajutor pe Internet, ea 
își exprimă dorința, sub numele ABneg 1984, să intre în contact 
cu alți oameni, care cred în suveranitatea vampirilor. Nu știa 
dacă-i va răspunde cineva, nu știa nici măcar dacă cererea ei 
va fi înţeleasă, dar ieșise la pescuit și era interesant de văzut 
ce va prinde. 

Probabil că nimic, decât nişte ratati ciudaţi, cel mai 
probabil toți având sub treisprezece ani. 

Dar vestea cea bună era că, până acum, nu văzuse nicio 
filmare video din apartamentul ei pe Internet. Căutase pe 
MySpace, YouTube și pe alte câteva site-uri și nu găsise niciun 
filmuleţ, de proastă calitate și întunecat, cu ea și cu Jay făcând 
dragoste. Să sperăm că așa va și rămâne. Atunci cine pusese 
camera acolo? Întorsese ideea în minte de sute de ori și mereu 
se întorcea la Hiram Calloway. Cine altcineva putea fi? Cineva 
care să dăduse drept reparator? Nu știa, dar o făcea să fie a 
naibii de nervoasă. Ascunsese această stare de Jay, pentru că 
nu voia ca el să insiste să se mute de-acolo. 

La capătul piscinei, se scufundă, se împinse și porni în 
ultima tură. În tot acest timp, se gândea la următoarea mișcare 
și la cât de sătulă era de acest joc de-a așteptarea. Era timpul 
să acţioneze. Plănuia să înceapă asta la finalul reprezentaţiei 
lui Oricine. Apoi intenţiona să aibă o discuţie faţă în faţă cu 
Părintele Mathias. El părea a fi implicat cumva în toate astea. 
Îl văzuse la Casa Wagner, venind din subsol. Şi era apropiat 
de Georgia Clovis, cât și de Ariel O'Toole, care lipsise toată 
săptămâna. 

Când Kristi le văzuse pe prietenele lui Ariel la asociația 
studenţilor, ieri după-amiază, se oprise intenţionat lângă masa 
lui Trudie şi Grace și le întrebase dacă știau ceva de ea. 

Mușcând din bucățele de pui și din crema cu usturoi și ierburi 
aromate, ele insistaseră că dispariţia lui Ariel nu era câtuși de 
puţin ciudată. Lui Ariel îi plăcea să aibă spațiul ei și, uneori, 
mai ales atunci când studia pentru un examen important, 
dispărea, și nu-și făceau apariţia decât ca să se aprovizioneze 
cu cafea. Chestia asta inteligentă fusese spusă de Grace, fata 
aproape anorexică, cu aparat dentar şi cu părul de un roșu 
electrizant. 

Trudie încuviințase dând din cap, fiind de acord cu 
afirmaţia lui Grace. 

— Toată lumea are nevoie de o pauză, spusese ea, băgând 
o bucăţică de pui într-un pahar mic cu sos. Doar că Ariel are 
nevoie de mai mult decât majoritatea. Dădu din cap, ca și 
cum ar fi fost de acord cu ea însăși. 

Kristi încercase să mai facă conversaţie cu fetele, dar ele 
păreau mai interesate de mâncarea lor decât îngrijorate în 
legătură cu Ariel cea Studioasă. Dar fuseseră mai prietenoase 
decât de obicei, făcându-i loc să-și tragă un scaun din plastic, 
așa că ea consideră că făcuse un progres. Ele pălăvrăgiseră 
despre nerăbdarea cu care așteptau cea de-a doua reprezentaţie 
a piesei „chipeșului“ părinte Mathias, lăsând să se înțeleagă 
că era „păcat“ că preotul jurase să fie celibatar. Apoi spuseseră 
ceva despre o întâlnire la un pahar înainte de spectacol. 
Obişnuiau să bea ceva la Watering Hole, chiar lângă campus, 
înainte de-a merge la spectacol. 

— Ar trebui să vii cu noi, spusese Grace, evident încercând 
să fie politicoasă. Trudie îi aruncă o privire și Kristi ridică din 
umăr ca şi cum invitaţia n-o interesa prea mult. 

— Poate voi veni. Într-o zi, fusese Kristi de acord, ignorând 
expresia circumspectă a lui Trudie. 

— Bine. Grace era mulțumită, sau cel puţin așa părea. 

Nu la fel era și prietena ei. Trudie, evident agitată, își 
ridicase cu un gest nervos coada groasă de păr negru, și în 
timpul acesta se încruntase spre Grace. 

Kristi se prefăcu neinteresată. Nu știa cum să ia această 
fragilă creangă de măslin a prieteniei, dar „prietenele“ lui 
Ariel știau ceva; era sigură de asta. Trebuia doar să le câștige 

încrederea, să pretindă că era ca ele. Asta va fi cam dificil 
pentru că, cu cât afla mai multe despre fetele care păreau 
candidate de primă mână la cultul vampiric, cu atât le plăcea 
mai puţin. 

Ieși din piscină, își făcu repede duș, se şterse cu prosopul 
și își îmbrăcă hainele. Mușchii, care fusese încordaţi timp de 
două zile, erau mai relaxaţi și mişcarea o mai înviorase puţin, 
ridicându-i moralul și făcând-o să se concentreze la ceea ce 
avea de făcut pentru a afla adevărul despre cele patru fete 
dispărute și afurisitul de braț retezat. Nu era rău că Jay se 
întorcea în această noapte. 

Chiar îi lipsise. 

Cine s-ar fi gândit la asta? 

Cu o umbră de fard, cu părul strâns într-un coc umed și 
cu sticluța, pe care îi jurase lui Jay că nu o va mai atinge, 
atârnată de lănţișorul din jurul gâtului, ea ieși din vestiar și 
păși în noapte. Cât timp stătuse în piscină, întunericul se lăsase 
ameninţător. Nu se vedea nicio stea deasupra lămpilor stradale 
şi vântul, care fusese potolit toată ziua, acum bătea cu putere, 
suflând în rafale printre copaci, împingând câteva frunze ude 
de-a lungul peluzei campusului și pișcând-o de ceafă. 

Tremurând, ea merse repede pe aleea de lângă Greek Row, 
traversă una dintre străzile aglomerate de lângă campus și 
deschise ușile de sticlă de la Watering Hole. Le văzu pe Trudie, 
Grace şi Marnie, blonda pe care o urmărise în Casa Wagner, 
stând la o masă înaltă, în stilul celor de cafea, într-un colț al 
încăperii întunecate. Toate cele trei fete erau ghemuite asupra 
unor pahare cu picior, pline cu un amestec de un roşu 
strălucitor. 

Kristi se îndreptă în direcţia lor, forțându-se să zâmbească. 

Era timpul pentru spectacol. 


Apartamentul lui Ariel O'Toole arăta ca şi cum nu mai 
fusese nimeni înăuntru de zile întregi. Vasele erau grămadă în 
chiuvetă, patul nefăcut, o pungă cu chipsuri era vârâtă prin 
aşternuturi, sosul de brânză dintr-un recipient lângă pat era 
vechi și acoperit de crustă. 


384 


— Ceva nu este în regulă, spuse Portia în timp ce ea, 
poliţiştii în uniformă, administratorul apartamentului și Del 
Vernon înaintau încet prin studioul cu cărămizile lui decorative, 
spre o perdea care separa zona dormitorului de sufragerie. 
Priveşte locul acesta. 

— Nu este nicio urmă de luptă, remarcă Del. 

Cel puţin asta era adevărat. 

— Deci este neglijentă, spuse Del. Nu a mai făcut curăţenie 
de câteva zile. 

Portia deschise singurul dulap. Totul era îngrijit aranjat, 
hainele erau așezate pe culori, pantofii lustruiţi și păstraţi în 
perechi ordonate. Lucrurile din sertare erau meticulos aranjate, 
ca și cărțile de pe rafturi, așezate în ordine alfabetică. 

— Nu prea cred. Fata este obsedată de curăţenie, dar nu a 
mai strâns după o gustare târzie. 

Deschise ușa unui mic frigider și văzu conţinutul aranjat 
cu mare grijă. Se dădu la o parte pentru ca Del să poată 
vedea. 

— Nu este leneșă, fu el de acord. 

Portia se întoarse spre ușă, în pragul căreia se oprise 
administratorul apartamentului. 

— Când ai văzut-o ultima dată? îl întrebă Portia. 

Chel, cu un breton roșiatic înspicat cu fire albe care se 
potrivea cu o barbă nerasă de câteva zile, era nervos că poliţia 
se afla acolo. 

— Nu știu... hm, Sigur am văzut-o weekendul trecut, 
ducând gunoiul la tomberoanele de afară și apoi... oh, la 
naiba... El își frecă capul, şi umerii lui sfrijiţi se mișcară în 
sus și-n jos ca și cum ar fi fost trași de sfori. Cred că ducea 
niște rufe sus... Să vedem, eu strângeam frunzele moarte. 
Cred că asta a fost sâmbătă după-amiaza. 

— Și de atunci? 

El negă dând din cap. 

— Am patruzeci de apartamente aici, nu ţin socoteala 
fiecăruia. Arăt eu ca o mamă casnică? 

Defensiv, observă Portia. 

— Ai o cheie de la cutia ei poștală? 

— Majoritatea puștilor folosesc celularele, spuse administratorul. 

— Atunci nu-i pot verifica mesajele și nici nu primește 
ziare. 

Dar mirosea ceva în acest loc, un miros de gol, de învechit, 
iar o cană cu cafea fusese uitată pe cuptorul cu microunde. 

Merseră afară la cutia poştală. Se strânseseră o grămadă 
de facturi și chestii publicitare. Conform raportului, Ariel nu 
avea o slujbă, dar ar fi trebuit să meargă la cursuri. Portia 
vorbise cu mama ei, care era în pragul isteriei şi se pregătea 
să ia următorul zbor de dimineaţă, sperând să-și găsească fiica. 
Portia o sunase pe femeie și-i spusese că poliția se ocupa de 
caz. Sunaseră la toți prietenii lui Ariel, la vecini și verificaseră 
spitalele locale. Fata nu avea mașină, dar avea celular și 
bicicletă. Poliţia din campus căuta bicicleta. Portia verificase 
de două ori la bancă, să vadă dacă fusese folosită cartea ei de 
credit, dar până acum nu se mai înregistrase nimic. 

Mama lui Ariel nu era convinsă că se făcea tot ce trebuia. 
Îi spusese numele companiei de telefonie mobilă a fiicei sale 
şi-i spusese că telefonul lui Ariel era echipat cu un dispozitiv 
de urmărire, dar nu voia să se consoleze cu asta. 

— Fiica mea nu este ca celelalte fete, argumentase ea. Am 
citit despre ele, acele... acele fete de care nu-i pasă nimănui. 
Nu contează că eu și Joe suntem divorțaţi, amândoi ne iubim 
fiica și... și vom face orice, orice să o găsim! 

— Vă voi suna imediat ce aflu ceva, o asigură Portia mai 
hotărâtă ca niciodată să o găsească pe Ariel. 

Spera ca fata să fie găsită în viaţă. 

Celularul ei sună în timp ce încuiau apartamentul. 
Identificarea apelantului indica departamentul de poliţie din 
New Orleans. 

— Laurent, Omucideri, spuse ea în mod automat în timp 
ce pășea afară, cu un pas în urma lui Del Vernon, care încă 
mai discuta cu administratorul neliniștit. 

— Detectiv Bentz, New Orleans, Omucideri, o informă o 
voce joasă, serioasă. Am aflat că lucrezi la cazul fetelor 
dispărute de la All Saints, că le consideri potenţiale omucideri, 
spuse el fără niciun preambul. 

Portia trase aer în piept şi se opri sub o streașină înclinată, 
în afară clădirii vechi. Del îi spunea ceva, dar ea-i făcu semn 
să tacă fluturând din mână. 

— Așa este. Mă ocup de asta. 

— Se pare că ai avut dreptate, spuse Bentz. În ultima oră, 
patru cadavre de femei, una afro-americană, trei caucaziene, 
toate în același stadiu de descompunere, toate părând a avea 
în jur de douăzeci și ceva de ani, au fost scoase aici, din 
Mississippi. Uneia dintre fetele caucaziene îi lipsește un braţ. 

Portia expiră suspinând resemnată. Speranţele ei se 
năruiseră. 

— Caracteristicile fizice, culoarea părului şi a ochilor, 
tatuajele și cicatricile sugerează că sunt fetele care au dispărut 
de la colegiu. 

— In regulă, șopti ea. Deși bănuise că o sfârșiseră rău, 
sperase că se înşela și că ceilalți din departament aveau 
dreptate, că Dionne, Monique, Tara și Rylee erau încă undeva 
în siguranţă şi în viaţă. Ai spus că toate sunt în aceeași stare 
de descompunere? Dar au fost răpite la luni de zile distanță. 

— Vom ști mai multe odată ce vor fi examinate de medicii 
legişti, spuse el, cu o voce bine stăpânită. 

— Cauza morţii? 

— Nu știm încă. La prima vedere, se pare că nu au stat în 
apă decât câteva zile, posibil o săptămână. Greu de spus. 
Ezită și ea ştiu că lui îi trecea altceva prin minte. 

— Ce mai este? 

— Trupurile lor prezintă niște răni ciudate, ca niște 
perforări. Ai aflat că nu s-a găsit nicio picătură de sânge în 
brațul din mlaștină? 

— Da. Deodată, avu o senzaţie de frig în interior. Se întări 
pentru ceea ce știa că avea să urmeze. 

— Se pare că nici aceste cadavre nu au pic de sânge în ele. 

— Artere tăiate? 

— Nu chiar, spuse el și ea-i simţi furia. Dar s-ar putea ca 
sângele să fi fost extras din cadavre. 

— Sângele lor a fost scurs, spuse ea, gândindu-se la rănile 
perforate. 

— Poate vrei să vezi chiar tu asta la laborator. 

— Așa voi face, dar acum avem o altă fată dată dispărută. 

— Cine? întrebă el cu sufletul la gură. 

— O studentă de la All Saints, pe nume Ariel O'Toole. 
Părinţii nu o pot localiza și, după cum arată apartamentul ei, 
eu zic că este plecată de câteva zile. 

— Nu-mi spune, are specializare în engleză? 

— Așa este. 

— Şi a frecventat acel curs despre vampiri? 

- Da. 

El înjură tare. 

— Vin imediat acolo. Cei din laborator îmi pot comunica 
telefonic raportul. Fiica mea este studentă la All Saints. Are 
specializare în engleză. 


— Chiar mă întrebam dacă o să apari, spuse Grace, luând 
o gură de băutură în timp ce Kristi se așeza la masa din barul 
gălăgios. Muzica era dată la maximum și o trupă se pregătea 
într-un colț. Stai cu noi. 

Chipul lui Trudie se încordă. Întâlni scurt privirea lui 
Kristi, evident nu la fel de încântată să o întâmpine ca Grace. 

Marnie își dădu părul peste umăr şi spuse: 

— Da, stai jos. 

— Martini roșu ca sângele. 

Grace îşi ridică paharul și roti piciorul lung între degete. 
Conţinutul roșu aprins ameninţă să se reverse peste margine. 

— Ce conţine? 

— Sânge, desigur. Ea-și linse buzele, apoi luă o înghiţitură 
mare. 

- Hmmm. 

Kristi încuviință dând din cap. 

— Da, cum ar fi sângele unei rodii sau afine, sau... 

— Este uman. Grace râse la gluma ei, dar starea de spirit 
a lui Trudie deveni și mai sumbră. Îi aruncă prietenei sale o 
privire care parcă voia să spună „taci dracului din gură“, pe 
care, ghici Kristi din sclipirea ochilor lui Grace, aceasta o 
ignoră. Grace se simţea bine. 

La fel și Marnie. 

— Așa este, suntem cu toate implicate în asta. În chestia 
cu vampiri, știi tu. 

Kristi decise să intre în joc. 

— Şi eu urmez cursul lui Grotto. Nu este el cel mai super 
profesor? Înainte de-a aștepta răspunsul, ea adăugă: Cred că 
mai bine aș lua și eu unul. 

Privi în jur exact atunci când o chelneriță lăsă o carafă cu 
bere și patru căni reci pe o masă din apropiere. După ce 
termină, fata, o brunetă subţire cu un fir de fucsie în păr, se 
întoarse și Kristi se gândi că părea cunoscută, ca și cum ar fi 
văzut-o prin campus. 

— Eşti la unul dintre cursurile mele...? întrebă ea. 

— Da. Bethany, spuse ea. Cu ce te pot servi? 

Kristi arătă spre băutura lui Trudie. 

— lau și eu unul la fel. 

— Bună alegere. Ea încuviință dând din cap. Preferata 
mea. 

— Chiar așa? 

— Martini roșu ca sângele. 

— Făcut din? 

— Gin, vermut, suc de afine și doar un pic de suc de 
struguri. 

— Fără sânge adevărat? întrebă Kristi. 

— Îmi pare rău, spuse Bethany, zâmbind ușor. Departa- 
mentul de sănătate se încruntă când aude de asta. 

— Îmi imaginez. 

Ea privi spre Trudie şi Grace. 

— Încă un rând? 

Trudie negă din cap. 

— Trebuie să ajung la teatru înainte ca Părintele Mathias 
să sufere un atac de cord. 

— Faci parte din distribuţie, corect? întrebă Kristi. 

— Personajul lui Trudie este Moartea, spuse Grace și 
Marnie aproape că se înecă cu o înghițitură din băutura ei. 

— Se potrivește, nu-i așa? glumi ea. 

— Cum spui tu. Trudie își termină băutura dintr-o 
înghițitură și-și luă geanta. 

Bethany încă aștepta şi Grace spuse: 

— De ce nu? Și fă-l pe al meu dublu. 

— Eşti nebună? spuse Trudie îngrozită. Trebuie să mergi 
la spectacol! 

— Ştiu, dar deja am văzut piesa. Atât Grace, cât și Marnie 
păreau amuzate de îngrijorarea lui Trudie. Păreau că deja 
terminaseră câteva băuturi. Știu toată intriga aia deprimantă. 

— Le aduc imediat, spuse Bethany, îndreptându-se spre 
bar. 

— De ce mergi din nou la spectacol? întrebă Kristi. 

— Este necesar. Marnie luă câteva alune din vasul din 
centrul mesei și le aruncă în gură. 

— Este necesar să vezi piesa de două ori? 

Trudie privi spre Grace, îndemnând-o să tacă. 

— Nu știi pentru că ești beată. Nu, nu este. 

— Oh, revino-ţi, Moarte, spuse Grace, izbucnind într-un 
râs zgomotos, acompaniată de Marnie. 

Trudie se înroși și mormăi: 

— Să vă ia naiba, târfelor. Apoi plecă furioasă, aproape 
îmbrâncind un băiat care debarasa mesele și trăgea după el un 
căruţ cu vase murdare. 

— S-a supărat, spuse Marnie și râseră din nou, amândouă. 

— Ştii ceva? spuse Kristi. Melodia hip-hop fusese 
schimbată cu una country. O baladă a lui Keith Urban abia se 
auzea prin zgomotul conversaţiei. Aproape că te crezusem. În 
legătură cu băuturile. 

Marnie schimbă o privire cu prietena ei, apoi șopti abia 
auzit: 

— Grace nu minţea. Le-am „doftoricit“ pe ale noastre. 

Pentru a o demonstra, ea scoase din geantă o sticluță 
închisă la culoare, apoi ridică pe furiș capacul și adăugă câteva 
picături din lichidul întunecat în paharul ei. 

— Este un pic sărat. 

— Ca o margarita, clopoți Grace. 

— Da, așa este. 

Grace ridică din umeri, ca și cum nu i-ar fi păsat ce crede 
Kristi, și luă o înghiţitură. Fie cele două prietene erau nebune 
de legat, fie deciseseră să se amuze puţin pe seama lui Kristi. 
Kristi nu comentă, dar îşi aşteptă băutura în timp ce muzica 
se schimbă din nou. Voci puternice erupseră de la o masă de 
biliard din apropiere, când unul dintre jucători rată. 

Câteva secunde mai târziu, Bethany se întoarse, lăsă 
băuturile și luă paharele goale. 

Marnie băgă din nou mâna în geantă și ridică din sprâncene, 
oferindu-i puţin sânge și lui Kristi. Deși voia să pară că face 
parte din grupul lor, Kristi nu avea de gând să bea acel amestec 
ciudat, îndoielnic. Ea negă din cap. Pe lângă asta, atât Marnie, 
cât și Grace deja aveau un comportament frivol și păreau bete, 
încât Kristi se întrebă dacă ceea ce-și puneau în pahare nu era 
cumva vreun drog care sporea efectele alcoolului. 

— Haide, Kristi. Tu ai pus tot felul de întrebări, spuse 
Grace. 

— Nu vrei ca Marnie să adauge puţin sânge adevărat? 

— Nu. Am prea multe de făcut în această seară. 

— Nu știi ce pierzi. Marnie turnă câteva picături în băutura 
ei, apoi și în cea a lui Grace. Ridicând paharul, spuse: Pentru 
vampiri, iar ochii ei străluciră jucăuşi. 

— Pentru vampiri, fu Grace de acord, ciocnindu-și paharul 
de cel al prietenei sale. 

Kristi ridică paharul cu picior. 

— Pentru vampiri, intonă ea și luară toate o înghiţitură. 

Băutura era tare, cu gust de afine şi gin, şi îi încălzi gâtul. 
Marnie și Grace chicotiră și mai mult și-și linseră buzele. Se 
purtau ca și cum chiar credeau în povestea asta cu vampiri sau 
cel puţin găseau că este incredibil de amuzant. Kristi le privi în 
timp ce sorbea din băutură, apoi îi spuse dezinvolt lui Marnie: 

— Cred că te-am văzut intrând în Casa Wagner, parcă ieri. 

Propriile ei cuvinte, „parcă ieri“, păreau să reverbereze în 
aer şi Kristi privi spre trupă, întrebându-se ce se întâmpla cu 
sunetul. Şi așa fusese? Fusese zi? Sau fusese noapte? Părea că 
nu-și poate aminti exact. 

— Era după cursuri, adăugă ea, pentru clarificare. 

— Chiar aşa? Zâmbetul lui Marnie se clătină un pic... ca 
și cum un șarpe i se târa pe buze. Un șarpe roșu ca sângele. 
Nu, era doar rujul ei care-i curgea... sau...? 

— Toate mergem acolo, spuse Grace prin muzica tare. 
Părea că se clatină pe scaun. 

— Da, acolo ne întâlnim. 

— Ne întâlnim în seara asta la Casa Wagner. Din nou 
Grace. Poate ai vrea să vii. 

Cuvintele lui Grace sunau ciudat, ca și cum veneau din 
apă. Şi imaginea ei cam fluctua. Lui Kristi i se făcu neplăcut 
de cald și simţi că-și pierde echilibrul. Își linse buzele și 
încercă să răspundă, dar cuvintele îi rămaseră în gât. 

— Oh, Dumnezeule, se pare că băutura te-a lovit tare. 
Marnie părea îngrijorată. Să o scoatem de aici. 

— Plătesc eu, spuse Grace și îi făcu semn chelneriței... 
care naiba era numele ei? Bethany... fata de la cursul lui 
Grotto... Aceasta veni repede și începură să vorbească. O 
prinseră pe Kristi de sub braţ și o ajutară să ajungă la ușă. 
Dumnezeule, era beată, abia îşi simţea picioarele. Auzi fraze 
ca: Nu prea ţine la băutură... o ducem acasă... 

Dar ceva nu era în ordine. 

Fusese drogată. O știa. 

Cumva, la un moment dat, îi puseseră ceva în băutură și 
ea fusese destul de proastă, încât să aibă încredere în chelneriță. 
La dracu” cu toate... 

Nimeni din bar nu părea să observe în timp ce era 
îmbrâncită printr-o ușă laterală, în noaptea întunecată și rece. 
Încercă să tipe, dar de pe buze nu-i ieși niciun cuvânt, iar 
când reuși să miște un braț, aproape lovind bărbia lui Grace, 
cealaltă fată râse. 

Arăta ca orice studentă beată criță. 

Și acum ce? gândi ea, dar chiar dacă cuvintele îi trecură 
prin minte, acuitatea judecății ei, cel puţin pentru moment, 
dispăruse. Întunericul trăgea de conștiința ei și se gândi că va 
leşina. l 

Nu o face! Rămâi trează! Trebuie să-ţi păstrezi mintea 
trează! 

— Poftim, spuse Bethany, deschizând o ușă în timp ce cele 
două fete o îndrumau afară, continuând să o susţină, căci 
propriile ei picioare deveneau din ce în ce mai puţin stabile. 

Afară aerul era proaspăt, în deplin contrast cu atmosfera 
densă, gălăgioasă și caldă din bar. 

— Ne ocupăm noi de aici încolo, spuse Marnie. 

— Trebuie să mă întorc înăuntru..., zise Bethany, care 
părea nervoasă. 

— Dacă întreabă cineva... Vocea lui Grace, ca de la 
distanţă. 

— Știu ce trebuie să spun. Dar plecaţi acum, înainte să 
vină cineva. 

Bethany fusese cea care pusese ceva în băutura lui Kristi. 

Proasto! Ştiai că și ea vine la cursul lui Grotto! 

Incercă să țipe, să strige după ajutor, dar doar un sunet 
foarte vag îi scăpă de pe buze. 

Ușa se trânti în spatele lor și Kristi îşi dădu seama că 
Marnie și Grace o ţineau de o parte și de cealaltă. Nu se putea 
mişca deloc, mușchii ei nu se supuneau ordinelor creierului. 

Cât despre celelalte fete, toată jovialitatea, prosteala din 
acea seară părea că dispăruseră. 

— Târfă proastă, spuse Marnie, forțând-o pe Kristi să 
meargă de-a lungul unei alei întunecate. Târfă proastă și 
băgăcioasă. 

— Vrei să știi mai multe despre vampiri? întrebă Grace în 
timp ce groaza lui Kristi creştea. Crede-mă, în această noapte, 
vei afla. Ea rânji cu atâta dușmănie, încât inima lui Kristi 
tremură. În spatele aparatului dentar, abia vizibili, se aflau 
doi colţi albi. 

Kristi clipi din nou, încercă să țipe, făcu o ultimă încercare 
de-a le lovi cu piciorul pe cele două fete care o cărau pe alee, 
dar era neajutorată ca o pisicuță. Membrele ei refuzau să se 
miște, vocea sa era mută, lumea, distorsionată, întunericul 
ameninţa să o cuprindă. 

Se gândi că o vârâseră într-o mașină..., dar nu știa dacă 
aşa era. 

Stătea întinsă pe bancheta din spate. Farurile luminau 

plafonul mașinii. Marnie și Grace stând pe locurile din față. 
Oare Trudie, costumată în Moartea stătea lângă ea în spate? 
Sau era Bethany? 

Mintea i se învârtea și oricât se străduia, Kristi nu putea 
percepe realitatea. Jay... oh, Doamne... se gândi la Jay. Unde 
era el? Oare-i spusese că-l iubește? Și tatăl ei... oare era în 
viaţă? Nu văzuse ea chipul lui Rick Bentz devenind alb-negru? 

Unde naiba se afla ea? 

Clipi și-și dădu seama că drumul cu mașina, dacă asta 
era, luase sfârşit. Era din nou trasă de nişte mâini. 

Unde o duceau? 

Ce plănuiseră? 

Clopotele capelei bătură cu putere... atât de aproape, încât 
ştiu că se aflau în campus... Ea leșină pentru o secundă — sau 
trecuse mai mult? — apoi își dădu seama că era singură. 

Și era goală. 

Stătea întinsă pe un fel de canapea. 

O ceaţă se ridica în jurul ei. 

Cum naiba se întâmplase una ca asta? Mintea începu să 
i se limpezească puţin, dar nu se putea mișca, nu putea deschide 
gura să vorbească. O lumină roşie scălda totul într-o strălucire 
stranie. Cercetă zona pe care o putea vedea, dar în afară de 
ceața care tot creștea nu putu distinge nimic deasupra sau în 
spatele acelei canapele de catifea pe care era așezată. 

Cum de-și pierduse hainele? 

Oare visa? 

Îşi aminti vag că fusese într-un bar, sorbind din băuturi 
roşii ca sângele, vorbind și discutând cu fetele de la curs... 
cine erau ele? Grace, da, Grace cea cu părul tepos și... și, oh, 
aşa este, Marnie, blonda. Crezuse că fusese atât de deşteaptă, 
încercând să le câștige încrederea, și acum... oh, Dumnezeule, 
acum... cum va scăpa din asta? 

Gândeşte, Kristi, gândeşte! Nu renunța! 

Închizând ochii, ea se îndreptă, încercă să-și miște mușchii, 
dar nu se întâmplă nimic. Niciun răspuns. Era prinsă în 
capcană. 

Auzi târșâitul unui pantof... un ușor pufăit. 

Nu era singură? 

Unde? Unde erau ei? Încercă din răsputeri să vadă ceva, 
dar în spatele valului de ceaţă nu se afla nimic... niciun afurisit 
de lucru. 

Panica o străbătu. Mintea ei, limpezindu-se, începuse să 
gândească. Evident că fusese drogată, dar cu siguranţă că 
efectul va dispărea. Această paralizie nu putea fi permanentă. 

Sau putea fi? 

Un nou frison de groază o cuprinse. 

Cu un efort suprem, încercă să-și ridice braţul și, deşi se 
strădui, deși și-l forță să se miște, acesta rămase nemișcat, 
fără vlagă. 

O tuse slabă. 

li reaminti că era privită. 

Râdeau de ea. 

La naiba, Kristi, mișcă-ți afurisitul de braț! 

Incercă din nou, cu un efort atât de mare, încât crezu că 
va exploda. 

Nu se întâmplă nimic. 

Oh, Dumnezeule, ajută-mă! Ajută-mă! 

Inima îi bătea frenetic, stimulată de adrenalină, răsunând 
ca un ecou în urechile ei. 

Asta li se întâmplase fetelor care dispăruseră, era sigură, 
și la fel de sigură era acum că fetele erau moarte. 

Și ea va fi, în curând. 

Doar dacă... 

Incercă din nou, cu toată puterea să se miște, dar nu se 
întâmplă nimic. Pașii se auzeau acum mai tare bocănind în 
mintea ei. 

Lenţi. 

Constanti. 

Se apropiau. 

Incercă să-și întoarcă ușor capul în timp ce lumina roșie 
pulsa, ca o interpretare vizuală a bătăilor inimii ei. 

Ce însemna asta? 

Din nou încercă să privească peste umăr, să-și forţeze 
capul care nu voia să se miște, să se întoarcă. Simţi un răspuns 

slab, ca şi cum umerii ei se mișcaseră puțin. Sau era imaginaţia 
ei? Încercă din nou. 

Nu se întâmplă nimic. 

Dar nu era dispusă să renunţe. La naiba, se va lupta atâta 
timp cât va mai trece un firicel de viaţă prin ea. 

— Aceasta este sora Kristi, intonă o voce profundă, 
masculină. 

ÎI cunoştea! Vocea îi era familiară. Trebuia doar să 
gândească, să o plaseze undeva. De ce o prezenta? Cui? Își 
roti cu greu privirea spre întunericul de dincolo de valul de 
fum schimbător unde, printre umbre, se ascundeau mai multe 
persoane, ca niște martori oculari, un public. 

Sângele îi îngheţă în vene. 

Public! Doamne Dumnezeule, asta era! 

Asta făcea parte dintr-un spectacol macabru! 

Sfinte lisuse, trebuia să scape, și asta chiar acum. El era 
atât de aproape. Atât de cunoscut, dar mintea ei tot nu-i putea 
găsi numele. Simţi că stă lângă ea. Mâna lui alunecă pe umărul 
ei dezeolit. 

Ea simţi o furnicătură. 

Oh, cât de dezgustător! 

Degete puternice alunecară pe pielea ei. 

Ce era asta? Seducere? Pe scenă, cu cine știe câți oameni 
privind-o? Sau poate că ea era prima dintre multele... stomacul 
lui" Kristi se revoltă la gândul pe care încerca să-l suprime, 
să-l îndepărteze. 

~ Sora Kristi ni se alătură în această noapte, de bunăvoie, 
spuse el cu convingere. 

De bunăvoie? Poftim? 

Ei nu puteau vedea că tot ce spune el este o minciună, că 
ea era prizonieră în propriul ei trup paralizat? 

Desigur că nu, Kristi. Aminteşte-ţi: ei vor să creadă. 

— Ea este pregătită să facă sacrificiul ultim, suprem. 

Mintea ei zbură spre tot felul de torturi, viol sau moarte. 
Ultim? Adică final? lisuse, avea de gând să o „sacrifice“ 
chiar aici? Să-i taie gâtul ca unui miel sacrificat? Ea se luptă 
cu toată forţa. 

Fără niciun folos. 

Degetele lui se mișcară senzual pe pielea ei și Kristi simţi 
cum trupul ei răspunde. Oh, Dumnezeule, era dezgustător, 
atât de al naibii de dezgustător! El avu tupeul să-i atingă 
sânii, să-i privească sfârcurile care se întăriră și știu în acea 
secundă că, dacă ar fi avut ocazia, l-ar fi omorât. În ciuda 
dorinţei care începea să-i pulseze prin trup. Ar fi făcut-o. L-ar 
fi omorât pe acest ticălos! 

Apoi el se aplecă în față. Răsuflarea lui îi ciufuli părul în 
timp ce mâinile lui alunecau mai jos şi cu mai multă forță. 

Dacă ar putea da cu piciorul. Dacă ar putea mușca. Dacă 
l-ar putea scuipa în față. Cine era el? Cine? 

Simţi cum capul se roteşte un pic, parcă din proprie voinţă, 
şi în acel moment ochii lor se întâlniră, iar ea privi fix în 
ochii întunecaţi ai doctorului Dominic Grotto. 

Grotto... 

Kristi se luptă să țipe și să se zbată, să lovească sau să se 
ferească, dar rămase nemișcată. 

— Imi pare rău, şopti el. 

li pare rău? Pentru ce? Dă-mi drumul, nenorocit 
mizerabil! 

El se aplecă mai mult. Respirația lui era la fel de fierbinte 
ca flăcările iadului, buzele lui se arcuiră dezvăluind niște colţi 
strălucitori care scânteiau în lumina roșie, difuză. 

Kristi scoase un țipăt mut când el mușcă din carnea ei. 
Pielea îi era înțepată de colții îngrozitori și atunci... oh, 
Dumnezeule... atunci, sângele ei ieși la suprafață. 

Și el începu să se hrănească. 

Da își aranjase treburile. 

Nu era nicio îndoială în această privinţă. 

Și Elizabeth era nervoasă ca o pisică, privind peste umăr, 
sigură că în orice secundă vor fi „descoperiți“. Nu că nu avea 

motiv de îngrijorare, gândi el în timp ce se strecura printre 
umbrele din campus, dar el se va ocupa de toate. Nu așa făcea 
mereu? Îl enerva al dracului de tare că ea, cea pe care o 
adora, nu putea sau nu voia să aibă încredere în el. 

Lucrase la detalii mult timp. Era vremea ca ea să aibă 
încredere în el. 

Obsesie pentru control, gândi el în timp ce simţi cum 
atmosfera se schimbă. Calmul nopții părea luat pe sus de o 
rafală de vânt. Mănunchiuri de nori alunecară peste lună, 
devenind tot mai groși şi mișcându-se tot mai repede pe măsură 
ce minutele treceau. Promisiunea unei furtuni plutea greu în 
aer. Sângele îi cânta prin vene. 

Se furișă aproape de Adam's Hall, ascunzându-se printre 
boscheţi și croindu-și drum spre capelă. Strecurându-se tăcut 
prin noaptea umedă, se gândi la Kristi Bentz... frumoasa, 
înspăimântata, supla Kristi... ea tocmai gustase puţin din ceea 
ce avea să urmeze. Își linse buzele gândindu-se la sângele ei, 
la dulceaţa lui, și nu se putu abţine să nu-și imagineze ce-i va 
face. Imaginile din mintea sa îi provocară rapid o erecţie, iar 
el fu nevoit să-și tempereze dorinţa care-i fierbea în trup. 

Dar, mai întâi, avea treabă de făcut. 

Nu-și putea permite să fie distras. 

După aceea, o va savura în întregime... vie și moartă. 

Furtuna se porni, rafalele de vânt măturau campusul, 
îndoind iarba și buruienile, amenințând cu ploaia și... poate 
tunete. Clopotele începură să bată și norii se învolburară 
deasupra lunii în timp ce el se strecura în capelă. Înăuntru, 
vântul părea domolit. Rânduri, rânduri de lumânări, cu flăcările 
lor mici pâlpâind îl întâmpinară în vestibul. Trase pe nări 
parfumul lor de ars, observând că ceara devenise lichidă. 

Da, gândi el, urcând fără zgomot scările care se curbau 
dinspre vestibul, va avea grijă de toate. Și așa făcuse de când 
era copil. Elizabeth ar fi trebuit să se calmeze și să aibă 
încredere în el. Nu o aprovizionase, nu o protejase mereu? 
Deşi adesea el rămăsese în umbră, oare ea nu se putuse baza 
pe el? 

Da, gândi el, când ajunse la balcon. Știa că cele patru 


398 


cadavre fuseseră descoperite şi-l durea să ştie că poliţiştii 
atingeau și tăiau trupurile celor pe care le alesese cu atâta 
grijă. Da, îşi dăduse seama că în curând uutorilăţile, cu 
echipamentul lor sofisticat, cu detectivi pricepuţi și câini 
antrenați, și cu multă determinare, vor găsi drumul până la ei. 
Nu mai puteau zăbovi. 

Trebuiau să plece. 

Dar nu înainte de-a pune la punct anumite treburi 
neterminate. Nu va dura mult, dar cei care cunoșteau adevărul 
sau îl bănuiau trebuiau să dispară. 

Să se sacrifice, oricât de infimi erau. 

Acum, se strecură printre faldurile cortinei de catifea și 
aşteptă. Ultima reprezentaţie a piesei moralizatoare se 
terminase și preotul va veni în curând să se roage la altar 
înainte de a se întoarce la locuinţa lui particulară, unde se va 
ruga pentru iertarea păcatelor și îndurare. 

Vlad zâmbi în întuneric. 

Îndurare. 

Își menţinu privirea fixată asupra uşii. Imediat ce va fi 
sigur că Părintele Mathias nu-și schimbase rutina, îl va urmări 
şi se va asigura că sufletul chinuit al preotului va fi eliberat. 

Părintele Mathias nu va mai suferi. 


Jay fluieră la câine, deschise ușa camionetei și, odată ce 
Bruno fu înăuntru, se urcă la volan. Era furios pentru că fusese 
un prost, dar se strădui să nu intre în panică 

Verificând torpedoul, îşi găsi pistolul şi-l vâri într-un 
buzunar de la jachetă, în tot acest timp gândindu-se la Kristi — 
la frumoasa, atletica, exuberanta și încăpățânata Kristi. Cum 
de-i permisese să-l convingă să o lase singură în Baton Rouge? 

Porni motorul și, ambalându-l, mișcă bătrâna Toyota cu 
spatele, făcând roțile să scrâșnească. Apoi puse camioneta în 
mișcare, apăsă pe acceleraţie, ieși cu viteză din fundătură pe 
strada principală şi se îndreptă spre autostradă. 

Fusese reţinut la laborator din pricina descoperirii celor 
patru cadavre — fetele dispărute de la All Saints. Durase ceva 
timp până să fie strânse și procesate probele găsite împreună 

cu cadavrele. În timp ce lucra, încercase iar și iar să o sune 
pe Kristi, fără niciun folos. 

Unde naiba era? 

Încă o dată, el apăsă pe tasta de apelare rapidă și formă 
numărul. 

Încă o dată, fu direcționat spre mesageria vocală. 

— La dracu’! 

Aproape că aruncă telefonul după scaun în timp ce se uita 
cu un ochi la drum, urmărind remorca unui tractor. De ce nu 
răspunde la afurisitul de telefon? ÎI uitase pe undeva? Rămăsese 
fără baterie? Sau i se întâmplase ceva? 

Cu ochii minţii văzu trupurile golite de sânge ale fetelor 
de la morgă și se rugă ca ea să nu devină o victimă a 
psihopatului care se afla în spatele crimelor. De ce nu insistase 
să meargă la poliţie atunci când găsiseră afurisita de sticluță 
cu sânge? Ce fel de idiot era dacă-i permisese să rămână în 
Baton Rouge, singură, când amândoi suspectau că un criminal 
în serie urmărea studentele. Și că îi filma cineva apartamentul! 

Ca şi cum ai fi putut-o opri! Nicio şansă. Nu cu femeia 
aia încăpățânată. 

Dar nu putea scăpa de sentimentul de vinovăţie. Ar fi 
trebuit să rămână cu ea. Acum... oh, Doamne, acum... 

— Nenorocitul dracului, mârâi el, conducând ca un nebun, 
ignorând limita de viteză, apăsând pedala de acceleraţie când 
un semafor devenea galben. Bruno privea netulburat pe geam 
în timp ce farurile mașinii lui Jay spintecau noaptea. 

Îi lăsase trei mesaje și lui Rick Bentz, dar nu-i răspunsese 
la niciunul. Însă Bentz era ocupat până peste cap cu acest caz, 
cu presa și cu haosul rezultat. Din câte înțelesese Jay, atât 
departamentul de poliție din New Orleans, cât și cel din Baton 
Rouge oferiseră declaraţii presei și publicului cum că exista un 
criminal în serie în libertate. Universitatea fusese contactată, 
așa că spera ca un avertisment să fi fost deja trimis studenților, 
pentru a-i îndemna să rămână în camere sau să circule în grupuri. 

Jay luase legătura și cu Portia Laurent, iar ea îi dăduse 
toate informaţiile pe care le avea prin telefon. Concluzia era 
că Dominic Grotto avea acces la o camionetă de un albastru- 

marin, pe care o împrumuta ocazional de la cumnatul său. Jay 
era convins că profesorul care iubea vampirii era omul lor; 
Portia Laurent nu se grăbea să acuze. Încă mai verifica trecutul 
lui Grotto care până acum era curat. Mai avea câteva piste pe 
care le urmărea, ceva ce o deranja, dar înainte de a-i putea 
explica, alt apel o întrerupse și ea închise, spunând că-i va 
telefona mai târziu. 

Până acum nu o făcuse. 

Jay se apropia de Baton Rouge când celularul său sună. 
Răspunse înainte de-al doilea ţârâit, iar mâna lui strânse 
afurisitul de obiect de parcă ar fi fost o ancoră de salvare. 
Spera din tot sufletul că Kristi era cea care suna, că era în 
siguranţă, că temerile sale cele mai rele erau nefondate. 

— McKnight, răspunse el. 

— Bentz. M-ai sunat. Vocea lui Rick Bentz era încordată, 
dură, clocotind de furie şi poate de o frică înăbușită. 

— Da. Sunt în drum spre Baton Rouge, dar nu am putut 
da de Kristi. Speram că ai dat tu de ea. 

— Nu. 

Acel unic cuvânt sună ca un ecou în capul lui Jay. Până 
în acel moment nu-și dăduse seama cât de mult sperase ca 
Kristi să-l contacteze pe tatăl ei. 

— Mă gândeam că ar putea fi cu tine, continuă Bentz. Nu 
răspunde la afurisitul acela de telefon și eu mă îndrept 
într-acolo chiar acum. 

— Și eu. Ar trebui să ajung acolo în patruzeci de minute. 

— Bine. Știu că poliția din Baton Rouge face toate 
eforturile, a fost chemat și FBlI-ul. Publicul a fost înștiințat, 
poliţia lucrează cu presa pentru a răspândi vestea. Sunt surprins 
că ai putut pleca de la laborator. 

— Am rezolvat. Oficial sunt pe teren. 

Jay lucrase patruzeci de ore în laborator săptămâna asta. 
Inez Santiago îi luase locul și insistase ca el să plece 
asigurându-l că ea, Bonita Washington și ceilalți criminaliști 
se puteau descurca în orice situaţie. 

Jay nu mai avea nevoie de mai multe încurajări. Mai ales 
după ce găsise cadavrele scurse de sânge, având pe gât urme 

de mușcături de mărimea celor produse de un adult de sex 
masculin. Locurile în care pielea fusese înțepată se potriveau 
ca dimensiune cu niște canini ascuțiți ca lama. Vânătaia de pe 
gâturile celor patru victime era identică și se spera că poliția 
va putea lua amprenta dinţilor ucigașului. 

Era opera cuiva care încerca cu disperare să-i facă să 
creadă că era vorba de niște creaturi ale nopţii care sugeau 
sânge şi atacau fetele de la All Saints. 

Jay strânse volanul. Puse frână pentru a evita să intre în 
spatele unei motociclete care-i tăiase faţa. Îi spuse lui Bentz: 

— Ştii, Kristi era înscrisă la un curs despre vampiri sau o 
porcărie de genul ăsta. 

Uitându-se în oglinda retrovizoare și schimbând benzile, 
el apăsă pe acceleraţie și ocoli în viteză un sedan condus de 
un bătrân cu pălărie. 

- Da? 

— Cred că ridică cineva toată chestia asta cu vampiri la alt 
nivel. 

Îi explică repede lui Bentz că Lucreția îi vorbise lui Kristi 
despre un cult existent în campus și că el și Kristi găsiseră o 
sticluță cu sânge în apartamentul ei — fosta locuință a Tarei 
Atwater. În timp ce Bentz asculta tăcut, Jay îi povesti cum 
găsise camera video și întinsese capcana. Adăugă și faptul că 
Kristi era convinsă că Părintele Mathias, preotul care punea 
în scenă piesele moralizatoare, era cumva implicat în dispariția 
studentelor. Jay termină cu: 

— Kristi crede că însăși Casa Wagner este inima cultului. 

— Cineva ar fi putut să-mi spună și mie, spuse Bentz cu 
îndârjire. 

Jay nu răspunse. Îl lăsă pe tatăl lui Kristi să înțeleagă ce 
vrea. 

— Şi ai lăsat-o acolo? atacă Bentz încet. 

— Greșeala mea. 

— Poţi fi sigur de asta. 

Jay o lăsă baltă. Surprinse cu farurile semnul de ieșire 
spre Baton Rouge exact când primele picături de ploaie îi 

săriră pe parbriz. Acceleră spre rampă și decise că-i lăsase 
destul timp lui Bentz să-și înăbușe furia. 

— Deci, unde ești? 

— La jumătate de oră de Baton Rouge. Cu Montoya. 

— Bine. Eu am ajuns deja. Mă duc direct la apartamentul 
lui Kristi. Te sun când ajung acolo. 

Depășind viteza legală, Jay străbătu orașul, trecu pe lângă 
cartierele care-i deveniseră familiare de la începutul anului. 
Dar în timp ce conducea după ureche, era îmboldit de imaginile 
cadavrelor scurse de sânge scoase din Mississippi. 

Spera ca ucigașul să le fi ținut în viață mult timp înainte 
de-a le omori. Întârzierea descompunerii sugera barem atât. 

Doar dacă nu cumva au fost înghețate. 

Nu putea uita presupunerea Bonitei Washington în legătură 
cu degerătura de pe braţul retezat, care se dovedise că-i aparţine 
lui Rylee Ames, ultima victimă. 

Doar dacă nu cumva Ariel era ultima care dispăruse. 

Până la Kristi. 

O luă pe o scurtătură spre campus. Acum ploua tare, în 
rafale. Dubiţele departamentelor de știri și mașinile poliţiei 
erau parcate în jurul porților terenului de la All Saints, unde 
se pare că fiecare ofițer din paza campusului era la post. 
Studenţii se aflau departe și erau puţini, dar fuseseră montate 
reflectoare de către echipele de știri și reporterii echipați pentru 
ploaie stăteau cu microfoanele pregătite. 

Per total era un afurisit de circ. 

Campusul de la All Saints nu era oficial o scenă a crimei, 
cel puțin nu încă, dar prezenţa poliţiei și a echipelor de ştiri 
anunța lumii că un criminal era în libertate, unul care considera 
că școala privată era terenul său personal de vânătoare. 

— Nu pentru mult timp, cretinule, mormăi Jay. Conduse 
spre casa veche unde locuia Kristi și simţi o ușurare când 
văzu Honda ei parcată la locul ei obișnuit. 

Poate că era acasă. Poate-și pierduse celularul. Poate... 
Oh, Doamne, te rog. Deschise cu un brânci ușa camionetei 
chiar înainte ca aceasta să se oprească din mers. 

— Stai, îi ordonă el lui Bruno, apoi fugi în sus pe scări, 
urcând câte două trepte odată, având deja cheia în mână. 
Ajunse într-o clipită la etajul al treilea, descuie ușa și o deschise 
larg. Kris! ţipă el intrând înăuntru. 

Era întuneric și liniște, mirosea a lumânări, ușa de deasupra 
chiuvetei era larg deschisă, o briză rece flutura perdelele. 

Stomacul i se strânse și întinse mâna spre pistol. 

— Aruncă-l! Jos, pe podea! îi ordonă o voce feminină. 
Mai Kwan ieși din umbră, pistolul din mâinile ei fiind îndreptat 
direct spre inima lui. 


— Vampiri? Montoya, stând pe locul pasagerului, se uita 
la Bentz ca și cum bătrânul detectiv își pierduse minţile. 
Lumina strălucea, sirena urla, Crown Victoria lor cu Bentz la 
volan zbura pe autostradă spre Baton Rouge. Vorbești serios? 
Vampiri? Adică creaturile alea care sug sânge, care se 
transformă în lilieci, dorm în sicrie și nu pot fi ucise decât cu 
gloanţe de argint sau cu un țăruș înfipt în inimă sau tâmpenii 
de genul acesta? 

— Așa a spus el. Bentz privi în noapte și conduse ca și 
cum însuși satana era pe urmele sale. Ploaia era deasă, 
ştergătoarele funcționau în timp ce radioul, pus pe frecvența 
poliției, pârâia și trosnea. În depărtare, fulgerele brăzdau cerul. 

— Crezi asta? 

Bentz simţi privirea lui Montoya sfredelindu-l. 

— Ceea ce cred eu este că puștoaica mea a dispărut și că 
se află în mâinile unui nebun nenorocit. 

— Dar... vampiri? 

Bentz mormăi încordat: 

— Trupurile scoase din râu nu aveau decât câteva firicele 
de sânge în ele. Firicele. Și răni ca niște găuri. Nimeni nu a 
raportat că ar fi găsit vreo scenă a crimei cu urme de sânge, 
dar fără cadavru. 

— Cu excepţia celei care făcea striptease, Karen Lee 
Williams, cunoscută drept Bodiluscious. Acolo era sânge. Și 
ea a dispărut. Montoya se scărpină în barbă. Crezi că au vreo 
legătură? 

Bentz se încruntă. 

— Nu știu. Era sânge acolo, da, dar nu prea mult. Nu cât 
are un corp omenesc. 

— Deci, probabil că nenorocitul ăsta de adorator de vampiri 
bea restul. Apoi se transformă în liliac și zboară spre o pivniță, 
undeva, și doarme într-un coșciug în timp ce-și digeră hrana. 

El băgă mâna în buzunarul din interior al jachetei din 
piele și găsi un pachet de țigări, cel pe care-l păstrase, Bentz 
o știa, pentru nopţi ca acestea. Sarcasmul lui nu prea putea 
ascunde ideea de incertitudine. Niciunul dintre ei nu ştia cu 
ce se confruntă. 

Bentz văzu ieşirea spre Baton Rouge și îndreptă maşina 
spre rampă. 

— Tot ce știu este că puștoaica mea a dispărut și că se 
întâmplă o mare porcărie acolo. 

Se gândi la Kristi. La zâmbetul ei. La ochii ei verzi, atât 
de asemănători cu cei ai mamei ei. La felul în care îi plăcea 
să-l necăjească sau să se joace cu el și să-i spună „tăticule“ 
când încerca să scoată, prin lingușeală, ceva de la el. De câte 
ori va mai trebui să treacă prin asta? Ea era lumina vieţii lui 
și deodată simţi o împunsătură de vinovăţie pentru fericirea 
pe care o găsise alături de Olivia. Oare o ignorase pe Kristi, 
singurul său copil? Rahat, el îl învinuise pe McKnight că o 
abandonase când, de fapt, era furios pe el însuși. 

— Nu te învinovăţi pentru asta, spuse Montoya, aprinzând 
o țigară. Mirosul fumului pluti în mașină. Și nu spune că nu 
este adevărat. Citesc asta pe fața ta. Am mai trecut împreună 
prin situații asemănătoare. O vom găsi. 

Moartă sau vie. 

Propoziția trecu prin mintea lui Bentz, dar el nu o repetă. Nu 
se putea gândi că nu-și va mai vedea niciodată fiica în viaţă. 


— Ce naiba faci aici? vru Mai să știe, ţinând pistolul 
îndreptat spre Jay, care imediat se lăsă spre podea. 

— Sunt prietenul ei, îți amintești? Cred că eu ar trebui 
să-ți pun această întrebare. Lucrez la laboratorul de 
criminalistică, pentru numele lui Dumnezeu. 


405 


— FBI. 

— Poftim? 

— M-ai auzit. Sunt agent de teren în cadrul FBI. Am lucrat 
sub acoperire de când a dispărut cea de-a doua victimă. 

El privi în sus spre ea și văzu duritatea de pe chipul ei 
micu. Era foarte serioasă în timp ce-și scotea insigna. 

— Ridică-te! 

Ea făcu semn cu pistolul, apoi merse spre ușă și o închise. 

În timp ce-și punea arma în tocul de umăr, Jay se ridică 
în picioare și-i examină insigna. Văzuse destule la viaţa lui, 
încât să-i recunoască autenticitatea. 

— Ce se întâmplă? 

- Nu am voie să spun... 

— Kristi a dispărut, izbucni el. Nu știu unde dracu” este, 
aşa că nu-mi veni mie cu porcării federale. Ce naiba știi? 

— Nu-ţi pot spune. 

El îşi scoase celularul din buzunar. 

— Atunci îi poți da explicaţii chiar tu lui Rick Bentz. 

— Oprește-te! Nu mă poți intimida. 

— Nu avem prea mult timp. 

Asta părea să o afecteze. Își îndepărtă o șuviță de păr 
negru din ochi, privi spre el și mormăi ceva despre o 
încurcătură în protocol, dar se aşeză pe marginea canapelei și 
spuse: 

— Dinte pentru dinte, McKnight. Spui tot ce știi și lucrăm 
împreună. Ea ridică un deget. Doar pentru moment. Am nevoie 
de autorizaţie. 

— S-a făcut. El nu ezită. 

— Lucrez la acest caz de luni de zile, sub acoperire, și 
apoi apare iubita ta și începe să strice tot, periclitând și 
amenințând să distrugă tot ceea ce am făcut timp de-o jumătate 
de an! 

— Tu ai pus camera aici? 

— Era deja montată. Hiram, așa-zisul administrator, 
obișnuiește să facă asta pentru amuzamentul lui. Spectacolul 
său privat cu fetiţe. Ea nu-și putu ascunde sarcasmul din voce. 
Ar fi trebuit să-l arestez, dar aveam o treabă de făcut. Am 

descoperit camera după ce fata Atwater a dispărut, și am lăsat-o 
acolo în caz că ar apărea ucigașul. 

— Ai folosit-o pe Kristi drept momeală? 

— Nu am pus-o noi în calea pericolului, insistă Mai. 

— Dar nici nu aţi avertizat-o. Jay era furios, gata să o 
Ștranguleze pe micuța femeie. 

— Nu ne puteam permite să ne divulge acoperirea. Tu, 
evident, ai descoperit camera video, așa că am venit să 
rearanjez cărţile pe care le-ai pus peste obiectiv. 

— Ai venit pe geam, ghici el. Ea încuviinţă din cap și un 
zâmbet slab, rece, îi apăru pe buze. Deci, unde-i Kristi? 

— Nu știu. Credeam că este cu tine. 

— Nu ai pus pe nimeni s-o urmărească? 

Mai îi întâlni privirea. 

— Nu știi unde s-a dus? 

El negă dând din cap. 

— A menţionat că se duce să vadă Oricine, producţia 
Părintelui Mathias... 

— Lucrez cu echipa, îl întrerupse ea. Știm că se întâmplă 
ceva cu Părintele Mathias, dar nu putem dovedi nimic și, nu, 
Kristi nu a fost la spectacol în această seară. L-am înregistrat. 

— L-ai înregistrat? 

— Cu aprobarea administraţiei. 

Era extrem de serioasă. 

— Nu știm totul despre tipul acesta, dar suntem foarte 
siguri că este un nebun de primă clasă. 

— Dar nu știți cine este? 

— Lucrăm la asta. 

— Și nu l-aţi arestat pe Dominic Grotto? 

— Nu este tipul nostru. 

— El este cel care umblă cu toată porcăria despre vampiri! 

Pisica sări prin fereastra deschisă, aruncă o privire spre 
străini și ţâșni sub canapea. Jay închise fereastra și ploaia se 
scurse pe ochiurile de geam. 

— Îți spun, nu avem un caz împotriva lui. 

— Vrei să spui că nu aveai, sublinie Jay. S-au schimbat 
datele problemei. Acum avem cadavre, spuse Jay. Cadavre 

fără sânge, cu dovezi de omucidere. Urme de mușcătură pe 
gâturile victimelor. Pun pariu pe ce vrei tu că acele vânătăi se 
potrivesc cu amprenta mușcăturii doctorului Grotto. 

Mai îl privi fix. Cântărindu-și opţiunile, ca și cum voia 
să-și încalce cuvântul în legătură cu aranjamentul anterior. În 
cele din urmă, uitându-se la ceasul de la mână, spuse: 

— În regulă, hai să facem așa. Mergem și vorbim cu Grotto 
să vedem ce are de zis Regele Vampirilor. Pe drum, îmi spui 
tot ce știi şi nu omiţi nimic. 


— Iartă-mă, Doamne, că am păcătuit, șopti Părintele 
Mathias în timp ce îngenunchea lângă marginea patului său. 
Cum de fusese atât de tentat, atât de ușor supus greşelii? El 
crezuse că totul era pentru binele suprem. 

Sau încercase să se convingă că era aşa. 

Dar Dumnezeu știa. Atotputernicul Tată putea vedea atât 
de uşor întunericul din sufletul lui Mathias și recunoștea 
înşelăciunea, răul care sălășluia acolo. 

De câte ori fusese tentat să-și mărturisească păcatele 
Părintelui Anthony? Cât de des dorise să caute sfaturile unui 
om mai înțelept și mai pios decât el? Și totuşi nu o făcuse. 

Închise ochii, plecându-și capul, cu mâinile împreunate 
într-o implorare sinceră. 

— Te rog, Tată, ascultă-mi rugăciunea, șopti el. Vântul se 
înteţea, vestind apropierea unei furtuni puternice. Ploaia deja 
lovea în ochiurile de geam și se scurgea prin jgheaburi, 
alunecând cu zgomot prin burlane. 

Undeva, deasupra, o creangă se clătina, lovindu-se de 
unul dintre geamurile podului. 

Dovadă a furiei lui Dumnezeu. 

Furia sa atotputernică. 

Amintindu-i lui Mathias cât de mic și nesemnificativ era. 

Se pierdu în rugăciune și nu auzi pașii ușori care se furișau 
pe hol. Nu era conștient că nu mai era singur. Absorbit de 
iertarea păcatelor sale, arătându-și căinţa, el nu-și dădu seama 
că în încăpere pătrunsese un intrus decât atunci când fu prea 
târziu. 

Scârţâitul podelei îl făcu să încremenească, rugăciunea îi 
pieri pe buze... 

Când se întoarse, părul de pe ceafă i se ridică. Privea 
chipul răului. Ochii întunecaţi, lipsiţi de suflet, erau aţintiţi 
asupra lui. Buzele decolorate se retraseră într-o grimasă” 
hidoasă. Colţi albi, din care părea că picură sânge, se iviră în 
lumina difuză. 

Mathias gâfâi, dar era prea târziu. 

Incarnarea lui Lucifer se coborâse asupra lui. Diavolul, 
căruia își vânduse sufletul de bunăvoie, se întorsese să ia ceea 
ce-i aparţinea. l 

Mathias dădu să se ridice, dar creatura se repezi la el, 
dezgolindu-și dinţii. 

Mathias ţipă spre ceruri, ridicându-și braţele pentru a 
respinge răul. Dar nu se putea pune cu acest malefic maniac 
însetat de sânge. 

Vlad mușcă. Dinţii săi pătrunseră în pielea moale a gâtului 
lui Mathias, smulgându-i un alt țipăt. Sângele ţâșni. 

O durere mistuitoare îi sfârtecă trupul. Vlad, satisfă- 
cându-și pofta pentru sângele profan al preotului, scoase cuțitul 
din teacă. 

Il ridică într-un arc mortal. 

Lumina lămpii scânteie în lamă. 

Mathias se răsuci de frică. Transpira, aproape că urinase 
pe el. Asta nu trebuie să se întâmple. Nu... voia iertarea lui 
Dumnezeu, se așteptase să trăiască mult și să se căiască pentru 
păcatele sale şi... 

O tăietură! 

Lama spintecă în jos într-un arc de argint. 

Părintele Mathias muri pe loc. 


Federalii, gândi Jay, desigur. 

FBl-ul lucrase tot timpul. 

Și tot nu l-au arestat pe Grotto. 

Jay conduse cu Mai Kwan așezată alături de el, Bruno 
fiind exilat pe bancheta din spate. Ea cunoștea adresa lui Grotto 
și, din moment ce Jay îi spusese tot ce descoperiseră el și 

Kristi, ea-i arătă unde să parcheze, la o stradă distanță de 
clădirea victoriană acoperită cu viță-de-vie, în care locuia 
Grotto, și care părea să i se potrivească — cu unghiurile ei 
ascuţite, acoperişul țuguiat și garguie care decorau burlanele. 

— Nu cred că cel care a pus asta la cale ar îndrepta o 
săgeată mare, roșie, spre capul lui, predând cursuri despre 
vampiri, spuse Mai. Ucigașul pare să fie prea deștept pentru 
asta. 

— Ego, spuse Jay, scoțând pistolul. Complexul lui 
Dumnezeu. Se crede strălucitor, mult mai deștept decât ceilalți. 
Acum vrea să ne facă în necaz. 

— Sau i s-a înscenat asta. 

— Oricum ar fi, ştie ceva. 

Ea-și prinse strâns arma. 

— De acord. Să mergem. 

Nu așteptară întăriri. Ea sunase deja la cineva mai înalt în 
grad, ceruse un mandat și când i se spuse să rămână pe loc 
repaus, ea spusese că, desigur, așa va face. Ceea ce era o 
minciună sfruntată. Jay se gândi că tipul cu care vorbise ea 
ştia asta. 

— Se pare că nu este singur, șopti Mai, încruntându-se 
când văzu o mașină parcată pe alee. Va trebui să așteptăm. 

— În niciun caz. Kristi ar putea fi înăuntru. 

— Nu putem risca. 

— Vrei să spui că tu nu poți risca. Eu intru. 


Kristi se trezi încet. 

Tot trupul o durea. 

Ameţită și dezorientată, deschise un ochi. Era întuneric. 

Durerea îi străbătu capul și se întrebă unde era. 

Tremurând, își dădu seama că era goală, așezată pe o 
podea rece de piatră, mâinile și gleznele îi erau legate, mirosul 
pământului umed îi pătrundea în nări. 

Se forță să gândească limpede, măcar puțin. 

Ca de la capătul unui tunel lung, auzi apa cum picura și 
voci înăbușite pline de furie. O ceartă? 

Vru să strige, dar sunetul îi îngheţă pe buze atunci când 

imagini frânte, ca niște cioburi de caleidoscop, îi trecură prin 
minte atât de dureros, încât se crispă. Îşi reaminti că se afla 
pe urmele unui vampir. 

Așteaptă! Poftim? Un vampir? Nu, asta nu era corect..., 
sau era? Se înfioră gândindu-se la asta. 

Gândeşte, Kristi, adună-te. 

Işi aminti o băutură roșie, un amestec ameţitor pe care 
cineva îl numise martini roșu ca sângele... și... şi... mai erau 
și alții cu ea. Amintirile îi reveneau, din ce în ce mai repede. 
Fusese drogată de două fete, Grace și Marnie... nu, de trei, 
afurisita aia de chelneriță, Bethany, fusese și ea implicată, și 
mai era și imaginea fantastică a doctorului Grotto care se 
apropia de ea pe scenă, aplecându-se asupra ei prin ceaţă şi 
arătând unei audienţe nevăzute ce-i poate face înainte de a-și 
înfige dinții în gâtul ei. 

Ea se chirci amintindu-și asta. 

Incercă să scoată un sunet, dar gâtul ei tot nu funcţiona. 
Totul era atât de ireal. Poate era doar o excursie urâtă? Ceea 
ce îi pusese Bethany în băutură îi provoca halucinaţii... 
desigur, asta era. 

Atunci de ce zaci întinsă goală pe o podea de piatră? 

Pleoapele ei, pe jumătate închise, se deschiseră larg și ea 
încercă să vadă, să surprindă o imagine în întunericul aproape 
total... Unde naiba era? De ce făcuse parte din acel ritual 
oribil? 

De ce eşti încă în viată? 

Panicată, încercă să se ridice, dar nu avea destulă putere. 

Nu-și putea face membrele stupide să se miște. 

Chipul lui Grotto îi apăru din nou în fața ochilor. 

li spusese pe nume, îl rostise către publicul nevăzut, 
alcătuit... dintr-o persoană? ... cinci? ... o sută? Le spusese 
că ea era gata să facă sacrificiul suprem. Apoi îi ceruse scuze. 
li șoptise că-i pare rău. Pentru ce? Pentru că-și înfipsese 
afurisiţii lui de colți în ea? Pentru că o răpise? Doamne 
Dumnezeule, în ce naiba se băgase? 

Atât de ameţită, încât crezu că va vomita, Kristi se strădui 
să se ridice în mâini și genunchi. Dacă nu putea merge, putea 

al naibii de bine să se târască. Cu capul bubuindu-i, ținând un 
ochi închis din cauza durerii incredibile, începu să se miște. 
Poate că era doar un vis. Un vis foarte urât. Se opri preț de-o 
clipă, clătinându-se pe genunchi, și întinse mâinile legate 
pentru a-și atinge gâtul. 

Îşi reţinu un țipăt atunci când buricele degetelor veniră în 
contact cu rana: două găuri în gâtul ei, nebandajate, doar 
acoperite cu o crustă din propriul ei sânge. 

Stomacul i se revoltă și fu nevoită să înghită amăreala 
care-i ardea gâtul. 

Nu fusese o excursie urâtă, niciun coșmar. Dr. Grotto 
chiar o mușcase de gât și-i supsese sângele. Ea atinse urmele 
de sânge care i se scurseseră pe umăr și peste sân. Dezgustător, 
dezgustător! 

Luptându-se cu durerea de cap îngrozitoare, își spuse că 
trebuie să găsească o modalitate de-a ieși din gaura aia 
întunecată, din piatră. 

Un mormânt, Kristi, te afli într-un mormânt. 

Se înfioră la amintirea ultimei dăţi când fusese închisă, 
sigură că va muri. 

Nu renunța. 

Nu se întâmplase înainte şi al naibii să fie dacă se va 
întâmpla acum. Cel puţin nu fără o luptă pe viață și pe moarte. 

Se târî pe pietrele reci, mișcându-se încet, pipăind cu 
mâinile legate. Încercă să prindă orice zgomot în afară de apa 
care picura, dar auzi doar mici zgârieturi, ca și cum niște 
șobolani fugeau din calea ei. 

Înaintând, se lovi, în sfârșit, de un perete. Și acesta părea 
din piatră. Trebuie să existe o ieşire, raţionă ea, mintea 
limpezindu-i-se puţin câte puțin. Fusese adusă aici și doar dacă 
nu cumva se afla într-un rezervor uriaș, cu o ieșire în tavan, 
atunci trebuia să existe o ușă. Trebuia numai să o găsească. 

Nu renunta. Nu ești încă moartă. 

Tocmai își aduna forțele când auzi pași apropiindu-se. 

Se grăbi înapoi şi se întinse la loc. Nu avea destulă forță 
să se lupte, nu încă. Trebuia să lase impresia că încă era 
inconștientă. 

Asta era șansa ei. 

O cheie zornăi în ușă. 

Kristi închise ochii. Dă-mi putere, se rugă ea în tăcere, şi 
ajută-mă să-l ucid pe nenorocitul ăsta. 

Seci aici se ajunsese, se gândi Dominic Grotto în timp 
ce se așeza, cu celularul într-o mână. Cuburile de gheață din 
băutura de care nu se atinsese se topeau. Nici măcar muzica 
lui Vivaldi care se revărsa din boxele ascunse montate în 
biblioteca din biroul său nu-i putea alina sufletul. Ceea ce 
începuse ca o modalitate unică de a-i face pe puști să fie 
interesaţi de unele genuri literare se încheiase cu moarte. 

Până acum patru fete moarte. 

Probabil, mai multe. Fără îndoială că Ariel O'Toole și 
Kristi Bentz muriseră și vor fi și ele găsite în râu. 

Acum știa asta. Fără remușcări, se prefăcuse că nu vede 
nimic, dar se pare că acum putea vedea perfect. Nu se mai 
amăgea că făcea ceea ce era corect și că le ajuta pe fetele ale 
căror vieți erau un haos să o ia de la început. 

De când se întorsese de la reprezentaţia personală, ultimul 
lui spectacol în fața publicului său privat, dăduse drumul la 
televizor și văzuse știrile care relatau despre cadavrele scoase 
din Mississippi. Erau doar câteva detalii, niciun nume nu era 
dezvăluit până când rudele apropiate nu erau înștiinţate, dar 
în adâncul sufletului știa exact ce li se întâmplase acelor fete. 

Și era vina lui. 

Chiar și acum simţea gustul sângelui lui Kristi Bentz pe 
buzele lui. Totul făcea parte din spectacol. Totul făcea parte 
din plan. Totul pentru binele suprem. 

Pe dracu'! 

Totul pentru preamărirea ta. 

Ajunsese să le cunoască personal pe fete și-și spusese că 
ele participaseră de bunăvoie, că frica pe care o văzuse în 

ochii lor făcea parte din spectacol, că faptul că erau paralizate 
și lipsite de vlagă demonstra talentul lor teatral. 

Se convinsese că nu se întâmpla nimic ilegal, că nu existau 
victime, că nimeni nu fusese rănit. 

Dar în adâncul sufletului, știuse. 

Dar s-ar putea să existe o posibilitate de a le salva pe 
Ariel O”Toole și pe Kristi Bentz. Încă s-ar putea să mai aibă 
timp. Putea opri ca acest lucru oribil să se mai întâmple 
vreodată. Chiar dacă trebuia să se predea pentru rolul pe care-l 
jucase în acest dezastru... pentru tot. 

Afară, furtuna se dezlănţuise, ploaia lovea ferestrele și 
fulgerele luminau cerul, urmate de tunet. Ar fi trebuit să spună 
tot atunci când Kristi Bentz venise în biroul lui, așteptând 
răspunsuri. Oh, la naiba, ar fi trebuit să spună ce știa acum un 
an, când auzise prima dată că Dionne dispăruse. 

Atunci suspectase că lucrurile luaseră o întorsătură urâtă. 

Pe deasupra muzicii domoale și a furtunii furioase, auzi 
ușa principală scârțâind, deschizându-se şi inima-i tresări. O 
încuiase, nu-i așa? Sau uitase? 

Vin după tine. 

Știu. 

Un fior de spaimă îi alunecă pe şira spinării în timp ce se 
ridica în picioare pentru a vedea cine intrase. 

— E cineva? spuse el, dezgustat de sine însuși. Era un 
bărbat puternic. Nu cunoscuse frica adevărată toată viaţa lui. 

Pașii hotărâți se auzeau pe hol. 

— Cine-i acolo? Se afla în dreptul uşii biroului când aceasta 
se deschise cu putere. Femeia pe care pretinsese că o iubea 
stătea înaintea lui, tremurând de furie. 

— Gata, Dominic, spuse Lucreția, cu o voce răgușită, cu 
ochii adânciți în orbite și pielea albă ca varul. 

Avea capul descoperit și părul ud, iar rimelul îi curgea pe 
obraji. Apa de ploaie se prelingea pe cutele unui impermeabil 
lung, negru. Nu se deranjase să închidă ușa și aceasta se 
lovea deschisă de perete, aerul rece de iarnă intrând în hol. 

— Gata cu minciunile. Gata cu disparițiile. Nu mă vei mai 
face să cred că sunt nebună. 

— Lucreția, mă duc la poliţie... 

— Acum? Când au găsit cadavrele? Acum te duci? Ea 
scutură din cap. Te-am iubit, șopti ea, și ochii i se umplură de 
lacrimi. 

— Știu. Şi eu te-am iubit... 

— Mincinosule! izbucni ea. 

Scoase mâna din buzunarul impermeabilului, ţinând între 
degete un pistol mic, negru. 

El îngheță. 

— Oh, Iisuse, Lucreția, ce vrei să faci? întrebă el, dar în 
adâncul sufletului știa. Nu o va face! Stomacul i se strânse atunci 
când ea ridică pistolul, cel pe care i-l dăduse cu luni în urmă. 

— Le-ai omorât, spuse ea, iar vocea și mâna îi tremurau. 

— Am încercat să le salvez! Era doar un spectacol pentru 
celelalte, doar o prefăcătorie, jur! 

— Nu... Pistolul i se clătină în mână. 

Poate că o putea convinge. Poate reușea să-i ia arma. 

— Ascultă-mă. S-ar putea să mai fie timp. Kristi şi Ariel 
s-ar putea să mai fie încă în viaţă. 

— Kristi? Kristi Bentz? Ai vârât-o și pe ea în asta? Și 
Ariel? Şi pe ea? 

Privirea ei se înăspri în timp ce îndrepta pistolul spre 
capul lui. 

— Ariel a dispărut. De săptămâna trecută... şi este doar 
vina ta. Oh, Doamne, este moartă. Știu că este moartă. Ar fi 
trebuit să le avertizez, să le spun. 

Făcu un pas spre ea, dar degetele ei se mutară pe trăgaciul 
pistolului. El se opri. Ridică ambele mâini în încercarea de-a 
o calma. 

— Trebuie să-l găsim pe Preston. El... el este cel care se 
apropia de fete, care le ajuta... Are un loc, este legat cu Casa 
Wagner prin vechile tuneluri pe care le folosea Ludwig 
Wagner. 

— Au fost sigilate cu sute de ani în urmă, spuse ea monoton. 
Asta-i o altă minciună. 

— Nu, nu, jur. Preston pretinde că le ajuta să o ia de la 
început, să-și construiască o viață nouă, să dispară... 

— Le ajuta să moară. 

— Lucreția, nu știam. Jur, nu știam, spuse el, încercând să 
menţină conversaţia cât timp se gândea la o modalitate de a-i 
lua pistolul, de-a o ataca și de a-și asuma riscurile. 

— Dar ai bănuit asta. Ca şi mine, de altfel. Ea se concentră, 
cu pistolul îndreptat spre pieptul lui. 

Inima i se înfioră și preţ de-o clipă, răzbătând prin urletul 
vântului care șuiera de-a lungul holului prin ușa deschisă, el 
crezu că aude ceva. Pași? 

— Eşti vinovat, Dominic. Amândoi suntem vinovați. 

— Nu! Lucreția, așteaptă! Ascultă vocea rațiunii. Sun la 
poliţie și spun tot despre Preston, despre fete, despre implicarea 
mea. Voi mărturisi tot. Te rog, dragostea mea, dă-mi o șansă, 
spuse el, schimbând tactica, zâmbindu-i, pășind spre ea. Voia 
ca ea să creadă că încă o iubea, așa că făcu tot posibilul. Îmi 
pare rău, atât de rău, spuse el cu acea voce care o făcea mereu 
să se topească. Te-am iubit mereu. Ştii asta. Voi spun poliţiei 
despre Preston, despre piesele de teatru și despre tunelurile din 
Casa Wagner. Ei le-ar putea găsi pe Kristi și pe Ariel. Ele ar 
mai putea fi încă în viaţă. Haide, scumpo. Ai încredere în mine. 

Ea tresări, apoi îl privi fix în ochi. 

— Lucreția, iubito... 

— Ne vedem în iad, și când se va întâmpla asta, îmi voi 
aminti să scuip pe tine. 

Apăsă pe trăgaci. 


Jay nu mai aşteptă. 

El şi Mai văzură că ușa lui Grotto era deschisă și o luară 
drept invitaţie. Alergară prin ploaie, în sus pe treptele verandei 
din faţă. Cu armele scoase, intrară în clădire. O lumină se 
zărea în capătul holului. Voci ridicate erau angrenate într-o 
ceartă care putea fi auzită prin șuieratul vântului şi ploaia 
care cădea în rafale. 

Mai îi făcu semn să rămână în spate, că se va ocupa ea 
de asta, dar el era lângă ea, ascultând fiecare cuvânt din 
conversaţie, auzind numele lui Kristi și menţionarea tunelurilor 
care porneau din Casa Wagner. Afirmația lui Grotto: „Ele ar 

mai putea fi încă în viață“, îl impulsionă. Cu arma ridicată, 
împinse ușa. 

Poc! 

Un foc de armă bubui în clădire. 

Un zgomot surd! 

— FBI! ţipă Mai, năpustindu-se în cameră în spatele lui. 
Lasă arma jos! 

Poc! 

Jay privi neajutorat, în timp ce Lucreția cădea la podea. 
Arma îi alunecă din mână, sângele începu să se scurgă din 
rana pe care și-o făcuse singură trăgându-și un glonț în cap. 

Grotto era la pământ, cu o rană în piept. O pată roșie se 
întindea pe covor. Avea ochii deschiși, privind inexpresivi 
spre tavan. 

Jay tastă 9-1-1 pe telefonul lui, în timp ce se lăsa într-un 
genunchi lângă Grotto. 

— Incă trăiește! strigă el, găsindu-i pulsul. Dispecerul de 
la urgență răspunse. 

— Ea e moartă. Mai își luă degetele de pe gâtul Lucreţiei 
şi se apropie de Grotto. 

Jay rămase la telefon vorbind cu operatorul, dându-i adresa 
şi explicându-i ce se întâmplase. 

— Stai cu mine, doctore Grotto, spuse Mai. Rezistă. 

Se auziră urletele sirenelor, Jay, încă vorbind cu operatorul, 
privi vehiculele poliției, cu luminile licărind care se opreau în 
fața casei. O ambulanță şi o mașină de poliție ajunseră în 
același timp. 

— Au ajuns, spuse Jay la telefon. Mulţumesc! El se lăsă 
în genunchi în timp ce paşii bubuiau prin hol. 

— Aici! ţipă Mai. 

— Unde este? întrebă Jay, aplecându-se deasupra lui Grotto, 
cu faţa la doar câţiva centimetri de cea a bărbatului rănit. 
Unde este Kristi? 

— Cu... Preston. 

— Unde? întrebă Jay. 

— Tunelurile..., rosti gâfâind Grotto, cu o voce slăbită. 

— Daţi-vă la o parte din drum. Un paramedic își făcu loc 

cu forţa, preluând controlul, încercând să-i salveze viața 
nenorocitului. Scoate oamenii ăștia de aici! 

Frustrat, Jay se îndepărtă de bărbatul rănit, temându-se 
pentru Kristi mai mult decât oricând. Păși în hol... chiar în 
calea lui Rick Bentz. 

— Unde dracu” este Kristi? întrebă Bentz. 

— Cu Preston. 

— Cine-i el? 

— Doctor Charles Preston. Un profesor de la colegiu, 
departamentul de engleză, îi explică Jay. Grotto spune că 
Preston o ţine închisă undeva în Casa Wagner, probabil. Cred 
că în subsolul care este mereu încuiat. Acesta duce spre niște 
tuneluri vechi, cel puţin așa pretinde Grotto. Kristi era convinsă 
că acolo au loc ritualuri vampirice ciudate. 

Mai Kwan li se alătură. 

— Acele tuneluri au fost sigilate de secole. Știu. Am 
verificat. Am cercetat Casa Wagner. 

— Cine naiba ești tu? întrebă Bentz, gata de luptă. 

— Mai Kwan, FBI. Și tu? E 

Pe Jay nu-l interesau politețurile. In timp ce Bentz, 
Montoya şi Kwan își rezolvau problema cu jurisdicția, 
nivelurile de autoritate și protocoalele aiurite, el ieși în noapte. 

Dacă fugea de-a lungul campusului, putea ajunge la Casa 
Wagner în mai puţin de cinci minute. 


Portia Laurent își petrecuse toată ziua citind informaţiile 
despre angajaţii de la colegiu. Găsise câţiva care aveau dube 
închise la culoare și, desigur, imediat se gândi la dr. Grotto, 
însuși profesorul Vampir, ca fiind suspectul principal. Dar nu 
avea niciun sens. De ce ar fi acţionat atât de bătător la ochi? 
Nu i se păruse a fi un idiot. Un egocentric, da, cu siguranţă, 
dar nu un cretin. 

Așa că se apucă să cerceteze mai profund, sperând să dea 
peste vreo probă care nu apăruse încă. Dăduse telefoane și 
trimisese e-mailuri, căutase atât pe Internet, cât și în caziere 
și în dosarele de la bancă, la Registrul Auto, orice îi venise 
în minte. 

„Marchează trei sute trei și ai ieșit din joc 

, îşi spuse ea şi-l 

sună pe Jay McKnight. Acesta nu răspunse. Povestea vieţii mele 
blestemate, gândi ea. Apoi își ridică privirea şi văzu un e-mail 
care fusese trimis mai devreme, în acea zi, dar, probabil, din 
cauza filtrelor pentru spamuri, durase ore ca să ajungă la ea. 
Citi chestia aia de trei ori înainte de a-și da seama ce spunea. 
Era de la un colegiu privat din California și spunea simplu: 


La mijloc trebuie să fie o greșeală; persoana despre 
care întrebaţi este decedată. Ne pare rău să vă informăm 
că dr. Charles Preston a murit pe 15 decembrie 1994. 


Portia verifică imediat pe Internet și găsi necrologul care 
confirma informaţia. Preston murise într-un accident de surf. 
Fotografia era clară și nu avea cum să fie același bărbat care 
preda stilistica la All Saints. | 

In drum spre mașină, îl sună pe Del Vernon şi-i lăsă un 
mesaj. Nici gând nu avea să-l aștepte. Ea și Charles Preston — 
sau cine era el — vor avea o discuţie serioasă. 


Ușa închisorii lui Kristi se deschise fără zgomot. Ea nu se 
mișcă. Inima îi bătea să-i spargă pieptul și trebui să-și forțeze 
mușchii, să se destindă. Își ținu ochii închiși, cu excepţia unei 
crăpături foarte mici care-i permitea să zărească împrejurimile. 

Până când o lanternă îi fu vârâtă în faţă. 

— Hei! Vocea unui bărbat se auzi ca un ecou în încăpere. 
Trezește-te! 

Dr. Preston? 

Profesorul de stilistică, cel care semăna cu un surfer? 

Nu Grotto? 

Capul încă-i vâjâia, dar mintea începea să i se limpezească. 
Ştia că-și putea mișca braţele și picioarele, dar nu complet. 
Nu va putea să-și doboare răpitorul. Dar dr. Preston? 

— Kristi! Trezește-te! ţipă el la ea, în timp ce se apropia. 
Se aplecă, îi prinse ambele mâini și o scutură. Trezește-te! 
Haide! 

Ea-și lăsă capul să atârne înainte și înapoi în timp ce el 
o scutura. Deşi voia să-şi vâre dinţii în el, ea ştia că trebuia 


419 


să aştepte momentul potrivit, când își va recăpăta abilitățile, 
când trupul va asculta de creier. 

Dar dacă va fi prea târziu? Dacă mai întâi te omoară? 
Vei muri fără să lupti? 

Se gândi să încerce să-l domine, însă știu că trebuia să 
aștepte. Trebuia să o facă, dacă voia să scape. 

— Vacă proastă, bombăni el și o lăsă pe podea. Închise din 
nou ușa și întoarse cheia. 

Ai ratat singura ta şansă! Ar fi trebuit să lupti, să încerci 
să scapi! 

Nu... știa că nu ar fi funcționat. Tremurând, ea respiră 
adânc ca să se calmeze. Trebuia să fie mai deşteaptă decât 
nenorocitul acesta. 

Își aminti puţin din ce se întâmplase în ultimele ore. Avea 
amintiri neclare; era goală pe un fel de scenă și dr. Grotto o 
mușca de gât, dar dincolo de asta, după ce leșinase de frică, 
din cauza drogurilor pe care i le dăduseră sau din cine ştie ce 
altă cauză, ea nu-și mai amintea nimic. 

Își încercă din nou picioarele. Acestea se clintiră puţin, 
așa legate cum erau, dar își putea mișca mâinile și, dacă reușea 
să-și dezlege cumva funiile... nu, nu era frânghie, nici lanţuri, 
ci bandă adezivă, bandă adezivă groasă care-i lega gleznele. 

Stând pe podea ea-și dori pentru prima dată în viaţă să fi 
avut unghii ascuţite. Dar degetele n-o ajutau și încercarea ei 
de a rupe banda adezivă eșuă. 

Se gândi la Jay. De ce nu-i spusese că-l iubește? Acum, 
exista riscul, un risc foarte mare, să nu-l mai vadă niciodată, 
iar el nu va ști ce simte ea, că se îndrăgostise de el. 

Ai lucruri mai importante la care trebuie să te gândești. 

Încercă din nou să sfâşie banda, dar fără niciun rezultat. 
Însă corpul ei răspundea acum la comenzile pe care le dădea. 

Își ridică picioarele în sus, trăgându-și gleznele cât mai 
aproape posibil de trunchi, apoi se aplecă înainte. Era flexibilă 
datorită anilor de atletism. Tae kwon do și înotul ajutaseră la 
ceva. Își întinse spatele şi-şi puse gura peste banda dintre 
glezne. Apoi mușcă cu putere și trase capul pe spate. Dinţii 
ei patinară pe bandă, neavând de ce să se prindă. 

La naiba! 

Încercă din nou. 

Eșuă. 

Încă o dată, concentrându-se foarte tare. Încordându-se. 
Transpirând. Trebuia să se elibereze înainte ca el să se întoarcă. 
Dacă s-ar putea ridica în picioare, l-ar prinde cu garda jos şi 
i-ar secera picioarele. 

Fă-o, Kristi, fă-o dracului odată! 

Muşcă din nou cu putere. Își trase capul repede. De data 
asta dinţii ei răzuiră plasticul, se prinseră de el şi produseră 
o mică ruptură. Prinse capetele micuţe, dar degetele îi alunecară 
pe banda adezivă. La naiba! Era fleașcă de transpirație, inima 
îi bătea cu putere, iar timpul se scurgea repede. 

Prinse din nou capetele benzii și trase. 

S-a sfâşiat. 

Reușise! 

Se ridică pe picioarele goale exact atunci când auzi sunetul 
pașilor pe holul aflat de partea cealaltă. 

Haide, idiotule, gândi ea, clătinându-se încă pe picioare. 
Își uni mâinile, intenționând să le folosească pe post de 
măciucă, imediat ce-l va culca pe nenorocit la pământ. Haide, 
haide. Era încordată. Pregătită. Fiecare mușchi era contractat 
când auzi cheile zornăind de cealaltă parte a ușii. 

Imediat ce ușa se deschise, ea îl ocoli, lovindu-l în fluierul 
piciorului. 

El urlă surprins, dar nu căzu la pământ. Kristi nu se mai 
deranjă să-l lovească, doar o zbughi prin ușa deschisă și o 
trânti în urma ei. Încuietoarea se blocă. 

Respirând greu, ea deveni agitată. Inversase rolurile! Dar 
pentru cât timp? O porni pe un hol întunecat și nu privi înapoi. 
Avea doar câteva secunde la dispoziție. 

El încă avea cheile. 


Jay urcă zburând treptele din spatele Casei Wagner și 
încercă ușa. 

Încuiată. 

Nicio problemă. Lovi cu piciorul cea mai apropiată 

fereastră și intră exact când auzi alți pași făcând zgomot pe 
verandă: Bentz, Montoya și Kwan. Jay găsi ușa spre subsol și 
o încercă. 

Altă afurisită de încuietoare. 

De data asta, lovi panourile cu piciorul, dar ușa nu voia 
să se clintească. Înjură, privi în jur, prin bucătărie, și găsi un 
taburet de metal. Tocmai voia să lovească mânerul cu el când 
Mai Kwan trecu prin fereastra pe care el o spărsese. 

Mai ateriză pe picioare și strigă: 

— Dă-te înapoi! 

Avea arma deja scoasă din toc. Trase în mânerul ușii, 
spulberând încuietoarea şi distrugând lemnul, în timp ce Bentz 
intra prin geamul spart. Montoya era în spatele său. 

Jay nu mai aşteptă. Folosind o lanternă de buzunar, cobori 
grăbit scările, așteptându-se să găsească un lunetist, gata 
să-l doboare. Dar cu Mai la un pas în spatele lui, ajunse 
nevătămat. 

Bentz aprinse luminile și deodată totul prinse contur. 

Încăperea mare era plină cu lăzi, mobilă veche, cutii cu 
fleacuri, chiar și cu fotografii. Un ditamai cuptorul cu conducte 
ridicându-se ca niște braţe metalice umplea un colț, o ladă 
goală pentru cărbuni, un altul, un panou cu siguranţe, cu sârme 
lungi tăiate, era așezat lângă noul panou electric. 

— Cercetaţi pereţii, ordonă Mai. Găsiţi o altă cale de ieșire. 

Existau câteva uși, toate închise cu scânduri, prăfuite și 
evident nefolosite. Niciuna dintre ele nu fusese deschisă. Mai 
scutură frustrată din cap. 

— V-am spus că deja am căutat aici jos. 

— Trebuie să existe o cale. 

Jay simţea aerul stătut din subsol care îi umplea nările. 
Privi din nou ușile. Începu să le încerce din nou pe fiecare, 
mult mai încet și fără grabă, dar niciuna dintre ele nu se 
clinti. Bentz îndepărta cutii și lăzi, iar Montoya cerceta 
perimetrul încăperii. 

Oare Kristi se înșelase? 

Jay își verifică ceasul. Avea senzaţia că timpul i se scurge 
printre degete. Sperase că o va găsi aici, dar acum... ce? 

— Trebuie să vorbim cu Părintele Mathias. Kristi părea să 
creadă că el ştie ceva. 

Mai încuviință dând din cap. 

— Locuiește chiar în spatele capelei. Mă duc eu, zise ea, 
deja îndreptându-se spre scări. 

Montoya o urmă. 

— Îi voi asigura spatele. 

Jay și Rick Bentz se priviră unul pe celălalt de-a lungul 
subsolului prăfuit și putrezit. 

— Dacă Kristi a spus că se petrece ceva aici Jos, atunci ceva 
se petrece, spuse Bentz. Miji ochii și privi tocurile ferestrelor 
montate sus, lângă bârnele de susţinere, unde pânzele de păianjen 
și cuiele vechi erau vizibile pe lemnul antic. 

Și Jay cerceta încăperea, căutând ceva ce le scăpase, 
ceva aflat chiar sub nasul lor. Studie cuptorul şi începu să 
transpire în timp ce minutele treceau. Nu părea a fi nimic 
neobișnuit. Bentz dădu la o parte o stivă de lăzi pentru a 
cerceta podeaua, în timp ce Jay îşi croi drum spre panoul 
electric. Toate întrerupătoarele circuitelor erau așezate în 
poziţia „pornit“. Încercă unele dintre ele. Nu se întâmplă nimic, 
doar că subsolul deveni întunecat preţ de-o secundă. 

— Hei! ţipă Bentz. 

Jay întoarse întrerupătorul. Nimic acolo. Şi vechiul panou, 
cu firele tăiate, nu era evident conectat. Cu toate acestea, 
deschise ușa de metal și privi panoul, un lucru dintr-o epocă 
apusă, care încă se mai afla la locul lui. Scoase prima siguranță. 
Nu se întâmplă nimic. Pierdere de timp. Apoi observă că un 
fir micuţ, o sârmă mai nouă, ieșea din spatele panoului. 

Simţi cum speranţa renaşte puţin, exact atunci când auzi 
pași deasupra capului. Mai mulţi polițiști, fără îndoială, atrași 
de focurile de armă. 

— Hei! ţipă cineva cu o voce puternică. Ce dracu’ se 
petrece aici? 

Jay scoase o altă siguranţă. Nimic. Apoi, alta. Mecanismele 
începură deodată să scârțâie. Jay se dădu înapoi, iar o secțiune 
a peretelui, una fără uși, începu să alunece, deschizându-se. 

Înjurând, Bentz traversă imediat încăperea. 

Fără să spună nimic, el și Jay intrară într-o încăpere micuță 
cu o scară îngustă. Uşa se închise încet în urma lor, 
cufundându-i într-un întuneric aproape de nepătruns. 


Kristi nu avea nici cea mai mică idee încotro se îndrepta. 
Tunelul era lung, îngust și luminat de becuri care pâlpâiau 
deasupra capului. Dăduse colțul când ușa din spatele ei se 
deschise și ea auzi un strigăt. 

Dr. Preston! 

Adrenalina îi dădea aripi, dar era încă slăbită, cu mâinile 
legate, iar creierul ei nu funcţiona la capacitate maximă. 

Nu contează. Fugi. Până când ajungi la o fundătură, fugi. 
Trebuie să scapi. 

El o urmărea, pașii lui se auzeau pe podeaua rece de 
piatră, răsunând cu ecou prin acest coridor îngust, un fel de 
tunel. În primul rând, cum de ajunsese aici, jos, se întrebă ea, 
dar continuă să fugă. 

— Oprește-te, târfo! 

Ea nu se deranjă să privească peste umăr, ştia doar că el 
o ajunge din urmă. 

Mai repede, Kristi, mai repede! 

Inima-i bătea cu putere, picioarele ei loveau podeau 
denivelată, rănindu-se de pietre. Era o alergătoare... putea 
face asta! 

Și el încă o urmărea. 

Oh, Doamne, trebuia să scape de el. Văzu o deschizătură 
în faţă. Dincolo de ea — lumini. Poate o ieșire! 

Cu un ultim efort, alergă prin arcadă și descoperi că se 
află într-o încăpere enormă... ca o sală de baie întunecată, 
subterană. Caverna întunecată era înțesată cu lumânări, oglinzi 
și o cadă din piatră plină până la refuz, din care apa se revărsa 
într-o parte. 

O femeie, o femeie frumoasă, cu păr negru și trăsături 
ascuţite, stătea tolănită în apă. Făcea baie, pentru numele lui 
Dumnezeu! 

— Trebuie să mă ajuţi! spuse Kristi repede și se întrebă 

din nou dacă nu cumva era un vis ciudat sau dacă nu halucina 
încă din cauza drogurilor care i se dăduseră cu ore în urmă. 
Poate că asta era doar o reacţie ciudată și oribilă. 

— Desigur că te voi ajuta, zise femeia. Ochii ei sclipiră cu 
o răutate care-i strânse stomacul lui Kristi. 

Persoana care făcea baie nu era deloc o prietenă. 

Kristi se dădu înapoi cu spatele, dar nu se îndepărtă prea 
mult; cadrul ușii era acum umplut de dr. Preston. 

— Deci, Vlad, vrei să încercăm ceva nou? întrebă femeia. 

Vlad? li spusese Vlad doctorului Preston? 

Kristi era al naibii de sigură, ca și Alice, înaintea ei, că 
intrase într-un tărâm de coșmar. 

— Ce înseamnă asta? întrebă ea, temându-se de răspuns, 
în timp ce cerceta frenetic încăperea, căutând o cale de scăpare. 
Era un singur portal și acesta era blocat de dr. Preston sau 
Vlad, sau oricine credea el că este. 

— Ceva nou? 

— Să facem totul direct în cadă, sugeră femeia. Tu prinde-o, 
pune-o în apă cu mine și taie-i venele de la încheieturile 
mâinilor. Este mult mai ușor decât să scoţi tot sângele și să-l 
scurgi apoi în cadă. 

Lui Kristi i se uscă gura. Desigur că nu auzise bine. Sub 
nicio formă ei nu-i vor scoate sângele din vene. 

Dr. „Vlad“ Preston se întoarse spre Kristi. 

— Elizabeth vrea să se îmbăieze în sângele tău. 

Kristi îl privi fix, creierul ei era lipsit de gânduri raționale, 
făcea eforturi să înțeleagă ce se petrece. 

— Elizabeth? repetă ea. 

— Numele pe care l-am luat. Sunt o descendentă a ei. 
Probabil că ai auzit de ea? Contesa Elizabeth Bathory? 

Imediat Kristi își aminti ce aflase la cursul doctorului 
Grotto despre femeia sadică ce omorâse tinere inocente care 
lucrau pentru ea și se îmbăiase în sângele lor în încercarea 
de-și reîntineri propria piele. 

Elizabeth îşi sprijini capul de marginea căzii și oftă ca şi 
cum ar fi fost în extaz. 

— Avea dreptate, să știi. Am văzut diferența, de când 
folosesc și eu același tratament. 

— Băi în sânge, spuse Kristi, abia recunoscându-și vocea 
sugrumată de frică. Cu colțul ochiului îl văzu pe Vlad 
apropiindu-se. O evita cu grijă, dar se apropia. Asta s-a 
întâmplat cu celelalte? Cu Monique? Dionne? 

— Da, da, și Tara, și Ariel, acelea care sunt destul de 
bune. Se ridică în capul oaselor și spuse: Dar nu le voi avea 
pe cele inferioare. Fără sânge pângărit. 

— Karen Lee nu era pângărită, spuse Vlad. 

— Atunci nu era destul de bună pentru mine. Elizabeth se 
aşeză la loc în apă și adăugă: Hai să facem asta înainte să mi 
se zbârcească pielea ca o prună. 

Kristi nu avea de gând să-i dea tipei duse cu pluta nicio 
picătură din sângele ei. În timp ce Vlad se apropia, ea se roti, 
lovindu-l din nou cu putere în fluierul piciorului. Încercă să 
treacă în viteză pe lângă el, dar el îi dejucă planul. Se aruncă 
asupra ei și căzură grămadă, luptându-se. El era puternic ca 
un taur și greu, forțând-o să rămână la podea. 

— Târfă depravată, mârâi el, prinzându-i încheieturile legate 
și trăgându-i-le peste cap astfel încât să se sufoce sub el. 

Elizabeth se ridică în picioare. 

— Nu o strica! Nu-i strivi venele... vreau... 

— Ştiu ce vrei! izbucni Vlad, dar el privea în jos spre 
Kristi. Spre teroarea ei, ea-i simți erecţia prin pantalonii negri. 
Se luptă cu impulsul de-a vomita în timp ce el, cu un zâmbet 
pe buze, își apăsă vintrele un pic mai tare, asigurându-se că 
ea știa ce avea să urmeze. 

Urma să fie violată și golită de sânge. 

Oh, Doamne, trebuia să lupte. Nu se putea întâmpla una 
ca asta! 

Încercă să se: zvârcolească, dar nu ajunse nicăieri. Cu 
repeziciune, el îi legă din nou picioarele și-i băgă o pilulă pe 
gât ținând-o de nas până când ea începu să gâfâie și să tușească. 

În câteva minute simți efectul drogului. Era din nou slăbită 
ca o pisicuță, creierul nu-i mai funcţiona, ca și cum ar fi fost 
beată. 

Încercă să se lupte, dar loviturile ei dădură doar de aer. 

EI îi tăia banda adezivă care-i strângea încheieturile. Protestă 
slab în timp ce el o cără în apa caldă, aproape mângâietoare. 

— Era și timpul, se plânse nemulțumită Elizabeth. 

-— Trebuia să aştept până ce-și făcea drogul efectul. 

— Știu, știu. Elizabeth se dădu într-o parte. Pielea ei 
alunecoasă se lipi de cea a lui Kristi. Uită-te la pielea ei. Fără 
cusur. Perfectă... Privi în sus spre Vlad. Ea este aleasa. Sângele 
ei va fi numai bun. 

Numai bun de ce? O va salva de la îmbătrânire? 

— Nu. Tu ești terminată, reuși Kristi să spună, dar ei o 
ignorară. Nevenindu-i să creadă, ca şi cum ar fi fost foarte, 
foarte departe, ea văzu cum Vlad îi taie cu multă grijă 
încheietura dreaptă. 

Intr-un vârtej, sângele ei începu să coloreze apa. 


Mathias era mort. Ucis. În timp ce se ruga la marginea 
patului, probabil. 

O declaraţie? se întrebă Mai Kwan în timp ce suna pentru 
a da raportul superiorului ei, apoi cercetă camerele mici ale 
preotului, încercând să descopere vreun indiciu care să-i spună 
de ce omul acesta devenise o victimă. Şi de ce credea Kristi 
Bentz că avea legătură cu Casa Wagner și cu un fel de cult 
al vampirilor? 

Niciun vampir nu fusese prezent în această scenă a crimei, 

Prea mult sânge lăsat în urmă. 

Montoya era mereu alături de ea. O însoţise prin ploaia 
torențială, asigurându-i spatele când intrară în camera lui 
Mathias. Nu spusese prea multe, dar privise toată scena 
macabră. 

— Ce crezi? întrebă el când ea se aplecă deasupra 
cadavrului. 

— A enervat pe cine nu trebuia. Priveşte asta, spuse ea, 
arătând spre gâtul preotului. Beregata i-a fost tăiată, jugulara, 
carotida, la dracu’, aproape până la coloana vertebrală. 

— Aproape decapitat, spuse Montoya cu îndârjire. 

- Furie. Oricine a făcut asta era orbit de furie. 

— Pe un preot? 

— Pe acest preot. Este ceva personal. 

Ceea ce nu prevestea nimic bun pentru Kristi Bentz și 
Ariel O'Toole. 

Mai trecu peste cadavru, se îndreptă spre biroul preotului 
şi începu să-i scotocească prin dosare, în tot acest timp 
întrebându-se ce găsiseră Bentz şi McKnight. Dacă găsiseră 
ceva. 

Mai ura să se gândească la asta, dar simțea că Kristi 
Bentz era deja moartă, judecând după starea trupului Părintelui 
Mathias, omorât în mod violent. 


Kristi încercă să deschidă ochii, să găsească puţină energie 
ca să lupte, dar abia putea sta trează. Mușchii refuzau să o 
ajute. Zăcea în cada liniștitoare cu apă care devenea stacojie. 

— Simt, îi spuse Elizabeth la ureche. Kristi încercă să se 
îndepărteze de membrele alunecoase care se agățau de ea. 
Simt cum mă întinerește. 

Oh, pentru numele lui Dumnezeu. Nu se poate! Ea încercă 
din nou să se îndepărteze, deși se gândi că fără braţul lui 
Elizabeth în jurul ei, ar fi alunecat în cadă, sub suprafața 
întunecată, și s-ar fi înecat în propriul sânge. Oglinzile din 
încăpere îi permiteau să privească oroarea și uimirea de pe 
chipul ei care devenea tot mai alb. Vlad Oribilul stătea pe 
marginea căzii, gata să intre alături de ele. 

Era un monstru. Un muritor care se credea a fi mult mai 
mult. Cine era psihopatul acesta căruia îi plăcea sângele, care 
pretindea că este vampir, care preda un curs la colegiu și care 
în tot acest timp îi vâna pe studenţi? Nu era nicio îndoială că 
o adora pe Elizabeth, care aproape că părea a fi amanta lui. 
Aproape. 

— Eşti ca un câine în lesă, îi spuse Kristi. Ea se folosește 
de tine. 

— Așa cum și eu mă folosesc de ea, răspunse el, iritat. El 
întinse mâna în jos, spre gâtul ei, și Kristi se aşteptă ca el să 
o sugrume. În schimb, prinse cu un deget lănțișorul de aur și 
i-l smulse de la gât. 

— Acesta îmi aparţine, spuse el, ținând sticluţa cu sânge 
în mână cam la fel cum ţinea o bucată de cretă în timpul 
cursurilor lui plictisitoare. Îi aruncă o privire lui Elizabeth. 
Va trebui să păstrăm câteva picături și pentru mai târziu. 
Buzele i se curbară într-un zâmbet diabolic, dezvăluindu-i 
dinţii foarte ascuţiţi. 

— Ce fals ești, spuse Kristi, simțindu-se ameţită, abia 
putându-se concentra. În timp ce Vlad se aplecă din nou, ea-l 
scuipă în față, iar scuipatul se scurse în cadă. 

— Poftim! Nu! Elizabeth aproape că o luă razna. Apa nu 
poate fi pângărită! 

Fără efort, el adună scuipatul care plutea și mârâi. 

— Este în regulă. 

— Dar... 

— Ssst! Am spus că este în regulă, zise el cu severitate, şi 
Elizabeth, deși iritată, se potoli. 

Ameţită, Kristi scuipă din nou. De data acesta saliva ateriză 
pe piciorul lui Elizabeth. 

Femeia ţipă și Vlad îşi arătă din nou dinții. 

— Îți sfâșii beregata, o avertiză el, cu ochii scăpărând. 

Ce bine! Termină odată cu asta! ar fi vrut să spună Kristi, 
dar puterile o părăsiră. Vlad îi văzu slăbiciunea și exultă de 
fericire, stând deasupra ei, cu zâmbetul triumfător, cu colții 
cruzi Și falși strălucind în lumina lumânărilor. 

— Este a noastră, spuse el atât de tare, încât vocea lui 
stârni un ecou în încăperea subterană. 

Kristi deschise gura pentru a-l contrazice, pentru a țipa, 
dar scoase doar un sunet slab. 

Era prea târziu. 

Văzu cum culoarea dispare de pe propria piele, știa că 
tremura în ciuda băii calde, simţi cum devine inconștientă. 
Intunericul se apropia și într-un fel era o scăpare bine-venită 
din această tortură. 

Nu venea nimeni în ajutor. 

Nu mai putea lupta. 

Sângele îi curgea, colorând apa într-o nuanţă întunecată. 

Ştia că murea, că dispărea. 

Nu-l va mai vedea niciodată pe Jay. 

Nu se va mai certa niciodată cu tatăl ei. 

Totul era pierdut... 

În timp ce cortina neagră se lăsa peste ochii ei, se întrebă 
vag dacă exista raiul. Iadul? Oare sufletul ei se va ridica și o 
va vedea din nou pe mama ei? Jennifer Bentz, care devenise 
mai mult decât o amintire la fel de ștearsă ca și pozele din 
albumul cel vechi pe care-l găsise în pod. Chiar o va vedea 
din nou? 

Gâtul i se strânse. Își înghiţi lacrimile gândindu-se la mama 
ei pe care abia și-o amintea în timp ce era prizoniera unei 
psihopate care voia, dintre toate lucrurile, sângele ei. 

Doamne Dumnezeule... poate că ar trebui să renunţe. 

Nu se simțise niciodată atât de singură. 

Jay, gândi ea fără vlagă și aproape ţipă gândindu-se cât 
de mult îl iubea. 

Simţi frigul interior și întunericul care se juca cu ea, 
trăgând-o încet în adâncuri. Toată viaţa Kristi fusese o 
luptătoare; poate că, până la urmă, era timpul să cedeze. 


Voci. 

Jay auzi sunetul vocilor. 

Ridică mâna spre Bentz, care dădu din cap, în semn că 
le-a auzit și el. 

Cu nervii întinși la maximum, ghemuit și gata să atace în 
întuneric, fiecare se așeză într-o parte a lungului tunel care 
dădea spre o încăpere largă. Încăperea era goală cu excepția 
unei jumătăţi de duzină de scaune așezate în semicerc în jurul 
unei platforme ridicate, ca o scenă, peste care era așezată o 
canapea uzată din catifea. O ceaţă neclară se ridica din podea 
și o lumină roșie pulsa, aproape palpita. 

Vocile veneau dinspre un portal deschis care ducea înapoi 
spre tuneluri. Fără un cuvânt, se despărțiră, fiecare luând-o 
într-o parte a tunelului. Dădură peste câteva ramificații, uși 
care păreau a fi încuiate. Dar la capătul coridorului întunecat, 


430 


o încăpere strălucea într-o lumină care pâlpâia, ca și cum ar 
fi provenit de la o sută de lumânări. 

Pășind fără zgomot, se îndreptară spre portal și vocile 
ajunseră la urechile lui Jay. 

— Sângele ei se revarsă, Elizabeth... te spală... aproape 
că s-a terminat. 

Jay simţi că inima lui încetează să bată. 

Cu maxilarul încordat, schimbă o privire cu Bentz, îi făcu 
semn din cap și năvăliră amândoi în încăperea unde zăcea 
Kristi, albă ca varul, într-o cadă plină până la refuz cu apă 
roșie, alături de o altă femeie care privea în sus spre un bărbat 
dezbrăcat, ce era pe punctul de-a intra în cadă. 

— Mâinile deasupra capului! răcni Bentz. 

Dr. Preston întoarse repede capul. 

Femeia se uită spre ei și Jay avu un moment de 
descumpănire. 

Althea Monroe? Femeia căreia îi ţinea locul? Profesoara 
care se presupune că avea grijă de o femeie firavă, care nu se 
putea deplasa singură? Ea se afla într-o cadă plină de sânge 
alături de Kristi? 

— La podea! ordonă Bentz. Acum, ticălosule! 

— Vlad! ţipă Althea. Omoară-i! 

Ca și cum ar fi fost cu totul sub controlul ei, Preston se 
răsuci spre ei, cu un cuţit în mână. Cu o precizie incredibilă, 
lansă cuțitul spre Jay și în același timp se aruncă de-a lungul 
încăperii, direct spre Bentz. Cu braţele întinse, arătându-și 
colții, el făcu un salt. 

Jay se lăsă în jos. Cuţitul îl lovi în umăr, durerea îi 
străbătea braţul. 

Bentz trase, descărcându-și pistolul în bărbatul gol, în 
timp ce acesta cădea peste el. Jay ajunse la cadă într-o clipită, 
o scoase pe Kristi din apa de un roșu întunecat. Era 
inconștientă, trupul ei era fără vlagă și palid, tăieturile de la 
încheieturile mâinilor erau întunecate, cu pete purpurii. Își 
rupse cămașa, făcând fâșii pentru bandaje. Nu o putea pierde 

acum. În niciun caz. Trebuia să o salveze. Cu frenezie, el 
înfășură materialul peste braţul ei drept. 

— Nu! urlă Althea. Am nevoie de ea! 

leşind din cadă, se năpusti asupra lui, cu ochii strălucind 
din cauza nebuniei. 

Poc, poc, poc! 

Cineva trase cu pistolul și trupul Altheei se convulsionă 
în timp ce gloanţele îi sfâșiau carnea. 

Ea icni, îşi duse mâna la răni și căzu ţipând: 

— Nu, nu... oh, nu... Cicatrici... Nu pot avea... cicatrici... 
Sângele îi ieși din gură împreună cu ultimele cuvinte. 

Montoya stătea în cadrul ușii, cu arma încă îndreptată 
spre ea. 

— Sună la 9-1-1! ţipă el în timp ce Jay înfășura fâșiile de 
bumbac peste încheieturile lui Kristi. 

— Sunt pe drum. Mai era deja lângă Bentz în timp ce 
acesta dădea la o parte trupul lui Preston. Ești în regulă? 

— Sunt bine. 

Se ridică în picioare și traversă încăperea, îngenunchind 
lângă Jay, care o mângâia pe Kristi. Pulsul slab era vizibil la 
gâtul ei, dar Jay știa că ea pierduse prea mult sânge. 

— Rezistă, Kristi, trebuie să reziști. Să nu îndrăznești să 
mă părăsești. | a 

Gâtul i se strânse și, deși ştia că Bentz voia să-și atingă 
fiica, să o ţină în braţe, Jay nu-i putea da drumul. Ea de-abia 
respira, iar el o îndemna să supraviețuiască, în timp ce Althea 
Monroe își dădea ultima suflare. 


Prin vălul care se lăsase peste ea, Kristi auzi sunetul unei 
împușcături, simți mirosul caustic de cordit și auzi voci... 
voci frenetice. Oameni țipând. Oameni alergând. Oameni 
urlând. Simţi cum este scoasă din apă. O voce era mai puternică 
decât toate celelalte. 

Jay? 

Ea încercă să deschidă ochii, dar nu reuși. Deși îi simţea 

braţele în jurul ei, deși îi auzea vocea înăbușită spunându-i să 
reziste, îi era imposibil. 

Să nu îndrăzneşti să mă părăseşti... 

Altă voce. A tatălui ei? 

Dacă ar putea sta pe loc, dacă ar putea găsi forța de-a 
deschide ochii, dacă ar putea da la o parte cortina... 

— Kristi! Stai cu mine, scumpo! Kristi! 

Vocea lui Jay era fermă, hotărâtă, îndemnând-o să se 
întoarcă la el, dar era prea târziu. Voia să-i spună că-l iubeşte, 
că nu trebuia să-și facă griji pentru ea, dar buzele ei nu se 
mișcară, cuvintele nu ieșiră și simţi cum alunecă din ce în ce 
mai adânc, plutind departe... 


Păru că le ia o veșnicie paramedicilor să ajungă, dar când 
se apropiară, Kristi încă respira. Respira încet, dar era în viaţă. 
Paramedicii îi puseră o mască de oxigen pe faţă şi o cărară 
afară pe o targă. 

— Mă duc cu ei, insistă Jay. 

— Și eu. Bentz era plin de sânge, sângele lui Charles 
Preston — Vlad —, dar altfel era nevătămat. 

Rana lui Jay era superficială și el îi asigurase pe 
paramedici că va fi bine până când vor ajunge la spital. O 
rugă pe Mai să vadă ce face Bruno, rămas în camionetă, apoi 
se grăbi să ţină pasul cu oamenii care duceau targa. 

Afară furtuna urla și fulgere intense loveau cu sălbăticie. 
Bentz privi cum Jay se urcă în ambulanţă împreună cu Kristi, 
apoi merse în fața Casei Wagner, unde-și parcase mașina. 
Ploua torențial, vântul șuiera pe străzi. 

— Conduc eu, spuse Montoya, în timp ce Bentz se opri 
pentru a mai arunca o ultimă privire la casa Wagner. 

În acea clipă, fulgerul se ramifică pe cer. Ca și cum ar fi 
fost aruncat de niște zei furioși, un fulger trăsni un stejar 
imens aflat în curtea din faţă. 

— Atenţie! ţipă Montoya. 

Lemnul se rupse și pocni. Copacul se despică în două și 
o creangă uriașă se prăbuşi la pământ. 

Bentz se lăsă în jos, încercând să se ferească în timp ce 

creanga cădea, dar lemnul greu se crăpă în spatele lui, iar o 
ramură ruptă îi străpunse hainele și pielea. Durerea îl arse în 
sus pe coloană și preț de-o secundă nu putu respira. 

lar apoi nu mai urmă nimic decât întunericul. 


Kristi deschise un ochi înceţoșat. 

— Bine ai revenit, îi spuse el, reușind să zâmbească. 

Buzele ei erau uscate și crăpate, limba vâscoasă. 

— Arăţi ca naiba, croncăni ea și-și dădu seama că se află 
pe un pat de spital, cu o perfuzie legată de încheietura mâinii. 

— Tu ești frumoasă. 

Ea începu să râdă, tuși, și reuși să întrebe: 

— Ce s-a întâmplat? 

— Nu-ţi amintești? 

— Nu tot, nu ce s-a întâmplat mai devreme, dar seara 
trecută... Ea-l privi și el scutură din cap. 

— Acum trei nopți. Ai fost departe o vreme. R l 

— Spune-mi. Totul, insistă ea și-i simți mâna atingându-i 
degetele. 

El îi spuse tot. Îi explică faptul că Althea Monroe, care 
murise pe loc din pricina rănilor, era înhăitată cu dr. Preston, 
omorând fete pentru a le folosi sângele, în speranța că va 
rămâne tânără și frumoasă. 

— Elizabeth Bathory, spuse Kristi. 

— Exact. 

Jay îi spuse că dr. Preston era un escroc. La spital, fusese 
declarat mort dar fusese identificat după amprente ca fiind 
Scott Turnblad, un bărbat care primise numeroase mandate de 
arestare în California, acolo unde adevăratul dr. Preston locuise 
înainte să moară. | 

Dr. Grotto făcuse parte din planul lor. Fusese implicat 
până peste colții lui ascuţiţi, deși el, care era încă în viaţă, 
insista că era pentru binele suprem ceea ce făcuse, că Preston 
îl convinsese că le va ajuta pe fetele cu probleme să dispară 
şi să înceapă o viaţă nouă. În schimb, Grotto punea în scenă 
acea producţie ciudată, își juca rolul bolnav, fantezia de-a fi 


vampir. Publicul său — fetele în faţa cărora își interpreta rolul — 

erau la fel de rele ca și el. Erau ca vrăjite de el, de găsirea 
acelui „sânge nou“ fără să le pese că participantele refractare 
dispăruseră. 

— Vrei să spui: Trudie, Grace și Marnie? întrebă ea. 

— Şi alte câteva, inclusiv chelnerița care a adăugat ceva în 
băutura ta. Toate erau pe jumătate îndrăgostite de dr. Grotto 
și fantezia lui le provoca plăcere. 

— Mai multe Elizabeth în devenire, spuse ea, şi el îi strânse 
degetele. 

— Mai mult timp la închisoare. Și ele vor fi acuzate. 

— Ce s-a întâmplat cu Părintele Mathias? Și cu Georgia 
Clovis? 

— Din câte se pare, moștenitorii Wagner sunt nevinovați. 
Mathias este mort, probabil, ucis de Vlad, pentru că știa prea 
multe. Nu suntem siguri, dar se pare că Mathias le îndemna 
pe fetele cu probleme spre moarte. Probabil fără să vrea. Se 
presupune că el le asculta necazurile în timpul confesiunii sau 
poate atunci când le sfătuia. Încerca să le ajute, le oferea 
roluri în piese și îi permitea lui Dominic Grotto să le 
„îndrume“, și spun „îndrume“ în sens larg. Chiar dacă Grotto 
nu ştia ce li se întâmpla la sfârșit fetelor, nu era un sfânt. 
Probabil că avusese relaţii cu ele. 

Ea se înfioră, gândindu-se la victimele inocente. 

— Dar adevăratul maniac în toate astea a fost Vlad, alias 
doctor Preston, alias Scott Turnblad. Se pare că prea multe 
persoane știau prea multe. Lucreția s-a ocupat de Grotto, dar 
mai rămăsese Părintele Mathias. Vlad nu-l putea lăsa să scape. 

— Era mai mult decât bolnav. Și Elizabeth la fel. 

— Althea. Da. Ne-a prostit. S-a dovedit că mama ei nici 
măcar nu a locuit în New Orleans. Voia doar să petreacă mai 
mult timp în pielea lui Elizabeth. 

— De unde i-a venit ideea asta? 

— Era o rudă îndepărtată a contesei, cred. 

— Și nebună. 

— Asta e clar. Era obsedată să nu cumva să îmbătrânească. 
I-am găsit jurnalele. Pe lângă faptul că era rudă cu Sângeroasa 
Contesă, Althea era convinsă că ar putea să întoarcă timpul, 


435 


să-și recâștige tinereţea pierdută, îmbăindu-se în sângele 
femeilor mai tinere. 

— Nebună de legat. 

— Da, pe lângă asta, a fost căsătorită. Soţul a părăsit-o 
pentru o femeie mai tânără, exact așa cum tatăl ei a părăsit-o 
pe mama ei de două ori pentru soții trofeu. 

— Şi ce dacă? Se întâmplă multor femei. Și nu devin 
maniace ucigașe. 

— Ai spus-o chiar tu: „Nebună de legat“. Althea, alias 
Elizabeth, şi-a găsit sufletul-pereche în Vlad. Relaţia lor a 
început de când erau tineri. Am scotocit în trecutul sordid al 
lui Turnblad. S-ar putea să fi început să ucidă pe când era 
foarte tânăr, iar primele victime au fost propriii părinți. Și a 
scăpat basma curată. 

— Deci a aflat la o vârstă fragedă că poate. 

Jay făcu o grimasă, așa cum făcea el mereu când avea o 
problemă pe care nu o putea înţelege. 

— A ieșit la iveală că Althea... 

— Te referi cumva la noua Elizabeth Bathory? 

— Deci eşti atentă, spuse el făcându-i cu ochiul. Am 
descoperit că se cunoșteau din copilărie. 

— Nu-mi pot imagina de-a ce se jucau. 

— Nici măcar să nu încerci. Oricum, detectiv Portia Laurent 
a pus totul cap la cap și a aflat că bârlogul lui Vlad, hm, al 
lui Preston, se află sub un vechi hotel. Trupul lui Ariel se afla 
acolo, înghețat, împreună cu cel al unei alte femei, care făcea 
striptease în New Orleans, Karen Lee Williams, al cărei nume 
de scenă era Bodiluscious. 

— Toată lumea are câte un pseudonim? 

— Cel puţin unul, spuse Jay zâmbind, apoi îi explică despre 
Mai Kwan, FBI și despre camera video din apartamentul ei. 
Pe Mai o urmăriseră în acea noapte, pentru că nu voia să-și 
deconspire adevărata identitate. Kristi primi vestea cu 
neîncredere. 

— Ştiam că Hiram este o târâtoare de primă mână, dar 
Mai... FBI... Scutură din cap și zâmbi. Apoi văzu chipul 

încordat al lui Jay. Ce nu-mi spui? întrebă ea, iar zâmbetul îi 
dispăru. El nu-i răspunse imediat, așa că ea stărui: Jay? 

— Este vorba de tatăl tău. 

Sufletul îi împietri. 

— Se află în spitalul din New Orleans. Este rănit la spate. 

— Rănit la spate? repetă ea încet, amintindu-și de câte ori 
îi văzuse chipul pierzându-și culoarea. 

— Va fi bine. 

— Eşti sigur? Doamnele Dumnezeule, nu... nu-și putea 
imagina viața fără tatăl ei. Ea strânse cu putere mâna lui Jay. 

— Cred că da. Dar se eschiva; ea văzu asta în ochii lui de 
culoarea chihlimbarului. 

— La naiba, Jay, spune-mi! 

El oftă. 

— In regulă, uite care-i treaba, spuse el. Coloana tatălui 
tău este zdrobită... 

- Poftim? Oh, Dumnezeule, nu! Tatăl ei nu se va mai 
putea ridica, nu va mai putea merge singur. 

— Hei, ia-o încet. Am spus „zdrobită“, nu retezată, așa că 
în cele din urmă va fi bine. 

— În cele din urmă? întrebă ea. 

— Paralizia va fi temporară. 

— Oh, Doamne. 

EI îi strânse mâna puţin mai tare. 

— Doctorii sunt încrezători că va merge din nou, dar va 
dura ceva timp. 

Kristi nu-și putea crede urechilor. Tatăl ei supravieţuise 
morţii doar pentru a rămâne paralizat? 

— Dar... va merge din nou, spuse ea neliniştită. 

— Cam asta e prognoza. 

— Atunci vreau să-l văd. Acum. Își ridică privirea încercând 
să găsească o infirmieră. Trebuie să fiu externată. 

— Kris, va trebui să aștepți până ce te vei simţi mai bine. 

— Pe naiba! Vorbim de tatăl meu. A fost acolo, nu-i aşa? 
A venit să mă salveze! Şi... și ce, este împușcat și... Vocea 
i se stinse. Oh, Doamne... în acea noapte a fost furtună. Văzu 
imaginile deosebit de limpede, de parcă totul s-ar fi petrecut 

sub ochii ei. Un copac a fost lovit de fulger, asta s-a întâmplat, 
nu-i așa? 

Jay se uita fix la ea. 

— Așa este? 

— Da, dar... 

— Şi o creangă l-a lovit? 

— Am spus că va fi bine. o. 

— Ştiu ce ai spus, recunoscu ea. Acum fă tot ce poți și 
scoate-mă din afurisitul ăsta de spital. Trebuie să-mi văd tatăl. 

— Bine, bine... stai cuminte. Vin cu tine. 

— Nu trebuie să... 

— Ştiu, izbucni el. Nu trebuie să fac nimic, dar vreau s-o 
fac, bine? Si nu te las să treci singură prin orice ar trebui să 
treci cu tatăl tău. Voi fi lângă tine. 

Ea deja se ridicase din pat, întinzând mâna spre hainele 
ei, când se opri brusc. 

— Jay. 

— Te iubesc, Kris. 

Se întoarse și-l văzu zâmbind. 

— Chiar mă iubeşti? 

— Aşa cum mă iubeşti și tu pe mine, spuse el sigur pe 
sine. 

— Te iubesc? | 

— Asta ai spus iar și iar cât timp ai fost inconștientă. 

— Mincinosule! atacă ea, dar nu se putu abţine să nu dea 
din cap. Deci, da, bine, te iubesc, îi răspunse ea. Ce vom face 
în legătură cu asta, McKnight? 

— Nu știu. 

— Ei bine... poate ai vrea să mă ceri în căsătorie? 

— Mmmm. Poate. 

Ea râse. 

— Ești rău, McKnight, spuse ea și întinse mâna să-și ia blugii. 

— Atunci sunt perfect pentru tine, corect? 

— Aș! 

— Haide, să mergem să-l vedem pe tatăl tău și, pe drum, 
poți încerca să mă convingi să mă căsătoresc cu tine. 

— Da, cum să nu! 

Epilog 


— ... el rezistă... 

Rick Bentz auzea cuvintele, dar nu putea deschide ochii, 
nu putea clinti niciun mușchi pentru a arăta celor din jur că 
se trezea. Desigur că-i auzea pe doctori și pe infirmierele care 
vorbeau încet şi pe fiica sa, Kristi, care trebuie să se fi 
recuperat, slavă Cerului, pentru că era adesea prin preajmă... 
vorbindu-i, insistând că se va simţi mai bine, că va trebui să 
o conducă la altar pentru că urma să se căsătorească cu Jay 
McKnight şi că va scrie o afurisită de carte şi... 

Doamne Dumnezeule, de cât timp era aici? O zi? Două? 
O săptămână? 

Încercă să deschidă ochii. Montoya și Abby fuseseră aici, 
și Olivia, desigur, care fusese tot timpul vigilentă. Îi auzise 
vocea dulce, știa că-i citea, observa că, din când în când, 
cuvintele îi tremurau, iar vocea ei, acea voce atât de dulce, 
șovăia un pic. 

Jay McKnight trecuse și el pe aici și, ca și Kristi, vorbise 
despre căsătorie, cerând binecuvântarea lui Bentz sau ceva de 
genul acesta. Sau oare visase? 

Era și timpul ca fata lui să se aşeze la casa ei, să stea 
departe de necazuri... 

Doctorul plecă, îi auzi pantofii scârțâind, şi din nou fu 
singur. Auzi un sunet regulat, un bip, bip, bip, ca şi cum ar 
fost conectat la un aparat de monitorizat inima și vru să se 
miște. Dumnezeule, voia să-și întindă mușchii. 

Avea un gust îngrozitor în gură și era vag conștient de 
paşii de pe celelalte coridoare... un căruţ zornăia... oamenii 
vorbeau... el se lăsă dus de valurile vieţii pentru o clipă... o 
oră? O zi? Cine ştia? Pentru el timpul era suspendat. 

Kristi veni din nou, vorbindu-i domol despre nuntă... despre 
afurisita de nuntă. El ar fi vrut să-i zâmbească și să-i spună că 
era bucuros pentru ea, dar cuvintele nu voiau să iasă. 

Vocea ei se estompă și apoi dispăru de tot. Plecase? Dacă 
ar putea deschide ochii! 

Încercă, dar eșuă. 

Simţi o ușoară agitaţie. O adiere de aer rece. 

În acea secundă știu că nu mai era singur. 

Mai era cineva în cameră, altcineva în afară de Kristi. 

Se înfioră. Temperatura scăzu, ca și cum o rafală ușoară 
de vânt intrase printr-o fereastră deschisă. În aerul rece era o 
mireasmă... ceva familiar și vag care-i ațâţă nările, un parfum 
de femeie cu un miros profund de gardenii. 

Ce era asta? 

Simţi cum cineva îl ia de mână, apoi își trece degetele 
moi şi subțiri printre ale lui. | 

— Rick, șopti o femeie cu o voce catifelată care-i strânse 
sufletul. O voce familiară. O voce de departe. Scumpule, mă 
poți auzi? 

Inima aproape i se opri în piept. Încăperea deveni deodată 
tăcută, toate zgomotele din spital încetară. o 

Degetele alunecară dintr-ale lui și rafala de vânt lovi din 
nou, mângâindu-i obrazul, ca și cum cineva îi lăsase un sărut 
rece ca gheaţa pe piele. 

Parfumul pluti pe lângă el... același parfum insinuant cu 
care se dădea Jennifer de fiecare dată când făceau dragoste. 

Jennifer! 

Deschise larg ochii. 

Respirația lui deveni abur în frig. Clipi de câteva ori, 
privind mirat fenomenul. Nu-și putea întoarce capul, dar cu 
colțul ochiului văzu ușa încăperii, și lângă el un scaun. În 
scaun dormea Kristi, cu capul aplecat în faţă. 

În cadrul ușii, cu lumina venindu-i din spate, de pe hol, 
stătea o femeie îmbrăcată cu o rochie neagră. 

Înaltă. 

Subţire. 

Părul de culoarea mahonului era lăsat pe spate. 

Oh, Dumnezeule! Nu putea fi adevărat. 

Ea privi peste umăr și zâmbi. 

Acel zâmbet sexy, cu vino-ncoace, pe care el îl cunoștea 
atât de bine, apăru pe buzele ei roșii. 

Se simţi ca și cum ar fi fost aruncat înapoi în timp. Inima 
lui îşi încetini bătăile. 

— Jennifer, șopti el, spunând numele fostei sale soții, 
moarte, pentru prima dată în ani de zile. Jennifer. 

EI clipi. 

Ea dispăru. 

— Tată? 

El își îndreptă ochii spre singurul scaun din încăpere. 
Kristi îl privea neliniştită, o cută de îngrijorare îi încreţea 
fruntea netedă. Iisuse, arăta exact ca mama ei! 

— Te-ai trezit! Kristi sări din scaun imediat, cu lacrimi 
prinse de gene. Oh, Doamne, eşti bine! spuse ea, stând pe 
marginea patului, luându-i mâna şi strângându-i-o. Bătrân 
nebun, m-ai speriat de moarte! 

— Mama ta, spuse el neliniștit, întrebându-se dacă nu 
cumva își pierduse minţile. A fost aici. 

— Mama? Ea scutură din cap. Super, ce droguri iei? 

— Dar a fost aici. 

— Îţi spun eu că acum vorbește morfina. Kristi râdea printre 
lacrimi. 

— Nu ai văzut-o? 

— Nu a fost nimeni aici, eu am fost tot timpul lângă tine. 
Da, am aţipit, dar... Iisuse, este frig aici. Se înfioră. Dar mă 
bucur că ţi-ai revenit, spuse ea. Mi-a fost atât de teamă...vreau 
să spun, credeam că nu-ţi vei mai reveni... Dar eşti mai tare 
decât majoritatea oamenilor. 

Bentz nu renunţă. 

— Dar a fost aici... mama ta... Tocmai am văzut-o... 
ieşind pe ușă. 

— Nu se poate, tată, sunt eu. Eşti confuz. ÎI privi puţin 
critic, apoi își îndreptă ochii spre cadrul ușii. Spre cadrul ușii 
gol. Ştii, spuse ea întorcându-se spre el, ești în comă de aproape 
două săptămâni și ştiu cum este. Al naibii de ciudat. Uneori, 
când, în sfârșit, te trezești, nu mai știi pe ce lume ești. 

— Nu ai văzut-o? El încercă să se ridice în capul oaselor, 
dar nu izbuti. Braţele îi erau slăbite, iar picioarele... La naiba, 

tot nu funcționau. Nici măcar nu le putea simți... nu că-și 
putea simţi braţele sau umerii. | za | 

— Nu a fost aici, spuse Kristi repede, neliniștită. Ca și 
cum ştia şi ea că se întâmplase ceva ciudat. Uite ce e, trebuie 
să chem infirmiera și doctorul. Și pe Olivia. A plecat spre 
casă, dar m-ar omori dacă nu aș suna-o. Și personalul. Trebuie 
să dau tuturor de știre că te-ai trezit. | 

Ea deja se îndrepta spre ușă, spre același portal unde 
stătuse Jennifer cu câteva secunde în urmă. | i 

— A fost aici, Kristi, spuse Bentz, fiind sigur că avea 
dreptate. Nu a fost o halucinație. Nicio farsă. Nicio confuzie 
din cauza medicamentelor. Fie că-l credea cineva, fie nu, el 
ştia adevărul. 

Jennifer Bentz se întorsese. 

